
Introducere 


Viaţa, opera și învăţătura sfintului Simeon Noul Teolog. 
— Sfîntul Simeon Noul Teolog a avut și are o mare influență 
asupra spiritualităţii ortodoxe și mai ales asupra monahismu- 
lui. Cînd irenee Hausherr publica, în 1928, pentru prima dată, 
în textul original, «Viaţa sfintului Simeon Noul Teolog» 
scrisă de ucenicul lui, Nichita Stithatul !, un vizitator al Mun- 
telui Athos spunea că nu există acolo autor mai citit ca acest 
sfînt şi monahii îl copiază tot așa de mult ca și în trecut?, 
Scrierile lui se bucuraseră de prețuirea lui Grigorie Sinaitul, 
care a avut o mare însemnătate în precizarea spiritualităţii 
isihaste în Sfîntul Munte. Acela recomandase monahilor: 
«Citeşte mai ales scrierele despre liniște și singurătate ale lui 
Scărarul, ale sfîntului Isaac, ale sfîntului Maxim, cele ale Nou- 
lui Teolog, ale ucenicului său Stithatul, ale lui Isihie, ale lui 
Filotei Sinaitul și cele care sînt în acelaşi duh. Pe celelalte 
lasă-le de o parte deocamdată, nu pentru că trebuie respinse, 
ci pentru că nu sînt folositoare acestui scop şi abat duhul de 
la rugăciune» 5, 

Sfîntul Simeon a fost unul dintre cei mai iubiţi autori în 
spiritualitatea și teologia rusă, iar monahismul românesc a 
avut opera lui la îndemînă în numeroase manuscrise, care 
datează în traduceri de la sfîrșitul secolului XVIII și înce- 
putul secolului XIX. Un apreciabil număr de astfel de manu- 
scrise se găsesc în Biblioteca Academiei R. S. România şi în 
diferite mînăstiri din Moldova. 

Un manuscris cuprinzînd opera sfîntului Simeon, în două 
volume şi datat de la 1804, se află în biblioteca Sfîntului 
Sinod, din București, sub cota nr. 11. El a aparținut Mînăs- 
tirii Căldărușani, de unde a trecut în biblioteca Internatului 
teologic din București sub cota 28, apoi în biblioteca Institu- 
tului teologic din București sub nr. 2251—2252. Opera sfîn- 


1. Vie de Simeon le Nouveau Thtologien (949—1022), par Nicetas 
Stethatos, în «Orientalia Christiana», vol. XII, nr. 45, 1928, p. 1—239. 
2. Op. cit., Introducere, p. XI. 3. P.G., CL, 1324-D. 

tului Simeon din acest manuscris cuprinde 104 Cuvinte . Tra- 
ducerea este făcută la 1802 de Isaac Dascălul, ucenic al lui 
Paisie Velicicovschi; cuprinsul lui coincide cu manuscrisul 
din biblioteca Minăstirii Neamţu, care cuprinde opera sfiîntu- 
lui Simeon în trei volume sub nr. 60, 59 şi 575. Traducerea 
pare să fie făcută în parte după ediția în neogreacă a operei 
sfîntului Simeon, tipărită în 1790 la Veneţia de Dionisie Zago- 
raios, dar nu numai după ea. Căci nu are «Imnele», cuprinse 
în ediția lui Zagoraios ca partea a doua; apoi, ordinea Cu- 
vintelor este alta decit în Zagoraios ; în sfîrşit, în ediţia lui 
Zagoraios sînt numai 92 Cuvinte afară de «Imne». Dar manu- 
scrisul de la biblioteca Sfîntului Sinod are, ca și în ediţia lui 
Zagoraios, la începutul lui, aprecierile sfîntului Grigorie Pa- 
lama, ale patriarhului Filotei de Constantinopol și ale miiro- 
politului Meletie al Atenei despre sfîntul Simeon, apoi Viaţa 
sfintului Simeon, alcătuită de Nichita Stithatul și un Cuviînt 
introductiv despre opera sfintului Simeon, tot ai lui Nichita 
Stithatul. O altă deosebire este faptul că în ediția Zagoraios 
lipsește Cuvintul despre cele trei chipuri ale luării-aminte și 
ale rugăciunii, pe care-l cuprinde manuscrisul român (cum 
este Cuvîntul 101). Apoi în ediția Zagoraios după cele % 
Cuvinte sînt adăugate 181 Capete practice și teologice ale 
sfîntului Simeon Noul Teolog, şi după ele 40 Capete ale lui 
Simeon Evlaviosul, pe cînd în manuscrisul român, după cele 
104 Cuvinte, urmează tot 181 Capete lucrătoare și de Dum- 
nezeu trăitoare şi 40 Capete ale lui Simeon Evlaviosul, dar 
se mai adaugă un număr de 38 «alte Capete care în cărțile 
după care s-au tălmăcit Cuvintele și Capetele siîntului Simeon 
nu s-au aflat, care s-au tălmăcit din cea slovenească». 

Deci se pare că traducerea din acest manuscris românesc 
a fost făcută după mai multe manuscrise. Dacă traducerea nu 
s-a iăcut după ediţia Zagoraios, sau nu s-a folosit și ea — 
ceea ce pare probabil — s-a făcut înaințe de apariția ediţiei 
Zagoraios. O chestiune de studiat ar fi dacă toate manuscri- 


4. E descris de Pr. D. Fecioru, în Catalogul manuscriselor din 
Biblioteca Patriarhiei Române, «Studii Teologice», XII (1960), nr. 1-—2, 
p. 93—122. 

5. Idem, Manuscrisele din Biblioteca . Minăstirii Neamţu, în ma- 
nuscris. 

sele române se reduc la aceeași traducere. Dar aceste pro- 
bleme depășesc preocuparea noastră actuală; ea are o im- 
portanță pentru istoria traducerilor patristice în românește 
și pentru istoria limbii române. i 

Viaţa sfintului Simeon, scrisă de Nichita Stithatul, a fost 
tipărită în româneşte și în Vieţile Sfinţilor, ediţia din 1835, 
în volumul de pe luna octombrie, p. 258—284, sub titlul: 
Viaţa şi petrecerea celui între sfinți părintelui nostru Simeon 
Noului Bogoslov, care s-a scris de preacuviosul Nichita Sti- 
fat, ucenic $. 


Sfîntul Simeon s-a născut în 949 la Galata în Paflagonia, 
dintr-o familie de mică nobleţe provincială. Încă din copilă- 
rie, a venit la Constantinopole, la un unchi, slujbaș la curtea 
împărătească, lingă care a dobiîndit o anumită învăţătură. 

După moartea unchiului său, în 963, Simeon încearcă, cu 
toate că era încă foarte tînăr, să intre în Miînăstirea Studion, 
unde are o primă întîlnire cu Simeon Evlaviosul care devine 
părintele lui duhovnicesc. De fapt, deși Simeon continuă să 
trăiască în lume pînă la 977, va rămîne toată viața sub influ- 
enţa lui Simeon Evlaviosul. În 976 Simeon revine în patria sa, 
unde-şi reglementează chestiunile familiale, pentru a intra, 
cu un an mai tirziu, în Mînăstirea Studion. Egumenul Petru 
îl încredinţează lui Simeon Evlaviosul. Dar încă după un an, 
părințele său duhovnicesc îl conduce în Mînăstirea sfîntul 
Mamas, unde îl recomandă egumenului de acolo, Antonie; 
acesta îl hirotoneşte preot în 980. Puţin după aceea, Antonie 
moare și Simeon e instalat în fruntea mînăstirii prin Decre- 
tul patriarhului Nicolae Hrisoverghi. 

Acum începe pentru Simeon o perioadă de viaţă duhov- 
nicească intensă, închinată rugăciunii și desăvirșirii lăun- 
trice, dar și o activitate accentuată de ordin administrativ. 
El reface zidurile pe jumătate ruinate ale mînăstirii, dar și 
disciplina între monahi. Poate că din cauza acestei energice 
activități, a trebuit să facă faţă revoltei a vreo 30 de călu- 
gări pe care patriarhul Sinesie (996-——998) îi trimite în exil. 

La 1005, Simeon, dornic de o viaţă închinată și mai intens 
preocupărilor duhovnicești netulburate, cu învoirea patriar- 


6. J. Hausherr, Ibidem, p. V, nota 2. 

hului Serghie, se retrage de la egumenat. Paralel cu aceasta, 
el intensifică cultul părintelui său duhovnicesc, început de la 
987, după moartea lui. Îi compune diferite imne și îi închină 
o zi de sărbătoare în fiecare an. Aceasta l-a adus în conflict 
cu Ștefan, fost mitropolit de Nicomidia, care îl pîri la patriarh. 
Adus în faţa Sinodului, Simeon fu condamnat la exil, în 1009. 

S-a pus întrebarea : de ce Simeon a fost condamnat pen- 
tru acest cult al părintelui său duhovnicesc numai după 16 
ani de practicare a lui ? Se poate deduce de aci că pizma lui 
Ștefan al Nicomidiei a avut de fapt un rol în această con- 
damnare, cum afirmă Nichita Stithatul, ucenicul lui Simeon. 

Debarcat la Chrysopolis (Scutari), pe malul răsăritean al 
Bosforului, Simeon se retrage într-un loc numit Palukiton 
unde se înălța un locaș de rugăciune închinat sfintei Ma- 
rina. Reabilitat mai tîrziu de către patriarh, sfintul Simeon ră- 
mase totuși la sfinta Marina unde se formase un mic grup 
de monahi în jurul lui. El muri în această mică minăstire 
la 12 martie 10227. 


Operele sfintului Simeon se împart în patru categorii: 

1. Cateheze, în număr de 34. Din ele s-au format un nu- 
măr de «Cuvîntări» (ed. Pontanus ; P.G. 120) și de «Cuvîntări 
alfabetice» (cod. Monac. 177) 8. 

2. Cuvîntări teologice, în număr de 3 și etice, în număr 
de 15%. 

3. Capete t%, 

4. Imne 1. 


7. J. Darrouzes A. A., Symâon le Nouveau Theologien, Chapitres 
th&ologiques, gnostiques et pratiques, în «Sources chretiennes», nr. 5i, 
Introducere, p. 7—9. 

8. Editate de B. Krivochâin (trad. fr. de J. Paramelle, s.i.), tom. 
I—III, în «Sources chretiennes» nr. 96, 104, 113. 

9. Editate în text original și traduse în limba franceză de J. Dar- 
rouzes A. A., în «Sources chrâtiennes», tom. I (Cuvintări teologice 
I—III, Cuvîntări etice I-III) şi tom. II (Cuvîntări etice IV—XV), 
nr. 122 și 129. 

10. Editate şi traduse în franceză de J. Darrouzes în «Sources 
chretiennes» nr. 51, în număr de 225. 

11. Editate de J. Koder şi trad. în îr. de J. Paramelle și L. Neyrani, 
tom. I—III, în «Sources chrstiennes», nr. 156, 174, 196. 

Data alcătuirii acestor scrieri e greu de precizat. Cate- 
hezele au fost compuse și ţinute în timpul petrecerii sfintu- 
lui. Simeon la Minăstirea Studion, după obiceiul acestei mi- 
năstiri. Tot acolo a scris imne, lucrări exegetice și scrisori, 
care nu s-au păstrat. După demisia din postul de egumen, a 
alcătuit capetele despre virtuţi și despre patimile opuse lor. 
În timpul certei cu Ștefan al Nicomidiei, a alcătuit mai ales 
bucăţile oratorice. Din timpul retragerii sale, Nichita menţio- 
nează numai compunerea de imne 2. 

S-a spus că învățătura siîntului Simeon se încadrează cu 
greu în tradiția părinţilor anteriori ; că ea e mai mult mărturia 
unei experiențe personale. În esenţă însă, învăţătura lui se 
reduce la învăţătura părinţilor anteriori. Avem la el aceeași 
învăţătură despre curățirea de patimi, despre dobîndirea vir- 
tuților și a nepătimirii, ca prima treaptă a urcușului duhov- 
nicesc, aceeași învăţătură despre contemplarea nepătimașă 
a raţiunilor dumnezeieşti ale lucrurilor prin care omul revine 
la starea naturii lui, învăţătură precizată mai ales de sfîntul 
Maxim Mărturisitorul și considerată ca treapta a doua a urcu- 
şului duhovnicesc; în sfîrșit, aceeași învăţătură despre uni- 
rea cu Dumnezeu sau cu Hristos prin Duhul Sfint, care e, în 
toată tradiţia duhovnicească patristică, treapta a treia și ul- 
tima a urcușului duhovnicesc 18. 

Ceea ce formează o notă mai aparte în preocuparea sfîn- 
tului Simeon este accentul deosebit de puternic pus pe simţire, 
pe conştiinţă, pe lumină şi pe iubire. Toate acestea stau 
într-o legătură între ele, dar și cu întreaga învăţătură a pă- 
rinților despre curățirea de patimi, sau despre virtuțile care 
culminează în nepătimire şi în iubirea de Dumnezeu și în 
«vederea» Lui. | 

Este firesc ca unui protestant, cum a fost Karl Holl!4, 
să i se fi părut învăţătura sfîntului Simeon despre o viaţă 


12. J. Darrouzes A. A, Introd. la «Chapitres theologiques etc.» p. 10. 

13. Idem, Symeon le Nouveau Theologien, Traites theologiques et 
€thiques, tom. I, Introducere, p. 23. 

14. Enthusiasmus und Bussgewelt beim grichischen Mânchtum. Eine 
Studie zu Symeon den Neuen Theologen, Leipzig, 1898, p. 30. 

atit de duhovnicească, cum a fost cea trăită de el, cam stra- 


nie. Doctrina protestantă despre ruinarea totală şi iremedia- 
bilă a naturii omeneşti prin păcat nu poate socoti posibile o 
purificare, o sfințire a credinciosului și o vedere a lui Dum- 
nezeu. Este firesc, de asemenea, ca teologii catolici să fi 
găsit unele puncte din învăţătura sfîntului Simeon anevoie 
de încadrat în «Ortodoxie». Căci ei pornesc în înţelegerea 
lor despre «Ortodoxie» de la doctrina catolică, după care 
Dumnezeu e cunoscut prin rațiunea care face deducţii logice 
despre Dumnezeu de la distanţă, dar nu printr-un contact al 
sufletului purificat cu Dumnezeu. Doctrina catolică despre 
eliberarea de păcate prin simpla absoluţie juridică, acordată 
de preot în baza recunoașterii lor de către penitent, doctrină 
bazată pe modul general juridic prin care Hristos ne-a obți- 
nut mîntuirea, nu poate considera intrarea într-un contact 
nemijlocit al sufletului cu Dumnezeu, decit ca o graţie specia- 
lă, acordată unor anumite persoane, graţie care nu e nece- 
sară pentru mîntuire 15. 

Mulţi au criticat afirmaţia sfîntului Simeon că orice creş- 
tin care vrea să se mîntuiască trebuie să ajungă la sfinţi- 
vea sau la conștiința harului prezent în el de la Botez. Teo- 
logii catolici, deşi au devenit în timpul din urmă mai înţele- 
gători față de această afirmaţie, socotind-o încadrată în linia 
unui curent de spiritualitate sentimentală, reprezentat de 
Diadoh, Marcu Ascetul, Macarie 15, manifestă totuși, cel puţin 
unii dintre ei, anumite rezerve în ce priveşte valabilitatea 
acesteia pentru toţi creștinii. 

Dar dacă avem în vedere că, după sfîntul Simeon, «sim- 
țirea» sau «vederea» (contemplarea) lui Dumnezeu, se ivește 
în om pe măsura curățirii sale de păcate, care creştin nu e 
dator să se nevoiască pentru împuținarea păcatelor sale, ca 
o condiţie pentru mîntuire? În orice caz aceasta este o 


15. Darrouzes, Chapitres theologiques etc., p. 35. 
16. J. Hausherr, Les grands courrants de la spiritualite orientale, 
în : «Orientalia Christiana Periodica», I, 1935, p. 126. 

învățătură proprie Ortodoxiei, spre deosebire de protestan- 
tism care consideră că omul se mîntuiește prin simpla cre- 
dință fără nici un efort de ieșire din starea de păcat, și spre 
deosebire, în oarecare măsură, chiar de catolicism, în care 
efortul de purificare e destul de puţin prețuit. 

În orice caz, sfîntul Simeon nu cere o «simţire», o «ve- 
dere» maximă şi egală de la toţi creştinii. El face o deose- 
bire între «simţirea» sau «vederea» lui Dumnezeu de aici şi din 
viața viitoare şi are o înțelegere pentru gradele mai reduse de 
«Simţire» sau de «vedere» a lui Dumnezeu ale multor cre- 
dincioși. În Cuvîntul V moral, foarte important din acest 
punct de vedere, el spune: «Acum mărturisim și spunem că 
luăm arvuna măsurată a tuturor bunătăţilor, iar totul, nădăj- 
duim să luăm după moarte». 

În general, învățătura sfîntului Simeon despre «simţi- 
rea» sau «vederea» lui Dumnezeu încă în timpul vieţii de 
aici se bazează pe distincţia ce o face el între raţionamentul 
asupra lui Dumnezeu și legătura nemijlociţă pe care o are 
cu puterea lui Dumnezeu sufletul care înaintează în virtuţi 
și a ajuns la anumite grade ale iubirii. Căci chiar în acestea 
este lucrătoare puterea lui Dumnezeu. Raționamentul face 
presupuneri despre Dumnezeu din auz. De aceea nu repre- 
zintă adevărata cunoaștere. Adevărata cunoaştere e din «ve- 
dere». Prin «vedere», cel ce cunoaște sesizează o lumină care 
iradiază din cel cunoscut, o lumină materială dacă e un 
obiect sensibil, o lumină spirituală, dacă e un focar spiritual. 
Dar lumina aceasta e în acelaşi timp un sens, pentru că repre- 
zintă o anumită particularitate a celui cunoscut. «/ar cînd auzi 
despre lumină, să nu socoteşti că ea e numai cunoștință iără 
lumină». Altceva e să cunoști un om din auzite și altceva e să-l 
cunoşti din vedere. Aceasta e o cunoaștere în lumina lui. 
Tot aşa, altceva e să cunoşti pe Dumnezeu din auzite şi alt- 
ceva e să-L. cunoşti prin «lucrarea şi puterea Preasfintului 
Său Duh, sau a luminii» (Cuvîntul V moral). 

Oricine năzuiește să-și împuţineze păcatele, să sporească 
în virtuţi, cunoaşte în sine puterea lui Dumnezeu, care-l 

ajută în acest efort, deci «simte» pe Dumnezeu, sau «îl vede». 
Și tot cel ce vrea să se miîntuiască trebuie să se nevoiască 
pentru împuţinarea păcatelor sale, pentru slăbirea obișnuin- 
țelor sale de a păcătui, pentru deprinderea sa de a face binele 
şi de a-l imprima în fiinţa sa. E prea mult să se ceară aceasta 
credincioşilor 2 Nicidecum. 

Caracteristic pentru valoarea netrecătoare ce o acordă 
sfîntul Simeon persoanei, este accentul pus de el pe conștiin- 
ţa de sine, care rămîne în sfinţi, în viaţa viitoare, ba chiar se 
clarifică la culme ; și odată cu ea conștiința despre ceilalți, 
sau cunoaşterea lor. Dacă conştiinţa aceasta se estompează 
în extazul trecător din cursul vieţii pămîntești, sau în starea 
dominată de patimi, ea se ascute la maximum în viaţa veş- 
nică (Cuvîntul 1 moral). Numai în relaţie cu alte conștiințe și 
în ultimă instanță cu conștiința divină, care ne iubeşte și ne 
cere iubirea la maximum, se adîncește și conştiinţa proprie a 
credinciosului. Conștiinţa personală și comuniunea între per- 
soane se promovează reciproc. Aceasta înseamnă 'că numai 
în lumina ce iradiază din alţii, şi în ultima analiză din Dum- 
nezeu, se adîncește conștiința proprie a fiecăruia. 

Despărțirea Bisericii din Apus de cea din Răsărit a fost 
efectul unei despărţiri a spiritului juridico-raţional; dezvoltat 
în Occident, de creştinismul duhovnicesc păstrat în Răsărit. 
Prin sfîntul Simeon Noul Teolog şi prin sfintul Grigorie Pa- 
lama s-a pus în evidenţă directă această despărţire pe planul 
adînc al spiritualității. În Răsărit spiritualitatea a fost înţe- 
leasă totdeauna ca contact nemijlocit al sufletului cu puterile 
Duhului Sfînt, pe baza ascezei purificatoare a întregului om, 
deci inclusiv a trupului. În Occident, «spiritualitatea'» a fost 
înțeleasă tot mai mult ca o subtilă speculație rațională, ne- 
preocupată de această purificare a trupului. 

Sfîntul Simeon vede în spiritul duhovniciei integrale a 
creștinismului originar şi răsăritean relaţia intimă între suflet 
şi trup (Cuvintul VI moral). 

Dăm în acest volum, ca exemplificare a acestor idei ale 
sfîntului Simeon, Cuvintul moral ] și V. 

Dar, înainte de ele, dăm «Capetele» sfîntului Simeon Noul 
Teolog. În Filocalia greacă se cuprind 153 de capete. Dintre 
ele, «Capetele» 1—118 sînt o culegere dintr-un număr mai 
mare de «Capete» ale aceluia; Capetele 119—126 şi ultimele 
două paragrafe, cuprinse sub Cap. 153, formează o grupă 
anonimă, neidentificată ; Capetele 127—152 sînt o parte din 
Capetele lui Simeon Evlaviosul, părintele duhovnicesc al sfîn- 
tului Simeon Noul Teolog. Această versiune urmează codicele 
din Vatoped nr. 667 (datînd din secolul XIV) care are ace- 
leași Capete ca și codicele Coisl. nr. 292 (secolul XIV), adică 
Capetele 1—124. Dar Capetele lui Simeon Evlaviosul sînt 
adăugate din altă parte (Vatican 1436, sec. XVI, ff. 250—284, 
“care cuprinde 100 Capete). 

Partea cea mai numeroasă din manuscrise cuprinde însă 
un număr mai mare de capete sub numele sfintului Simeon 
Noul 'Teolog, împărțite în trei grupe: 100 Capete practice și 
teologice; 25 Capete gnostice şi teologice și 100 Capete teo- 
logice și practice (Athen, B. N. 2612, sec. XIV; Xenoph. 36, 
an. 1321; Vatoped 605, sec. XIII; Bodl. Laud. 21, sec. XIV; 
Bodl. Miscell. 318, sec. XIV; Hierosol. S. Sepulcri 181, sec. 
XIII ; Hierosol. S. Sabae 407, sec. XIII; Mosquensis 424 (Vla- 
dimir), sec. XIV ; Paris 1858, sec. XIV; Paris 1610, sec. XIV, 
Paris suppl. gr. 28, sec. XV ; Scorial. U. III 2, sec. XIV; Vatic. 
Ottobon. 436, an. 1435) 77. 

Vom da în volumul de față aceste 225 de Capete, dar vom 
adăuga şi Capetele 119—153 din Filocalia greacă, care nu se 
cuprind între acestea 225, pentru a rămîne fideli și tradiţiei 
acestei Filocalii. 

Sînt în Capetele sfintului Simeon unele recomandări (de 
exemplu I, 5, 14), care nouă celor de azi ni se par nepotrivite 
şi greu de aplicat. De fapt, ele se adresează în mod mai spe- 
cial monahilor decît Capetele sfîntului Maxim Mărturisitorul. 
Dar chiar pentru monahi ele pot părea puţin nepotrivite cu 
situaţia de azi. De exemplu o «fugă de lume» e greu de rea- 


17. J. Darrouzes A. A., Symeon le Nouveau Theologien, Chapitres 
theologiques, Introducere, p. 14—21. 

lizat azi în mod total, cînd aproape în toate regiunile lumii 
s-a extins populaţia. Azi s-ar putea realiza mai degrabă o 
«fugă interioară de lume», mai bine zis, de ceea ce e rău și 
pasional în ea, adică o menţinere în curăția de gînduri, chiar 
în întîlnirea cu oamenii. Aceasta ar fi o stare de «monahism 
interior», cum spune Evdokimov. E ceea ce realizează în 
mare măsură monahismul românesc, care în cea mai mare 
parte a lui rămîne în legătură cu credincioşii din lume. Dar 
însuși sfîntul Simeon dă o explicare pozitivă acestei idei, în 
Capetele în care recomandă activitatea şi osîndeşte lenea. 
Căci el nu condamnă activitatea, ci grija, sau mai precis o 
anumită grijă care pune lucrurile pieritoare mai presus decit 
sufletul destinat veşniciei (Cap. I, 82, 87, 195). El recomandă 
înstrăinarea interioară de lume, nu pe cea simplu exterioară 
(Cap. 1,9%; 111,69). ,, 


Cele 225 de capete teologice și practice 


Ale celui între sfinți părintelui nostru Simeon Noul 
Teolog egumenul Minăstirii sfîntul Mamas de 
Xirokerkos, una sută capete făptuitoare şi de 


Dumnezeu cuvintătoare (practice și teologice). 


1. Dumnezeu nu este nicăieri pentru cei ce privesc 
trupește, căci e nevăzut. Dar pentru cei ce înțeleg duhov- 
nicește este pretutindeni ; căci e de faţă, fiind în toate 
şi în afară de toate. El este în toate şi aproape de cei ce 
se tem de El (Ps. LXXXIV, 10), dar mîntuirea Lui e de- 
parte de cei păcătoşi (Ps. CXVIII, 155). 

2. Amintirea lui Hristos luminează mintea și alungă 
dracii. Lumina Sfintei Treimi, strălucind în inima cu- 
rată, o desparte pe aceasta de lume și pe cel părtaș de 
ea îl face să se umple încă de aici, pe cît e cu putinţă 
credinciosului, de slava viitoare, ca pe unul ce se află 
sub lucrarea harului, deși este încă ascuns sub acope- 
rămîntul trupului. 

3. Dacă, după trecerea celor văzute, nu mai este 
nimic altceva decît numai Dumnezeu, Care este și va fi, 
fără îndoială, cei ce se împărtășesc cu îmbelșugare de 
harul Lui în lumea aceasta, chiar dacă sînt încă pe pă- 
mâînt, s-au unit în cea mai mare măsură cu veacul viitor, 
măcar că suspină încă împovăraţi de umbra și de greu- 
tatea lor. 

4. Domnul nu fericește pe cei ce învață numai, ci 
pe cei ce s-au învrednicit mai înții, prin lucrarea porun- 
cilor, să vadă şi privesc în ei înșiși lumina Duhului ce 
luminează și scînteiază. Căci datorită ei cunosc, prin ve- 

derea ei adevărată, prin cunoașterea și lucrarea ei, cele 
despre care vorbesc și așa învaţă pe alţii. E de trebu- 
ință, aşadar, ca cei ce vor să înveţe pe alţii să fie ridi- 
cați mai întîi ei înșiși, cum s-a spus, ca nu cumva vor- 
bind despre cele ce nu le cunosc, să piardă, prin rătă- 
cire, pe cei ce se încred în ei și pe ei înșiși. 

5. Cel ce nu se teme de Domnul nu crede că există 
Dumnezeu (Ps. XIII, 1). Dar cel ce crede că există se 
teme de EI și păzeşte poruncile Lui. Iar cel ce zice că se 
teme de Dumnezeu, dar poruncile Lui nu le păzește, 
mincinos este (1 Ioan II, 4) și frica de Dumnezeu nu 
este într-însul. Căci unde este frica de Dumnezeu, e și 
păzirea poruncilor (Ps. CXI, 1, 4). lar nefiind aceasta 
întru noi, şi nici păzirea poruncilor, nu ne deosebim 
întru nimic de păgîni și de necredincioși. 

6. Credinţa şi frica de Dumnezeu și păzirea porun- 
cilor Lui ne răsplătesc pe măsura curăţirii noastre. Căci 
în măsura în care ne curățim, ne ridicăm de la frica de 
Dumnezeu la dragostea de EI și înaintînd ne mutăm, așa- 
zicînd, de la frică la iubirea lui Dumnezeu. Și atunci au- 
zim cuvîntul Lui : «Cel ce are poruncile Mele și le pă- 
zeşte pe ele, acela este cel ce Mă iubește» (loan XIV, 21). 
Şi așa adăugăm nevoinţe peste nevoințe pentru a ne ară- 
ta iubirea prin fapte. Iar întîmplîndu-se aceasta, El în- 
suși ne iubește, precum a făgăduit. Iar iubindu-ne, ne 
iubește și Tatăl Său la fel, venind înainte Duhul, Care îm- 
podobește casa noastră, ca prin întilnirea ipostasurilor 
în noi, să ne facem locaș al Tatălui și al Fiului şi al Sfîn- 
tului Duh *. 


18, Duhul Sifînt are rolul de a ne pregăti casa ființei noastre, sau 
de a o face curată și deschisă pentru primirea Sfintei Treimi. El întîm- 
pină oarecum împreună cu noi pe Fiul și pe Tatăl. El se unește cu su- 
biectul nostru, asumînd funcţia de sensibilizare a noastră pentru Dum- 
nezeu. De aceea Tatăl și Fiul, iubindu-ne pe noi, iubesc în același timp 
pe Duhul lor, iar noi, iubindu-l pe Ei, îi iubește oarecum, prin noi, Însuși 
Duhul Lor cel Sfînt. Astfel sîntem ridicaţi în circuitul iubirii treimice, 
fără să ne confundăm totuşi cu Duhul Sfint şi fără să confundăm per- 
soanele Sfintei Treimi. 

7. Sălășluirea, întru curăție cunoscută și simțită, a 
Dumnezirii celei în trei Ipostasuri în cei desăvirşiţi nu 
e împlinirea dorinței, ci mai degrabă început și cauză 
a unei dorințe mai puternice *?. Căci din acel moment, 
ea nu mai lasă pe cel ce a primit-o să se potolească, ci 
ținîndu-l aprins pururea ca de un foc, îl împinge să se 
ridice: spre flacăra unei dorințe și mai dumnezeiești. 
Căci neputînd mintea să afle o margine şi un sfîrșit al 
Celui dorit, nu poate pune nici dorinței şi iubirii sale 
vreo margine, ci silindu-se să atingă și să dobîndească 
capătul fără sfîrşit, poartă în sine pururea dorința ne- 
sfîrşită și iubirea nesăturată %. 

8. Cel ce a ajuns la acest capăt nu socotește că a 
aflat începutul dorinței sau al iubirii lui Dumnezeu în 
sine, ci socoteşte că nu iubește încă pe Dumnezeu, în- 
trucît n-a putut ajunge să cuprindă plinătatea iubirii. 
De aceea, socotindu-se pe sine cel din urmă dintre toţi 
cei ce se tem de Dumnezeu, se socotește din tot sufletul 
nevrednic chiar și de mîntuirea împreună cu ceilalți 
credincioși ”. 

19. Sfîntul Mazim Mărturisitorul şi alţi părinţi au vorbit şi ei de miș- 
carea spre siirșitul nesfirșit în care se va odihni, dar nu se va sătura 
sufletul, în viaţa viitoare. Dar sfintul Simeon îi dă acestei mişcări un 
caracter de avînt aprins, înfocat. El nu mai vorbește în termeni intelec- 
tuali despre mișcarea iubirii sufletului, ci în termeni plini de focul simţirii 
și al entuziasmului. Acest .capitol și cel anterior redă ceea ce e mai ca- 
racteristic în spiritualitatea sfintului Simeon Noul Teolog. Și el ne-a spus 
în capitolul II că nu face o prea clară distincţie între ceea ce va simţi su- 
fletul în viaţa viitoare și ceea ce poate simţi încă de aici. 

20. Dorinţa sufletului ajunsă în nesfîrşitul iubirii dumnezeiești nu 
se stinge, ci e ţinută mereu trează din cauza infinităţii în care se află 
şi pe care niciodată nu o poate cuprinde întreagă. Totuși, întrucît ea nu 
mai tinde spre ceva care e dincolo de această infinitate, se spune şi că 
dorința se odihnește acum în această infinitate. 

21. Neajuns la capătul final al iubirii, socoteşte că n-a pus nici 
măcar început ei, așa este de departe iubirea pe care o are sufletul de 
plinătatea fără margini a iubirii. Și de aceea se socotește mai prejos de 
toţi ceilalţi credincioşi, nevrednic chiar de miîntuire. Cel ce se află în 
realitate mai sus decit toţi se socotește astfel mai prejos de toţi. În 


acest sens a spus sfintul apostol Pavel despre sine că cel dintii păcătos 
este el. A 

9. «Toate sînt cu putinţă celui ce crede» (Marcu IX, 
23). Căci credinţa se socotește în loc de dreptate (Rom. 
IV, 9). «Că sfîrșitul legii este Hristos» (Rom. X, 4). Iar 
credința în El îndreptează și desăvirșește pe cel ce cre- 
de. Căci credinţa în Hristos, socotindu-se în locul fapte- 
lor legii și fiind întărită şi arătîndu-se prin poruncile 
Evangheliei, face pe cei credincioși părtaşi de viața cea 
veșnică în Hristos însuși %. 

10. Credinţa * este puterea care ne face să murim 
pentru Hristos de dragul poruncii Lui și să credem că 
moartea aceasta este pricina vieţii. Ea ne face să soco- 
tim sărăcia ca bogăţie, neînsemnătatea și umilirea, ca 
slavă și cinste adevărată ; iar cînd nu avem nimic, să 
credem că stăpînim toate (2 Cor. VI, 10), mai bine-zis 
că am dobîndit bogăția cunoștinței lui Hristos cea nepă- 
trunsă (Efes. III, 8). Ea ne face să privim toate cele ce 
se văd, ca țărină și fum. 

11. Credinţa în Hristos ne dă puterea nu numai să 
disprețuim plăcerile vieţii, ci și să suportăm şi să răb- 
dăm toată ispita care vine asupra noastră prin întristări, 
necazuri și nenorociri, pînă va vrea și ne va cerceta pe 
noi Dumnezeu. «Căci răbdînd, zice, am așteptat pe Dom- 
nul, și a luat aminte la mine» (Ps. XXXIX, 1). 

12. Cei ce-și pun părinţii, în vreo privinţă, mai pre- 
sus de porunca lui Dumnezeu, nu au dobiîndit credința 
în Hristos. Ei, desigur, sînt judecaţi și de conștiința lor, 
dacă au o conștiință vie a necredinţei lor **. Căci e pro- 
22. Credinţa în Hristos, unind sufletul cu Hristos şi făcîndu-l deci 
părtaș de desăvirșirea lui Hristos, îl ridică mai presus de orice dreptate 
dobindită prin faptele legii. Căci Hristos e mai presus de lege și e 
izvorul unei puteri mai presus de cea pe care şi-o dă omul însuşi, voind 
să împlinească cerinţele celei mai înalte legi. 

23. Capitolul acesta şi cele următoare pînă la cap. 29 inclusiv 
coincid cu cap. 1—20 din Filocalia greacă. 


24. E o unecredinţă» a celor ce cred, dar socotesc că nu cred des- 
tul, din pricina nesîrguinţei pentru întărirea credinţei prin fapte. 

priu credincioșilor să nu calce în nici o privință porunca 
Marelui Dumnezeu şi Miîntuitorului nostru Iisus Hristos. 

13. Credinţa în Hristos, Adevăratul Dumnezeu, naş- 
te dorința după cele bune și frica de chinuri. Iar dorinţa 
celor mai înalte și frica de chinuri, aduce păzirea întoc- 
mai a poruncilor. Păzirea întocmai a poruncilor învață 
pe creştini să-şi cunoască neputința lor. lar cunoașterea 
neputinței noastre adevărate naşte aducerea aminte de 
moarte. Cel ce și-a făcut-o pe aceasta însoţitoare de via- 
ță va căuta cu osteneală să afle ce soartă va avea după 
ieşirea și plecarea din viața aceasta. Iar cel ce se strădu- 
ieşte să cunoască cele viitoare e dator, întîi de toate, să 
se lipsească de cele de acum. Căci cel ce e stăpînit de îm- 
pătimirea față de acestea, pînă la cel mai neînsemnat lu- 
cru, nu poate dobîndi cunoștința desăvîrşită a acelora. 
Iar dacă prin bunăvoința lui Dumnezeu va gusta puțin 
din ea, de nu va părăsi degrabă cele de care și în care 
este ținut prin împătimire și nu se va preda în întregime 
acestei cunoștințe, nemaiprimind să cugete de bunăvoie 
la nimic altceva afară de ea, se va lua de la el și această 
cunoștință pe care socotește că o are (Luca XIX, 26). 

14. Lepădarea de lume şi retragerea desăvîrșită, în- 
soțită de înstrăinarea de toate mijloacele, obișnuinţele, 
socotinţele și de persoanele din viață, și lepădarea de 
trup și de voie se fac pricină de mare folos celui ce s-a 
lepădat în scurtă vreme așa de fierbinte. 

15. Dacă fugi de lume, ia seama să nu dai sufletu- 
lui mîngiieri la început și să o cercetezi pe aceasta, chiar 
dacă te silesc să faci aceasta toate rudeniile şi toți prie- 
tenii. Căci pe ei îi îndeamnă la aceasta demonii pentru 
a stinge căldura inimii tale. Chiar dacă nu-ţi vor putea 
împiedica cu desăvîrșire hotărîrea, ei o vor face cu sigu- 
ranță mai moale și mai slabă. 

16. Cînd te vei afla față de toate dulceţile vieţii cu 
suflet bărbătesc și neînduplecat, demonii înduioșează ru- 

deniile și le fac să plingă și să se jelească în faţa ta pen- 
tru tine. Că acesta este adevărul, vei cunoaște dacă tu vei 
rămînea neclintit și în faţa acestei ispite. Căci îi vei ve- 
dea pe aceia aprinzîndu-se deodată de miînie și de ură 
împotriva ta şi depărtîndu-se de tine ca de un dușman, 
nemaivrînd să te vadă. 

17. Văzînd supărarea ce s-a iscat pentru tine în pă- 
rinţi, fraţi și prieteni, să rîzi de dracul care a pus la cale 
să se facă acestea împotriva ta ; și cu frică și sîrguință 
multă, retrage-te și roagă pe Dumnezeu cu stăruinţă ca 
să ajungi degrabă la limanul Bunului Părinte, la Care 
ajungînd sufletul tău ostenit și împovărat, El îl va 
odihni. Căci multe pricini de primejdii și de ultimă pier- 
zanie cuprinde marea vieţii. 

18. Cel ce vrea să urască ispitele lumii e dator să 
iubească pe Dumnezeu din tot sufletul și să-și aducă pu- 
rurea aminte de El. Căci nimic altceva nu ajută, ca aces- 
tea, să părăsești toate cu bucurie şi să te întorci de la ele 
ca de la nişte gunoaie. 

19. Nu vrei să mai rămii în lume pentru pricini bine- 
cuvîntate sau neîntemeiate, ci îndată ce ai fost chemat, 
ascultă degrabă. Căci de nimic altceva nu se veselește 
Dumnezeu așa de mult ca de repeziciunea noastră *. 
Fiindcă mai mare este ascultarea imediată cu sărăcie, 
decît întîrzierea cu mulţime de bunuri *. 

20. Dacă lumea şi cele din lume trec toate, iar 
Dumnezeu este singur nestricăcios și nemuritor, bucu- 
raţi-vă toţi câţi aţi părăsit pentru EI cele stricăcioase. Iar 
stricăcioase sînt nu numai bogăţia și banii, ci și toată 
plăcerea și bucuria de păcat este stricăciune. Numai po- 

25. Dumnezeu vrea ca chemării la iubirea totală ce ne-o adresează 
să 1 se răspundă îndată, fără nici o şovăială. 

26. Mai multă bucurie face lui Dumnezeu răspunsul imediat la 
chemarea Lui, chiar dacă nu ești pregătit, decît amînarea cu pretextul de 
a te pregăti. Fapta bună cerută de Dumnezeu trebuie săvirșită imediat. 
Altfel te obişnuieşti cu amiînările şi poate n-o mai împlinești niciodată. 


Saw, fapta bună pe care o poţi face în împrejurarea aceasta, n-o mai poţi 
face niciodată. 


SFINTUL SIMEON NOUL TEOLOG, CELE 225 DE CAPETE 23 


runcile lui Dumnezeu sînt lumină și viață. De toţi sînt 
numite așa. 

21. Dacă ai primit, frate, flacăra și alergînd ai ajuns 
din pricina ei la chinovie, sau la un părinte duhovnicesc, 
de vei fi îndemnat de el, sau de fraţii care se nevoiesc 
împreună cu tine, să te folosești de băi sau de mîncăruri, 
sau de alte mîngiieri pentru întărire, să primeşti aces- 
tea. Dar fii totdeauna pregătit pentru post, pentru păti- 
mire, pentru înirînarea cea mai deplină. Că de vei fi în- 
demnat de părintele tău întru Domnul să te împărtă- 
şeşti de mîngiieri, să te afli ascultător aceluia, ca voia ta 
să nu o faci nici în aceasta. Iar de nu, rabdă cu bucurie 
cele ce ai vrut să le faci de bunăvoie, folosindu-te sufle- 
teşte. Căci păzind aceasta, vei fi pururea întru toate pos- 
tind și înfrînîndu-te şi ca unul ce te-ai lepădat cu voia 
întru totul. Ba nu numai atît, ci vei păstra nestinsă și 

"flacăra aflătoare în inima ta, care te sileşte să dispre- 
țuieşti toate. 

22. Cînd dracii vor face toate din partea lor și nu 
ne vor putea clinti sau împiedica de la ţinta noastră cea 
după Dumnezeu, se vor furișa în cei ce fățăresc evlavia 
și vor încerca să împiedice prin aceia pe cei ce se nevo- 
iesc. Mai întîi mișcaţi, chipurile, de dragoste și de com- 
pătimire, aceștia îi vor îndemna pe cei ce se nevoiesc, să 
se odihnească spre a nu slăbi trupul și a cădea în lînce- 
zeală. Pe urmă îi atrag la întîlniri fără folos, făcîndu-i 
să-și piardă zilele în ele. De va asculta vreunul dintre 
cei ce se nevoiesc și se va potrivi lor, se vor întoarce și 
vor rîde de pierderea lui. Iar de nu va asculta de cuvin- 
tele lor, ci se va păzi pe sine străin de toate, cu mintea 
adunată și înfrînată în toate, se vor aprinde de pizmă și 
vor face totul pînă ce îl vor alunga și din obște. Căci nu 
suferă slava deșartă cea necinstită să vadă în faţa ei 
smerenia, lăudată. 

23. Iubitorul de slavă deșartă sufere cînd vede pe 
cel smerit la cuget vărsînd lacrimi şi folosindu-se îndoit, 
ca unul ce-și face pe Dumnezeu milostiv prin ele și îi 
sileşte pe oameni să-l laude fără voie. 


24. Odată ce te-ai predat pe tine întreg părintelui 
tău duhovnicesc, să știi că ești ca un străin faţă de toate 
care te atrag în afară : oameni, lucruri și bani. Fără de 
el nimic să nu voieşti să faci ori să împlinești în privința 
acestora. Dar nici să nu ceri de la el vreun lucru mic 
sau mare, dacă nu-ți va porunci el însuși, din propria 
socotinţă, să iei ceva, sau nu-ţi va da el cu mîinile sale. 

25. Să nu dai milostenie fără voia părintelui tău du- 
pă Dumnezeu, din bunurile ce i-ai adus. Dar nici prin 
mijlocitor să nu voiești să iei ceva din ele, fără voia lui. 
Căci e mai bine să fii sărac și străin și să asculți, decit 
să risipeşti bani şi să dai celor lipsiţi, cînd te afli înce- 
pător. Predă toate cu credinţă neștirbită hotăririi părin- 
telui duhovnicesc, ca în mîna lui Dumnezeu. 

26. Să nu ceri și să nu iei nici un pahar cu apă, 
chiar de s-ar întîmpla să arzi, pînă ce nu te va îndemna, 
mișcat de la sine, părintele tău duhovnicesc. Strînge-te 
pe tine și constrînge-te în toate, încredinţindu-te și zi- 
cînd în gînd : «Dacă Dumnezeu vrea și ești vrednic să 
bei, va descoperi părintelui tău, și acesta îţi va zice ţie : 
bea». Și atunci bea cu conştiinţa curată, chiar de e la 
vreme nepotrivită. 

21. Cel ce a cercat folosul duhovnicesc și a dobîndit 
credință nemincinoasă, luînd pe Dumnezeu ca martor 
al adevărului, și-a zis : «Mi-am pus în mine gîndul să 
nu cer părintelui meu nici să mănînc, nici să beau, sau 
să mă împărtășesc de ceva fără el, pînă ce nu-i va da de 
știre Dumnezeu și îmi va porunci mie. Și făcînd așa, 
niciodată, zice, n-am fost împiedicat de la scopul meu». 

28. Cel ce a dobiîndit credinţă neîndoielnică faţă de 
părintele său după Dumnezeu, privindu-l pe el, socoteşte 

că priveşte pe Hristos însuși ; și fiind cu el sau urmind 
lui, crede cu tărie, că este cu Hristos sau urmează Lui. 
Unul ca acesta nu va pofti niciodată să vorbească cu alt- 
cineva. Nu va pune vreunul din lucrurile lumii mai pre- 
sus de amintirea și de dragostea lui. Căci ce este mai 
mare şi mai de folos în viaţa de față și în cea viitoare 
decît a fi cu Hristos ? Şi ce este mai frumos și mai dulce 
ca vederea Lui ? Jar dacă se învredniceşte și de grăirea 
Lui, scoate din aceasta, cu sîrguință, viață veșnică. 

29. Cel ce iubește din simțire lăuntrică pe cei ca- 
re-l vorbesc de rău, sau îl nedreptăţesc, sau îl urăsc și-l 
păgubesc, și se roagă pentru ei (Matei V, 44), ajunge în 
scurtă vreme la o mare sporire. Căci făcînd aceasta în- 
tru simțirea inimii, îşi coboară socotința în adînc de 
smerenie şi în izvoare de lacrimi, în care se scufundă 
„cele trei părți ale sufletului *. Acela urcă mintea în ce- 
rul nepătimirii și o face văzătoare şi, prin gustarea bu- 
nătăţii de acolo, ajunge de socotește toate ale vieții de 
aici, gunoaie. Și însăși mîncarea și hrana n-o mai pri- 
mește cu plăcere și des. 

30. Credinţă * neîndoielnică dovedește cel ce cin- 
stește cu evlavie ca sfint pînă și locul în care viețuiește 
călăuzitorul şi părintele său. El ia praful de pe picioarele 
aceluia cu dragoste fierbinte în mîini să-l pună pe capul 
său și unge cu el pieptul său, ca și cu un leac curăţitor al 
patimilor și al păcatelor sale. Iar de el nu îndrăznește să 
se apropie, nici să atingă vreo haină sau vreun acoperă- 
miînt al lui fără voia sa ; dar atingînd ceva din ceea ce-i 
aparține aceluia, o face aceasta cu frică şi cu respect, so- 
cotindu-se pe sine nevrednic nu numai de vederea și de 
slujirea lui, ci şi de intrarea în chilia lui. 


27. În gindirea părinţilor, sufletul se alcătuia din: partea raţională, 
mînia și pofta. Toate capătă o mare sensibilitate pentru. dușman, prin 
lacrimi. A 

28. Capitolele 30—36 lipsesc în Filocalia greacă. 

31. Se leapădă mulţi de viaţa aceasta şi de lucru- 
rile vieţii, dar puţini se leapădă şi de voile lor. Bine 
spune despre aceștia și cuvîntul dumnezeiesc : «Mulţi 
chemaţi, dar puţini aleși» (Matei XX, 14). 

32. Cînd şezi la masă cu toată obştea şi toate ţi se 
înfăţişează ochilor minții ca o umbră și nu mai simţi 
dulceața mincărurilor, ci sufletul întreg îţi este uimit și 
plin de lacrimi, cunoaște că harul lui Dumnezeu ţi le 
arată acestea astfel, pentru multa ta smerenie din frică, 
ca văzînd făpturile lui Dumnezeu și cunoscînd slăbiciu- 
nea celor supuse simţurilor, să-ți aduni frica ta spre 
iubirea celor cunoscute cu mintea. Aceasta este cunoș- 
tința duhovnicească, de care auzi vorbindu-se, care se 
află la mijloc între frică şi iubire şi trage pe om pe ne- 
simţite și fără primejdie de la cea dintii la cea de a 
doua *. 

33. Nu poate dobîndi cineva altfel iubirea desăvir- 
şită şi neclintită de Dumnezeu decît pe măsura cunoș- 
tinței duhovnicești %. Iar aceasta crește cîte puţin prin 
nevoinţa de fiecare zi cu fapta sufletului. Aceasta ști- 
ind-o apostolul a spus : «Din măreţia și frumuseţea zi- 
dirilor se cunoaște, prin asemănare, Făcătorul» *!. 

34. Nimeni nu.poate cunoaște cum se cuvine, cu 
ochii sensibili, mărimea cerului și lățimea pămîntului și 
rațiunile tuturor celorlalte. Căci cum va putea cineva 
înțelege cu ochii trupului cele ce întrec mintea și în- 


29. Cunoştinţa duhovnicească a realităţilor duhovniceşti nu e o 
cunoştinţă teoretică, rece, ci o cunoştinţă palpitantă, ce se mişcă între 
frică şi iubire. 

| 30. Există o proporţie directă între iubire și cunoştinţa duhovni- 
cească, întrucît în însăşi cunoştinţa aceasta este iubire și în iubire cu- 
noştinţă. Nimeni după sfintul loan Evanghelistul n-a mai unit acestea 
două așa de mult în trăire, ca sfintul Simeon Nou! Teolog. Aceasta l-a 
Şi făcut «teolog». 

31. Rom. 1, 20. Iubirea unită cu cunoștința creşte treptat din fapte. 
Căci faptele sînt manifestări ale iubirii şi ale cunoașterii şi le adîncesc 
pe acestea. 

țelegerea ? Numai mintea curățită de gînduri * și eli- 
berată de prejudecăţi și luminată de mintea și de harul 
lui Dumnezeu va putea încerca cum se cuvine, după 
măsura luminării primite, să contemple făpturile. 


35. Precum noaptea nu vedem cu ochii sensibili de- 
cît în locul acela unde aprindem lumina unui sfeșnic, iar 
toată lumea cealaltă rămîne pentru noi o noapte întune- 
coasă, la fel celor ce dorm în noaptea păcatelor, Bunul 
Stăpiîn li se face o lumină mică, măcar că, Dumnezeu fi- 
ind, rămîne tuturor necuprins, cruţînd neputinţa noas- 
tră. Şi atunci deschizîndu-și omul ochii minţii şi privind 
firea celor ce sînt, cum n-a mai privit niciodată, se um- 
ple de uimire și-l podidesc, fără să vrea şi fără durere, 
lacrimile, prin care se curățește cu al doilea botez %, cu 
botezul acela de care zice Domnul în Evanghelie : «De 
nu se va naște cineva din apă și din Duh, nu va intra în 
împărăţia cerurilor» (loan III, 5) ; și iarăşi : «De nu se 
va naște cineva de sus» (Ioan III, 7). Spunînd «de sus», 
a dat să se înţeleagă nașterea din Duh. 

36. Primul Botez are apa care preînchipuiește lacri- 
mile, are mirul ungerii care e semnul premergător al 
mirului spiritual al Duhului, iar al doilea botez nu mai 
este chip al adevărului, ci este însuși adevărul *. 


37. Nevoitorul % trebuie să se sîrguiască să fie liber. 
E] trebuie să se depărteze nu numai de faptele rele, ci 
şi de gînduri și de înţelesuri contrare şi să petreacă pu- 
rurea în cugetări folositoare de suflet și duhovniceşti, ca 


32. «Gindurile» (hoy:tsuoi), de care trebuie să se curățească mintea, 
sînt speculaţiile proprii, sau gîndurile pătimaşe la lucruri. 

33. E o altă caracteristică a spiritualităţii sfîntului Simeon accentul 
pe care-l pune pe lacrimi, pe care le uneşte cu extazul cunoașterii reali- 
tății duhovniceşti. 

34. Aceasta nu înseamnă că harul dumnezeiesc nu lucrează cu 
adevărat și în Botezul cu apă și în taina Mirungerii, ci numai că în aceste 
taine lucrează prin mijloace văzute și fără ca primitorul să simtă această 
lucrare, pe cînd prin lacrimile iubirii de Dumnezeu lucrarea dumneze- 
iască e simțită. 

35. Capitolul acesta pînă la 69 exclusiv corespund cu cap. sai 
din Filocalia greacă. 

astfel să rămînă fără griji pentru cele ale vieţii pă- 
miînteşti. 

38. Cel ce și-a dezbrăcat întreg trupul său, dacă-și 
are ochii acoperiţi cu vreun văl și nu vrea să-l ridice și 
să-l lepede, nu poate vedea lumina numai cu cealaltă 
parte dezvelită a trupului. Așa şi cel ce a disprețuit toa- 
te celelalte lucruri şi avuţii şi s-a izbăvit de patimile în- 
seşi, de nu-şi va elibera ochiul sufletului de aducerile 
aminte lumești şi de înțelesurile cele rele, nu va vedea 
vreodată lumina înţelegerii, pe Domnul și Dumnezeul 
nostru lisus Hristos. 


39. Precum este acoperămintul aşezat peste ochi, 
aşa sînt gîndurile lumeşti şi amintirile vieţii așezate pe 
minte sau pe ochiul sufletului. Cîtă vreme deci vor fi 
lăsate acolo, nu vom vedea. Dar cînd vor fi ridicate prin 
aducerea aminte de moarte, vom vedea limpede lumina 
cea adevărată «care luminează pe tot omul ce vine în 
lume» (Ioan I, 9). 

40. Cel ce e orb din naştere nu va cunoaște, nici nu 
va crede puterea celor din Scriptură ; dar cel ce s-a în- 
vrednicit vreodată să vadă va mărturisi că cele zise sînt 
adevărate. 

41. Cel ce vede cu ochii trupeşti știe cînd e noapte 
şi cînd e zi. Dar orbul nu știe de nici una. Asemenea și 
ce] ce vede duhovnicește și privește cu ochii minţii, da- 
că, după ce a văzut lumina cea adevărată și neapropiată, 
se întoarce din nepăsare. la orbirea de mai înainte şi se 
va lipsi de lumină, simte cu bună simţire lipsa aceleia, 
Şi-și dă seama din ce cauză i s-a întîmplat aceasta. Dar 
cel ce este orb din naștere nu știe nimic despre acestea, 
nici din experienţă, nici din lucrarea de față, dacă nu 
prinde ceva prin auz, aflînd astfel despre cele ce nu le-a 
văzut niciodată. El va povesti altora despre cele ce a 
auzit, fără să știe nici el, nici auzitorii, despre ce lucru 
grăiesc între ei. 

42. Este cu neputinţă să umpli și trupul cu mîn- 
căruri pe nesăturate, dar să te îndulcești și duhovnicește 
de bunătatea cea cunoscută cu mintea și dumnezeiască. 
Căci pe cît își va sluji cineva mai mult pîntecele, pe atîta 
se va lipsi pe sine mai mult de acea bunătate. Și pe cît 
își va asupri mai mult trupul, pe atîta se va umplea mai 
mult de hrana și de mîngiierea duhovnicească. 

43. Să părăsim toate cele de pe pămînt, nu numai 
bogăţia și aurul și celelalte mijloace ale acestei vieţi, ci 
și pofta faţă de ele să o alungăm cu desăvîrşire din sufle- 
tele noastre. Să urîm nu numai plăcerile trupului, ci şi 
mișcările neraționale (animalice) ale lui, și să ne sîrguim 
să-l mortificăm prin osteneli. Căci prin el se lucrează 
cele ale poftei și sînt aduse la faptă. Cîtă vreme este viu 
acesta, sufletul nostru va fi numaidecit mort și greu de 
urnit, sau cu totul de neurnit spre oricare poruncă 
dumnezeiască %. 

44. Precum flacăra focului se ridică neîncetat spre 
înălțime, mai ales dacă întorci materia care întreţine fo- 
cul, aşa și inima celui iubitor de slavă deşartă nu se 
poate smeri, ci cînd îi spui cele de folos pentru el, se 
înalță și mai mult. Căci mustrat sau sfătuit, el se împo- 
triveşte cu miînie, iar lăudat și lingușit, se înalță în 
chip păcătos. 

45. Omul care este obișnuit să se împotrivească își 
este sieși o sabie cu două tăișuri, ucigîndu-și sufletul 
fără să știe şi înstrăinîndu-l de viaţa veșnică. 

46. Cel ce se împotriveşte în cuvînt, este asemenea 
celui ce se predă pe sine cu voia dușmanilor împăratului. 
Căci contrazicerea este o cursă și are ca momeală apă- 
rarea, prin care fiind amăgiţi, înghițim undița păcatului. 

36. Sfintul Simeon nu înţelege prin trupul mortificat, un trup inca- 
pabil de a se mișca spre fapte, ci un trup care nu se mişcă din iniţiativa 
lui, ci din iniţiativa cea bună a sufletului. E un trup nerobit patimilor, şi 


disponibil pentru libertatea duhului. Într-un trup viu pentru patimi, sufle- 
tul e mort. 

Prin aceasta e prins de obicei nenorocitul suflet, fiind 
apucat de limbă și de giîtlej de către duhurile răutății, 
care aci îl ridică la culmea mîndriei, aci îl prăvălesc în 
prăpastia păcatului, ca să fie apoi dus la judecată cu cei 
căzuţi din cer. 

47. Cel ce e disprețuit și batjocorit și sufere din cau- 
za aceasta mult în inima sa, să cunoască din aceasta că 
poartă la sîn şarpele cel vechi. De va răbda deci în tă- 
cere, sau va răspunde cu multă smerenie, l-a făcut pe 
acesta neputincios și i-a slăbit strînsoarea. Iar de va răs- 
punde împotrivă cu acreală, sau va grăi cu semeţie, a 
dat putere șarpelui să-și verse veninul în inima sa și să-i 
roadă cu cruzime cele dinlăuntru ale sale. Prin aceasta 
îl va face de fiecare dată mai puternic, dîndu-i spre mîn- 
care, îndreptarea sa spre cele bune și puterea nenoroci- 
tului său suflet. Aceasta îl va face să trăiască de aci îna- 
inte în păcat, şi să fie mort cu totul pentru dreptate. 

48. De voiești să te lepezi de toate și să te deprinzi 
cu vieţuirea evanghelică, să nu te dai în seama unui în- 
văţător neîncercat sau pătimaș, ca nu cumva în loc de 
petrecerea evanghelică, să o înveţi pe cea drăcească. 
Fiindcă învăţăturile bune sînt de la învățătorii buni ; iar 
cele rele, de la cei răi. Căci, desigur, din seminţe rele, ies 
roade rele. | 


49. Înduplecă pe Dumnezeu cu rugăciuni și cu la- 
crimi, ca să-ți trimită un călăuzitor nepătimaș și sfînt. 
Dar cercetează și tu dumnezeieştile Scripturi și mai ales 
scrierile cu învățături despre lucrare ale sfinţilor pă- 
rinți, ca punîndu-le alăturea de cele învăţate și făptuite 
de învățătorul şi înaintestătătorul tău, să le poţi vedea şi 
înțelege pe acestea ca într-o oglindă, și pe cele ce con- 
glăsuiesc cu Scripturile să le iei în inimă și să le stăpi- 
nești cu cugetarea, iar pe cele mincinoase și străine să le 
dai la o parte şi să le lepezi, ca să nu rătăcești. Căci să 

știi că în zilele acestea mulţi s-au făcut dascăli minci- 
noși și înşelători. 

50. Tot cel ce nu vede, dar se încumetă să călăuzeas- 
că pe alţii, e un înşelător și duce pe cei ce-l urmează în 
prăpastia pierzaniei, după cuvîntul Domnului : «Orbul 
de va călăuzi pe orb, amîndoi vor cădea în groapă» (Ma- 
tei XV, 14). 

51. Orbul, faţă de Cel Unul, e orb în întregime față 
de toate. Iar cel ce vede pe Unul are vederea tuturor. El 
se reține de la vederea tuturor, dar are vederea tuturor, 
fiind în afară de cele văzute. Fiind astfel în Unul, le 
vede pe toate. Și fiind în toate, nu vede nimic din toate ”. 


52. Cel ce vede pe Unul, prin Unul se vede și pe 
sine şi pe toţi și pe toate. Dar fiind ascuns în toate, nu 
privește la nimic din toate %. 

53. Cel ce nu a îmbrăcat chipul Domnului nostru 
Iisus Hristos, al Omului ceresc și Dumnezeu, peste omul 
rațional și mintal, cu bună simţire și întru cunoștință, e 
încă numai sînge și carne. El nu poate primi simţirea 
slavei duhovnicești prin cuvînt (rațiune), precum nici cei 
orbi din naștere nu pot cunoaște numai prin cuvînt (ra- 
ţiune) lumina soarelui *. 


37. Sfintul Maxim Mărturisitorul declară că în Cel Unul sînt rațiu- 
nile tuturor. Deci cel ce-l. vede pe Cel Unul, vede raţiuniie tuturor în El. 
Sfîntul Simeon Noul Teolog plasează încă în viaţa aceasta putinţa vederii 
tuturor în Dumnezeu, simultană cu ridicarea peste toate. Aceasta e o 
contemplare atotcuprinzătoare în simplitatea ei. Cine are intuiţia întregu- 
lui, le vede pe toate ale lui, fără să se piardă în privirea unei părți 
sau a alteia. 

38. Amiîndouă aceste capete sînt luate textuai din Cateheza XĂVIII, 
(Catecheses, tom. III, în «Sources chrâtiennes», nr. 112, p. 160). În Filo- 
calia greacă, sint date ca un singur capitol. Poate din faptul că în ediţia 
din «Sources chrstiennes», sînt date ca două, suta întîi are nu o sută, 
ci î0i capete. i 

39. Extras din Cateheza XXVIII, ibidem, p. 162. Sfintul Simeon afir- 
mă în chipul ce! mai categoric că creştinul nu devine om întreg ca atare 
decît în măsura în care se întipărește în el chipul lui Hristos, Omul 
ceresc şi Dumnezeu, prin simţire. Cuvîntul: aici rămîne un cuvint care 
comunică o rațiune teoretică cu care se și identifică. Nici prin acest 
cuvînt, nici prin această rațiune nu se ia contact cu realitatea însăși. 
Numai cuvîntul viu, comunicat nouă de cineva care crede, ne transmite 

54. Cel ce aude, vede și simte astfel, cunoaște pu- 
terea celor zise, ca unul ce poartă chipul celui ceresc 
(1 Cor. XV, 49)“, şi a urcat la bărbatul desăvirșit, al 
plinătăţii lui Hristos (Efes. IV, 13). Şi fiind așa, poate să 
şi călăuzească bine, în calea poruncilor lui Dumnezeu, 
turma lui Dumnezeu. Dar cel ce nu cunoaște astfel şi e 
altfel, e vădit că nu are nici simțurile sufletului deschise 
și sănătoase “!. Acestuia mai bine îi va fi să fie călăuzit, 
decît să călăuzească cu primejdie. 

55. Cel ce privește la învățătorul și povăţuitorul său, 
ca la Dumnezeu, nu poate să-l contrazică. lar dacă își 
închipuie și zice că le poate împăca pe amîndouă aces- 
tea, să știe că s-a rătăcit. Căci nu ştie ce simțămiînt au 
cei ai lui Dumnezeu faţă de Dumnezeu. 

56. Cel ce crede că viaţa şi moartea sa este în mîna 
păstorului său, nu-l va contrazice niciodată. Iar necu- 
noaşterea acestui lucru naște contrazicerea, care pricinu- 
iește moartea spirituală şi veșnică. 

57. Înainte ca cel osîndit să primească sentinţa, i se 
dă putinţa de apărare, ca să spună judecătorului despre 
cele ce a făcut. Dar după arătarea celor făcute și după 
sentința judecătorului, nu mai poate contrazice în nici 
un lucru mic sau mare pe cei rînduiți să aplice osînda. 

58. Înainte de a se înfățișa monahul la această jude- 
cată și de a descoperi cele din lăuntrul său, poate îi mai 
este îngăduit să ridice contraziceri în unele lucruri, pen- 
tru că nu sînt cunoscute, iar în altele cu închipuirea că 
le poate ascunde. Dar după descoperirea giîndurilor și 
după arătarea vădită a lor, nu-i mai este îngăduit să 
și viaţa lui, deci și viaţa lui Hristos, cînd viaţa lui e imbibată de viața 
lui Hristos şi cînd e primit cu credință. De aceea cere sfiîntul Simeon ca 
Hristos să se imprime în raţiunea omului în mod simţit. 

40. Din Cateheza XXVIII, ibidem, p. 160. 

41. E o învățătură a părinţilor, aceea despre simţurile sufletului. 
Ele mijlocesc mai mult decit o cunoaştere raţională. Prin ele se reali- 


zează un contact al sufletului cu realitățile spirituale din preajma lui 
Dumnezeu. 

contrazică pe judecătorul și stăpinitorul său după Dum- 
nezeu, pină la moarte. Căci monahul, înfăţişîndu-se la 
început la această judecată şi dezvăluindu-și cele ascun- 
se ale inimii sale, s-a convins de la început, dacă a do- 
bîndit oarecare cunoştinţă, că e vrednic de nenumărate 
morţi ; dar crede că prin ascultarea şi smerenia sa, se 
va izbăvi de toate pedepsele și chinurile, dacă cunoaște 
cu adevărat puterea tainei. 

99. Cel ce păzește acestea neșterse în cugetul său 
nu se va împotrivi niciodată în inima sa cînd va fi cer- 
tat, sau sfătuit, sau mustrat. Fiindcă cel ce cade în ase- 
menea rele, adică în contrazicere şi necredinţă față de 
părintele și învățătorul său duhovnicesc, se rostogolește 
jalnic în fundul și în prăpastia iadului (Prov. IX, 18), 
încă trăind; şi se face casă satanei și a întregii lui puteri 
necurate, ca un fiu al neascultării și al pierzaniei (Efes. 
II, 2 ; loan XVII, 12). 

60. Te îndemn pe tine, care eşti fiu al ascultării, ca 
să întorci aceste îndemnuri necontenit în cugetul tău şi 
să lupţi cu toată sîrguința, ca să nu te cobori în relele 
amintite ale iadului, ci să te rogi fierbinte, în fiecare zi, 
lui Dumnezeu : «Dumnezeule și Doamne al tuturor, Cel 
ce ai stăpînirea peste toată suflarea și tot sufletul ; Cel 
ce singur mă poţi tămădui, ascultă rugăciunea mea, a 
nevrednicului, și răpune pe dracul ce se află cuibărit în 
mine, omorîndu-l prin venirea Preasfintului Tău Duh *; 
și pe mine, cel ce sînt sărac și gol de toată virtutea, în- 
vrednicește-mă să cad cu lacrimi la picioarele sfintului 
meu părinte. Și atrage sufletul lui sfînt la milostivirea 
față de mine, ca să mă miluiască. Dăruieşte, Doamne, 
smerenie inimii mele, și gînduri cuvioase, păcătosului, 
care-ţi făgăduiește să se pocăiască. Nu părăsi pînă la sfir- 
șit sufletul meu care Ți s-a supus odată și Ţi s-a măr- 
turisit și Te-a ales pe Tine, în locul întregii lumi. Căci 


42. Duhul rău e omorit de Duhul cel Bun și Sfînt; împătimirea și 
neliniștea, de nepătimire și de pace; neputinţa iubirii, de puterea iubitoare. 


3 — Filocalia 

ştii, Doamne, că vreau să mă mîntuiesc, măcar că deprin- 
derea mea cea rea îmi stă piedică. Dar toate cîte sînt 
oamenilor cu neputinţă, ie îți sînt cu putință, 
Doamne» %. 

61. Cei ce au pus temelie bună, cu frică și cu cutre- 
mur, credinței și nădejdii, în curtea evlaviei, şi și-au re- 
zemat cu neclintire picioarele pe piatra ascultării de pă- 
rinții duhovnicești, socotind cele poruncite de ei, ca ieșite 
din gura lui Dumnezeu, și zidindu-le pe acestea fără șo- 
văire pe temelia aceasta a asculţării întru smerenia suile- 
tului, izbutese îndată să împlinească această mare și 
primă faptă : să se lepede de ei înșiși. Căci împlinind 
cineva voia altuia și nu pe a sa, înfăptuiește nu numai 
lepădarea de sufletul său, ci şi răstignirea față de toată 
lumea *. 

62. Cel ce contrazice pe părintele său, face bucuria 
dracilor. lar de cel ce se smerește pînă la moarte, se mi- 
nunează îngerii %. Căci unul ca acesta face lucrul lui 
Dumnezeu (loan VI, 28), asemănîndu-se Fiului lui Dum- 
nezeu, Care a împlinit ascultarea de Părintele Său pînă 
la moarte, iar moartea, pe cruce (Filip. II, 4—11). 

63. Frămiîntarea multă și la vreme nepotrivită întu- 
necă şi tulbură cugetarea și scoate din suflet rugăciu- 
nea curată și căința. Pe de altă parte, aduce oboseală în 
inimă şi prin aceasta, înăsprire și învîrtoșare. lar prin 
acestea caută dracii să ducă la deznădejde pe cei du- 
hovnicești. 

64. 'Ţi se poate întîmpla uneori, monahule, să afli 
rîivnă și dor mare de desăvirșire în sufletul tău, încît să 
doreşti să împlinești toată porunca lui Dumnezeu și să 
nu cazi nici măcar în păcatul unui cuvînt deşert (Matei 

43. Extras din Cuv. IV etic. (din Traites th&ologiques et €thiques, în 
«Sources chretiennes», nr. 129, p. 18). 

44. De fapt, a te supune din inimă unuia singur, ca lui Dumnezeu, 
arată puterea generală a ta de a nu te mai afirma nici pe tine, nici 


lumea, împotriva iubirii, 
45. Se minunează îngerii, căci acesta e cel mai tare. 

XII, 37), ca să nu rămii în urma niciunuia din sfinţii de 
odinioară în faptă, în cunoștință și vedere. Dar te vezi 
totodată împiedicat de cel ce seamănă neghina descura- 
jării și nu te lasă să ajungi la o asemenea înălțime a 
sfințeniei, prin aceea că-ţi strecoară astfel de gînduri 
şi-ţi zice : «Îţi este cu neputinţă să te mîntuiești în mij- 
locul lumii și să păzești fără știrbire toate poruncile lui 
Dumnezeu». Atunci așează-te singur într-un colț, strîn- 
ge-te în tine însuţi și adună-ţi gîndul tău și dă un sfat 
bun sufletului tău și zi-i : «De ce eşti întristat suflete al 
meu și de ce mă tulburi ? Nădăjduiește în Dumnezeu, că 
mă voi mărturisi Lui. Căci mîntuirea persoanei mele nu 
sînt faptele mele, ci Dumnezeul meu. «Căci. cine se 
va îndrepta din faptele legii (Gal. II, 16) ? Nu se va în- 
drepta înaintea Ta nici un vieţuitor» (Ps. CXLI, 2). Ci 
nădăjduiesc să mă mîntuiesc în dar, din credința Dum- 
nezeului meu, prin mila Sa negrăită. Mergi înapoia mea 
satano ! Domnului Dumnezeului meu mă închin (Matei 
IV, 10) şi Lui îi slujesc din tinereţile mele, Celui ce poate 
să mă mîntuiască numai cu mila Sa. Depărtează-te deci 
de la mine ! Dumnezeu, Cel ce m-a făcut pe mine după 
chipul și asemănarea Sa, te va zdrobi pe tine». 

65. Dumnezeu nu cere de la noi oamenii altceva, 
decît numai să nu păcătuim. lar acesta nu este lucrul 
legii, ci paza neslăbită a chipului și a cinstei noastre de 
sus. Stînd în acestea potrivit cu firea, și purtînd haina 
strălucită a Duhului, rămînem în Dumnezeu și Dumne- 
zeu în noi, fiind dumnezei și fii ai lui Dumnezeu prin 
înfiere, însemnați cu lumina cunoștinței de Dumnezeu * 


46. Ţine de firea noastră să păstrăm în noi chipul lui Dumnezeu, 
sau relația cu Dumnezeu. Prin aceasta sîntem fii ai lui Dumnezeu și 
dumnezei, dar nu născuţi din natura lui Dumnezeu, ci înfiaţi de EI prin 
harul şi voinţa Lui, dar şi prin consimţirea şi efortul voinţei noastre. Ține 
de acordul activ al voinţei noastre cu voinţa lui Dumnezeu să fim fii ai 
lui Dumnezeu, dar acordul acesta e cerut de firea noastră. Sfîntul Simeon 
nu cere întîi fapte, ci întîi iubire și încredere în Dumnezeu. lar prin 
aceasta Însuşi Dumnezeu e cu noi și în noi. Datorită acestui fapt, nu în- 
cercăm să împlinim cu puterile noastre faptele legii, ci ne încredem cu 
iubire în Dumnezeu, Care ne dă însă puterea să iubim cu fapta. 

66. Trindăvia şi greutatea trupului, născute în suflet 
din lene și negrijă, ne depărtează de la canonul obișnuit 
și aduc în cugetare întuneric şi descurajare “. Prin aceas- 
ta se ivesc în inimă ginduri de frică și de hulire, încît cel 
ispitit de dracul trîndăviei nu mai poate nici măcar să 
mai intre în locul obișnuit al rugăciunii %, ci îi este lene 
și pregetă şi gîndește lucruri nebunești împotriva Făcă- 
torului a toate“. Cunoscînd deci pricina și izvorul de 
unde ți-au venit acestea, intră cu sîrguință în locul obiș- 
nuit al rugăciunii tale și căzînd la iubitorul de oameni 
Dumnezeu, roagă-te din inimă cu suspine, întru durere 
și lacrimi, cerînd izbăvirea de povara trîndăviei şi a gîn- 
durilor rele ; şi ţi se va da degrabă ţie, celui ce baţi și 
stăruiești cu osteneală, izbăvirea de acestea. 

67. Cel ce a dobindit inima curată, a biruit frica %. 
lar cel ce se curăţește încă, aci o biruie, aci e biruit de 
ea. Dar cel ce nu luptă nicidecum, sau nu simte deloc că 
e prieten al patimilor şi al dracilor și deci mai adaugă 
la boala slavei deșarte și boala închipuirii de sine, soco- 
tind că este ceva fără să fie nimic, sau e robul și prada 
fricii, tremurînd ca un prunc cu cugetul și avind frică 
acolo unde nu este frică pentru cei ce se tem de 
Domnul *!. 


68. Cel ce se teme de Domnul nu are frică de asal- 
tul dracilor, nici de neputincioasele lor atacuri, dar nici 
de amenințările oamenilor răi. Fiind în întregime ca o 


47. Trîndăvia trupului se transpune în suflet, din negrijă. Din ele 
vin apoi în suflet descurajarea şi întunericul. Deci între suflet şi trup are 
loc o reciprocitate. Nu se poate neglija niciodată fără pagubă păzirea 
trupului în cele voite de Dumnezeu. 

48. Sigur e vorba de locul spiritual al rugăciunii, de starea de 
rugăciune, de interiorul rugăciunii. 

49. Acestea vin ca o justificare a lenii de a se ruga. 

50. Rugăciunea este forța eliberatoare, prin întîlnirea efortului nos- 
tru de eliberare cu persoana supremă, ca izvor a toată puterea și 
libertatea. 

51. Fricos e cel ce nu e curat în inimă. Acela nu poate intra întru 
libertate în relaţie cu altul. Curăţenia inimii aduce libertatea relaţiei cu 
alte persoane, deci și cu Dumnezeu. 

flacără sau ca un foc arzător, ce străbate zi şi noapte de 
jur-împrejur locurile ascunse și întunecoase, pune dracii 
pe fugă. Căci fug mai degrabă aceia de el decit el de 
aceia, ca să nu fie arși de flacăra învăpăiată a focului 
dumnezeiesc ce ţișnește din el *?. 

69. Cel ce umblă în frica de Dumnezeu, chiar dacă 
petrece în mijlocul oamenilor răi, nu se teme. EI are în 
lăuntrul său frica de Dumnezeu și poartă arma nebiruită 
a credinţei, cu care poate să le împlinească pe toate, chiar 
şi pe cele ce par grele şi cu neputinţă celor mulţi. El 
petrece ca un uriaş în mijlocul piticilor, sau ca un leu 
mugind în mijlocul cîinilor și al vulpilor, încrezîndu-se 
în Domnul. Cu tăria cugetului său îi loveşte pe ei și în- 
spăimîntă inimile lor, învîrtind cuvîntul înţelepciunii, ca 
pe un toiag de fier *. 

70. Să nu te miri dacă, stăpînit de frică, tremuri te- 
mîndu-te de toate. Căci ești încă nedesăvirșit și lipsit de 
tărie și te temi ca un prunc de mormoloci. Căci frica este 
o boală copilărească și vrednică de rîs a sufletului iubi- 
tor de slava deșartă. Față de acest drac să nu cauţi să 
te foloseşti de cuvinte și de contraziceri. Căci cuvintele 
nu folosesc nimic sufletului care tremură şi se clatină. 


52. Cei ce se tem de Domnul nu sint lași, ci au curajul mărturisirii 
în fața lui Dumnezeu și a semenilor. Temerea de Dumnezeu e o sfială 
de a nu-L supăra, nu o laşitate. A se observa paradoxul: n-are frică cel 
ce se teme de Domnul. Temerea de Dumnezeu nu e ca frica din lume 
sau de ceva din lume; e o putere faţă de toate cele din lume, iar faţă 
de Dumnezeu nu e simțită ca o îrică propriu-zis, ci ca o îndrăznire din 
iubire, împreunată în același timp cu sfială. Temerea de Dumnezeu dă 
puterea de a întreprinde orice efort spre împlinirea voii Lui, adică a 
tot ce e bun. Nu e vorba însă de o deosebire a acestora prin cuvinte 
(temere, frică), ci de deosebirea a două stări sufleteşti, care pot fi indicate 
prin indiferent care din aceste două nume. 

Focul de care se vorbește în acest capitol e entuziasmul iubirii 
de Dumnezeu, care are în sine cea mai deplină curăţie. Termenii: foc, 
flacără, sînt termeni preferaţi de sfîntul Simeon, pentru a exprima puter- 
nica simţire a dragostei de Dumnezeu ce-L caracterizează. 

53. Înţelepciunea este şi o forţă, sau e menţinută printr-un efort 
în care se manifestă o forţă. E forţa gindului la Dumnezeu, care prin 
aceasta e unit cu ajutorul lui Dumnezeu, pentru a persista în cele bune, în 
cele proprii echilibrului vieţii. 

Lăsîndu-le pe acestea, smerește cu toată puterea ei 
rea ta şi vei vedea cum dispare frica % 


71. Odată, cuprins fiind cineva . trîndăvie, avea 
mintea slăbită şi întunecată și sufletul moleșit, încât puţin 
mai trebuia ca să fie lipsit de întristarea inimii şi să 
stingă în el flacăra duhului și să se umple toată casa tru- 
pului său de fum *. Ba mai mult, se ivi în el o amorţeală 
a tuturor mădularelor, care-l ducea, din cauza moleșelii, 
la un somn fără măsură, încît era silit să lipsească și de 
la slujbele obișnuite. El încercă să se împotrivească aces- 
tora prin înfrînare și veghere. Dar biruind somnul, inima 
lui se înăspri din mîndrie și lipsindu-i de aici înainte în- 
tristarea, se strecură în el frica. Cînd o simți pe aceasta 
în sine, ieși din chilia sa la vreme nepotrivită şi plecînd 
la un loc retras și întunecat, stătu acolo și ridică mîinile 
şi se însemnă cu semnul crucii, iar ochiul sufletului şi-l 
înălță spre Dumnezeu. Umilindu-și astfel puțin gîndirea, 
îndată dracul fricii se depărtă puţin de la el. Dar dracul 
cumplit al slavei deșarte, mai puternic decît el, îi fură 
gîndul, vrînd să-l atragă și să-l predea iarăși dracului 
fricii. Înţelegînd el aceasta, se miră și rugă fierbinte pe 
Dumnezeu să izbăvească sufletul lui din asemenea curse 
ale diavolului. 

72. Mare şi anevoie de înţeles socotesc că este pen- 
tru toți această împreună-lucrare, răutate și uneltire a 
dracilor. Căci am cunoscut pe dracul fricii însoțindu-se 
și lucrînd împreună cu dracul trîndăviei şi pe acesta din 
urmă ajutîndu-l pe cel dinţii şi întărind lucrarea lui ; de 
asemenea, pe cel dintii sădind în suflet frica împreunată 
cu învîrtoșarea, iar pe al doilea întărind întunecarea, 

54. E demnă de remarcat această convieţuire între frică și slava 
deșartă. Iubitorul de slavă deșartă tremură de părerile tuturor, chiar de 
ale celor mai neînsemnaţi oameni. De frica unor păreri care nu-ţi cultivă 
slava deșartă, nu vei putea scăpa contrazicînd pe cei ce nu recunosc 
meritele tale, ci acceptînd simţirea smereniei. În smerenie stă adevăratul 
curaj față de alţii. 


55. E fumul care acopere vederea și slăbește puterea de mişcare 
a sufletului, dar şi a trupului, spre cele bune și reale. 

moleșeala, învîrtoșarea și deznădejdea sufletului şi a 
minţii. Trîndăvia le este nevoitorilor o încercare menită 
să le pricinuiască smerenie. 

73. Dracul trîndăviei obișnuiește să războiască, de 
cele mai multe ori, mai ales pe cei ce au înaintat în ru- 
găciune, sau pe cei ce se sîrguiesc cu ea. Căci nici un 
altul dintre ceilalți draci nu are putere împotriva aces- 
tora. Acesta își are puterea fie dintr-o îngăduinţă de sus 
cu bun rost, fie, cum socotesc mai degrabă, își ia pute- 
rea împotriva noastră din niscai stări necuvenite ale tru- 
pului %. Iar ceea ce vreau să spun este aceasta : mîncînd 
mult și încărcîndu-mi stomacul şi adormind astfel prea 
sătul, această patimă a pus stăpiînire pe mine și am fost 
biruit ; apoi înfrînîndu-mă iarăși peste măsură, mi-am 
făcut mintea întunecată și anevoie de mișcat și iarăși 
am căzut în aceeași patimă %. Cîteodată se întîmplă însă 
aceasta celor ce se nevoiesc şi din amestecarea aerului, 
despre care nu știu să spun ceva sigur, sau din grosimea 
vîntului de miazăzi. 

74. 'Trîndăvia este moartea sufletului şi a minţii *€. 
Dacă Dumnezeu i-ar îngădui să lucreze împotriva noas- 
tră după puterea ei, nici unul dintre nevoitori nu s-ar 
miîntui vreodată. Datoria noastră este să i ne împotrivim 
cu' toată puterea ce ne este dată, dar stă în puterea lui 
Dumnezeu să ne trezească în chip tainic şi să ne arate 
în chip vădit biruitori ai ei. Căci e cu neputinţă ca, mu- 
rind cineva, să învie fără ajutorul Celui ce s-a înviat pe 
Sine din morţi. 

75. Cînd mintea e furată de mîndrie și se înfundă în 
ea însăși şi-și închipuie că este ceva prin sine însăși 
fiindcă se nevoiește, harul care o luminează în chip ne- 
i 58. Puterea acestuia mai vine şi din oboseala fără voie a trupului, 
ca 'și din aparenţa că el nu e un duh rău, că prin el nu se săvirșește răul. 

57. Excesul nu e bun nici într-o parte nici în alta. Aici are rolul 
important înțelepciunea şi dreapta socoteală. 


58. Deși pornește de la trup, trîndăvia devine şi o stare a sufle- 
tului și a minţii. 

văzut se depărtează de la ea şi, lăsînd-o îndată goală, ea 
își dă seama repede de neputinţa ei. Căci patimile năvă- 
lesc asupra ei ca niște cîini turbaţi și caută să o sfișie. 
Atunci neștiind ce să facă și neavînd unde să alerge ca 
să se izbăvească, aleargă, prin smerenie, la Domnul ca- 
re poate să o mîntuiască *?. 

16. Cel ce a ieşit deplin din lume se socotește pe 
sine ca fiind într-un pustiu neumblat (Ps. LXI, 1) și plin 
de fiare. De aceea, cuprins de o frică negrăită și de un 
cutremur de nedescris, strigă către Dumnezeu, ca Ilona 
din chit și din marea vieţii ; ca Daniil din groapa leilor 
şi a patimilor furioase ; ca cei trei tineri din cuptorul 
focului lăuntric al poftei arzătoare ; ca Manase din sta- 
tuia de aramă a trupului acesta pămiîntesc și muritor. lar 
Domnul auzindu-l îl izbăvește pe el din prăpastia ne- 
ştiinţei și a dragostei de lume, ca pe proorocul din chit, 
pentru ca să nu le mai dorească pe acestea ; îl izbăvește 
din groapa gîndurilor rele ale poftei, care răpesc. și rod 
sufletele oamenilor, ca pe Daniil ; din atacurile pătimașe 
ale focului care-i arde și îi slăbește sufletul și-l împinge 
cu sila spre fapte necuvenite, răcorindu-i sufletul cu 
roua Sfîntului Duh, ca pe israeliții aceia ; și de trupul 
acesta pămîntesc şi greu şi preapătimaș, păstrîndu-l ne- 
înjosit și nedoborit și făcîndu-l fiu al luminii și al zilei 
(1 Tes. V, 5) şi învrednicindu-l să guste învierea încă de 
aici $, 

77. Sufletul care stăruie în alipirea la starea înjo- 
sită a trupului și iubește plăcerile lui și ţine la slava de la 
oameni, sau chiar dacă nu le caută pe acestea, e simţitor 
la adierea poftei, rămine cu totul nemișcat și greoi spre 


59, Miîndria este așezată de părinţii duhovnicești mai vechi la sfîr- 
şitul celorlalte patimi. Sfintul Simeon Noul Teolog o pune, cel puţin pentru 
nevoitorii care s-au eliberat de patimi, la începutul nevoinţii lor. De 
aceea leacul împotriva ei este, după el, smerenia, opusul mîndriei. Sme- 
renia deschide sufletul din nou pentru Dumnezeu. 

60. Acest capitol e luat în întregime din Cuvintarea IV etică 
(Traites theologiques et €thiques, tom. II, în «Sources chretiennes», 
nr. 129, p. 20). 

orice virtute și poruncă a lui Dumnezeu, ca unul ce e 
îngreuiat și înlănțuit cu putere de relele amintite. Dar 
cînd, trezit de ostenelile nevoinţelor și de lacrimile pocă- 
inţei, scutură de la sine greutatea trupului și topește în 
şiroaiele lacrimilor cugetul trupesc şi s-a ridicat mai pre- 
sus de micimea celor văzute, se împărtășește de lumina 
curată și se eliberează de patimile care îl tiranizează. 
Atunci strigă și el îndată ca proorocul, către Dumnezeu: 
«Rupt-ai sacul meu şi m-ai încins cu veselie, ca să cu- 
nosc slava Ta şi să nu mă mîhnesc» (Ps. XXIX, 12—13). 


78. Sfînta Scriptură ne dă să înțelegem că sînt trei 
locuri în care obișnuiește mintea să petreacă *!. Iar eu 
socotesc, mai degrabă, că sînt două. Prin aceasta nu în- 
văț ceva contrar Scripturii — să nu fie — ci pentru că 
nu număr între început și sfîrşit, mijlocul. De pildă, cel 
ce se mută dintr-un oraș în altul și dintr-o ţară în alta, 
nu va numi, pe drumul străbătut, celelalte orașe și ţări, 
chiar dacă ar vedea în cursul drumului multe și minu- 
nate lucruri. Poporul care se mută din Egipt în pămîn- 
tul făgăduinţei, și se așază în acesta, își amintește toate 
cele de pe drumul dintre ele și le descrie pe acestea tutu- 
ror, dar nu spune că s-a mutat de la prima cetate la a 
doua și de la a doua la a treia cetate sau ţară, ci că s-a 
mutat de la robie la libertate, de la întuneric la lumină 
și din prinsoare a revenit în ţara proprie. Tot aşa mintea 
noastră, a oamenilor, obișnuiește să se mute de la împăti- 
mire la nepătimire, de la robia patimilor la libertatea du- 
hului și de la închipuirea contrară firii, pe care legea o 
numește prinsoare, la înălțarea mai presus de fire *, de 

61. Sînt trei stări sau trepte ale minţii. Dar acestea nu sint simplu 
subiective, ci sînt stări produse de unele realităţi deosebite de noi. 

62. Sfintul Simeon nu cunoaște decît două stări ale omului: starea 
contrară firii și starea mai presus de fire. O stare neutră nu cunoaşte. 
Ea poate fi cel mult o etapă trecătoare între cele două. De cîteva ori 
vorbeşte totuşi de starea cea coniormă firii. În starea aceasta omul se 
bucură și de ajutorul harului care e mai presus de fire. mpoimyis = «pre- 


judecata» (termen în textul original tradus de noi cu «înckipuire») este 
o judecată ce și-o face cineva înainte de a se cunoaște cu adevărat pe 

la marea agitată a vieţii la starea senină cea din afara 
lumii, de la amărăciunea grijilor şi supărărilor vieții la 
dulceața negrăită și la lipsa de grijă în privinţa oricărui 
lucru pămîntesc ; de la pofta, de la frămîntarea şi de la 
tulburarea cu privire la multe, la alipirea deplină și la 
dragostea față de Cel Unul. 


79. Mutarea minţii de la cele văzute la cele căt 
zute şi de la cele ce cad sub simţuri la cele mai presus 
de simţuri pricinuiește uitarea tuturor celor lăsate în 
urmă. Pe aceasta ei o numesc cu dreptate locul liniștii. 
Învrednicindu-se mintea să se înalțe la el, nu va mai 
cobori iarăși de acolo, ca Moise după cele 40 de zile și 
nopți petrecute pe munte, ci încredinţindu-se că e bine 
acolo nu se va mai întoarce nicidecum spre cele de jos * 
Ajuns încă de aici casa Treimii și el însuşi în Treime, ca 
unul ce este în ea, se va sălășlui în Împărăţia cerurilor. 
Căci iubirea îl va ţine și nu-l va lăsa să cadă %* 

80. Nu numai cel ce se liniștește singur (sihastrul) $, 
sau cel ce se află sub ascultare (în obște), ci și egumenul 
și întiistătătorul celor mulţi și chiar cel ce slujește, tre- 
buie să fie numaidecit fără griji, sau liberi de toate lucru- 
rile vieții. Căci dacă ne predăm grijilor, călcăm porunca 
lui Dumnezeu care zice: «Nu vă îngrijiţi de sufletul 
vostru, ce veţi mînca sau ce veţi bea și cu ce vă veţi 
sine, sau înainte de a cunoaște cu adevărat lucrul despre care gindește 
sau se pronunţă. Ea e de fapt o închipuire. Ca atare ea e contrară firii, 
căci e pusă în mișcare de vreo pasiune. De aceea e izvorul multor 
greşeli. 

63. De fapt cel ce a petrecut odată în lucruri mai înalte, nu mai 
are plăcere de cele de jos și chiar dacă coboară puţin la ele, tinjește 
după cele de sus. Comparaţia stării prezente mai rele, cu cea anterioară 
mai bună îi produce o tristețe și o nemulțumire continuă. 

64. A fi în Treime înseamnă a fi în iubire. Sfintul Simeon atribuie 
iarăşi iubirii și nu contemplației rolul principal în menţinerea sufletului 
în Dumnezeu. lar iubirea aceasta de Dumnezeu, în care sufletul e ridi- 
cat, se explică prin iubirea celor trei Persoane dumnezeieşti între Ele. 
Fiind așezat sufletul în acest leagăn al iubirii nesfirșite și desăvirşite între 
cele trei Persoane dumnezeiești nu mai poate cădea din el. 


65. De aici şi pînă la cap. 87 inclusiv, ed. din «Sources chretiennes» 
se întilnește iarăși cu Fi;ocalia g:eacă, cap. 53—58, afară de cap. 82. 

îmbrăca. Căci toate acestea le caută păgînii» (Matei VI, 
25) ; şi iarăși : «Vedeţi să nu se îngreuneze inimile voas- 
tre de multă mîncare și de beție şi de grijile vieţii» 
(Luca XXI, 34). 

81. Cel ce are gîndirea îngrijorată de lucrurile vie- 
ţii nu este liber. Căci e stăpînit și robit de grija acestora, 
fie că se îngrijește de acestea pentru sine, fie pentru alţii. 
Iar cel liber de acestea nu se îngrijește în chip lumesc 
nici pentru sine şi nu se va îngriji nici pentru alții, fie 
că e episcop, fie că e egumen, fie diacon. Cu toate aces- 
tea, nu va sta niciodată fără lucru și nu va disprețui nici 
pe cei mai umiliți și mai mici, ci făcînd toate în chip 
bineplăcut lui Dumnezeu, va rămîne în toate neîngrijo- 
rat, toată viața %. 

82. Există o grijă nefăptuitoare și o făptuire fără 
grijă, ca și dimpotrivă : o negrijă făptuitoare și o lene 
plină de griji“. Acestea le-a arătat și Domnul. Căci 
spunînd : «Tatăl Meu pînă acum lucrează, și Eu lucrez» 
(loan V, 17), și iarăşi: «Lucraţi nu pentru miîncarea 
pieritoare, ci pentru cea care rămîne spre viaţa veșnică» 
(loan VI, 27), n-a destiinţat activitatea, ci ne-a recoman- 
dat activitatea fără grijă %. Apoi spunînd iarăși : «Cine, 

66. E necesar ca făcînd toate cele ce se cer de la noi, să nu le 
facem cu grija că reuşita depinde numai de noi. Să păstrăm conștiința 
că toate sînt trecătoare. Cei ce se folosesc de lumea aceasta, să fie ca 
și cum nu s-ar folosi. Căci «trece chipul lumii acesteia» (1 Cor. VII, 3î). 

67. Prin această frumoasă distincţie, sfîntul Simeon dovedește că nu 
condamnă activitatea, ci apăsarea sufletească ce o poate însoţi. Să fii 
activ într-un chip degajat, ca o pasăre în zborul ei vesel, ca un artist, 
fericit în înaripata lui străduință de a găsi expresia justă a ceea ce 
contemplă. Aceasta e esenţa recomandării sfîntului Simeon. 

68. De fapt, activitatea din iubire faţă de alţii și de Dumnezeu 
produce în suflet o stare de negrijă lumească şi-l duce la desăvirșirea 
veşnică, pe cînd cea din grija egoistă de trup îl duce la pieire. Deci 
Domnul condamnă grija, dar nu recomandă neactivitatea. Mai mult chiar, 
el condamnă şi lenea, mai ales pe cea însoţită de grijă. De aici rezultă 
că deşi nu trebuie să considerăm lucrurile lumii eterne, totuși trebuie 
să socotim că activitatea sufletului în legătură cu ele, de dragul lui 
Dumnezeu și al altora, e un mijloc prin care sufletul sporește în desă- 


vîrșire și ajunge la veşnicia fericită pentru. care este rînduit. Dealtfel, și 
rugăciunea este o activitate. 

îngrijindu-se, poate să adauge măcar un cot la statura 
sa ?» (Matei VI, 27), a desfiinţat grija nefăptuitoare. Iar 
despre grija întrupată în fapte, zice : «Iar despre îmbră- 
căminte și mîncare, ce vă îngrijiţi ? Nu vedeţi crinii 
cîmpului și păsările cerului, pe cei dintîi cum cresc şi 
pe cele din urmă cum sînt hrănite ?» (Matei VI, 28). 
Astfel, aprobînd pe una și dezaprobind pe cealaltă, Dom- 
nul ne învaţă cum să lucrăm cu grijă neîngrijorîndu-ne 
și cum, liberi de griji, să ocolim o activitate necuvenită %* 


83. Nu dăriîma casa ta, voind să o zidești pe a veci- 
nului. Să știi că lucrul acesta e obositor și greu. Ia sea- 
ma ca nu cumva hotărîndu-te la aceasta, să o dărimi și 
pe a ta și să nu poţi să o zidești nici pe a aceluia 

84. Dacă n-ai dobindit o desăvirșşită nepătimire 
față de lucruri și de bunurile vieții, să nu primești să te 
ocupi cu chivernisirea lucrurilor, ca să nu te prinzi în 
ele și, în loc să iei plata slujirii, să suferi osînda pentru 
hoţie şi fur de cele sfinte. Iar de ești silit la acestea, de 
întiistătătorul, să fii ca cel ce umblă cu focul care arde 
şi să oprești momeala gîndului prin mărturisire și pocă- 
ință, ca să te păstrezi neatins prin rugăciunea întîistătă- 
torului ** 

85. Cel ce n-a ajuns nepătimitor, nu știe ce este ne- 
pătimirea, ba nici nu poate crede că este cineva astfel pe 
pămînt. Căci cel ce nu s-a lepădat mai întîi de sine (Ma- 
tei XVI, 24) și nu și-a golit cu bucurie sîngele său pentru 

69. Ceea ce cere Domnul în fond e împlinirea unei activităţi cuve- 
nite şi reținerea de la cea necuvenită. Cea dintii trebuie să o facem 
într-un sens cu toată grija, dar în alt sens neîngrijoraţi. lar pe cea de 
a doua să o evităm, mai ales cînd o facem fără grijă, adică cu negli- 
jenţă, sau cu nepăsare de mintuirea sufletului. Există deci grijă şi grijă. 
Există deci grijă bună și grijă rea, precum există negrijă bună și ne- 
grijă rea. 

70. Mustrîndu-l pe altul pentru greșeli, poţi să-ţi înăsprești sufletul 
tău și să înaintezi la ură împotriva aceluia. Astfel nu-l zidești nici pe 
acela și te înrăieşti și pe tine. 

71. Mărturisind ispita care ţi-a venit de a lua din cele chivernisite 


ale Bisericii, sau ale mînăstirii, vei căpăta de la duhovnic întărire să 
respingi ispita. 

această viaţă cu adevărat fericită, cum va bănui că a 
făcut cineva acestea ca să dobîndească nepătimirea ? La 
fel și cel ce-și închipuie că are Duhul Sfînt neavînd ni- 
mic, auzind de lucrările Duhului sălășluite în cei ce au 
de fapt pe Duhul Sfînt, nu va crede că există cineva în 
generaţia de azi lucrat și mișcat de Duhul dumnezeiesc 
sau ajuns la vederea Lui în chip conștient și simţit, ase- 
menea apostolilor lui Hristos şi sfinților de altădată. 
Căci fiecare judecă din starea ce o are el, și pe cele ale 
aproapelui, fie că e vorba de virtute, fie de păcate. 

86. Altceva este nepătimirea sufletului și altceva 
nepătimirea trupului ; cea dintii sfințește și trupul prin 
strălucirea ei și prin revărsarea de lumină a Duhului ; 
iar cea de a doua singură nu poate să folosească prin 
sine întru nimic pe cel ce o are ?. 


87. Altceva este nemișcarea mădularelor sufletești 
și trupești și altceva dobindirea virtuților. Cea dintii 
aparţine firii, cea de a doua pune rînduială în mișcările 
naturale *. 

88. A nu pofti ceva din plăcerile și dulceţurile lumii 
nu este egal cu a dori bunătăţile veşnice și cerești. Alt- 
ceva este aceasta și altceva e aceea. Cele dintii le dispre- 
ţuiesc mulţi. De cele de al doilea, puţini oameni s-au în- 
grijit 7. 

72. Extras din Cuv. IV etic., op. cit., p. 12. Pentru sfîntul Simeon 
virtutea nu este o simplă pasivitate, ci o punere în ordine a mişcărilor 
sufleteşti și trupeşti, pentru buna folosire a lor în favoarea deprinderii 
unei virtuți. Prin aceasta spiritualitatea creștină se deosebește net de cea 
budistă. Nemișcarea puterilor trupești şi sufletești poate aparţine firii 
slăbite, sau dezamăgite de pe urma dezordinii pătimașe a mişcărilor lor. 
Căci slăbirea sau dezamăgirea pot apărea în creatură, care n-are de la 
sine fiinţa, ci e din nimic Și ca atare înaintează cînd rămîne de sine spre 
nimic. Dar punerea în rînduială a mișcărilor firii e un efort care învinge 
înclinarea mişcărilor firii spre trindăvia dezordinii și spre nimic. 

73. Extras din aceeași cuvîntare. [bidem. 

74. Extras din aceeaşi cuvintare, op. cit., p. 14. Continuind ideea din 
capitolul anterior, sfintul Simeon spune că dorirea bunătăților veșnice e 
mai mult decît nedorirea plăcerilor pămîntești. Virtutea e o dorire pozi- 


tivă a bunătăţilor veşnice şi prin aceasta depășește o fire ajunsă la ne- 
mişcare prin voința de a nu răspunde răului cu rău, sau prin dezabuzare 

89. A ocoli și a nu căuta slava de la oameni nu este 
tot una cu a dori slava de la Dumnezeu. Căci e multă 
deosebire între aceste două lucruri. Cea dintii au res- 
pins-o mulţi și dintre cei stăpîniți de patimi ; pe cea de 
a doua, puţini s-au învrednicit să o primească și cu mul- 
tă osteneală %. 

90. Nu e tot una a te mulțumi cu o haină modestă 
și a nu dori un veşmiînt strălucitor, cu a te îmbrăca în 
lumina lui Dumnezeu. Acesta este un lucru și acela 
altul. Atrași de mii de pofte, unii dispreţuiesc cu ușu- 
rință pofiirea unui veșmiînt ; dar în lumina lui Dumne- 
zeu se îmbracă acei care o caută neobosiți prin toate 
nevoinţele și se fac fiii luminii și ai zilei în împlinirea 
poruncilor 75. 

91. Aliceva este vorbirea smerită și altceva cugeta- 
rea smerită ; altceva este smerenia și altceva este floa- 
rea smereniei ; altceva este rodul acesteia și altceva 
dulceața frumuseţii lui, și altceva decît acestea, urmă- 
rile ce decurg din el. Dintre acestea, unele atîrnă de noi, 
altele nu atîrnă de noi. Cele ce atîrnă de noi sînt: să 
cugetăm toate, să ținem seama de toate, să spunem și 
să facem toate cite ne duc la smerenie ; dar sfînta sme- 
renie și celelalte însușiri ale ei, harismele și lucrările ei, 
sînt daru! lui Dumnezeu și nu atîrnă de noi. Dar de ele 


Nu se cere desființarea dorinţei ca putere a firii, ci îndreptarea și întă- 
rirea ei spre cele continuu mai înalte. 

73. Cuv. IV etic., op. cil., p. 12. Se face aici o deosebire analoagă 
cu cea din cele două capete anterioare, între pesimismul celor ce s-au 
scîrbit, prin dezamăgiri sau prin cinismul patimilor, de slava de la oa- 
meni, şi între cei ce doresc, într-un elan pozitiv, slava curată de la Dum- 
nezeu cei inținit. Aici se crede în Dumnezeu cel personal, acolo e vn 
fel de panteism, odată ce persoana omenească se topește în esența uni- 
versaiă, Aici se crede într-un Dumnezeu personal, Căruia credinciosul vrea 
să-l piacă, și în a plăcea lui Dumnezeu constă slava dorită de la El, 
care este totodată o depășire a egoismului. 

75. Cuv. etic. cit., op. cil., p. 14. Aceeaşi idee ca în cele trei capete 
antericare. Dar aci sfîntul Simeon dă și o explicare proprie a deosebirii 
între lipsa unei patimi și posesiunea unei virtuţi contrare: lipsa unei 
patimi poate proveni din angajarea intensă în alte patimi. 

nu se va învrednici nimeni, dacă nu a semănat toate 
semințele care atîrnă de el ”. 

92. Altceva este a nu ne revolta față de necinstiri, 
de batjocuri, de încercări și necazuri, și altceva a ne ară- 
ta mulțumiți de ele și a ne ruga pentru cei ce ne fac 
acestea. Altceva este a iubi din suflet pe aceștia și alt- 
ceva a întipări, pe lîngă aceasta, în mintea noastră faţa 
fiecăruia din ei și a-i îmbrățișa fără patimă ca pe niște 
prieteni adevărați, cu lacrimi de iubire sinceră, fără să 
se afle în acea clipă nici o urmă a vreunei supărări în 
noi. lar lucrul mai mare decit cele spuse este ca în 
timpul însuși al ispitelor să aibă cineva, în chip neschim- 
bat, aceeași bună simţire egală pentru cei ce-l batjoco- 
resc în faţă, îl calomniază, îl judecă, îl osîndesc, îl înjură 
și-l scuipă în faţă, şi pentru cei ce iau în afară înfățișarea 
prieteniei, dar pe ascuns fac aceleași lucruri fără să se 
poată însă ascunde de fapt. Dar neasemănat mai mare 
lucru decît toate acestea, socotesc că este ca cineva să 
uite cu desăvîrșire cele ce le-a suferit și să nu-și aducă 
aminte de ceva din ceea ce i s-a întiraplat, fie că lipsesc, 
fie că sînt de faţă cei ce l-au supărat, ci să-i primească 
și pe aceștia la fel ca pe prieteni, în convorbiri și la ma- 
să, fără nici o gîndire la cele întîmplate *. | 

93. Nu e același lucru a-ți aduce aminte de Dum- 
nezeu şi a-L, iubi pe Dumnezeu. Nici a te teme de Dum- 
nezeu și a păzi poruncile Lui %. Altceva sînt acestea și 
altceva acelea. Dar amîndouă sînt proprii celor desăvir- 
Șiți și nepătimitori. 

"94. Altceva este nepăcătuirea și altceva lucrarea po- 
runcilor %. Cea din urmă este proprie celor ce se nevo- 
iesc şi viețuiesc după Evanghelie, iar cea dinţii este pro- 
prie celor ce au dobîndit prima nepătimire. 








77. Cuv etic. cit., op.cit. p. 16. 

78. Cuv. etic. cit., ibidem. 

79. Cuv. etic. cit., op. cit., p. 18. Poţi să te temi de Dumnezeu și 
să nu treci această temere în fapte. 

80. Cuv, etic. cit., op. cit., p. 16. 

95. Liniştea nu e, desigur, una cu nelucrarea *!. Nici 
tăcerea nu e una cu liniștea *?. Altceva e fiecare din aces- 
tea. Nelucrarea este proprie celor ce nu voiesc să cu- 
noască împărtășirea de bunătățile lui Dumnezeu, nici să 
împlinească ceva din cele bune. Lucrarea poruncilor este 
proprie celor ce se ocupă neîncetat cu cunoștința lui 
Dumnezeu și stăruiesc în înțelegerea cuvîntului înțelep- 
ciunii lui Dumnezeu și cercetează adincurile Duhului și 
sînt introduși în tainele minunate ale lui Dumnezeu. Iar 
liniștea este proprie celor ce săvîrşesc lucrarea minţii cu 
luarea aminte a unei cugetări pline de atenţie la gînduri. 


96. Nu este același lucru retragerea (din lume), ca 
mutarea dintr-un loc în alt loc și adevărata înstrăinares; 
ci altceva şi altceva. Cea dintii este a celor ce luptă și a 
celor ce, din cauza lenii, sînt purtaţi de o cugetare nesta- 
tornică, sau din cauza unui prisos de căldură doresc 
lupte şi mai mari. lar a doua este a celor ce s-au răstig- 
nit lumii (1 Cor. II, 10) și lucrurilor lumii şi doresc să 
fie pururea numai cu Dumnezeu și cu îngerii și nu se 
întorc deloc spre cele omenești. 

97. Altceva este a te împotrivi vrăjmașilor și a 
lupta împotriva lor și altceva a-i birui şi a-i supune şi a-i 
omori cu desăvirșire. Primul lucru e propriu luptători- 
lor și vitejilor în cele ale nevoinţei ; al doilea e propriu 
celor nepătimitori şi desăvîrşiți *. 

98. Toate acestea sînt fapte ale sfinților ce umblă 
în lumina nepătimirii. Dar cei ce înţeleg că sînt în afara 

81. Liniştea este ceva pozitiv, este o bucurie. Nelucrarea e neacti- 
vitate și nu iradiază din ea putere, ci îndeamnă la pasivitate şi deci la 
tristeţe. Poţi să fii activ în linişte și poţi să fii neactiv fără să ai liniște. 
Căci lipsa de mișcare e contrară firii. 

82. Din Cuv. etic. cit., ibidem. Poţi să taci în afară și în suflet să 
n-ai linişte. 

83. Din Cuv. etic. cit., ibidem. Deci mai presus de iuga exterioară 
din lume, e cea care mîntuiește, sau înstrăinarea interioară de ceea ce 
e Tău în ea. 

84. Extras din Cuv. etic. cit., op. cit., p. 18. Cel nepătimitor nu mai e 


mișcat de nici un răspuns contrar la răul dușmanului, ci-l copleşeşte și-l 
desființează cu neclintirea în iubire. 

lor, să nu se lase amăgiţi, nici să-și amăgească sufletele 
lor, ci să ştie că ei umblă zadarnic, ca într-un întuneric %. 

99. Mulţi s-au supus acestor nevoinţe, unul pentru 
un motiv, altul pentru alt motiv. Dar foarte puţini sînt 
cei ce au săvirșit osteneala lor cu frică şi cu dragoste fi- 
rească de Dumnezeu. Singuri aceștia, ajutaţi de har, iz- 
butesc în scurtă vreme în lucrarea virtuţii și se întind 
spre cele spuse. Ceilalţi sînt lăsați, cum s-a spus, «să 
rătăcească în loc neumblat şi nu pe cale» (Ps. CVI, 40) %, 
potrivit cuvîntului: «Și i-am trimis pe ei după uneltirile 
inimilor lor, merge-vor întru meșteșugirile lor» (Ps. 
LXXX, 11)”, 

100. Cel ce a dobiîndit experienţa acestora prin sîr- 
guința cea mai bună va cunoaște puterea (înţelesul) ce- 
lor spuse. lar cel ce e altfel, va cunoaște înțelesul din 
afară al celor spuse, dar despre înțelesul lor duhovnicesc, 
care se cunoaște cu înţelegerea, nu va avea decit idei 
teoretice, sau mai bine zis va plăsmui în cugetarea lui 
chipuri mincinoase, fiind foarte departe de ele, ca un 
om ce se amăgește. 

101. Cînd te-ai ridicat, prin multe osteneli și sudori 
deasupra micimii trupului și te-ai dezbrăcat de trebuin- 
țele lui, îl vei purta ușor şi duhovnicește, ca pe unul ce 
nu va simţi nici foame nici sete. Atunci vei privi mai 
bine, ca prin oglindă (1 Cor. XIII, 12) *, pe Cel mai pre- 
sus de minte şi cu ochii tăi spălaţi de lacrimi vei vedea 
pe Cel pe Care nimeni nu L-a văzut vreodată (loan |, 


85. Extras din Cuv. cit., op. cit., p. 16. Aceştia umblă mult, însă 
umblă în întuneric și nu reușesc să iasă din el. 

86. A umbla în întuneric neînaintind spre scopul firesc al vieţii 
noastre, înseamnă a nu umbla pe drum, căci orice drum duce undeva, 
duce Ja un scop. 

87. Extras din Cuv. cit., op. cit., p. 18. Aceştia şi-au făcut propriile 
lor planuri, nu urmăresc planurile lui Dumnezeu. 

88. Trupul lui a devenit transparent ca o oglindă prin care cel 
duhovnicesc se vede pe sine și vede pe Dumnezeu. 

18)“. Și avînd sufletul rănit de iubirea Lui, vei înfi- 
ripa un cîntec amestecat cu lacrimi *. Atunci să-ți aduci 
aminte de mine și să te rogi pentru smerenia mea, ca 
unul ce ești unit cu Dumnezeu și ai o îndrăznire neîn- 
fruntată față de El. 


Ale aceluiași, 25 de alte capete ale cunoștinței şi ale 
cuvîntării de Dumnezeu (gnostice şi teologice) 


1. Nici celui ce teologhisește nu i se potrivește pocă- 
ința, nici celui ce se pocăiește, teologia. Căci pe cît sînt 
de departe răsăriturile de apusuri (Ps. CII, 12), pe atîta e 
mai înaltă teologia decît pocăinţa *!. Căci precum se vaită 
un om aflat în boală și neputinţe, sau precum strigă un 
cerșetor îmbrăcat în zdrențe, așa face cel ce se află în 
pocăință și săvîrșește cu adevărat faptele pocăinţei. Iar 
cel ce teologhisește este asemenea celui ce petrece în 
curțile împărătești îmbrăcat în strălucirea vestmîntului 
împărătesc și vorbește neîncetat cu împăratul ca un in- 
tim al lui şi aude de la el în fiecare moment poruncile 
şi voile lui *. 

2. Sporirea în cunoştinţa de Dumnezeu se face pri- 
lej și pricină a necunoașterii tuturor celorlalte, ba chiar 
şi a lui Dumnezeu. Şi mărimea luminii Lui e o nevedere 

89. Lacrimile fac ochii curaţi și de aceea capabili să vadă esenţa 
tainică a lucrurilor și pe Dumnezeu prin ele. 

90. Starea aceasta de mare înduioșare și bucurie pentru Dumnezeu 
își găsește o expresie nu numai în lacrimi, ci și în ritmul unei melodii, 

91. Avem aci sensul patristic al teologiei, ca fiind contemplaţie a lui 
Dumnezeu, atinsă pe treptele înalte ale curăţiei și nepătimirii. Cel ce 
trăiește desăvirșit în Dumnezeu, văzîndu-l, cu mintea, nu mai simte 
nici trebuință de pocăință, căci uită pînă și de starea sa, fiind ieșit întreg 
în Dumnezeu pe Care-L vede. 

92. Adevărata teologie e nu numai vorbirea despre Dumnezeu, ci 


dialog cu Dumnezeu, simțire puternică şi responsabilă a prezenței Lui per- 
sonale și revendicatoare. 

desăvîrșită ; iar simțirea supradesăvirșită a luminii Lui 
mai presus de simțire, e o nesimţire a tuturor celor ce 
sînt în afara ei *. Căci simţirea care nu cunoaște, nu află 
și nu înţelege deloc ce sînt, de unde, unde, care și cum 
sînt cele în care se află, neavînd putere să știe acestea, 
cum va fi simțire ? Cum nu vor fi acestea mai degrabă 
mai presus de simţire ? lar mintea care-şi simte nepu- 
tinţa ei, cum nu va fi nesimţitoare faţă de cele mai pre- 
sus de simţire ? «Căci cele ce ochiul nu le-a văzut şi 
urechea nu le-a auzit și la inima omului nu s-au suit» 
(1 Cor. II, 9) %, cum vor fi supuse simţirii ? 

3. Domnul care ne dăruiește nouă cele mai presus 
de simţire ne dă și o altă simţire mai presus de simţire 
prin Duhul Său, ca să simţim în chip mai presus de fire 
darurile și harismele Lui mai presus de simţire, prin toa- 
te simțurile, în chip clar și curat %. 

4. Tot cel ce e nesimţitor față de Unul, e nesimţitor 
faţă de toate, precum cel ce are simţire faţă de Unul le 
simte pe toate și este în afară de simţirea tuturor. EI le 
simte pe toate și nu e stăpînit de simţirea lor *%. 

5. Cel surd faţă de cuvîntul lui Dumnezeu e surd 
față de orice glas, precum cel ce aude cuvîntul lui Dum- 
nezeu le aude pe toate ”. Acesta este surd, pe de altă 


parte, față de orice glas. El le aude pe toate şi nu aude 
pe nici una, decît pe acelea care își spun cuvintele în Cu- 


93. Se afirmă aci caracterul apofatic, sau mai presus de cunoaștere 
al cunoașterii lui Dumnezeu, conform lui Dionisie Areopagitul şi stintului 
Grigorie de Nisa. i 

94. Extras din Cateheza XXVIII; op. cit., p. 158—160, unde e în 
legătură cu cap. I, ed. cit., p. 51—52. 

95. Există o simţire mai presus de simţire. Sufletul nu se află pe 
acea treaptă într-o insensibilitate. Ea e o sensibilitate spirituală și are 
drept cauză lucrarea Sfintului Duh. Dar e lucrătoare şi prin simţurile 
trupului, cum a fost cazul cu apostolii pe Tabor. 

96. Sfintul Simeon Noul Teolog se dovedește în tot scrisul lui un 
teolog al simţirii mai presus de simţire. Dar această simţire nu-i un sen- 
timent pur, ci un contact total al fiinţei noastre, sensibilizată de Duhul, 
cu Dumnezeu. 

97. Acela vede și aude în toate cuvîntul lui Dumnezeu. 

vîntul %, și nici pe acestea, ci numai Cuvîntul care gră- 
iește fără glas, în glasuri *. 

6. Cel ce aude, vede și simte astfel, cunoaşte pute- 
rea (înţelesul) celor spuse. Iar cel ce nu o cunoaște, este 
vădit că nu-și are simţurile sufletului clare și sănătoase. 
Și fiind așa, încă n-a cunoscut că a fost zidit ca văză- 
tor al zidirii văzute și pentru a fi introdus în cea cunos- 
cută cu mintea '%, ci, «fiind așezat într-o astfel de cinste, 
s-a alăturat și s-a asemănat cu animalele fără minte și 
purtătoare de povară» (Ps. XLVIII, 13). Şi asemănat cu 
ele, rămîne astfel, neîntors, nerechemat, sau neridicat 
la prima cinste, după darul iconomiei Domnului nostru 
lisus Hristos (Efeseni III, 2—7), Fiul lui Dumnezeu !*. 


1. Fiind jos, nu cerceta cele de sus ; iar înainte de a 
ajunge sus, nu te ocupa prea mult cu cele de jos, ca nu 
cumva lunecînd să cazi din amiîndouă, mai bine-zis să 
te pierzi cu cele de jos. 

8. Cel ce a fost ridicat de împărat din cea mai de 
jos sărăcie la bogăţie și a fost îmbrăcat cu o mare cinste 
și împodobit cu o haină strălucitoare şi i s-a poruncit să 
stea în faţa lui, priveşte pe împăratul cu mare dor și îl 
iubește ca pe binefăcătorul lui, iar haina cu care a fost 
îmbrăcat o cinstește cum se cuvine, şi demnitatea şi-o 


98. Nu aude nici un cuvint ca stind de sine, sau ca răsunînd de 
sine, ci fiecare cuvint este identificat pentru el cu Cuvîntul lui Dumnezeu. 

99. Extras din Cateheza cit., ibidem. Numai prin faptul că auzim 
în mod real Cuvîntul lui Dumnezeu, ca un cuvînt căruia trebuie să-i răs- 
pundem, auzim real toate cuvintele Lui prin lucruri şi prin oameni, câ 
pe niște cuvinte care ne scot din izolarea și egoismul nostru şi trebuie 
să le răspundem. Propriu-zis în toate cuvintele e un singur Cuvint per- 
sonal Care ni se comunică, ne revendică și simţim că trebuie să-l răs- 
pundem prin viața, prin faptele noastre. 

100. Sfîntul Grigorie de Nazianz, Cuv. 38, 11; P.G. 36, 324-A. Omul 
a fost făcut ca subiect cunoscător și văzător al celor cunoscute și văzute, 
într-o legătură ontologică cu ele, cum e Logosul divin cu raţiunile Sale, 
care prin creaţie devin raţiunile lucrurilor. 

101. Extras din 'Cateheza cit., op. cit., p. 160—162. Sfintul Simeon 
vorbește şi de niște simţuri sau de o sensibilitate a sufletului, care s-a 
tocit prin cădere. Cine aude și vede prin ele, cunoaște «puterea» realității 
spirituale, nu numai înţelesul ei, pentru că prin ele se pune în legătură 
cu acea realitate şi ea, fiind personală, iradiază putere din ea. 

cunoaște. lar de bogăția dată lui își dă seama. Așa și mo- 
nahul care s-a retras cu adevărat din lume și de la lucru- 
rile din ea și a venit la Hristos, chemat printr-o bună 
simţire, și a fost ridicat la înălțimea vederii duhovni- 
cești prin lucrarea poruncilor, cunoaște fără rătăcire pe 
Dumnezeu şi înțelege limpede schimbarea săvirşită cu 
el. Căci vede pururea harul Duhului care luminează de 
jur-împrejur, care poate fi numit haină și purpură îm- 
părătească, sau mai bine-zis e Hristos însuși, dacă cei ce 
cred în E] s-au îmbrăcat în El (Rom. XIII, 14) '%. 

9. Cel ce s-a îmbogăţit cu bogăţia cerească, adică cu 
prezenţa și sălășluirea Celui ce a zis : «Eu și Tatăl vom 
veni şi locaș ne vom face întru el» (loan XIV, 23), ştie în 
cunoștința sufletului de ce mare har s-a împărtășit și 
ce mare comoară poartă în inima lui. Căci vorbind cu 
Dumnezeu ca și cu un prieten, stă cu îndrăznire în fața 
«Celui ce locuiește în lumina cea neapropiată» (1 Tim. 
VI, 16)!'%. 

10. Fericit este cel ce crede acestora ! De trei ori 
fericit este însă cel ce se străduiește să dobîndească cu- 
noștința celor spuse prin făptuire și prin sfinţite nevo- 
inţe ! Dar este un înger, ca să nu spun mai mult, cel ce 
se ridică prin contemplare și cunoștință la înălțimea 
acestei stări și aproape de Dumnezeu, ajuns ca un fiu 
al lui Dumnezeu. 


11. Cel ce stă la țărmurile mării vede noianul 
nesfîrșit de apă, dar marginea lui nu o poate vedea, ci 
numai o parte oarecare. La fel cel ce s-a învrednicit să 
privească oceanul nesfîrșit al slavei lui Dumnezeu și să-l 


102. Acest capitol corespunde cu cap. 59 din Filocalia greacă. Sfin- 
tul Simeon care a fost «spătarul cubicular» la curtea împăratului Vasile II 
foloseşte des imagini de la curtea împărătească. El socoteşte harul ener- 
giei necreate ce izvorăşte din Hristos, ca o haină a lui Hristos, în care 
e îmbrăcat, sau ca pe Hristos însuşi, dacă Hristos este în energia ce ira- 
diază din El. 

103. Deși Dumnezeu este nevăzut, simţirea prezenţei Lui este atit 
de puternică, încît sfîntul Simeon declară că se simte ca în faţa Lui. 

vadă în chip înţelegător, îl vede nu atita cît este, ci cît 
e cu putinţă ochilor înțelegători ai sufletului său 1%. 

12. Cel ce stă lîngă mare, nu o priveşte numai pe 
aceasta, ci şi intră atita cît voiește în apele ei. Așa și cei 
ce voiesc, dintre cei duhovnicești, pot să se împărtă- 
șească și să contemple, prin cunoştinţă, lumina dumne- 
zeiască, pe măsura dorinţei de care sînt purtaţi 195. 

13. Cel ce stă la țărmurile mării, atît timp cît se află 
în afara apelor, le vede pe toate și priveşte peste noianul 
apelor, dar cînd începe să intre în apă și să se scufunde 
în ea, pe măsură ce se afundă, părăsește vederea celor 
din afară. Așa și cei ce au ajuns la împărtășirea de lumi- 
na dumnezeiască : pe măsură ce înaintează în cunoș- 
tinţa dumnezeiască, se scufundă tot mai mult în nești- 
: = 196 
ință *. 

14. Cel ce a coborit în apa mării pînă la genunchi, 
sau pînă la brîu, vede toate cele din afara apei în chip 
clar ; dar cînd se coboară în adînc și a ajuns întreg sub 
apă, nu mai poate vedea ceva din cele de afară, decît 
numai atîta că e întreg în adîncul mării '%. Așa li se în- 
tîmplă şi celor ce cresc prin sporire duhovnicească și 
urcă în desăvirșirea cunoștinței și a contemplației. 

15. Cînd cei ce înaintează spre desăvîrșirea duhov- 
nicească sînt luminaţi în parte, adică primesc o lumină 

104. A se observa cum sfintul Simeon aseamănă cu un ocean chiar 
numai slava lui Dumnezeu; de ființa lui Dumnezeu nici nu îndrăzneşte 
să vorbească. 

105. Contemplarea luminii dumnezeiești nu e despărțită, pentru 
sfintul Simeon, de împărtășirea de ea, potrivit învăţăturii lui despre sim- 
țurile sufletești prin care omul duhovnicesc intră în contact cu realitatea 
dumnezeiască, aşa cum intră orice om prin simţurile trupului în contact cu 
tumea materială. 

106. De la capitolul 1î pînă la capitolul 19 inclusiv e redată ideea 
sfîntului Grigorie de Nissa: «Aceasta este a vedea cu adevărat pe Dum- 
nezeu: a nu afla niciodată o săturare a dorinţei ...căci nu se va socoti 
vreodată că se poate îmbrăţișa firea nevăzută» (Despre viața lui Moise, 
în P.G. 44, col. 404). Dar siîntul Simeon pune în relief şi ideea scumpă 
îmi, că cel ajuns în oceanul dumnezeiesc nu mai vede nimic în afară de 


el, dar în el vede toate. Proprie lui este și imaginea oceanului și a apelor. 
107. Deci nu-şi pierde conștiința identităţii sale. 

numai în minte, atunci ei oglindesc slava Domnului în 
chip înţelegător și sînt introduși în cunoștința înţelegerii 
și în taina descoperirii, fiind ridicaţi de la contemplarea 
celor ce sînt la Cel ce e mai presus de cele ce sînt (de 
făpturi). 

16. Cei ce se apropie de desăvîrşire și nu o văd încă 
decît în parte sînt înspăimîntaţi înțelegînd nesfîrşirea și 
necuprinderea celor ce le văd. Căci, pe măsură ce pătrund 
în lumina cunoștinței, primesc cunoştinţa neștiinței lor. 
Dar cînd realitatea spirituală le apare încă în chip ne- 
clar și li se arată ca într-o oglindă și e luminată numai 
în parte, ea va binevoi să se facă văzută și mai mult și 
să se unească prin împărtăşire cu subiectul iluminat, 
luîndu-l întreg în sine, cînd acest subiect va fi scufun- 
dat întreg în adîncul Duhului ca în sînul unui abis de ne- 
sfîrșite ape luminoase ; atunci el urcă în chip negrăit la 
desăvîrșita neștiință, ca unul ce a ajuns mai presus de 
toată cunoștința 1%. 

17. Cînd mintea e simplă, sau goală de orice înţeles 
și intră întreagă în lumina dumnezeiască, simplă *%, fiind 
acoperită de ea, nu mai are să afle altceva în afară de 
lumina în care este, ca să fie mișcată spre înțelegerea 
acelui altceva, ci rămîne în abisul luminii dumnezeiești, 
nemaiîngăduindu-i-se să privească nicidecum în afară 19, 
Aceasta este ceea ce s-a spus : «Dumnezeu este lumină» 
(1 Ioan I, 5) şi lumina supremă și odihna de orice vedere 
pentru cei ce au ajuns în ea. 


108. Știința şi cunoștința implică posesia parţială a realităţii, sau 
transformarea ei la starea de obiect, ceea ce înseamnă delimitarea ei. 

109. E simplitatea de ocean a dumnezeirii, în care se cuprind rădă- 
cinile iranscendente ale tuturor într-un chip nediferenţiat, iar ea însăşi 
ca izvor al lor, e infinit mai mult decît toate. 

110. Se redă aci o idee a sfîntului Maxim Mărturisitorul care zice: 
«În nemărginire se odihnește toată mișcarea celor ce se mișcă în mod 
natural, pentru faptul că nu există în ea nici o distanţă sau interval, ne- 
avînd deci unde, cum şi spre ce să se miște, întrucît are pe Dumnezeu, 
Care hotărniceşte chiar şi nemărginirea, Care hotărniceşte toată mișcarea, 
ca sfîrşit în calitate ae cauză» (Ambigua, în P.G., 91, 1217). Dar stîntul 
Simeon foloseşte copios imaginea luminii și dă acestei imagini un caracter 
emoţional. 

18. Mintea pururea în mișcare devine nemișcată şi 
cu totul fără gînduri cînd e acoperită întreagă de întu- 
nericul dumnezeiesc şi de lumina dumnezeiască “1. Dar 
e în stare de contemplaţie și de simţire şi de gustare a 
bunătăţilor în care se află!'*. Căci adîncul Sfîntului 
Duh nu e ca adiîncul apelor mării, ci e adîncul apei vii a 
vieții veşnice (loan IV, 10) '**. Toate cele în care mintea 
ajunge, după ce străbate cele văzute și cugetate, sînt de 
neînțeles, de netilcuit și de necuprins. Ea se mișcă și se 
întoarce numai în ele în chip nemișcat '*, vieţuind în 
viața mai presus de viaţă, fiind lumină în lumină și nu 
lumină de sine. Căci nu se privește atunci pe sine, ci pe 
Cel mai presus de sine și slava de acolo făcînd-o străină 
de cunoașterea sa, se are pe sine însăși întreagă ne- 
ştiută 115, | 
19. Cel ce a ajuns la măsurile desăvîrșirii, este 
mort fără a fi mort, vieţuind în Dumnezeu în Care se 
află și nevieţuind luiși (Rom. XIV, 7). E orb ca cel ce 
nu vede din fire. El a ajuns însă mai presus de orice 
vedere naturală, ca unul ce a primit ochi noi și nease- 
mănat mai buni și mai presus de cei ai firii. El e nelu- 
crător și nemișcat, ca unul ce a împlinit toată lucrarea 
sa. E fără gînduri, ca unul ce s-a ridicat la unirea mai 
presus de înţelegere și se odihnește acolo unde nu mai 
e vreo lucrare a minţii, sau vreo mișcare de aducere 


111. Sfintul Simeon identifică întunericul dumnezeiesc al lui Dionisie 
Areopagitul cu lumina dumnezeiască. De alttel însuşi Dionisie înţelegea 
prin întunericul de pe Sinai «preamulta lumină». Ajunsă aci mintea 
rămîne cu o mișcare receptivă, nu creatoare, cu o mișcare stabilă în 
acelaşi sens, nu cu o mişcare ce trece de la un lucru la altul. 

112. Precum se conciliază întunericul cu preamulta lumină, așa se 
conciliază mintea golită de ginduri cu starea ei de contemplare și de 
gustare a bunătăţilor dumnezeieşti. Căci în oceanul dumnezeiesc cel simplu 
sînt toate. 

113. Şi unde e viaţa veşnică, e și viaţa sufletului omenesc. 

114. Identificarea stabilităţii cu mișcarea sufletului ajuns în Dum- 
nezeu o făcuse şi sfintul Grigorie de Nissa (Despre viața lui Moise, P.G. 
44, 405-C) şi sfintul Maxim Mărturisitorul (Ambigua, P.G. 91, 1221). 

115. Mintea devine prin lumina dumnezeiască altfel decit e prin 
natura ei, de aceea îşi devine ei însăși un mister neînțeles. 

aminte, spre vreun gînd sau spre vreun înţeles. Căci 
neputînd înţelege sau cunoaște cele neînţelese și cu nepu- 
tință de cuprins, se odihnește, aşa zicînd, în ele. Iar 
odihna aceea e nemișcarea ne-simțţirii fericite, care e tot- 
odată desfătarea în simţirea neîndoielnică și fără stră- 
duinţă a bunătăţilor negrăite !*6. 

20. Cel ce nu s-a învrednicit să ajungă la o astfel de 
măsură a desăvirşirii și în posesiunea unor astfel de 
bunuri să se învinovățească numai pe sine și să nu 
spună, pentru a se dezvinovăţi, că lucrul acesta este cu 
neputinţă, sau că desăvirşirea se dobîndește, dar în chip 
neștiut. Ci să cunoască, încredințat de dumnezeieștile 
Scripturi, că lucrul e cu putinţă și adevărat, înfăptuin- 
du-se prin lucrare și împlinindu-se în chip conștient. Căci 
fiecare se lipseşte pe sine de aceste bunătăţi pe măsura 
neîmplinirii și nelucrării poruncilor '. 

21. Mulţi citesc Sfintele Scripturi, iar unii, citin- 
du-le, le și aud *'%. Dar puţini dintre cei ce le citesc pot 
cunoaște drept puterea și înţelesul celor citite. Aceștia de- 
clară uneori că cele spuse de Sfintele Scripturi sînt cu 
neputinţă, alteori le socotesc cu totul de necrezut, sau 
le iau ca alegorii în sens rău. Pe cele spuse pentru timpul 
de față le socotesc ca avînd să se împlinească în viitor, 
iar pe cele spuse despre cele viitoare, le iau ca deja în- 
tîmplate şi ca întimplindu-se în fiecare zi. Și astfel nu 
e o judecată dreaptă în ei, nici o pătrundere adevărată 
a lucrurilor dumnezeieşti și omenești. 


22. Dumnezeu a făcut de la început două lumi : una 
văzută și alta nevăzută. Dar e un singur împărat al lu- 
crurilor văzute care poartă în el trăsăturile celor două 





116. E bucuria de darurile primite fără osteneală, fără efort, dar 
care le întrec pe toate cele dobîndite prin efort. 

117. Extras din sfirșitul Cuv. X etic.; Traites theol..., tom. ÎI, p. 336. 
E o învăţătură scumpă sfîntului Simeon că bunurile dumnezeieşti se po- 
sedă în chip conștient. De fapt dacă nu avem conștiința lor, nici nu 
le avem. 

118. E vorba de auzirea cu sufletul, adică cu un simț al sufletului. 

lumi, în latura cea văzută și cugetată !?. Potrivit cu 
aceste două lumi, strălucesc doi sori, cel văzut cu sim- 
țurile și cel cugetat. Şi ceea ce e soarele acesta în cele 
văzute și supuse simțurilor, aceea este Dumnezeu în 
cele nevăzute și neînțelese cu mintea. Căci El este și se 
numește Soarele dreptăţii (Maleahi IV, 2 ; III, 20). lată 
deci doi sori, unul cunoscut cu simţurile și unul cugetat 
cu mintea, precum sînt şi două lumi, așa cum s-a spus. 
Și dintre cele două lumi, una, adică lumea supusă 
simţurilor cu toate cele din ea, este luminată de soarele 
acesta cunoscut cu simţurile şi văzut, iar cealaltă lume, 
adică cea cunoscută cu mintea și cele din ea, primește 
lumina și strălucirea de la Soarele cugetat al dreptăţii. 
Deci cele supuse simţurilor și cele cunoscute cu mintea 
sînt luminate în chip despărţit : cele dintîi de soarele 
cunoscut cu simțurile, iar cele din urmă de Soarele cu- 
noscut cu mintea. Cele din urmă nu au nici o unire sau 
cunoştinţă sau comuniune cu cele supuse simţurilor. 


23. Singur omul din toate cele văzute și cugetate 
a fost zidit de Dumnezeu ca o ființă îndoită, avînd trup 
alcătuit din patru elemente : din simţire și suflare, prin 
care participă la aceste elemente și trăiește în ele, și din 
suflet înțelegător şi nematerial și necorporal, unit în chip 
negrăit și neînțeles cu acestea și amestecat cu ele în chip 
neamestecaţ și neconfundat 1%. Iar acestea sînt omul cel 
unul, animal muritor şi nemuritor, văzut și nevăzut, 


119. Acesta e omul. 

120. Sfîntul Simeon nu putea să nu sufere influența timpului său, în 
multe privinţe care nu ţin propriu-zis de credinţa creștină. Făcînd abstrac- 
ție de ideea celor patru elemente componente ale lumii materiale, idee 
proprie timpului său, el se mai resimte şi de înțelegerea simplistă a acelui 
timp în privința unirii dintre trup și suflet. Astăzi ne dăm seama de 
taina cu mult mai complexă a acestei uniri. De altfel însuşi sfintul 
Simeon dă dovadă că e conștient de dificultatea problemei cînd adaugă 
pe de o parte simţirea şi suflarea la cele patru componente ale trupului, 
iar pe de alta declară că prin ele se unește sufletul cu trupul. Sensibili- 
tatea și suflarea sînt marea taină a existenței umane. Aparţin ele ma- 
teriei ? Aparţin sufletului ? E greu de a le atribui unuia sau altuia în 
mod separat. În sensibilitate se întîlnesc sufletul şi trupul. 

sensibil și inteligibil, văzător al zidirii văzute, cunoscă- 
tor al celei cugetate. Precum cei doi sori își împlinesc în 
chip despărțit lucrările în cele două lumi, aşa și în omul 
cel unul : unul luminează trupul, Celălalt sufletul și fie- 
care soare comunică lumina sa, prin participare, părții 
luminate de el, după puterea de primire a ei, fie în chip 
mai bogat, fie în chip mai sărac *!. 

24. Soarele supus simțurilor e văzut, dar nu vede. 
Soarele cunoscut cu mintea e și văzut de cei vrednici, 
dar și vede pe toţi şi mai ales pe cei ce-L văd pe El. Cel 
cunoscut cu simțurile nu vorbește, nici nu dă cuiva pu- 
tere să vorbească. Cel cunoscut cu mintea vorbeşte prie- 
tenilor Lui şi dăruieşte tuturor puterea să vorbească '”. 
Cel supus simţurilor, strălucind în grădina supusă sim- 
urilor, usucă numai umezeala pămîntului cu căldura 
razelor lui, dar nu și îngrașă plantele și seminţele. Cel 
cunoscut cu mintea, arătîndu-se în suflet, împlinește lu- 
crurile următoare : usucă umezeala patimilor și curăță 
murdăria produsă de ele și dă grăsime pămîntului sufle- 
tului, din care se hrănesc plantele virtuţilor îmbibate 
de rouă. 

25. Soarele supus simţurilor răsare şi luminează lu- 
mea cunoscută cu simţurile și toate cele din ea, pe oa- 
meni, fiarele, animalele şi orice altceva, peste care-și 
întinde în chip egal lumina sa. Apoi apune și lasă în în- 
tuneric locul pe care l-a luminat. Cel cunoscut cu mintea 

121. Fără îndoială, deşi fiecare soare luminează în mod direct par- 
tea omului corespunzătoare lui, totuși lumina Soarelui spiritual se reflectă 
din suflet și asupra trupului, iar lumina soarelui văzut produce bucurie 
și sufletului. Căci omul, deşi e din două părţi, e totuşi unul. În om.se 
realizează unirea între cele două lumi. Aceasta o va spune sfintul Simeon 
în capetele următoare. 

122. Soarele spiritual dă putere sufletelor să vorbească, întrucît 
vorbindu-le el însuşi le mișcă la răspuns. El e Subiectul suprem, care 
se adresează subiectelor făcute după chipul Lui. El e Cuvintul cuvîatător, 
de unde pornesc toate cuvintele de chemare şi din care-și iau mişcarea 
de răspuns toate cuvintele de răspuns ale subiectelor create. Această 


convorbire leagă subiectele create de Dumnezeu și luminează toate crea- 
turile în acelaşi timp. : 

strălucește pururea și a strălucit, încăpind întreg în 
toate în chip neîncăput. Dar e deosebit de cele create 
de El și e întreg despărţit în chip nedistanțat de acestea, 
fiind întreg în toate și nicăieri ; întreg în creaturile vă- 
zute întregi și întreg în afară de ele ; întreg în cele vă- 
zute şi întreg în cele nevăzute ; e prezent întreg pretu- 
tindeni și nu e întreg nicăieri și nicidecum !*. 


Ale aceluiași, una sută capete de Dumnezeu 
cuvintătoare şi făptuitoare (teologice şi practice) 


1. Hristos este începutul (1 Cor. XV, 13), mijlocul 
şi sfîrşitul 24, Căci e în toate : în cele dintii (Col. 1, 18) 
şi în cele mijlocii și în cele din urmă ca în cele dintii. 
Pentru că nu este în E] vreo deosebire oarecare între 
acestea, precum nu este nici barbar, nici scit, nici elin, 
nici iudeu, ci toate și în toate este Hristos (Col. III, 11). 


2. Sfînta Treime, străbătînd prin toate de la cele 
dintii și pînă la cele din urmă, ca de la capul unui trup 
pînă la picioare, le strînge pe toate, le lipește, le uneşte și 
le leagă de sine şi, unindu-le astfel, le face tari și de ne- 
desfăcut !%5. Ea se face cunoscută în fiecare dintre ele, 
Una și Aceeași, Care este Dumnezeu, în Care și cei din 


123. Aceste trei ultime capete au intrai în prefața «Stoglavei», co- 
lecţie de hotărîri ale Sinodului din 1551 de la Moscova. A se vedea la 
E. Duchesne, Le Sioglav el les cents chapitres, Paris, -1920, p. 4—5. După 
J. Darrouzes, Chapitres tlheologiques etc., p. 79. 

124. Sfîntul Maxim spune: «Dumnezeu este începutul, mijlocul și 
sfîrşitul celor ce sint» (Cap. gnostice Î, 5), dar şi că: «Dumnezeu nu este 
pentru Sine, pe cît e cu putinţă să ştim noi, nici început, nici mijloc, 
nici sfirşit» (II, 2). Hristos însă s-a făcut prin întrupare începutul, mij- 
locul și sfîrşitul vieţi: noastre celei noi. 

125. Sfînta Treime, ca diversitate de Persoane în unitatea ființei, se 
face principiu de menţinere a unităţii tuturor în diversitate. 

urmă sînt cei dintii şi cei dintii sînt cei din urmă (Matei 
XX, 16)'%. 

3. Pe toţi credincioşii, noi credincioşii trebuie să-i 
vedem ca pe unul și în fiecare din ei trebuie să vedem 
pe Hristos și să avem atîta dragoste faţă de el, încât să 
fim gata să ne punem sufletul propriu pentru el!'%. Nu 
trebuie să numim sau să socotim pe vreunul rău, ci pe 
toți să-i vedem, cum am spus, ca buni. Chiar dacă ai 
vedea pe vreunul tulburat de patimi, să nu urăști pe 
fratele, ci patimile care îl războiesc. Iar dacă îl vezi tira- 
nizat de pofte și de gînduri greşite, să ai și mai multă 
milă de el, ca nu cumva să fii și tu ispitit (Col. VI, 1), ca 
unul ce te afli supus schimbărilor materiei nestatornice'*. 


4. Precum cetele înțelegătoare ale puterilor de 
sus sînt luminate de Dumnezeu după treptele lor, de 
la cea dinții la a doua şi de la aceasta la alta și așa 
mai departe, revărsarea luminii dumnezeiești trecînd 
la toate, așa și sfinţii, fiind luminaţi de dumnezeieștii 
îngeri și legaţi și uniţi prin legătura Duhului, se fac 
de aceeaşi cinste cu îngerii şi se întrec cu ei!%. Căci 
ei vin din neam în neam (Isaia IX, 27), prin sfinţii 
ce i-au precedat, lipindu-se de aceia prin lucrarea 
poruncilor lui Dumnezeu, prin care sînt luminaţi ase- 
menea acelora, primind harul lui Dumnezeu prin par- 
ticipare. Astfel alcătuiesc ca un fel de lanţ de aur, fie- 
care din ei fiind ca un inel ce se leagă de celălalt prin 
126. Același Dumnezeu, fiind şi în cele din urmă, le face și pe 
acestea ca pe cele dintii. Din faptul că Dumnezeu sau Hristos e şi în 
cele din urmă, sfîntul Simeon scoate concluzia că în fond și cele din urmă 
sînt cele dintii și invers. 

127. Sobornicitatea Bisericii îşi are temeiul în faptul că în fiecare cre- 
dincios este Același Hristos, deci în fiecare credincios sînt toţi credincioşii. 

128. Corespunde cu cap. 62 din Filocalia greacă. 

129. Faptul că lumina dumnezeiască trece prin îngeri la sfinţi, nu-i 
lasă pe sfinţi mai prejos de îngeri. Căci lumina dumnezeiască trecînd de 
la îngeri la sfinți nu se împuţinează, ci li se împărtăşeşte acestora în- 


treagă. Trecerea aceasta nu face decit să îpfăptuiască legătura între în- 
geri şi sfinţi. 

credință, prin fapte și prin iubire, încît alcătuiesc în 
Dumnezeu cel Unul un șir ce nu se poate rupe uşor 1%. 

5. Dacă cineva e fals prin fățărnicie, sau pătat prin 
fapte, sau rănit ușor prin vreo patimă, sau are vreo 
mică lipsă din negrijă, nu se numără cu cei întregi, ci 
se leapădă ca nefolositor și lipsit de tărie. Aceasta, pen- 
tru ca nu cumva în vremea întinderii să facă legătura 
lanțului să se rupă și să introducă o distanţă între cei 
nedistanțați şi o întristare în amîndouă părțile, cei dina- 
inte suferind pentru cei de după ei, iar aceștia, pentru 
despărțirea de cei dinainte *". 

6. Cel ce nu năzuiește cu iubire și cu dorinţă puter- 
nică să se unească prin smerita cugetare cu cel din ur- 
mă dintre sfinţi, ci păstrează o mică neîncredere în el, 
nu se va uni niciodată deloc nici cu el, nici cu sfinţii 
dintîi care au precedat, chiar dacă ar socoti că are toată 
credința şi toată iubirea față de Dumnezeu şi față de 
toți sfinții *%?. 

7. Plînsului după Dumnezeu îi premerge smerenia 
şi îi urmează o bucurie și o veselie negrăită. Iar din sme- 
renie după Dumnezeu răsare nădejdea mîntuirii. Căci 
cu cît se socotește cineva pe sine din suflet mai păcătos 
decît toți oamenii, cu atît creşte, împreună cu smerenia 
și nădejdea care înflorește în inima lui, încredinţindu-l 
că prin ea se va mîntui. | 


130. Trecerea luminii de la îngeri la sfinţi e ca trecerea pildei şi 
puterii de sfințenie de la sfinţii dinainte la cei de după ei. Aceasta eo 
tradiție vie, care asigură unitatea între generaţii. Acelaşi Hristos e în 
cei dintii și în cei din urmă, făcîndu-i pe cei dintîi ca pe cei din urmă 
și pe cei din urmă ca pe cei dintii. Sfîntul Simeon dă revărsării luminii de 
la îngeri la sfinţi şi de la sfinţii dinainte la cei de după ei un sens de 
tradiție. 

131. Corespunde cu cap. 62 din Filocalia greacă. Patimile rup lanţul 
tradiţiei vii a sfinţilor, care constituie un fel de coloană vertebrală a 
Tradiţiei vii a Bisericii. 

132. Cine rupe legătura cu sfîntul cu care e în legătură nemijlocită 
rupe prin aceasta legătura cu toţi sfinții de mai înainte. Prin el șe va 
introduce o întrerupere în lanţul tradiţiei, cu grele urmări pentru Hristos. 
Pentru menţinerea tradiţiei se cere smerenie și iubire față de înaintași, 
precum ruperea tradiţiei e pricinuită de mîndrie şi de lipsa de iubire. 

8. Cu cît coboară cineva mai mult în adîncul sme- 
reniei și se recunoaște ca nevrednic de mîntuire, cu 
atita se întristează mai mult și varsă şiroaie de lacrimi. 
lar pe măsura acestora, ţișneşte în inima lui bucuria, iar 
împreună cu ea izvorăște şi crește nădejdea, care face 
încredințarea despre mîntuire mai puternică '%. 

9. Fiecare trebuie să se cerceteze pe sine și să se 
cunoască, pentru a nu se încrede nici numai în nădejdea 
singură fără plînsul și smerenia duhovnicească, nici în 
smerita cugetare și în lacrimi, fără nădejdea şi bucuria 
ce urmează acelora “4. 

10. Există o părută smerenie din lene, din negli- 
jență şi dintr-o lipsă de nădejde a conștiinței, pe care 
cei ce o au o socotesc pricinuitoare de mîntuire. Dar nu 
este, căci nu are pliînsul pricinuitor de bucurie, înso- 
țit cu ea. 

1]. Există un plins fără smerenie duhovnicească și 
acesta e socotit de cei ce plîng astfel ca un plins cură- 
țitor de păcate. Dar închipuindu-și aceasta, se amăgesc 
în zadar. Căci sînt lipsiţi de dulceața Duhului, ivită în 
chip tainic în cămara înțelegătoare a sufletului (Ps. 
XXXIII, 9). De aceea unii ca aceştia se şi aprind repede 
de pofta față de lume și nu pot să dispreţuiască în chip 
desăvîrșit lumea și cele din lume. lar cel ce nu poate 
disprețui acestea în chip desăvîrșit şi n-a dobîndit o des- 
lipire din suflet față de ele nu poate dobîndi nici nădej- 
dea sigură și neîndoielnică a mîntuirii sale. E purtat 
de îndoială, neîncetat, ici şi colo, nepunînd temelia de 
piatră (Luca VI, 48). 


133. Viața duhovnicească e împletită din contraste, ca şi viața în 
păcat. Plăcerea păcatului e însoţită de chinul părerii de rău. Întristarea 
pentru păcat care merge pînă la plins, naşte bucuria, căci ea pune în- 
ceputul vieţii celei noi. 

134. Cu acest capitol începe un şir de capete de aplicare pildui- 
toare a unui discernămînt subtil al unor stări sufletești, care pot avea 
diferite conţinuturi, cu toată aparenţa de identitate. 

12. Plinsul este îndoit în lucrările lui. Unul este ca 
apa, care stinge prin lacrimi văpaia patimilor și cură- 
țește sufletul de întinăciunea pricinuită de ele ; altul 
ca focul, care face viu, prin prezenţa Sfintului Duh și 
reaprinde și încălzește și face înfocată inima și o înflă- 
cărează de dragostea și de dorul lui Dumnezeu. 

13. Observă și cunoaște lucrările ce se ivesc în tine 
din smerenie și din plins și cercetează folosul ce ţi se 
adaugă din ele la vreme potrivită. Pentru cei începători 
aceasta înseamnă lepădarea a toată grija pămîntească, 
dezlipirea și renunţarea la părinţi şi la prieteni, pără- 
sirea grijii şi disprețuirea tuturor lucrurilor şi bunu- 
rilor, nu numai pină la un ac, ci și pînă la trupul 
însuși. 

14. Precum cel ce pune pămînt pe o flacără ce 
arde în cuptor o stinge pe aceasta, la fel grijile vieţii 
și împătimirea de cel mai neînsemnat și mai mic lucru 
sting căldura aprinsă la început în suflet '%. 

15. Cel ce s-a lepădat cu bucurie și într-o deplină 
simțire a inimii de lucrurile din afară și de oameni și de 
toate cele ale vieţii și a uitat de ele a sărit peste împă- 
timire ca peste un zid și e ca un străin față de lume și 
față de toate cele din ea. El îşi adună mintea sa și-și 
concentrează gindul și cugetarea numai la pomenirea 
morții. De aceea se gîndește la judecată și la răsplată 
şi e cu totul stăpinit de acestea, pătruns de o frică ne- 
grăită din pricina acestor ginduri și a cugetării la ele. 

16. Cel ce poartă în sînul său frica de judecată e 
ca un osîndit legat în lanțuri pe scena acestei vieţi. De 
aceea, arată ca unul ce e tîrît de frică ca de un călău, și 
dus pe drumul spre moarte, negîndind la altceva decît la 
chinul său și la durerea pe care va avea să o sufere din 
pedeapsa veşnică. Purtind în inimă acest gînd, frica ce 
E 135. Începătorii trebuie să pună deosebită riîvnă în dezlipirea lăun- 


trică de grijile lumeşti. După ce au progresat, au dobindit această dezli- 
pire, chiar dacă sînt între lucruri, 

e întreținută de el nu-l lasă să se îngrijească de nici un 
lucru din cele omeneşti. Aflîndu-se astfel neîncetat ca 
un pironit pe lemn, și stăpînit fiind de dureri puternice, 
nu-și poate îndrepta ochii spre faţa cuiva și nu face 
nici un caz de cinstea sau de necinstea de la oameni. 
Căci socotindu-se vrednic de toată necinstirea și dispre- 
ţuirea, nu-l interesează batjocurile ce vin asupra lui. 

17. Cel ce poartă în sine frica morţii are silă de 
toată mîncarea, băutura și podoaba hainelor. El nu mă- 
niîncă pîinea şi nu bea apa cu plăcere, ci împlineşte tre- 
buința trupului atita numai cît ajunge pentru a trăi '%. 
Acela va lepăda toată voia sa şi se va face rob tuturor, 


nedeosebind între cele poruncite 1%, 


18. Cel ce s-a dat pe sine, de frica chinurilor, rob 
părinților după Dumnezeu, nu va alege poruncile care 
ușurează durerea inimii lui, nici pe cele care dezleagă 
legătura fricii lui. Nu va asculta nici de cei ce-l îndeam- 
nă spre acestea cu prietenie, sau cu lingușire, sau cu 
poruncă, ci va alege mai degrabă pe cele ce-i sporesc 
frica şi va vrea pe cele ce-i strîng legătura și va iubi pe 
cele ce-i dau putere călăului (fricii). El va stărui în 
acestea, neașteptînd să ia dintr-odată slobozire din ele **%. 
Dar nădejdea izbăvirii face osteneala mai uşoară, ceea 
ce este mai folositor celui ce se căiește fierbinte **. 


19. Tuturor celor ce încep să viețuiască după Dum- 
nezeu, le este folositoare frica chinurilor şi durerea ce se 
naște din ea. Iar cel ce-și închipuie că poate pune în- 
ceput fără durere și fără lanţuri și fără călău (frică), 


136. Aceasta e metoda de a satisface cerinţele strict necesare ale 
vieţii, fără a aluneca spre păcat. Așa a făcut Hristos. 

137. Corespunde cap. 64 din Filocalia greacă. Acela va evita însă 
săvîrşirea păcatului, chiar dacă i se poruncește. 

138. El nu se va lăsa convins de argumentele celor ce voiesc să-i 
uşureze frica de chinurile veşnice şi durerea pentru ele. Dacă filozoful 
german Heidegger socotește că existența ființei omenești e frămîntată 
permanent de grijă, în spiritualitatea creștină existența este stăpinită de 
frica de chinurile veșnice. 

139. Corespunde cap. 65 din Filocalia greacă. 

nu numai că-și așază temelia faptelor sale pe nisip, ci 
îşi închipuie chiar că-și poate face casa în aer, fără te- 
melie, ceea ce este întru totul cu neputinţă. Căci dure- 
rea aceasta naște toată bucuria și lanţul acesta rupe 
toate lanţurile păcatelor și ale poftelor și călăul acesta 
nu pricinuiește moarte, ci viaţă veșnică 10. 

20. Cel ce nu va vrea să scape şi să fugă de dure- 
rea născută din frica de chinurile veșnice, ci se va lipi cu 
toată hotărîrea inimii de ea şi-şi va strînge și mai mult 
legăturile ei, pe măsura acestei hotărîri va înainta mai 
repede și se va înfățișa înaintea feței Împăratului împă- 
raților. Iar întîmplîndu-se aceasta, îndată ce va privi 
ca printr-o ceață spre slava Aceluia, i se vor dezlega 
lanţurile, iar călăul lui, sau frica, va fugi departe de la 
el, și durerea din inima lui se va întoarce în bucurie şi 
se va face izvor care izvorăște la vedere neîncetat şi- 
roaie de lacrimi, iar în minte, liniște, blindeţe și dulceaţă 
de negrăit. Ba îi va da şi bărbăţie și-l va face să alerge 
slobod şi neîmpiedicat spre toată ascultarea poruncilor 
lui Dumnezeu (Ps. CXVIII, 32). Acestea sînt cu nepu- 
tinţă celor începători, dar le sînt proprii celor ce au 
ajuns, prin înaintare, spre mijloc. Iar celor desăvirşiţi, 
izvorul acesta li se face lumină, inima schimbîndu-li-se 
şi prefăcîndu-li-se fără de veste “1. 

21. Cel ce are în lăuntrul lui lumina Duhului Sfînt, 
cade cu fața la pămînt neputînd să o privească și stri- 
gă cu spaimă și cu frică multă, ca unul ce a văzut şi a 
pătimit un lucru mai presus de fire, de cuvînt și de în- 
țelegere. El este asemenea unui om căruia i s-au aprins 
de undeva mădularele de un foc, în care arzînd și ne- 

140. Corespunde cap. 66 din Filocalia greacă. Se accentuează aci un 
mare paradox: durerea naște bucurie; călăul fricii duce la viaţă. Pentru 
că acestea sensibilizează și întăresc spiritul, nu-l lasă în somnolenţă şi 
în lipsa de tărie. În aceasta stă faptul că prin cruce se ajunge la viaţă. 

„141. Corespunde cap. 67 din Filocalia greacă. Izvorul lacrimilor se 


face izvor de lumină. Se vede prin lacrimile acestora lumina din ei.. Cel 
ce nu poate plinge pentru păcat rămîne încruntat şi întunecat. 

putînd răbda căldura văpăii (leremia XX, 9), se poartă ca 
unul ce a ieșit din sine '*?,. Neizbutind nicidecum să de- 
vină iarăși al său și copleșit neîncetat de lacrimi și 
răcorit de ele, el aprinde focul dorului și mai tare. Ca 
urmare, varsă și mai multe lacrimi și, spălîndu-se în mul- 
țimea lor, fulgeră de tot mai mare strălucire !. Iar 
cînd s-a aprins în întregime și s-a făcut ca o lumină !*, 
se împlineşte ceea ce s-a spus : «Dumnezeu unit cu dum- 
nezeii și cunoscut de ei», şi anume atît de mult cît s-a 
unit cu cei cu care s-a unit şi s-a descoperit celor ce-L 
cunosc 15, 

22. Pe cît voiește Dumnezeu să se facă cunoscut 
de noi, pe atita se și descoperă, Și pe cît se descoperă, pe 
atîta e văzut și cunoscut de cei vrednici. Dar nu e cu 
putință să pătimească cineva și să vadă aşa ceva, dacă 
nu s-a unit mai întîi cu Preasfîntul Duh, după ce a do- 
bîndit prin dureri și sudori o inimă smerită, curată, 
simplă și zdrobită. 

23. Înainte de plins și de lacrimi, nimeni să nu ne 
amăgească cu vorbe deșarte (Efeseni V, 6), nici să nu ne 
amăgim pe noi înşine. Căci încă nu este în noi pocă- 
ință, nici adevărată părere de rău, nici frică de Dumne- 
zeu în inimile noastre, nici nu ne-am învinovăţit pe noi 
înşine, nici n-a ajuns sufletul nostru la simţirea jude- 
căţii viitoare și a chinurilor veşnice. Căci dacă ne-am 
Îi învinovăţit pe noi înșine și am fi dobîndit acestea și 
am fi ajuns la ele, îndată am fi vărsat şi lacrimi. Iar 
fără de acestea, nici învirtoșarea inimii noastre nu se 
va putea înmuia vreodată, nici sufletul nostru nu va 

| 142. Este extazul, în care omul a plecat 'de la sine, absorbit de 
lumina și de focul Duhului Sfint. Acesta face trupul transparent și fier- 
binte pentru că și sufletul e fierbinte. El e focul entuziasmului curat. 

143. Un alt paradox: din răcoarea lacrimilor se aprinde focul unui 
și mai mare dor de Dumnezeu. Și invers. i 

144. Aceasta e o stare de deplină transparenţă spirituală prin Duhul 
Sfînt și prin întărirea la culme a spiritului omenesc, 


145. Corespunde cap. 68 din Filocalia greacă. Sfintul Simeon descrie 
aci o stare de extaz din cele trăite de el. 

dobîndi smerenie, nici nu vom izbuti să ne facem sme- 
riți. lar cel ce nu s-a făcut astfel, nu se poate uni cu 
Duhul cel Sfînt '*%. Şi cel ce nu s-a unit cu Duhul acesta 
prin curăţie, nu poate să ajungă la vederea şi cunoș- 
tința lui Dumnezeu și nu e vrednic să se înveţe tainic 
virtuțile smereniei '*. 

24. Cel ce voiește să-l învețe meșteșugul vorbirii și 
filozofia pe cel ce abia a învăţat să silabisească literele 
nu numai că nu-i va folosi întru nimic, ci îl va face mai 
degrabă să se descurajeze și să se dezguste, din pricina 
neputinței minţii lui de a cuprinde înţelesul celor spuse. 
Tot aşa cel ce spune începătorilor despre cele ale desă- 
vîrşirii şi mai ales celor mai greoi, nu numai că nu-i va 
folosi cu nimic, ci îi va şi face să se întoarcă la cele din 
urmă. Căci privind la înălțimea virtuţii și înţelegînd cît 
de departe este de culmea ei şi socotind că lui îi este cu 
neputinţă să urce spre vîrful ei, va disprețui şi începu- 
turile făcute de el, ca nefolositoare, și se va scufunda în 
deznădejde. 

25. Cînd cei ţinuţi și stăpiîniți încă de patimi vor 
auzi că cel desăvirșşit după Dumnezeu se socotește pe 
sine mai lipsit de curăţie decît orice om și decit orice 
animal și orice fiară și că atunci cînd e batjocorit se 
bucură, cînd e birfit bine cuvîntează, cînd e prigonit 
rabdă şi se roagă pentru dușmanii lui cu lacrimi și în- 
tru durerea inimii, rugîndu-se lui Dumnezeu pentru ei, 
la început nu cred că sînt lucruri așa de mari și în- 
cearcă să se facă pe ei deopotrivă cu acela. Pe urmă, 
dați pe față de Sfintele Scripturi şi copleșiți de sfinţii 
care le-au dovedit acestea cu fapta, mărturisesc că nu 
pot să ajungă la ele. lar cînd aud că fără împlinirea 
acestora este cu neputinţă să se mîntuiască, atunci, ne- 


146,. Prin lacrimi, inima înmuind învirtoşarea ei se deschide Duhului. 
147. Corespunde cap. 69 din Filocalia greacă. 

vrînd să înceteze cu totul să facă răul și să se pocăiască 
de păcatele lor, îi prinde deznădejdea. 

26. Cei mai mulţi cinstesc ca nepătimitori şi ca 
sfinţi, pe cei ce fățăresc virtutea și altceva arată în pie- 
lea obrazului şi altceva sînt după omul din lăuntru, și 
anume plini de toată nedreptatea, pizma, viclenia şi răul 
miros al plăcerilor. Ei socotesc aşa, pentru că nu au 
ochiul sufletului curățit, nici nu sînt în stare să-i cu- 
noască pe aceia din roadele lor. Iar pe cei ce petrec în 
evlavie și virtute și în nerăutatea inimii, care sînt sfinți 
cu adevărat, îi socotesc, în chip greșit, ca pe oamenii de 
rînd, și trec pe lîngă ei dispreţuindu-i și îi ţin de 
nimic 1%. 

27. Unii ca aceștia cinstesc ca învățător și ca om 
duhovnicesc mai degrabă pe cel guraliv și arătos. Iar 
pe cel tăcut și cu grijă la cuvinte îl ţin de prost și mut '*. 

28. Cei trufași la cuget şi bolnavi de mîndria dia- 
volului se întorc de la cel ce vorbeşte în Duhul Sfînt, 
socotindu-l trufaș la cuset şi mîndru. Căci cuvintele lui 
mai degrabă îi pleznesc decît îi străpung '%. Dar pe cel 
ce boscorodește din burtă şi din fițuici și îi minte cu 
privire la mîntuirea lor, îl laudă şi îl primesc. Astfel, nu 
este nimeni între unii ca aceștia care să poată deosebi 


și vedea lucrul bine și așa cum este **!. 


29. +Fericiţi, zice Dumnezeu, cei curaţi cu inima, 
că aceia vor vedea pe Dumnezeu» (Matei V, 8). Dar 
inima curată nu o poate înfăptui nici o virtute, nici două, 
nici zece, ci toate împreună fiind, așa zicînd, ca una 
singură şi dusă pînă la capătul din urmă !'*. Dar nici 
acestea nu pot face singure inima curată, fără venirea și 


148. Corespunde cap. 70 din Filocalia greacă. 

149. Corespunde cap. 7l din Filocalia greacă. 

150. Cei mîndri socotesc mîndri pe oamenii duhovnicești, pentru că 
aceştia nu primesc să se coboare la glume şi la fapte ușuratice. 

151. Corespunde cap. 72 din Filocalia greacă. 

152. Lipsa unei singure virtuţi ţine inima pătată și o singură pată 
se simte în toate virtuțile, tulburîndu-le. 

lucrarea Duhului. Căci precum fierarul își poate arăta 
meșteșugul prin uneltele sale, dar fără lucrarea focului 
nu poate isprăvi nimic, aşa și omul toate le face și se 
folosește de virtuți ca de niște unelte, dar fără venirea 
focului dumnezeiesc, ele rămîn fără rod și fără folos, 
neizbutind să curățească pata și întinăciunea sufle- 
tului 1%, 

30. Acolo unde este smerenia adîncă, acolo sînt Şi 
lacrimi îmbelșugate. lar acolo unde sînt acestea, acolo 
e și prezența Duhului cel închinat. lar acolo unde e 
Acesta, acolo se ivește toată curăţia și sfințenia în cel 
ce se află sub lucrarea Duhului și acestuia i se face. vă- 
zut Dumnezeu şi Dumnezeu privește la el. «Căci la cine 
voi privi, zice, decît la cel blind și liniștit şi temător de 
cuvintele Mele ?» 1%, 

31. Omul poate lupta împotriva patimilor sale, fi 
nu le va putea dezrădăcina nicidecum. Și a primit pute- 
rea de a nu face răul, dar nu și puterea de a nu se 
gîndi la el'%5. Dar evlavia constă nu în a face numai 
binele, ci și în a nu gîndi cele rele. Deci cel ce gîndește 
cele rele nu poate dobîndi inimă curată. Și cur ar 
pusa ? idei e întinată de gîndul rău, ca o oglindă de 
noroi ! 


32. Eu am înţeles că inima curată constă nu numai 
în a nu fi tulburat cineva de vreo patimă, ci și în a nu 
cugeta vreun rău sau ceva al vieţii, atunci cînd vrea, ci 
a avea în sine numai amintirea lui Dumnezeu printr-o 


153. Cap. 73 din Filocalia greacă. Singur Dumnezeu este cu adevă- 
rat curat în chip desăvirşit și poate curăţi inima omului cu focul iubirii 
aprins de El în inimă. 

154. Darrouzes, op. cit., p. 89, dă la notă: Isaia LXII, 2. Dar în 
acel loc nu se află aceste cuvinte. 

155. Mintea, mereu în mișcare, e mai greu de stăpinit decît mădu- 
larele trupului. 

156. Desigur, nu e vorba numai de un gind teoretic la rău, ci de 
un oarecare gînd ispititor. Dar acest gind, dată fiind puterea lui de in- 
fluență, numai prin prezenţa lui Dumnezeu în om poate să nu mai dureze, 
în om. 

iubire neînfrînată. Căci numai în lumina curată vede 
ochiul în chip curat, neașezindu-se în calea privirii 
nimic %7, - 

33. Nepătimirea spun că constă nu numai în a fi în 
afară de lucrarea patimilor, ci și în înstrăinarea de amin- 
tirea lor. Şi nici numai în aceasta, ci și în a ne goli min- 
tea noastră de închipuirea lor, în așa fel, ca atunci cînd 
voim, să ne ridicăm mai presus de ceruri, ajungînd în 
afară de toate cele văzute și supuse simţurilor. Atunci e 
ca şi cînd simțurile noastre ar fi încuiate și mintea noas- 
tră ar fi pătruns la cele mai presus de simţuri, ducînd 
prin puterea ei cu sine simţurile, ca un vultur aripile 
sale. - 

34. Mintea fără simțuri nu-și arată nicidecum lu- 
crările sale și nici simţurile pe ale lor fără minte '%. 

': 85. Inimă curată este şi se zice aceea care nu află 
în 'sine nici o închipuire sau gînd lumesc, care e atit de 
dăruită lui Dumnezeu și de unită cu E], că n-are nici 
o amintire, nici a lucrurilor supărătoare ale vieţii, nici 
a celor pricinuitoare de bucurie, ci petrece în contem- 
plație ca în al treilea cer, și e răpită în rai (2 Cor. 
XII, 2—4), şi vede arvuna bunătăţilor făgăduite sfinţi- 

157. De aci vedem că «lumina» de care vorbeşte atit de mult sfintul 
Simeon constă în curăţia inimii și a privirii. Curăţia aceasta o are omul 
numai cu ajutorul lui Dumnezeu, sau numai venindu-i de la El. Ea e 
acolo unde nu se intercalează nici un alt gind între om şi Dumnezeu. 
Inima curată e acolo unde s-au dezrădăcinat chiar gindurile rele din 
suflet. 

158. Prin această afirmare sfintul Simeon risipește orice răstălmăcire 
a gindirii sale, că ar admite o despărţire. a minţii de simţuri în lucrarea 
ei. Spiritul transfigurează lucrarea simțurilor, nu se dispensează de ea. 
Dar nici lucrarea simţurilor nu poate îi cugetată fără spirit. Omul e uni- 
tate de suflet și trup în actele, în gîndurile și în sentimentele sale. Dar 
sfintul Simeon spune și mai mult: omul care nu mai are nici un gind rău 
în sine își înalță și simţurile la «cer», adică vede și prin ele lumina 
dumnezeiască, sau taine spirituale mai. presus de lucrurile pămîntești. 
Căci aceste taine se văd totuşi prin lume sau prin trup devenite transpa- 
rente. Aceasta pentru că simţurile lui au devenit apte pentru aceste taine 
și sînt copleşite de minte şi prin mintea lui de lucrarea Duhului Sfint. 


Mintea și simţurile au devenit în acest caz o unitate cunoscătoare pe 
un plan mai înalt. Omul cunoaşte ca o fiinţă totală realităţile superioare. 

lor și se face martorul bunurilor veșnice, pe cît e cu 
putință firii omenești. Acesta e semnul adevărat al ini- 
mii curate și dovada sigură prin care cunoaște cineva 
și măsurile curăţiei şi se vede pe sine însuși ca într-o 
oglindă **. 

36. Precum cel ce se află în afara casei nu vede pe 
cei aflători înăuntrul ei, așa nici cel răstignit lumii (Gal. 
VI, 14), sau mort ei, nu mai are vreo simţire a lucrurilor 
din lume. 


37. Precum trupul mort nu are nici o simţire, nici 
a trupurilor vii, nici a celor ce zac moarte împreună cu 
el, așa nici cel ce a ajuns în afara lumii, în Duh, și e 
împreună cu Dumnezeu, nu poate avea vreo simţire a 
lumii sau vreo împătimire de lucrurile ei, măcar că e 
supus-trebuinţelor trupului. 


38. Există o moarte înainte de moarte și o înviere a 
sufletelor înainte de învierea trupurilor, prin lucrare, 
prin putere, prin experiență şi prin adevăr. Cînd cu- 
getul muritor a fost desființat de mintea nemuritoare 
și starea de moarte, alungată de viaţă, sufletul se vede 
pe sine în chip vădit ca înviat din morţi, precum se văd 
pe ei înșiși cei ce se scoală din somn. Şi recunoaște pe 
Dumnezeu care l-a înviat. lar cunoscîndu-L, pe EI și 
mulţumindu-I, se ridică mai presus de simţuri și de 
toată lumea, plin de o plăcere negrăită, și face să se 
odihnească în sine toată mişcarea cugetătoare 1%. 


159. Inima curată face transparent pe om sie însuşi. Pînă ce inima 
e pătată, omul nu se poate cunoaște pe sine însuşi pentru că nu-și este 
transparent nici sieși, cum nu este nici altora. Se interpune între el și 
sinea sa indefinită preocuparea de altceva inferior şi mărginit. Inima 
curată e profunzimea abisală a omului, redescoperită. Căci nu se mai 
interpune nici un gînd despre vreun obiect limitat între el și această 
profunzime. Omul se cunoaşte acum ca ceea ce este el propriu-zis în 
indefinitul lui, care, întrucît e deosebit într-o anumită privinţă de inde- 
finitul altor oameni, e totuşi definit într-un anumit fel. Dar profunzimea 
abisală credinciosul nu şi-o poate descoperi decît cind ea se deschide în 
profunzimea infinită a lui Dumnezeu în care subzistă. 

160. Sufletul, detaşat de diferite gînduri limitate conforme obiectelor 
lor, se vede pe sine deosebit de gîndurile trecătoare, deci nemuritor. 

39. Unele stări sînt pricinuite de noi, altele ni se 
dau de Dumnezeu. În măsura în care ne curăţim, prin 
osteneli și sfințite sudori, sîntem luminaţi prin lumina 
lacrimilor de pocăință. Și în măsura în care ne luminăm, 
ne curățim prin lacrimi. Lucrul din urmă (curățirea 
prin lacrimi) îl aducem noi de la noi înșine ; cel dintii 
(luminarea) ni se dă și-l primim de sus. 

40. Mulţi aducînd cele ale lor nu au primit cele 
ce vin de obicei de la Dumnezeu. Aceasta se vede din 
cele ce au făcut și au păţit Cain și Esau. Căci dacă cine- 
va nu aduce ale sale într-o stare de suflet evlavioasă, cu 
credinţă fierbinte și cu multă smerită cugetare, Dum- 
nezeu nu va căuta la el și nu va primi cele aduse. Iar 
dacă nu sînt împlinite acestea, nici El nu va da în schimb 
ale Sale celui ce a adus ale lui astfel. 

ră AF . 3 . . . 

41]. Lumea e moartă pentru sfinţi și cei din ea 

la fel pentru ei. De aceea văzînd, nu văd faptele lor cele 
bune şi auzind, nu pot înţelege (Matei XIII, 13) cuvintele 
lor dumnezeiești grăite în Duhul Sfînţ. Dar nici cei du- 
hovnicești nu pot primi în ei faptele cele rele sau cu- 
vintele pătimașe ale oamenilor lumești sau răi, ci vă- 
zînd şi ei cele din lume, nu le văd și auzind cele ale oa- 
menilor lumești, rămîn cu simţirea ca și cînd nu le-ar 
auzi. Și astfel nu se înfăptuieşte nici o părtăşie a aces- 
tora cu aceia, sau a acelora cu aceștia 1€!. 
Aceasta e una cu trezirea la adevărata conştiinţă de sine. Dar aceasta 
se iveşte împreună cu conștiința de Dumnezeu. El se trezeşte la con- 
știința nemuririi sale, întrucît îşi cunoaște persistența sa faţă de gindu- 
rile trecătoare. Acest suflet se bucură de învierea sa înainte de învierea 
trupului, prin lucrare, prin putere, prin experiență și prin adevăr. Văzind 
pe Dumnezeu, încetează lucrarea lui cugetătoare trecătoare, rămînind cu 
lucrarea lui netrecătoare, căci Dumnezeu e mai presus de cugetarea care 
face efortul de a defini şi pune în legătură obiectele variate și definite 
și prin aceasta recurge la niște categorii mai prejos de cugetarea minţii 
îndreptată neschimbat spre Dumnezeu cel înfinit și spre sinea sa in- 
definită. 

161. Aceasta nu înseamnă că nu pot conlucra unii cu alţii în lucru- 
rile necesare vieţii pămînteşti. Mai mult chiar, de aci se vede că pentru 


sfîntul Simeon nepărtășia celor curaţi cu lumea înseamnă numai nepri- 
mirea cuvintelor, gîndurilor şi faptelor rele din ea. Dar ei tocmai prin 

42. Despărțirea între lumină și întuneric e clară și 
un amestec între ele este cu neputinţă. «Căci ce părţă- 
şie are lumina cu întunericul, zice, sau ce parte are cre- 
dinciosul cu -necredinciosul ?» (2 Cor. VI, 15). Tot așa e 
de mare depărtarea și despărțirea între cei ce se află în 
Duhul Sfînt și cei ce nu se află în El. Cei dintîi au pe- 
trecerea în cer (Filip. III, 20), căci au ajuns, încă de aici, 
din oameni, îngeri. lar cei din urmă șed încă în întune- 
ricul moștenit și în umbra morții (Ps. CVI, 10 ș.u.), piro- 
niți de pămînt și de lucrurile de pe pămînt. Cei dintii 
sînt în lumina înţelegătoare și neînserată ; ceilalți sînt 
luminaţi numai de lumina supusă simțurilor; cei dintii 
se văd pe ei înșiși şi văd şi pe cei apropiaţi; ceilalţi, vă- 
zîndu-se pe ei înșiși și văzînd și pe cei apropiaţi murind 
în fiecare zi, nu știu că sînt oameni și că mor ca oa- 
menii (Ps. LXXXI, 7) ; iar neștiind, nu cred că va fio 
judecată şi o înviere şi o răsplătire pentru cele săvîrşite 
de fiecare în viața de aici. | | 

„48. Dacă Duhul Sfînt este în tine, fără îndoială vei 
cunoaște, din lucrările Lui ce se săvîrșesc în tine, cele ce 
spune despre El apostolul. Căci zice : «Unde e Duhul 
Domnului, acolo este libertatea» (2 Cor. III, 17); şi: 
«Trupul e mort pentru păcat, iar Duhul viază pentru 
dreptate» (Rom. VIII, 10) ; şi : «Cei ce sînt ai lui Hristos 
viața și-au răstignit împreună cu patimile şi cu pof- 
tele ei» (Gal. V, 29). Căci câţi în Hristos s-au botezat, 
sînt în Duhul Sfînt (loan VII, 33), ca unii ce au îmbră- 
cat pe Hristos întreg (Gal. III, 27) și s-au făcut fii ai lu- 
minii (Luca XVI, 8)) şi umblă în lumina neînserată 
(1 Ioan I, 7). Şi văzînd lumea, nu o văd și auzind ale lu- 
mii, nu aud (Matei XIII, 13). Căci precum s-a scris des- 
pre oamenii trupești că văzînd, nu văd și auzind despre 
lucrurile dumnezeiești, nu înţeleg, nici nu pot primi 


aceasta pot lucra la curățirea și la ridicarea celor din lume. Deci poate 
exista, în vederea acestui scop, o legătură a lor cu ceilalți oameni. Ba 
sfintul Simeon o cere aceasta în alte locuri cu toată puterea. 

cele ale Duhului, căci nebunie sînt pentru ei acestea 
(1 Cor. II, 14), așa să înţelegi și despre cei ce au în ei pe 
Duhul Sfînt : trup au, dar nu sînt în trup. «Căci voi, 
zice, nu sînteți în trup, ci în duh, dacă Duhul lui Dum- 
nezeu locuiește în voi» (Rom. VIII, 9). Ei sînt morţi 
lumii, și lumea, lor. «Căci mie, zice, lumea s-a răstignit 
și eu lumii» (Gal. VI, 14). 

„44. Cel ce cunoaște aceste semne și stări minunate 
lucrîndu-se în sine este cu adevărat purtător de Dum- 
nezeu și de semne, avînd pe Dumnezeu, sau pe Însuși 
Duhul cel Preasfînt locuind în el, vorbind și lucrînd în 
el cele spuse de Pavel. Iar cel ce nu a cunoscut încă 
acestea în sine, să nu se amăgească, căci este încă trup 
și sînge, adică acoperit de întunericul poftelor trupu- 
lui **. Iar trupul și sîngele nu vor moșteni împărăţia lui 
Dumnezeu, care este Duhul Sfînt (1 Cor. XV, 20). 

45. De la dumnezeiescul Botez primim iertarea pă- 
catelor săvirşite și ne eliberăm de vechiul blestem și ne 
sfințim prin venirea Sfîntului Duh. Dar harul desăvîr- 
şit, după cuvintul: «Voi locui și voi umbla întru ei» 
(2 Cor. VI, 16), nu-l primim atunci. Aceasta e a celor ce 
s-au întărit în credință și arată acest har prin fapte. 
Căci după ce ne-am botezat, abătîndu-ne spre fapte re- 
le și de rușine, lepădăm cu totul și sfinţirea însăși. Dar 
prin pocăință și mărturisire și lacrimi primim pe măsu- 
ra lor, mai întîi iertarea păcatelor săvirşite și, prin 
aceasta, sfințirea şi harul de sus !%. 

46. De la pocăință ne vine spălarea întinăciunii fap- 
telor ruşinoase. După ea primim împărtăşirea de Duhul 
Sfînt. Dar nu în chip simplu, ci după credința, simțirea 
şi smerenia celor ce s-au pocăit din tot sufletul. Însă 
numai după iertarea deplină a păcatelor de mai înainte, 

162. Aşa cum sfîntul Simeon identifică curăţia cu lumina, tot aşa 
identifică necurăţia poftelor şi a patimilor, cu întunericul. Cea dintii dă 


putinţa vederii lui Dumnezeu, cea din urmă nu. 
163. Cap. 74, Filocalia greacă. 

primită de la părintele care ne-a luat asupra sa. De 
aceea bine este să ne pocăim în fiecare zi, pentru po- 
runca ce s-a dat. Căci îndemnul: «Pocăiţi-vă, că s-a 
apropiat Împărăţia cerurilor» (Matei III, 2), ne arată 
lucrarea aceasta ca fiind fără hotar !**. 

47. Harul Preasfîntului Duh s-a dat sufletelor logo- 
dite cu Hristos, ca o arvună. Și precum fără arvună, 
femeia nu are asigurare că se va înfăptui vreodată uni- 
rea ei cu bărbatul, așa nici sufletul nu primește încre- 
dinţare sigură că va fi împreună cu Stăpînul și cu Dum- 
nezeul său în veci, sau se va uni cu El tainic şi de ne- 
grăit şi se va bucura de frumuseţea neapropiată a Lui, 
dacă nu primește arvuna harului Lui și nu-l dobîndește 
în sine întru cunoştinţă 1%. 

) 48. Precum scrisorile de învoială, dacă nu primesc 
iscăliturile unor martori vrednici de crezare nu fac si- 
gură arvuna, tot așa, înainte de împlinirea poruncilor și 
de dobîndirea virtuților, nu e sigură iluminarea harului. 
Căci ceea ce sînt martorii pentru învoieli, aceea este lu- 
crarea poruncilor și virtuțile pentru arvuna Duhului. 
Datorită acestora primește fiecare prin arvună încre- 
dințarea mîntuirii viitoare 1%. 

49. Întâi învoielile se scriu, așa zicînd, prin lucra- 
rea poruncilor, apoi se pecetluiesc și se iscălesc de către 
virtuţi. Abia atunci își dă mirele Hristos, sufletului mi- 
reasă, inelul, adică arvuna Duhului !%. 

164. Cap. 75. Filocalia greacă. Pocăința nu are hotar. Căci mereu 
putem înainta în cele bune, părîndu-ne rău de nedesăvirşirea dinainte. 

165. Cap. 76, Filocalia greacă. «Întru cunoştinţă», înseamnă în chip 
conştient, simţit. Frumuseţea lui Hristos este pe de o parte neapropiată, 
căci nu poate fi cuprinsă, pe de alta e simțită. E cunoștință şi neșştiinţă. 
Chiar subiectul semenului, pe de o parte îl sesizăm, pe de alta ne rămîne 
transcendent și de nedefinit. 

166. Cap. 77, Filocalia greacă. 

167. Cap. 78, Filocalia greacă. Poruncile împlinite se înscriu în ființa 
noastră, virtuțile își pun pecetea pe ea. Arvuna Duhului vine ca o primă 
lumină de sus în ființa noastră, producînd o primă transparenţă a ei 


pentru Dumnezeu și o primă unire a ei cu El. Duhul este inelul lui Hris- 
tos, legătura începătoare cu Hristos. 

50. Precum mireasa înainte de nuntă primeşte de 
la mire numai arvuna, iar zestrea convenită și darurile 
făgăduite, așteaptă să le primească după nuntă, aşa și 
mireasa, care e Biserica credincioșilor și sufletul fiecă- 
ruia dintre noi, primește înţii de la mirele Hristos nu- 
mai arvuna Duhului, iar bunătăţile veșnice și Împără- 
ţia cerurilor așteaptă să le primească numai după ple- 
carea de aici. Dar prin arvună are încredințarea că va 
primi bunătăţile convenite în învoială în chip nemin- 
cinos 1%. 

51. Se întimplă uneori că mirele întirzie în vreo 
călătorie, sau e ocupat cu alte treburi, și de aceea hotă- 
răște să amine nunta. Dacă mireasa se va miînia și, dis- 
preţuind dragostea lui, va şterge sau va rupe hîrtia de 
învoială, va cădea îndată din nădejdile ce le are în 
mire. Așa se întîmplă şi cu sufletul. De va zice cineva 
dintre cei ce se nevoiesc : pînă cînd sînt dator să mă 
ostenesc ? Şi drept urmare va slăbi din ostenelile nevo- 
inței şi, prin neglijarea poruncilor şi prin părăsirea po- 
căinţei neîncetate, va şterge și va rupe, aşa zicînd, învo- 
ielile, va cădea îndată cu totul și din arvuna și din nă- 
dejdea în Dumnezeu !%*. 


52. Dacă mireasa își întoarce către altul dragostea 
de la mirele cu care s-a învoit, și se împreună cu 
acela, pe faţă sau în ascuns, nu numai că nu mai poate 
spera să primească de la mire nimic din cele făgăduite 
ei, ci are să aștepte cu dreptate și pedeapsa și ocara 
prevăzută de lege. Tot aşa se întîmplă și cu noi. Dacă-și 
întoarce careva dragostea datorată mirelui Hristos, spre 
pofta vreunui alt lucru, pe faţă sau în ascuns, și inima 
lui e ţinută de acel lucru, se face urît mirelui și ne- 


168. Cap. 79, Filocalia greacă. 

169. Cap. 80, Filocalia greacă. Odată arvuna primită, nu trebuie 
stat pe loc, ci trebuie înaintat, adică trebuie cultivată. Altfel are loc o 
adevărată cădere din dragostea faţă de mire. 

vrednic de unirea cu E1!%.; Căci a zis : «Îi iubesc pe cei 
ce Mă iubesc» (Prov. VIII, 17) *1. 

„53. Arvuna este, pentru cei ce au dobîndit-o, ne- 
grăită, înțeleasă în chip neînțeles, ţinută fără să fie 
stăpînită "2 văzută în chip nevăzut, vie și grăitoare, în 
mișcare și mișcînd pe cel ce a dobîndit-o, zburînd din 
chivotul în care se află pecetluită şi aflîndu-se iarăși în 
chip neașteptat în lăuntrul lui *%. În felul acesta face pe 
cel ce a dobîndit-o să nu socotească nici prezența ei si- 
gură, nici plecarea ei fără întoarcere. Și așa neavînd-o, 
este ca cel ce o are, și avînd-o, cel ce a. dobîndit-o se 


simte ca cel ce nu o are !?. 


54. Se întîmplă ca cineva stînd noaptea în casă cu 
toate ușile închise, dacă va deschide o mică fereastră și 
va fi luminat deodatţă de un fulger strălucitor, nesupor- 
tind ochii această strălucire, se apără, închizînd îndată 
ochii şi se retrage în sine. Tot așa cînd sufletul e închis 
în cele supuse simţurilor, de se va apleca (Cînt. Cînt. II, 
9) vreodată cu mintea spre cele din afară de acestea ca 
printr-o fereastră, luminîndu-se de fulgerul arvunii din 
ele, adică al Duhului Sfînt, şi nesuportînd raza luminii 
neacoperite, simte o spaimă în minte şi se adună întreg 
în sine, refugiindu-se ca într-o casă în cele cunoscute 
cu simţurile și omenești. 

55. Din aceste semne trebuie să cunoască fiecare 
dacă a primiț arvuna Duhului de la mirele și stăpînul 
170. S-a rupt comuniunea lăuntrică dintre suflet și Hristos. 

171. Cap. 81, Filocalia greacă. Aceasta nu înseamnă că Dumnezeu 
iubește pe cel ce premerge cu iubirea lui, ci pe cel ce răspunde iubirii 
Sale. Căci nu poate intra în inima celui ce nu și-o deschide iubirii Sale. 

172, ii iubirea cuiva, dar nu o stăpinești, căci depinde și de liber- 
tatea aceluia. 

173. Aci ţi se pare că ai iubirea celuilait, aci că n-o mai ai. Numai 
după consolidarea în ea, ai asigurarea statornică a ei. 

174. Credinţa, harul, stările duhovniceşti nu sînt ca niște obiecte 
fixe și tangibile. Ele dau într-un anumit moment convingerea prezenţei 
lor, în altul parcă nu mai sînt. Principal 'e ca din momentul din urmă 


să nu tragi concluzia că nu va reveni momentul dintii şi să-ţi faci din 
aceasta o concluzie definitivă de gîndire și. comportare. : 

Hristos. Și dacă a primit-o, să se sîrguiască să o ţină '%. 
Iar dacă nu s-a învrednicit încă să o primească, să se 
sîrguiască să o primească prin fapte bune și prin pocă- 
ința cea mai fierbinte și să o păzească prin lucrarea po- 
runcilor și prin dobîndirea virtuţilor "6. 

56. Acoperișul fiecărei case se ţine prin temelii și 
prin cealaltă parte a clădirii ; iar temeliile se așază, ca 
trebuincioase și folositoare, pentru a purta acoperișul. 
Astiel nici acoperișul nu poate sta fără temelii și nici 
temeliile nu-s de vreo treabă sau de vreun folos, fără 
acoperiș. Așa și harul lui Dumnezeu se păstrează prin 
lucrarea poruncilor, iar faptele poruncilor se pun ca te- 
melii pentru harul lui Dumnezeu ; şi nici harul Duhu- 
lui nu poate răminea în noi fără lucrarea poruncilor, 
nici lucrarea poruncilor fără harul lui Dumnezeu nu e 
de vreo trebuinţă sau de vreun folos 17. 


57. Precum casa fără acoperiș, lăsată așa din ne- 
grija zidarului, nu numai că nu e de nici o treabă, ci 
face și zidarul de ris, așa și cel ce pune temeliile lucră- 
rii poruncilor și ridică zidurile virtuților înalte, de nu 
va primi și harul Duhului Sfînt întru vederea şi cunoş- 
tința sufletului, este nedesăviîrșit și compătimit de cei 
desăviîrșiţi. El s-a lipsit de har pentru una din aceste 
două pricini : sau pentru că n-a avut grijă de pocăință, 
sau pentru că nefiind iscusit la adunarea poruncilor, 
care e un material nesfîrșit, a lăsat ceva afară din-cele 
ce ne par nouă neînsemnate, dar sînt de trebuinţă la clă- 
direa casei virtuţilor. Astfel fără ele, n-a putut să-și 
acopere casa prin harul Duhului '*. 

175. Să o ţină ca iubire activă, nu statică, 

176. Cap. 82, Filocalia greacă. Să o păzească deci printr-o înaintare 
cu fapta și prin întărirea ei în virtuți. 

177. Cap. 83, Filocalia greacă. Harul nu se menţine unde nu se 
lucrează poruncile lui Hristos. Harul e putere activă, e iraciete nu e 
ceva static. 

178. Cap. 84, Filocalia greacă. Materialul e nesfirșit, în e SRI că 


sufletul niciodată nu sfîrșeşte a se desăvirşi, dar și în sensul că el mereu 
trebuie să fie în lucrare. Altfel se prăbuşește în moarte, în inerție, la 

58. Dacă Fiul lui Dumnezeu și Dumnezeu s-a 
coborit pe pămînt ca să ne împace prin Sine pe noi cei 
ce eram dușmani ai Părintelui Său (Rom. V, 10), și să ne 
unească în chip conştient cu Sine prin Duhul Său cel 
Sfînt și de o fiinţă, cel ce cade din acest har, de care 
altul va avea parte ? Cu siguranță acesta nici n-a fost 
împăcat cu Dumnezeu, nici n-a dobîndit unirea cu El 
prin împărtășirea Duhului *?. 

59. «Va pune cineva foc în sîn, zice înțeleptul, şi 
nu-și va arde hainele ?» (Prov. VI, 27). Iar eu zic : Cine 
nu va arde și nu se va umplea de strălucire şi nu va 
răspîndi și el fulgerele dumnezeirii, pe măsura curăţirii 
şi a împărtăşirii de foc, dacă va primi în inimă focul 
ceresc neacoperit ? Căci împărtășirea urmează curăţirii, 
iar curățirea urmează împărtășirii. 

«60. Cel ce se împărtăşește de Duhul dumnezeiesc 
se izbăveşte de poftele și de plăcerile pătimașe, dar de 
trebuințele trupești ale firii nu se desparte '*%. Ca unul 
ce e slobozit de legăturile poftei pătimașe și e unit cu 
slava și cu dulceața nemuritoare, se silește neîncetat să 
fie sus și să petreacă cu Dumnezeu ; şi să nu se depăr- 
teze nici pentru o clipă de vederea Aceluia şi de desfă- 
tarea de care nu se mai satură. Dar ca unul ce e închis 
în trup și în stricăciune, e tras și purtat și el de acestea 
şi se întoarce spre cele pămîntești. Însă atunci atîta în- 
tristare are din pricina acestora, cîtă are sufletul păcă- 
tosului cînd se desparte de trup '*. 


61. Precum pentru iubitorul de trup şi de viaţă, de 
plăceri şi de lume, despărţirea de acestea este moarte, 
aşa pentru iubitorul de curăție şi de Dumnezeu, de cele 


orice nivel ar fi ajuns. Și atunci nu mai are acoperiș potrivit cu el, care 
constă propriu-zis din infinitatea deschisă a lui Dumnezeu. 

179. Cap. 85, Filocalia greacă. 

180. Important e ca afectele să fie ţinute în friîu, să nu se lunece 
la păcat prin ele. Dulceaţa spirituală a vieţii în Duhul Sfînt îl face pe 
unul ca acesta să nu simtă trebuința plăcerilor legate de satisfacerea 
poftelor. 181. Cap. 86, Filocalia greacă. 

netrupeşti și de virtute, moarte cu adevărat este des- 
părțirea cea mai mică a cugetării de acestea. Cel ce pri- 
vește lumina supusă simțurilor, dacă va închide puţin 
ochii, sau i se vor acoperi de altcinevă, se necăjeşte și 
se întristează și nu poate peste tot, să rabde aceasta, mai 
ales dacă privea la anumite lucruri de trebuință sau 
interesante. Dar cu cît mai vîrtos nu se va întrista și nu 
se va necăji cel ce e luminat de Duhul Sfînt și privește 
cu trezvie şi cu înţelegere, fie că priveghează, fie că 
doarme, bunătăţile acelea «pe care ochiul nu le-a vă- 
zut și urechea nu le-a auzit şi la inima omului nu s-au 
suit» (1 Cor. II, 9), la care doresc şi îngerii să privească 
(1 Petru I, 12), de va fi smuls de cineva de la vederea 
lor ? Căci el socotește aceasta, pe drept cuvînt, moarte 
și înstrăinare de viaţa veșnică 12. 

62. Omul fiind îndoit, adică avînd alcătuirea din su- 
flet şi trup, lumea a fost creată pentru el de asemenea 
ca văzută şi nevăzută. Și fiecăreia din aceste părți i s-a 
rînduit în chip potrivit ei unele din faptele şi din grijile 
noastre. Dar am înţeles că lucrul acesta este adevărat 
şi cu privire la vederi și la vise. Cele ce ocupă sufletul, 
sau cele în care petrece el în stare de veghe, acelea re- 
țin închipuirea şi cugetarea lui şi în somn. De se îngri- 
jeşte de lucruri omenești, e preocupat de ele și în în- 
chipuirile viselor. Iar de cugetă la cele dumnezeiești și 
cerești, se va afla și în vis cu gîndirea în acestea, după 
spusa proorocului : «Și tinerii vor avea vedenii» (oil 
III, 1). Dar fiind în acestea, sufletul nu va fi înşelat, ci 
va vedea lucruri adevărate și i se vor încredința des- 
coperiri 1%, 

63. Cînd partea poftitoare a sufletului e împinsă 
spre patimile desfătărilor și spre plăcerile vieţii, tot pe 

182. Cap. 87, Filocalia greacă. 

183. Așa cum visele cu conţinuturi pămîntești au legătură cu cele 


trăite de fapt, așa au şi cele referitoare la realitățile dumnezeieşti o 
legătură adevărată cu ele, întrucît au fost trăite în stare de trezvie. 


6 — Filocalia 

acestea le vede sufletul și în vis. lar cînd iuțimea sau 
miînia sufletului e înfuriată împotriva semenilor, visea- 
ză atacuri, războaie şi lupte între șerpi şi certuri ca la 
judecată cu dușmanii. Cînd, în sfîrșit, rațiunea lui se 
înalță prin trufie şi mîndrie, își închipuie răpiri înari- 
pate în aer, șederi şi domnii pe tronuri înalte, păşiri 
înaintea poporului în fruntea unora care luptă. 

64. Numai vederile acelea sînt adevărate, care nici 
n-ar trebui să se numească visuri, ci vederi. Ele sînt 
proprii acelora a căror minte a devenit simplă, prin să- 
lășluirea Duhului, și liberă de toată supărarea și robia 
patimilor ; a căror cugetare se mișcă în jurul celor dum- 
nezeiești şi se gîndește la răsplătirile viitoare ; a căror 
viață mai presus de viaţa celor vii este fără griji, netul- 
burată, liniştită, curată, plină de milă, de înțelepciune, 
de cunoștința cerească și de roadele bune cultivate de 
Duhul. Ale celor ce nu sînt așa, sînt mincinoase și 
încurcate și totul e o înșelătorie vădită 1%. 


65. Mulţi au fericit viața pustnicească, alții pe cea 
de obște, sau în chinovie. Alţii doresc să stea în fruntea 
poporului, să îndemne, să înveţe și să ridice biserici, 
hrănindu-se din acestea în chip felurit trupește și sufle- 
teşte. Eu nu aș socoti pe nici una din acestea mai bună 
decît pe alta. Nici n-aș spune că una e vrednică de laudă, 
iar alta de ocară. Ci în toată privinţa și în toate lucru- 
rile și faptele, cu totul fericită este viața cea pentru 
Dumnezeu și după Dumnezeu '%. 

66. Viaţa oamenilor se alcătuiește din felurite ştiin- 
țe şi meșteșuguri ; unul îndeletnicindu-se cu una, altul 
cu alta, fiecare aduce partea sa și astfel oamenii își dau 
şi primesc între ei, în timpul vieţii, împlinind trebuin- 
, 184. Mintea celor în care s-a sălășluit Duhul a devenit simplă, pen- 
tru că în ea totul e armonios și concentrat în Duhul; în ea nu sint în- 
doieli, sfișieri, contraziceri, schimbări de metode şi ţinte fără siguranţa 
că sînt mai bune ca cele dinainte și că vor duce în mod neindoielnic 


la succes cum n-au dus cele dinainte. 
185. Cap. 88, Filocalia greacă. 

țele trupești ale firii. Așa se poate vedea și între oame- 
nii duhovniceşti : unul se îndeletnicește cu o virtute, 
altul cu alta, toţi alergînd din diferite „părți spre aceeași 
ţintă 186, 

67. 'Ţinta tuturor celor ce se Se NE după Dum- 
nezeu este să placă lui Hristos, Dumnezeului nostru, și 
să primească împăcarea cu Tatăl prin împărtășirea de 
Duhul și să dobîndească mîntuirea prin aceasta. Căci 
în aceasta stă mintuirea fiecărui suflet și a fiecărui om. 
Neîmplinindu-se aceasta, deșartă e osteneala și lucra- 
rea noastră și fără rost e toată calea care nu duce la 
aceasta pe cel ce aleargă pe ea '%. 


68. Cel ce a părăsit toată lumea și s-a retras în 
munte, pentru liniștire, dar de acolo scrie celor din 
lume, pentru a atrage atenţia, pe unii fericindu-i, iar 
pe alții lingușindu-i și lăudîndu-i, este asemenea celui 
ce s-a despărțit de femeia desfrinată, ispititor îmbră- 
cată şi foarte rea, şi s-a dus în țară depărtată, ca să 
scape pînă și de amintirea ei, dar pe urmă uitînd de 
ținta pentru care a venit acolo, dorește să scrie celor 
ce petrec și se murdăresc cu desfrînata aceea, fericindu-i. 
Prin aceasta arată că, dacă nu cu trupul, cel puţin cu 
inima şi cu mintea se împărtășește de bunăvoie de pa- 
tima lor, încuviințind amestecarea lor cu ea 1%. 

69. Pe cît sînt de vrednici de laudă și de fericiţi 
cei ce petrec în lume, dar își curăţesc simţirile și ini- 
mile de toată pofta cea rea, pe atîta sînt de vrednici de 
ocară și de osîndă cei ce petrec în munţi și în peșteri, 
dar își doresc laudele și fericirile de la oameni !*, 
Aceștia vor fi ca niște preacurvari înaintea lui Dumne- 

186. Cap. 89, Filocalia greacă. 

187. Cap. 90, Filocalia greacă. Învățătura aceasta despre miîntuire 
este cu totul deosebită de învăţătura apuseană a unei justificări pur drd 
dice a omului prin echivalentul morţii lui Hristos. 

188. Cap. 91, Filocalia greacă. 3 

189.: Deci sfîntul Simeon admite și putinţa unei vieţi curate în lume. 


Nu depărtarea externă de lume, ci detaşarea lăuntrică. de ceea ce e rău 
în ea, este lucrul hotăritor. 

zeu, Care cercetează inimile noastre. Căci cel ce poftește 
să se audă în lume despre viața, despre numele și des- 
pre petrecerea lui, desfrînează față de Dumnezeu, ca 
poporul de odinioară al iudeilor, cum zice David (Ps. 
CV, 39) :%. 

70. Cel ce s-a lepădat fără șovăieli de lume şi de 
cele din ea, din credinţa în Dumnezeu, crede că Domnul 
e milostiv și îndurat și primește pe cei ce vin cu pocă- 
ință la EI. Iar ştiind că prin necinstire cinstește pe ro- 
bii săi, prin sărăcia cea mai de pe urmă îi îmbogățește 
și prin ocări și disprețuiri îi slăvește, iar prin moarte 
îi face părtași și moștenitori ai vieţii veșnice, se gră- 
bește prin acestea ca un cerb însetat (Ps. XLI, 2) spre iz- 
vorul cel nemuritor. El urcă prin acestea în sus ca pe 
o scară, pe care urcă și coboară îngerii (Fac. XXVIII, 
12), care vin în ajutorul celor ce urcă. Iar la capătul de 
sus al scării stă Dumnezeu, așteptind hotărîrea și sirgu- 
inţa noastră după putere *!, nu pentru că se desfată să 
ne vadă ostenind, ci fiindcă lubitorul de oameni voiește 
să ne dea plata Sa ca pe o datorie '*. 


11. Pe cei ce vin fără șovăire la El, Domnul nu-i 
lasă nicidecum să cadă, ci, văzîndu-i slăbiţi în putere, 
conlucrează cu ei, îi ajută, întinzîndu-le mîna puterii 
Sale de sus şi-i aduce iarăși la Sine. Îi sprijineşte pe față 
și în ascuns, în chip știut și neștiut. Aceasta, pînă ce 
urcă toată scara şi se apropie de El și se unesc întregi 
cu El întreg și uită de toate cele pămîntești, fiind cu El 
acolo sus, dacă în trup sau afară de trup (2 Cor. XII, 2), 


190. Cap. 92, Filocalia greacă. 

191. Această scenă e pictată pe zidul din afară al Mînăstirii Su- 
ceviţa din Bucovina. 

192. Cap. 93, Filocalia greacă. Dumnezeu ne acordă o demnitatea, 
cerîndu-ne să dăm şi noi nişte osteneli pentru bunătăţile ce ni le va dărui. 
Căci voieşte să ni se facă prin aceasta dator, voieşte să ne dea un oare- 
care drept la aceste bunătăţi. Nu voiește să ne încarce cu ele ca pe 
niște obiecte pasive, ci să creştem la capacitatea de a fi purtătorii lor 
în mod activ, sau de a ni le asimila ca subiecte. 

nu știu, și petrecînd împreună cu EI și bucurîndu-se de 
bunătăţile tainice !*. 

72. E cu dreptate, ca întii să ne punem grumajii 
noștri sub jugul poruncilor lui Hristos şi să nu ne înfu- 
riem, nici să ne tragem îndărăt. Ci să pășim drept și cu 
rivnă pînă la moarte sub ele, și să ne înnoim pe noi în- 
șine, raiul cel cu adevărat nou al lui Dumnezeu, pînă 
ce Fiul va veni împreună cu Tatăl, prin Duhul Sfînt, și 
se va sălășlui în noi. Iar atunci, cînd îl vom dobîndi în- 
treg, sălășluit în noi ca Învățător, oricăruia dintre noi 
i-ar porunci și orice slujbă i-ar încredința, să o ia asu- 
pra sa și să o împlinească cu bucurie, după voia Lui. 
Dar nu se cade să o cerem înainte de vreme, nici să 
primim a o lua cînd e dată de oameni, ci să stăruim în 
poruncile Stăpînului și Dumnezeului nostru și să aștep- 
tăm hotărîrea lui Dumnezeu **. 

73. După ce am primit o slujbă în lucrurile dum- 
nezeieşti și ne-am cîştigat cinste în ea, de vom fi în- 
demnaţi de Duhul să trecem la altă slujbă sau lucrare 
sau făptuire, să nu ne împotrivim. Căci Dumnezeu nu 
vrea să fim leneși, nici să rămînem în una şi aceeași lu- 
crare în care am început, pînă la sfîrşit, ci să înaintăm 
şi să ne mișcăm continuu spre izbîndirea în cele mai 
mari, potrivindu-ne voii lui Dumnezeu și nu voii 


noastre 1%, 


74. Cel ce şi-a făcut moartă voia sa e cu totul fără 
voie. Dar nici una dintre cele ce sînt și viețuiesc și se 
mișcă nu e fără voie, afară de cele nesimţitoare și ne- 
mișcate. Plantele, măcar că se mișcă şi cresc, nu spu- 
nem că-și fac mișcarea și creșterea printr-o voie natu- 
rală, căci sînt neînsufleţite. Dar tot ce e însufleţit are și 
o voie naturală. Deci cel ce și-a omorît prin nevoinţă şi 
sîrguință voia sa și s-a făcut cu totul fără voie a ieșit 


193. Cap. 94, Filocalia greacă. 194. Cap. 95, Filocalia greacă. 
195. Cap. 96, Filocalia greacă. 

din firea sa și, prin faptul că nu mai voiește nimic, nu 
mai poate lucra nimic, nici bine nici rău. 

15. Cel ce se sîrguiește să-și omoare voia sa e da- 
tor să facă voia lui Dumnezeu ; și în loc de voia sa, să 
așeze în sine pe cea a lui Dumnezeu ; pe aceasta să o să- 
dească și să o altoiască în inima sa !'*f. Pe urmă să ia 
seama cu grijă dacă cele sădite și altoite încolțesc din 
rădăcinile lor din adînc și dacă cele lipite și unite s-au 
făcut un singur pom ; apoi dacă au crescut, au înflorit 
şi au făcut rod frumos și dulce. Întîmplîndu-se aceasta, 
nici el însuși nu mai deosebește pămîntul care a primit 
sămînţa și rădăcina, de mlădița aceea neînțeleasă, ne- 
grăită şi de viaţă purtătoare care a fost altoită în ea '”. 

16. Celui ce-și taie voia:sa pentru frica lui Dum- 
nezeu îi dăruiește Dumnezeu voia Lui, într-un chip așa 
de tainic, încît nici el nu știe. Şi o păstrează neștearsă 
în inima sa şi-şi deschide ochii înţelegerii ca să o cu- 
noască pe ea și primește putere ca să o împlinească. 
Iar acestea le lucrează harul Sfîntului Duh. Căci fără 
EI nu se face nimic 1%. 

77. Cînd vom împlini cu toată tăria, rîvna, hotări- 
rea și pornirea nereţinută cele ce ne-a învăţat și porun- 
cit Dumnezeu în chip tainic şi neștiut, fără să nesoco- 
tim nimic, atunci ni se va descoperi în chip arătat ca 
unor credincioși ascultători, ca unor ucenici și prieteni 
adevăraţi, cum s-a descoperit odinioară sfinţilor Săi 
ucenici și apostoli și tuturor celor ce au crezut prin ei 
în numele Lui. Și atunci vom deveni fii ai lui Dumne- 
196. Deci el nu trebuie să rămînă nelucrător ca lucrurile nesimţi- 
toare, ci să-și unească voia sa cu voia lui Dumnezeu, care aduce un 
adaos de mare putere voii sale. Aceasta se vede din cele spuse în con- 
tinuare de sfintul Simeon. i 

197. Cap. 97, Filocalia greacă. Așa cum altoiul face un singur pom 
cu tulpina în care s-a altoit, așa şi harul cu firea în care s-a sădit, sau 
voia lui Dumnezeu cu voia omului în care s-a imprimat, fac un singur 
întreg. Căci omul își omoară voia sa prin voia proprie și prin aceasta 


și-o. împlinește și întărește în același timp. 
198. Cap. 98, Filocalia greacă. 

zeu după har, cum zice Pavel: «Cîţi sînt povăţuiţi de 
Duhul lui Dumnezeu, sînt fii ai lui Dumnezeu ; iar de 
sînt fii, sînt și moștenitori ai lui Dumnezeu și împreună- 
moștenitori cu Hristos» (Rom. VIII, 14, 17). 

78. Nici unul din cei ce s-au învrednicit să fie cu 
Dumnezeu, în unitatea Duhului, și să guste bunătăţile 
Lui tainice, nu mai iubește slava dată lui de oameni, dar 
nici aurul sau îmbrăcămintea sau pietrele socotite pre- 
țioase de cei fără de minte ; nu se mai lipește cu inima 
de bogăţia trecătoare, nu mai vrea să fie cunoscut de 
împărați și de stăpînitori care nu stăpînesc, ci sînt stă- 
pîniți de multe ; nu mai vede în acestea ceva mare și 
înalt, nici nu le mai socotește pricinuitoare de mai mare 
slavă celor ce se apropie de ele ; nu va mai preţui nimic 
altceva din cele lăudate şi strălucitoare pentru oameni. 
Ba nu va mai socoti ceva rău nici căderea cuiva din bo- 
găție în sărăcie şi de la stăpînirea și puterea cea mai 
mare și de la demnitatea cea mai vestiţă, la ultima lipsă 
de slavă și de cinstire. 

79. Dacă ai primit iertarea păcatelor tale, fie prin 
mărturisire, fie prin îmbrăcarea schimei sfinte și înge- 
rești, cîtă dragoste, mulțumire şi smerenie nu trebuie 
să-ți pricinuiască aceasta ? Că fiind vrednic de nenumă- 
rate pedepse, nu numai că te-ai izbăvit de ele, ci te-ai 
învrednicit și de înfiere, de slavă şi de Împărăţia ceru- 
rilor. Acestea depănîndu-le în cuget și amintindu-ţi-le 
pururea, fii gata și pregătește-te să nu necinstești pe 
Cel ce te-a cinstit şi ţi-a iertat nenumărate. greșeli. Ci 
slăveşte-L, și cinstește-L prin toate lucrurile tale, ca şi 
El să te slăvească în schimb și mai mult pe tine, pe care 
te-a cinstit mai mult decît toată zidirea văzută şi te va 
numi prieten adevărat al lui Dumnezeu **. | 

80. Cu cît este mai de preț sufletul decît trupul, cu 
atît e mai înalt omul rațional decît lumea. Nu lua sea- 


199. Dumnezeu te-a făcut prieten, adică te-a ridicat la un dialog 
intim cu El și-ţi dăruieşte tot ce are și El prin aceasta. 

ma la mărimea făpturilor din ea, ca să le socotești, omu- 
le, pentru aceasta, pe ele mai de preţ ca tine. Ci căutînd 
la harul ce ţi s-a dat și cunoscînd demnitatea sufletului 
tău mintal și raţional, laudă pe Dumnezeu, Care te-a 
cinstit mai presus decît toate cele văzute 2%. 

81. Să luăm aminte cum slăvim pe Dumnezeu. 
Căci nu se slăvește alt fel de către noi de cum a fost 
slăvit de către Fiul”. Fiindcă prin acelea prin care a 
slăvit Fiul pe Tatăl Său, prin acelea a fost slăvit și Fiul 
de către Tatăl. Și aceleași trebuie să le facem și noi cu 
sîrguință, ca prin aceleași să slăvim pe Cel ce primește 
să se numească Tatăl nostru cel din ceruri şi să fim slă- 
viți de EI cu slava Fiului în Care a fost înainte de a fi 
lumea prin El (loan XVII, 5) *?. Iar acestea sînt : cru- 
cea, sau mortificarea lumii întregi, necazurile, ispitele 
şi orice altceva din pătimirile lui Hristos. Purtîndu-le 
pe acestea întru răbdare multă, urmăm lui Hristos în 
patimile Sale și slăvim prin ele pe Tatăl nostru și Dum- 
nezeu, ca fii ai Lui prin har şi ca împreună-moștenitori 
cu Hristos 2%, 

82. Sufletul care nu s-a izbăvit cu desăviîrșire și cu 
bună simțire de alipirea și de împătimirea de cele vă- 
zute nu poate purta fără întristare pricinile de întris- 
tare 24 și uneltirile venite lui de la draci şi de la oa- 
meni. Ci fiind legat prin împătimire de lucrurile ome- 

200. Cap. 100, Filocalia greacă. Oricît de mari ar fi lucrurile şi 
lumea, ele sînt numai obiecte ale omului, dăruite lui de Dumnezeu, ca 
semn al iubirii Lui. Ba Dumnezeu îi dă omului daruri și mai mari decit 

„lumea: se dă pe Sine însuşi ca cel mai bun prieten. Aceasta e slava 
cu care cinstește Dumnezeu pe om. 

201. Fiul a slăvit pe Tatăl ca om într-un chip exemplar pentru noi. 
De aceea s-a făcut om. L-a slăvit renunţind la Sine și predîndu-se Tată- 
lui desăvirșit prin pătimiri și prin moarte. 

202. Dacă noi slăvim pe Tatăl, cum L-a slăvit Fiul ca om, şi Tatăl 
ne slăvește pe noi cum îl slăvește pe Hristos ca pe Fiul Său cel veşnic, 
făcut om. 

203. Cap. 101, Filocalia greacă. 


204. Acesta e lucrul esenţial: să porţi fără întristare cele ce ţi se 
pricinuiesc cu scopul ca să te întristeze şi să te facă prin aceasta să 

nești e mușcat de pagubele de bani și se supără de pier- 
derile unor lucruri și-l dor cumplit durerile venite în 
trupul său *%. 

83. Dacă şi-a dezlegat cineva sufletul de dorirea și 
de poftele lucrurilor supuse simţurilor și l-a legat de 
Dumnezeu, nu numai că va dispreţui banul și lucrurile 
din jurul lui și, păgubit de ele, se va arăta fără întris- 
tare, ca faţă de niște lucruri străine, ci și durerile venite 
asupra trupului său le va răbda cu bucurie și cu mul- 
țumirea cuvenită. Căci el vede pururea, ca dumneze- 
iescul apostol, că «omul din afară se strică, iar cel din 
lăuntru se înnoiește zi de zi» (1 Cor. IV, 10). Altfel nu se 
pot purta cu bucurie necazurile cele după voia lui Dum- 
nezeu. Căci e de trebuinţă, în acestea, de cunoștință de- 
săviîrşită și de înţelepciune duhovnicească. Iar cel lipsit 
de acestea umblă în întunericul deznădejdii și al nești- 
inţei, neputînd să vadă cituși de puțin lumina răbdării 
şi a mîngiierii 7%, 

84. Tot cel ce se socotește învățat în știința mate- 
maticii nu se va învrednici vreodată să privească și să 
cunoască tainele lui Dumnezeu, pînă ce nu va voi mai 
întîi să se smerească și să se facă nebun (1 Cor. I, 20), 
lepădînd, odată cu părerea de sine, și cunoștința pe care 
a adunat-o 2%. Căci cel ce face aceasta și urmează, cu 
credință neîndoielnică, înţelepţilor în cele dumneze- 
iești, și e povățuit de aceştia, va intra împreună cu ei în 
cetatea Dumnezeului celui viu. Şi călăuzit şi luminat de 
Duhul dumnezeiesc, vede și învaţă cele ce nici unul din- 


păcătuiești, dovedind că eşti legat de lumea aceasta și nu ai încredere 
desăvirșită în Dumnezeu. 205. Cap. 102, Filocalia greacă. 

206. Cap. 103, Filocalia greacă. În răbdare și mîngiiere e o lumină, 
e vederea celor mai presus de viaţa aceasta. Numai aceasta dă putere 
de răbdare și aduce mîngiiere. 

207. Propriu-zis nu se poate pierde și nu trebuie pierdută, ci cel 
ce o are trebuie să se socotească ca şi cînd n-ar avea-o. Să nu se min- 
drească cu ea. 

tre ceilalți oameni nu le-a văzut și nu le poate vedea și 
afla vreodată. Atunci ajunge să fie învăţat de Dum- 
nezeu 2%. 

85. Ucenicii oamenilor îi socotesc nebuni pe cei în- 
vățați de Dumnezeu. Căci aceștia, fiind afară de lu- 
mina dumnezeiască și neputind vedea minunile din ea, 
pe cei ce sălășluiesc în lumină și văd și învaţă cele din 
ea îi socotesc rătăciţi, câtă vreme ei înșiși sînt departe 
şi nepărtași de bunătăţile tainice ale lui Dumnezeu ?%. 

86. Cei ce sînt plini de harul lui Dumnezeu şi desă- 
vîrșiți întru cunoştinţa și înţelepciunea de sus numai 
de ea vor să se apropie și să vadă pe cei din lume, 
ca să le pricinuiască vreo răsplătire prin aducere amin- 
te de poruncile lui Dumnezeu și prin facerea de bine, 
socotind că poate vor auzi, vor înţelege și se vor îndu- 
pleca 2%. Fiindcă cei ce nu sînt purtaţi de Duhul lui 
Dumnezeu (Rom. VIII, 14) umblă întru întuneric și nu 
cunosc nici unde merg (Ioan XII, 35), nici în ce porunci 
se poticnesc. Poate, ridicîndu-se din închipuirea de sine 
care îi stăpînește, vor primi învățătura adevărată a Du- 
hului Sfînt. Şi auzind fără știrbire și nestrîmbată voia 
lui Dumnezeu, se vor pocăi și, împlinind-o, vor primi 
vreun dar duhovnicesc. lar dacă nu pot să li se facă 
acelora pricinuitori ai vreunui astfel de folos, plîngînd 
învîrtoşarea inimii lor, se întorc la chiliile proprii, ru- 
gîndu-se zi și noapte pentru ei 2'%. Căci pentru altceva 
nu ar fi în stare să se întristeze niciodată cei ce sînt ne- 


208. Cap. 104, Filocalia greacă. În Dumnezeu sînt şi cele învăţate 
de el într-o armonie cu toate cele neștiute. Căci El e mai presus de toate. 
Iar în lumina Lui se înțeleg mai bine și cele necunoscute încă. 

209. Cap. 105, Filocalia greacă. Textul grec e mai dezvoltat. 

209 b. Deci ei nu trebuie să se ţină cu totul în afară de legătura 
cu .ceilalţi oameni. lar acestora nu li se cere să uite ştiinţa lor, ci să 
cunoască pe Dumnezeu şi să încadreze știința lor parțială în lumina 
totală a lui Dumnezeu, în care sînt toate. 

210. Iubirea lor va fi continuu lucrătoare și pentru acești oameni, 
deci pentru toţi. 

încetat împreună cu Dumnezeu, și sînt mai mult decit 
plini de tot binele 21. 

87. Sînt și acum oameni nepătimitori, sfinţi şi plini 
de lumina dumnezeiască, ce petrec în mijlocul nostru și 
și-au omorît așa de mult mădularele lor de pe pămînt 
(Colos. III, 5), dinspre toată necurăţia și pofta pătimașă, 
încît nu numai că nu cugetă sau nu pornesc să facă de 
la ei vreun rău, dar nici îndemnați de alţii nu rabdă 
vreo schimbare a stării de nepătimire pe care au dobîn- 
dit-o 2. l-ar ști pe aceștia, dacă ar cunoaşte cuvintele 
dumnezeieşti citite și cîntate de ei, cei ce se fălesc cu 
nepăsarea față de acestea și nu cred celor ce învaţă 
întru înţelepciunea Duhului, despre lucrurile dumneze- 
iești. Căci, dacă s-ar afla în cunoştinţa desăvîrşită a Sfin- 
tei Scripturi, ar crede în bunătăţile grăite și dăruite 
nouă de Dumnezeu. Dar nefiind părtași ai acestor bu- 
nătăţi, din închipuirea de sine și din nepăsare, îi cleve- 
tesc, fără să creadă, pe cei ce s-au împărtășit şi învață 
despre ele 215. 

88. Care este scopul iconomiei întrupării lui Dum- 
nezeu-Cuvîntul, vestit în toată dumnezeiasca Scriptură 
şi citit de noi, dar nepătruns ? Nu e decît acela ca, îm- 
părtăşindu-se de ale noastre, să ne facă pe noi părtași 
de ale Sale. Căci Fiul lui Dumnezeu de aceea s-a făcut 
Fiu al omului, ca să ne facă pe noi oamenii fii ai lui 
Dumnezeu, ridicînd după har neamul nostru la ceea ce 
este El după fire, născîndu-ne de sus în Duhul Sfînt și 
introducîndu-ne îndată în Împărăţia cerurilor ; mai bi- 
ne zis, dăruindu-se să o avem pe aceasta înlăuntrul nos- 
tru (Luca XVII, 21) *4, ca să nu avem numai nădejdea 

211. Cap. 107, Filocalia greacă. Aceasta e singura întristare a celor 
ce se află în fericirea fără lipsuri a petrecerii dumnezeieșşti. Nici acolo 
ei nu uită de fraţii lor care-și primejduiesc viața veşnică. 

212. Aceştia sînt oameni cu neputinţă de influențat în rău. 

213. Cap. 106, Filocalia greacă. 

214. Fiul lui Dumnezeu, fiind în acelaşi timp Fiul Omului, unin- 


du-se cu noi, ne face şi pe noi fii ai lui Dumnezeu după har. Sălăş- 
luindu-se prin aceasta în lăuntrul nostru cu Duhul Său Preasfînt,pe Care 

de a intra în ea, ci avînd-o încă de acum, să strigăm : 
«Viaţa noastră e ascunsă cu Hristos în Dumnezeu» 
(Colos. III, 3) 2%. 


89. Botezul nu ia de la noi libertatea voinței și 
puterea de a ne hotări prin noi înșine, ci abia el ne dă- 
ruiește libertatea, ca să nu mai fim stăpîniţi silnic și 
fără să vrem, de diavolul. De aceea, după Botez, atîrnă 
de noi, fie să stăruim de bună voie în poruncile lui 
Hristos, Stăpînul nostru, în Care ne-am botezat, și să 
umblăm pe calea celor poruncite de EI, fie să ne aba- 
tem de la această cale dreaptă, întorcîndu-ne prin fap- 
tele rele la protivnicul și vrăjmașul nostru, diavolul ?'6. 

90. Cei ce se supun după Sfintul Botez, voii celui 
rău, şi împlinesc cele voite de el, se înstrăinează de 
sfîntul sîn al Botezului, după cuvîntul lui David (Ps. 
LVII, 4). Căci nu ne schimbăm, nici nu ne mutăm din 
firea în care am fost zidiţi, ci fiind zidiţi buni de Dum- 
nezeu (căci Dumnezeu nu a făcut răul), şi rămînînd ne- 
schimbaţi prin firea și prin natura în care am fost zi- 
diți, cele ce le alegem și le voim prin socotința de bună- 
voie, pe acelea le şi facem, fie bune, fie rele. Căci pre- 
cum cuțitul nu-și schimbă firea sa, fie că e folosit de 
cineva spre rău, îie spre bine, ci rămîne fier, aşa și 
omul lucrează și face, precum s-a zis, cele ce le vrea, 


dar nu iese din firea sa 2”. 


91. Nu ne mîntuim miluind pe unul, dar ne trimite 
în foc dispreţuirea unuia. Căci cuvintele : «am flămîn- 
zit şi am însetat» (Matei XXV, 35), nu s-au spus pentru 
o singură dată, nici pentru o singură zi, ci pentru în- 


L-a primit şi ca om, aduce în noi Împărăţia cerurilor, care e acolo unde 
e Duhul Sfînt. 

215. Cap. 108, Filocalia greacă. Mîntuirea constă în unirea cu Dum- 
nezeu în Hristos, nu în vreo justificare juridică. 

216. Cap. 109, Filocalia greacă. Botezul ne dăruieşte sau ne pune 
în lucrare din nou libertatea, pentru că Hristos cu libertatea Lui față de 
păcat se sălăşiuiește în noi. 

217. Cap. 110, Filocalia greacă. Siîntul Simeon nu admite nici o 
alterare a firii omenești prin păcat. 

treaga viață. Domnul și Dumnezeul nostru a mărturisit 
că primește să fie hrănit, adăpat şi îmbrăcat şi celelalte, 
nu o dată, ci totdeauna și în toți, de către slugile Sale **. 

92. Cum l-ar putea închide unii'pe Cel ce se îm- 
parte neîmpărțit şi Care este în același timp Dumnezeu 
întreg în fiecare dintre cei săraci ? Presupune deci că 
sînt o sută de săraci ca un singur Hristos. Căci nu s-a 
împărțit nicidecum Hristos (1 Cor. I, 13). Deci cel ce a 
dat la 99 cîte un obol, iar pe unul l-a înjurat, sau l-a 
lovit, sau l-a depărtat cu mîna goală, cui a făcut oare 
aceasta, dacă nu Celui ce a zis și zice pururea și va 
zice : «Întrucit ați făcut unuia din acești preamici, 
Mie Mi-aţi făcut» (Matei XXV, 40) 2». 


93. Cel ce a dat milostenie la o sută, dar putea să 
dea și altora, și putea să adape şi să hrănească încă pe 
mulți care l-au rugat şi au strigat către el, însă i-a ne- 
socotit, va fi judecat de către Hristos, ca unul ce nu L-a 
hrănit pe El însuși ; fiindcă cel hrănit de noi, în fiecare 
dintre cei mici, este și în aceia în toți 2. 

94. Cel ce dă astăzi tuturor toate cele spre trebu- 
inţa trupului, dar mîine, putînd face aceasta, va neso- 
coti pe niscai fraţi, și-i va lăsa să piară de foame, de 


218. Cap. 111, Filocalia greacă. Sa cere o stăruinţă continuă în a 
face binele. Căci numai așa ne zidim casa duhovnicească. Cu o singură 
piatră nu facem casa, dar cu o singură piatră, dacă lipseşte, o putem 
strica, dacă nu o punem îndată la loc. În planul duhovnicesc acest lucru 
îl facem prin pocăință. Iubirea nu se întreţine prin fapte discontinui, ci 
prin fapte continui. 

Hristos e în toți fără excepţie. Deci pe toţi trebuie să-i iubim şi 
preţuim ca să devină sinea noastră un întreg în iubire. Dispreţuirea 
unuia e o rană în sufletul nostru şi o singură rană duce la moarte. 

219. Iubirea se cere arătată în mod continuu nu numai faţă de 
unul, ci faţă de toți. Căci în toţi este Hristos. A excepta pe unul de la 
iubire, înseamnă pe de o parte a iubi, pe de altă parte a nu iubi pe 
Același Hristos; înseamnă a-L iubi pe El îmbrăcat într-un fel și a nu-L 
iubi, arătindu-se îndată după aceea îmbrăcat alt fel. Neiubirea față de 
una din înfăţișările Sale zădărniceşte iubirea faţă de altă înfățișare a Sa. 
O iubire practicată continuu față de toţi, ca față de Același Hristos, e o 
iubire care-i prețuieşte în acelaşi timp pe toţi ca pe Acelaşi Hristos. A 
vedea în toți pe Hristos, e cea mai mare forţă pentru solidaritatea umană. 

220. Cap. 112, Filocalia greacă. 

sete și de frig, L-a lăsat să moară și L-a disprețuit pe 
Acela care a zis: «Întrucît aţi făcut unuia din acești 
preamici, Mie aţi făcut» *. 

95. Din acestea se poate cunoaşte un lucru: cum 
își însușește Domnul toate ale săracilor și fraţilor noştri, 
zicînd celor drepţi : «Mie Mi-aţi făcut», iar celor de-a 
stînga : «Mie nu Mi-aţi făcut». El nu vede numai pe 
cei miluiți de noi, nici numai pe cei nedreptăţiți sau 
asupriți, sau supuși la mii de alte rele, ci şi pe cei tre- 
cuţi cu vederea. Căci și aceasta ajunge spre osînda 
noastră. Căci nu pe aceia, ci pe EI îl trecem cu vederea, 
pe lisus Hristos, Care şi-a făcut toate ale Sale ale acelora. 

96. El a primit să ia asupra Sa faţa fiecărui om 
lipsit şi să se unească pe Sine cu fiecare, ca nici unul 
dintre cei ce cred în EI să nu se înalțe împotriva frate- 
lui, ci fiecare, văzînd pe fratele și pe aproapele său, ca 
pe Dumnezeul său, să se socotească pe sine atotpreamic 
față de frate, ca faţă de Făcătorul său ; și să-l primească 
și să-l cinstească întocmai ca pe Acela, şi să-și deșerte 
toate averile spre slujirea lui, precum și Hristos şi-a 
vărsat sîngele Său pentru mîntuirea noastră **. 


„97. Cel ce a primit porunca, să-l aibe pe aproapele 
ca pe sine însuși, e dator, desigur, să-l aibă așa nu nu- 
mai într-o zi, ci toată viaţa. Și cel căruia i s-a poruncit 
să dea fiecăruia care cere, i se poruncește aceasta 
pentru toată viața sa. Şi cel ce vrea ca alţii să-i facă lui 
lucrurile bune pe care le voiește, acestea i se cer și lui 
să le facă altora 2%. 


98. Cel ce-l are deci pe aproapele ca pe sine însuși 
nu rabdă să aibă nimic mai mult ca aproapele. Iar dacă 


221. Cap. 113. Filocalia greacă. 

222. Cap. 114, Filocalia greacă. Trebuie să socotim pe fiecare ca 
pe Hristos Dumnezeu, pentru că Fiul lui Dumnezeu, făcîndu-se ipostas al 
firii noastre, s-a făcut ipostasul fundamental al tuturor oamenilor. Prin 
fața fiecăruia licăreşte fața Aceluiaşi Hristos; prin apelul adresat nouă 
de fiecare ne adresează apelul său Același Hristos. 

223. Cap. 115, Filocalia greacă. 

are şi nu dă cu inimă largă pînă ce se face şi el sărac şi 
asemenea cu aproapele, nu e împlinitor al poruncii Stă- 
pînului ; la fel nu e nici cel ce, vrînd să dea tuturor celor 
ce cer, va respinge pe cineva din cei ce cer, pînă mai are 
un obol, sau o bucată de pîine 2; nici cel ce nu face 
aproapelui cîte vrea ca altul să i le facă lui (Matei VII, 
12). De asemenea, cel ce a hrănit, a adăpat, a îmbrăcat 
și a făcut toate celelalte fiecărui sărac și fiecărui frate 
preamic, dar a nesocotit pe unul singur și l-a trecut cu 
vederea, se va socoti și el ca cel ce l-a trecut cu vederea 
pe Hristos-Dumnezeu cînd flămînzea şi înseta %%5. 


99. Poate acestea vor părea tuturor greu de purtat. 
De aceea vor socoti întemeiat să zică întru ei : dar cine 
le poate face acestea toate, ca să ajute și să hrănească 
pe toţi și să nu treacă cu vederea nicidecum pe vreunul 
dintre ei ? Dar să asculte pe Pavel, care strigă lămurit : 
“Dragostea lui Dumnezeu ne strînge pe noi, care jude- 
căm aceasta ; că dacă unul a murit pentru toţi, așadar 
toți au murit» (2 Cor. V, 14)?%. 

100. Precum poruncile cuprinzătoare au în ele pe 
toate celelalte mai restrînse, așa şi virtuțile cuprinză- 
toare îmbrăţişează în ele pe cele restrînse. Căci cel ce 
a vîndut averile sale şi le-a împărţit săracilor și s-a fă- 
cut dintr-odată sărac a împlinit deodată printr-una toa- 
te poruncile restrînse. Fiindcă nu mai are trebuință să 
dea celui ce cere, sau să întoarcă faţa de la cel ce vrea 
să se împrumute de la el (Matei V, 42)?%. La fel și cel 
ce se roagă neîncetat ; a cuprins toate în aceasta, și nu 


224. Jertfa adevărată e cea în care cineva se dăruiește total. Tre- 
buie trăită aceeaşi predare totală în dăruirea tuturor bunurilor proprii, 
pe care a trăit-o Hristos în vărsarea singelui Său, în dăruirea totală a 
vieţii Sale. 225. Cap. 116, Filocalia greacă. 

226. Cap. 117, Filocalia greacă. În Hristos toți putem muri duhov- 
niceşte nouă înșine, jertfindu-ne total altora, 

227. Cel ce dă tot ce are dintr-odată a împlinit printr-o singură 
faptă cerința iubirii și a jertfei totale şi a înfăptuit în sine starea ei, pe 
ha alții nu o înfăptuiesc niciodată prin faptele lor de milostenie 
măruntă. 

mai trebuie să laude de șapte ori în zi pe Domnul (Ps. 
CXVIII, 64), sau seara, dimineaţa şi la amiază, ca unul 
ce împlinește toate rugăciunile și 'cîntările, cîte trebuie 
„să le facem după rînduială la vremea și ceasurile hotă- 
rite. Asemenea şi cel ce a dobiîndit în sine, în chip con- 
știent, pe Dumnezeu cel ce dă cunoștință oamenilor (Ps. 
XCIII, 10), a străbătut toată Sfînta Scriptură și a cules 
tot folosul din citire și nu va mai avea trebuinţă de 
citirea cărţilor ei. Căci cum ar mai avea o astfel de tre- 
buinţă, cel ce L-a dobîndit ca împreună-grăitor ** pe 
Cel care a însuflat dumnezeieștile Scripturi celor ce le-au 
scris și a fost învăţat de Acela tainele de negrăit ale celor 
ascunse ? Acesta va fi el însuși altora o carte însuflată 
de Dumnezeu, purtînd scrise în el, de degetul lui Dum- 
nezeu, taine noi și vechi (Matei XIII, 52), ca unul ce a 
împlinit toate şi s-a odihnit în Dumnezeu de toate lu- 


crurile sale, ajuns la desăvîrșirea originară 2”. 


228, Cel ce-L are pe Hristos împreună-grăitor se află cu El însuși 
într-un dialog direct. Ca atare, a depăşit cuvintele Scripturii, aflindu-se 
în relație nemijlocită cu Subiectul şi cu Izvorul lor infinit mai bogat 
decît toate cuvintele pe care le rostește, sau care au fost scrise prin 
inspiraţia de la El. 

229. Cap. 118, Filocalia greacă. E nu atit desăvirşirea de la început, 
ci cea pe care o are în gindirea lui Dumnezeu, care stă la originea lui. 


Capetele morale ale lui 
Simeon Evlaviosul”” 


1. Frate, la începutul lepădării, sîrguiește-te să să- 
deşti în tine virtuți frumoase, ca să te faci folositor și 
obștii şi să te slăvească la sfîrșit Domnul. Să nu câştigi 
îndrăzneală faţă de stareţ, niciodată, cum am zis și mai 
înainte, nici să nu ceri cinstire de la el. Să nu-ţi cîștigi 
prietenie cu cei mai mari, nici să nu dai tîrcoale chilii- 
lor lor, cunoscînd că prin aceasta nu numai că începe 
să se înrădăcineze în tine patima slavei deșarte, dar te 
și faci urât în ochii întîistătătorului. Căci se întîmplă tot- 
deauna aceasta. Deci cel ce înţelege să înțeleagă. Ci șezi 
în chilia ta, oricum ar fi, în pace. Iar de la cel ce vrea să 
se întîlnească cu tine, nu te întoarce, din pricină de 


230. Capetele 1-—33 coincid cu cap. 120—152 din cele 153 date în 
Filocalia greacă, sub numele sfintului Simeon Noul Teolog. Dar în edit. 
Zagoraios şi ms. român 2252 din Biblioteca Sfintului Sinod, acestea, plus 
cele șapte care le urmează, sînt date ca ale lui Simeon Evlaviosul. 
Cap. 119 din cele 153 ale sfintului Simeon Noul Teolog il omitem. Des- 
pre el și despre cap. 1—7 publicate aci de noi, J. Darrouzes spune că sînt 
ale unui anonim, iar despre cap. 120—152 din cele 153 ale sfintului 
Simeon Noul Teolog, sau 1—33 din cele date aci, recunoaște că sînt ale 
lui Simeon Evlaviosul (Chapitres theologiques, în «Sources chretiennes», 
nr, 51, p. 13). lar după tradiţia ediţiei Zagoraios și a manuscrisului român, 
cap. 1—7 din această colecţie, prin legătura lor cu cele următoare, par să 
arate că de fapt sînt tot ale lui Simeon Evlaviosul. Noi nu dăm aci cap. 40 
pentru că nu-l socotim uțil în această colecție, dar punem în locul lui, 
ca al 40-lea, cap. 153 din colecţia lui Simeon Noul Teolog din Filocalia 
greacă. El e dat în Zagoraios și în manuscrisul român ca al 18l-lea cap. 
al lui Simeon Noul Teolog, dar pare să fie al unui anonim, cum spune 
Darrouzes (ibidem). 

evlavie. Căci întilnindu-te cu el cu gînd prietenesc, nu te 
vei vătăma, chiar dacă îţi este dintre duşmani. Iar dacă 
nu vezi în aceasta vreun folos pentru tine, trebuie să ţii 
seama de scopul celui ce vrea să se folosească de la tine. 

2. Trebuie să ai totdeauna în tine frica lui Dum- 
nezeu și să cercetezi în fiecare zi, ce ai făcut bine, și 
ce rău. lar de cele bune să uiţi, ca nu cumva să cazi în 
patima slavei deşarte, iar față de cele potrivnice să te 
foloseşti de lacrimi împreunate cu mărturisirea și cu 
rugăciune stăruitoare. Cercetarea să-ţi fie așa : sfîrşin- 
du-se ziua și venind seara, cugetă întru tine : Oare cum 
am petrecut ziua, cu ajutorul lui Dumnezeu ? N-am 
osîndit pe cineva, nu l-am grăit de rău, nu l-am scîrbit, 
n-am căutat la faţa cuiva cu patimă, sau n-am fost ne- 
ascultător celui mai mare în slujbă, și nu mi-am negli- 
jat-o pe aceasta ? Nu m-am miîniat pe cineva, sau stînd 
la rugăciunea de obște, nu mi-am ocupat mintea cu 
lucruri nefolositoare, sau n-am lipsit de la biserică și 
de la pravilă, îngreuiat de lene ? Dacă te găsești nevi- 
novat de toate acestea (ceea ce e cu neputinţă, «căci 
nimeni nu e curat de întinare, nici măcar o singură zi 
din viaţa lui» (lov XIV, 4) şi nimeni nu se va lăuda că 
are inima curată), strigă către Dumnezeu cu multe la- 
crimi : Doamne, iartă-mi mie toate cîte am greşit cu 
lucrul, cu cuvîntul, cu știință și cu neştiință. Căci multe 
greșim şi nu știm. 

3. În fiecare zi trebuie să vădești părintelui tău du- 
hovnicesc tot gîndul tău, și ceea ce-ţi va spune el, să 
primeşti ca din gură dumnezeiască, cu toată încredin- 
țarea, şi să nu le spui acestea altcuiva, zicînd : între- 
bînd pe părintele asta și asta, mi-a spus asta și asta ; și 
să descoși cu acela dacă a spus bine sau dacă n-a spus 
bine, întrebiîndu-te : ce trebuie deci să fac ca să-mi ajut? 

Căci aceste cuvinte sînt pline de necredință față de pă- 
rintele tău şi vătămătoare de suflet. De obicei aceasta 
se întîmplă de cele mai multe ori începătorilor. 

4. Trebuie să priveşti pe toți cei din obşte ca sfinţi, 
şi numai pe tine să te socoteşti ca cel din urmă păcătos. 
Să gîndești că toți se mîntuiesc, numai tu singur vei fi 
osîndit în ziua aceea. Şi cugetînd acestea, cînd stai la 
rugăciunea de obşte să nu încetezi a plinge fierbinte, 
întru străpungerea inimii, fără să spui vreo vorbă celor 
ce se smintesc sau rîd de aceasta. lar dacă te vezi pe 
tine alunecînd din pricina aceasta în slavă deșartă, ieși 
din biserică şi fă-o aceasta în ascuns, întorcîndu-te de- 
grabă iarăși la locul tău. Aceasta e bine să o facă în- 
deosebi începătorii, mai ales în vremea celor șase 
psalmi, a stihologiei, a citirii și a dumnezeieștii litur- 
ghii. la seama să nu osîndeşti pe cineva, ci pune-ţi în 
minte că : toți câți mă văd plîngînd astăzi, înțelegînd că 
sînt foarte păcătos, se roagă pentru mîntuirea mea. Cu- 
getînd aceasta pururea și împlinind-o neîncetat, te vei 
folosi mult și-ți vei atrage harul lui Dumnezeu și te vei 
face părtaş de fericirea dumnezeiască. 

5. Să nu te duci la chilia cuiva, afară dea starețu- 
lui, şi aceasta rar. Dacă vrei să-l întrebi despre vreun 
gînd, fă-o aceasta în biserică. lar de la rugăciunea de 
obște, întoarce-te îndată în chilie, și apoi la slujba ta. 
După cină, punînd metanie înaintea starețului şi cerîn- 
du-i rugăciunea, aleargă iarăși degrabă, în tăcere, la 
chilie. Căci e mai bun un «Sfinte Dumnezeule», cu lua- 
re-aminte, înainte de culcare, decit o priveghere de pa- 
tru ceasuri în convorbiri nefolositoare. Acolo unde este 
străpungerea inimii şi plînsul duhovnicesc, acolo este şi 


100 FILOCALIA 





luminarea dumnezeiască *!. Iar unde vine aceasta, se 
alungă trîndăvia şi lîncezeala. 

6. Să nu dobiîndești o dragoste deosebită față de 
nici o persoană, mai ales față de un începător, chiar 
dacă ţi se pare că are o viaţă foarte frumoasă și în afară 
de orice bănuială. Căci din duhovnicească, ea ţi se pre- 
face de cele mai multe ori în pătimașă, și cazi în neca- 
zuri fără folos. De obicei aceasta se întîmplă mai ales 
celor ce se nevoiesc. Dar smerenia și rugăciunea neîn- 
cetată îi învaţă despre acestea. Căci nu e vreme să vor- 
bim despre acestea cu de-amănuntul. Iar cel ce înţelege 
să înțeleagă. 

7. Trebuie să te socoteşti pe tine străin de tot fra- 
tele care este în obşte, și mai ales de cei cunoscuţi din 
lume. Dar să iubeşti pe toți la fel **?. Iar pe cei evlavioși 
şi nevoitori să-i privești ca pe sfinți. Dar pentru cei 
trîndavi socot că trebuie să te rogi mai stăruitor. To- 
tuşi, precum am arătat mai sus, socotindu-i pe toţi 
sfinți, grăbeşte de te curăţeşte de patimi prin plins, ca, 
luminat de har, să-i vezi pe toţi egali şi să te împărtă- 
șeşti de fericirea celor curaţi cu inima. 

8. Socotește, frate, că aceasta se numește retrage- 
rea deplină din lume : omorirea deplină a voii proprii. 
Apoi nealipirea pătimașă şi renunţarea la părinţi, la 
membrii familiei şi la prieteni. 

9. Apoi lipsirea de toate ce le ai, dăruindu-le săra- 
cilor, potrivit cu Cel ce a zis : «Vinde-ţi averile și le dă 


231. Aceasta este o idee scumpă şi sfîntului Simeon Noul Teolog. 
Se vede că a primit-o de la Simeon Evlaviosul. 

232. E o condiţie ca să iubeşti pe toţi la fel, să nu te simţi legat 
în mod deosebit de vreunul, în baza unei prietenii, care să ţi-l tacă 
mai apropiat inimii tale. În aceasta se amestecă totdeauna ceva de ordin 
inferior iubirii atotcurate. 

săracilor» (Luca XII, 33) ; şi uitarea tuturor persoanelor 
pe care le-ai iubit, fie trupeşte, fie duhovnicește. 


10. Pe urmă mărturisirea tuturor celor ascunse ale 
inimii, săvirșite de tine din copilărie și pînă în acest 
ceas, în fața părintelui duhovnicesc, sau a stareţului, ca 
în faţa lui Dumnezeu, Care cercetează inimile și rărun- 
chii, ştiind că Ioan boteza cu botez de pocăință şi toți 
veneau la el mărturisindu-și păcatele (Marcu I, 4). Căci 
din aceasta vine mare bucurie sufletului și uşurare 
conștiinței, după proorocul care zice : «Spune tu întii 
păcatele tale, ca să te îndreptezi» (Isaia XLIII, 26). 

11. Să sădeşti apoi în sufletul tău încredințarea că 
după intrarea ta în obște au murit părinţii tăi și toţi 
fraţii şi să socotești ca tată și ca mamă pe Dumnezeu 
și pe întiistătător. Și să nu mai ceri ceva de la ei pentru 
vreo trebuință trupească ; iar dacă din purtare de grijă 
ți se trimite ceva de ei, primește și mulțumește pentru 
grija lor, dar dă ceea ce ţi s-a trimis la cămara străini- 
lor, sau la bolniţă. Și fă aceasta întru smerenie. Căci nu 
e o faptă a celor desăvirşiţi, ci a celor preamici. 


12. Să faci tot lucrul care e bun cu smerenie, gîn- 
dindu-te la Cel ce a zis : «Cînd veţi fi făcut toate aces- 
tea, ziceţi că slugi netrebnice sîntem, ceea ce eram da- 
tori să facem am făcut» (Luca XVII, 10). 

13. Să te păzești să primeşti Sfînta Împărtășanie, 
avînd ceva împotriva cuiva, fie chiar cea mai mică is- 
pită a vreunui gînd, pînă ce nu dobiîndești împăcarea 
cu fapta. Dar și aceasta o vei învăța din rugăciune. 

14. Să fii gata să primești în fiecare zi orice necaz, 
socotind că acestea îți aduc izbăvire de multele datorii 

şi să mulțumești Sfîntului Dumnezeu. Căci din acestea 
dobîndește cineva îndrăznire neînfruntată, după marele 
apostol : «Că necazul lucrează răbdare, iar răbdarea 
cercare, iar cercarea nădejde, iar nădejdea nu ruși- 
nează» (Rom. V, 3). «Căci cele ce ochiul nu le-a văzut 
și urechea nu le-a auzit și la inima omului nu s-au suit» 
(1 Cor. II, 9), acestea sînt, după făgăduinţa cea nemin- 
cinoasă, cele ce vor fi date celor ce arată răbdare în 
necazuri, cu împreuna-lucrare a harului ; căci fără har 
nu se poate isprăvi nimic. 

15. Să nu ţii ceva din cele materiale în chilie, fie 
măcar toiag, afară de un coș, de o saltea de paie, de un 
cojocel și de o haină cu care te îmbraci. Dacă se.poate, 
nici măcar ceva sub picioare. Căci s-a spus și despre 
aceasta un cuvînt. Dar cine înţelege să înţeleagă. 

16. Să nu ceri starețului ceva din cele trebuincioa- 
se, afară de cele rînduite. Nici să nu asculţi de vreun 
gînd ispititor, ca să se schimbe ceva din cele ce ţi se dă. 
Și oricum ar fi, primește-le cu mulțumire şi fii bucuros 
de ele. Nu e îngăduit să vinzi ceva. Murdărindu-se hai- 
na, spal-o de două ori pe an. Cere, cu înfățișare de să- 
rac și de străin, cu toată smerenia, haina altui frate, pi- 
nă cînd cea spălată a ta se usucă la soare. Apoi întoar- 
ce-i-o iarăși cu mulțumire. Asemenea și îmbrăcămin- 
tea de deasupra și orice altceva. 

17. Să te osteneşti după putere în ascultarea ta. 
Iar în chilie să stăruiești și în rugăciune împreunată cu 
pocăință şi cu luare-aminte și cu lacrimi dese. Și să nu-ți 
pui în gînd că azi te-ai ostenit cu prea multă prisosinţă 
și deci să scurtezi ceva din rugăciune din pricina oste- 
nelii trupești. Căci îți spun ţie că pe cît se silește cineva 

pe sine în ascultare, lipsindu-se de rugăciune, pe atît să 
socotească că a pierdut mai mult. Și de fapt așa este. 

18. Dar înainte de toate trebuie să iei parte la sluj- 
bele bisericești și să pleci cel din urmă, afară de mare 
nevoie. Mai ales la utrenie şi la liturghie. 

19. Trebuie să ai toată supunerea față de starețul 
tău, de care ai fost și tuns. Și să împlinești fără deose- 
bire cele poruncite de el pînă la moarte, chiar dacă îţi 
par cu neputinţă. Prin aceasta urmezi Celui ce s-a fă- 
cut ascultător pînă la moartea pe cruce. Dar nu numai 
faţă de stareţ, ci și faţă de toată obștea fraţilor. Iar pri- 
mind o slujire, să nu fii neascultător în ceva. Și dacă 
ceea ce ţi se poruncește ar fi peste puterea ta, punînd 
metanie, cere scutire de aceasta. lar dacă aceasta se res- 
pinge, socotind că «Împărăţia cerurilor este a celor ce o 
iau cu sila şi cei ce o silesc o vor Papi (Luca XVI, 16), 
silește-te. 

20. Să te miști cu umilinţă în faţa întregii obști, 
ca un nevăzut şi necunoscut şi ca și cînd n-ai fi deloc. 
Cel ce viețuieşte astfel, îndrăznesc să spun că făcîn- 
du-se văzător ajutat de har, prezice multe. Unul ca 
acesta plînge mult şi pentru scăderile altora. Rămînînd 
neîmprăştiat, întrucît nu sufere de împătimirea de cele 
materiale, nu va primi să alunece din dragostea duhov- 
nicească și dumnezeiască, în acestea. Și nu e lucru de 
mirare că prezice. Căci aceasta vine de multe ori și de 
la draci. Totuși cel ce înţelege să înţeleagă. Dar dacă 
începe cineva să primească mărturisiri, poate se va lipsi 
şi de acestea, fiind ocupat cu cercetarea gîndurilor ce- 
lorlalţi. lar dacă din multă smerenie se va opri de la 
acestea, adică de la a sfătui şi de la a asculta, va fi rea- 

şezat iarăși în starea de mai înainte. Dar cunoștința 
acestora numai Dumnezeu o are. Eu, stăpînit de frică, 
nu îndrăznesc să vorbesc despre ele. 

21. Să ai totdeauna mintea la Dumnezeu, în somn 
și în stare de veghe, la mîncare și în convorbiri, în lu- 
crul miinilor și în orice altă faptă, după cuvîntul proo- 
rocului : «Am văzut pe Domnul înaintea mea puru- 
rea» *%. Dar să te socotești pe tine mai păcătos decit 
tot omul. Petrecînd timp îndelungat în acest gind, se va 
ivi în înţelegerea ta o luminare vie asemenea unei ra- 
ze **. Și cu cît o vei cere mai mult, cu mai multă luare- 
aminte şi cu o cugetare neîmprăştiată, cu osteneală mul- 
tă şi cu lacrimi, cu atît ţi se va arăta mai strălucitoa- 
re %. lar arătîndu-ţi-se, o iubești. Iar iubind-o, te cu- 
rățești. lar pe cel ce-l curățește, pe acesta îl face în 
chipul lui Dumnezeu, luminîndu-l și învățindu-l să deo- 
sebească binele de rău. Dar să știi, frate, că e nevoie de 
multă osteneală, ajutată de Dumnezeu, ca să se sălăș- 
luiască aceasta în sufletul tău şi să lumineze în el ca 
luna întunericul nopţii 2%. Mai trebuie să fii atent şi la 
atacurile gîndurilor de slavă deșartă și de închipuire de 


233. Aceasta e conștiința neîncetată a prezenţei lui Dumnezeu, un 
dialog permanent cu Dumnezeu, care e şi o rugăciune neîncetată. 

234. De aci se vede că iluminarea de care vorbeşte atit de mult 
sfintul Simeon Noul Teolog şi de care vorbeşte şi Simeon Evlaviosul, 
dascălul său (ca şi despre «dragostea dumnezeiască»), e de natură spiri- 
tuală, fiind împreunată cu gîndul permanent la Dumnezeu şi cu smerenia. 

235. Dacă sfîntul Simeon identifică uneori lumina cu curăţia, aci 
dascălul său vede lumina legată de gindul permanent la Dumnezeu ca un 
mijloc de curăţire, Desigur, starea de curăţie dobîndită sporeşte ea însăşi 
lumina, cum se spune mai departe. i 

236. Avem aci afirmat cu trei secole înainte de isihasm, că lumina 
dumnezeiască se ivește în suflet prin permanentizarea gîndului la Dum- 
nezeu. Prin isihasm s-a insistat doar cu mai multă putere că gindul per- 
maânent la Dumnezeu e menţinut în minte de rugăciunea neîncetată. Deci 
aceasta aduce lumina lui Hristos în inimă. 

sine ; şi să nu osîndești pe cineva, văzîndu-l că face ceva 
ce nu se cuvine. Căci dracii văzînd sufletul eliberat de 
patimi și de ispite, prin sălășluirea harului, aruncă în 
el unele ca acestea. Dar ajutorul de la Dumnezeu să fie 
în tine împreună cu pocăința neîncetată și cu copleșire 
de lacrimi. la seama însă să nu pătimești ceva din multa 
bucurie și pocăință. De aceea să nu socotești că acestea 
sînt din osteneala ta și nu din harul lui Dumnezeu. Căci 
atunci se vor lua de la tine şi le vei căuta mult în rugă- 
ciune și nu le vei afla ; şi vei cunoaşte ce dar ai pierdut. 

Dar îă, Doamne, să nu ne lipsim niciodată de harul 
Tău. Însă de ţi se va întîmpla aceasta, frate, aruncă 
asupra lui Dumnezeu neputința ia şi, ridicîndu-te și în- 
tinzînd miinile, roagă-te, zicînd aşa : «Doamne, milu- 
ieşte-mă pe mine păcătosul *” şi neputinciosul și neno- 
rocitul şi trimite peste mine harul Tău. Vezi, Doamne, 
la ce neputinţă și gînduri m-au adus multele mele pă- 
cate. Deși voiesc, Doamne, să socotesc pierderea mîn- 
giierii ca venită de la draci şi din mîndrie, nu pot, căci 
știu că cei ce împlinesc voia Ta se împotrivesc acelora. 
Dar eu care împlinesc în fiecare zi voia lor, cum nu voi 
fi ispitit de ei ? Sînt ispitit fără îndoială de multele me- 
le păcate %*. Şi acum, Doamne, Doamne, dacă e cu voia 
Ta și spre folosul meu, să vină iar harul Tău în robul 
Tău, ca, văzîndu-l pe acesta, să mă bucur întru pocă- 
inţă și plins **, luminat de raza pururea luminoasă a 

237. Avem aci în esenţă rugăciunea isihastă: «Doamne lisuse Hris- 
toase, Fiul lui Dumnezeu, milutește-mă pe mine păcătosul». 

238. Simeon Evlaviosul pune pierderea harului mai mult pe seama 
sa, decît pe a demonilor. 

239. Atît Simeon Noul Teolog, cît şi dascălul său, Simeon Evlavio- 


sul, cunosc tensiunea între aceste stări contrarii, care numai împreună 
condiționează stăruința în bine: bucuria și pocăinţa. 

acestuia, păzit de gîndurile murdare şi de tot lucrul 
rău și de toate greșelile mele, cele cu știință și cu ne- 
ştiinţă. Și astfel să primesc, Doamne, plinătatea îndrăz- 
nirii către Tine, în necazurile ce vin asupra robului Tău 
de la draci și de la oameni și să primesc și tăierea voii 
mele, cunoscînd bunătăţile care aşteaptă pe cei ce Te 
iubesc pe Tine, Doamne. Căci Tu ai zis, Doamne, că 
«cel ce va cere va lua și cel ce caută va afla și celui ce 
bate i se va deschide». Pe lîngă acestea, frate, stăruie 
rugîndu-te în cugetul tău, şi în celelalte toate cîte ţi le 
va da ție Dumnezeu, nemoleșindu-te din pricina trîndă- 
viei. Și Dumnezeu cel bun nu te va părăsi. 

22. Păstrează chilia pe care ai primit-o de la întii- 
stătător la început, pînă la sfîrșit. lar dacă din pricina 
vechimii sau a dărîmării ei, vei fi tulburat în gînd, pu- 
nînd metanie întiistătătorului, fă-i cunoscut acest lucru 
cu smerenie. Și de te va asculta, bucură-te. Iar de nu, 
mulţumeşte și așa, aducîndu-ţi aminte de Stăpînul tău 
care nu a avut unde să-și plece capul. Căci dacă l-ai 
tulbura de două sau de trei sau de patru ori cu aceasta, 
se naște îndrăzneala, apoi neîncrederea şi la urmă dis- 
preţul. Dacă voieşti, deci, să duci viață liniștită și paș- 
nică, nu cere deloc vreo ușurare trupească de la sta- 
reț. Fă aceasta de la început și rabdă cu bărbăție să 
fii disprețuit și nesocotit de toţi, după porunca Dom- 
nului. 

Deci dacă voiești să-ți păstrezi încrederea și iubi- 
rea îață de el și să-l vezi ca pe un sfînt, păzeşte aceste 
trei lucruri : nu cere vreo ușurare și nu-ţi lua îndrăz- 
neală față de el şi nu te duce des la el, cum fac unii, 
pe motiv că sînt ajutați de el. Căci acesta nu e un lucru 
de laudă, ci omenesc. Nu te osîndesc nici dacă ascunzi 
de el tot gîndul ce se iveşte în tine. Căci dacă păzeşti 

acestea, vei trece neînvăluit marea vieţii şi vei socoti pe 
părinte, oricum ar fi, ca pe un sfint. Iar dacă te vei 
apropia în biserică, ca să întrebi pe părintele tău des- 
pre vreun gînd și vei vedea pe altul luîndu-ţi înainte, 
pentru același lucru sau pentru altul, și părintele te va 
trece cu vederea, din pricina acestuia, să nu te întris- 
tezi, nici să gîndeşti ceva împotriva lui. Ci stai de-o 
parte cu mîinile încrucișate, pînă va isprăvi cu acela și 
te va chema. Căci părinţii obișnuiesc uneori să facă să 
ni se întîmple acestea, poate și cu voia, spre cercarea 
și izbăvirea noastră de păcatele de mai înainte. 


23. Să postești cele trei patruzecimi 2% ; în cea mare 
în chip îndoit, afară de cele două mari sărbători și de 
sîmbătă și duminică, iar în celelalte două, fără o zi. Iar 
în celelalte zile ale anului, să mănînci o dată, afară de 
sîmbătă și duminică și sărbătoarea, dar nu ca să te 
saturi. 

24. Sirguiește-te să fii chip folositor întregii obști 
spre toată virtutea, smerenia și blîndețea, milostivirea 
și ascultarea pînă și de cei mai neînsemnațţi ; chip de 
nemiîniere, de neîmpătimire, de sărăcie şi pocăință, de 
nerăutate și neiscodire, de simplitate în purtări şi de 
înstrăinare față de tot omul, de cercetare a bolnavilor, 
de mîngiiere a celor necăjiţi, de neîntoarcere de la cei 
ce au nevoie de vreun folos de la tine. Să nuo faci 
aceasta pe motivul convorbirii tale cu Dumnezeu. Căci 
mai mare este iubirea, decît rugăciunea *. Să fim cu 
compătimire faţă de toţi, neiubitori de slavă deșartă, ne- 
239 b. Postul Crăciunului, al Paştilor şi al sfinţilor apostoli cu al 
Preasfintei Născătoare de Dumnezeu, care se socotesc împreună ca a treia 
patruzecime, (n.n.). 

240. Această afirmare a priorităţii iubirii, anulează orice acuză că 
monahii ar dispreţui datoria față de oameni, retrăgindu-se în contem- 


plaţie. «Înstrăinarea» înseamnă pentru ei numai lipsa vreunui interes per- 
sonal şi a vreunei pasiuni în iubirea lor de oameni. 

îndrăzneţi, necertăreţi, necerînd ceva de la întiistătă- 
torul, niscai slujbe sau altceva. Dă cinstire tuturor preo- 
ţilor. Să fii cu luare-aminte în rugăciune, într-o stare 
nemeșteșugită. Arată iubire față de toți. Nu te sîrgui să 
ispiteşti și să cercetezi Scripturile pentru slavă. Căci 
te va învăţa rugăciunea cea cu lacrimi și luminarea cea 
din har. 

De ești întrebat despre ceva din cele ce se cuvin, 
învață cu multă smerenie din viaţa ta, ca din a altuia 2*, 
cele cu privire la faptele îndumnezeitoare cu ajutorul 
harului. Învață cu gînd neiubitor de slavă deșartă, ori- 
cine s-ar întîmpla să fie cel ce dorește să se folosească. 
Și să nu întorci de la gîndul său pe cel ce vrea să se 
folosească de la tine, ci primește greșelile lui, oricare 
ar fi ele, plingînd şi rugîndu-te pentru el. Căci acestea 
sînt dovada iubirii și a desăviîrșitei împreună-pătimiri. 
Să nu respingi pe cel ce vine la tine, pe motiv că nu vrei 
să te vatemi prin ascultarea unor astfel de lucruri. Căci 
cu ajutorul harului nu te vei vătăma. Dar ca să nu se 
vateme cei mulţi, trebuie să ţi se spună acestea în loc 
ascuns, chiar dacă ar fi să suporţi ca om ispita vreunui 
gînd. Dar dacă vei fi un om cu har, nu te va supăra nici- 
odată nici aceasta. Și apoi am învăţat că nu trebuie să 
căutăm ale noastre, ci ale altora, ca să se miîntuiască. 
Dar precum am spus înainte, trebuie să duci o viaţă ne- 
iubitoare de cîștig. Și să te socotești sub lucrarea haru- 
lui, cînd te vei simţi cu adevărat mai păcătos decit ești. 
lar cum se întîmplă aceasta, nu știu să spun, numai 
Dumnezeu știe. 

25. Cît priveşte orele de priveghere, trebuie ca două 
ore să citești şi două să te rogi întru pocăință cu lacrimi, 

241. Învăţinăd pe alţii din experienţa proprie, să nu o spui aceasta, 


ca să nu te lauzi şi să cauţi slava deşartă, ci să dai orice pilduire ca 
din viaţa altora. 

urmînd pravila pe care o vrei. Dacă voieşti, citeşte şi cei 
12 Psalmi şi pe cel neprihănit și rugăciunea sfîntului 
Eustratie. Acestea în nopţile cele lungi. Iar în cele scur- 
te, fă rînduiala mai scurtă, după puterea dată ție de 
Dumnezeu. Căci fără ea nu poţi săvirşi nici un bine, cum 
zice proorocul. Căci «paşii omului sînt îndreptați de 
Domnul» (Prov. X, 9). Dar chiar Domnul a spus : «Fără 
de Mine nu puteţi face nimic» (loan XV, 5). Iar fără 
lacrimi să nu te împărtășeşti niciodată. 

26. Să măniînci cele puse înaintea ta, orice ar fi. De 
asemenea să bei vinul cu înfrînare, fără cîrtire. lar dacă 
mănînci singur, din pricină de neputinţă, mănîncă legu- 
me crude cu untdelemn. Dacă vreunul dintre frați îţi 
trimite ceva de mîncare, primește cu mulțumire şi sme- 
renie ca un străin. Și împărtășeşte-te din ce ţi-a trimis, 
orice ar fi. lar ce rămîne, trimite altui frate sărac și 
evlavios. lar dacă te cheamă cineva la mîngiiere, împăr- 
tăşește-te din toate cele puse înainte, dar puţin, păzind 
porunca înfrînării. lar ridicîndu-te şi puniînd metanie 
în chipul străinului și al săracului, dă-i mulțumire zi- 
cînd : «Dumnezeu-Tatăl să-ți răsplătească, sfinţite părin- 
te». Ia aminte să nu vorbești ceva, chiar dacă ar fi de 
folos. 


271. lar dacă vreunul dintre fraţi a fost întristat fie 
de întîistătător, fie de iconom, fie de altcineva, şi vine 
la tine, mîngiie-l aşa : «Crede, frate, spre cercarea ta ţi 
s-a întîmplat aceasta. Căci și mie mi s-a întîmplat de 
multe ori aceasta şi m-am întristat și descurajat. Dar de 
cînd am fost înștiințat că acestea se întîmplă spre cer- 
care, le port cu mulțumire. Fă așadar și tu aşa. Şi mai 
degrabă să te veseleşti de astfel de necazuri». lar dacă 
acela ar începe să biîrfească, nici atunci să nu te schimbi. 
Ci mîngiie-l cum te va ajuta harul, căci sînt multe chi- 

puri de dreaptă socoteală. Și ajută pe frate după cum îi 
înţelegi starea de suflet și gîndurile lui şi nu-l lăsa să 
plece netămăduit. 

28. Iar dacă s-ar întîmpla ca un frate să fie bolnav 
şi tu nu l-ai cercetat de mult, trebuie să-i trimiți mai 
înainte ceva, vestindu-i aceasta : «Crede, sfinţite părin- 
te, că abia azi am aflat despre boala ta și te rog de ier- 
tare». lar apoi mergînd la el, pune metanie și, făcînd 
rugăciune, spune-i așa : cum ţi-a ajutat Dumnezeu, sfin- 
țite părinte ! Apoi șezînd cu miîinile încrucișate, taci. Iar 
dacă sînt și alții de față, pentru cercetare, ia aminte să 
nu mai vorbeşti ceva, nici din Scriptură, nici din cele 
fireşti, mai ales dacă nu ești întrebat, ca să nu ai ne- 
caz pe urmă. Căci aceasta se întîmplă de cele mai multe 
ori fraţilor mai simpli. 

29. Dacă se întîmplă să stai la masă cu frați evla- 
vioși, să te împărtășești din cele puse înainte, fără deo- 
sebire, oricare ar fi ele. Iar dacă ai poruncă de la cineva 
să nu măniînci pește sau altceva, dar acestea sînt puse 
pe masă, dacă cel ce a dat poruncă e aproape, mergînd 
înduplecă-l să-ți îngăduie să guști. Iar dacă nu e de 
față, sau știi că nu-ţi va îngădui, și totuşi nu voiești să-i 
sminteşti pe fraţi, încredințează-i, după masă, aceluia 
ce-ai făcut, cerînd iertare. lar dacă nu voiești să faci 
nici una din acestea, e mai bine să nu mergi la ei. Căci 
vei cîştiga două lucruri : vei alunga și pe dracul slavei 
deșarte și-i vei izbăvi și pe aceia de sminteală și de în- 
tristare. Iar de sînt din cei mai groși de simţire, păzeşte 
canonul. Dar e mai bine ca şi în fața acestora să guști 
din toate cîte puţin. La fel, cu prilejul mîngi.ierii ce ţi-o 
face cineva, potrivit apostolului care hotărăște «să se 
mănînce tot ce se pune înainte, nedeosebind nimic pen- 
tru conștiință» (1 Cor. X, 15). 

30. Dacă în vreme ce-ţi faci rugăciunea în chilie, 
bate cineva la ușă, deschide-i și șezind vorbeşte-i cu 
smerenie despre ceea ce-l preocupă din cele ce-i sînt de 
folos. De e apăsat de vreun necaz, sîrguiește-te să-l 
ajuţi, fie cu cuvîntul, fie cu lucrul. Apoi plecînd acela, 
închizînd ușa, reia-ți rugăciunea. Căci slujirea celor ce 
vin la tine este asemenea împăcării (Matei V, 24). Dar 
nu trebuie făcut așa cînd e vorba de lucruri lumești. În 
acest caz, isprăveşte întîi rugăciunea și apoi vorbește 
cu el. 

31. Dacă în vreme ce te rogi, îți vine vreo frică, 
sau vreo lovitură, sau strălucește vreo lumină, sau se 
întîmplă altceva, să nu te tulburi. Ci stăruie și mai în- 
tins în rugăciune. Căci se ivește o tulburare drăcească 
sau vreo frică sau vreo ieșire din sine (extaz), ca slă- 
bind să lași rugăciunea şi ca, ajuns la un astfel de obi- 
cei, să te facă pradă lui. Dar dacă săvîrșind rugăciunea, 
îţi strălucește vreo lumină cu neputinţă de tălmăcit *%, 
și sufletul ţi se umple de o bucurie negrăită și de do- 
rinţa celor mai înalte și încep să-ţi curgă lacrimile înso- 
țite de pocăință, cunoaște că aceasta este o vizită dum- 
nezeiască şi un ajutor dumnezeiesc. «Și dacă rămîne 
mult, ca să nu-ți vină ceva mai mult decît aceasta, 
prin faptul că ești stăpînit de lacrimi, îndreaptă-ţi min- 
tea spre ceva din cele trupești și prin aceasta te vei sme- 
ri. Dar ia seama să nu părăsești rugăciunea de frica 
vrăjmașilor, ci așa cum în cazul cînd se sperie copilul 
de niște mormoloci, se refugiază în braţele mamei și 
ale tatălui, aruncînd frica de ei, așa și tu, alergînd prin 
rugăciune la Dumnezeu, scapă de frica lor. 

242. Lumina dumnezeiască nu se poate exprima, pentru că nu are 


un caracter văzut, pentru că e spirituală şi de un conţinut cu neputinţă 
de definit. Dacă are un caracter văzut, exprimabil, nu e de la Dumnezeu. 

32. Dacă în vreme ce șezi în chilie, venind vre- 
un frate te va întreba despre vreun război trupesc, să 
nu-l respingi. Ci folosește-l cu pocăință din ceea ce-ţi 
va dărui harul lui Dumnezeu și din ceea ce ai cîștigat 
din faptele tale și apoi slobozește-l. Iar cînd iese, punînd 
metanie înaintea lui, spune-i : «Crede, frate, că nădăj- 
duiesc în iubirea de oameni a lui Dumnezeu și deci că va 
fugi de la tine acest război, numai să nu dai înapoi și 
să nu te moleșești». Iar după ce a ieșit acela, ridicîndu-te 
și închipuindu-ţi războiul lui, înălțîndu-ţi mîinile cu la- 
crimi spre Dumnezeu, roagă-te cu suspine pentru fra- 
tele, zicînd : «Doamne Dumnezeule, Cel ce nu voieşti 
moartea păcătosului, rînduiește lucrul după cum știi și 
precum este de folos fratelui acesta». Și Dumnezeu, cu- 
noscînd încrederea aceluia în tine și împreună-pătimi- 
rea și rugăciunea ta sinceră, va ușura, din iubire față 
de el, războiul lui. 

33. Toate acestea sînt folositoare, frate, pocăinţei. 
Și trebuie să le împlinești cu inimă zdrobită, cu răbdare 
şi cu mulțumire. Căci sînt izvoare ale lacrimilor și cură- 
țitoare de patimi și pricini ale Împărăției cerurilor. 
«Căci Împărăţia cerurilor este a celor ce o silesc și cei 
ce o silesc, o vor răpi pe ea» (Matei XI, 12). Și de vei 
împlini acestea, vei ieși cu totul din vechile năravuri, 
ba poate chiar şi din atacurile gîndului. Căci întunericul 
se retrage din fața luminii și umbra din faţa soarelui. 
Dar de le va neglija cineva pe acestea la început, slă- 
bindu-i gîndul și făcîndu-se curios, se va lipsi de har. 
Și atunci căzînd în patimile celor rele, își cunoaşte ne- 
putinţa sa, umplîndu-se de frică. | 

Dar nici să nu creadă cel ce reușește că aceasta e 
rodul ostenelii sale, ci al harului lui Dumnezeu. Dar el 

trebuie să se curăţească după putere: «Întii trebuie 
să te curăţești şi apoi să vorbeşti cu Cel curat». Căci 
curățindu-se mintea, va primi iluminarea luminii dum- 
nezeiești, care, chiar de ar primi-o toată lumea, nu se 
împuţinează. Căci ea se sălășluiește în chip înţelegător 
în cei ce o vor dobîndi. 

34. Cel ce a dobiîndit acestea să ia seama la sine 
însuși și la atacurile gîndurilor, pentru că cel ce petrece 
în mijlocul oamenilor e cu neputinţă, socotesc, să le bi- 
ruiască. Mai ales e cu neputinţă să biruiască atacul piz- 
mei și al slavei deșarte acela care e lăudat de oamenii 
din lume pentru viaţa lui vrednică de laudă şi pentru 
disprețuirea lucrurilor văzute. Pe lîngă aceasta, de mul- 
te ori cunoscînd sau văzînd sau auzind că cineva face 
ceva ce nu se cuvine, îl osîndeşte. De aceea unul ca 
acesta trebuie să ia aminte să nu iscodească cele ce zice, 
sau ce face starețul, sau slujitorii. Iar dacă, biruit de 
patimă, va gîndi sau va spune ceva necuvenit, să se în- 
drepte pe sine cu pocăință. Să ia aminte și la starea în 
biserică şi la slujbe. Pentru că gîndurile slavei deșarte 
au obiceiul să tulbure pe cei virtuoși şi în acestea, fie 
în cîntare, fie în rugăciunea în care mintea nu trebuie 
să umble de colo pînă colo, luînd seama că alți frați 
sînt împrăștiați și tulburaţi. Să înainteze cu luare- 
aminte în ritmul cîntării duhovnicești și să cînte cu 
mintea cele ale îngerilor. Să ia aminte să nu se facă 
arătat nimănui altuia decît lui Dumnezeu și să nu se 
lase ispitit de cei ce fac asemenea lucruri, nici ca să-i 
judece, nici ca să-i fericească. Dar acestea toate nu le 
vei putea ocoli, decît de te vei păzi în smerenie, în iubi- 
re, în mărturisire și în nepătimire. 

35. Sirguiește-te să nu superi pe cineva fie cu cu- 
vintul, fie cu fapta, ci să-i mîngii pe aceia care sînt 

supăraţi de alţii, pe cît e cu putinţă. Şi să nu socotești 
vreodată că ai biruit meşșteșugirile diavolului și să cazi 
în slavă deșartă. Pentru că firea omenească nu poate 
să le biruiască, decît numai harul lui Dumnezeu. Deci, 
cei ce sînt supuși întîistătătorului să le păzească toate 
acestea. Iar celor îndrăgostiți de liniște nu le pot spune 
nimic. Dar fiecare să cugete la cele ce le-am spus şi la 
cele ce se cuvin celor ce se liniștesc, pentru că liniştea 
are nevoie de viața cea mai bine îndrumată. 

36. Dacă ai cîștigat încredere și siguranţă în vreun 
frate din obşte, şi-i mărturisești lui gîndurile tale, să 
nu încetezi, frate, vreodată să mergi la el și să-i împăr- 
tăşești gîndurile care vin în fiecare zi şi ceas. Toţi ar 
trebui să meargă la stareţ ca să se mărturisească. De 
aceea am spus aceasta, cu pogorămînt, fiindcă unii nu 
voiesc să vădească gîndurile lor starețului, din multă 
slăbiciune şi din neîncrederea ce o au în el. Însă nu tre- 
buie să colinzi de la unul la altul, ascultînd de vrăjma- 
șul care-ţi spune în ascuns că pricinuiești povară mer- 
gînd des la fratele acela care primește gîndurile tale, 
sau că e ruşine să-i înfățișezi de multe ori ale tale, ca 
să te facă prin aceasta să întrerupi mărturisirea, sau 
să mergi la altul. Pentru că dacă mergem la cel dintii, 
vom câștiga și mai multă încredere în el, şi ne vom fo- 
losi mult și din viaţa și din cuvintele lui și nu vom fi 
osîndiți de nici un altul pentru viața noastră, ci vom fi 
lăudaţi de toți că păzim credinţa. lar dacă neglijăm să 
ne mărturisim des păcatele noastre, cădem în patimi 
mai mari și ne ruşinăm iarăși să le mai facem cunoscute 
şi ne prăvălim în prăpastia deznădejdii. lar dacă mer- 
gem la alt duhovnic (lucru ce nu e îngăduit să-l facem), 
dacă duhovnicul e din aceeași obște, toţi fraţii ne vor 
învinui că am călcat credinţa ce am avut-o în cel dintii 
şi vom fi foarte osîndiți de Dumnezeu. Dar și duhov- 
nicul la care mergem ne va socoti că vom face la îel și 

cu el. Jar noi obișnuindu-ne să trecem de la unul la al- 
tul, nu vom înceta niciodată să iscodim, ca să aflăm 
stîlpnici, sau zăvoriîţi, sau isihaști, și să mergem la ei să 
ne mărturisim și să ne facem necredincioși tuturor şi să 
nu propăşim, ci să cădem și mai mult în osîndă. De ace- 
ea sîrguieşte-te să rămii fără şovăială pînă la moarte la 
duhovnicul la care te-ai mărturisit de la început și să 
nu te smintești de el, chiar dacă ai vedea că desfrînea- 
ză, căci tu nu te vei vătăma niciodată. Pentru că, pre- 
cum am spus, de-l vei disprețui pe acela, și vei merge 
la altul, te vei face pricină de multe sminteli şi vei 
judeca la fel și pe toți ceilalți și vei deschide întru tine 
cale de pierzanie. Ci, Doamne, Doamne, izbăvește-ne 
pe noi de toată necredința și iscodirea și ne acoperă cu 
harul Tău cel dumnezeiesc. 

37. lar de vei cîștiga ucenici care au încredere în 
tine, ca să-ți mărturisească ţie gîndurile lor și îi vezi 
pe ei că vorbesc cu unii dintre frații mai evlavioși, să 
nu te sminteşti. Pentru că diavolul spune pe ascuns ce- 
lor ce viețuiesc drept, că acești ucenici nu umblă cu 
sinceritatea inimii și cu simplitate, nici nu ne mărtu- 
risesc gîndurile lor cu adevărată încredere în noi, ci îi 
îndeamnă cu scop rău, prin fățărnicie, să vadă liber- 
tatea noastră şi prin aceasta ne produc supărare şi ne- 
încredere în aceşti ucenici. Tu deci să nu arăţi acest 
gind pe care ţi-l aruncă dracii, ci silește-te cu toată 
simplitatea și iubirea pentru Dumnezeu și pentru bi- 
nele însuși, să îndrepți pe unii ca aceștia și să-i folosești 
sufletește și să socoteşti propășirea lor drept slava ta 
însăși. 

38. Dacă vreunii dintre ucenicii tăi ajung la neîn- 
credere în tine, gîndeşte-te de unde le-a veniţ aceasta. 
Pentru că aceasta vine din multe pricini : ea poate veni 
fie din slava deşartă, că au ajuns la propăşire şi de ace- 
ea au căzut în mîndrie, ca să nu mai primească să se 

numească ucenici, ci să aibă demnitate de învăţători ; 
fie pentru că, fiind grași și iubitori de trup, vreau să 
se mîngiie trupeşte ; fie pentru că l-a iubiţ pe vreunul 
prea mult şi pe urmă a iubit pe altul și acela a căzut în 
pizmă ; fie pentru că acela dorește să fie hirotonit și tu 
l-ai împiedicat, pentru că, după mărturisirea lui, nu e 
vrednic să fie preoțit ; fie pentru că ai cinstit mai mult 
decît pe el, pe altul, care a venit la tine pe urmă, iar 
aceasta a pricinuit mare supărare aceluia care n-a reu- 
şit în ceea ce dorea, mai ales dacă a venit la tine în 
vîrstă fragedă și l-ai iubit mult după Dumnezeu ; sau 
poate că vreodată, ca să se înfrineze de la patimi, i-ai 
făgăduiţ să-i dai voie să se hirotonească (pentru că du- 
hovnicii obișnuiesc de multe ori să facă astfel de făgă- 
duieli de hirotonie tinerilor, ca să le taie cu totul încli- 
narea ce o au spre patimi din reaua obișnuinţă) şi nă- 
dăjduind, potrivit făgăduinţei, n-a reușit pentru nevred- 
nicia lui și mușcat de pizmă aduce împotriva altui că- 
lugăr învinuiri pe care nu le poate nici asculta cineva, 
cu atît mai puţin să le spună. 

Pe lingă acestea, mai sint, precum am spus, și 
alte feluri de neîncrederi : cînd cineva cade din negrijă 
în învoiri cu păcatele, sau şi în fapte păcătoase și se 
rușinează să le mărturisească, prins de slava deșartă și 
ascunzîndu-le ajunge încet, încet la neîncredere ; sau 
poate te-a văzut și pe tine stăpiînit de patimi şi te învi- 
nuieșşte. Iar semnul depărtării acestora de la tine sau de 
la propășire, îl vei avea din vederea feţei lor. Iar dacă 
nu, din chipurile obișnuite ale prefăcătoriei. Pentru că 
chiar dacă e sfătuit, sau îndemnat, se preface că pri- 
meşte în auzul său sfaturile, dar în inima lui nu le pri- 
meșşte. Ba se și supără din pricina lor, sau rîde de ele, 
sau chiar se înfurie. Iar dacă vreodată, vrînd să-l în- 
cerci, de este curat de patimi, îl îndemni, fie să se îm- 
părtășească, fie să intre în sfîntul altar, le face pe amîn- 

două fără să deosebească, ca să nu-l învinuiești. Leacul 
acestora sînt rugăciunile din inimă și cu lacrimi către 
Dumnezeu și arătarea iubirii, sfatul des, ajutorul tru- 
pesc, convorbirile dese, uneori blînde şi dulci, alteori 
întristate, aspre şi mustrătoare, precum gîndești că vor 
auzi, sau își vor îmblînzi moravurile. 

39. Dacă un călugăr îţi vorbește de unii frați că 
sînt evlavioşi şi îi laudă, tu taci. Iar de te va întreba de 
ei, răspunde cu smerenie : «Crede-mă, părinte, nu știu. 
Eu fiind un om simplu, vreau să-mi văd slăbiciunea 
mea. Pentru că toţi, cu harul lui Dumnezeu, sînt sfinţi 
şi buni. Dar fiecare ceea ce seamănă, aceea va şi sece- 
ra». Nici să nu lauzi, nici să nu osîndești pe nici unul în 
parte, ci să lauzi pe toţi. Mai ales, cînd în călugărul res- 
pectiv se va ivi vreun gînd că tu ai încredere în vreu- 
nul din aceia și se lasă stăpinit de acest gînd și se în- 
străinează. 


Cap aparte 


40. Acest sfînt și fericit Simeon 7%, întrebat odată 
cum trebuie să fie preotul, a răspuns zicînd: «Eu nu 
sint vrednic să fiu preot. Dar am cunoscut, fără îndo=- 
ială, câ de vrednic trebuie să fie cel ce va avea să slu- 
jească tainele lui Dumnezeu. În primul rînd, să fie 
curat nu numai cu trupul, ci și cu sufletul; pe lîngă 
acestea, trebuie să nu fie părtaș la nici un păcat. În al 
doilea rînd, să fie smerit atît în purtarea din afară, cît 
și în simţirea din lăuntru a sufletului. Apoi cînd stă îna- 
intea sfintei și sfințitei Mese, trebuie să vadă, fără îndo- 
ială, cu mintea pe Dumnezeu, iar cu simţurile, Sfintele 
așezate înainte. Dar nu numai acestea, ci e dator să-L 


243. E vorba de Simeon Evlaviosul, autorul capetelor de mai îna- 
inte (9—34). 

aibă în chip conştient 2, sălășluit în inima sa, și pe În- 
suşi Cel prezent în chip nevăzut în daruri, ca să poată 
aduce cererile cu îndrăznire. Și ca prieten care vorbește 
cu prietenul, să zică: «Tatăl nostru Care ești în ce- 
ruri, sfinţească-se numele Tău», rugăciunea arătîndu-l 
ca avînd pe Cel ce e Fiul lui Dumnezeu prin fire, sălăş- 
luit în sine împreună cu Tatăl şi cu Duhul Sfînt ?%. Aşa 
am cunoscut eu pe preoți. Iertaţi-mă părinți și fraţi». 

Mai spunea și aceasta, ca despre altul, ascunzîn- 
du-se pe sine și ocolind slava de la oameni, dar arătîn- 
du-se pe sine însuşi silit de iubirea de oameni. «Am au- 
zit, zicea, de la un preot monah, care avea îndrăzneală 
față de mine, ca față de un frate iubit al lui: «Nicio- 
dată n-am liturghisit, fără să văd pe Duhul Sfînt, cum 
L-am văzut venind asupra mea cînd mă hirotoneau și 
mitropolitul spunea rugăciunea preotului și Evholo- 
ghiul stătea asupra capului meu nevrednic. Întrebat de 
mine, cum L-a văzut pe Acesta atunci și în forma cărui 
chip, a spus: «simplu și fără chip, dar ca lumină» **%. 
Și fiindcă la început mă miram văzînd ceea ce niciodată 
n-am văzut şi întrebîndu-mă ce poate fi aceasta, Ace- 
la mi-a spus în chip tainic, de parcă cunoşteam vocea : 
«Eu aşa Mă pogor peste toţi proorocii și apostolii și ale- 
şii și sfinţii de acum ai lui Dumnezeu. Căci sînt Duhul 
Sfînt al lui Hristos, Căruia 1 se cuvine slava și stăpi- 
nirea în veci. Amin». 


244. Ideea despre conștiința prezenţei (yvosrus). lui Hristos în inimă 
este, de asemenea, proprie sfintului Simeon Noului Teolog și dascălului 
său Simeon Evlaviosul şi ucenicului său Nichita Stithatul. 

245. Numai unit prin har cu Fiul cel după fire, credinciosul se 
poate adresa Tatălui ca Tatălui său propriu, fiind înfiat în Fiul. 

246. Altă idee comună a celor trei: Simeon Evlaviosul, sfîntul 
Simeon Noul Teolog și Nichita Stithatul. 


Cuvîntări morale 


Întîia cuvîntare morală 
a sfintului Simeon Noul Teolog 


Capitolele cuvîntării întîi : 1. Puţină învățătură 
despre fire, privind creaţia lumii și zidirea lui Adam. 
2. Despre căderea şi alungarea lui Adam din rai. 

3. Despre întruparea Cuviîntului și în ce chip s-a 
întrupat El pentru noi. 

4. Cum se va reînnoi iarăși zidirea și vor fi «ce- 
ruri noi și un pămînt nou», după apostol. 

5. Care va fi cea din urmă strălucire a zidirii ; și 
despre înger şi suflet. 

6. Cum se unesc cu Hristos și cu Dumnezeu toți 
sfinţii şi se fac una cu El. 

7. Cum trebuie să se plinească lumea de sus şi cum 
este acea lume și în ce chip se va plini. | 

8. Că de nu se vor naşte şi de nu se vor plini toți 
cei mai înainte rînduiţi din neam în neam pînă la ziua 
cea din urmă, lumea de sus nu se va plini. 

9. La cuvîntul Evangheliei : «Asemănatu-s-a Împă- 
răția lui Dumnezeu cu un împărat». Și care este nunta 
cea de taină a lui Dumnezeu. 

10. Că toţi sfinţii zămislesc în ei pe Cuvîntul lui 
Dumnezeu într-un chip apropiat Născătoarei de Dum- 
nezeu și-L nasc pe El și El se naște în ei și ei se nasc 
din EI ; și cum sînt fii și fraţi și mamă ai Lui. 

11. La cuvintul Evangheliei : «Și a trimis pe sluji- 
torii săi să cheme pe cei invitaţi la nuntă și n-au voit 
să vină», 

12. Că nu trebuie să cerceteze vreunul dintre cei 
neintroduşi tainele ascunse ale Împărăției cerurilor, îna- 
inte de lucrarea poruncilor și de sporirea și desăvîrși- 
rea în virtute. 

Ceea ce a trebuit să răspundem şi să spunem că- 
tre cei ce se împotrivesc nouă şi față de vorbăria ama- 
ră a lor, prin care birfesc tot ce le iese înainte, chiar 
dacă e din cele mai de cinste, e destul și potrivit cu ca- 
lea cea bună pe care Cuvîntul a călăuzit cuvîntul nos- 
tru **7. Căci buna desfășurare a cuvîntului şi săgețile lui 
care nimeresc ţinta nu sînt de la noi, ci de sus și din 
însoţirea cu Duhul, prin Care toți pot înainta pe calea 
cea bună pînă la atingerea scopului urmărit. 


Dar odată ce am isprăvit respingerea acelora, tre- 
buie să vedem, să cunoaștem și să cercetăm, urmînd 
dumnezeiescului Pavel, care sînt cele dăruite nouă de 
Dumnezeu, sau care e bogăţia (Efes. I, 16) bunătăţii Lui 
față de noi, pe care ne-a dăruit-o de la începutul crea- 
ției ; care e chipul formării noastre și cum am călcat 
porunca dată de sus și am căzut din acele bunătăţi ne- 
muritoare ; care este viața de acum şi lumea aceasta 
sub care şi după care se mișcă totul ; și care sînt cele 
ce sînt rînduite după acestea nouă, închinătorilor Trei- 
mii. Voi începe acum, punînd pe Dumnezeu ca început 
al cuvîntului. 


247. Acest început se referă la «Cuvintele apologetice, antiretice 
şi teologice» scrise mai înainte, după cum rezultă dintr-o notă marginală 
pusă de Nichita Stithatul, ucenicul sfîntului Simeon Noul Teolog, la în- 
ceputul ediției Cuvintelor morale (conform notei lui J. Darrouzes, Symeon 
le Nouveau Theologien, Trailes theologiques et €ethiques, tom. [, «Sources 
chretiennes», nr. 122, 1966, p. 172—173). 

1. Puţină învățătură despre fire, privind creaţia 
lumii şi zidirea lui Adam ?%. 


Dumnezeu nu a dat la început primilor oameni zi- 
diţi numai raiul, cum socotesc unii, nici nu l-a făcut 
numai pe om nestricăcios, ci cu mult mai mult și îna- 
intea lui, tot pămîntul acesta pe care îl locuim și toate 
cele de pe pămînt, ca și cerul şi cele din el, aducîndu-le 
la fiinţă în cinci zile. În a șasea zi a zidit apoi pe Adam 
și l-a așezat pe el domn și împărat al întregii lumi vă- 
zute. Şi nici Eva nu era atunci adusă la existenţă, nici 
raiul, ci numai lumea aceasta fusese creată ca un fel 
de rai, nestricăcioasă, dar materială și supusă simţuri- 
lor **. Pe ea a dat-o, cum s-a spus, lui Adam și urma- 
șilor lui, spre a se bucura de ea. 

Dar să nu-ţi pară aceasta un lucru ciudat, ci aşteap- 
tă urmarea cuvîntului, care-ţi va dovedi aceasta în chip 
limpede prin însăși Sfînta Scriptură : «La început a fă- 
cut Dumnezeu cerul și pămîntul. Iar pămîntul era ne- 
văzut și netocmit» (Facere I, 1—2). Pe urmă, istorisind 
în amănunt toate celelalte fapte ale creaţiei lui Dum- 
nezeu, după ce spune : «Și s-a făcut seară și s-a făcut 
dimineață, ziua a cincea» (Facere I, 23), adaogă : «Și a 
zis Dumnezeu : să facem pe om după chipul și asemă- 
narea Noastră și să stăpiînească peste peștii mării și pes- 
te păsările cerului și peste animalele de pe tot pămîntul 

248. Sfîntul Simeon nu descrie pe larg starea de la început a firii și 
a omului. Acestea sînt lucruri de taină, pe care noi nu le putem înţelege 
în starea în care ne aflăm acum. El se mulțumește să afirme caracterul 
incoruptibil al creaţiei de la început, ca şi al trupului omenesc. Totuși 
natura rodea îmbelșugat, iar trupul omenesc se împărtășea de rodurile 
naturii. Cum se împacă acestea între ele, noi nu putem înţelege. Noi 
sîntem obișnuiți să concepem incoruptibilitatea (nestricăciunea) de la în- 
ceput, ca ceva întru totul contrar stării coruptibile de acum. Dar pro- 
babil că starea incoruptibilă de la început a creaţiei era într-o anumită 
măsură numai o potenţialitate, care avea să se actualizeze cu timpul. 
În orice caz exista o mișcare în ea. Cum se împăca însă mişcarea cu 
incoruptibilitatea, ne e greu să înțelegem. 


249. Ideea că lumea întreagă a fost creată ca un rai, o preia și 
Nichita Stithatul în «Vederea raiului». 

şi peste toate cele ce se tîrăsc pe pămînt. Și a făcut 
Dumnezeu pe om, după chipul lui Dumnezeu l-a făcut 
pe el, bărbat și femeie i-a făcut pe ei» (Facere I, 24—27). 
Spune bărbat și femeie, nu pentru că Eva era deja fă- 
cută, ci pentru că se afla împreună cu Adam în coasta 
lui. lar aceasta o veţi cunoaște mai limpede din cele ce 
urmează : «Și i-a binecuvîntat pe ei Dumnezeu zicînd: 
creșteți și vă înmulțiţi și umpleţi pămîntul și-l stăpîniţi 
pe el şi stăpîniţi peste peștii mării şi peste păsările ceru- 
lui și peste toate animalele de pe tot pămîntul și peste 
toate cele ce se tiîrăsc pe pămînt» (Facere I, 28). 

Vezi cum a dat Dumnezeu întreagă această lume, 
ca pe un rai, omului de la început ? Căci de ce alt pă- 
mînt vorbește, dacă nu de acesta în care locuim şi acum, 
cum s-a zis, și nicidecum de altul ? De aceea adaogă zi- 
cînd : «Şi a zis Dumnezeu : iată, v-am dat vouă toată 
iarba purtătoare de sămînță, care este pe faţa pămîn- 
tului ; și tot pomul care are în sine rod purtător de să- 
mînţă va fi vouă spre mîncare și tuturor animalelor pă- 
mîntului și tuturor păsărilor cerului și tuturor celor ce 
se tîrăsc pe pămînt» (Facere I, 29—30). Vezi că toate 
cele văzute, cele de pe pămînt și din mare, le-a dat lui 
Adam și nouă urmaşilor lui spre folosire și nu i-a dăruit 
lui numai raiul ? Căci toate cîte le-a spus lui Adam, ni 
le-a spus nouă, tuturor, precum Același Dumnezeu a 
spus mai pe urmă către apostoli prin Cuvîntul cel viu 
al Său, zicînd : «Cele ce le spun vouă, le spun tuturor» 
(Marcu XIII, 37). Căci El ştia că neamul nostru se va 
înmulți pe pămînt, în mulțimi nesfîrșite și nenumărate. 
Şi dacă, cu toate că am călcat porunca Lui și am fost 
osîndiţi să vieţuim în chip trecător și să murim, noi 
oamenii am ajuns la atîta mulțime, gîndeşște-te câți ar fi 
trebuit să fie cei născuţi de la creaţia lumii dacă n-ar îi 
murit ? Şi ce viață şi petrecere ar fi avut, dacă s-ar fi 
păstrat nestricăcios și nemuritor, într-o lume nestrică- 
cioasă, dacă ar fi trăit o viaţă fără de păcat și fără supă- 


SFINTUL SIMEON NOUL TEOLOG, INTIIA CUVINTARE MORALĂ 123 





rări, fără griji și fără osteneală ? Şi cum s-ar fi înălţat 
prin înaintarea în păzirea poruncilor lui Dumnezeu și 
prin înfăptuirea gîndurilor bune, în chip treptat, la o 
slavă și la o schimbare mai desăvârșită, apropiindu-se de 
Dumnezeu și de luminile izvorite din Dumnezeire ? Cum 
s-ar fi făcut sufletul fiecăruia mai strălucitor, iar trupul 
supus simţurilor și material s-ar fi prefăcut și preschim- 
bat în nematerial și duhovnicesc și mai presus de toată 
simţirea ? % Dar și ce mare bucurie și veselie ar fi spo- 
rit în noi din convieţuirea noastră ?%! Fără îndoială o 
bucurie cu totul negrăită și neînțeleasă de gîndurile 
noastre. 

Dar să revenim la tema noastră. Deci lumea în- 
treagă a fost dăruită, ca să repet cele spuse, lui Adam, 
ca o unică ţară şi ca un cîmp unic. lar pe toate le-a fă- 
cut Dumnezeu în şase zile. Ascultă cum o spune aceasta 
în chip limpede Sfînta Scriptură. Căci după ce a spus: 
«Și a făcut Dumnezeu pe om, după chipul lui Dumnezeu 
l-a făcut pe el, bărbat şi femeie i-a făcut pe ei și i-a bi- 
necuviîntat pe ei» şi celelalte, a adăugat zicînd: «Și a 
văzut Dumnezeu toate cîte le-a făcut și iată erau bune 
foarte. Și s-a făcut seară și s-a făcut dimineață, ziua a 
şasea» (Facere I, 31) ; «și a isprăvi Dumnezeu în ziua 
a șasea lucrurile Lui pe care le-a făcut și s-a odihnit 
Dumnezeu în ziua a șaptea de toate lucrurile Lui pe ca- 
re a început a le face» (Facere II, 2—3). Apoi voind să 
ne înveţe cum a făcut Dumnezeu pe om și din ce, re- 
petînd pe scurt cuvîntul, zice iarăși : «Aceasta este car- 
tea facerii cerului și pămîntului, cînd au fost făcute» 
(Facere II, 4). Și puțin mai departe : «Și a zidit Dum- 
nezeu pe om ţărînă din pămînt», care trebuie înțeleasă 

250. Nematerial și mai presus de toată simţirea, prin copleșirea 
lui de spiritualitatea întărită de Duhul dumnezeiesc. 

251. Dacă orice bucurie vine din comuniune, comuniunea desăvir- 


șită a omului fără păcat ar fi pricinuit o bucurie nesfirşit mai mare decit 
orice bucurie pe care o cunoaştem. 

așa : a făcut Dumnezeu pe om, luînd ţărînă din pămînt. 
“Și a suflat în faţa lui suflare de viaţă și s-a făcut omul 
spre suflet viu» (Facere II, 7). 


După ce ne-a arătat modul creaţiei, Dumnezeu, 
asemenea unui împărat și stăpinitor bogat, nu face pă- 
mîntul stăpiînit de el ca o singură cetate înconjurată de 
ziduri, nici ca o singură casă închisă, ci despărțind mo- 
şia cea una în multe părți, o parte o face să fie semă- 
nată, alta o orînduiește ca vie, alta o lasă ca rezervă, iar 
într-o parte şi într-un loc plăcut şi frumos ridică clădi- 
rile, unde zidește palate şi case, construiește băi şi plan- 
tează grădini și imaginează tot felul de locuri de desfă- 
tare, ridicînd în jurul tuturor un zid şi face chei și porţi 
deschise și închise. Dar nu se mulțumește nici cu aceas- 
ta, ci pune și paznici, deşi nu se teme de nimeni, pentru 
ca locuinţa lui să fie și mai strălucitoare şi mai felurită 
prin acestea toate și închisă prietenilor nerecunoscători 
și răi, ca și slujitorilor răzvrătiți, dacă se vor găsi vreunii 
dintre aceștia, iar prietenilor adevăraţi și credincioși și 
chiar slujitorilor recunoscători să le fie neîmpiedicată 
intrarea în ea și ieşirea din ea. Aşa a făcut şi Dumne- 
zeu omului întîi zidit. Căci, după ce a făcut toate din 
cele ce nu sînt și a făcut pe om și s-a odihnit în ziua a 
şasea de toate lucrurile Lui pe care a început să le facă, 
a sădit raiul în Eden la răsărit, pregătindu-l ca pe un 
palat împărătesc într-o parte a lumii și a așezat în el pe 
omul pe care l-a făcut. 

Pentru ce, deci, nu a sădit raiul care trebuia să fie 
făcut în ziua a şaptea, ci l-a sădit pe el la răsărit după 
aducerea la existenţă a întregii creații ? Pentru că Dum- 
nezeu, cunoscînd de mai înainte toate, a creat lumea 
într-o ordine și într-o stare bine orînduiță și cele șapte 
zile le-a stabilit ca chip al celor șapte perioade (veacuri) 
ce aveau să se desfășoare pe urmă, iar raiul l-a sădit 
după acestea, ca pe unul ce avea să însemne veacul 

viitor *”. Dar pentru ce atunci Duhul Sfînt n-a unit 
ziua a opta, cu cele șapte zile dinainte ? Pentru că nu 
era potrivit să numere această zi în ciclul celorlalte, în 
care prima și a doua ș.a.m.d. pînă la a şaptea, repetin- 
du-se în cerc, alcătuiesc săptămînile, ziua întîi revenind 
în acest ciclu de tot atîtea ori cite săptămîni vor fi ; ci 
trebuia ca aceea să fie în afara acestora, ca una ce nu 
are început și sfîrșit *%. Căci nu e o zi care nu e acum, 
ci va îi şi-și va lua începutul în viitor, ci a fost dinainte 
de veacuri şi este și acum și va fi în vecii vecilor. Dar se 
zice că va veni și ni se va descoperi la sfîrșit ca o zi uni- 
că, neînserată și fără sfîrşit, prin faptul că va veni 
la noi. 

la seama, de altfel, că nu s-a scris : «A făcut Dum- 
nezeu raiul», nici : «A zis : să fie, şi s-a făcut». Ci : «l-a 
sădit Dumnezeu pe el și a făcut să răsară din pămînt 
tot pomul frumos la vedere și bun la mîncare» (Facere 
II, 9), avînd roade de tot felul, care nu se stricau și nu 
lipseau niciodată, ci erau totdeauna proaspete și dulci 


și procurau dulceaţă şi desfătare primilor oameni. 
creaţi **. Căci trebuia să se procure trupurilor lor nestri-" 


căcioase și o hrană nestricăcioasă. De aceea viaţa şi pe- 
trecerea lor în mijlocul raiului era și ea lipsită de oste- 


252. Raiul are deci şi o semnificaţie eshatologică. E pus chiar în 
început sfîrșitul desăvirşit şi veșnic. Dacă lumea a fost făcută înainte 
de om, raiul a fost făcut după om, ca ţintă spre care trebuia să înainteze 
omul și prin efortul lui. Adică raiul de la început trebuia să fie dezvoltat 
prin om într-un rai şi mai desăvirşit. Şi toată creaţia trebuia să fie 
făcută ca acest rai. 

253. Cele șapte zile reprezintă repetiţia timpului, care nu poate 
ieși din el însuși prin sine, reprezentat ca un inel. Ziua a opta 
reprezintă veșnicia care e dincolo de timp şi care n-are sfîrșit, căci 
nimic în ea nu are margini. Ea nu e o repetiție, în sensul trecerii de 
la un lucru la altul din același plan. Ci e infinitatea trăită continuu în 
mod integral. Ea e de aceea din alt plan, nu rezultă din ordinea timpului 
și a naturii ce se repetă prin trecerea de la un lucru finit la alt lucru 
finit şi aşa în continuu. 

254. Deci prin transparența pămîntului oamenii dintîi se împărtă- 
şeau de dulceaţa fructelor raiului, sau ale veşniciei, ale unor fructe care 
nu se stricau, fiind în comunicare cu infinitatea. 


N 

neli şi de frămîntări. Acest rai l-a înconjurat Făcătorul 
lui cu ziduri, așezînd o intrare prin care ei intrau și 
ieșeau. 


2. Despre căderea și -alungarea lui Adam din rai. 


Deci Adam a fost zidit cu un trup nestricăcios, dar 
material și încă nedeplin duhovnicesc. Și a fost așezat 
de Făcătorul ca un împărat nemuritor în această. lume 
nestricăcioasă ; nu spun numai în rai, ci în toată lumea 
de sub cer %%5. Dar le-a dat lor și lege, poruncindu-le ca 
numai din pomul acela să nu mănînce. El însă, dis- 
preţuind porunca, n-a crezut Făcătorului și Stăpînului, 
Care a zis : «În ziua în care veţi mînca din el, cu moarte 
veți muri» (Facere II, 17), ci au socotit mai vrednic de 
crezare pe șarpele viclean (Isaia XXVII, 1), care a spus: 
«Nu veţi muri cu moarte, ci în ziua în care veți mînca, 
veţi fi dumnezei, cunoscînd binele și răul» (Facere III, 
5) ; «şi au mîncat din el» (Facere III, 6). Și îndată au 
fost dezbrăcaţi de veșmîntul nestricăcios şi s-au îm-- 
brăcat în stricăcios. 

Văzîndu-se pe sine gol, Adam s-a ascuns și s-a în- 
cins cu frunze de smochin cusute, încercînd să-și aco- 
pere ruşinea. De aceea cînd Dumnezeu îi zice : «Adame, 
unde ești ?» (Facere III, 9), el răspunde : «Am auzit gla- 
sul Tău și cunoscînd goliciunea mea, m-am temut şi 
m-am ascuns» (Facere III, 10). Chemîndu-l la pocăință, 
Dumnezeu îi zice : «Cine ţi-a spus că ești gol ? Nu cum- 
va ai mîncat din pomul, din care ţi-am poruncit ca nu- 
mai din el să nu mănînci ?» (Facere III, 11)%. Acela însă 
n-a voit să spună că a păcătuit ; dimpotrivă, a dat vina 

255. Toată lumea era străbătută de lumina veșnică san a prezenţei 
lui Dumnezeu sau a raiului. Toată lumea era pe de o parte rai, pe de 
alta străbătută de rai. Lumea era în parte rai, putind deveni rai deplin, 
şi în parte se putea detașa de el. Omul folosindu-se de fructul pomului, 
ia zi un fruct detașat de ambianța veşniciei, a început să se detașeze 


256. Căderea din rai s-a produs întîi în planul conștiinței omului. 
El nu se mai simţea în rai. 

pe Dumnezeu, Care le-a făcut toate foarte bine, zicînd : 
«Femeia, pe care mi-ai dat-o, ea mi-a dat și am mîn- 
cat» (Facere III, 12) ; iar aceea, la rîndul ei, a pus vina 
pe șarpe. Deci ne voind ei să se pocăiăscă și să cadă îna- 
intea Stăpînului, sau să ceară iertare, Dumnezeu îi alun- 
gă şi-i scoate din rai, ca dintr-un palat împărătesc şi ca 
dintr-o casă preaîmpodobită, ca să viețuiască pe acest 
pămînt ca niște exilați şi scoși peste graniță. 

«Și îndată a pus o sabie de foc ca să păzească in- 
trarea la pomul vieţii» (Facere III, 24). Aceasta nu în- 
seamnă că ei vor fi readuși iarăși, după refacerea lor, 
în același rai supus simţurilor și material. Nu în acest 
scop a fost păstrat el pînă acum ; nu pentru aceasta nu 
l-a blestemat pe el Dumnezeu ?”. Ci pentru că e tipul 
vieţii viitoare şi chipul veșnicei Împărăţii a cerurilor. 
Căci dacă n-ar avea acest rol de tip, ar fi trebuit să fie 
blestemat, ca unul în care s-a săvîrșit neascultarea lui 
Adam. Dar n-o face aceasta. O face însă cu tot pămîn- 
tul celălalt, fiindcă, precum am zis, era nestricăcios ca 
şi raiul și producea de la sine toate. De aceea, pentru ca 
Adam cel ieşit de acolo să nu ducă mai departe o viaţă 
liberă de greutăţi, de osteneli şi de sudori, blestemă pă- 
miîntul acesta, zicînd : «Blestemat să fie pămîntul în 
lucrurile tale. În necazuri să te hrăneşti din el în toate 
zilele vieţii tale. Spini și mărăcini să-ţi răsară ţie şi să 
mănînci iarba cîmpului, rînduită fiarelor și dobitoacelor 
necuvîntătoare. În sudoarea feţei tale să-ți mănînci pîi- 
nea ta, pînă ce te vei întoarce în pămîntul din care ai 
fost luat ; că pămînt eşti şi în pămînt te vei întoarce» 
(Facere III, 17—19). 


257. Darrouzes spune că sfîntul Simeon credea, ca mulţi din contem- 
poranii săi, în supraviețuirea acestui rai sensibil, dar nu ca reședință a 
sfinților răposaţi (op. cit., p. 186, nota 1). Dar din cele ce urmează se 
pare că raiul din care a fost scos Adam s-a păstrat nu numai în sensul 
acesta, ci şi în înțelesul Împărăției lui Dumnezeu, care poate penetra 
din nou întreaga creaţie. De aceea raiul sensibil special nu mai are 
o importanţă practică. 

Pe drept cuvînt, trebuia deci ca cel ce fusese cobo- 
rit prin neascultare la stricăciune și la moarte să locu- 
iască un pămînt trecător și stricăcios și să se împărtă- 
şească din hrană asemănătoare, așa cum merita. Odată 
ce desfătarea îmbelșugată și vieţuirea nestricăcioasă și 
neobositoare îl dusese pe om la uitarea și la dispreţuirea 
bunătăţilor date de Dumnezeu, pe drept cuvînt a fost 
osîndit să lucreze pămîntul în osteneală și sudoare şi așa 
să-și procure cîte puţină hrană din el, ca unul ce se afla 
sub un epitrop. Așa l-a primit pămîntul blestemat mai 
întîi şi lipsit de rodirea de la sine de mai înainte, pe ne- 
ascultător. În ce scop și pentru ce ? Ca, lucrat de el în 
sudoare și osteneală multă, să-i dea cele ce cresc din 
el, cu măsură, spre împlinirea trebuinţelor lui ; iar ne- 
lucrat, să rămînă neroditor, dindu-i numai spini și mă- 
răcini. De fapt, ieșind Adam din rai, toată creația adusă 
de Dumnezeu la existenţă din cele ce nu sînt, văzindu-l, 
n-a mai voiţ să i se supună neascultătorului. Soarele n-a 
mai voit să strălucească, și luna n-a mai voit să se arate, 
stelele n-au mai voit să se lase văzute, izvoarele n-au 
mai voit să ţișnească, riurile n-au mai voit să curgă, ae- 
rul s-a strîns în sine să nu mai dea putinţă de suflare 
celui ce-l bate %%, fiarele și toate animalele pămîntului, 
văzîndu-l pe om dezbrăcat de slava dinainte, l-au dis- 
prețuit şi s-au înfuriaţ toate îndată împotriva lui. Cerul 
s-a mişcat, cu dreptate, ca să cadă oarecum asupra lui, 
şi pămîntul n-a mai binevoit să-l poarte pe spatele lui. 

Ce face atunci Dumnezeu, Care a făcut toate și l-a 
zidit şi pe om ? Cunoscînd mai înainte de întemeierea 
lumii că Adam va călca porunca și rînduind de mai îna- 
inte viaţa şi refacerea lui din nașterea din nou, prin naş- 
terea Fiului lui Dumnezeu, înfrinează toate cu puterea, 
cu mila și cu bunătatea Sa și oprește pornirea tuturor 
făpturilor și le supune îndată omului pe toate, ca şi îna- 


258. li lipsea naturii ajutorul energiilor necreate de sus, căci acelea 
se retrăseseră în cea mai mare parte. 

inte **. EI voieşte ca zidirea să slujească omului, pentru 
care a fost creată, deși s-a făcut stricăcioasă pentru 
omul stricăcios. Căci voiește ca atunci cînd acesta se va 
reînnoi iarăși și se va face duhovnicesc, nestricăcios și 
nemuritor, eliberîndu-se și ea de robia stricăciunii, să se 
reînnoiască împreună cu el şi să se facă întreagă nestri- 
căcioasă şi duhovnicească, după ce a fost supusă de 
Dumnezeu celui ce s-a răzvrătit şi nu i-a slujit Lui. 
Aceasta a rînduit-o Preamilostivul Dumnezeu şi Domn 
înainte de întemeierea lumii. 

După ce Dumnezeu a rînduit acestea într-un chip 
înţelept, Adam alungat din rai a avut copii, și-a isprăvit 
viaţa și a murit. La fel şi cei născuţi din el. Oamenii de 
atunci, avînd proaspătă amintirea căderii, deoarece afla- 
seră despre ea de la Adam și Eva, cinsteau pe Dumne- 
zeu ca pe un Stăpîn și se închinau Lui. De aceea Abel și 
Cain îi aduceau jertfe din avuţiile lor. Și Dumnezeu, 
scrie Scriptura, a luat aminte la aducerea și la jertfa lui 
Abel, dar nu și la cea a lui Cain. Cain cunoscînd aceas- 
ta, s-a supărat pînă la moarte și aceasta l-a dus la piz- 
muirea și la uciderea fratelui (Facere IV, 3—5). Dar 
după aceea Enoh a plăcut lui Dumnezeu şi a fost mutat 
de aici de El (Facere V, 24), iar Ilie a fost înălțat în car 
de foc (2 Regi II], 11). Astfel, după hotărîrea dată contra 
lui Adam și a seminţei lui, şi după alungarea lui, pe fiii 
lui Adam care au plăcut Lui i-a cinstit cu mutarea şi cu 
prelungirea vieţii şi i-a eliberat de stricăciune ; adică de 
întoarcerea în pămînt și de coborirea la iad. Prin aceas- 
ta a arătat că dacă a făcuţ așa cu cei ce trebuiau să 
moară, sau, mai drept vorbind, să se preschimbe, de 
cîtă slavă și cinste și milă nu l-ar fi învrednicit pe Adam, 

259. Dumnezeu, cuprins de milă, nu lasă făptura Sa umană într-o 
totală despărțire de mila și de un anumit har al Său, ci îi dă harul 
nădejdii viitoarei mîntuiri și ţine prin aceasta toate într-o legătură cu 
Sine, iar pe om, într-o anumită stăpînire asupra naturii, ca singura ființă 


conștientă şi liberă capabilă să-și dorească mîntuirea și să lucreze pen- 
tru ea, dezvoltîndu-se în cadrul naturii. 


9 — Filocalia 

lăsîndu-l să petreacă în rai, dacă n-ar fi călcat porunca, 
sau, după ce a călcat-o, s-ar fi pocăit. 

Astfel au cunoscut cei vechi pe Făcătorul lor, învă- 
țînd unii de la alţii prin predanie, în cursul timpului, 
cele privitoare la Dumnezeu. Pe urmă, înmulţindu-se 
oamenii (Facere VI, 1) şi întorcîndu-și cugetarea, din 
tinereţe, spre cele rele, au căzut în uitarea și necunoaș- 
terea Făcătorului lor și nu numai că au cinstit pe idoli 
şi pe demoni ca dumnezei, ci și însăși zidirea dată lor de 
Dumnezeu spre slujirea lor au îndumnezeit-o, închinîn- 
du-i-se ca lui Dumnezeu (Rom. I, 25). Şi s-au predat pe 
ei la toată neînfrînarea și fapta necurată (Efes. IV, 19), 
întinînd pămîntul, aerul, cerul şi toate cele de sub el 
prin faptele lor necuviincioase. Căci nimic altceva din 
toate celelalte nu murdărește pămîntul așa de mult și nu 
face așa de necurat lucrul curat al lui Dumnezeu, ca fap- 
tul de a-l îndumnezei și de a-i aduce închinare întocmai 
ca lui Dumnezeu, așezîndu-l în locul Făcătorului şi Zi- 
ditorului. Astfel toată zidirea a fost murdărită și adusă 
la stricăciune de către oameni, prin îndumnezeirea ei și 
prin închinarea ce i s-a adus. Dar cînd a fost atins vîrful 
răutății şi toţi au fost închiși în neascultare (Rom. XI, 
32), după dumnezeiescul apostol, Însuși Fiul lui Dum- 
nezeu și Dumnezeu s-a pogorît pe pămînt ca să rezi- 
dească pe cel zdrobit, să facă viu pe cel omorit și să ri- 
dice făptura Sa din rătăcire. 

Dar ia seama, te rog, întocmai la ceea ce spun. Căci 
cuvîntul ne va fi de folos atît nouă cît și rîndurilor vii- 
toare de oameni. Dar trebuie să ne folosim de un chip 
oarecare pentru înțelegerea întrupării Cuvîntului și a 
nașterii Lui de negrăit din pururea Fecioara Maria și 
pentru cunoașterea cuvenită a tainei iconomiei ascunsă 
dinainte de veacuri (Efes. II], 9), spre mîntuirea neamu- 
lui nostru. 

3. Despre întruparea Cuvântului şi în ce chip s-a 
întrupat El pentru noi. 


La facerea de odinioară a strămoașei Eva, Dumne- 
zeu a luat coasta însuflețită a lui Adam și a zidit-o ca 
femeie. De aceea n-a mai suflat în ea ca în Adam, su- 
flare de viaţă, ci a făcut partea pe care a luat-o din 
Adam, trupul întreg al femeii și pîrga Duhului, pe care 
au luat-o împreună cu trupul însufleţit, a făcut-o suflet 
viu deplin, făcînd deodată amîndouă părţile omului. La 
fel, luînd trup însuflețit din sfînta Născătoare de Dum- 
nezeu și pururea Fecioara Maria, ca o mică pîrgă din 
frămîntătura firii noastre, adică din suflet şi trup, Făcă- 
torul şi Ziditorul Dumnezeu a unit-o cu dumnezeirea Sa 
necupzinsă și neapropiată. Mai bine zis, unind ființial 
cu ființa noastră întreg Ipostasul dumnezeirii Lui, a 
unit ființa noastră, în chip neamestecat, cu aceea, adi- 
că fiinţa omenească și ființa Sa, zidind fiinţa omenească 
ca templu sfînt Sieși. Astfel Însuși Făcătorul lui Adam 
s-a făcut om desăvîrșit în chip neschimbat și neprefăcut. 

Căci precum din coasta aceluia a făcut, cum am spus 
mai înainte, femeia, așa din fiica Lui, din pururea Fecioa- 
ra şi Născătoarea de Dumnezeu Maria, luînd trup fără 
de sămînţă, s-a născut în chip asemănător primului om 
creat, ca precum acela prin neascultare s-a făcut înce- 
putul nașterii întru stricăciune și spre moarte, aşa 
Hristos, și Dumnezeu, prin împlinirea a toată drepta- 
tea (Matei III, 15), să se facă pirga rezidirii și nemuririi 
noastre întru nestricăciune. Aceasta vrea să o spună și 
dumnezeiescul Pavel, zicînd : «Primul om din pămînt e 
pămintesc; al doilea om e Domnul nostru din cer. Pre- 
cum e cel pămiîntesc, așa sînt și cei pămiîntești; și precum 
e cel ceresc, așa sînt și cei cereşti» (1 Cor. XV, 47—48). 
Și iarăși: <Pîrga e Hristos, apoi cei ai lui Hristos» 
(1 Cor. XV, 22). Căci odată ce E1 a fost om desăvirșit în 
suflet și trup, asemenea nouă în toate, afară de păcat 

(Evr. IV, 15), comunicîndu-ne prin credința în El din 
dumnezeirea Lui, ne face și pe noi rudenii ale Lui, du- 
pă firea și ființa Sa dumnezeiască. 

E o taină nouă și minunată. Dumnezeu Cuvîntul a 
luat de la noi trupul pe care nu-l avea după fire și s-a 
făcut ceea ce nu era. Și împărtășește celor ce cred în El 
din dumnezeirea Sa, pe care n-a dobîndit-o nici unul 
dintre îngeri sau oameni vreodată și aceștia se fac dum- 
nezei, adică ceea ce nu erau, prin lucrare şi har. Așa le 
dăruiește lor putere să se facă fii ai lui Dumnezeu (loan 
I, 12). De aceea s-au făcut și se fac neîncetat și niciodată 
nu vor înceta să se facă fii ai lui Dumnezeu 2%. Ascultă 
pe dumnezeiescul Pavel care îndeamnă : «Și precum am 
purtat chipul celui pămîntesc, să purtăm și chipul celui 
ceresc» (1 Cor. XV, 49). Atitea despre acestea. Să conti- 
nuăm deci iarăşi cuvîntul nostru. 

Deci Dumnezeu, Cel peste toate, a venit pe pămînt 
ca să rezidească și să înnoiască pe om prin prezența Sa 
şi să binecuvinteze toată zidirea blestemată din pricina 

În scopul acesta, ascultă cu luare-aminte, a dat 
viaţă şi a făcut nestricăcios sufletul pe care l-a luat, dar 
trupul Său neprihănit şi dumnezeiesc ?, deși l-a îndum- 
nezeit, l-a purtat încă stricăcios (coruptibil) şi mate- 
rial %%*, Căci ceea ce mănîncă și bea, ostenește și asudă, 
e legat și lovit, atirnat și pironit pe cruce, este în chip 
vădit stricăcios și material. Pentru că toate acestea sînt 
însuşiri ale trupului stricăcios. De aceea a și murit şi a 
fost așezat în mormiînt. Dar cînd a înviat întru nestrică- 

260. Se afirmă aci o devenire a stării de îndumnezeire, care e şi o 
anumită stare de incoruptibilitate. E un paradox care era propriu, se 
pare, şi stării primordiale. 

261. Dumnezeiesc în sensul că era al ipostasului dumnezeiesc şi 
era îndumnezeit. 

262. Poate trupul lui Iisus încă coruptibil (stricăcios), dar purtînd 
în el potenţa incoruptibilităţii, prin Duhul dumnezeiesc, ne ajută în parte 
să înțelegem starea de incoruptibilitate a trupului de la început al lui 


Adam, deși trupul lui Hristos ia coruptibilitatea odată cu afectele nepă- 
cătoase intrate în fire prin păcatul lui Adam. 

ciune, a înviat împreună și trupul însuși duhovnicesc, 
cu totul dumnezeiesc şi nematerial %%. De aceea n-a rupt 
nici pecețile mormîntului cînd a ieşit din el. Ba a intrat 
și a ieșit şi prin ușile încuiate, neîmpiedicat 2%. 

De ce n-a făcut îndată, împreună cu sufletul, și 
trupul pe care l-a luat, duhovnicesc și nestricăcios ? 
Pentru că și Adam, mîncînd din pomul din care Dum- 
nezeu îi poruncise să nu mănînce, îndată a trebuit să 
suporte, din neascultare, moartea sufletului, dar moar- 
tea trupului numai la mulți ani după aceea 7%. De aceea 
a înviat şi a readus la viaţă întîi sufletul îndumnezeit, 
care a primit pedeapsa morţii și apoi trupul. Căci Dum- 
nezeu rînduise ca acesta, potrivit hotărîrii de odinioară, 
să se întoarcă prin moarte în pămînt, iar prin înviere 
să-și recapete nestricăciunea. În afară de aceasta, cobo- 
rînd în iad, Hristos a eliberat din legăturile veșnice 
sufletele sfinților ţinuţi acolo și le-a înviat, așezîndu-le 
în loc de odihnă și de lumină neînserată, dar trupurile 
lor încă nu, ci le-a lăsat în morminte pînă la învierea 
de obște. 

Deci taina aceasta nu s-a săvirșit numai cu Hris- 
tos, în chipul amintit, ci pentru toată lumea, și cu fie- 
care din sfinţii de odinioară și se săvîrșeşte fără încetare 
pînă acum. Căci primind Duhul Stăpînului şi Dumne- 
zeului nostru, ne facem părtaşi de dumnezeirea și de 
ființa Lui. Şi mîncînd atotneprihănitul Lui trup, adică 
dumnezeieşștile Taine, ne facem cu adevărat în chip de- 
plin contrupești şi înrudiţi cu El, cum spune și dum- 
nezeiescul Pavel însuși : «Sîntem os din oasele Lui și 

263. Cu totul dumnezeiesc și nematerial era trupul lui Hristos, după 
înviere, ca copleşit de dumnezeire și de Sfîntul Duh. 

264. Trupul lui Adam la început nu era în această stare. De aceea 
incoruptibilitatea lui trebuie să fi avut încă un caracter potenţial. 

265. Precum incoruptibilitatea trupului după Hristos este ceva ce 
se dezvoltă, aşa şi incoruptibilitatea lui dinainte de cădere a fost, se 
pare, ceva ce avea să se dezvolte. Dar incoruptibilitatea primordială po- 


tențială s-a putut dezvolta şi într-o coruptibilitate tot mai mare care a 
sfirșit în moarte. 

carne din carnea Lui» (Efes. V, 30); sau iarăși: «Din 
plinătatea dumnezeirii Lui noi toți am luat şi har peste 
har» (loan I, 16 şi Colos. II, 9). Ajunși astfel, ne facem 
asemenea după har iubitorului de oameni Dumnezeu și 
Stăpînului nostru însuși, restabiliți și reînnoiţi cu sufle- 
tul ; şi sîntem făcuți nestricăcioși și ca înviați din morți. 
Căci văzîndu-L, pe Cel ce a binevoit să se facă asemenea 
nouă și fiind văzuţi de EI, ne-am învrednicit să ne îa- 
cem asemenea Lui, așa cum se întîmplă cu cineva care 
vede de departe fața prietenului și vorbește cu el și i se 
adresează și aude glasul lui 2%. 


Astfel sfinții din veac, cei de odinioară și cei de 
acum, privind duhovnicește, nu privesc o formă, sau un 
chip, sau o reproducere, ci o lumină fără formă *”, pre- 
cum şi ei sînt lumină din lumina Duhului. Dar făcîn- 
du-se astfel fiecare dintre sfinţi, nu se face și trupul lui 
îndată nestricăcios şi spiritual ; ci precum fierul ars de 
foc se împărtășește de lumina lui şi leapădă îndată ne- 
greala sa, dar despărțindu-se de foc se face și se vede 
iar rece şi negru, așa și trupurile sfinţilor, împărtăşin- 
du-se de harul unit cu sufletul lor sau cu focul dumne- 
zeiesc, se sfinţesc și arzînd se fac şi ele străvezii și lumi- 
noase și se fac mult deosebite și cu mult mai de cinste 
decît celelalte. Dar cînd sufletul iese și se desparte de 


266. Sfintul Simeon dă o explicaţie spirituală procesului de asemă- 
nare a omului credincios cu Hristos. Privind mereu la Hristos și Hristos 
privind mereu la el și aflîndu-se într-o convorbire continuă, omul devine 
tot mai asemenea lui Hristos, căci imită chipul Lui, își însușeşte modul 
Lui de a fi și de a gîndi. Iar prin aceasta i se transmite omului puterea 
spirituală însăşi a lui Hristos. Această idee constituie şi o recomandare 
dată de sfintul Simeon credincioşilor. Sfîntul Simeon înfățișează o hristo- 
logie practică, nu una teoretică. 

267. Lumina lui Hristos văzută de sfinți nu are formă, ci e pre- 
zența Lui reală, dar cu neputinţă de definit, însă intens simțită şi cu- 
noscută ca lumină specifică a prezenţei Lui însuși. Prezența aceasta spi- 
rituală are în ea caracterele tuturor însușirilor proprii ale lui Hristos: 
blindeţe, iubire, curăţire, putere desăvirşită etc. În felul acesta cel ce o 
simte ştie că e prezenţa lui Hristos și nu a altcuiva şi se face după 
chipul Lui. 

trup, îndată se predau și trupurile acestea stricăciunii 2% 
și se desfac puţin cîte puţin. Dar cele ce persistă ani în- 
delungaţi nu rămîn nici total nestricăcioase și nu se fac 
nici total stricăcioase, ci menţin în ele atît semnele stri- 
căciunii cît și pe ale nestricăciunii, fiind păstrate spre a fi 
făcute total nestricăcioase și înnoite la înviere %*. 

În ce scop şi pentru ce ? Pentru că nu se cuvenea 
să învie și să fie făcute nestricăcioase trupurile oameni- 
lor înaințe de înnoirea făpturilor; și precum a fost adusă 
întîi creația la existență în stare nestricăcioasă și 
apoi omul, tot aşa trebuie să fie schimbată și mutată de 
la stricăciune la nestricăciune întîi creaţia, apoi îm- 
preună cu ea şi odată cu ea să se înnoiască și trupurile 
descompuse ale oamenilor, pentru ca iarăși omul devenit 
spiritual şi nemuritor să locuiască într-un loc nestrică- 
cios și veşnic. Ca să vezi că acesta este adevărul, ascultă 
pe Petru, apostolul, care zice : «Va veni ziua Domnului 
ca un fur noaptea, în care cerurile arzînd se vor des- 
face și stihiile arzîind se vor topi» (2 Petru III, 10). 
Acestea nu se vor pierde, ci după topire se vor modela 
şi preschimba într-o stare mai bună și veșnică. De unde 
o știm aceasta ? Din cuvintele aceluiași apostol, care 
adaugă : «Așteptăm ceruri noi și pămînt nou, potrivit 
făgăduinței» (2 Petru III, 13). Ce făgăduinţă și a cui ? 
Fără îndoială că a lui Hristos, Dumnezeul nostru, Care 
a spus: «Cerul și pămîntul vor trece, dar cuvintele Mele 
nu vor trece» (Matei XXIV, 35). Înţelegînd prin tre- 
cere schimbarea cerului, El zice : deși cerul se va schim- 
ba, cuvintele Mele vor rămînea neschimbate și neclin- 
tite. Aceasta a spus-o mai înainte și proorocul David: 

268. De aci se vede că «stricăciunea» e înțeleasă de sfintul Simeon 
ca descompunere deplin actualizată a trupului, sau ca moarte. Pînă nu 
ajunge la moarte, trupul sfinţilor, deşi suferă schimbări în el — crește, 
mănîncă, se odihnește, obosește — se bucură de o anumită «nestrică- 
ciune>. E un alt element de care trebuie ținut seama în înţelegerea ne- 
stricăciunii trupului omenesc înainte de cădere. Dar despre această stare 
în parte stricăcioasă şi în parte nestricăcioasă, vorbeşte sfîntul Simeon 


în continuare. 
269. Aceasta se întîmplă cu moaştele sfinţilor. 

«Și ca o haină le vei înfășura şi se vor schimba, iar Tu 
același eşti și anii Tăi nu se vor sfîrşi» (Ps. CI, 27—28). 
Ce este mai limpede decît aceste cuvinte ? Dar să ve- 
dem cum se va reînnoi zidirea și cum va fi restabilită 
în frumuseţea ei de la început ? 


4. Cum va fi reînnoită toată zidirea şi cum se va 
face «ceruri noi şi pământ nou», cum, zice dumnezeies- 
cul apostol. | 


Nici unul dintre credincioși nu va contrazice pe 
apostolul care vesteşte ceruri noi și pămînt nou și nu va 
reiuza să creadă pe Domnul, Care spune aceasta. Căci 
precum trupurile noastre, desfăcîndu-se, nu se întorc 
în ceea ce nu e nicidecum, ci se vor înnoi iarăși prin în- 
viere, aşa și cerul și pămîntul și toate cele din el, adică 
toată zidirea se va reînnoi şi se va elibera de robia stri- 
căciunii (Rom. VIII, 21). Şi stihiile acestea se vor împăr- 
tăși împreună cu noi de strălucirea de acolo și precum 
pe noi toți ne va proba focul (1 Cor. III, 13), după dum- 
nezeiescul apostol, așa şi toată zidirea se va reînnoi prin 
foc. Aceasta se poate afla din ceea ce scrie apostolul 
Petru : «Căci va veni, zice, ziua Domnului ca un fur 
noaptea, în care cerurile vor trece cu zgomot, iar stihiile 
arzînd se vor desface și pămîntul și lucrurile din el vor 
arde» (| Petru III, 10). Vezi cum spune că toate se vor 
topi și modela din nou, sau se vor preschimba? De 
aceea adaugă, zicînd : «Deci dacă toate acestea se des- 
fac, nu trebuie să viețuim noi întru sfinte petreceri și 
purtări evlavioase ?» (2 Petru III, 11). Dar cum se vor 
desface ? Aşa cum un vas de aramă învechit şi pătat și 
ros de rugină se dă focului de către meşter și e topit și 
astfel e făcut de către acesta iarăși nou, la fel și zidirea, 
odată ce s-a învechit şi s-a pătat de păcate, va fi destă- 
cută de Făcătorul tuturor prin foc şi se va topi şi mo- 
dela din nou şi va fi făcută strălucitoare și neasemănat 
mai nouă decît cea care se vede acum. 

Apostolui Petru după ce a scris astfel despre aces- 
tea, după puțin zice iarăși : «De aceea, iubiților, aștep- 
tînd acestea, străduiți-vă să vă aflați fără pată, în pace 
și socotiți îndelunga-răbdare a Domnului drept mîntui- 
re, precum și iubitul nostru frate Pavel v-a scris vouă 
după înţelepciunea dată lui, cum vorbeşte despre aces- 
tea şi în toate epistolele lui. În ele sînt unele lucruri ane- 
voie de înţeles, pe care cei neștiutori și neîntăriți le 
strîimbă, cum fac și cu alte scrieri spre însăși pieirea lor» 
(2 Petru III, 14—16). Aceasta o făceau nu numai cei 
de atunci, ci și cei mai mulţi de acum, sau putem spune 
că aproape toți suferim de neștiinţă, toate amestecîn- 
du-le, toate ale dumnezeieștii Scripturi strîimbîndu-le 
sau răstălmăcindu-le spre pieirea noastră, silindu-ne să 
avem şi să facem dumnezeieştile Scripturi susținătoare 
ale patimilor, ale poftelor şi ale pieirii noastre. 


Dar să vedem ce spune și dumnezeiescul Pavel des- 
pre zidire şi despre reînnoirea ei. El zice : «Socotesc că 
nu sînt vrednice pătimirile timpului de acum de slava 
ce ni se va descoperi nouă». Apoi adaugă : «căci nerăb- 
darea zidirii așteaptă descoperirea fiilor lui Dumnezeu» 
(Rom. VIII, 18—19). El vede în «nerăbdare» așteptarea, 
dorința aprinsă, iar prin «descoperire» înţelege arăta- 
rea de la înviere. Căci în aceasta trebuie să se arate, 
prin prezenţa lui Hristos, fiii lui Dumnezeu şi să apară 
frumuseţea lor și ei întregi așa cum sînt (1 Ioan III, 2). 
Căci s-a scris : «Atunci drepţii vor străluci ca soarele» 
(Matei XIII, 43). Aceștia sînt fiii lui Dumnezeu cel 
drept 2. Iar ca să nu înţelegi vreo altă creaţie, adau- 
gă zicînd : «Căci deşertăciunii s-a supus zidirea, nu de 
bunăvoie, ci pentru cel ce a supus-o, spre nădejde» 
(Rom. VIII, 20). 

Vezi că nu fără scop am zis că zidirea n-a mai voit 
să slujească lui Adam după neascultare, văzîndu-l că- 


270. Fără o natură eliberată de procesele descompunerii, nici omul 
nu va putea îi readus într-un trup eliberat de aceste procese. 

zut din slava dumnezeiască, ca unul ce s-a răzvrătit îm- 
potriva Făcătorului ? De aceea Dumnezeu, rînduind în- 
că înainte de întemeierea lumii mîntuirea lui prin naş- 
terea din nou, i-a supus lui zidirea, blestemînd-o ca, oda- 
tă ce omul pentru care a fost creată s-a făcut stricăcios, 
să se facă şi ea stricăcioasă, pentru ca să-i procure anual 
hrană stricăcioasă ; iar cînd va înnoi pe om și-l va face 
nestricăcios și nemuritor și duhovnicesc, să preschimbe 
întreaga zidire împreună cu el și să o facă veșnică și 
nematerială. Aceasta a arătat-o prin cele ce le-a spus: 
«Căci deșertăciunii a fost supusă zidirea, nu de bună- 
voie, ci pentru cel ce a supus-o, spre nădejde». EI zice 
că ea nu s-a supus de la sine omului, adică nu de bună- 
voie a fost mutată la stricăciune şi aduce roduri care se 
strică și odrăslește spini și mărăcini, ci ascultînd de po- 
runca lui Dumnezeu, Care a hotărît aceasta întru nă- 
dejdea reînnoirii ei. Voind să facă acest lucru şi mai 
limpede, apostolul zice: «Căci şi zidirea însăși se va 
elibera de robia stricăciunii spre eliberarea fiilor lui 
Dumnezeu» (Rom. VIII, 21) 21. 

Ai văzut că nu fără dreptate a spus că toată zidirea 
aceasta, la început, a fost adusă la ființă de Dumnezeu ca 
nestricăcioasă și în stare de rai, dar a fost strămutată la 
starea de stricăciune și de robie prin blestem, fiind su- 
pusă deșertăciunii oamenilor. Dar privește care va fi 
strălucirea ei din urmă. 


271. Omul adevărat este fiul lui Dumnezeu. Iar un fiu capătă conti- 
nuu de la tatăl daruri noi şi pînă la urmă tot ce are și tatăl. Oamenii 
au această natură paradoxală: pe de o parte e creată, pe de alia e 
chemată să primească viaţa necreată a lui Dumnezeu prin har. Înălţimea 
la care sînt chemaţi să ajungă fiii creaţi ai lui Dumnezeu e dată în 
Fiul cel Unul-născut al Lui. Fiul cel Unul-născut făcîndu-se om și înviind 
ca atare, ne-a descoperit filiația noastră divină şi înălțimea la care avem 
să ajungem. Căci Fiul întrupîndu-se, a ridicat în Sine şi pe om la înăl- 
ţimea filiației Sale divine. Dar relaţia între Tatăl și Fiul e o relaţie de 
iubire : Tatăl dă prin iubire totul Fiului, iar Fiul răspunde acestei dărnicii 
cu iubirea Sa. Creaţiunea așteaptă această descoperire deplină a firii 
omului ridicată la o astfel de slavă, căci iubirea lui către Dumnezeu şi 
arătarea întregii dărnicii a Tatălui faţă de el se va răspîndi şi asupra ei, 


SFINTUL SIMEON NOUL TEOLOG, INTIIA CUVINTARE MORALĂ 139 








5. Care va fi strălucirea de pe urmă a zidirii ? 


Dar chiar cînd va fi reînnoită, zidirea nu va îi ia- 

răși cum a fost adusă de Dumnezeu la existență la înce- 
put, să nu fie! Căci se seamănă trup sufletesc (1 Cor. XV, 
44), cum s-a spus, și nu se ridică un trup cum ara cel al 
primului om creat înainte de neascultare, adică mate- 
rial și sensibil și schimbăcios, avînd lipsă de hrană ma- 
terială ”?, ci se scoală trup întreg înduhovnicit și ne- 
schimbăcios, cum era al Stăpînului şi Dumnezeului 
nostru după înviere, adică al Celui de al doilea Adam 
și al Celui întii-născut din morţi, deci cu mult deosebit 
de acela. În același fel întreaga zidire se va face, la un 
semn al lui Dumnezeu, nu cum a fost creată, materială 
și supusă simţurilor, ci va fi prefăcută, la nașterea din 
nou, într-o locuință nematerială și duhovnicească mai 
presus de toată simţirea. De altfel, dumnezeiescul Pavel 
zice : «Nu toţi vom adormi, dar toţi ne vom preschimba 
într-o clipă, într-o clipeală de ochi» (1 Cor. XV, 40). Dar 
tot așa se va preschimba zidirea, arsă prin focul dum- 
nezeiesc, ca să se împlinească cuvîntul proorocesc care 
spune : «Iar drepții vor moșteni pămîntul» (Ps. XXXVI, 
29) ; desigur nu un pămînt supus simţurilor — căci 
cum ar fi aceasta, odată ce aceia vor fi înduhovniciţi ? 
— ci pămîntul devenit întreg, spiritual și nematerial 2%, 
ca, cei ce au dobiîndit trupuri netrupești și au ajuns în- 
tr-o simțire mai presus de simţire şi, circumscriși fiind 
se vor face necircumscriși în cele necircumscrise să 
aibă o locuinţă vrednică de slava lor **. 
072. Aci sfîntul Simeon precizează înţelesul limitat al nestricăciunii 
pe care o avea trupul în starea de la început. El avea să ajungă la actua- 
lizarea deplină a nestricăciunii și nemuririi, dar nu o avea de la început 
în această stare actualizată. 

273. «Spiritual şi nematerial», nu înseamnă lipsit total de materie, 
căci pămîntul rămîne pămînt, deci și trupul, care e făcut din pămînt; 
dar amîndouă spiritualizate, sau mai bine zis înduhovnicite. În rîndurile 
următoare sfîntul Simeon prezintă starea aceea ca o stare paradoxală. 
Oamenii vor avea «trupuri netrupești», o «simţire mai presus de simţire». 


274. «Trupurile netrupești» vor fi trupuri, dar copleșite de spiritul 
întărit de Duhul dumnezeiesc. Ele își vor menţine lucrarea simţurilor, 

Deci, înțelege o lume înduhovnicită și aflată mai 
presus de simțirea noastră ! lar ceea ce este mai presus 
de simţire și duhovnicesc este desigur necuprins de noi 
şi nevăzut. Și ceea ce este nevăzut și cu neputinţă de 
cuprins, cum ar putea spune cineva, dacă e sănătos la 
minte, că poate fi cuprins între margini ? Nimeni n-ar 
putea spune aceasta nicidecum. 

Același lucru îl vom spune şi despre îngeri. Căci și 
aceștia sînt într-un anumit fel trupești și circumscriși 
în comparaţie cu firea nematerială și netrupească a 
dumnezeirii, după cum s-a scris: «Trupuri cerești și 
trupuri pămîntești» (1 Cor. XV, 40) *%5. Cele din urmă 
sînt materiale, iar cele mai presus de noi, nemateriale. 
Și în alt loc: «Cel ce face pe îngerii Săi duhuri și pe 
slujitorii Săi pară de foc» (Ps. CIII, 4). Dar dacă sînt 
duhuri slujitoare, atunci şi minţile cerești sînt trimise 
spre slujire (Evrei I, 14), potrivit adevărului și lui Pavel, 
care ne introduce în aceste taine. Cînd îngerul dumneze- 
iesc e trimis de sus de Dumnezeu, ca să slujească porun- 
cii dumnezeiești pe pămint, părăsește cetele cerești și 
vine, după părerea generală, aproape de noi şi de cele din 
lume. Iar dacă lucrul acesta pare conform adevărului, 
îngerul se arată prin aceasta circumscris și cuprins în- 
tre margini. Căci în comparaţie cu firea cea dumneze- 
iască și necreată și cu totul netrupească și necircum- 
scrisă, îngerii sînt creaţi și circumscriși, dar faţă de noi 
sînt cu totul netrupești, necuprinşi și nevăzuţi 2. 
dar înduhovnicită. Oamenii vor fi atunci circumscriși și în acelaşi timp 
necircumscriși, avînd loc o comunicare neîmpiedicată cu infinitatea lui 
Dumnezeu și o comuniune desăvirșită între ei. Granițele între aceștia și 
Dumnezeu şi între ei înșiși nu vor fi rigide, ci va avea loc o trecere 
cu mult mai intensă a energiilor lui Dumnezeu în oameni și a energiilor 
omenești, întărite de cele dumnezeiești, între oameni. 

275. Desigur îngerii n-au în nici un fel trupuri materiale propriu- 
zise, dar întrucît sînt într-un fel cu putință de identificat, deci de «de- 
finit», se spune uneori despre ei că au «trupuri». Îngerul se definește 
mai ales cînd intră în contact cu noi. 


276. Există deci o gradaţie în ce priveşte necorporalitatea şi putinţa 
de sesizare și nelimitarea. Ceea ce pentru noi e cu totul netrupesc, inse- 

Acelaşi lucru îl vom spune despre suflet. În com- 
parație cu Dumnezeu, Cel prin fire netrupesc, și cu în- 
gerii, el este oarecum corporal și circumscris, dar numai 
pentru cel ce poate să-l lege și are putere să-l arunce 
împreună cu trupul în gheena focului (Matei X, 28). 
Pentru simţirea şi vederea oricărei creaturi e cu totul 
netrupesc și de necuprins, neputind fi nicidecum cir- 
cumscris în locuri și spaţii cunoscute cu simţurile. Și să 
nu se minuneze nimeni auzind acestea ; să se gîndească 
cum îngerii netrupești intră şi ies în chip nevăzut prin 
ușile încuiate și cum iau în același fel sufletele oamenilor. 
Dar să asculte și pe Domnul, Care zice : «lar la învierea 
drepţilor, nici nu se vor însura, nici nu se vor mărita, 
ci vor fi ca îngerii lui Dumnezeu» (Matei XXII, 30) ; și 
pe Pavel care spune : «Seamănă-se trup, sufletesc, scula- 
se-va trup duhovnicesc» (1 Cor. XV, 44). Să înveţe din 
acestea, în chip sigur, că trupurile noastre se vor face 
duhovniceşti și așa zicînd asemenea cu ale îngerilor, 
cînd vor învia din morţi. Căci dacă se seamănă sufletești 
și se scoală duhovnicești, cum spune cuvîntul, și dacă 
în veacul viitor vom fi ca îngerii lui Dumnezeu, cum a 
sizabil şi necircumscris, în comparaţie cu Dumnezeu e corporal, sesizabil 
și circumscris. Dar corporalitatea înțeleasă astfel, ca o limitare în com- 
paraţie cu Dumnezeu cel absolut nelimitat, nu e o corporalitate în sensul 
unei materialităţi mai subțiri. Ci o spiritualitate cu putere de manifestare 
mai restrinsă și deci mai definită, cum se spune ceva mai jos cu referire 
la suflet. Corporalitatea de diferite grade a spiritului creat constă numai 
în faptul că stă sub puterea nemărginită a Duhului dumnezeiesc, că simte 
presiunea favorabilă a Aceluia, că Acela poate exercita o presiune asu- 
pra spiritului creat. Aceasta nu înseamnă că spiritul creat nu se poate 
opune prin voinţă voinței lui Dumnezeu. Dar în același timp această 
opunere are asupra lui efecte defavorabile. El nu se bucură de o plină- 
tate de viaţă, dacă se închide relaţiei cu viaţa infinită a Duhului dum- 
nezeiesc. El simte mărginirea sa, sau «corporalitatea» și puţinătatea 
monotonă de viaţă de care sufere, dacă se închide infinității dumnezeiești. 
Pe lingă aceea, suiletul omenesc are o anumită corporalitate prin impri- 
marea lui de realitatea trupului. Poate chiar îngerii au în ei o anumită 
imprimare a cosmosului, întrucît lucrează în el. Pe de altă parte, cînd 
sufletul omenesc sau spiritul îngeresc se deschide infinităţii dumnezeiești, 
ele se deslimitează într-un anumit sens, căpătind și o putere de iradiere 


a puterii dumnezeiești din ei în lumea întreagă. În acest înţeles ele pot 
fi în acelaşi timp circumscrise şi necircumscrise. 

spus Domnul, e vădit că vom fi asemenea lor, deși nu 
prin fire, ci prin cinstea primită. Iar trupeşti spune că 
sînt îngerii față de Dumnezeu, căci faţă de noi sînt ne- 
materiali și nevăzuţi. lar dacă îngerii sînt aşa, cu mult 
mai mult sufletele, potrivit definiției și legii compara- 
ției amintite. 

Dacă vom fi deci astfel în starea învierii, cum a 
arătat cuvîntul, ce trebuință vor mai avea cei deveniți 
duhovnicești și mai presus de toată simţirea de aici, cei 
ce vor fi ca îngerii lui Dumnezeu, deși nu după fire, ci 
după vrednicia primită, de un pămînt și de o locuință 
cunoscută cu simțurile ? Căci demnitatea îngerilor lui 
Dumnezeu și starea și dorinţa lor este să fie luminați de 
lumina primă și dumnezeiască, ei care sînt luminile de 
al doilea ; e să vadă însăși slava și strălucirea luminii 
neapropiate și nesfîrșite și să se bucure de dumnezeirea 
negrăită şi întreit ipostatică. Toată zidirea, cum am spus 
de multe ori — împreună cu raiul însuși — devenită 
întreagă spirituală, se va preschimba în locuință nema- 
terială și nestricăcioasă, neschimbăcioasă, veșnică și în- 
țelegătoare. Și cerul va fi neasemănat mai strălucitor, 
ca un alt cer nou şi mai luminos decît cel văzut. 

lar pămîntul va redobîndi frumuseţea cea nevește- 
jită ca o verdeață netrecătoare, înfrumusețat de flori 
luminoase și de o mare felurime spirituală, în care locu- 
ieşte, cum s-a spus, dreptatea (Matei XXII, 30). Soarele 
dreptății va străluci înșşeptit (Evr. XII, 22), iar luna va 
străluci îndoit decît cerul strălucitor de acum. Stelele 
vor fi asemenea soarelui văzut de acum, oricare vor fi 
acestea și oricare ar fi înțelesurile ce li le vor da cei 
înalți cu gîndirea. Toate vor fi mai presus de cuvînţ ca 
întrecînd toată înțelegerea. Căci vor fi spirituale și 
dumnezeiești și se vor uni cu lumea înţelegătoare şi vor 
fi un alt rai înțelegător şi un Ierusalim ceresc (Evr. XII, 
22), asemănătoare celor cerești şi unite cu ele, o moște- 

nire de nerăpit a fiilor lui Dumnezeu, din care niciunul 
n-a moștenit şi n-a locuit statornic cele de pe pămînt și 
n-a devenit domn măcar al unei bucăţi cît să pună pi- 
ciorul (Fapte VII, 5). Căci toți am fost și sîntem și vom 
fi străini pe pămînt, cum spune toată dumnezeiasca 
Scriptură. 

Cînd deci toate cele de pe pămînt se vor uni în în- 
tregime cu cele cerești, atunci și drepţii vor moșteni 
acel pămînt reînnoit, pe care îl vor moșteni cei blînzi, 
fericiți de Domnul (Matei V, 5). Acum unele s-au unit 
cu cele cerești, altele se vor uni. Sufletele sfinților, cum 
am spus înainte, se lipesc de Dumnezeu încă fiind în 
trup, prin darul Duhului Sfînt și prin unirea cu El ; dar 
vor fi reînnoite şi preschimbate și înviate din morți şi 
restabilite în lumina neînserată şi în slavă, după ador- 
mire. Dar trupurile lor încă nu, ci vor fi lăsate în mor- 
minte și în stricăciune, avînd să se facă și ele nestrică- 
cioase la învierea cea de obște, cînd toată zidirea aceas- 
ta pămîntească, văzută și supusă simțurilor, se va pre- 
schimba și se va uni cu cele cerești, sau cu cele nevă- 
zute și mai presus de simţuri. 

Întîi va trebui să se împlinească acestea, apoi va 
veni cu slavă multă și cu putere (Matei XXIV, 30) prea- 
doritul şi preadulcele nostru Împărat și Dumnezeu lisus 
Hristos, ca să judece lumea și să dea fiecăruia după 
faptele lui (Matei XVI, 27). După aceea, așa cum într-o 
casă mare, sau în palatul împărătesc sînt multe locuri 
de odihnă și de locuit și în amîndouă aceste feluri de 
locașuri preadumnezeiești este o mare felurime, așa va 
face și în noua creație multe împărțiri, dînd fiecăruia 
moștenirea lui după vrednicia lui și strălucirea şi podoa- 
ba ce i se cuvine pe temeiul virtuţilor și faptelor lui. Dar 
pentru că ei vor fi duhovnicești și străvezii și uniți cu 
acele dumnezeiești locașuri și locuri de odihnă, Împă- 
răţia cerurilor le va fi o singură locuinţă şi așa se va 


144 PILOCALIA 





arăta tuturor drepţilor şi nu vor vedea decît pe Împă- 
ratul pretutindeni. El va fi în faţa fiecăruia și fiecare 
în faţa Lui și va lumina în fiecare și fiecare va lumina 
în El. Vai însă celor ce se vor afla atunci în afara 
casei aceleia. 

După ce am spus destule și cîte trebuie despre aces- 
tea, spre cunoștința celor ce nu încearcă să ni se împo- 
irivească din duh de gilceavă, să vă facem, după putin- 
ță, cunoscut și felul cum se unesc toţi sfinții cu Hris- 
tos și se fac una cu El. 


6. Cum se unesc toţi sfinţii cu Hristos și Dumnezeu 


Toţi sfinţii sînt cu adevărat mădulare ale lui Hris- 
tos, Dumnezeu cel peste toate, şi, cum s-a spus, sînt 
datori să se lipească de El (1 Cor. VI, 16) şi să se 
unească cu trupul Lui, ca EI să fie capul lor (Colos. I, 
18), iar sfinţii din veac şi pînă la ziua cea mai de pe 
urmă să fie mădularele Lui, ca să fie cei mulţi un trup 
al lui Hristos (1 Cor. XII, 27), ca un singur om. De aci 
urmează că unii împlinesc rostul miinilor, lucrînd pînă 
azi și făcînd voia Lui preasfîntă, făcînd din cei nevred- 
nici vrednici și cîştigîndu-i pentru EI ; alţii rostul ume- 


277. Deşi fiecare își va avea locașul său și strălucirea sa (propriu- 
zis locașul său e însăși strălucirea sa, care e strălucirea dăruită lui de 
Dumnezeu, potrivită însă cu persoana sa şi cu nivelul la care a ajuns), 
adică nu se vor dizolva toţi într-un ocean comun de lumină, totuși ei și 
locașurile lor își vor fi transparenţi la culme, încît se vor bucura de cea 
mai deplină comuniune, nefiind stînjeniţi de voinţa de a-și ascunde ceva. 
Căci nu vor avea în ei nimic rău, deci nimic de ascuns. Comuriunea 
aceasta o vor avea în Dumnezeu, Care va fi deplin deschis fiecăruia, pen- 
tru că fiecare va fi deplin deschis lui Dumnezeu. Un ocean de lumină 
fără locașuri deosebite, adică fără persoane deosebite, n-ar fi un ocean. 
al luminii înțeleasă ca iubire. Numai păstrindu-se deosebite, dar fiindu-și 
străvezii, lumina dumnezeiască universală va fi o lumină a iubirii, care 
nu poate avea loc decit între persoane deosebite. Transparenţa luminoasă 
a persoanelor e transparența gindurilor bune și iubitoare, între ele. Pro- 
priu-zis locașul în care va locui fiecare va fi virtutea în care s-a dis- 
tins el mai mult, sau înălțimea la care s-a ridicat prin virtute firea sa, 
sau modul în care s-a deprins fiecare în chip deosebit să-și arate aten- 
țiunea şi iubirea față de Dumnezeu și de ceilalți oameni. Dar aceste vir- 
tuţi, sau niveluri spirituale, sau moduri deosebite de atenţiune fac ele 
înseși mai străvezii diferitele persoane între ele şi față de Dumnezeu. 

rilor, purtîndu-și sreutăţile unii altora (Gal. VI, 2), sau 
chiar pe cel pierdut (Luca XV, 6) aflat de ei, care îna- 
inte rătăcea pe munţi şi dealuri şi locuri pe care nu le 
cercetează Domnul (lezechil XIV, 6; Prov. XIX, 33; 
Matei XVIII, 12), şi împlinind astfel voia Lui (Gal. VI, 
2) ; alţii, al pieptului, izvorînd celor însetați şi flămînzi 
dreptatea Lui Dumnezeu (Matei V, 6), apa cea prealim- 
pede a cuvîntului înţelepciunii și cunoștinței de negrăit, 
şi procurîndu-le pîinea pe care o mănîncă Puterile de 
sus ale cerului (Ps. LXXVII, 25), ca unii ce se odihnesc 
la pieptul Lui și sînt iubiţi de EI ; alţii, rostul pîntecelui, 
primindu-le toate în sînul lor prin iubire şi purtînd în 
lăuntrul lor duhul mîntuirii și avînd în ei simţirea în 
stare să cuprindă tainele Lui, de negrăit și ascunse; alţii, 
rolul coapselor, purtînd în ei rodnicia înţelesurilor 
vrednice de Dumnezeu ale teologiei tainice şi născînd pe 
duhul mîntuirii pe pămînt (Isaia XXVI, 18), adică rodul 
și sămînța Duhului în inimile oamenilor prin cuvîntul şi 
învățătura lor ; alţii, rostul picioarelor, dovedind bărbă- 
ție şi răbdare în încercări, după pilda lui Iov, şi ne- 
abătîndu-se de la statornicia în cele bune, nici slăbind în 
ele, ci purtînd poverile darurilor Lui *%8. 

Astfel deci, trupul Bisericii lui Hristos e ţinut în 
armonie și sfinţit Lui din veac, păstrînd întregimea şi 
neștirbirea în unirea fiilor lui Dumnezeu celor întii-năs- 
cuţi, înscriși în ceruri (Evr. XII, 23). Căci către aceștia 
zice acum Dumnezeu : «Nu vă bucuraţi că dracii vi se 
supun», ceea ce produce în cei mai ușori mai degrabă 
mîndrie și părere de sine, «ci vă bucuraţi că numele 
voastre s-au scris în ceruri» (Luca X, 20). lar că sfinţii 
toţi, fiind mădularele lui Hristos, se fac un trup al Lui, 
dar că se vor face şi în viitor, voi încerca să o dovedesc 
și din Sfînta Scriptură. Mai întîi ascultă pe Însuși Mîn- 
tuitorul nostru și Dumnezeu, cum arată unirea nedesfă- 


278. isaia XXVI, 18. Darurile lui Hristos reprezintă în acelaşi timp 
poveri sau obligaţii de a lucra potrivit cu ele. 


10 — Filocalia 

cută şi nedespărţită cu El, cînd zice către apostolii Săi : 
«Eu sînt întru Tatăl și Tatăl întru Mine ; și voi sînteţi 
întru Mine și Eu întru voi» (loan XIV,.26) ; și iarăși: 
«Dar nu Mă rog numai pentru aceştia, ci pentru toţi cei 
ce vor crede prin cuvîntul lor în Mine, ca să fie toți 
una» (loan XVII, 20). Iar voind să arate felul unirii, zice 
iarăşi : «Precum Tu, Părinte, întru Mine, şi Eu întru 
Tine, ca și ei să fie una întru Noi» (loan XVII, 21). 
Făcînd aceasta și mai clar zice : «Şi Eu slava pe care 
Mi-ai dat-o Mie am dat-o lor, ca să fie una, precum Noi 
una sîntem. Eu întru ei și Tu întru Mine ca să fie desă- 
vîrşiți în Unul» (loan XVII, 22). Şi după puţin: 
“Părinte, pe care Mi i-ai dat voiesc ca unde sînt Eu să 
fie și ei cu Mine, ca să vadă slava Mea, pe care Mi-ai 
dat-o Mie» (loan XVII, 24). Și iarăși: «Ca iubirea cu 
care M-ai iubit pe Mine, să fie întru ei şi Eu întru ei» 
(loan XVII, 26). Ai văzut ce adînc de taine ? Ai cunos- 
cut ce copleșire nesfirșită de slavă covîrșitoare ? Ai în- 
țeles că modul unirii e mai presus de minte și de toată 
înțelegerea ? 

Ce minune, fraţilor, ce coborire de negrăit a iubirii 
față de noi, a Iubitorului de oameni Dumnezeu ! Unirea 
pe care o are prin fire cu Tatăl Său, făgăduiește să o 
aibă prin har și cu noi, dacă vrem ; și noi o vom avea cu 
EI la fel, dacă vom lucra poruncile Lui. Căci ceea ce are 
El prin fire cu Tatăl, aceea ne dă și nouă să avem cu El 
prin voință și prin har. Ce minune înfricoșătoare ! Slava 
pe care a dat-o Tatăl Fiului, ne-o dă și nouă Fiul prin 
harul dumnezeiesc. Și lucru și mai mare e că precum El 
este întru Tatăl și Tatăl este întru EI, așa Fiul lui Dum- 
nezeu este întru noi și noi, dacă voim, vom fi întru Fiul, 
prin har. Ce har nepătruns ! Iubirea cu care Dumnezeu 
şi Tatăl a iubit pe Unul-Născut Fiul Lui, aceeași, spune, 
va fi întru noi și Însuși Fiul lui Dumnezeu va fi întru 
noi. Și pe drept cuvînt ! Căci odată ce s-a făcut rudenie 
cu noi prin trup și ne-a făcut pe noi împreună-părtași 

ai dumnezeirii Sale, ne-a făcut pe toţi rudenii ale Lui. 
De altfel, odată ce dumnezeirea împărtășită nouă prin 
comunicare este netăiată și nedespărțită, e numaidecît 
de trebuință ca şi noi, cei ce sîntem părtași nedespărțiţi 
la ea într-un singur Duh, să fim un trup cu Hristos. 

Că acestea așa sînt, ascultă pe Pavel care zice: 
«Căci în Hristos Iisus nu este rob și liber, nu este iudeu 
şi elin și scit, nu e barbar, ci Hristos este în toate și în 
toți» (Colos. III, 11). Vezi că nu a spus: <Ci toți sînt 
creștini», ci «Hristos» la singular, ca fiind un trup din 
multe mădulare. Căci spunînd mai întîi : «fiecăruia i s-a 
dat arătarea Duhului spre folos» (1 Cor. XII, 7) şi înși- 
rînd deosebirile darurilor, pe urmă același a adăugat 
iarăși : «lar toate acestea le lucrează unul și același Duh, 
împărțind fiecăruia îndeosebi, precum voiește» (1 Cor. 
XII, 11). Și făcîndu-ne cunoscute darurile date prin 
Duhul sfintelor mădulare ale lui Hristos, adaugă zicînd : 
«Căci precum trupul este unul și are multe mădulare, 
dar toate mădularele trupului celui unul, deși multe, 
sînt unul și deci sînt un trup, așa și Hristos. Căci într-un 
singur Duh noi toți ne-am botezat într-un singur trup, 
fie iudei, fie elini, fie robi, fie liberi, și toți am băut o 
singură băutură. Căci trupul nu este un mădular, ci 
multe» (1 Cor. XII, 12—14). Și iarăși, precum fiecăruia, 
cum am spus mai înainte, i se dă de Dumnezeu după 
vrednicie locul în preacuratele locașuri, așa și în trupul 
Bisericii fiecare va fi așezat în partea în care este vred- 
nic 2, Aceasta o arată după puţin același apostol în 
aceeași epistolă a lui : «lar acum Dumnezeu a pus mă- 
dulare, pe fiecare dintre ele, într-un trup, precum a 
voit ; deci mădularele sînt multe, dar unul este trupul» 
(1 Cor. XII, 18, 20). Iar ca să arate și deosebirea mădu- 

279. E vrednică de menționat această asemănare între Biserică şi 
Împărăţia cerurilor. În nici una nu se confundă mădularele, dar totuși 
formează un singur trup. Căci aflindu-se în același Hristos, sînt și în 


Biserică și în Împărăţia cerurilor în chip neconfundat, dar într-o comu- 
niune tot mai deplină. 

larelor și care sînt acestea și cine sînt, a zis: «lar voi 
sînteţi trup al lui Hristos și mădulare din parte. Și pe 
care i-a pus Dumnezeu în Biserică, mai întîi pe apostoli, 
în al doilea rînd pe prooroci, în al treilea rînd pe învă- 
țători, apoi puterile, darurile vindecărilor, ajutoarele, 
cîrmuirile, felurile limbilor» (1 Cor. XII, 27—28). Ai 
văzut deosebirile mădularelor lui Hristos ? Ai aflat care 
sînt mădularele Lui. Ascultă tot pe același apostol ară- 
tind şi unirea mădularelor, urmînd Stăpînului. 

Acela a învăţat că unirea pe care o are El cu Ta- 
tăl o avem şi noi la fel cu El. lar ucenicul şi apostolul 
Lui a spus că ea e unirea pe care o are bărbatul cu fe- 
meia lui şi femeia cu bărbatul ei. De aceea zice: «Fe- 
meilor, supune-ți-vă bărbaţilor voștri ca Domnului, că 
bărbatul este cap femeii, precum şi Hristos e cap Bise- 
ricii, şi El este Mintuitorul trupului» (Efes. V, 23). Și 
iarăși : «Bărbaţilor, iubiți pe femeile voastre, precum 
şi Hristos a iubit Biserica și s-a dat pe Sine pentru ea, 
ca s-o sfințească și s-o înfățișeze Sieși Biserică slăvită, 
neavînd pată sau zbircitură, sau altceva de felul acesta, 
ci ca să fie sfîntă și neprihănită »(Efes. V, 27). Şi puţin 
mai încolo : «Cel ce iubește pe femeia sa — ia aminte, 
te rog, la adîncimea cuvîntului ! — pe sine se iubește ; 
și nimeni nu şi-a urît vreodată trupul său, ci-l hră- 
neşte și-l încălzește, precum și Domnul, Biserica, fiindcă 
mădulare ale trupului Lui sîntem, din carnea și din oa- 
sele Lui» (Efes. V, 28—29). 

: Vezi cum a arătat că precum Eva a fost luată din 
„carnea şi din oasele lui Adam și s-au făcut amîndoi un 
“trup, așa și Hristos ni se dă nouă pe Sine spre împăr- 
'tășire de carnea şi de oasele lui, pe care le-a arătat apos- 
tolilor, după ce a înviat din morți, zicînd : «Pipăiţi și ve- 
deți că duhul carne şi oase nu are, cum Mă vedeţi pe 
Mine avînd» (Luca XXIV, 39). Ne dă să mîncăm din 
acestea însăși (loan VI, 56) şi ne face și pe noi una cu 
Sine prin această împărtășire. Şi voind să arate în chip 

covirşitor unirea noastră cu Dumnezeu, adaugă zicînd : 
«Pentru aceasta — adică pentru Hristos — va lăsa omul 
pe tatăl său şi pe mama sa și se va lipi de femeia sa», 
adică de Biserică, «și vor fi amîndoi un trup» (Efeseni 
V, 21), adică trupul lui Hristos și al lui Dumnezeu. 

Ca dovadă că acesta este înțelesul cuvîntului și nu 
le spunem acestea din judecata noastră, adaugă zi- 
cînd : «Taina aceasta mare este, iar eu vorbesc gîn- 
dind la Hristos şi la Biserică» (Efes. V, 32). 

Cu adevărat mare și mai mult decît mare este și va 
fi taina aceasta, căci comuniunea și unirea, intimitatea 
și rudenia ce o are femeia cu bărbatul și bărbatul cu 
femeia, aceeași o are în chip vrednic de Dumnezeu și 
mai presus de orice înţeles şi cuvînt și Stăpînul și Fă- 
cătorul tuturor cu întreaga Biserică, ca și cu o femeie, 
unindu-se cu ea în chip neprihănit şi mai presus de cu- 
vînt, fiind şi împreună-viețuind în chip nedesfăcut și 
nedespărțit cu ea, ca şi cu una ce este preaiubită și prea- 
dragă. Așa și Biserica s-a lipit unindu-se cu preaiubitul 
ei Dumnezeu, ca un trup întreg cu Capul ei propriu. 
Căci precum trupul nu poate trăi fără capul concrescut 
cu el, așa nici Biserica credincioșilor, adică a fiilor lui 
Dumnezeu celor scriși în ceruri (Evr. XII, 23), nu poate 
fi un trup deplin și întreg al lui Dumnezeu, fără Cap, 
sau fără Hristos şi Dumnezeu ; nu poate trăi viața ade- 
vărată și nepieritoare, dacă nu e hrănită în fiecare zi cu 
pîinea cea cerească (Matei VI, 11). Căci de la EI vine 
tuturor celor ce-L iubesc puterea de a vieţui şi de a 
crește la starea de bărbat desăviîrșit, la măsura plinătăţii 
Lui (Efes. IV, 13). 

Prin aceasta s-a lămurit în chip clar întrebarea 
pusă de cuvîntul nostru, cum sfinţii de la început și pî- 
nă acum și pînă la sfîrșitul lumii, ajunși un trup cu 
Hristos, vor fi şi în viitor cu Hristos şi în Hristos. Să 
cercetăm acum şi modul cum va trebui să se plinească 

lumea de sus. Deschideţi deci urechile și faceţi mintea 
conducătoare să ia aminte la cele ce vor fi spuse, pen- 
tru că cuvintul nostru va atinge la tot pasul întrebări 
privitoare la lucrurile dumnezeiești. 


7. Cum trebuie să se plinească lumea de sus şi ce 
este ea și în ce fel se va plini. 


Trebuie să ne întrebăm mai înțîi despre ce lume se 
spune că trebuie să se plinească și fără a cărei plinire 
nu va veni sfîrşitul, şi ce este sfîrșitul însuși de care se 
vorbeşte. Eu socotesc că însăși Biserica lui Hristos și 
omul întreg este o lume înfrumusețată, în care se spune 
că locuiește și umblă Dumnezeu (2 Cor. VI, 16) și tri- 
mite razele strălucitoare ale darurilor Lui, ca Cel ce e 
Soarele dreptății (Maleahi III, 20). E Biserica de care 
ştim că e numită și trupul şi mireasa lui Hristos, cum 
zice Pavel, cel ce o conduce la mirele ei. «V-am logodit 
cu un bărbat, ca să vă înfățișez fecioară curată lui Hris- 
tos» (2 Cor. XI, 2). La fel spune dumnezeiescul David : 
«De faţă a stătut împărăteasa, la dreapta Ta, în haină 
aurită îmbrăcată şi felurit împodobită» (Ps. XLIV, 10). 
Deși spun mulţi că aceasta s-a zis numai despre Născă- 
toarea de Dumnezeu, dar se potrivește foarte bine și 
pentru Biserica Fiului ei și a lui Dumnezeu, cum vor 
arăta mai limpede cele următoare. «Aduce-se-vor în 
urma ei Împăratului fecioare, sau suflete. Sufletele apro- 
piate ei se vor aduce ie. Aduce-se-vor întru bucurie și 
veselie, aduce-se-vor Împăratului în locașul bisericesc» 
(Ps. XLIV, 16). Ce socotești că este locașul acesta ? Soco- 
teşti oare că altul este locașul și altul Împăratul ? Nici- 
decum. Căci precum Hristos este Capul Bisericii şi 
Dumnezeu, așa este El și locașul ei, precum și Biserica 
însăși este locașul Lui și o lume frumoasă, cum ne-au 
lămurit cele de mai sus. Dar acestea trebuie să le 


280. Hristos este în Biserică şi Biserica în Hristos. 

reluăm și să le spunem spre o dovedire mai cu prisos și 
mai amănunţită. 

Care sînt acestea ? Cele ce Hristos şi Dumnezeu 
însuși le-a spus către Tatăl Său despre credincioși și 
despre apostolii Săi înșiși : «Nu numai pentru aceștia 
Mă rog, ci şi pentru toţi cei ce vor crede prin cuvîntul 
lor în Mine, ca toţi să fie una» (loan XVII, 20). Cum 
una ? «Precum Tu, Părinte, întru Mine și Eu întru Ti- 
ne, ca și ei întru Noi, una să fie» (Ioan XVII, 21). Vezi 
că Acelaşi s-a făcut și Împărat și locaş sfînt al celor ce 
se miîntuiesc ? Află apoi și cum toţi credincioșii sau Bi- 
serica, împărăteasa, și cei ce vor urma ei sînt locaș 
sfînt şi lumea lui Dumnezeu și a Împăratului Hristos. 
Căci zice : «Eu în ei și Tu, Părinte, întru Mine, ca să fie 
desăvîrșiţi întru Unul» (loan XII, 23). Și ce spune Pa- 
vel, ucenicul Lui ? «Nu ştiţi că sînteți locașul sfînt al 
lui Dumnezeu și Duhul Lui cel Sfînt locuiește întru 
voi ?» (1 Cor. III, 16). Vezi cum consună cuvintele 
apostolului întocmai cu cele ale Domnului, arătînd și 
ele că Biserica e locaș sfînt și lumea Împăratului Dum- 
nezeu ? Cunoaște că Același era Care vorbea în prooroci 
şi în apostoli şi Același este Care vorbește și acum în 
unii și în alţii. 

8. Dacă nu se vor naşte toți cei mai înainte rîn- 
duiți din neam în neam pînă la ziua de apoi şi nu vor 
ajunge la plinire, nici lumea de sus nu se va plini. 


Deci trupul lui Hristos şi mireasa Lui și lumea 
de sus și locașul sfînt al lui Dumnezeu este Biserica, iar 
mădularele trupului Lui sînt toți sfinţii. Dacă e așa, dar 
nu toţi au venit la existenţă, e vădit că nici trupul lui 
Hristos, nici lumea de sus, adică Biserica lui Dumnezeu 
nu s-a împlinit întreagă. Sînt azi în lume mulți care 
nu cred, sau și dintre cei ce cred în Hristos sînt mulți 
păcătoşi şi risipitori care trebuie să se schimbe făcînd 
pocăință, mulți neascultători care vor trebui să se facă 

ascultători, mulți care vor avea încă să se nască și să 
placă lui Dumnezeu pînă la trimbiţa din urmă. Trebuie 
deci să se nască și să fie aduși la existență toți cei mai 
înainte cunoscuți și să se plinească lumea mai presus de 
lume a Bisericii celor întîi-născuţi, Ierusalimul întru ce- 
le cerești (Evrei XII, 22—29). Atunci va fi sfîrşitul şi se 
va înfăptui plinătatea trupului lui Hristos de către cei 
mai dinainte rînduiți de Dumnezeu ca să fie în chipul 
Fiului Său (Rom. VIII, 29). Aceștia sînt fiii luminii şi ai 
zilei Lui (1 Tes. V, 5). 

Aceştia toţi, care sînt mai înainte rînduiți și scrişi 
şi numărați, se vor adăuga și alipi la trupul lui Hristos. 
Atunci, ajuns întreg și nemailipsindu-i nici un mădular, 
se va împlini sau desăvirşi. Aceasta pare să se potriveas- 
că adevărului și apostolului Pavel, care spune: «Pînă 
ce vom ajunse toţi la bărbatul desăvîrşit, la măsura 
vîrstei plinătăţii lui Hristos» (Efes. IV, 13). «Căci pe 
care i-a cunoscut de mai înainte, pe aceia i-a și rînduit 
de mai înainte ; iar pe care i-a riînduit de mai înainte, 
pe aceia i-a şi chemat ; iar pe care i-a chemat, pe aceia 
i-a şi îndreptat ; iar pe care i-a îndreptat, pe aceia i-a 
şi slăvit, ca să fie în chipul Fiului Său» (Rom. VIII, 
29—30). 

Vezi cum sînt mai înainte rînduiţi și mai înainte 
cunoscuţi toți sfinţii ? Vezi cum zice că i-a şi scris pe 
aceştia ? Căci zice : «V-aţi apropiat de Sion, de mun- 
tele și de cetatea Dumnezeului celui viu, de Ierusalimul 
cel ceresc şi de adunarea a zeci de mii de îngeri». Apoi 
adaugă : «Și de Biserica celor întîi-născuţi, scriși în ce- 
ruri»> (Evr. XII, 23). Dacă sînt scriși, e vădit că sînt și 
numărați, precum s-a scris: «Cunoaște Domnul pe ai 
Săi» (2 Tim. II, 19). Şi cuvîntul evlavios zice : «Chiar şi 
perii capului vostru sînt numărați» (Matei X, 30). Dacă 
perii capului nostru sînt numărați, cu cît mai mult noi? 
Deci toți sfinţii sînt mai înainte cunoscuţi lui Dumne- 
zeu, mai înainte rînduiţi și numărați și scriși după nu- 

mele lor în ceruri. Ca atare, ei sînt mădulare ale lui 
Hristos, care trebuie să se facă un trup al Lui şi să se 
desăvirșească în El. Prin aceasta cuvîntul a dovedit că 
atunci cînd toţi aceștia vor fi adunaţi și se vor fi făcut 
un trup al lui Hristos, se va împlini lumea de sus, adică 
Ierusalimul cel ceresc care este Biserica celor întîi-năs- 
cuți, sau întreg trupul Bisericii, al împărătesei lui Dum- 
nezeu, care este trupul lui Hristos-Dumnezeu. 

Unde sînt deci cei ce născocesc, în deșertăciunea 
cugetărilor lor (Efes. IV, 17), multe locașuri, spre piei- 
rea lor ? Unde sînt cei ce zic: «Nu voim să intrăm în 
Împărăţia cerurilor. Căci aceasta e prea mult. Ci voim 
să fim în loc de odihnă, și aceasta ne ajunge» ? Toţi 
sfinţii din veac trebuie să fie un trup cu Hristos; și 
unde socotesc aceștia că vor fi, dacă se vor afla nevred- 
nici de trupul acesta şi se vor tăia de la el? Dacă toată 
lumea se va reînnoi prin foc, în ce loc presupun ei că 
vor fi, ca să nu treacă prin foc și să nu fie cercaţi de el? 
Cu adevărat s-au făcut deșerţi în cugetările lor și inima 
lor nepricepută s-a întunecat. Căci spunînd că sînt în- 
țelepţi, s-au făcut nebuni (Rom. ÎI, 22). 

Dar să cercetăm acum care este nunta de taină a 
lui Dumnezeu. Deci să îndreptăm cuvîntul spre altă 
temă. Care temă ? Cea pe care caută s-o cunoască cei 
neintroduşi : Oare se vor cunoaşte în veacul viitor 
sfinţii întreolaltă, cînd fiecăruia i se va da de Dumne- 
zeu după faptele lui, sau nu ? (Rom. I, 22). Trebuie să 
începem întîi de la cuvintele evanghelice și așa cuvîn- 
tul înaintînd pe drumul drept va lămuri și acestea. 


9. La cuvintele Evangheliei : «Asemănatu-s-a Îm- 
părăția cerurilor» (Matei XXII, 1—14) ; şi care este nunta 
de taină a lui Dumnezeu 

«Asemănatu-s-a, zice, Împărăţia cerurilor, împăra- 
tului care a făcut nunți fiului său și a chemat pe mulţi». 
De care împărat vorbeşte, dacă nu de Însuși Tatăl Său 

şi Dumnezeu ? Și cui altcuiva a făcut nuntă, dacă nu 
Fiului Său Unul-Născut și Domnului și Dumnezeului 
nostru lisus Hristos însuși ? Dar cu cine sau cu ce îm- 
părat a primit Stăpînul şi Împăratul tuturor să facă 
înțelegerea de căsătorie ? Fiecare din noi oamenii, cînd 
vrea să aducă o mireasă fiului său, se grăbeşte să ia pe 
fiica celui mai de vază și mai slăvit și mai bogat. Pe cine 
va găsi deci Dumnezeu deopotrivă cu El, ca să-și aducă 
Sieşi mireasă de la el? Căci zice proorocul: «Cel ce 
ține în mîna Lui marginile pămîntului și pe cei ce locu- 
iesc în el, ca pe niște lăcuste» (Isaia XL, 22). Iar în alt 
loc ; «Dumnezeu cel veșnic, Care a întocmit marginea 
pămîntului» (Isaia XL, 28) și a întemeiat pe nimic stil- 
pii lui (lov XXXVIII, 4—6). lar David zice: «Cel ce 
priveşte la pămînt şi-l face să se cutremure» (Ps. CIII, 
32). Deci Cel ce este așa, să vedem a cui fiică a luat ca 
mireasă și a făcut nunţi Fiului Său. Vreţi să aflaţi a 
cui ? Mărimea coboririi Lui îmi amețeşte gîndul și mă 
cutremur să v-o spun. Dar încrezîndu-mă în bunătatea 
Lui, voi spune : și-a luat ca mireasă pe fiica celui ce s-a 
răzvrătit împotriva Lui și a celui ce a săvirșit desfrînare 
şi ucidere ; ca să spun așa, a unui desfrînat și ucigaș. 

Vezi ce bunătate și coborîre de negrăit ? Vezi ce 
covîrşitoare iubire de oameni ? Vezi mărimea iubirii şi 
a bunătăţii ? Învață deci de aci, tu cel ce-ţi închipui lu- 
cruri mari despre tine, să te smerești și să fii modest și 
niciodată să nu te înalți asupra cuiva, chiar dacă ai fi cel 
mai mare împărat dintre împărați, cel mai vestit dintre 
conducători, cel mai bogat dintre toţi bogaţii ; învață 
privind la Domnul tuturor, la Sfîntul sfinţilor, la feri- 
citul Dumnezeu și singurul Stăpiînitor, la Cel ce locu- 
ieşte în lumina neapropiată (1 Tim. VI, 15—16), Care 
coboară astfel şi-Și aduce mireasă Fiului Său Unul-Năs- 
cut de la cel ce s-a răzvrătit, El, Cel nevăzut, Cel ne- 
cuprins, Cel nepătruns, Făcătorul și Ziditorul tuturor, 
pentru tine și pentru mîntuirea ta. 

Şi cine e cel ce a săviîrșit ucidere şi desfrînare, pe 
a cărui fiică și-a ales-o Sieși ca mireasă ? David, fiul lui 
lesei, care a omorît pe Urie și a preacurvit cu femeia lui 
(2 Reg. XI, 2—5). Pe fiica acestuia, pe Maria, pe prea- 
neprihănita și preacurata Fecioară a ales-o El de mi- 
reasă. O numesc pe aceasta preaneprihănită şi preacu- 
rată în asemănare cu noi oamenii de atunci, compa- 
rînd-o cu aceia și cu noi, robii ei ; față de Mirele ei însă 
şi Părintele Aceluia, ea e om, dar e curată şi preacurată 
și mai curată și mai neprihănită decît toți oamenii din 
toate neamurile. Pe aceasta a ales-o pentru Fiul Său și 
i-a făcut nunţi. În ce fel ? Ascultă cu luare-aminte. 

Dumnezeu și Tatăl Domnului nostru Iisus Hristos 
a trimis pe unul din slujitorii Săi, pe arhanghelul Ga- 
vriil, din înălțimea cea sfîntă a Sa (Ps. CI, 20). Acesta 
coborînd, înfățișează fecioarei taina și-i spune : «Bucu- 
ră-te, ceea ce ești plină de har, Domnul este cu tine» 
(Luca I, 28). Și împreună cu cuvîntul, a intrat întreg 
Cuvîntul ipostatic şi de o fiinţă al lui Dumnezeu și Ta- 
tăl în pîntecele Fecioarei, și prin venirea și împreună- 
lucrarea Sfîntului Său Duh, Celei de o fiinţă, a luat trup 
înzestrat cu minte și cu suflet din sîngele curat al ei și 
s-a făcut om. Aceasta e deci unirea de negrăit și nunta 
de taină a lui Dumnezeu ; și așa s-a făcut schimbul lui 
Dumnezeu cu oamenii, unindu-se în chip neamestecat 
cu ființa și cu firea noastră stricăcioasă şi săracă Cel 
mai presus de fire şi de ființă. Deci Fecioara a zămislit şi 
a născut din două firi, în chip minunat, adică din dum- 
nezeire şi omenitate, pe Fiul cel Unul, Dumnezeu desă- 
vîrşit și om desăvîrșit, pe Domnul nostru lisus Hristos, 
Care n-a stricat nici fecioria ei şi nu s-a despărțit nici 
de sînul părintesc. 

Dar harul îmi dă și mă îndeamnă ca, pornind de la 
cuvîntul evanghelic, să cuget şi la alt lucru, care se pe- 
trece pururea în chip tainic și în toţi fiii luminii. Căci 

de ce n-a spus : «<A făcut nuntă Fiului Său», ci «nunţi»? 
De aci îmi vine un gînd nou. De ce ? Fiindcă cu fiecare 
dintre credincioșii și fiii zilei se săvîrșeşte pururea ace- 
eași nuntă în chip apropiat și fără mare deosebire. Cum 
și în ce fel? Dumnezeu, unindu-se cu noi într-o nuntă 
preaneprihănită și preacurată, înfăptuieşte în noi ceva 
ce întrece puterea noastră. Ce este aceasta ? Ascultă cu 
luare-aminte. 


10. Toţi sfinţii zămislesc în ei pe Cuvîntul lui Dum- 
nezeu în chip apropiat cu Născătoarea de Dumnezeu și 
îl nasc pe EI și El se naște în ei şi ei se nasc din EL. În 
ce fel sînt fii şi fraţi şi mame ale Lui. 


Fiul lui Dumnezeu și Dumnezeu, intrînd în pînte- 
cele preasfintei Fecioare și luînd trup din ea și făcîn- 
du-se om, s-a născut, cum am spus, om desăvirșit și 
Dumnezeu desăvirșit, fiind același amîndouă în chip ne- 
amestecat. Ia aminte deci : cum se petrece cu noi acest 
lucru mai mare ca noi ? Fiecare din noi oamenii credem 
în El, Fiul lui Dumnezeu și Fiul pururea Fecioarei și 
Născătoarei de Dumnezeu Maria și, crezînd, primim cu- 
vîntul despre El cu credinţă în inimile noastre ; ca ur- 
mare mărturisindu-L cu gura şi pocăindu-ne îndată din 
suflet de fărădelegile săvirşite de noi mai înainte, pre- 
cum a intrat Dumnezeu, Cuvîntul Tatălui, în pîntecele 
Fecioarei, așa Cuvîntul se află și în noi ca o sămînţă*”. 
Minunează-te, auzind această taină înfricoșătoare și pri- 
meşte acest cuvînt vrednic de credinţă cu toată încre- 
dințarea și credința. 


281. Este o legătură între cuvîntul rostit de Cuvintul dumnezeiesc 
și între acest Cuviînt ca persoană. Cînd e primit cuvîntul Lui cu credinţă 
vine în noi prin acest cuvînt Însuși Cel ce-l rostește ca persoană şi 
crește în noi pe măsură ce credem și adincim mai mult cuvintele Lui și 
ne facem asemenea Lui asimilindu-l. în conţinutul Lui, comunicat nouă 
prin cuvint. Prin cuvîntul rostit de Cuvîntul dumnezeiesc vine în noi 
însăşi puterea persoanei Lui, care ne modelează după chipul Lui. Aci e 
o deosebire mare între ortodocşi şi protestanți. Ei desparti cuvintul rostit 
sau scris de Dumnezeu, de Cuvintul lui Dumnezeu ca persoană şi de pu- 
terea Lui. i i 

Deci îl zămislim pe El nu în chip trupesc, cum L-a 
zămislit Fecioara și Născătoarea de Dumnezeu, ci înțe- 
legător și fiinţial. Şi-L avem în inimile noastre pe În- 
suși Acela pe care L-a zămislit şi Fecioara Maria, cum 
zice dumnezeiescul Pavel : «Dumnezeu, Care a zis să 
strălucească lumina din întuneric, Care a strălucit în 
inimile noastre spre luminarea cunoștinței Fiului Său» 
(2 Cor. IV, 6). E ca și cum ar zice: «EI însuși a strălucit 
întreg în chip fiinţial întru noi». Şi că acesta este înțe- 
lesul a ceea ce a spus, a arătat în cele următoare, zi- 
cînd : «Și avem comoara aceasta în vase de lut» (2 Cor. 
IV, 7), numind comoară pe Duhul Sfînt. În alt loc nu- 
meşte însă Duh şi pe Domnul: «Căci Domnul, zice, 
este Duh» (2 Cor. III, 17). lar acestea le spune, ca atunci 
cînd auzi de Fiul lui Dumnezeu să înţelegi și să auzi 
odată cu EI și pe Duhul ; şi cînd auzi iarăşi de Duhul, 
să înţelegi împreună cu El şi pe Tatăl, întrucît și des- 
pre Tatăl zice ; «Duh este Dumnezeu» (loan IV, 24). 
Peste tot te învaţă nedespărțirea și deoființimea Sfintei 
Treimi şi că unde este Fiul, acolo e și Tatăl, şi unde e 
Tatăl, acolo e și Duhul, și unde e Duhul Sfînt, acolo e 
întreaga dumnezeire triipostatică, Dumnezeu cel Unul, 
Tatăl cu Fiul și cu Duhul Său, Cei de o fiinţă, «Cel ce e 
bine cuvîntat în veci. Amin» (Rom. I, 25). 

Așadar, crezînd din tot sufletul și căindu-ne cu căl- 
dură, zămislim, cum s-a spus, pe Cuvîntul lui Dumne- 
zeu în inimile noastre, ca Fecioara, dacă avem sufle- 
tele noastre fecioare şi curate. Şi precum pe aceea, fi- 
indcă era preaneprihănită, nu a topit-o focul dumneze- 
irii, aşa nici pe noi nu ne topește dacă avem inimile cu- 
rate și neprihănite, ci se face în noi rouă din cer și iz- 
vor de apă și rîu de viaţă nemuritoare 2”. Că și noi pri- 
mim la fel focul neîngustat al dumnezeirii, ascultă pe 


282. Căldura sufletului curat, primind cuvîntul Cuvîntului, face 
sufletul ca o pastă moale în care ia chip în mod uşor însăși persoana 
Celui ce comunică cuvîntul. 

Domnul zicînd : «Foc am venit să arunc pe pămînt» 
(Luca XII, 49). Care alt foc, dacă nu Duhul de o fiinţă cu 
dumnezeirea Lui, cu Care intră împreună și e împreu- 
nă-văzut cu Tatăl și vine şi El în lăuntrul nostru. Du- 
pă ce cuvîntul lui Dumnezeu s-a întrupat o singură dată 
din Fecioara Maria și s-a născut din ea trupește în chip 
de negrăit și mai presus de cuvînt, întrucît nu se mai 
poate întrupa sau naște trupește iarăși din fiecare din 
noi, ce face ? Ne împărtășește spre mîncare trupul Său 
preacurat, pe care l-a luat din trupul neprihănit al prea- 
curatei Născătoarei de Dumnezeu Maria, născîndu-se 
din ea trupește. Și mîncînd acest trup al Lui, fiecare 
din noi cei credincioși, care îl mîncăm cu vrednicie, îl 
avem în noi, întreg, pe Dumnezeu cel întrupat, pe Dom- 
nul nostru Iisus Hristos, pe Însuși Fiul lui Dumnezeu și 
Fiul preacuratei Fecioarei Maria, Care șade de-a dreap- 
ta lui Dumnezeu și Tatăl. 

Aceasta potrivit cu însăși spusa Lui: «Cel ce mă- 
nîncă trupul Meu și bea sîngele Meu, rămîne întru Mine 
și Eu întru el» (loan VI, 56). Dar nu provine niciodată 
din noi, sau nu se naște trupeşte și nu se desparte de 
noi. Căci nu se mai cunoaște după trup (2 Cor. V, 17), 
ca unul ce ar fi în noi ca un copil, ci este netrupeşte în 
trupul nostru, amestecîndu-se cu ființele şi cu firile 
noastre în chip de negrăit și îndumnezeindu-ne, ca pe 
unii ce sîntem contrupești cu EI și trup din trupul Lui 
şi os din oasele Lui (Efes. V, 29) 2%. Acesta este lucrul 
cel mare al negrăitei iconomii și al coboriîrii Lui mai 
presus de cuvint, săvîrșit în noi ; aceasta e taina plină 
de toată înfricoșarea, pe care am şovăit să o descriu și 
am tremurat să o înfăţișez. 

Dar Dumnezeu pururea voiește să-Și descopere și 
să ne arate iubirea Sa față de noi, ca și noi, înțelegînd 

283. Hristos este totuși «trupeşte» în trupul nostru. Dar sfintul 


Simeon spune că e «netrupește», înțelegind că e ca un trup copleșit de 
Duhul Său cel Sfint. 

și respectînd marea Sa bunătate, să voim să-L iubim pe 
El. De aceea, mişcat de Duhul care mișcă și luminează 
inimile noastre, am făcut aceste taine cunoscute prin 
scris, nu ca să dovedesc că vreun om este egal cu cea 
care L-a născut pe Domnul în chipul nașterii celei de 
negrăit — să nu fie! — căci nu este cu putință acest 
lucru. Pentru că alta este nașterea de negrăit cu trupul 
a lui Dumnezeu Cuvîntul din ea, și alta este cea care se 
săvîrșește duhovnicește din noi. Aceea, născînd pe Fiul 
şi Cuvîntul întrupat al lui Dumnezeu, a născut taina zi- 
dirii din nou a neamului nostru și mîntuirea lumii în- 
tregi pe pămint, adică pe Domnul nostru lisus Hristos 
și Dumnezeu, Care a unit cele despărțite cu Sine însuși 
(Efes. II, 14—15) și a ridicat păcatul lumii (loan I, 29). 
Iar aceasta, născînd în Duhul dumnezeiesc pe cuvîntul 
cunoștinței lui Dumnezeu, lucrează totdeauna în inimile 
noastre taina înnoirii sufletelor omenești şi comuniunea 
și unirea cu Dumnezeu-Cuviîntul. Aceasta ne-o dă să 
înțelegem și cuvîntul dumnezeiesc care spune : «Prin 
care am luat în pîntece și am suferit durerile nașterii 
şi am născut duh de mîntuire, pe care l-am născut pe 
pămînt» (Isaia XXVI, 18). 

Scopul meu a fost să arăt iubirea Lui nesfîrşită și 
curată față de noi și că, dacă voim, noi toți ne putem 
face, în chipul amintit, mame, după cuvîntul Domnului 
nostru lisus Hristos (şi fraţi ai lui) ; și ne putem face 
deopotrivă cu ucenicii şi apostolii Săi, nu după vredni- 
cia acelora, nici după călătoriile şi ostenelile ce le-au su- 
portat, ci după harul lui Dumnezeu și după darul Lui 
pe care l-a vărsat peste toţi cei ce voiesc să creadă și să 
urmeze Lui fără întoarcere. Căci Însuși El voiește aceas- 
ta, spunînd : «Mama Mea, zice, și fraţii Mei sînt cei 
ce ascultă cuvîntul lui Dumnezeu și-l împlinesc pe el» 
(Luca VIII, 21). 

Vezi cum a ridicat la cinstea de mame ale Lui pe 
toți cei ce ascultă cuvîntul Lui și-l împlinesc pe el și 

cum numește frați și rudenii ale Lui, pe toţi aceștia ? 
Dar aceea a fost mamă a Lui în chip propriu, ca una 
ce L-a născut, cum am spus, pe Acesta, în chip de ne- 
grăit și fără bărbat, trupeşte. Iar sfinţii toţi îl au ca unii 
ce L-au zămislit pe El după har şi după dar. Din Maica 
Lui preacurată a împrumutat trupul Său preacurat, dă- 
ruindu-i în schimb dumnezeirea — schimb minunat și 
nou ! Din sfinţi nu ia trup, ci le împărtășește lor trupul 
Său îndumnezeit. Priveşte adîncul tainei ! Harul Duhu- 
lui, sau focul dumnezeirii, este al Mîntuitorului şi Dum- 
nezeului nostru, din firea și din ființa Lui, iar trupul 
Lui nu este de acolo, ci din trupul preacurat și sfînt al 
Născătoarei de Dumnezeu și din sîngele ei preaneprihă- 
nit, din care luîndu-l şi l-a însușit, după cuvîntul evla- 
vios : «Și Cuvîntul trup s-a făcut» (loan I, 14). 

De aceea, Fiul lui Dumnezeu și al neprihănitei 
Fecioare împărtășește sfinţilor, cum s-a spus, din firea 
și ființa Tatălui celui împreună-veșnic, harul Său dum- 
nezeiesc, precum zice prin Proorocul : «Şi în zilele de 
pe urmă, voi vărsa din Duhul Meu peste tot trupul» 
(Fapte II, 16), se înţelege, cel credincios ; iar din firea 
și fiinţa celei ce L-a născut pe El în chip propriu și cu 
adevărat, trupul pe care l-a luat din ea. 

Și precum din plinătatea Lui noi toţi am luat (loan 
I, 16), aşa și din trupul neprihănit luat din preasfînta 
Sa Maică, primim toţi ; și precum Fiul ei și Dumnezeu 
s-a făcut Hristos și Dumnezeul nostru, dar a fost și 
fratele nostru, așa și noi — 0, negrăită iubire de 
oameni ! — ne facem fii ai Născătoarei de Dumnezeu, 
Maica Lui, şi fraţi ai lui Hristos. Căci toţi sfinţii sînt 
aceasta prin nunta cea preaneprihănită și preanecunos- 
cută săvirșită cu ea și în ea, datorită căreia Fiul lui Dum- 
nezeu e din ea și sfinţii sînt din EI. Căci precum Eva cea 
dintîi a născut din împreunare şi din sămînţa lui Adam 
și din ea şi prin ea s-au născut toți oamenii, așa şi Năs- 

cătoarea de Dumnezeu, primind pe Cuvîntul lui Dumne- 
zeu-Tatăl în loc de sămînţă, L-a zămislit și L-a născut 
numai pe Unul-Născut din Tatăl dinainte de veci şi 
Unul-Născut şi întrupat din ea, în zilele de pe urmă. Și 
încetînd ea să zămislească și să nască, Fiul ei a născut și 
naşte în fiecare zi pe cei ce cred în El și păzesc sfintele 
Lui porunci. 

Căci odată ce nașterea noastră în stricăciune s-a fă- 
cut prin femeia Eva, trebuia ca nașterea noastră duhov- 
nicească şi nașterea noastră din nou să se facă prin băr- 
bat, adică prin al doilea Adam și Dumnezeu. Priveşte 
potriveala raţională a lucrurilor : sămînța celui strică- 
cios a născut și naște fii stricăcioși și muritori ; iar Cu- 
vîntul nemuritor şi nestricăcios al Nemuritorului și Ne- 
stricăciosului Dumnezeu a născut și naște pururea fii ne- 
stricăcioși și nemuritori, după ce s-a născut EI însuși din 
Fecioara, prin Duhul Sfînt. a 

Potrivit acestora, Maica lui Dumnezeu este Stăpîna 
şi Împărăteasa și Doamna și Maica tuturor sfinţilor, iar 
sfinţii toţi sînt slujitorii ei, precum Maica este a lui Dum- 
nezeu. Pe de altă parte, sînt fiii ei, întrucît se împărtă- 
şesc din preacuratul trup al Fiului ei. Credincios este 
cuvîntul (1 Tim. I, 15 ; III, 1 ș.u.). Căci trupul Domnu- 
lui este trupul Născătoarei de Dumnezeu. Și împărtășin- 
du-ne din însuși trupul îndumnezeit al Domnului, măr- 
turisim și credem că ne împărtășim de viața veşnică, 
dacă nu-l mîncăm pe acesta cu nevrednicie și deci mai 
degrabă spre osînda noastră. 

Iar rudenii ale ei sînt sfinţii în chip întreit. După 
un chip, pentru că au rudenia din același lut și din ace- 
eași suflare, sau suflet ; după al doilea chip, pentru că 
au comuniune și părtășie cu ea, prin trupul luat din ea ; 
iar după al treilea, pentru că prin sfințenia ce se înfăp- 
tuiește în ei după Duh, fiecare are în sine prin ea pe 
Dumnezeul tuturor zămislit în sine, precum L-a avut şi 
ea. Căci deşi L-a născut și trupește, dar L-a avut întreg 

în sine totdeauna și-L are și acum și pururea, și duhov- 
nicește, și-L are la fel, în chip nedespărțit. 

Aceasta e taina nunţilor, pe care le-a făcut Fiului 
Său Tatăl cel împreună-veșnic și de aceeași cinste. Și a 
chemat pe mulţi și a trimis pe slujitorii Săi să-i cheme 
pe cei invitaţi la nunți și nu au voit să vină. 


11. La cuvîntul Evangheliei : «Și a trimis pe slu- 
jitorii săi să cheme pe cei invitaţi la nuntă și nu au voit 
să vină» (Matei XXII, 3—14). 


Cine erau trimișii ? Proorocii, zice. Cine, invitaţii ? 
Fiii iudeilor. Că ei erau atunci și au fost de la început 
invitaţi și nu au voit să asculte de ei. «Iarăşi a trimis pe 
alți slujitori, zicînd : Spuneţi celor invitaţi : Iată, am pre- 
gătit ospățul meu ; taurii și animalele îngrășate au fost 
înjunghiate și toate sînt gata. Veniţi la nunţi. Iar ei ne- 
luîndu-i în seamă, au plecat, unul la ogorul lui, altul la 
negustoria lui, iar ceilalți prinzînd pe slujitorii lui i-au 
batjocorit şi i-au omorît». Despre ce slujitori vorbește ? 
De apostolii Lui. Şi ce este ospățul ? Împărăţia ceruri- 
lor, pe care a pregătit-o celor invitaţi, potrivit hotăririi 
Lui de la întemeierea lumii (Rom. VIII, 28). Ce sînt tau- 
rii și animalele îngrășate ? Fiul Fecioarei și Dumnezeu, 
vițelul îngrășat de dumnezeire. Acesta este și taur, prin 
puterea cu adevărat de negrăit. Dar L-a numit la plural 
«tauri», pentru că trupul Lui cel sfînt se împarte în 
multe și fiecare parte din el este iarăși El întreg, fiind 
atît de puternic că răstoarnă pe toți dușmanii celor ca- 
re-L, primesc și le dă putere acestora ca să biruiască lu- 
mea și să poată să se facă fii ai lui Dumnezeu (1 loan I, 
17). Miel se numește Atotneprihănitul Miel al lui Dum- 
nezeu (1 Petru I, 19), Cel de un an (Levitic XII, 6), iar 
Berbec, ca Cel care poartă deasupra crucea ca niște coar- 
ne, prin care a dat vrăjmașului lovitura de moarte și pe 
care răstignindu-L ceilalţi, L-au omorît. «Alţi slujitori» 
sînt sfinţii Săi apostoli, pe care i-a trimis, îndemnîndu-i 

să nu umble în calea păgiînilor şi în cetatea samarine- 
nilor să nu intre, ci să meargă mai bine la oile cele pier- 
dute ale casei lui Israel (Matei X, 5—6). Dar aceia nu 
i-au primit nici pe aceștia, ci pe unii i-au batjocorit și 
bătut, pe alţii i-au omorit, între aceștia fiind și Ștefan, 
întîiul dintre mucenici (Fapte VI, 8 ș.u.). «lar auzind 
împăratul, s-a mîniat şi trimiţînd oștile lui i-a pierdut pe 
ucigașii aceia şi a ars cetatea lor». Aici vorbește de evreii 
necredincioşi pe care i-a și nimicit, aducînd prin venirea 
romanilor asupra lor, pustiirea totală a ţării lor. Dar 
prin oștile lui înțelege și pe cei răi, trimiși spre pedepsi- 
rea altor răi, cum zice Dumnezeu prin Moise : «Voi tri- 
mite peste ei mînie şi urgie, război de pedepsire prin în- 
gerii răi» (Ps. LXXVII, 49). 

Atunci zise slujitorilor săi : «Nunta este gata, dar 
invitații nu erau vrednici. Mergeţi la răspîntiile drumu- 
rilor şi pe care îi veţi afla, chemaţi-i la nunţi». Ai văzut 
legătura lucrurilor ? Ai văzut potriveala pildei ? «Și ie- 
şind, zice, slujitorii aceia la drumuri, i-au adunat pe 
toți câți i-au aflat buni și răi și s-a umplut nunta de 
meseni». Căci apostolii, străbătind lumea toată, au ves- 
tit cuvîntul lui Dumnezeu și pe toţi cei ce au ascultat 
i-au adunat într-o unică credinţă, a cunoștinței de Dum- 
nezeu, răi sau buni la năravuri, adică i-a preschimbat și 
readus la virtute. Căci aceasta înseamnă «i-au adunat». 
Dar și din cele ce urmează învăţăm același lucru. Căci 
zice : «Dar intrînd împăratul să vadă pe meseni, a văzut 
acolo un om neîmbrăcat în haină de nuntă și i-a zis lui : 
prietene, cum ai intrat aci neavînd haină de nuntă ? Iar 
acela tăcea. Atunci a zis împăratul slujitorilor : legaţi-i 
mîinile și picioarele și luaţi-l și aruncaţi-l în întunericul 
cel mai din afară. Că mulţi sînt chemaţi, dar puţini aleși». 

Vezi cum zice că cei preaschimbaţi la moravuri au 
fost adunaţi la masă, dar cei cu vreo viclenie sau răutate 
oarecare, chiar dacă vor intra, iarăși vor fi scoşi cu ru- 

șine de către îngeri, pe care îi numește și slujitori. Deci 
mesenii de la nunți sînt sfinţii. Iar cel ce nu are haină 
de nuntă, știu că unii socotesc că sînt cei ce şi-au înti- 
nat trupurile lor numai prin curvie și preacurvie și uci- 
deri. Dar nu este aceasta, ci vorbeşte de tot omul care 
se află sub o oarecare patimă sau păcat. Că acesta este 
adevărul, auzi de la Pavel care zice: «Nu vă înșelaţi : 
nici curvarii, nici preacurvarii, nici malahiţii, nici sodo- 
miţii, nici furii, nici lacomii, nici slujitorii la idoli, nici 
beţivii, nici bîrfitorii» — şi voi adăuga : nici cei ce au 
ură sau pizmă față de vreun frate — «nu vor moșteni 
împărăția cerurilor» (1 Cor. VI, 9—10), nici nu vor avea 
parte de bucuria Domnului nostru lisus Hristos. Vezi că 
toată răutatea și păcatul murdăreşte haina sufletului și 
ne scoate din Împărăţie ? 


12. Nu trebuie ca cineva din cei nedeprinși să cer- 
ceteze tainele ascunse ale Împărăției cerurilor, înainte de 
lucrarea poruncilor şi de înaintarea în virtuţi și de desă- 
vîrșire ; şi că la a doua venire a Domnului toţi sfinții 
se vor cunoaște unii pe alţii. 

Să lăsăm deci discuţiile deșarte și nefolositoare (Tit 
III, 9) și să nu ne grăbim să aflăm înainte de vreme cele 
ce țin de o vreme, ci să ascultăm mai bine de Domnul 
care zice : «Cercetaţi Scripturile» (loan V, 39). Cerce- 
tați-le și nu le iscodiţi în discuţii îndelungate. Cercetaţi 
Scripturile şi nu faceţi discuţii în afara Sfintelor Scrip- 
turi. Cercetaţi Scripturile, ca să fiți învăţaţi despre cre- 
dință, nădejde și iubire. Despre credinţă, ca să nu fiţi 
purtaţi de orice vînt după nesiguranța oamenilor fără 
reazim (Efes. IV, 14), ci întăriți-vă prin dogmele drepte 
ale Bisericii Apostolice și Universale și «drept îndrep- 
taţi» (2 Tim. II, 15) cuvîntul ei. Dar nu numai aceasta, 
ci prin împlinirea poruncilor veţi fi învățați să căutați 
şi rodul credinţei şi folosul din ea, iar cînd veţi putea afla 
acestea, atunci veţi dobîndi și nădejdea nefăcută de ru- 

şine și veţi avea în ea și întreaga iubire față de Dumne- 
zeu. Căci altfel, este cu neputinţă vreunui om să dobîn- 
dească iubirea desăvîrșită de Dumnezeu, decît prin cre- 
dinţa neștirbită şi prin nădejdea sigură și neîndoielnică. 
De ce, deci, uitînd să ne cerceţăm pe noi înșine în pri- 
vinţa acestora, şi anume, dacă avem credinţă în Dumne- 
zeu atita cît El însuși, Judecătorul nostru viitor, zice că 
o va cere de la noi, iscodim cele mai presus de noi, cîtă 
vreme noi abia știm cele de la picioarele noastre ? 


Credinţă şi fapte **. — Iar care este credinţa pe ca- 
re Dumnezeu o cere de la noi şi pe care trebuie s-o avem 
în E], a arătat El însuși în Evanghelie, zicînd : «Cel ce 
voiește să vină după Mine să se lepede de sine şi să-și 
ia crucea sa și să-Mi urmeze Mie» (Luca IX, 23) ; «Căci 
cel ce vine la Mine și nu urăște pe tatăl său și pe mama 
sa și pe fraţii săi, ba încă şi sufletul său, nu poate fi uce- 
nicul Meu» (Luca XIV, 26). Și iarăși: «Cel ce a aflat 
sufletul său», rămînînd alipit la cele spuse, «îl va pierde 
pe el» (Matei X, 39), «iar cel ce va pierde sufletul său 
pentru Mine şi pentru Evanghelia Mea», împlinind po- 
runcile Mele, «îl va afla pe el în viața veșnică» (Marcu 
VIII, 35 ; Matei XVI, 25). 

Aţi auzit semnele credinţei ? Vă ajung acestea, sau 
aveţi nevoie să vi le reamintesc și pe cele următoare ? 
Dacă voiţi să aflaţi că o astfel de credinţă cere Dumne- 
zeu de la noi, încât crezînd în El să nu ne mai îngrijim 
deloc de viaţa de aici, aflaţi aceasta chiar de la Domnul, 
Care zice limpede : «Nu vă îngrijiţi de ziua de miine, ce 
veţi mînca, sau ce veţi bea, sau cu ce vă veți îmbrăca» 
(Matei VI, 25, 34). Şi ridicîndu-ne cîte puţin spre cele 
mai desăvirşite, zice : «De te lovește cineva peste obra- 
zul drept, întoarce-i lui și pe cel stîng ; și celui ce voiește 
să se judece cu tine și să-ţi ia haina ta, lasă-i lui şi că- 


284. Titlu în trad. fr., ea. Darrouzes, Trailes theol. et €thiques, 
tom. I, p. 275. 

mașa ta» (Matei VI, 39—40); «şi celui ce răpeşte ale 
tale, nu i le cere înapoi» (Luca VI, 30). Apoi cerînd prisos 
de credinţă peste prisos, ne poruncește să ne rugăm pen- 
tru dușmanii noștri și să iubim şi să facem bine celor 
ce ne urăsc pe noi și să ne rugăm pentru cei ce ne pri- 
gonesc pe noi (Matei V, 44). Și ne poruncește să facem 
altele multe, din care să se arate credinţa noastră în El. 
Numai atunci trebuie să zicem că sîntem credincioși. 
Căci fără acestea credința noastră este moartă (Iacob II, 
20) și noi înșine sîntem morţi 2%. 

Cercetează-te deci pe tine însuţi, tu căruia ți se 
cer acestea. Şi dacă te vei afla că nu ești lipsit de nimic 
din cele spuse, ci le împlinești toate cu prisosinţă, din 
inimă și cu voinţă fierbinte, vei cunoaște că te ai în lu- 
mină pe tine însuți și nădejdea ce nu va fi făcută de ru- 
şine ; nu cea care vine în cei pierduţi din închipuirea de 
sine (2 Tes. II, 10) și a cărei deşertăciune şi înșelăciune 
nu o poate recunoaşte nici unul din cei ce o au, ci nă- 
dejdea cea bună și adevărată, în lumina adevărată și ne- 
făcută de mînă *f. Iar în aceasta vei vedea purtată ca 
într-un car de heruvimi iubirea, care este Hristos *. 
Dar de vei ajunge să o vezi, nu vei iscodi prin discuţii 
nimic din cele viitoare și nevăzute, ci vei închide şi gura 
altora (1 Tim. I, 3) și îi vei îndemna să nu iscodească 

285. Credinţa crește pe măsura faptelor și a virtuţilor. Credinţa 
este în ele înseşi ca o credinţă vie şi mereu mai puternică. lubirea 
mereu sporită este o manifestare a credinţei mereu sporite. Credinţa nu 
se poate separa de fapte, nici viceversa. 

286. Nădejdea sigură vine din faptele credinței tari. Căci faptele, 
eliberindu-ne de alipirea la lucrurile trecătoare, ne descopere lumina 
realităţii netrecătoare care este Dumnezeu și siguranța vieţii noastre ne- 
trecătoare în El. De aci se vede că prin lumina de care vorbește așa 
de mult, sfîntul Simeon înțelege intuiţia clară şi sigură a realităţii netre- 
cătoare, deci adevărate a lui Dumnezeu, ca temei al duratei noastre veșnice. 

287. În nădejdea sigură vezi ceea ce vei avea în viitor în chip 
deplin, adică unirea cu Hristos, izvorul tuturor bunătăţilor. Nădejdea îţi 
aduce în orizontul vederii pe Hristos ca izvorul iubirii nesfîrşite sau ca 
iubirea însăşi. În același timp nădejdea te poartă spre ea prin fapte, 
prin desăvirșirea ta sau prin creşterea ta în iubire, mergînd în întimpi- 


narea Celui de la Care îţi vine iubirea. Te poartă cu avîntul cu care 
sînt purtați heruvimii spre Dumnezeu. 

ceva, nici să discute despre acelea. Căci vei fi aflat prin 
cercare că toate acelea sînt de necuprins cu mintea şi de 
negrăit cu cuvîntul. . 

Dar dacă n-ai împlinit cele ce te-ajută în primul 
rînd să te faci cunoscut ca credincios chiar de pe acum, 
şi încă n-ai deplina nădejde și încredințare că te vei 
mântui, şi nici nu poţi spune și tu ca sfîntul apostol Pavel: 
«Lupta cea bună m-am luptat, drumul am săvîrșit, cre- 
dința am păzit, de acum mă așteaptă cununa dreptăţii, 
pe care mi-o va da Domnul, Judecătorul cel drept» 
(2 Tim. IV, 7—8), de ce iscodești să cauţi să afli de se 
vor cunoaște sfinții unii pe alţii în Împărăţia Cerurilor, 
cînd, ajunși la contemplarea lui Dumnezeu cel peste 
toate, îl vom vedea pe El ? Ce folos vei avea din aceasta ? 
Spune-mi ! 

Am voit să aud și să aflu de la tine ce folos vei avea 
dacă ai să afli și ai să înveţi de la noi despre bucuriile, 
slăvirile, desfătările și reașezările din Împărăţia lui Dum- 
nezeu, cîtă vreme ești osîndit, cum am spus, de conștiin- 
ţă, fiindcă n-ai păzit poruncile date ţie de Hristos și de 
aceea nu ai parte cu Hristos ? (loan XIII, 8). Nici unul, 
în nici un fel. Ci îţi vei pricinui mai degrabă o și mai 
mare osîndă, că, aflîndu-le acestea, le-ai disprețuit şi 
n-ai voit să lepezi închipuirea de sine și să dobîndeşti 
smerenia. De altfel, răspunde liniștit la întrebarea ce ţi-o 
pun cu blindeţe : de va cere un copil mic, care n-a învă- 
țat încă nici alfabetul, să i se explice gramatica și reto- 
rica, va primi oare vreun om stăpîn pe rațiune, să ia în 
seamă măcar cu un singur cuvînt nebunia lui şi nu-l va 
respinge mai degrabă pe acela că gîndeşte lucruri nebu- 
nești și copilăreşti și cere fără judecată cele mai presus 
de puterea lui ? Iar dacă e drept și cuvenit lucru să fa- 
că așa în acestea, cu atît mai mult se cuvine să facă așa 
în cele mai presus de cuvînt, de minte și de înţelegere. 
Totuși, dacă cineva, care nu cunoaște nici măcar literele 

scrisului, va auzi cele ce le-au scris elinii prin alte cu- 
vinte şi le va înţelege pe acestea ca pe cele spuse în dia- 
lectul propriu, nu e nici o mirare, dat fiind că aceia vor- 
besc despre cele supuse simţurilor și scrierile lor sînt 
scrieri deșarte despre lucruri deșarte. 

Cele despre care întrebi tu, nu sînt, însă, de felul 
acesta. Dar ce sînt şi cum ? Cum zice Proorocul David : 
«Și a aplecat cerurile și s-a pogoriît și întuneric sub pi- 
cioarele Lui» (Ps. XVII, 10). Ce este întunericul acesta ? 
Trupul Domnului, despre care Ioan, marele Înaintemer- 
gător al Lui, a spus mai pe urmă : «Căruia nu sînt vred- 
nic să-l dezleg; cureaua încălțămintelor» (Marcu I, 7). S-a 
coborit deci și a venit îmbrăcînd, în loc de întuneric, 
trupul *%. Și iarăși : «S-a suit pe heruvimi și a zburat ; 
a zburat pe aripi de vînturi. Şi a pus întunericul ascun- 
ziş al Lui. În jurul Lui, cortul Lui» (Ps. XVII, 11—12). 
Vezi că cercetarea ta nu se îndrepată spre cele supuse 
simţurilor, ci spre cele dumnezeiești și necuprinse și nu 
ușor de înțeles de toţi ? 

Și dacă a pus negura și întunericul ascunziș al tai- 
nelor Lui şi e nevoie de multă lumină de la Preasfîntul 
Duh spre înţelegerea tainelor ascunse, cum cercetezi ce- 
le ce nu poţi să le afli, odată ce nu te-ai făcut locașul 
luminii dumnezeiești, fiind încă nedesăvîrșit şi nelumi- 
nat ? Și ca să nu bănuiești, ca unul ce şezi în întuneric 
(Matei IV, 16), că şi Acela s-a ascuns, așezindu-se în în- 

288. Este interesantă asemănarea trupului Domnului cu un întu- 
neric. Întunericul de care Dumnezeu era înconjurat pe muntele Sinai a 
fost interpretat de sfîntul Grigorie de Nisa şi de Dionisie Areopagituli ca 
taina care înconjoară pe Dumnezeu. Așa s-a dezvoltat o întreagă teologie 
apofatică, care vorbeşte despre o cunoaștere a lui Dumnezeu prin necu- 
noaștere. Trupul Domnului nu este el însuși o taină, dar acopere pe Fiul 
lui Dumnezeu ca pe o taină, devenind prin aceasta și el o taină. Dum- 
nezeu în Sine însuşi nu poate fi văzut. Dar în întunericul de pe Sinai 
și în trupul Domnului se simte prezenţa Lui. Întunericul și trupul sînt un 
acoperămînt al prezenţei lui Dumnezeu pentru cei ce nu au Duhul Sfint 
care-i face capabili să cunoască prin ele pe Dumnezeu. Dar pentru cei 


ce, avînd Duhul, pot să-l cunoască prin acestea, ele au devenit transpa- 
rente. Aceasta o spune sfîntul Simeon în cele ce urmează. 


SFINTUL SIMEON NOUL TEOLOG, INTIIA CUVINTARE MORALĂ 169 








tuneric, proorocul David a spus : «În jurul Lui, cortul 
Lui». El numește cort ceea ce numeşte Pavel lumină. 
Căci spune : «Cel ce locuiește în lumina neapropiată» 
(1 Tim. IV, 16). Amîndoi atrag luarea aminte asupra 
necuprinderii și nemărginirii dumnezeirii Lui, nevoind 
să facă pe Dumnezeu circumscris. Ei spun aceasta, pen- 
tru că își îndreaptă cuvîntul spre cei ce iscodesc cu pri- 
vire la E1%*. Nu socotiți, o, voi cei fără de minte, că 
Domnul și Dumnezeul cel înălțat, intrînd (în cer) s-a 
ascuns în întuneric, ci este în slava Sa, în dumnezeirea 
care umple toate și e mai presus de toate, în care era și 
înainte de aceea. 


Închipuirile deșarte ale celor nedesăvîrșiţi 2%. — 
Iată, așadar, că ai aflat în treacăt, de la noi, tainele dum- 
nezeiești și înfricoşătoare ale credinţei noastre. Mai bine 
zis le-ai învăţat de la Duhul Sfînt prin noi. Ai aflat că 
Dumnezeu s-a coborit pe pămînt și s-a suit iarăși la 
ceruri și a pus întunericul ascunzișul Lui. Căci nu tre- 
buia să ni se arate împreună cu slava Tatălui, înainte 
de Judecată, ci trebuie să se întîmple aceasta numai 
atunci ; căci Tatăl Lui a pus și timpul întru a Sa stăpi- 
nire (Fapte I, 7). Deci dacă așa sînt tainele ascunse ale 


289. Propriu-zis, întunericul în care e acoperit Dumnezeu e lumina. 
Numai noi sîntem acoperiţi propriu-zis de întuneric, cînd sîntem pătimași. 
Întunericul care-L acoperă pe Dumnezeu e prea multalumină pe care noi 
n-o putem cuprinde, cum a spus Dionisie Areopagitul. Lumina lui Dum- 
nezeu e necuprindere, pentru că e prea mult de înţeles în ea, e un înţeles 
mai bogat într-o infinită măsură decit îl putem noi sesiza. Aşa și trupul 
Domnului nu e întuneric ca trupul nostru cînd patimile lui îl fac netran- 
sparent pentru sufletul din el. Dar se întîmplă că preamulta lumină, 
sau preabogatul înţeles al necuprinderii lui Dumnezeu să fie socotite 
de noi, cînd sîntem întunecaţi de patimi, ca întuneric, cum la fel poate 
fi socoțit de noi, în acest caz, întuneric opac trupul străveziu al Dom- 
nului. Necuprinderea lui Dumnezeu şi trupul Domnului pot avea deci 
ambele aceste caractere: de lumină și de întuneric. Depinde de noi ce 
caracter al lor scoatem în relief. Ele sînt întuneric pentru noi, întuneric 
complet pînă ce nu avem nici o rază a Duhului prin care să străbatem 
cu privirea sufletească dincolo de ele, şi întuneric care se face străveziu 
în mod treptat pentru cei ce sporesc în Duhul pe Care îl primesc. Prin 
aceasta Dumnezeu ţine seama de neputinţa noastră şi de izbăvirea trep- 
tată de ea. 

290. Titlu în traducerea franceză (op. c.). 

Împărăției Cerurilor și nu s-a dat tuturor să le cunoască 
pe ele, după cuvîntul Domnului (Matei XIII, 11), pentru 
ce, odată ce ai fost lăsat să lucrezi poruncile Lui, isco- 
deşti despre cele ascunse tuturor oamenilor ? Căci auzi 
în fiecare zi pe apostol spunînd despre acelea «pe care 
ochiul nu le-a văzut, și urechea nu le-a auzit, și la ini- 
ma omului nu s-au suit»; despre bunătăţile «pe care le-a 
gătit Dumnezeu celor ce-L iubesc pe El» (1 Cor. XI, 9). 
Fiindcă înainte ca EI să se înalțe la cer și să pună întu- 
nericul ascunziș al Lui, ne-a dat sfintele Lui porunci, 
cum ar zice cineva ca niște unelte, iar credinţa în El ca 
un meșter. Astfel noi sîntem vase, credința meșter, iar 
poruncile unelte, prin care Cuvîntul meșter reface și 
înnoiește pe cei ce împlinesc poruncile Lui, ca prin lu- 
crarea lor, curăţindu-ne, să ne luminăm de către Duhul, 
înaintînd în cunoștința tainelor Împărăției cerurilor. 

Și precum uneltele fără meşter și meșterul fără 
unelte nu pot face nimic, așa nici credința fără împli- 
nirea poruncilor şi nici împlinirea poruncilor fără cre- 
dință nu ne poate înnoi şi plăsmui din nou, făcîndu-ne 
din vechi, noi. Dar cînd le vom dobîndi pe amîndouă în 
inima neșovăitoare și ne vom face vase de bun folos Stă- 
pînului (2 Tim. II], 21), spre primirea Mirelui spiritual, 
atunci și Cel ce a pus întunericul ascunziș al Lui ne 
va reînnoi prin darul Duhului Sfînt și ne va face din 
vechi, noi, ne va scula vii din morți, va tăia întunericul 
și va face să treacă prin el mintea noastră şi se va pleca 
spre noi ca printr-o deschizătură (1 Petru I, 12) și ne va 
da să-L vedem, chiar dacă nu cu totul limpede, așa cum 
se poate vedea cercul soarelui sau al lunii. Cei ajunși aci 
învaţă din acestea — sau mai bine zis cunosc și înţeleg, 
încredințindu-se că nu pot ajunge altfel la o oarecare 
împărtăşire de bunătăţile de negrăit ale lui Dumnezeu, 
decît dacă vor tăgădui toată lumea (1 Ioan II, 15) împre- 
ună cu voile celor din ea, prin toate poruncile lui 

Dumnezeu *, întru smerenia inimii și întru credința 
neîndoielnică, dintr-o voinţă susținută de tot sufletul. 
Mai mult decît atît, cei ce cred în Hristos, şi mai ales 
pruncii care s-au botezat și care nu simt încă «darul ha- 
rului lui Dumnezeu» (Efes. III, 7), vor trebui să străbată, 
întru veselia inimii și cu bucurie, ostenelile pentru vir- 
tute, împreună cu toate încercările. 


Tu deci, cel ce ai citit acestea, judecă-te pe tine nu 
întru închipuirea cunoștinței mincinoase (1 Tim. VI, 20) 
şi întru făurirea de gînduri deșarte, ci întru frică și cu- 
tremur. Și de voiești să afli ce stare de viață ai, întrea- 
bă-ți sufletul și spune-i : «Suflete, ai păzit toate porun- 
cile lui Dumnezeu, sau nu ?» Și deschizîndu-și gura con- 
științei lui, îți va spune în chip sigur adevărul ?*?. Căci nu 
se va ruşina de tine, ci te va înfrunta şi-ţi va arăta cele 
ce le-ai pus înainte și le ai în tine, fie bune, fie rele. Căci 
în conștiință vei afla, fie că ai iubit lumea, fie că ai slu- 
jit mai mult lui Dumnezeu, fie că ai căutat slava de la 
oameni, fie că ai dorit numai pe cea dată de Dumnezeu. 
Privind în tine însuţi ca într-o cutie și pipăind conţinutul 
şi scoţînd una cîte una din cele aşezate în ea, le vei cu- 
noaște în chip limpede. Presupune deci că întîi e așezată 
acolo dragostea de mărire și de slavă deșartă, un fel de 


291. Faptul că «tăgăduirea lumii» se face prin împlinirea poruncilor 
care sînt fapte de iubire curată pentru Persoanele lui Dumnezeu și persoa- 
pele semenilor, prin depăşirea obiectelor, arată că se cere numai tăgă- 
duirea acestei alipiri egoiste la obiecte, alipire care pune obiectele mai 
presus de persoane. 

292. Una din trăsăturile teologiei sfîntului Simeon este că e o teo- 
logie a «conștiinței». Conştiinţa stă în legătură cu recunoașterea plină de 
simţire. a stării păcătoase proprii. Fără ajungerea la această stare de con- 
știință, omul nu poate «simţi» prezenţa lui Dumnezeu, nu poate avea o 
sensibilitate pentru ea. În acest sens trebuie înțeleasă «simţirea» harului 
de care vorbește sfintul Simeon, ca o condiţie a miîntuirii. Ea e pe deo 
parte o «simţire» a păcătoșeniei, pe de alta o simţire «a prezenței |ui 
Dumnezeu» care ne ajută să ne recunoaştem păcatul și să ieşim din el, 
sporind prin aceasta în simţirea prezenței Lui. E o sensibilitate simultană 
şi îmbinată pentru păcatul nostru și pentru prezența lui Dumnezeu. Nu 
poate fi una fără alta. «Simţirea» mai intensă a prezenţei lui Dumnezeu 
echivalează cu «lumina» lui Dumnezeu, care e o cunoaştere clară a pre- 
zenţei Lui şi a stării proprii în faţa Lui. 

a plăcea oamenilor, dulceţile laudelor de la oameni, veş- 
mîntul fățărniciei, sămînţa ascunsă a iubirii de arginţi 
şi, simplu vorbind, multe de acestea așezate în ea, una 
acoperită de alta ; iar deasupra tuturor acestora să pre- 
supunem că e îngimfarea — căci cunoștința, zice, în- 
gîimfă (1 Cor. VIII, 1) — iar împreună cu ea, închipuirea 
de sine și părerea că ești ceva, nedîndu-ți seama că cel 
cu cugetul îngîmfat nu e nimic (Gal. VI, 3). Toate aces- 
tea, fiind adăugate la celelalte pe care le-am amintit 
înainte, spune-mi cum vei putea să le deosebești ? Vei 
spune, fără îndoială, că nicidecum. 

Spune-mi, așadar, acum și aceasta. Poate că nu ești 
convins că peste inima ta ai aşezat un fel de acoperă- 
mînt din acestea ; poate nu crezi, cum nici evreii nu 
cred, fapt pentru care-i mustră Pavel (Rom. VIII, 23; 
2 Cor. III, 15). Şi de aceea nu înlături acoperămîntul 
acesta de pe inima ta, ca să vezi patimile ascunse sub 
el și să te milostivești de amăritul tău suflet și să te gră- 
bești să-l curăți și să speli ochii lui înţelegători și faţa lui 
cu lacrimi fierbinţi, aruncînd înapoia ta toată înțelep- 
ciunea și cunoștința din afară, după îndemnul lui Pavel, 
ca să te faci nebun lumii acesteia şi să te faci înţelept în 
Hristos (1 Cor. IV, 10). Dar atunci, spune-mi, cum, odată 
ce ești nebun, îți voi descrie cele privitoare la Dumne- 
zeu și la cele dumnezeiești, care sînt ascunse și nevă- 
zute? Nu mă vei dispreţui tu însuţi, ca pe unul care face 
un lucru fără rost, și nu vei zice în tine însuţi cu drep- 
tate : «Acesta e cu adevărat nebun, căci îmi povestește 
despre lucruri neînţelese întregii suflări de sub cer și 
întregii suflări ce se află deasupra cerului?» Căci cele 
ce vor avea să fie atunci, nici îngerii lui Dumnezeu nu 
le știu. Fiindcă dacă nu au cunoscut nici venirea Lui pe 
pămînt, cum, sau cînd avea să se coboare şi să se facă 
om, cu cît mai mult nu pot cunoaște venirea Lui cea de 
pe urmă întru slavă, cînd va fi, cum va fi și care vor fi 
darurile ce le va împărtăși sfinţilor Lui ? Că acestea 

aşa sînt cu adevărat, a arătat Pavel zicînd : «Ca să se fa- 
că cunoscute acum începătoriilor și stăpîniilor prin Bi- 
serică înţelepciunea cea de multe feluri a lui Dumnezeu» 
(Efes. III, 10). Ba a arătat și Domnul, spunînd despre 
venirea Sa că «Puterile cerurilor se vor clătina» (Matei 
XXIV, 29), adică se vor uimi și se vor minuna, văzînd 
deodată ceea ce, fără îndoială, n-au văzut pînă atunci. 
Iar dacă puterile cerurilor nu știu, cum îndrăznești să 
spui tu că sfinţii nu se vor cunoaşte unii pe alţii în Îm- 
părăția lui Dumnezeu, cînd se vor împărtăși de vederea 
Lui ? Dar și tu, care-l contrazici, pe cel ce zice :; «Ei tre- 
buie să se cunoască numaidecît unul pe altul», întrebi : 
de unde o ști aceasta ? 


Cunoștința întreolaltă a sfinţilor 2%. — O, neștiință 
și nebunie și întunecime ! Nu tremurați, nu vă temeți ? 
Căci din cuvintele voastre (Matei XII, 37) veți fi osîn- 
diți de către Dreptul Judecător, Care nu caută la faţă. 
Căci către cei ce spun că sfinţii nu se văd, nici nu se 
cunosc unii pe alţii, ci îl văd numai pe EI, fiind uniţi în- 
tregi prin toate simțurile cu El întreg, se va adresa și 
va zice : «M-aţi cunoscut voi ? Aţi văzut lumina Mea ? 
M-aţi primit în voi? Aţi cunoscut prin cercare însăși 
lucrările Duhului Sfînt, sau nu ?» Socotesc că nu vor 
îndrăzni să-l răspundă : «Da, Doamne». Căci dacă vor 
spune așa, le va răspunde : «Cum, dacă aţi avut cunoș- 
tința acestora prin cercare, spuneţi că cei ce Mă vor 
avea pe Mine în ei înșiși nu se vor cunoaște unul pe al- 
tul ? Eu sînt Dumnezeul cel nemincinos, Dumnezeul cel 
adevărat, Dumnezeul. cel sfînt, Cel ce locuiesc întru 
sfinţi. Cum locuiesc întru ei ? Precum am spus că Eu 
sînt întru Tatăl și Tatăl întru Mine, așa și sfinții sînt în- 
tru Mine şi Eu întru ei (loan XVII, 21). Şi precum Tatăl 
e întru Mine şi Eu întru Tatăl Meu, așa voi fi locuind și 
întru toți sfinţii și toți sfinţii vor locui întru Mine». Dar 


293. Titlu în traducerea franceză. 

va mai zice către aceștia și următoarele : «Dacă deci Eu 
sînt întru sfinții Mei și sfinții Mei întru Mine, dacă Eu 
sînt întru Tatăl Meu și Tatăl Meu întru Mine și precum 
Mă cunoaşte pe Mine Tatăl și Eu cunosc pe Tatăl, e vă- 
dit că şi sfinții Mă cunosc pe Mine şi Eu pe sfinţi și la 
fel sfinţii trebuie să se cunoască unul pe altul». lar ca 
să se facă acest lucru mai clar, ca să fie vădit și celor 
nesimţitori, trebuie să adăugăm a zice iarăși : : întru toţi 
sfinții va locui Același Hristos. 

Cînd se vor deschide, deci, cărţile conștiinței fie- 
căruia, în inimile şi conștiințele păcătoșilor se va afla 
închipuirea de sine, sau slava deșartă, sau erezia, sau 
invidia, sau pizma, sau altceva din acestea ; se va afla 
negrija, trîndăvia și neîmplinirea din toată inima a po- 
runcilor lui Dumnezeu, de unde vine lipsa iubirii Lui. 
De aceea «ochii lor se vor întuneca și nu vor ve- 
dea» (Rom. XI, 20 ; Ps. LXVIII, 24) şi vor fi rușinaţi și 
vor auzi : «Întrucît nu aţi făcut una dintre poruncile 
Mele preamici, ci aţi nesocotit-o, Mie nu aţi făcut» (Ma- 
tei XXV, 45 şi V, 19). 

Iar cînd se vor deschide cărţilor conştiinţei sfinţi- 
lor — ia aminte ! — va străluci Hristos, Dumnezeu, Cel 
ascuns acum întru ei, cum a strălucit înainte de veci din 
Tatăl *. Și sfinţii vor fi asemenea Celui Preaînalt (Isaia 
XIV, 14). De unde ştim aceasta ? Ascultă de Mîntuitorul 
însuși, spunînd aceasta : «Atunci drepţii vor străluci ca 
soarele» (Matei XIII, 14). Și ce alt chip sau soare e acesta, 
dacă nu Cel de Care am vorbit, Cel singur numit de El 
însuși Soarele dreptăţii (Mal. III, 20), Care singur va ră- 
sări și va străluci în drepți ? Aceasta o spune mai vădit 
ucenicul iubit al lui Hristos, care s-a odihnit pe pieptul 
Lui, zicînd : «Fraţilor, acum sîntem fiii lui Dumnezeu, 

294. În subiectivitatea conştiinţei sfîntului e implicată obiectivitatea 
prezenţei lui Hristos, realitatea cea mai sigură și mai deplină. Această 
obiectivitate a prezenţei lui Hristos acentuează caracterul nostru de su- 


biect simţitor. Dimpotrivă, în conştiinţa păcătosului nu e nici o realitate 
obiectivă, ci numai închipuirea de sine. 

dar încă nu s-a arătat ce vom fi. Dar știm că atunci cînd 
se va arăta, asemenea lui vom fi» (1 Ioan III, 2). Dar o 
spune şi Pavel : «Acum cunosc în parte, iar atunci voi 
cunoaște precum am fost cunoscut» (1 Cor. XIII, 12). 

Deci sfinții sînt asemenea lui Dumnezeu și-L vor 
cunoaște pe Dumnezeu. Atita cît i-a cunoscut Dumne- 
zeu pe ei și precum cunoaște Tatăl pe Fiul și Fiul pe Ta- 
tăl, aşa trebuie să se vadă și să se cunoască sfinţii unii 
pe alții. Chiar și cei ce nu s-au văzut niciodată în aceas- 
tă lume trupește, vor trebui să se cunoască atunci unii 
pe alţii. Dacă e așa, cum nu vă rușinaţi să ziceți și să is- 
codiți și să învățați despre lucruri pe care nu le știți, ca 
unii ce v-aţi fi îmbogăţit cu cunoștința celor mai presus 
de noi și aţi fi primit de sus slujba de învăţători ? Căci 
precum Tatăl nu va fi lipsit niciodată de cunoștința Fiu- 
lui și Fiul de a Tatălui, așa nici sfinţii, ajunși dumnezei 
prin lucrare şi avind pe Dumnezeu locuind în ei, nu vor 
fi lipsiți niciodat de cunoștința între ei, şi fiecare va 
vedea slava sa și slava celorlalți, precum Fiul pe a Ta- 
tălui şi Tatăl pe a Fiului. Dar care şi cum va fi slava 
sfinților ? Cea care este şi a Fiului lui Dumnezeu. Căci 
zice : «Și Eu slava pe care Mi-ai dat-o Mie, le-am dat-o 
lor, ca să fie una, precum Noi una sîntem» (loan XVII, 
22). Vezi că slava dată Fiului dinainte de veci de Dum- 
nezeu și Tatăl e dăruită de Fiul însuși, sfinților și aceștia 
sînt toți una ? *% 

Pilda celui închis 2%. — Deci cei ce zic că sfinţii 
ajunși la vederea lui Dumnezeu nu se văd și nu se cu- 
nosc unii pe alții umblă ei înșiși în întuneric și n-au 
ajuns la împărtășirea şi la vederea şi la cunoașterea lui 
Dumnezeu și vorbesc și dau mărturie de lucruri pe care 


295. Creștinismul deschide oamenilor dorinţa şi putinţa înlăturării 
separaţiei între ei şi Dumnezeu și a lor întreolaltă, prin Hristos. Ei vor fi 
dumnezei în Dumnezeu prin har sau prin împărtăşire, adică nu de la ei. 

296. Titlu în traducerea franceză. 

nu le cunosc, nici nu le-au văzut vreodată. Ei zic că sfin- 
ţii vor fi și atunci ca într-o ieşire din ei (extaz) ca şi 
acum și uită de ei înșiși și de cei împreună cu ei. Soco- 
tesc însă că ei înţeleg greșit Scripturile, cînd gîndesc că 
sfinții din veac suferă și acum și în viitor aceeași schim- 
bare și răpire. Cînd aud că sfîntul cutare, ajuns la 
vederea lui Dumnezeu și răpit cu mintea, a petrecut atî- 
tea și atîtea zile și nopţi fără a-și mai aminti nimic din 
cele pămîntești, ci a uitat, odată cu celelalte toate, și de 
trupul său însuși, rămînînd întreg lipit de cele de acolo 
cu sufletul întreg și cu toate simțirile, ei socotesc că tot 
așa se va întîmpla și atunci, adică în Împărăţia cerurilor. 
Ei sîht într-o totală necunoaștere a tainelor dumnezeiești 
ale Duhului și ale lui Dumnezeu celui nevăzut, care sînt 
nevăzute, necuprinse și necunoscute de cei întunecaţi, și 
nu știu că răpirea aceasta a minţii este proprie începă- 
torilor, nu celor desăvirşiţi. Să luăm pilda unuia ce se 
află într-o închisoare întunecoasă, unde e luminat numai 
de lumina puţină a unui sfeșnic. El abia vede cîteva lu- 
cruri mici. El nu știe că există afară o lumină a soarelui, 
pentru că nu cunoaște deloc cele din afara închisorii, 
adică această lume văzută și lucrurile și făpturile lui 
Dumnezeu, care nu i se pot descrie. Așa este și cel ce se 
află încă în temniţa întunecoasă a simțirii comune şi lu- 
minat de o cunoștință prea restrînsă. El abia primește 
o cunoștință redusă și cețoasă a credinței noastre, necu- 
noscînd bunătăţile veşnice ale lui Dumnezeu şi cele vii- 
toare, rînduite sfinţilor. 

Să mai presupunem că șezînd acela mulți ani în 
acea închisoare neluminată, i se va întîmpla să i se facă 
o deschizătură în acoperișul închisorii și să vadă dintr-o 
dată albastrul cerului pe o mică suprafaţă şi pe măsura 
deschizăturii făcute, albastru pe care niciodată nu l-a 
văzut și de o lumină atît de strălucitoare, cum n-a bă- 
nuit vreodată că există. El va fi răpit de o uimire mare 

și va fi ca ieșit din sine (extaz), ținînd multă vreme ochii 
în sus şi minunîndu-se de ceea ce s-a petrecut dintr-oda- 
tă cu el. Așa e și cu cel ce a ajuns dintr-odată la vederea 
luminii înțelegătoare, eliberat proaspăt de legăturile pa- 
timilor şi ale simţurilor. E] e uimit, și celor ce nu văd bi- 
ne, pare ieșit din sine, adunîndu-și mintea la sine şi mi- 
nunîndu-se de vederea și de strălucirea ce i se arată. 
Urmărind asemănarea, vedem că acela, după ce priveşte 
des şi în fiecare zi prin acea deschizătură și aceasta se 
lărgeşte și luminează tot mai mult spaţiul întunecos al 
închisorii, care rămîne timp îndelungat în lumină, prin 
obișnuința vederii luminii înlătură cite puţin uimirea. E 
ceea ce se întîmplă și cu noi în faţa soarelui ; prin obiș- 
nuinţa vederii îl privim cu mai puțină uimire, pe cînd 
dacă ni s-ar fi arătat dintr-odată, după ce nu l-am văzut 
timp îndelungat, ne-ar fi făcut să strigăm de uimire. În 
același fel înaintarea cîte puţin a sufletului, obișnuin- 
du-l pe acesta cu vederea luminii spirituale, îl scapă de 
marea uimire şi-l învaţă că există ceva mai desăvirșit și 
mai înalt decît această stare de contemplaţie de aici *”. 

Pe lingă aceea, această lumină puţină l-a făcut, cînd 
a apărut, pe omul închis de la naștere, timp îndelungat, 
să cunoască că este într-o închisoare atotîntunecoasă ?* 
şi să presupună că în afara ei sînt unele lucruri minu- 
nate, dar care sînt cu adevărat mai presus de gîndire și 
de înțelegere, putînd fi deplin înțelese numai cînd va fi 
scos afară din închisoare. Căci atunci va vedea lumina 
întreagă și pe toți cei din lumină. Tot așa gîndește-l și 

297. Înlăturarea extazului nu înseamnă totuşi înlăturarea unei alt 
fel de uimiri. E uimirea profundă în fața infinităţii inepuizabile a lui 
Dumnezeu. 

298. Această închisoare e deosebită de cea a lui Platon. Ea are 


ceva pozitiv în ea. Are un rost pedagogic. În ea putem lucra pentru 
ieşirea la lumina deplină. 


12 — Filocalia 

pe cel ce a ieșit de curînd din trebuinţele trupului și a 
ajuns întreg afară de lume și de micimea celor văzute. 
Socotește, deci, lumea aceasta întreagă ca fiind cu adevă- 
rat o închisoare atotîntunecoasă și neluminată, iar lumi- 
na soarelui gîndește-o ca lumina unui sfeșnic. Lumina 
întreit ipostatică, de negrăit, nespusă, neapropiată, mai 
presus de toată înțelegerea, de tot cuvîntul și de toată 
lumina este în afară de acestea. Iar în lumina aceia sînt 
lucruri nevăzute și necunoscute, de negrăit și de netăl- 
măcit celor aflaţi în această închisoare, măcar că unii le 
înţeleg şi le văd oarecum prin Scripturi. Cei mai mulți, 
însă, nu știu nici măcar dacă există ceva în afară de 
acestea. 

Să căutăm, deci, cu toată sîrguinţa, cu toată cre- 
dința și cu tot dorul, nu să vedem lumina din afară a 
acestei închisori sau lucrurile din acea lumină și lume ; 
căci nici unul dintre cei ce le caută nu s-a învrednicit 
să le vadă, nici nu se va învrednici vreodată să le pri- 
vească. Ci să păzim în primul rînd poruncile lui Dum- 
nezeu, să ne pocăim, să plîngem, să ne smerim şi cele- 
lalte cîte le-am spus înainte. Atunci ni se va deschide 
nouă o mică deschizătură în acest acoperiș văzut al ce- 
rului și se va arăta lumina nematerială și spirituală de 
deasupra lui. Pe aceasta văzînd-o, sufletul va ieși întreg, 
cu totul din sine, se va uimi întreg, văzînd minune nouă, 
minune străină, pe care pînă atunci n-a văzut-o. El stă- 
ruieşte în ea ca răpit la cer și e silit să rămînă acolo și 
să înţeleagă ceea ce e neînțeles și s-o privească zile și 
nopți, să se înveţe în fiecare zi că e o lumină neînserată, 
nesfîrșită și negrăită. De aceea nu mai vrea să se întoar- 
că la temniţa aceasta şi să vadă iarăși cele din ea. 

Jar aceasta să o știi că e proprie începătorilor în 
evlavie, care s-au pregătit de curînd spre luptele pen- 

tru virtute. După ce va stărui însă timp îndelungat în 
vederea aceasta, fără să știe cum, i se va deschide lui, nu 
știu, cerul, sau ochiul inimii, sau acesta mai mult decît 
acela, sub puterea acelei lumini și lumina aceea minu- 
nată și mai presus de strălucire va intra în lăuntrul casei 
sufletului său, adică a cortului lui, luminîndu-l pe mă- 
sura în care poate firea lui să suporte. Stăruind iarăși 
vreme îndelungată în ea, socotește această lumină obiș- 
nuită și pe sine, ca pe unul ce a fost totdeauna împreună 
cu ea. El învaţă să vadă, să înţeleagă și să pătrundă mi- 
nuni peste minuni, taine peste taine și vederi peste ve- 
deri, fiind iluminat, ca să zic așa, în fiecare clipă, încît 
dacă ar vrea să le scrie, nu i-ar ajunge hirtia și cerneala, 
ba i-ar lipsi, socotesc, și timpul ca să le descrie pe aces- 
tea în chip amănunţit. Mai bine zis, cum va putea de- 
scrie cele ce nu pot fi grăite, fiind cu totul de netălmă- 
cit și de negrăit ? De atunci el este ca în lumină, mai 
bine zis conviețuiește cu lumina și nu se mai află ca 
într-o ieşire din sine (extaz), ci se vede pe sine și cele 
privitoare la sine şi vede pe cei apropiaţi în ce stări sînt. 
El prezice şi preştie că atunci cînd va ajunge în afara 
acestei închisori și mai ales după înviere și va vedea lu- 
mina aceea neacoperită, atîta cîtă este, i se vor descoperi 
și bunătăţile din ea, «pe care ochiul nu le-a văzut și ure- 
chea nu le-a auzit și la inima omului nu s-au suit, pe 
care le-a pregătit Dumnezeu celor ce-L iubesc pe El» 
(1 Cor. II, 9), prin lumina ce este acuma în el și de care 
e luminat. Căci nu vom fi lipsiți atunci de cunoaștere și 
de vedere, ci, cum a dovedit cuvîntul mai sus, ele vor fi 
mai degrabă pe măsura strălucirii și vederii luminii ; 
recunoașterea și cunoștința ce-o avem unii de 
alţii va fi tot mai deplină și mai curată în vecii vecilor, 
avînd loc într-o veselie și bucurie de negrăit **. Aceasta 


299. În paginile din urmă, sfintul Simeon Nou! Teolog a apărat 
ideea că sfinţii în viaţa viitoare, trăind deplin în lumina dumnezeiască, nu 

au dovedit-o prin fapte atît proorocii din Vechiul Testa- 
ment, cît şi mulți sfinţi din Noul Testament, chemînd pe 
nume oamenii pe care nu i-au văzut niciodată și recu- 
noscînd pe cei ce nu-i cunoscuseră. 


Îndemn 5. — Deci cei ce spun că sfinţii nu se cu- 
nosc și nu se văd unii pe alţii, să se lase convinși prin 
acestea, să nu se ocupe cu lucruri de neînțeles, ci, de vo- 
iesc să asculte de mine, să fie atenţi mai degrabă la ei 
înșiși şi să nu înceteze să se judece pe ei înșiși. lar voi, 
cei lipsiți de cunoștința tuturor celor spuse şi neajunși 
la simțirea, la cunoștința și la experiența iluminării și a 
vederii dumnezeieşti, cum nu tremuraţi să exprimaţi 
peste tot unele ca acestea ? Căci dacă va trebui să dăm 
socoteală de tot cuvîntul deșert (Matei XII, 36), cu cît 
mai mult nu vom fi întrebaţi despre acestea și nu vom 
fi pedepsiţi ca unii ce am vorbit în deşert ? Căci cuvînt 


sînt într-un extaz, în care au uitat de ei și de ceilalţi, ci într-o stare de 
supremă conștiință de ei înșiși, de Dumnezeu și de ceilalţi. Conștiința 
personală este o stare eternă. Îndumnezeirea și petrecerea în lumină echi- 
valează cu o ridicare la conştiinţa deplină de sine, de Dumnezeu și de 
ceilalți. Sfintul Simeon e profund personalist în gindirea sa. Și în aceasta 
a tălmăcit insistent unul din aspectele principale ale creştinismului; s-ar 
putea spune, cel mai principal şi mai valoros și cu adevărat mintuitor 
pentru credincios, opus teosofiilor orientale şi religiilor naturiste și pan- 
teizante. De aceea pentru el starea din viaţa viitoare nu e nici măcar o 
stare de extaz, asemănătoare stărilor de extaz trecătoare din viaţa pămin- 
tească. Ea e o stare de supremă luciditate. Dar luciditatea aceasta este în 
Dumnezeu. E luciditatea în iubirea nesfirșită. E conştiinţa clară a tăinâi 
iubirii infinite, nu destrămarea ei sau limitarea ei. E, dealtfel, propriu 
iubirii autentice, în care fiecare din cei ce se iubesc, se cunosc la mazi- 
mum unul pe altul și fiecare din ei pe sine însuși, să se bucure de iubirea 
celuilalt, dar să se bucure deplin pentru că ea e nesfirşită şi nu i se pot 
cunoaşte marginile. Conştiinţa de sine și de celălalt nu e înlăturată de 
entuziasmul iubirii, ci e adincită. La fel conștiința de sine nu înlătură 
entuziasmul iubirii, ci îl promovează. Cunoașterea reciprocă, pe măsură 
ce sporește, produce bucurie mai mare și viceversa. Se poate spune 
deci că «lumina», de care vorbește atît de mult sfîntul Simeon, e lumina 
conștiinței. Valoarea conştiinţei de sine e pusă de sfîntul Simeon într-o 
nouă lumină, cum n-a fost pusă înainte. 
300. Titlu în traducerea franceză. 

deșert nu e, cum ar bănui cineva, numai cel nefolositor, 
ci și cel grăit de noi înainte de împlinirea faptelor po- 
runcite și de cunoașterea lui Dumnezeu prin experiență 
(cercare). Cînd nu dispreţuiesc slava de jos, nici nu sînt 
scîrbit de ea din suflet, ca de una ce e vătămătoare sufle- 
tului și mă lipsește de slava de sus, dar îndemn pe alţii 
să se înfrîneze de la ea, nu va fi cuvîntul meu deșert și 
fără putere pricinuitoare de fapte și gol ? Și nu voi fi 
osîndit ca un mincinos ? Iar cînd, fără să fi primit harul 
Duhului întru simţire şi cunoștință şi fără să fi ajuns în- 
vățat de Dumnezeu (loan VI, 45), voi sări să tîlcuiesc, 
fără rușine, Scripturile de Dumnezeu insuflate, și-mi 
voi lua rolul de învățător, folosindu-mă spre aceasta nu- 
mai de cunoștința mincinoasă, va lăsa Dumnezeu acest 
lucru nemustrat și nu va cere pentru el socoteală de la 
mine ? Nicidecum. lar de voiești, învață-te acestea și 
de la cele de jos și de la cele omeneşti. Spune-mi care 
dintre oameni, chiar dacă ar fi admirat de toți pentru 
înțelepciunea și cunoştinţa sa și pentru știința legilor, 
chiar dacă ar fi împodobit cu toată dreptatea și evlavia, 
va îndrăzni să șadă ca un judecător cu judecătorii și să 
se numească pe sine judecător și să legiuiască în cele ale 
altora, fără voia împăratului? lar dacă ar îndrăzni aceas- 
ta, va fi făcut de rușine de împărat și va fi pedepsit cu 
însăşi asprimea legilor. O, nerușinare ! Pe împăratul pă- 
mîntesc nu îndrăznește nimenea să-l nesocotească și să-i 
răpească cinstea și demnitatea și să și le atribuie lui, iar 
tu nesocotești pe Împăratul ceresc ca pe un nimenea și 
îndrăzneşti să-ți însușești demnităţile apostolice fără în- 
cuviințarea și voia Lui ? Făcînd așa, socotești că Stă- 
pînul va lăsa nepedepsită fapta ta ? Nicidecum ! 

Dar Tu, Doamne, dă-ne nouă să Te cunoaștem pe 
Tine și să ne temem după cuviinţă de Tine și să stăruim 

în sfintele Tale voiri. Vă rog, așadar, fraţilor, încetaţi cu 
iscodirile acestea și grăbiți-vă să vă curăţiți sufletele 
voastre, prin pocăință și lacrimi și smerenie, ba şi prin 
împlinirea tuturor celorlalte porunci, «de toată întină- 
ciunea trupului și duhului» (2 Cor. VII, 1), ca să vă puteţi 
bucura de bunătăţile cele de acum și de cele viitoare 
întru descoperirea și simţirea și vederea lor, prin harul 
şi iubirea de oameni a Domnului nostru lisus Hristos, 
Căruia I se cuvine slava, stăpînirea, cinstea și închinarea, 
împreună cu Tatăl și cu Duhul Sfînt, acum și pururea 
și în vecii vecilor. Amin. 


A cincea cuvîntare morală %! 


Despre cei ce socotesc că au în ei pe Sfîntul Duh 
în chip neştiut, fără să simtă deloc lucrarea Lui ; şi des- 
pre cei ce zic că nu poate cineva dintre oameni să vadă, 
în viaţa de aici slava Lui ; şi dovedire prin citate despre 
aceasta. Și că nu e nici o pizmă în sfinţi, cînd încercăm 
să ne facem deopotrivă cu ei prin toată sîrguinţa vir- 
tuoasă. Și în ce fel vede cineva pe Dumnezeu ; şi că cel 
ce a ajuns la aceste măsuri vede, pe cât e cu putință, pe 
Dumnezeu, și e introdus încă de aici și în bucuria ce se 
va da sfinţilor în viaţa viitoare ; şi că toate cite le-ar 
spune, sau le-ar face, sau le-ar scrie unul ca acesta, nu 
el, ci Duhul Sfînt e Cel ce le grăiește (Matei X, 20), în 
el, le spune şi le scrie. Şi cel ce nesocoteşte sau răstăl- 
măcește cuvintele acestui om, păcătuiește şi huleşte 
împotriva Duhului lui Dumnezeu, Care lucrează şi 
grăieşte în el. 

Iată, mă îndrept iarăși spre cei ce zic că au în ei 
Duhul lui Dumnezeu și socotesc că L-au dobîndit pe 
Acesta în ei de la Sfîntul Botez şi cred că au această 
comoară, dar se recunosc cu totul ușori de povara Lui ; 
mă îndrept spre cei ce mărturisesc că nu au simţit nimic 
în Botez, şi gîndesc că harul lui Dumnezeu s-a sălășluit 
în chip neștiut şi nesimţit în ei și se află pînă acum în 
lăuntrul sufletului lor ; ba nu numai către aceștia, ci și 
către cei ce zic că nu primesc niciodată vreo simţire prin 
contemplaţia și descoperirea acestui dar, și că l-au pri- 
mit și-l țin în ei numai prin credinţă și cugetar=, nu prin 


301. Traites theologiques et €thiques, Edit. J. Darrouzes, în «Sources 
chrâtiennes», nr. 129, p. 78—119. 

cercare (experienţă), pe temeiul auzirii cuvintelor dum- 
nezeiești. 

Ca să încep de la cele spuse de ei, iată ce grăiesc 
aceşti înţelepţi, care se socotesc pe ei înșiși învăţaţi 
(Deut. I, 13): «Cîţi în Hristos v-aţi botezat, zice Pavel, 
în Hristos v-aţi și îmbrăcat» (Gal. III, 27). Ei bine ! Nu 
ne-am botezat şi noi ? Deci dacă ne-am botezat, e vădit, 
cum zice apostolul, că ne-am și îmbrăcat în Hristos. 
Aceasta este prima afirmare şi dovadă a lor. 


Realitatea întrupării. — Ce va să zică aceasta, îi 
vom întreba nu noi, ci Duhul Sfînt. Spuneţi ce este hai- 
na aceasta : Hristos ? Da, zic. Dar, ca să vorbesc ca un 
lipsit de minte către cei lipsiți de minte, Hristos este 
ceva, sau nu este nimic ? Este, vor răspunde fără îndo- 
ială, dacă nu și-au pierdut mintea cu totul. Dacă deci 
mărturisiţi că este ceva, spuneţi mai întîi ce este, ca să 
vă învăţaţi pe voi înșivă să vorbiţi nu ca nişte necredin- 
cioşi, ci ca niște credincioși. Ce altceva e deci Hristos, 
dacă nu Dumnezeu adevărat, făcut și om cu adevărat de- 
săvîrşit ? Dacă o mărturisiți aceasta, spuneţi-ne și pen- 
tru ce s-a făcut Dumnezeu om ? Fără îndoială, cum în- 
vaţă dumnezeieștile Scripturi şi faptele trecute și cele 
ce se săvirşesc în fiecare zi, deși poate voi, făcînd pe 
surzii, nu le luaţi la cunoștință, ca să facă pe om dum- 
nezeu (loan I, 12 ; Gal. IV, 5). Prin ce înfăptuieşte El 
acest lucru ? Prin trup sau prin dumnezeire ? E vădit 
că prin dumnezeire. «Trupul, zice, nu folosește la nimic; 
Duhul este cel ce face viu» (loan VI, 63). Dacă deci prin 
dumnezeirea Sa a îndumnezeit întîi trupul pe care l-a 
luat, atunci și pe noi toţi ne face vii nu prin trupul stri- 
căcios, ci prin cel îndumnezeit, ca să nu-L mai cunoaștem 
pe El nicidecum ca om, ci ca pe Dumnezeu, Cel Unul, 
desăvîrșit în două firi — căci Unul e Dumnezeu. Căci 
stricăciosul a fost covîrșit de nestricăciune (1 Cor. XV, 
54) și trupul, fără să fie nimicit de ceea ce e netrupesc, 

a fost întreg preschimbat de acesta și a rămas necon- 
fundat, amestecat în chip de negrăit și unit într-o unire 
neamestecată cu dumnezeirea întreită. Astfel ne închi- 
năm unui singur Dumnezeu în Tatăl, Fiul și Duhul 
Sfînt, ca să nu primească Treimea vreun adaos la nu- 
măr prin întrupare, nici să sufere pătimire de la trup. 

De ce spun acestea ? Ca, cunoscînd de la început 
cele ce le-ai mărturisit, întrebat de mine, să nu te abaţi, 
de la calea cea dreaptă a înţelegerii și să ne pricinuieşti 
nouă întristare și sufletului tău o mai mare osîndă. Îţi 
voi reaminti iarăși pe scurt cele spuse, ca să înţelegi 
mai uşor cele ce le voi spune. Deci Hristos există. Dar 
ce este El? Dumnezeu adevărat și om cu adevărat de- 
săviîrşit, Care s-a făcut om sau ceea ce nu era mai îna- 
inte, ca să facă pe om dumnezeu, ceea ce niciodată n-a 
fost. Ca atare ne-a îndumnezeit și ne îndumnezeiește pe 
noi prin dumnezeirea Sa și nu numai prin trupul Său. 
Căci acesta nu este despărțit. Ia aminte, deci, și răspun- 
de-mi cu înţelegere la întrebare (Înţel. Sirah V, 12). Da- 
că cei botezați au îmbrăcat pe Hristos (Gal. III, 27), Cine 
este Cel cu Care s-au îmbrăcat ? Dumnezeu. Deci cel ce a 
îmbrăcat pe Dumnezeu, nu va cunoaște cu înțelegerea *%* 
și nu va vedea ce a îmbrăcat ? Cel gol cu trupul, cînd 

302. «Înțelegerea» (voepâc) nu înseamnă în gindirea părinţilor ceea 
ce înseamnă pentru noi: o simplă înțelegere prin cugetare a unui anumit 
lucru. Ci participarea la o ordine obiectivă mai presus de simţuri. Pe 
aceasta se bazează toată concepţia sfintului Simeon despre «simţirea» rea- 
lităţii spirituale, cu care intrăm în contact cu mintea sau cu înţelegerea. 
Întrucît mintea sau înțelegerea a pierdut pentru omenirea mai nouă, 
sensul de organ de «vedere», de «simţire» a unei lumi spirituale obiective, 
sau sensul de contact cu ea, poate că ar trebui să folosim mai mult ter- 
menii de «simțire a minţii» și de «vedere» (contemplare), pe care îl folo- 
seau de asemenea părinţii, pentru actul de sesizare a realităţii obiective 
spirituale. Aceasta este un fel de capacitate de sesizare a realităţii spiri- 
tuale cu toată ființa noastră. Simţi prezența spiritului cuiva şi caracterul 
lui prin fiinţă ca printr-un organ total care nu e identic deci cu raţiunea, 
sau cu cugetarea discursivă. E o «înţelegere» într-un alt sens, decit pur 
intelectual. E o înţelegere, care e în același timp o «simţire», un contact, 
al realităţii cunoscute în modul acesta, cum zice sfintul Simeon. Părinţii 


o considerau ca ţinînd de minte, sau de spiritul uman, numind-o «înţele- 
gere» în sensul acesta. 

s-a îmbrăcat, simte și vede haina. Dar cel gol cu sufle- 
tul nu cunoaște pe Dumnezeu, dacă L-a îmbrăcat ? Dacă 
cel ce îmbracă pe Dumnezeu nu simte ce a îmbrăcat, 
atunci, după tine, nici nu este Dumnezeu ceva. Căci dacă 
ar fi, cei ce L-au îmbrăcat L-ar fi cunoscut. Căci dacă 
neîmbrăcînd nimic, nu simțim nimic, dacă ne îmbrăcăm 
în ceva, fie noi înșine, fie cu ajutorul altuia, simțim 
aceasta, dacă avem simțurile nevătămate. Numai morţii 
cînd sînt îmbrăcaţi nu simt, și mă tem că cei ce spun 
aceasta sînt cu adevărat morţi şi goi. 

Prezenţa Duhului. — Apoi zic că Pavel poruncește : 
«Duhul să nu-l stingeţi» (1 Tes. V, 19). Dar zicînd aceas- 
ta și necunoscînd înţelesul celor spuse, își arată neştiința. 
Căci cel ce zice cuiva : «Să nu stingi lampa», nu despre 
lampa deja stinsă îi vorbește, ci despre cea care arde 
încă și a cărei lumină strălucește. Dar să le răspundem 
iarăși și la aceasta. 

Ei bine ! Vedeţi voi, peste tot, în voi înșivă Duhul 
arzînd și luminînd cum se cuvine ? La aceasta nu numai 
că nu răspund nimic, ci schimbîndu-și privirile și le în- 
torc și se supără, ca și cînd ar auzi o blasfemie. Apoi fă- 
cîndu-se că întreabă cu interes și luînd un aer de blîn- 
deţe, răspund fără asprime : Cine ar îndrăzni să spună 
că L-a văzut vreodată pe Acesta, sau că L-a văzut peste 
tot ? Ia seama : «pe Dumnezeu, zice, nimenea nu L-a 
văzut vreodată» (Ioan I, 18). Ce întunecime ! Spune-ne, 
cine a zis aceasta : «Fiul Unul-Născut, Cel ce este în 
sînul Tatălui, Acela ne-a spus» (loan I, 18) ? 

Adevărat spui şi mărturia ta este adevărată, dar ea 
e împotriva sufletului tău. Căci dacă-ţi voi arăta pe Ace- 
lași Fiu al lui Dumnezeu, spunîndu-ţi că e cu putinţă 
aceasta, ce vei zice ? Pentru că zice : «Cel ce M-a văzut 
pe Mine a văzut pe Tatăl» (loan XIV, 9). Dar aceasta 
nu prin vederea trupului, ci prin descoperirea Dumne- 
zeirii. Căci dacă vom înțelege aceasta săvîrşindu-se prin 

vedere trupească, L-ar fi văzut pe Tatăl și cei ce L-au 
răstignit şi L-au scuipat pe Domnul. În acest caz n-ar 
mai fi nici o deosebire între credincioși şi necredincioși 
și nici un motiv de alegere a celor dintii, ci toți ar fi 
dobîndit și vor dobîndi deopotrivă fericirea dorită. Dar 
nu este așa. Căci EI însuşi o spune, vorbind iudeilor : 
«Dacă M-aţi fi cunoscut pe Mine, aţi fi cunoscut și pe 
Tatăl Meu» (loan XIV, 7). 

Condiţia vederii lui Dumnezeu. — Că e cu putință 
a vedea pe Dumnezeu, atît cît e îngăduit omului să va- 
dă, ascultă pe Hristos, Fiul lui Dumnezeu, Care zice ia- 
răși : «Fericiţi cei curaţi cu inima, că aceia vor vedea 
pe Dumnezeu» (Matei V, 8). Ce vei zice la acestea ? Știu, 
cel ce nu crede în bunătăţile din mînă și nu rîvnește să 
le aibă pe acestea, se va îndrepta spre cele viitoare și 
va răspunde zicînd: «Da, cu adevărat, cei curaţi cu 
inima vor vedea pe Dumnezeu ; dar aceasta se va în- 
tîmpla în veacul viitor și nu în cel de acum». De ce și 
cum va fi aceasta, iubitule ? Dacă a spus că Dumnezeu 
poate fi văzut prin curăţia inimii, desigur că atunci cînd 
se produce curăţția îi urmează şi vederea. Și dacă ai fi 
curăţit-o vreodată pe aceasta, ai fi cunoscut ca adevă- 
rate cele spuse. Dar pentru că n-ai pus aceasta în inima 
ta (Fapte V, 4) și nici n-ai crezut că este adevărat acest 
lucru, ai disprețuit şi curăţia și ai fost lipsit de vedere. 
Dacă curăția se dobîndește aici, tot aici vei avea și ve- 
derea. Iar dacă spui că vederea e după moarte, vei pune 
fără îndoială și curăţia după moarte și astfel se va în- 
timpla să nu vezi niciodată pe Dumnezeu, prin faptul 
că nu vei avea după moarte o lucrare, prin care să câș- 
tigi curăţia. 

Dar ce spune Domnul : «Cel ce Mă iubește pe Mine 
va păzi poruncile Mele și Eu îl voi iubi pe el şi Mă voi 
arăta lui» (Ioan XIV, 21). Cînd va fi arătarea Lui ? Aici 
sau în viitor ? Evident că aici. Căci acolo unde este pă- 

zirea întocmai a poruncilor, acolo e și arătarea Mîntui- 
torului, şi după arătare se ivește în noi și desăviîrșita 
iubire. Dacă nu se întîmplă aceasta, nu putem nici cre- 
de, nici să-L iubim pe El cum se cuvine. Căci s-a scris : 
«Cel ce nu iubeşte pe fratele său, pe care-l vede, cum 
poate să iubească pe Dumnezeu, pe Care nu-L vede ?» 
(1 Ioan IV, 20). Nicidecum. 


Învățătura şi pilda sfîntului apostol Pavel. — Cel 
ce nu poate să iubească e vădit că nu poate nici să crea- 
dă. Ascultă pe sfîntul Pavel spunînd acestea : «Și acum 
rămîn acestea trei : credința, nădejdea, dragostea. Iar 
mai mare decit toate este dragostea» (1 Cor. XIII, 13). 
Dacă credinţa e legată de nădejde, iar nădejdea e ur- 
mată de dragoste, cel ce nu are dragoste nu a dobîndit 
nădejdea, iar cel lipsit de nădejde e vădit că e lipsit și 
de credință. Căci dacă nu există cauzele iubirii, cum 
poate exista iubirea ? Precum fără temelie nu poate sta 
acoperișul casei, așa fără credinţă și nădejde neîndoiel- 
nică, nu se poate afla iubirea de Dumnezeu în sufletul 
omului. Și cel ce nu are iubirea nu va avea nici un fo- 
los din celelalte virtuţi şi fără iubire nu se va folosi în- 
tru nimic, precum mărturisește însuși sfîntul Pavel în 
cele scrise. Iar despre vederea lui Dumnezeu încă de aici, 
ascultă iarăși pe sfîntul Pavel care zice : «Acum vedem 
ca în oglindă și ca în ghicitură, iar atunci, faţă către 
față» (1 Cor. XIII, 12). Și iarăși : «Acum cunosc în par- 
te, iar atunci voi cunoaște precum am fost cunoscut» 
(1 Cor. XIII, 12). Dar acela era Pavel, zice acesta. Dar 
Pavel nu era întru toate om, asemenea nouă, pătimitor 
și împreună-rob cu noi? Dar cine este deopotrivă cu 
Pavel, o mîndrule şi lipsitule de minte — zice acesta — 
că-l faci deopotrivă cu noi oamenii? Dar nu noi, ci însuși 
Pavel strigă cu glas mare zicînd : «Hristos a venit — au- 
ziți — să mîntuiască pe păcătoşi, dintre care cel dintii 
sînt eu» (1 Tim. I, 15). Deci el e primul dintre păcătoşii 

mîntuiți. Fă-te tu al doilea, fă-te al treilea, fă-te al ze- 
celea, fă-te, dacă voiești, de-un suflet cu miile și cu ze- 
cile de mii (Filip. II], 2) şi te numără împreună cu Pavel. 
Și atunci vei cinsti pe Pavel, cum zice el însuşi: «Fa- 
ceţi-vă următori mie, precum eu lui Hristos» (1 Cor. XI, 
1) ; și iarăși: «Am voit să fie toți ca mine» (1 Cor. 
VII, 7). 

Dacă vrei, deci, să-l asculți pe Pavel, sau să-l cin- 
stești, urmează-i, și fă-te și tu ca el prin credinţă. Și 
atunci îl vei cinsti cu adevărat și el te va primi pe tine 
şi te va socoti ca pe slava sa și ca pe coroana laudei sale 
(1 Tes. II, 19). Căci în acest caz, convins de cuvintele lui 
şi urmînd lui, te-ai făcut și tu următor lui și ca el. lar de 
spui că e o necinstire a lui Pavel ca să se facă și altul 
deopotrivă cu el și de aceea neglijezi mîntuirea ta, dis- 
prețuind-o, să știi că mai degrabă te va respinge ca pe 
unul ce te-ai abătut de la dreapta cugetare și de aceea 
se va scîrbi de tine. 

Voiesc să-ți dovedesc că mai mult îl vei cinsti pe 
el și-l vei bucura și-l vei slăvi, de vei putea să te faci 
mai mare chiar ca el şi mai familiar lui Dumnezeu. 
Ascultă cum o afirmă el aceasta și o spune: «Aș fi 
dorit să fiu anatema de la Hristos pentru frații mei, ru- 
deniile mele după trup» (Rom. IX, 9) *%. E1 se învoiește 
să fie despărțit cu totul de Hristos, ca să te mîntuiești 
tu. Şi tu spui că se va socoti necinstit, dacă eu voi voi și 
mă voi sili să fiu ca el? Nu, frate, nu este pizmă la sfin- 
ţii lui Dumnezeu, nu este întru ei poftă și dorință de 
președere, sau de slavă mai mare. Căci una este preşe- 
derea în scaun și alta starea dorită și slava și bucuria și 
desfătarea iubită a celor ce s-au dovedit, din neam în 


303. Între sfinţi nu există pizmă. Fiecare doreşte ca ceilalţi să de- 
vină mai buni ca el. E ceva ameţitor în declaraţia sfîntului Pavel, care 
ar fi fost gata să-și piardă miîntuirea sa, pentru mintuirea rudeniilor sale 
după trup. Desigur aceasta nu se întimplă în fapt. Chiar în această iubire 
totală față de alţii, sfintul se arată ca legat de Hristos în mod indisolubil, 
dat fiind că și Hristos are aceeași iubire faţă de oameni. 

neam, prieteni și prooroci ai lui Dumnezeu : să vadă pe 
Dumnezeu. lar cei ce-L văd pe El sînt izbăviţi de toată 
pizma. Ei nu pot să privească și să se întoarcă spre ceva 
din cele ale vieţii de aici, sau spre altcineva dintre oa- 
meni, sau să cugete la ceva ce nu le e potrivit. De aceea 
ei și rămîn în veac neschimbaţi și sînt de neîntors spre 
rău. 

Cunoștinţa proorocilor și a apostolilor. — Dar te voi 
întreba, iar tu răspunde-mi cu înţelegere (Înţel. Sirah, 
V, 12). De unde le știu acestea cei ce le-au scris? Și 
acum de unde le ştie cel ce scrie ? Spune tu, ca să nu-ţi 
par iarăși că vorbesc pentru slava deșartă. Ale cui sînt 
aceste cuvinte ? Gîndeşte-te cu dreaptă judecată și te 
vei încredința și mă vei scăpa de discuţii. Fără îndoială, 
sînt ale unui om, spui tu. Socotesc însă că nu prin auz 
se ajunge la vedere (Avacum II, 2). Ci rămii auzind și 
nicidecum văzînd. Spui că aceste cuvinte sînt ale unui 
om ? Dacă sînt ale unui om, poţi spune fără îndoială și 
ale cărui fel de om. Fiindcă omul nu e în stare să cu- 
noască sau să tălmăcească gînduri și dispoziţii străine, 
ba nici măcar pornirile şi stările animalului, sau starea 
lăuntrică a sufletului. «Căci nimenea nu știe ale omului, 
decît numai duhul omului care locuiește într-însul» 
(1 Cor. II, 11). 

Iar dacă omului îi este greu să cunoască bine stă- 
rile şi pornirile animalelor necuvîntătoare, de unde și 
cum poate cunoaște cineva cele ale lui Dumnezeu, sau 
schimbarea și starea, ca să nu zic lucrarea ce se ivește 
în sfinți din vederea lui Dumnezeu ? De altfel dacă ale 
omului sînt cuvintele, ale lui sînt și înțelesurile. Iar în- 
țelesurile în aceste cazuri nu trebuie numite înțelesuri, 
ci vederea celor ce sînt cu adevărat. Căci din vederea 
(contemplarea) acestora grăim. Trebuie să numim cele 
spuse mai degrabă descriere a celor văzute. Iar înţeles 
trebuie să numim gîndul ce se naște în minte privitor 

la vreun lucru, sau o intenţie fără existență reală, ca 
de pildă gîndul de a face vreun bine sau rău, care n-a 
fost încă făcut de noi şi care de la înțeles trece în faptă. 
Deci înțelesul este începutul lucrului ce se va face de 
către noi, după cuvîntul : «Întîi gîndește puterile înge- 
reşti și cerești și gîndul se face faptă» 2. 


Întiietatea vederii. — Ia seama că toate cuvintele 
și toată istorisirea noastră cu privire nu la niscai lucruri 
care nu există şi sînt nearătate, ci la cele ce sînt deja 
făcute sau au să se facă, ne vin mai degrabă din vederea 
și contemplarea lor. Tot cel ce istorisește despre vreun 
lucru oarecare, de pildă despre o casă sau oraș sau pa- 
lat, sau despre rînduiala și așezarea din el, sau despre 
vreun teatru şi despre cele ce se petrec în ele, are neapă- 
rată nevoie să le vadă întîi și să afle cele din ele și apoi 
să grăiască cu socoteală și cu judecată. Ce înţelegere va 
avea el despre un lucru pe care încă nu l-a văzut ; şi de 
unde și-l va procura, ca să-l înfățișeze ? %%. Spune-mi ce 
idee venită de la sine sau învățată, ce cugetare sau gin- 
dire, născocire sau judecată va afla ca să grăiască cum 
se cuvine despre cele ce nu le știe ? E un lucru cu totul 
nerațional și un semn al lipsei de învăţătură, a vorbi 
cineva despre lucruri pe care nu le știe sau nu le-a vă- 
zut %5. Dacă deci nimenea nu poate grăi sau istorisi des- 
pre cele văzute și pămîntești, dacă n-a fost însuși văză- 
tor al acelor lucruri, cum va putea grăi sau istorisi cineva 


304. Sfîntul Grigorie de Nazianz, Cuv. 38, 9, P.G., 36, 320. 

305. Iată că însuși sfîntul Simeon face o deosebire între înţelegerea 
sau înţelesul intelectua! al lucrului fizic sau spiritual și «vederea» sau 
contemplarea lui, deși pe de altă parte atribuie «minţii» şi capacitatea 
contemplaţiei «înțelegătoare»  (vospă), cum am văzut mai înainte şi cum 
vom vedea în rîndurile următoare. «Înţelesul», «înțelegerea» (v6nua, v6mats) 
vin numai după «vedere» sau «contemplare». Cele din urmă înseamnă 
contactul direct cu realitatea. Cu puţin mai înainte el atribuia același rol 
«simţirii». În total, sfintul Simeon, ca şi ceilalți părinţi, vede în «minte» şi 
în lucrarea ei «înţelegătoare» atit funcţia intelectuală de sesizare a în- 
țelesului, cît şi pe cea «văzătoare», «contemplativă», sau de «simţire» a 
realităților «inteligibile», obiective și ele. 

306. Raţional cu adevărat e numai ceea ce e real. 

despre Dumnezeu și despre lucrurile dumnezeiești și 
chiar despre sfinţii și slujitorii lui Dumnezeu, ca să înfă- 
țișeze legătura deplină pe care aceia au avut-o cu Dum- 
nezeu și ce este vederea lui Dumnezeu, care s-a produs 
în ei în chip de negrăit ?*%. Aceasta (vederea) produce 
în chip <înţelegător» (voepus) în inimile lor o lucrare de 
negrăit, deci cuvîntul omenesc nu dă putinţa de a spune 
ceva mai mult, dacă n-a fost luminat mai înainte de 
«lumina cunoștinței» (Osea X, 12), potrivit cu porun- 
ca dată. 

Iar cînd auzi de «lumina cunoștinței», ca să te lă- 
murim în toate, să nu presupui că e numai cunoștința 
celor spuse fără lumină. Căci n-a grăit numai de istori- 
sire sau de cuvîntul cunoștinței, ci de «lumina cunoş- 
tinței». sau de «cunoștința luminii», adică de faptul că 
lumina aduce cunoștința în noi. Căci altfel nu poate cu- 
noaște cineva pe Dumnezeu, decit în vederea (contem- 
plarea) luminii trimisă din El. Cînd cineva istorisește 
unora despre vreun om. sau despre vreun oraș, el vor- 
bește către ei despre cele ce le-a privit și le-a văzut, iar 
cei ce ascultă, întrucît n-au văzut pe omul sau orașul 
despre care aud, nu pot cunoaște numai din auz cele 
privitoare la acel om sau la acel oraș, ca cel ce le-a văzut 
şi le istorisește. Tot așa nimenea nu poate grăi despre 
Ierusalimul de sus și despre Dumnezeu cel nevăzut, Ca- 
re locuiește în el, despre, slava și persoana Lui și despre 
lucrarea și puterea Preasfînţului Duh, deci despre lu- 
mină, dacă nu vede mai întîi însăși lumina cu ochii su- 
fletului și nu cunoaște întocmai iluminările și lucrările 
Lui în sine însuşi *%. Dar şi cînd aude din dumnezeieştile 
Scripturi pe cei ce au văzut pe Dumnezeu grăind prin 

307. Aceasta nu înseamnă că numai sfinţii, care au avut vederi 
ale lui Dumnezeu, pot vorbi despre EI, ci numai că toţi ceilalți trebuie 
să se bazeze pe ceea ce «au văzut» sfinţii. Prin aceasta sfintul Simeon 
afirmă primatul revelaţiei lui Dumnezeu şi al experienţei întru sfinţenie. 


308. Sfîntul Simeon pune în strînsă legătură «vederea» unui feno- 
men fizic sau spiritual (inteligibil) cu lumina emanată de ea. 

ele, numai prin Duhul Sfînt e învățat despre ele. De 
aceea nici nu poate zice că a cunoscut pe Dumnezeu nu- 
mai din auzirea aceasta. Căci pe Cel ce nu L-a văzut 
cum poate să-L, cunoască ?%%. Dacă singură vederea 
produce în noi cunoștința desăvîrșită a celui văzut de 
noi oamenii, cum ar produce în noi numai auzirea, cu- 
noștinţa lui Dumnezeu ? Dumnezeu e lumină și vede- 
rea Lui e ca o lumină 5. Deci în vederea luminii ne e 
dată prima cunoștință că există Dumnezeu, precum şi 
cu privire la om înţîi e auzirea despre el, apoi vederea, 
şi în vederea lui e dată cunoștința că există omul despre 
care am auzit. Dar înţelesul celor spuse nu se oprește 
nici aci. Căci oricîte ţi-ar spune cineva din auz, despre 
un om cînd îl vezi pe acesta, nu-l poți cunoaște întoc- 
mai numai din auz şi nu te poţi încredința că este în- 
suși acela despre care ai auzit, ci sufletul tău e sfișiat 
de îndoială şi-l vei întreba pe el însuși sau pe altcineva 


care-l cunoaște, și numai atunci vei afla sigur că e în- 
suși acela %1, 

309. Deci cei ce aud vorbind despre lucruri dumnezeieşti pe cei 
ce le-au văzut nu sînt condamnaţi să rămînă numai cu o cunoștință fără 
lumină sau fără contactul cu acele lucruri. Dacă au credinţă, lucrarea 
Aceluiaşi Duh, care a iradiat din Dumnezeu în cei ce L-au văzut, iradiază 
şi în ascultători, punîndu-i în contact nemijlocit cu realitatea lui Dum- 
nezeu. Credinţa însăşi e semnul lucrării Duhului Sfînt în ei, desigur nu 
fără bunăvoința lor. Astfel revelaţia se prelungește nu numai ca sumă 
de cunoștințe despre Dumnezeu și de la Dumnezeu, ci ca experienţă 
identică a realităţii lui Dumnezeu. În genera! o cunoaștere adevărată 
fără vedere, sau fără verificare prin vedere, nu e posibilă. 

310. Dacă auzul singur nu produce în noi cunoaşterea deplină a 
unui lucru, nici vederea ca vedere nu produce această cunoaștere. Ci 
vederea întrucît e vedere a luminii, adică a unei realităţi care în ară- 
tarea ei manifestă un sens, deci procură o cunoaștere. 

311. Aci se pune și mai mult în relief insuficienţa capacităţii de a 
face pe cineva cunoscut exact prin descriere. Această insuficiență îţi 
apare mai ales cînd vezi pe cel descris. Există între descriere și vedere 
o incongruență. De aceea ai nevoie mai departe de cel ce ţi-a descris 
pe cineva cînd acela apare, ca să-ţi confirme că cel pe care-l vezi este 
chiar cel pe care ţi l-a descris. E necesar un acord între mai mulţi pen- 
tru stabilirea identităţii a ceea ce e văzut. 


13 — Filocalia 

Întocmai așa se întîmplă şi în ceea ce privește pe 
Dumnezeu cel nevăzut. Cînd îl vede cineva pe El desco- 
perit, vede o lumină. Și se minunează văzîndu-L. Cine 
e însă, nu știe îndată ; dar nici nu îndrăznește să-L în- 
trebe pe El. Cum L-ar întreba pe Cel la Care nici nu-și 
poate ridica ochii și pe Care nu-L poate vedea cît e de 
mare ? Căci privește cu cutremur și cu frică multă, oa- 
recum numai spre picioarele Lui, ştiind doar în general 
că Cel ce s-a arătat în faţa lui este Cineva. Şi dacă mai 
există cel care i-a povestit înainte despre acestea, ca unul 
ce a cunoscut mai înainte pe Dumnezeu, mergînd la el 
îi spune : «Am văzut». Şi acela îl întreabă : «Ce ai vă- 
zut, fiule ?». «O lumină dulce, părinte ; o lumină de 
aşa fel, că nu am destulă pricepere pentru a-ți spune 
cum e». Şi în vreme ce spune aceasta, inima lui saltă și 
palpită și se aprinde îndată de dorul Celui pe Care L-a 
văzut. Apoi începe iarăși să spună cu lacrimi fierbinți 
și multe : «Mi s-a arătat, părinte, acea lumină. Pereţii 
chiliei mele au dispărut îndată şi lumea a trecut, fugind, 
socotesc, de la fața ei (Ps. LXVII, 2). Am rămas numai 
eu, într-o însoţire cu lumina singură. Nu știu, părinte, 
de era și trupul meu atunci acolo. De am ieșit din el, nu 
ştiu, dar atunci nu știam de port trup și de sunt îmbră- 
cat în el. Aveam o bucurie de negrăit, care mă înso- 
ţeşte și acum și o iubire şi un dor mare, încît s-au pornit 
din mine valuri de lacrimi în rîuri, ca și acum, precum 
vezi». Acela răspunzîndu-i, zice : «E Acela, fiule». La 
acest cuvînt, el îl vede din nou și puțin cîte puţin se 
curățeşte deplin, iar curăţindu-se, capătă îndrăzneală 
şi-L, întreabă pe Acela și zice: «Dumnezeul meu, Tu 
ești ?» Și Acela îi răspunde și zice : «Da, Eu sînt Dum- 
nezeu cel Care M-am făcut om pentru tine. Și iată te-am 
făcut pe tine, precum vezi și te voi face dumnezeu» *?. 


312. Conform sfîntului Maxim Mărturisitorul, Capete gnostice ÎI, 25; 
P.G. 90, 1163-B. 

După ce va fi petrecut mai mult timp plîngînd, că- 
zind la pămînt și smerindu-se, începe să cunoască puţin 
cîte puţin pe Dumnezeu. Și ajuns aci, cunoaște «voia Lui 
cea sfîntă și bineplăcută și desăvirșită» (Rom. XII, 2). 
Căci dacă nu-L vede pe El, ca să spun iarăşi, nici nu 
poate să-L, cunoască. Şi dacă nu-L cunoaște pe El, cum 
va putea cunoaște voia Lui cea sfîntă ? %%. Căci dacă pri- 
vitor la oameni e cu neputinţă aceasta, cu atît mai mult 
privitor la Dumnezeu. De aceea, înaintînd şi ajungînd 
din ce în ce mai familiar lui Dumnezeu, din cele ce se 
fac de către Dumnezeu cu el, cunoaşte și cele ce le-a fă- 
cut cu toţi sfinții de mai înainte şi cîte le va face cu cei 
ce vor urma. lar despre cununile şi răsplătirile viitoare 
e învăţat, fiind călăuzit tainic de Dumnezeu însuși, cu- 
noscînd că acestea sînt mai presus de minte, de cuvînt și 
de înțelegere. Mai mult decît aceasta, el își dă seama lim- 
pede cum va fi el și împreună cu el toţi sfinţii după învie- 
re. Dar nu le primeşte acestea acum, măcar că unii au 
socotit cu răutate că noi o spunem aceasta. Căci dacă am 
presupune că luăm acum totul, atunci după ei, negăm și 
învierea însăși, împreună cu judecata și cu răsplătirea, și 
lepădăm cu voia nădejdea celor viitoare. Dar noi nu gîn- 
dim și nu vorbim așa, ci supunem cu hotărîre anatemei 
și pe cei ce afirmă aceasta. Noi mărturisim și zicem deci 
că primim și acum cu măsură o arvună (2 Cor. ], 22) a 
bunătăţilor, dar totul nădăjduim să-l luăm după moarte, 
precum s-a scris : «Acum cunosc din parte ; iar cînd va 
veni totul, atunci ceea ce e din parte va înceta» (1 Cor. 
XIII, 12, 10). Şi în alt loc: «Şi acum sîntem copii ai lui 
Dumnezeu şi încă nu s-a arătat ce vom îi ; dar știm că 
13. Nu e vorba numai de voia generală a lui Dumnezeu, pe care 
o deducem cu mintea, ci de voia Lui din acel moment, voie care vrea 
ceva potrivit acelui moment atît cu cel care trebuie să împlinească 


această voie, cît şi cu cei pentru care trebuie să împlinească voia lui 
Dumnezeu, 

atunci cînd se va arăta, asemenea Lui vom fi» (1 loan 
III, 2). | 

Și ca să prefacem cuvîntul în întrebări și răspun- 
suri, să ne facem că întrebăm pe cel ce a spus aceasta : 
«De unde știi, preaiubite prieten al lui Hristos, că vei fi 
asemenea Lui ? Spune-ne, de unde ?» «De la Duhul, 
zice, Care ne-a dat nouă (1 Ioan III, 24) ; de la Acesta 
cunoaștem că sîntem copii ai lui Dumnezeu şi că Dum- 
nezeu însuși este întru noi, pentru că El însuși mi-a spus 
acestea cu un glas tainic». Dar să revenim la tema 
noastră. 


Ințeles şi înfăţişare. — Am spus prima dată mai sus 
că numele de înțeles trebuie să fie întrebuințat cînd se 
naște în mintea noastră ideea despre un oarecare lucru 
bun sau rău, de pildă, ca să dobîndesc ceva, sau să fac 
un rău, sau un bine cuiva ; iar înfățișare și nu înţeles 
înseamnă a grăi despre lucruri, care s-au săvirșit deja, 
sau au fost văzute. Apoi am spus iarăși: cum poate 
vorbi cineva despre lucruri, sau orașe, sau teatre pe ca- 
re nu le-a văzut, sau cum poate descrie înfăţişările sau 
chipurile, sau poziţiile lor ? Iar dacă totuși ar grăi des- 
pre ele, cu dreptate ar fi numit de către cei ce-l aud, 
scornitor de mituri. Proorocii şi apostolii, care spun des- 
pre ziua Domnului și despre slăvita și înfricoșătoarea Lui 
venire, că va veni ca un fur noaptea (2 Petru III, 16; 
1 Tes. V, 2) şi ca durerea celei ce are să nască (1 Tes. V, 3) 
şi că în foc se va descoperi (1 Cor. III, 13), de unde au 
aflat acestea ca să le spună ? Fără îndoială, sau le-au 
auzit de la cineva sau au fost ei înșiși văzători ai zilei 
aceleia. Căci cum au putut spune ceea ce n-au văzut sau 
n-au auzit pe alţii spunîndu-le ? Iar dacă au auzit, 
spune-mi de la cine? Căci ei nu spun totdeauna că 
le-au văzut ei înșiși și de aceea au spus, ci că au 

auzit. Spune-mi deci, dacă ştii, de unde le-au aflat aces- 
tea ? Iar dacă nu știi ce să spui, ascultă și cunoaşte că 
au aflat acestea de la Duhul Sfînt, cum le-a spus și 
Domnul : «lar cînd va veni Mîngiietorul (loan XV, 27), 
Duhul Sfînt pe Care îl va trimite Tatăl în numele Meu, 
Acela vă va învăţa pe voi toate și vă va aduce aminte 
toate cîte vi le-am spus vouă» (loan XIV, 26). Iar că 
și cele ce nu li le-a spus lor Hristos, i-a învăţat Duhul și 
li le-a spus cînd a venit, o spune Același : «Încă multe 
am a vă spune vouă, dar nu le puteţi purta. Dar cînd va 
veni Acela, Duhul adevărului, vă va călăuzi la tot ade- 
vărul. Că nu va grăi de la Sine, ci cîte le va auzi le va 
grăi și cele viitoare va vesti vouă» (loan XVI, 12—14). 
Ai aflat de unde au învăţat cei ce au scris despre ziua 
aceea și despre arătarea Domnului și despre cele rîn- 
duite să vină celor păcătoși și celor drepți ? Tot așa des- 
pre toate celelalte care nu se văd ne-au scris ei, ca unii 
ce le-au văzut, luminaţi prin Duhul. . 


Prezenţa Duhului. — Dar răspunde-mi la întreba- 
rea : Ce este Sfintul Duh ? Dumnezeu, Dumnezeu ade- 
vărat din Dumnezeu adevărat, după mărturisirea cea 
de obște. Tu deci, urmînd dogmelor Bisericii, zici la fel 
că Acesta e Dumnezeu. Deci zicînd și cugetînd că Acesta 
e Dumnezeu adevărat, Care purcede din Dumnezeu ade- 
vărat, recunoști că cei ce au pe Duhul Sfînt au, după 
mărturisirea de obște, pe Dumnezeu însuşi rămînînd 
pururea în ei, așa cum a spus Hristos către apostoli: 
«lar dacă Mă iubiți pe Mine, veţi păzi poruncile Mele 
și Eu voi ruga pe Tatăl și alt Mîngiietor vă va da vouă, 
ca să rămînă cu voi în veac» (loan XIV, 15—16). Iată 
deci că ai fost învățat că Duhul rămîne și locuiește în 
veacuri nesfîrșite. Căci spunînd : «ca să rămînă cu voi 
în veac», arată că va fi veșnic şi fără sfîrşit cu ei şi că 

e în chip nedespărţit cu ei în timpul de acum și în vea- 
cul viitor. Dar că dumnezeieștii apostoli și toți cîţi L-au 
primit au și văzut pe Duhul Sfînt, ascultă ceea ce ur- 
mează : «Duhul adevărului, pe Care lumea nu poate să-L 
primească, pentru că nu-L vede pe EI, nici nu-L cu- 
noaște, dar voi îl cunoașteţi și la voi rămîne» (loan XIV, 


17). Şi ca să cunoşti că şi pe Hristos îl văd cei ce-L iu- 
besc pe EI și păzesc poruncile Lui, ascultă pe Domnul 


însuși zicînd : «Cel ce are poruncile Mele şi le păzește 
pe ele, acela este care Mă iubește. Iar cel ce Mă iubește 
pe Mine, iubit va fi de Tatăl Meu și Eu îl voi iubi pe el 
și Mă voi arăta lui» (loan XIV, 21). 

Cunoscut fie deci tuturor creștinilor că Hristos e 
nemincinos şi Dumnezeu adevărat și că se arată, după 
mărturisirea cea de obște, celor ce-și arată iubirea față 
de El prin păzirea poruncilor Lui. Căci aceasta a spus-o 
El însuși. lar prin arătarea Sa, El le dăruiește pe Însuși 
Duhul Sfînt și prin Duhul Sfînt iarăşi El însuși și Tatăl 
Său rămîn în chip nedespărțit cu ei. lar unii ca aceştia 
nu grăiesc nimic de la ei. Cel ce spune că aceștia grăiesc 
ceva de la ei spune că e cu putinţă ca precum un om ştie 
cele ale omului, la fel oamenii să știe cele ale lui Dum- 
nezeu *!t, Dar atunci socotesc, fără îndoială, pe cei ce 
declară că grăiesc de la Duhul Sfînt, născocitori de mi- 
turi, ca pe unii ce nu sînt învăţaţi de Duhul. Pe de altă 
parte ei spun că aceștia învață pe alţii despre cele pe 
care nu le-au văzut sau auzit, din propriile lor raţiona- 
mente. Dar trebuie știut că dacă aceștia trăiesc în con- 
glăsuire cu de-Dumnezeu-purtătorii-părinţi de mai îna- 
inte, vorbesc și ei în Duhul Sfînt și cei ce nu cred lor, 
sau îi bîrfesc, păcătuiesc față de Cel ce grăiește prin ei. 

Ai fost învăţat însă, iubitule, că Împărăţia ceruri- 
lor este în lăuntrul tău (Luca XVII, 21), dacă voieşti, şi 


314. Pe baza simplei judecăţi, în sensul teologiei occidentale. 

toate bunătăţile veșnice sînt în mîna ta. Grăbește-te deci 
să vezi și să iei și să dobîndești în tine însuţi bunătăţile 
ce-ţi sînt rînduite și să nu te lipseşti de ele prin închipui- 
rea că le ai. Plingi, cazi la pămînt ; zi şi tu acum, ca o0di- 
nioară orbul (Luca XVIII, 35): <Miluiește-mă, Fiule al 
lui Dumnezeu și deschide-mi ochii sufletului, ca să văd 
lumina lumii (1 loan IX, 5), adică pe Tine, Dumnezeule, 
şi să mă fac și eu fiu al zilei (1 Tes. V. 5) dumnezeiești, 
și nu mă lăsa, Bunule, nepărtaș de dumnezeirea Ta. 
Arată-mi-Te, Doamne, ca să cunosc că m-ai iubit ca pe 
unul ce am păzit dumnezeieștile Tale porunci, Stăpîne. 
Trimite pe Mingiietorul, îndurător, și peste mine, ca să 
mă înveţe cele privitoare la Tine și să-mi vestească mie 
cele ale Tale, Dumnezeule al tuturor. Luminează asupra 
mea lumina cea adevărată (loan I, 9), Preamilostive, ca 
să văd slava Ta, pe care ai avut-o înainte de a fi lumea 
(loan XVII, 5), la Tatăl Tău. Rămii, cum ai zis, și întru 
mine, ca şi eu să mă fac vrednic să rămîn întru Tine 
în chip conștient şi să Te dobîndesc în chip conștient 
întru mine. Binevoiește să iei chip în mine (2 Cor. IV, 
16 ; 2 Tim. I, 1), Tu, Cel nevăzut, ca văzînd frumuse- 
țea Ta neapropiată, să port, Dumnezeule ceresc, chipul 
Tău și să uit toate cele văzute. Dă-mi slava Ta, pe care 
Ţi-a dat-o ie, Preamilostive, Tatăl, ca să mă fac ase- 
menea 'TŢie ca toţi slujitorii Tăi, dumnezeu după har, și 
să fiu împreună cu Tine neîncetat, acum și pururea și 
în veacurile nesfîrşite. Amin». 


Îndemn. — Da, fratele meu iubit, crede şi fii con- 
vins că așa și aceasta este credința noastră. Crede, frate, 
că aceasta este a te naște din nou (loan III, 4) și a te 
reînnoi și a vieţui în Hristos. Sau nu auzi pe marele Va- 
sile spunînd în cuvîntul său de îndemn la Florii: «Nu 
dorești, omule, să te vezi pe tine însuţi ajuns din bătrîn 

tînăr ?» (La Si. Botez ; P. G. 31, col. 432 D). Şi pe Pa- 
vel : «De e cineva în Hristos, e făptură nouă ; cele vechi 
au trecut, iată toate noi s-au făcut» (2 Cor. V, 17). Des- : 
pre care «toate» se vorbește? Spune-mi. Oare s-a schim- 
bat cerul sau pămîntul ? Oare soarele sau stelele sau 
marea? Sau s-a făcut nou şi proaspăt ceva din cele ce se 
văd? N-o pot spune aceasta. Ci către noi și pentru noi 
a spus aceasta. Căci fiind morţi, înviem la viaţă ; strică- 
cioși, ne mutăm la nestricăciune ; muritori, ne preschim- 
băm spre nemurire ; pămîntești, ne facem cerești ; tru- 
pești și avînd naşterea din trup, ne facem duhovnicești, 
născuți din nou și rezidiți în Duhul Sfînt. 

Acestea sînt, deci, fraţilor, zidirea nouă în Hristos. 
Acestea se săvirșesc și se fac în fiecare zi cu creştinii 
adevăraţi și aleși, care se fac părtaşi în chip conștient 
de toate acestea în parte, încă în trup fiind, cum am spus 
adeseori. Mai mult, ei nădăjduiesc să le moştenească aces- 
tea şi după moarte în chip deplin şi neîndoielnic, ajun- 
gînd întregi în bunătăţile întregi, de care s-au împăr- 
tăşit aici. Căci sîntem învățați fără încetare că mîncăm 
și bem pe Hristos, că-L îmbrăcăm și-L vedem și iarăși că 
sîntem văzuţi de El; și știm că-L avem în noi și noi rămi- 
nem în E], că El e sălășluit în noi și noi sălășluiţi în EI, 
că El ni se face nouă casă şi noi casă Lui, că noi sîntem 
fii ai Lui și El se face Tatăl nostru ; şi că El e lumină și 
luminează în întuneric (loan I, 5). Apoi mai zicem că noi 
îl vedem pe El, după cuvîntul «poporul ce se afla în în- 
tuneric a văzut lumină mare» (Isaia IX, 1). Dar dacă 
toate acestea și celelalte le învăţăm din dumnezeieștile 
Scripturi, precum s-a arătat, că se petrec în noi în tim- 
pul de faţă al vieții de aici, dar spunem că nu se petrec 
în noi nicidecum, sau se petrec, dar în chip tainic și fără 

să simțim, fără să cunoaștem nimic din acestea, prin ce 
ne deosebim de cei morţi ? 

Nu vă predaţi pe voi unei astfel de credinţe, ca să 
coborîți în prăpastia pierzaniei. Chiar dacă pînă acum 
n-aţi nădăjduit să câștigați o simţire a acestor fel de bu- 
nătăți și de aceea nu aţi căutat-o, cel puţin de acum 
înainte, odată ce credeţi că acestea sînt adevărate și în 
conglăsuire cu dumnezeieștile Scripturi, trecînd prin 
toate acestea, fiți încredinţaţi că pecetea Sfîntului Duh 
(Efes. [, 13) ni s-a dat încă de aici în chip conștient ce- 
lor ce credem. Şi odată ce credeţi, alergaţi, așa ca să 
luaţi (Filip. III, 12), luptaţi-vă, dar nu ca bătînd aerul 
(1 Cor. IX, 27). Şi pe lîngă acestea, «cereţi și vi se va da ; 
bateți și vi se va deschide» (Matei VII, 7), fie aici, fie 
în veacul viitor. Deocamdată primiţi învățătura, deocam- 
dată pocăiți-vă, faceţi ascultare, postiţi, plingeţi, ruga- 
ţi-vă. Prin acestea și prin unele ca acestea alergaţi, stră- 
duiți-vă, urmăriți, căutaţi, bateţi, cereți, neîntorcîndu- 
vă spre nimic altceva, pînă ce veţi lua, pînă ce veţi apu- 
ca, pînă ce veţi primi, pînă vi se va deschide și veţi in- 
tra, pînă veţi vedea în lăuntrul camerei de nuntă pe Mi- 
rele, pînă veţi auzi: «Bine, slugă bună și credincioasă, 
peste puţine ai fost credincios, peste multe te voi pune» 
(Matei XXV, 21), pînă vă veţi face fii ai luminii și fii 
ai zilei. Dar înainte de a fi văzut și luat și pătimit aces- 
tea, să nu vă amăgiţi pe voi înșivă și să socotiți pe ne- 
drept că sînteţi ceva, nefiind nimic (Gal. VI, 3). Și să 
nu vă închipuiţi, fiind căzuți din conștiință, că sînteți 
duhovnicești, înainte de a fi luat pe Duhul Sfînt. Să 
nu vă grăbiţi, din această pricină, a primi, fără înţelep- 
ciune, gînduri străine și să urcați la egumenii și la pos- 
turi de conducere şi să vă apropiați de preoţie, fără frică, 
şi să vă dedaţi fără rușine la zeci de mii de uneltiri pen- 

tru a ajunge la mitropolii şi la episcopii, ca să păstoriți 
poporul Domnului. Ci rogu-vă, luaţi aminte la voi, cu- 
getînd la cele de sus, căutînd cele de sus și dorind cele 
de sus, neîngrijindu-vă de nimic din cele pămîntești, 
înainte de a-L fi luat pe Acela. 

Da, rog iubirea voastră, să disprețuim toate relele 
văzute ; să ne scuturăm de toate cele trecătoare, să ne 
scîrbim de toate cele pătimașe şi vătămătoare, ca să do- 
bîndim atît bunătăţile cele de aici, cît și pe cele viitoare 
în Hristos lisus, Domnul nostru, Căruia se cuvine toată 
slava, cinstea şi închinăciunea, împreună cu Cel fără de 
început al Său Părinte şi cu Preasfîntul și Bunul și de 
viaţă făcătorul Său Duh, luminii celei întreit una, acum 
şi pururea și în vecii vecilor. Amin. 


CELE 300 DE CAPETE DESPRE FĂPTUIRE, 
DESPRE FIRE ȘI DESPRE CUNOȘTINȚĂ 
ŞI VEDEREA RAIULUI 
ALE CUVIOSULUI 
NICHITA STITHATUL 


Introducere 


Viaţa cuviosului Nichita Stithatul. — Nu există o biogra- 
fie veche a lui Nichita Stithatul, căci nimeni nu i-a scris viaţa, 
cum a scris-o el pe a sifintului Simeon Noul Teolog, părintele 
său duhovnicesc. De aceea, chiar datele principale ale vieţii lui 
nu se pot reconstitui decit cu aproximaţie. La această reconsti- 
tuire ajută pentru prima fază a vieţii lui Nichita Stithatul 
însăşi «Viaţa sfîntului Simeon», scrisă de el. Discuţia lui cu 
cardinalul Humbert, cu ocazia proclamării Jespărţirii Biseri- 
cii de Apus de cea de Răsărit, la 1054, este un alt punct de 
reper pentru viaţa lui. lar unele elemente din scrierile lui 
Nichita Stithatul, alcătuite la bătrineţe, permit unele conclu- 
zii aproximative, referitoare la partea din urmă a vieţii lui. 

O dată sigură indicată de Nichita Stithatul în «Viaţa 
sfîntului Simeon», care ajută la stabilirea datei aproxima- 
tive a nașterii sale, este anul 1022, ca an al morții sfiîntului 
Simeon Noul Teolog. Nichita Stithatul spune că la această 
dată deabia începuse să apară puful bărbii sale, deci putea 
să aibă vreo 17 ani. Ar urma deci că s-a născut pe la 1005 35. 

Nichita ne informează în «Viaţa sfintului Simeon» că a 
intrat în Mînăstirea Studion la vîrsta de 14 ani, deci pe la 
1019 şi că a stat în legătură apropiată cu sfîntul Simeon, 
315. «Viaţa sfîntului Simeon Noul Teolog» (nr. 133) publicată de 
J. Hausherr, S. 1., în «Orientalia Christiana», vol. XII, nr. 45, 1928, p. 193. 
Deducerea acestui an al naşterii o face J. Darrouzes A. A. în Nicetas 


Stethatos, Opuscules et Lettres, «Sources chretiennes», nr. 81, 1961. Intro- 
duction, p. 8. 

înainte de moartea lui, vreo 2—3 ani. Sfintul Simeon, deşi 
reabilitat, “trăia în mînăstirea sfinta Marina, întemeiată de 
el. În acest timp, sfîntul Simeon compunea «Îmnele dragos- 
tei dumnezeieşti», pe care le dădea lui Nichita ca să le copieze. 

fîntul Simeon i-a dat lui Nichita sarcina să-i editeze 
scrierile 316, 

Nichita a neglijat sarcina aceasta, pînă ce nu i-a fost 
reamintită de sfîntul Simeon însuşi, într-o viziune, la 13 ani 
după moartea lui, deci la 1035. Darrouzes socotește că Nichita 
a purces imediat după acea dată la editarea scrierilor sfîntu- 
lui Simeon şi apoi la scrierea «Vieţii» lui 317. Hausherr soco- 
tește că această «Viaţă» a fost alcătuită după 1052, cînd la 30 
de ani după moarte, osemintele sfîntului Simeon au fost aduse 
în mînăstirea sfîntul Mamas, de unde fusese exilat în tim- 
pul vieţii. Căci în «Viaţa» sfîntului Simeon se cuprinde şi eve- 
nimentul aducerii osemintelor lui, care a avut loc, cum am 
spus, la 1052 318. Hausherr trede chiar că «Viaţa» a fost scrisă 
după iunie 1054, căci prezintă mutarea relicvelor sfîntului 
Simeon ca un eveniment mai vechi. Faptul că în ea nu se află 
nici o aluzie la disputa lui Nichita cu Humbert, ar dovedi că 
Nichita ar fi retractat opoziţia sa față de Humbert aşa cum 
pretinde Humbert însuși 51%, sau că scrierea lui contra lui Hum- 
bert ar fi fost în versiunea ei originală foarte moderată %0. 

Mai probabil ni se pare că această «Viaţă» e scrisă între 
martie 1052 şi iunie 1054, sau că dacă a fost scrisă după aceea, 
Nichita n-a socotit de bine să amestece în ea elemente din 
viaţa proprie, prea străine de «Viaţa» sfintului Simeon. 





316. J. Hausherr, op. cil., Viaţa, nr. 135 și 131, p. 199, 189 şi Introd,., 
p. XXIII. J. Darrouzes, Symeon le Nouveau Theologien, Trailes theolo- 
giques et €thiques, tom. I, Introd. p. 9, în «Sources chretiennes», 
nr. 122, 1966. 

317. J. Darrouzes, Nicetas Stethatos, Opusc. et Lettres, p. 8. 

318, J. Hausherr, op. cit., Viaţa, nr. 129, p. 187; Introd. p. XVII. 

319. Humbert, Commemoratio brevis; P.G. 143, 1001. 

320. J. Hausherr, op. cit., Introd. p. XX. 

După editarea operei sfintului Simeon Noul Teolog și al- 
cătuirea «Vieţii» lui şi după participarea la disputa cu 
Humbert, la 1054, Nichita a continuat activitatea sa teologică 
pînă la adinci bărtineţi. În «Mărturisirea de credinţă», com- 
pusă puţin înainte de moartea sa, Nichita se prezintă ca egu- 
men al Mînăstirii Studion şi în acelaşi timp ca extrem de bă- 
trîn %1. În această calitate ar fi alcătuit o nouă rînduială (Hypo- 
typosis) pentru minăstirea sa, după Teodor Studitul 322. 
Scrierea aceasta se cuprinde în același manuscris ca şi prima. 
În cazul că a deţinut de fapt postul de egumen al Minăstirii 
Studion — şi nu e nici un motiv să ne îndoim — data extremă 
pentru moartea lui ar fi anul 1092, căci la acel an postul de 
egumen al mînăstirii Studion e deţinut de un Ioan. Avînd în 
vedre că la 1076 semna ca egumen al acestei mînăstiri 
Cosma, egumenatul lui Nichita ar cădea cîndva între 1076 
și 1092 333. 

Scrierile cuviosului Nichita Stithatul. — Unele din scrie- 
rile lui Nichita Stithatul au caracter polemic, altele aghiogra- 
fic, altele teologic, cu accentuată notă duhovnicească; altele 
au cuprins liturgic. La acestea mai trebuie adăugate scriso- 
rile sale. Scrierilor polemice aparţin cele trei tratate contra 
latinilor : Dialogul, Antidialogul şi Sinteza despre Filioque 34. 
Tot dintre scrierile polemice fac parte Cuvâîntările împotriva 
armenilor. În cod. Mosquensis 433, f. 171 v — 190 v se cuprind 
patru din ele. O a cincea a pulblicat Hergenrother în : Monu- 
menta graeca ad Photium... pertinentia, Ratisbonae, 1869, 
p. 139—154. Darrouzes crede că ele sînt anterioare tratatelor 
împotriva latinilor, deoarece se poate stabili un raport între 


321. Editată de Darrouzes, op. cit., p. 444—463. 

322. P.G. 127, 973-D. 

323. J. Darrouzes, Nicetas Stethatos, p. 10. 

324. Editate în tom. II, al lucrării lui Anton Michel: Humbert und 
Kerularies, Quellen und Studien zum Schisma des XI Jahrhunderts, Pa- 
derborn, 1930. 

ele şi o cuvîntare a lui Eutimie de Periblept, scrisă probabil 
pe la 1050 3%. 

Dintre celelalte scrieri ale sale menţionăm întîi pe cele 
aghiografice. Pe lingă Viața sfintului Simeon, publicată în 
forma ei scurtă, în care s-a păstrat, de Hausherr în : <Orien- 
talia christiana», vol. XII, nr. 45, 1928, mai există o apărare 
a sfîntuluj Simeon Contra acuzatorilor sfîntului, păstrată frag- 
mentar în manuscrisul Iviron 388. Ea e citată în prefața la 
«Imnele dragostei dumnezeiești», şi e compusă tot de Nichita 
(P. G. CXX, 310—311). Dintre scrierile teologice-duhovniceşti 
fac parte : 

Cele trei sute capete practice, naturale şi gnostice 
(P. G. CXX, 851 ş. u. şi Filocalia greacă, 1893, vol. II, p. 
175—226). Aceasta e scrierea cea mai cunoscută a lui Nichita. 

Tot dintre scrierile teologice fac parte tratatele: Despre 
suflet, Despre rai, Despre ierarhie publicate de P. Hristou, 
G. Saccos şi Mantzarides în Salonic, 1957: Nixjra Brmdărov, 
Mvoră evyipauuara şi după aceştia în limba greacă și în tra- 
ducere franceză de J. Darrouzes, op. cit. p. 56—152, 154—227 
și 292-——365. O altă scriere Despre limite, e publicată pentru 
prima dată de Darrouzes, op. cit., p. 366—411. Tratatele «Des- 
pre suflet» şi «Despre rai» sînt constituite în proporţie de două 
treimi, din extrase din sfîntul loan Damaschin 526. 

Scrierea «Despre suflet» se referă deseori la «Cele 300 
de capete», reproducînd unele din ele. Deci a fost scrisă după 
ele. Cam în aceeaşi perioadă cu scrierea «Despre suflet» a 
fost alcătuită cea «Despre rai» şi cea «Despre ierarhie», alcă- 
tuind împreună un fel de trilogie. Toate trei aparţin unei 
perioade mai timpurii din viaţa lui Nichita, care a urmat după 
editarea scrierilor și a «Imne'or» sfîntului Simeon %7. În 





325. J. Darrouzăs, op. cit., p. 9—10. 
326. Idem, op. cit., p. 36. 
327. ldem, op. cil., p. 19. 

perioada cea mai tirzie a vieţii sale Nichita a alcătuit 
«Mărturisirea de credinţă» și «Tratatul despre limite». Faptul 
că «Tratatul împotriva iudeilor» 3238 e vecin în manuscrisele 
care l-au transmis cu cele două scrieri amintite, îl face pe 
Darrouzes să plaseze alcătuirea lor în aceeaşi perioadă 3%. 

Scrierilor liturgice le aparţin : Despre briul diaconilor, 
Despre salutarea cu mîinile şi Despre Aliluia treptelor (aflate 
în ms. Mosquensis 467). Cea dintîi dintre ele pare să stea în 
legătură tu reproşul ce-l făcea patriarhul Petru de Antiohia, 
încă înainte de 1054, patriarhului Cerularie, că admite diaco- 
nilor studii să poarte briîul. 

Ar trebui să mai existe o mare colecție de scrisori ale lui 
Nichita, pentru că «scrisorile» publicate de Darrouzăs, op. cit., 
p. 228—291, sînt luate din «a treia sută de scrisori» 330, 

Nichita Stithatul se resimte de influenţa sfîntului Simeon 
Noul Teolog în convingerea despre rolul mare ce-l are Sfintul 
Duh în urcuşul duhovnicesc al cerdinciosului, ca şi în convin- 
gerea că  propovăduirea este încoronarea axestui urcuș. 
Darrouzes spune : «Dar Nichita pare să fi avut un tempera- 
ment cu totul diferit de al lui Simeon ; el e cu mult mai iubi- 
tor de construcţii logice, de simetrie, de ordine în expunere, 
cum dovedeşte alcătuirea organizată a tratatelor sale şi 
recurgerea la raționament. Simeon este, dimpotrivă, cu mult 
mai entuziast, mai plin de imaginaţie şi mai mistic». 

Totuşi nu trebuie accentuată prea mult deosebirea între 
sfîntul Simeon Noul Teolog şi Nichita. Deosebirea e mai mult 
de exprimare decît de conţinut. Nichita foloseşte mai mult 
categoriile intelectuale, filosofice, pe cînd sfîntul Simeon e 
mai pastoral, mai predicatorial, mai direct în exprimarea 
trăirii sale. La sfintul Simeon simţirea e atit de puternică, 
încît ea se revarsă chiar în exprimare, pe cînd la Nichita e 


328. Ed. Darrouzes, op. cit., p. 412—443. 
329. ldem, op. cit., p. 13. 
330. Idem, op. cit., p. 228—291. 


14 — Filocalia 

mai prlucrată în categorii intelecfuale. Dar Nichita redă 
foarte fidel gîndirea sfîntului Simeon, ca şi tradiţia părinţi- 
lor mai vechi, păstrată şi la sfîntul Simeon. Căci această 
tradiţie devenise un bun comun în teologia timpului său. Dar 
Nichita se resimte şi de preocupările şi controversele timpu- 
lui său. Din acest punct de vedere el ne oferă o imagine destul 
de fidelă a acestui timp 31. 

Publicăm în acest volum, pe lingă cele 300 de capete, o 
traducere românească a «Vederii Raiului», căci în ea avem 
într-o formă sistematică doctrina pozitivă despre cosmos a 
sfîntului Grigorie de Nissa, a sfintului Maxim Mărturisitorul, 
a sfîntului loan Damaschin, despre putinţa transfigurării cos- 
mosului prin omu! eliberat de patimi. Nichita Stithatul pune 
astfel în mod sistematic în lumină legătura dintre urcușul 
duhovnicesc al omului credincios și transfigurarea cosmosului. 


331, Idem, op. cit., p. 36, 39. 


Cele 300 de capete despre făptuire, 
despre fire și despre cunoştinţă 


Suta întîi a capetelor despre făptuire ale preacu- 
viosului Nichita Stithatul, monahul și prezbiterul din 
preasfiînta minăstire a studiților, ucenicul sfintului Si- 
meon Noul Teolog. 


1. Socotesc că patru sînt cauzele virtuţilor îmbina- 
te în treimea desăvîrşită, care au mișcat la această scrie- 
re de folos pe cel ce, pornit de la cea de la început, a tre- 
cut de curînd, de cea de la mijloc și a ajuns la treimea 
teoiogiei tainice. Cea dintii este libertatea, adică nepăti- 
mirea sufletului, care a înaintat de la lucrarea osteni- 
toare la contemplarea naturală a zidirii și de acolo a in- 
trat în întunericul cunoștinței lui Dumnezeu **?. A doua, 
curăţia minţii prin lacrimi și rugăciune, din care se. 
naște cuvîntul harului și izvorăsc undele înțelesurilor. 
A treia este sălășluirea Sfintei Treimi în noi, din Care 
ies revărsările de lumină ale Duhului spre folosul fie- 
căruia din cei curăţiţi, pentru dezvăluirea tainelor Îm- 
părăției cerurilor şi pentru descoperirea vistieriilor lui 
Dumnezeu ascunse în suflet *. A patra, este trebuința 
care silește pe tot cel ce a luat talantul cuvîntului cu- 
noştinței, să-l propovăduiască **, dată fiind ameninţa- 
332. Acestea sînt cele trei trepte ale urcușului duhovnicesc. 

333. A doua corespunde cu a doua din treimea amintită, iar a treia, 
cu a treia din ea. 

334. Această a patra treime e și o încununare a celor trei amintite. 
Treimea desăvirșită a treptelor duhovniceşti este: făptuirea, contempla- 


ţia în duh a creaţiunii și cunoștința mai presus de cunoaștere a Sfintei 
Treimi. Cel ce a ajuns la treapta din urmă nu e scutit de propovăduire, 

rea lui Dumnezeu, Care zice : «Slugă vicleană și leneșă, 
trebuia să dai argintul meu zarafilor și eu venind aș fi 
luat al meu cu dobîndă» (Matei XXV, 27). De aceasta 
temîndu-se şi David, a zis : «Iată, buzele mele nu le voi 
împiedica, Doamne, Tu știi; dreptatea Ta n-am ascuns-o 
în inima mea ; adevărul Tău și dreptatea Ta le-am grăit. 
N-am ascuns mila 'Ta și adevărul Tău de la adunare mul- 
tă» (Ps. XXXIX, 11). 

2. Începutul vieţii după Dumnezeu este fuga totală 
de păcatul din lume, tăgăduirea voilor sufletului și mu- 
tarea cugetului pămîntesc, prin care, înălțîndu-ne spre 
cugetul dumnezeiesc, ne facem din trupeşti duhovni- 
cești, omoriţi lumii cu trupul și înviaţi cu sufletul și cu 
duhul, întru Hristos. 

3. Cunoștința nemincinoasă a sufletului despre 
Dumnezeu, credința simțită cu disprețuirea celor vă- 
zute, și făptuirea virtuţii, despărțită de toată iubirea de 
sine, sînt, după Solomon, frînghia întreită care nu va fi 
ruptă degrabă de duhurile răutăţii. 

4. Prin credință nădăjduim să primim răsplăţile os- 
tenelilor ; de aceea și purtăm cu ușurință ostenelile vir- 
tuţilor. Iar încredințați de Duhul dumnezeiesc, zburăm 
cu dragoste către Dumnezeu. 

5. Cînd sîntem supăraţi de gînduri necurate, încă 
nu ne aflăm de partea celor ce lucrează cele rele. Acolo 
ne aflăm numai cînd sufletul s-a moleșit din încordarea 
lui, și mintea, din pricina unei vieţuiri desfrînate și fă- 
ci deabia lui îi se impune cu o necesitate supremă. Cea dintii dintre 
aceste trepte este însufleţită de aspiraţia spre nepătimire și ajunge la 
ea; a doua este condusă de voința de curăţie și ajunge la ea; a treia 
tinde spre sălășluirea Sfintei Treimi în suflet şi ajunge la ea; a patra 
este necesitatea simțită de suflet de a propovădui cunoștința de Dum- 
nezeu la care a ajuns. Aceasta este o preocupare esențială pentru Nichita. 
Toate aceste patru cauze şi ţinte se află concentrate în cel ce a ajuns 
la sălășluirea Sfintei Treimi în el. Toate îl îndeamnă deci la comunicarea 
cunoștinței la care a ajuns. Pentru că sînt aspirații și ţinte atinse, ele 
sînt în același timp cauze ale virtuților amintite şi virtuțile înseşi. Dar 


aceste virtuţi sînt și cauze care mișcă pe cel ce a depășit treapta de 
mijloc să comunice sau să mărturisească cunoştinţa sa despre Dumnezeu. 

ră grijă, are năluciri tulburi și ceţoase, iar ostenelile 
virtuţii lipsesc din pricina lenevirii la rugăciune şi la 
cugetarea la Dumnezeu. Atunci chiar dacă nu lucrăm 
cele rele, luăm loc în rîndul celor ce s-au rostogolit de 
bună voie în plăceri. 

6. Cînd frînele simţurilor conducătoare slăbesc, în- 
dată se stîrnește răscoala patimilor şi se mișcă lucrarea 
simțurilor supuse acelora 55. Pornirea dobitocească a 
acestor simţuri, dezlegate din lanţurile înfrînării, e prin- 
să de pricinile patimilor și paște în ele ca în nişte pă- 
șuni aducătoare de moarte. Aceasta cu atît mai mult, cu 
cît dezlegarea se prelungește mai multă vreme. Căci 
pornirea aceasta nu rabdă să fie oprită de la împărtă- 
șirea de cele pe care le dorește prin fire, odată ce a fost 
slobozită din frîne. 

7. Dintre simţuri, unele sînt raționale, ca vederea 
şi auzul, și mai înțelepte și mai călăuzitoare decît cele- 
lalte. Iar altele sînt neraţionale și dobitocești, slujind 
celor raționale, ca gustul, mirosul, pipăitul. Căci întîi 
vedem și auzim și apoi, mișcaţi de rațiune, ne atingem 
de lucrul din față, îl mirosim și îl dăm gustului. Cele trei 
simțuri din urmă sînt foarte dobitocești și cu totul supu- 
se celorlalte două. De aceea pentru ele ostenesc, cu deo- 
sebire, animalele şi fiarele cele mai lacome și mai por- 
nite spre împreunare. Toată ziua şi toată noaptea, aces- 
tea caută nesăturate după mîncare, sau se reped spre 
împreunare. 

8. Cel ce strămută lucrările simţurilor din afară 
spre simţirile din lăuntru — de pildă, vederea spre min- 
tea care priveşte lumina vieţii; auzul, spre înţelegerea 
sufletului; gustul, spre puterea deosebitoare a raţiunii; 
mirosul, spre cunoașterea minţii; iar pipăitul îl strămută 

335. Simţurile superioare, (văzul, auzul), nu trebuie să se lase scă- 
pate din frîna raţiunii prezente în ele. Căci atunci vor fi scăpate din 


friu şi simţurile inferioare, care nu pot fi înfrînate decit prin mijlocirea 
înfrînării simțurilor superioare. 

spre starea de veghe a inimii — acela petrece viață înge- 
rească pe pămînt. El este și e văzut ca om între oameni, 
dar petrece şi e cunoscut ca înger între îngeri. 

9. Prin mintea, care vede lumina vieții dumneze- 
ieşti, primim cunoştinţa tainelor ascunse ale lui Dumne- 
zeu ; prin înţelegerea sufletului orînduim cu pricepere 
treptele gîndurilor în inimă, deosebind pe cele mai rele 
de cele mai bune. Prin puterea de deosebire a raţiunii 
gustăm felurile înţelesurilor și pe cele răsărite din rădă- 
cina amară, sau le prefacem într-un răsad dulce al sufle- 
tului, sau peste tot le lepădăm ; iar pe cele răsărite din 
altoiul cuvenit şi verde le primim, robind toată cugeta- 
rea spre slujirea lui Hristos. Prin înțelegerea minţii, mi- 
rosim mirul duhovnicesc al harului Duhului, umplin- 
du-ne inima de veselie și de bucurie. Iar prin inima ve- 
ghetoare simţim cu bună înţelegere pe Duhul, Care răco- 
rește cu bunătatea de sus văpaia poftei noastre, sau în- 
călzește puterea noastră îngheţată de gerul patimilor %*. 

10. Precum trupul are cinci simţuri : vederea, au- 
zul, gustul, mirosul și pipăitul, aşa și sufletul are ace- 
lași număr de cinci simţuri : mintea, rațiunea, simţirea 
înțelegătoare, cunoștința și știința. Ele se adună în trei 
lucrări. ale sufletului : mintea, rațiunea și simţirea. Prin 
minte primim înțelesurile ; prin judecată tilcuirile ; iar 
prin simţire, chipurile cunoștinței și gîndurile dumne- 
zeiești. 

11. Cel a cărui minte deosebește bine înțelesurile 
gîndurilor și-și însușește curat cugetările dumnezeiești, 
a cărui rațiune tilcuiește mișcările naturale ale întregii 
zidiri văzute, deslușind raţiunile făpturilor, a cărui sim- 

336. Lucrările simțurilor nu se desființează, ci capătă un caracter 
spiritual, sau se umplu de o spiritualitate pe treptele mai înalte ale 
urcuşului dvhovnicesc. Se afirmă în aceasta unitatea de viaţă între spirit 
şi trup. Nichita deosebeşte între minte, suflet (sau inimă, sau simţire) şi 
rațiune sau judecată. Prin fiecare din acestea iucrînd Sfîntul Duh, pre- 


face gindurile şi. pornirile rele în bune. Dar psihologia lui Nichita e mult 
mai complexă, mai subtilă. 

țire spirituală primește ştiinţa înțelepciunii și cunoștinței 
cerești, a ajuns mai presus de simţuri, trecînd prin ilumi- 
nările Soarelui dreptăţii dincolo de simţire. E] se bucură 
de desfătare cu cele nevăzute. 


12. Puterile cuprinzătoare ale minţii sînt patru : cu- 
mințţenia, agerimea, înțelegerea și destoinicia. Cel ce 
unește pe acestea cu cele patru virtuţi cuprinzătoare ale 
sufletului, însoţind cu cumințenia minţii, cumpătarea 
sufletului ; cu agerimea, chibzuinţa ; cu înţelegerea, 
dreptatea ; cu destoinicia, bărbăţia, și-a întocmit sieși, în 
chip îndoit, căruţă de foc ce-l duce la cer *” și din care 
luptă împotriva celor trei căpetenii și puteri generale ale 
oştirii patimilor : iubirea de argint, iubirea de plăceri și 
iubirea de slavă %%. 

13. Cel ce a biruit iubirea de argint prin înțelegerea 
dreptăţii legiuite, care este împreună-pătimirea milosti- 
vă cu aproapele ; a stăpînit iubirea de plăceri prin cum- 
pătarea cuminţeniei, care este înfrînarea generală ; iar 
iubirea de slavă a răpus-o, ca mai slabă, prin agerime 
și chibzuinţă, care este deosebirea lămurită a lucrurilor 
dumnezeiești și omenești, călcînd-o cu picioare sigure, ca 
pe ceva pămîntesc și fără nici un preţ ; acela a biruit cu- 
getul pămîntesc al trupului **. El a făcut aceasta atît de 
deplin, încît s-a preschimbat în lege a Duhului vieţii, și 
s-a făcut slobod de legea trupului, care-l tiraniza, încît 
poate zice : «Mulţumesc lui Dumnezeu, că legea Duhu- 
lui vieții m-a slobozit de legea şi de robia morţii» (Rom. 
VIII, 2). 

14. Cel ce caută slava oamenilor, care nu e nimic, 
ca şi cînd ar fi, și îmbrățișează iubirea nesăturată de plă- 
ceri a sufletului și se ţine de iubirea de argint prin lăco- 

337. Prin virtuţi nu ne deschidem numai spre ceilalţi, ci ne și înăl- 
ţăm spre cer. Cele patru virtuţi cardinale sînt cei patru cai ai căruţei cu 
care pe înălțăm spre cer. 

338. Acestea înfundă pe om în sine și îl lipește de pămint. 


339. Mintea sau înţelegerea nu are deci numai un rost teoretic, ci 
şi un rost practic, altruist și plin de adevărata simţire. 

mie, se face sau drăcesc prin închipuirea de sine și prin 
mîndrie, sau dobitocese prin plăcerile pîntecelui și a 
celor de sub pîntece, sau fiară celor apropiați prin iubi- 
rea lacomă şi neomenoasă de argint. El cade din credința 
în Dumnezeu, pentru că primește slavă de la oameni, du- 
pă cuvintul Scripturii ; se abate de la neprihănire și cu- 
răție, pentru că-și aprinde cu lăcomia pîntecelui cele de 
sub pîntece și se supune pornirilor dobitocești ; și e scos 
afară din dragoste, pentru că se îngrijește numai de el 
şi nu dă din avuţiile sale aproapelui lipsit. Astfel unul 
ca acesta se vădește ca o fiară cu multe feţe, alcătuită 
din multe laturi potrivnice între ele, neîmpăcat nici cu 
Dumnezeu, nici cu oamenii, nici cu dobitoacele. 

15. luţimea, pofta și cugetarea minţii %*, dacă stau 
în ele înseși și se mișcă potrivit cu firea, fac omul în- 
treg și în chipul lui Dumnezeu, încît acesta se mișcă în 
chip sănătos și neabătut nicidecum de la temelia fireas- 
că. Dar dacă se abat, contrar firii, de la ceea ce se cuvine 
şi se clintesc de la fire, îl vădesc ca pe o fiară cu multe 
feţe, cum s-a zis, și alcătuită din multe laturi potrivnice 
între ele %!, 

16. luţimea este la hotarul dintre poftă și puterea 
rațională a sufletului, fiind fiecăreia din acestea ca un 
fel de armă în mișcarea lor contrară firii, sau conformă 
firii, %2, Pofta și raţiunea, mișcîndu-se potrivit cu 
340. Iuţimea (mînie) şi pofta sînt în legătură cu mintea, deci mintea 
nu e cu totul rece și statică. 

341. Îndumnezeirea are ca bază naturală mișcarea puterilor perso- 
nale conform firii. Căci prin firea însăşi noi ne aflăm în relaţie cu Dum- 
nezeu și ne mișcăm potrivit relaţiei adevărate cu EI, dezvoltînd-o, aşa 
cum aceeași fire ne cere să fim și să ne mișcăm în relația pozitivă cu 
semenii noștri. Atunci ne unificăm sau ne simplificăm, fiind mereu aceiaşi 
și urmărind în toate binele. 

342. E depășită aci concepția că puterile sufletului sînt separate, 
sau lucrează separat. De altfel, o astfel de concepţie n-a existat niciodată 
în practică. E vorba doar de un accent mai mare pe care-l are o putere 
sufletească într-o mișcare ce trece sau nu în faptă. Oricare mișcare e 
cugetată, dar nu numai cugetată, ci și animată de o simţire, de o dorinţă, 


de o pornire. Pofta în general animă mișcările tuturor puterilor sufleteşti. 
Iar iuţimea e arma lor. Ea e între gînd şi poftă. 

firea spre cele dumnezeiești, iuțimea este fiecăreia din 
ele o armă a dreptăţii, împotriva șarpelui care le șop- 
teşte și le înfățișează numai împărtășirea de plăcerile 
trupului și bucuria de slava de la oameni. Dar abătîn- 
du-se acestea de la mișcarea potrivită firii şi prefăcîn- 
du-și puterea în ceea ce e potrivnic firii și mutîndu-se de 
la îndeletnicirea cu lucrurile dumnezeiești spre cele ome- 
neşti, iuțimea li se face arma nedreptății, spre păcat. 
Acestea se vor lupta în acest caz și se vor năpusti prin 
iuțime împotriva celor ce le înfrînează pornirile și pof- 
tele lor. Din această pricină iuțimea e mijlocul prin care 
omul se poate arăta sau făptuitor al celor bune, văzător 
şi cunoscător de Dumnezeu, dacă se mișcă după fire, sau 
dobitocesc, sălbatic şi drăcesc, dacă se abate spre cele 
potrivnice firii %%, 

17. Nu va putea să se cunoască cineva pe sine, de 
nu-și va întoarce mai întîi puterile sufletului său, prin 
pocăință dureroasă și stăruitoare, ca să le facă așa cum 
ni le-a dat Dumnezeu de la început, cînd l-a zidit pe 
Adam și a suflat în el suflare de viaţă **; nici nu va 
putea dobîndi gîndul neînfumurat, neiscoditor, neviclean, 
simplu, smerit, străin de pizmă, de clevetire, care e stă- 
pîn peste patimi și robeşte toată cugetarea ascultării de 
Hristos. Nu-și va avea sufletul nici aprins şi înflăcărat 
de dragostea lui Dumnezeu, nici stăpîn pe hotarele în- 
frînării, îndestulat cu cele ce se nimeresc și dornic de 
odihna sfinților. Iar dacă nu va dobîndi acestea, nu va 
putea dobîndi nici inimă blîndă, pașnică, nemînioasă, 
bună, negîlcevitoare, plină de toată mila și bucuria. Su- 


343. «Despre suflet», Cap. 57, Ed. Darrouzes, op. cit. 

344. Insul denaturat prin reaua folosire a puterilor nu este omul 
adevărat și nu se poate nici cunoaște ca ceea ce este cu adevărat; nu 
se poate cunoaște, pentru că un astfel de ins nu-şi este străveziu în exis- 
tenţa sa indefinită deschisă infinităţii divine, sau în lumina acestei infi- 
nităţi. Dar insul natural, astfel deschis infinităţii, nu «e lipsit de poftă şi 
de iuţime (mînie). Căci acestea sînt aripile sufletului. 

fletul dezbinat astfel în el însuși și cu puterile tulbu- 
rate nu va putea primi razele Duhului. 


18. Cel ce n-a primit astfel înapoi frumuseţea stră- 
vechii nobleţi și nu-și reface neîncetat trăsăturile chipu- 
lui Celui care l-a plăsmuit pe el după asemănarea Sa, 
cum va putea să se unească vreodată cu Acela, dacă s-a 
despărțit pe sine, prin neasemănarea trăsăturilor, și a 
ieşit din lumina Celui ce este lumină, atrăgîndu-și la 
sine ceea ce e potrivnic ? lar neunindu-se cu Cel de la 
Care își are începutul ființării și de Care a fost adus la 
existență din nimic, unde va fi aruncat, odată tăiat de 
la Acela, ca un neasemenea cu Cel ce l-a făcut ?*%. O 
știu cei ce înţeleg, chiar dacă eu voi tăcea. 

19. Cîtă vreme avem în noi materiile patimilor și 
îngrijim de bunăvoie pricinile lor, nehotărîndu-ne să le 
clintim pe acestea din loc, are tărie împotriva noastră 
şi puterea lor, luîndu-și această tărie din noi. Dar dacă 
le lepădăm din noi și ne curățim inima prin lacrimile 
pocăinţei, urînd și înșelăciunea celor văzute, ne facem 
părtași de venirea Mîngiietorului, văzînd pe Dumnezeu 
în lumină veșnică şi fiind văzuţi de Dumnezeu 5%. 

20. Cei ce au rupt lanţurile simțirii față de toată 

lumea, petrec slobozi de toată robia simţurilor, viețuind 
numai Duhului şi grăind cu EI, ca unii ce sînt mișcați de 
El. Prin El se unesc și cu Tatăl și cu Cuvîntul, cei de o 
ființă, şi ajung un singur Duh, după Pavel. Aceștia nu 
numai că nu pot fi prinși de draci, ci le pricinuiesc ace- 
lora şi spaimă, ca unii ce s-au împărtășit de focul dum- 
nezeiesc și sînt ei înșiși foc. 
345. Asemănarea se menţine prin participare la Dumnezeu, nu prin 
simpla imitație. A fi asemenea cu Dumnezeu cel infinit, înseamnă a fi 
unit cu El, a-L avea întipărit real în sinea indefinită, care să și-o păstreze 
şi dezvolte astfel. 

346. Dumnezeu fiind persoană, nu-L, vedem numai noi ca pe un 
obiect, ci ne vede și El. Faptul că-L vedem e semn că El însuşi ne vede 


în acel moment. Căci nu-L vedem, dacă nu ni se deschide El însuși, pri- 
vindu-ne. 

21. Pipăitul nu-și are lucrarea numai într-o parte a 
trupului, ca celelalte simţuri, ci în tot trupul. Deci cînd 
atingem ceva fără trebuință, chiar din clipa simţirii mo- 
liciunii acelui lucru, mintea e clătinată de gînduri păti- 
mașe. lar cînd ne păzim de atingerea celor moi, fără o 


trebuință necesară a firii, stăpînind simţirea, nu ni se 
tulbură simţurile sufletului %7. 


22. Cînd mintea pătrunde în cele mai presus de fire, 
simţurile aflîndu-se în starea cea după fire, intră în chip 
nepătimaș în legătură cu pricinile lucrurilor, cercetînd 
numai rațiunile şi firile lor și deosebind fără greșală lu- 
crările și însușirile lor, neîmpătimindu-se și nemișcîn- 
du-se cu plăcere spre ele în mod contrar firii *%5. 

23. Luptele și ostenelile duhovnicești nasc în suflet 
bucuria păcii, care pune stăpînire peste patimi %. Deci 
ceea ce e anevoios și neplăcut celor ce se află sub stăpi- 
nirea simțurilor, aceea este ușor și preadulce sufletului 


347. Potrivit unei vechi tradiţii patristice, se afirmă existenţa unor 
«simţuri ale sufletului». Mintea se poate moleşi ea însăși prin atingerea 
cu simţul pipăitului a unor lucruri moi. Există chiar o legătură între sim- 
țurile trupului și cele ale sufletului. Ultimele se pot converti în primele, 
sau le pot influența pe acelea. 

348. «Despre sufet» cap. 52, edit. cit., p. 114. Atașarea afectivă și 
pătimașă de lucruri e contrară firii omului, care e făcut să stea și să 
înainteze, prin spiritul lui, în relația cu Dumnezeu, persoana și spiritul 
suprem. Omul nu e făcut pentru a se robi obiectelor, ci pentru a realiza 
prin ele o relaţie tot mai intensă cu persoanele. Însăși simțurile intră 
odată cu mintea într-o relaţie cu rațiunile lucrurilor, nemairămînînd ata- 
șată la suprafeţele lor. Iar prin raţiuni cunoaște pe Dumnezeu ca per- 
soană care le cugetă în folosul omului și a relaţiei omului cu Sine. Are 
loc un fel de intuiţie spirituală a simţurilor, prin care omul se pune în 
relație cu Dumnezeu. 

349. Se produce deci în suflet o simţire contrară simţirii trupului. 
Simţirea durerii cu trupul poate produce o simţire de bucurie în suflel 
și simțirea plăcerii cu trupul, o simţire de tristeţe în suflet. Mai precis, 
în suflet se produce o sfîșiere. Are și el pe de o parte o plăcere de pe 
urma plăcerii trupești, dar în el se ivește totodată o revoltă împotriva 
acestei plăceri care caută să-l cucerească cu totul. Aci intră rolul voinţei, 
care se opune căderii sufletului într-o stare de robie sub pornirile tru- 
pești şi într-o stare de slujire a obiectelor, în loc de a fi liber pentru 
relația cu Dumnezeu și cu persoanele celorlalţi. În baza unităţii de per- 
soană, lucrările sufletești și trupești nu pot fi despărțite, dar unele pot 
fi dominate de celelalte, sau poate apărea o sfișiere trăită de unitatea 
persoanei, 

care ostenește și care a dobîndit dorul de Dumnezeu 
prin sfințite sudori și este rănit de dragostea cunoștinței 
dumnezeiești. Căci acelora, ostenelile și luptele virtuții 
le sînt neplăcute și le par foarte aspre, ca unora ce sînt 
legaţi de tihna trupului şi de veseliile plăcerilor și nu 
s-au străduit să spele sărătura plăcerilor cu undele la- 
crimilor. lar cei ce doresc şi îmbrățișează virtutea, se 
scîrbesc de plăcerile ce pricinuiesc durerea și se scutură 
de desfătarea și de iubirea de sine a trupului. Un lucru 
întristează sufletul acestora : slăbirea ostenelilor și do- 
molirea luptelor. Deci ceea ce pricinuieşte acelora vese- 
lie trupească, aceea e pricină de întristare sufletului ca- 
re şi-a strămutat dorința spre cele dumnezeieşti. Iar 
ceea ce pricinuiește acestuia bucurie duhovnicească, ace- 
lora le prilejuiește suspine și durere. 

24. Ostenelile par la început pricinuitoare de du- 
rere. Dar dacă începătorii stăruiesc în virtute și se întind 
spre treapta de mijloc, ostenelile li se descopere ca pri- 
cinuitoare de o anumită plăcere şi de o liniște neînţe- 
leasă. lar cînd cugetul muritor al trupului e înghiţit de 
viaţa nemuritoare, care izvorăşte din sălășluirea Duhu- 
lui în cei ce s-au întins cu adevărat spre sfîrșiturile (ţin- 
tele) virtuţilor prin osteneli, ei se umplu de o bucurie și 
de o veselie negrăită, deschizîndu-li-se un izvor curat de 
lacrimi, întrucît se ivește de sus o undă dulce de căinţă. 

25. Dacă vrei să intri în hotarele virtuţii și să afli 
pe cea care duce fără rătăcire la Dumnezeu, să nu dai 
somn ochilor tăi, nici aţipire pleoapelor tale, pînă nu 
afli, prin multe nevoinţe şi lacrimi, loc de nepătimire 
sufletului tău ostenit ; şi vei intra în locașul sfînt al cu- 
noștinței de Dumnezeu %*. Iar prin înțelepciunea iposta- 
tică a lui Dumnezeu vei străbate cu înţelegere pînă la ul- 


350. Cunoștinţa de Dumnezeu, a adîncului liniștit al dragostei cu- 
rate, nu poate fi aflată de sufletul pasionat şi agitat de lucrurile parţiale. 
Nepătimirea e astfel condiţia sau «locaşul» adevăratei cunoștințe de 
Dumnezeu. 

timele sfârșituri ale lucrurilor omenești %! și dispreţuind 
pe cele de jos, vei alerga și tu, însetat ca cerbii, către 
munţii înalți ai vederii sufletești. 

26. Cale grabnică spre înălţarea în virtute a înce- 
pătorilor este tăcerea buzelor, închiderea ochilor şi sur- 
zenia urechilor. Mintea primind astfel nelucrarea aces- 
tora și închizînd intrările de afară spre sine, începe să 
se cunoască pe sine şi mişcările sale %? ; ea cercetează 
atunci îndată care sînt conținuturile gîndurilor ce plu- 
tesc pe marea cunoscută cu mintea și care sînt înțelesu- 
rile intrate prin portița cugetării sale. Sînt ele curate şi 
neamestecate cu semințe amare şi vin de la îngerul lu- 
minii, sau sînt neghine amestecate și înecate în pleavă 
și aruncate de potrivnicul luminii ? Stînd astfel ca un 
împărat în mijlocul gîndurilor și judecînd şi deosebind 
pe cele bune de cele rele, pe unele dintre cele intrate le 
primește pentru depănarea și lucrarea sa și le aşază în 
jitnițele înțelegerii pentru a fi rumenite de focul Duhu- 
lui şi îmbibate de apa dumnezeiască, cu care apoi hrănin- 
du-se, se împuterniceşte și se umple de lumină ; iar pe 
celelalte le leapădă în adîncul uitării, scuturîndu-se de 
amărăciunea lor. Dar acest lucru îl poate face numai 
mintea aceea, care a apucat calea ce o duce fără rătă- 
cire la ceruri și la Dumnezeu și s-a dezbrăcat de haina 
de plins a patimilor întunecate. 

2'7. Sufletul care a lepădat răutatea și cugetul isco- 
ditor al îngîmfării păcătoase și și-a îmbogăţit inima cu 
simplitatea și nerăutatea din sălășluirea Mîngiietorului*:, 

351. Numai alipit de înţelepciunea supremă, care e în același timp 
Persoana supremă, vei putea străbate la sfirșiturile lucrurilor, care se 
află chiar în această înţelepciune-persoană. Înţelepciunea ca ipostas ultim 
al tuturor ne întărește persoana noastră în înțelepciune, căci e funda- 
mentul ultim al persoanei noastre. 

352. Nelucrarea simţurilor dă odihnă minţii din partea lucrurilor 
din afară, Ea se poate întoarce astfel spre ea însăși și se poate cunoaște 
ca ceea ce e în mod deosebit de conținuturile definite pe care le are 
în mod succesiv, fără odihnă. 


353. Inima simplă e în același timp bogată, indefinit de bogată, pen- 
tru că în locul multelor dar mărginitelor chipuri ale lucrurilor de care 

ajunge îndată al lui Dumnezeu şi al său însuși 5%. Cele 
ce le vede și le aude, el le socotește vrednice de crezut 
şi adevărate, fără să se îndoiască, ca unul ce s-a ridi- 
cat peste prăpăstiile înfricoșătoare ale necredinţei şi e 
purtat deasupra iadului pizmei %5. 

28. Tuturor virtuţilor le premerge credinţa din ini- 
mă, pe care o are cineva atunci cînd sufletul nu poartă 
în el o socotinţă îndoielnică, ci a lepădat cu desăvirșire 
iubirea de sine. Căci pe cel ce s-a gătit de curînd spre 
lupte, nimic nu-l împiedică așa de mult de la lucrarea 
poruncilor, ca atotreaua iubire de sine. Aceasta este 
piedica înaintării celor ce vor să se sîrguiască. Aceas- 
ta le pune în minte boli și pătimiri ale trupului, greu 
de vindecat, prin care răcește căldura sufletului și-l 
înduplecă să se ferească de greutăţi, ca fiind vătămă- 
toare unei vieţi care vrea să se simtă bine. Iubirea de 
sine este iubirea nerațională a trupului, care, făcînd pe 
monah iubitor de sine sau iubitor de suflet sau de 
trup, îl depărtează de Dumnezeu și de Împărăţia Lui, 


era alipită şi plină astfel încît nu se mai vedea, s-a descoperit în ea însăși, 
avînd revărsată în ea nemărginirea vieţii şi înţelegerii Duhului, prin care 
le înțelege pe toate, dar nu se alipește de nici una din cele mărginite 
și nu se strînge în jurul nici uneia, luînd chipul ei mărginit. 

354. Sufletul care a scăpat de obsesia lucrurilor și s-a predat lui 
Dumnezeu şi-a dobînâit libertatea. El e deci al său însuşi, fiind în ace- 
lași timp al lui Dumnezeu. Căci din libertatea iubirii lui Dumnezeu îi 
curge libertatea iubirii sale față de Dumnezeu, după al Cărui chip infinit 
este și el indetinit. EI îl iubește pe Dumnezeu nesilit, ci în pornire spon- 
tană și fericită de a depăși formele mărginite pe care le ia prin lucruri, 
ca să revină la starea sa proprie, la starea conformă firii sale. Prin iubirea 
sa răspunde iubirii cuceritoare a lui Dumnezeu, Care nu vrea să-l mărgi- 
nească, precum nici sufletul nu vrea să se mărginească. În întilnirea 
aceasta a celor două iubiri nu e nimic silnic. 

355. Neîncrederea în toţi şi în toate deschide un adînc prăpăstios 
în fața sufletului, neavînd unde pune piciorul ca să se odihnească într-o 
realitate statornică și iubitoare şi potrivită cu el, scăpat de nesiguranța 
și pustietatea sa, care îl mărginește în gradul suprem, despărţindu-l de 
relaţia cu orice realitate indefinită, adică cu persoanele. Pizma ce o are 
față de alţii face ca prăpastia aceasta, care este prăpastia nimicului, să 
ia şi un caracter de iad, care își trimite chinul în lăuntrul sufletului însuşi. 
Necredința ţine pe ins deasupra unei prăpasţii, pentru că pentru el nu 
e nimic, decît hăul nefiinţei care-l înconjoară şi-l ameninţă. Tocmai în 
mărginirea trăită în legăturile cu lucrurile, sau în sinea mărginită, se cască 
hăul nimicului. 

după cuvîntul : «Cel ce-și iubeşte sufletul său, și-l va 
pierde» (Ioan XII, 25) %%?. 

29. Cel ce a început lucrarea poruncilor cu oste- 
neală şi a luat cu dragoste fierbinte pe umerii săi ju- 
gul ușor al nevoinţei nu cruţă sănătatea trupului, nu se 
sperie de asprimea ostenelilor pentru virtute, nu se 
lenevește în nevoinţe, nu privește la vreunul care se 
poartă față de nevoințe cu nepăsare și trîndăvie, ci taie 
cu dor fierbinte brazda virtuților, prin orice pătimiri, 
căutînd numai la sine şi la poruncile lui Dumnezeu. În 
fiecare zi el aruncă cu lacrimi în țarina sa vie seminţele 
sale, pînă îi va răsări semănătura verde a nepătimirii 
şi va crește pînă la spicul cunoștinței dumnezeiești și 
va rodi în grăuntele cuvîntului, făcîndu-l să poarte roa- 
dele dreptății sale. 

30. Socotesc că de nicăieri nu-i vine sufletului o 
atit de grabnică și de întinsă sporire, ca din credinţă. 
Iar credință numesc, nu pe cea simplă în Dumnezeu și 
în Fiul Său cel Unul-Născut, ci pe cea plină de simțţire, 
cu care cunoaștem că sînt adevărate făgăduințele lui 
Hristos, pe care le-a făgăduit și gătit celor ce-L iubesc 
pe El, ca și amenințările și muncile iadului, cele gătite 
diavolului și slugilor lui %%. Această credință umple su- 


355 b. Iubirea de sine îl face pe monah să fie şovăitor în credinţa 
care-l îndeamnă să pornească și să se ţină pe calea nevoințelor pentru 
virtute. El socoteşte că rămîne astfel adăpostit de furtuni şi de greutăţi 
în portul comodităţii. În realitate, această neîncredere îi va face continuu 
griji și-l va lipsi de putinţa de a se odihni de ele la sînul ferm și atot- 
iubitor al Părintelui Ceresc. Prin credință omul a aflat un teren solid 
sub picioarele lui: un teren dincolo de cele văzute, un teren dincolo de 
lucrurile schimbătoare, în Persoana de statornică și nesfirșită iubire a 
lui Dumnezeu. Acest teren devine tot mai solid prin virtuţi, pentru că 
prin virtuţi îşi întărește omul legătura cu Dumnezeu. Omul însuși devine 
tot mai tare prin ele. 

356. Credinţa nu înseamnă a admite teoretic existenţa lui Dumnezeu 
și întruparea Fiului Său, a opta pentru credință ca pentru o altă filo- 
zofie, ci a simţi că scăparea ta pe veci depinde de ajutorul atotputernic 
al lui Dumnezeu, Care ne-a arătat în Hristos iubirea și mila Sa nesfîrşită. 
Ea înseamnă a tremura pentru miîntuirea ta şi a face voia lui Dumnezeu 

fletul războit, de nădejdea că va ajunge la starea sfin- 
ților, la fericita lor nepătimire, și-l îndeamnă să alerge 
spre culmea sfințeniei lor şi să se facă împreună-moș- 
tenitor cu ei al Împărăției lui Dumnezeu. Încredințat 
astfel, se întinde cu sîrguință spre lucrarea poruncilor, 
neîndoindu-se întru sine, ci urmînd ostenelilor acelora 
şi urmărind prin nevoințe asemănătoare, să dobîndească 
desăviîrşirea lor. 

31. Starea din afară a feței obișnuiește să se schim- 
be împreună cu starea din lăuntru a sufletului. Căci 
chipul feței arată lucrarea pe care o are mișcarea min- 
ţii lui, făcînd-o cunoscută celor ce privesc starea lui 
lăuntrică. Acest chip al feţei potrivindu-se și schim- 
bîndu-se împreună cu cele ce se lucrează în gînd, une- 
ori se arată luminos, cînd inima se veselește de urcușu- 
rile ei spre Dumnezeu prin cugetările bune ; alteori se 
arată posomorit și întunecat, cînd inima e înăsprită de 
gînduri necuvenite *%. Căci cel stăpînit de diferite gîn- 
duri nu se poate ascunde de cei ce au simțurile sufletu- 
lui deprinse să vadă. În unele cazuri se petrece o schim- 
bare a dreptei Celui Preaînalt ; ea se face arătată aces- 
tora, ca una ce le este cunoscută și iubită. Căci datorită 
ei, aceștia, fiind născuţi a doua oară de către Duhul, 
s-au făcut lumină şi sare oamenilor. În alte cazuri se 
întîmplă o schimbare în starea puterilor sufletești și în 
tulburarea gîndurilor ; ea le este vădită în chip lim- 
pede celor ce au lepădat-o și poartă trăsăturile chipului 


pentru a fi vrednic de ea, pentru a te uni cu Dumnezeu cel iubitor, sin- 
gurul în Care este mîntuirea. Credinţa aceasta nu poate fi dezlegată de 
năzuința serioasă și ostenitoare spre sfințenie, spre curăţia în relaţia iubi- 
toare cu Dumnezeu. Ea e un fel de intuiție a realităţii celor făgăduite, 
un fel de confirmare a lor prin bunul simţ, sau chiar printr-un fel de 
pregustare. 

357. De aci provine transparenţa luminoasă a celor buni şi a sfin- 
ților şi faţa întunecoasă a celor răi. În ochii lor se văd gindurile lor, 
care, cînd sînt rele, fac feţele oamenilor întunecate, iar cînd sînt bune 
le fac luminoase. Iar în lumina feţii sfinților se vede şi lucrarea Sfîntului 
Duh, Celui Atotbun, lucrare simțită de ei. 

Fiului lui Dumnezeu, luminat de darurile dumne- 
zeiești 358, 

32. Lucrarea din lăuntru se face sufletului fie pri- 
cină de cununi, fie pricină de pedepse și de chinuri veș- 
nice. Dacă se îndeletnicește cu lucrurile dumnezeiești 
și cultivă locurile smeritei cugetări, primeşte ploaia de 
sus a lacrimilor și îngrijește de dragostea și de credința 
față de Dumnezeu și de împreuna-pătimire cu aproa- 
pele. Prin acestea, sufletul, refăcînd frumuseţea chipu- 
lui lui Hristos, se face lumină oamenilor și atrage cu 
razele virtuţilor privirile spre sine și mișcă pe toţi spre 
preamărirea lui Dumnezeu %?. Dar dacă răscolește și 
caută cele de jos şi cele omenești și locurile de ocară ale 
păcatului, primind de jos răul miros și întunericul, cul- 
tivă ura și depărtarea de bine. Prin aceasta, refăcînd 
chipul pămîntesc şi fără frumuseţe al omului vechi, se 
face întuneric celor apropiaţi, și prin lucrarea și vor- 
birea străjilor (simţurilor) strică sufletele neformate și 
fără sprijin și stîrnește hulirea lui Dumnezeu. Astfel, 
după cum e gătit sufletul de moarte, așa își va afla și 
răsplata. 

33. Cel ce cultivă gîndurile păcătoase își face pri- 
virile din afară întunecate și posomorite. Limba lui e 
mută pentru laudele dumnezeiești și nu vine în întîm- 
pinarea nimănui spre fericirea lui. Dar cel ce cultivă 
răsadurile bune și nemuritoare ale inimii are fața bu- 
curoasă și luminoasă. Limba lui e cîntătoare la rugă- 
ciune și se face pe sine întreagă preadulce la cuvînt. În 
felul acesta este, şi se face vădit celor ce văd bine, atit 
cel ce se află încă în robia patimilor necurate și pe- 
trece sub puterea silnică a legii cugetului pămîntesc, 


cît și cel eliberat de o asemenea robie de către legea 
358. Mai ales sfinţii văa stările oamenilor, pe cînd cei păcătoşi nu 
văd lumina din sfinţi, pentru că privirea ei îi face și mai întunecaţi. 


359. Împreuna-pătimire cu alţii și virtuțile ca deschideri spre alţii 
îi face pe cei buni să lumineze şi mai mult prin feţele lor. 

Duhului. Căci după înțeleptul Solomon, «cînd se vese- 
leşte inima, se luminează faţa, iar cînd se află în întris- 
tări aceea, se posomorăște aceasta» (Prov. XV, 13). 

34. Patimile săvîrşite cu fapta, cu fapta se și tămă- 
duiesc. Căci precum neînfrînarea, plăcerea, lăcomia pîn- 
tecelui şi viața nepăsătoare și fără rînduială înrădăci- 
nează în suflet deprinderea pătimaşă şi îl duc la fapte 
necuvenite, aşa strîmtorarea în înfrînare, ostenelile și 
nevoințele duhovnicești aduc în el despătimirea și-l 
strămută de la patimă la nepătimire 5%, 

35. Cînd cineva, după nevoinţă ostenitoare și în- 
tinsă, se învrednicește, prin smerită cugetare, de mari 
daruri de la Dumnezeu, dar pe urmă e răsturnat de 
unde se află și e predat patimilor și dracilor care îl 
pedepsesc, să știe că s-a înălțat și și-a închipuit despre 
sine lucruri mari și s-a mîndrit asupra altora. Drept 
aceea, unul ca acesta nu va afla de nicăieri tămăduire și 
izbăvire de patimile și de dracii care i-au cuprins viața, 
decît de la alergarea, prin pocăință, la starea cea din- 
tii, şi de la folosirea mijlocitorului celui bun, care este 
smerenia şi cunoștința măsurilor sale %!. Prin aceasta 
tot cel ce stă bine pe temelia virtuţilor se socotește pe 
sine mai prejos decît toată zidirea. 

36. În faţa lui Dumnezeu și a oamenilor care vie- 
țuiesc după Hristos, e un rău tot așa de mare a petrece 
cineva pătimaș în fapte de destfrînare şi a se mîndri în 
duhul părerii de sine %2. Căci precum cele făcute în as- 

360. În aceasta stă rostul epitimiilor date de duhovnic în taina 
pocăinţei. N-ajunge ca păcătosul să regrete teoretic faptele rele, ci întru- 
cît acelea au izvorit dintr-o slăbire a firii sau din niscai obișnuinţe 
egale cu patimile, aceste obișnuinţe trebuie vindecate tot prin fapte stă- 
ruitoare, prin fapte de putere a spiritului manifestat prin trup. De aceea 
faptele de pocăință sînt fapte tămăduitoare, întăritoare ale firii. 

361. Acela trebuie s-o ia iarăşi de la început, adică de la lupta cu 
patimile şi de la străduința de sporire în virtute, ca să ajungă la treapta 


de la mijloc care e smerenia. Fără smerenie, temelia virtuţilor se 


prăbușeşte. 
362. În amindouă e aceeași uitare a omului de Dumnezeu, aceeaşi 
însingurare a lui, care îl duce la slăbirea puterii spirituale. 

cuns ale celui dintîi e ruşinos a le şi grăi, așa și înălță- 
rile inimii celui de-al doilea sînt urîte înaintea lui Dum- 
nezeu %. Și precum pe cel dintîi îl leapădă Dumnezeu 
de la odihnă, pentru că e numai trup, cum zice Scrip- 
tura (Facere VI, 3), așa și cel din urmă e necurat îna- 
intea Domnului, pentru că se mîndrește. 

3'7. Nu orice patimă e și păcat cu fapta, ci altceva e 
păcatul cu fapta și altceva patima. Patima e ceea ce se 
mișcă în suflet, iar fapta păcătoasă ceea ce se vede în 
trup. De pildă, iubirea de plăceri, iubirea de argint, iu- 
birea de slavă sînt patimi cumplite ale sufletului. Iar 
curvia, lăcomia de avere și nedreptatea sînt fapte păcă- 
toase ale trupului. Pofta, mînia şi mîndria sînt patimi 
ale sufletului, sau puterile lui în mișcarea împotriva fi- 
rii. lar preacurvia, uciderea, furtul, beţia și orice alt- 
ceva care se face prin trup, sint fapte păcătoase și cum- 
plite ale trupului. 

38. Trei sînt căpeteniile cele mai generale ale tutu- 
ror patimilor ; și trei războaiele împotriva lor ; și trei 
cei ce se războiesc cu ele și biruiesc pe balaurul cu trei 
capete : al iubirii de plăcere, al iubirii de argint și al 
iubirii de slavă. Aceștia sînt : începătorul, cel din mij- 
loc și cel desăvârșit 54. 

39. Lupta acestor trei împotriva celor trei căpete- 
nii și puteri ale duhului stăpînitor nu e una și aceeași, 
ci alta și alta. Altfel se poartă lupta cu fiecare dintre 
aceste căpetenii, de către fiecare din cei ce se luptă îm- 
potriva lor şi e înarmat în chip firesc cu dreaptă miînie. 

40. Cel ce s-a pregătit de curînd pentru nevoinţele 
evlaviei şi e începător în războiul cu patimile, toată bă- 
tălia și-o poartă împotriva duhului iubirii de plăcere și 

363. E bine ca cel ce păcătuiește să-și mărturisească păcatele îna- 
intea duhovnicului, cu căință, precum e bine ca virtutea să nu-i fie obiect 
de laudă. Dar de obicei se întîmplă altiel. 


364. Începătorul biruiește iubirea de plăcere, cel din mijloc, iubirea 
de argint și cel desăvirșit, iubirea de slavă. 

se oșteşte cu putere împotriva lui prin toată greaua 
pătimire. El își usucă trupul prin foame, culcare pe 
jos, privegheri și rugăciuni de toată noaptea. Iar sufle- 
tul şi-l frînge prin amintirea pedepselor din iad și prin 
cugetarea la moarte ; în sfîrșit, inima și-o curăţeşte de 
întinăciunea însoţirilor și învoirilor %%5, prin lacrimi de 
pocăință. 

41. Cel ce a înaintat cu nevoința de la început 
spre mijloc și şi-a șters sudorile luptei împotriva duhu- 
lui iubitor de plăcere, cu buretele primei nepătimiri, și 
a început de curînd să privească cu ochii descoperiţi 
esențele lucrurilor, ridică armele credinţei împotriva 
duhului necredincioasei iubiri de argint. El își înalță 
mintea prin gîndirea la lucruri dumnezeiești, își ascute 
rațiunea cu rațiunile zidirii și şi-o lămurește descope- 
rind esenţele lor; iar sufletul și-l ridică prin credinţă 
de la cele văzute la înălțimea celor nevăzute și-l con- 
vinge că purtătorul de grijă al lucrurilor sale este În- 
suși Dumnezeu, Care a adus toate din neființă la ființă 
și toată nădejdea sa și-o pune în viața cea în Dum- 
nezeusf, 

42. Cel ce a trecut mijlocul prin vedere sufletească 
și prin nepătimire și s-a ridicat peste înșelăciunea sim- 
ţirii legate de lume, și a pătruns de curînd cu rațiunea 
cunoștinței și a înțelepciunii ipostatice a lui Dumnezeu 
în întunericul cunoștinței de Dumnezeu, ridică, cu pu- 

365. Însoţirea e starea de vorbă cu gindurile ivite în minte ca 
ispite; învoirea e aprobarea lor. 

366. E demnă de remarcat legătura pe care o face Nichita Stithatul 
între combaterea iubirii de argint și străduința celui de pe treapta de 
mijloc de a contempla esenţele sau raţiunile lucrurilor, după depășirea 
iubirii de plăceri prin post, prin priveghere și prin rugăciuni. Cel ce con- 
templă raţiunile lucrurilor nu se mai lăcomește spre posedarea lor, căci 
vede originea acestor raţiuni în Dumnezeu și vede pe Dumnezeu ca purtător 
de grijă al lor. Dar aceasta înseamnă a vedea lucrurile prin credinţa în 
Dumnezeu, nu ca realităţi de sine stătătoare. Cel ce s-a curăţit de pofta 
de plăceri a dobindit prima nepătimire; cel ce priveşte fără lăcomie la 


esenţele lucrurilor în Dumnezeu a ajuns la a doua nepătimire. Amin- 
două întăresc nădejdea în Dumnezeu. 

terea smeritei cugetări, armele împotriva duhului iubirii 
de slavă *, străpungîndu-și (umilindu-și) sufletul prin 
sfințite descoperiri şi făcîndu-l să verse lacrimi fără du- 
rere. lar cugetul lui îl biruie prin amintirea neputinței 
omenești și-l înalță prin înțelesurile cunoștinței dum- 
nezeieştis%8, 

43. Prin posturi, privegheri, rugăciuni, culcare pe 
jos, prin ostenelile trupului şi prin tăierea voilor noas- 
tre întru smerenia sufletului, facem nelucrător duhul 
iubirii de plăcere. lar prin lacrimile pocăinței îl le- 
găm şi, închizîndu-l în temniţa înfrînării, îl punem în 
nemișcare și în nelucrare, stăruind în lupta celor ce se 
sîrguiesc și se nevoiesc. 

44. Prin armele credinţei și prin sabia Duhului, 
care este rațiunea lui Dumnezeu, prăbușind la pămînt 
duhul iubirii de argint, îl junghiem, înălțîndu-ne spre 
contemplarea lucrurilor cu rațiunea înţelepciunii și, ri- 
dicîndu-ne deasupra micimii celor văzute, prin rațiv- 
nea cunoștinței, ne odihnim în Împărăţia dragostei, cu 
nădejdea vistieriilor preafericite ale lui Dumnezeu. 

45. Plutind pe aripile nepătimirii și ale smeritei 
cugetări în văzduhul cunoașterii tainice de Dumnezeu 
și pătrunzind cu Duhul dumnezeiesc în adîncul de 
sus al cunoștinței tainelor lui Dumnezeu, ardem duhul 
iubirii de slavă cu fulgerele dogmelor și înţelesurilor 
dumnezeiești. Privind apoi spre sfîrșiturile lucrurilor 

367. Cel ajuns în faţa nepătrunsului dumnezeiesc nu mai are nici 
un temei pentru iubirea de slavă. 

368. Aci Nichita leagă combaterea slavei deșarte, sau a patimii 
celei mai subţiri și mai greu de biruit, prin smerita cugetare, care se 
dobindește pe treapta a treia, a celui desăvirşit, odată cu pătrunderea 
în întunericul mai presus de cunoştinţă al cunoașterii lui Dumnezeu prin 
experierea prezenţei Lui, cea mai înaltă cunoaştere de Dumnezeu fiind 
însoţită de conştiinţa neputinței de a-L defini şi exprima. Aceasta între- 
ține în același timp smerita cugetare în suflet. Iar aceasta e leacul cel 
mai propriu împotriva slavei deşarte. Dar la această cunoştinţă mai pre- 
sus de cunoaştere se ajunge prin experienţa legăturii cu Cuvintul ipos- 


tatic sau personal al lui Dumnezeu, a Cărui prezenţă și revendicare e 
trăită într-un mod intens, deși indefinit. 


230 FILOCALIA 








omenești, îi înecăm în ploi de lacrimi și în rîuri ale 
plînsului de pocăință pe cei trei draci de frunte 
care se oștesc împotriva noastră, prin închipuirea de 
sine, prin slava deșartă şi prin mîndrie**. 

46. Cel ce a urît cu miînie pofta trupului, pofta 
ochilor și trufia vieţii (1 Ioan II, 16), cu toată lumea lor 
de nedreptate”*, prin a căror prietenie ne facem duş- 
mani ai lui Dumnezeu, şi s-a lepădat de ele, şi-a răs- 
tignit sieși lumea și el s-a răstignit ei (Gal. VI, 14), des- 
fiinţind vrăjmăşia dintre Dumnezeu și suflet, aflătoare 
în trupul său, și făcînd între amîhdoi pace (Efes. II, 
15—16) %!. Căci cel ce a murit faţă de acestea, prin 
dezbrăcarea de puterea cugetului trupesc, s-a împă- 
cat pe sine cu Dumnezeu, risipind vrăjmășia lumii prin 
omorîrea plăcerilor, prin viața răstignită lumii, și a îm- 
brățișat prietenia iui lisus. Drept aceea unul ca acesta 
nu mai este vrăjmaș al lui Dumnezeu, nemaifiind prie- 
ten al lumii”, ci s-a făcut prieten lui Dumnezeu, ca 


369. În ultimele trei capete Nichita repetă mijloacele prin care 
sufletul se curăţește de cele trei patimi: iubirea de plăceri, iubirea de 
argint și iubirea de slava deșartă, urciînd pe cele trei trepte: a îniri- 
nării, a contemplării raţiunilor dumnezeiești ale lucrurilor și a cunoș- 
tinţei tainice de Dumnezeu. Pe a treia treaptă, pe lingă rolul atribuit plin- 
sului și smereniei în alungarea iubirii de slavă, se mai atribuie un mare 
rol înţelegerii dogmelor, care ţin în conștiință măreţia şi iubirea lui 
Dumnezeu. Dar smerenia și înţelegerea dogmelor o are numai cel ce plu- 
tește pe aripile nepătimirii, nelegate de nici o împătimire față de cele 
de jos și mărginite, în văzduhul infinit şi indefinit al lui Dumnezeu, cu- 
noscut prin experienţă. Cele trei duhuri ale iubirii de slavă întrețin cele 
trei chipuri ale ei: părerea de sine, slava deşartă de la alţii și mîndria 
faţă de alţii. Ele sînt biruite în special prin lacrimile pocăinţei. 

370. Patimile sînt pricinile nedreptăţii, pentru că ele sînt tot atitea 
expresii ale egoismului acaparator. De aceea dreptatea este identificată 
în Sfînta Scriptură cu totalitatea virtuţilor, cu starea de deplină curăţire 
a omului de egoism, care este şi starea de desăvirşire a lui. Nedreptatea 
sau dreptatea reprezintă astfel şi o relație bună sau rea a omului cu 
Dumnezeu. Prin dreptate se respectă locul deţinut după cuviinţă de fie. 
care, locul egal al tuturor credincioșilor și locul de stăpînitor al lui Dumnezeu. 

371. Duşmănia se află în trup, dar are consecinţe în suflet. 

372. Cel ce foloseşte lumea pentru plăceri, face ca lumea însăși să 
apară ca dușman al lui Dumnezeu, ca una ce dă prilej păcatului, sau duş- 
măniei omului față de Dumnezeu. Însăși prietenia cu această lume este 
neplăcută lui Dumnezeu. Păcatul, apărînd ca o alianță a omului cu lumea 
împotriva lui Dumnezeu, face şi lumea dușmană lui Dumnezeu. Viaţa 

unul ce s-a răstignit lumii și poate zice: «Mie lumea s-a 
răstignit și eu lumii» (Gal. VI, 14). 

47. Toată părăsirea ce se întîmplă celor ce se ne- 
voiesc le vine pentru slava deșartă, pentru osîndirea 
aproapelui şi pentru fălirea cu virtuțile. Deci oricare 
dintre acestea, care se ivește în sufletele celor ce se ne- 
voiesc, le pricinuiește părăsirea de la Dumnezeu*?. Și 
nu vor scăpa de această osîndă dreaptă pentru căderi, 
pînă ce nu vor lepăda pricina de mai înainte a părăsirii 
și nu vor alerga spre înălțimea smeritei cugetări“. 

48. Necurăţia inimii și întinarea trupului nu stă 
numai în a nu te curăţi de cugetările pătimașe, ci și în 
a te mîndri cu mulţimea isprăvilor, a te făli cu virtu- 
țile, a te socoti lucru mare în ce priveşte înțelepciunea 
și cunoștința de Dumnezeu și în a disprețui pe fraţii 
trîndavi și nepăsători. Aceasta se vădește din pilda 
vameșului și fariseului (Luca XVIII, 10 ș. u.). 

49. Nu socoti că te-ai ridicat deasupra patimilor și 
ai scăpat de întinarea cugetărilor pătimașe, care se nasc 
din ele, cîtă vreme porți încă un cuget mîndru, um- 
îlîndu-te cu virtuțile. Căci nu vei vedea curțile păcii 
întru blîndețea gîndurilor, nici nu vei intra în locașul 
bisericesc al dragostei cu bucurie **, întru toată bună- 
tatea și seninătatea inimii, cîtă vreme te încrezi în tine, 
în faptele tale. 


fără de păcat în lume restabilește și lumea în situaţia de creaţie plă- 
cută lui Dumnezeu. 

373. Chiar oamenii părăsesc pe cei ce se mîndresc cu virtuțile și 
osîndesc pe alții. De aci faptul, la aparenţă curios, că oamenii pretinși 
morali, nu sînt iubiţi aproape de nimeni. 

374. Sporirea în virtuţi trebuie să înainteze împreună cu sporirea 
în smerita cugetare. Numai așa omul nu devine rigid şi nu se simte 
părăsit de oameni. Numai așă își apără virtuțile în același timp. 

375. Dragostea este un locaș bisericesc, este o biserică, pentru că 
este totdeauna comuniune şi pentru că este curată, sfîntă. Afiindu-te în 
ea, te afli în comuniune curată cu Dumnezeu și cu oamenii, scăpat de 
mâîndria care te izolează de toţi şi te rupe de Dumnezeu, . făcîndu-te inca- 
pabil să te deschizi Lui și acelora. 

50. Dacă sufletul tău e împătimit de înfățișările 
frumoase ale trupurilor și ești chinuit de gîndurile pă- 
timașe ce se nasc în tine, zice-se, din ele, nu socoti că 
acestea sînt pricinile tulburării şi mișcării pătimașe din 
fire. Ci să ştii că în lăuntrul sufletului tău este pricina 
ascunsă care atrage ca un magnet la sine, în temeiul 
unei deprinderi pătimașe și a unei obișnuinţe rele, în- 
tinarea de la fețe, ca pilitura de fier**. Fiindcă toate 
sînt făpturile lui Dumnezeu și bune foarte în rațiunea 
lor, neavînd nici o rațiune care să învinovăţească crea- 
ţia lui Dumnezeu. 

51. Precum cei ce suferă de rău de mare nu păti- 
mesc aceasta de la firea mării, ci din pricina mustimii 
stricate aflătoare de mai înainte în lăuntrul lor, așa și 
sufletul, nu din pricina feţelor, ci din pricina deprin- 
derii rele aflătoare de mai înainte în el, suferă clătina- 
rea şi tulburarea pătimașă*”. 

52. Însăși firea lucrurilor obișnuiește să se schimbe 
după starea din lăuntru a sufletului. Cînd deci simţu- 
rile minţii lui se află în starea cea după fire și mintea 
se mișcă fără rătăciri în jurul rațiunilor lucrurilor, ra- 
țiunea lămurindu-i firea şi mișcările lor, sufletul vede 
și lucrurile și persoanele și toată firea corpurilor mate- 
riale, potrivit cu firea, neavînd în ele ascunsă vreo pri- 
cină de întinare sau de vătămare. Dar cînd puterile 
sufletului se mișcă împotriva firii, răzvrătindu-se îm- 
potriva lor înseși, le vede și pe acelea contrar firii lor*%5. 
376. Propriu-zis, întinăciunea nu e în feţele frumoase, ci în cugetul 
pătimaş al celui ce le priveşte. El proiectează asupra lor ispita la păcat, 
deci întinăciunea, pe care apoi o vede ca venindu-i de la ele. 

377. Omul vede lumea potrivit cu starea lui. Starea omului infiuen- 
țează vederea ochilor, auzul urechilor, care proiectează peste lucruri în- 
făţișări ce răspund stării lui sufletești. Dacă el se face mărginit prin pre- 
ocuparea de plăceri, vede lucrurile în mărginirea lor şi nu vede prin ele 
Taţiunile lor indetinite în Dumnezeu cel infinit. 

378. Starea de suflet pătimașă și faţa lucrurilor afectată și ea de 
această stare sint o strimbare a firii omenești și a feţii adevărate a 


lucrurilor, a feţii lor curate şi transparente pentru rațiunile dumnezeiești 
şi deci cu adevărat frumoase şi adinci în taina lor. Deci schimbarea 

Ele nu ridică atunci sufletul prin frumuseţea lor fi- 
rească la cunoașterea Făcătorului, ci-l coboară prin de- 
prinderea lui pătimașă în adîncul pierzaniei. 

53. Dacă, părăsit fiind, ai căzut în păcatul trupului 
sau al limbii, sau al gîndului, după ce ai dus o viaţă 
ostenitoare și aspră, să nu-ţi pară acest lucru străin şi 
ciudat. Căci căderea este a ta și din pricina ta. De nu 
ţi-ai fi închipuit despre tine, fără folos, că ai făcut ceva 
nou şi de mare preţ, sau de nu te-ai fi înălțat cu cuget 
trufaș asupra altuia, sau de n-ai fi judecat pe cineva 
pentru neputința firii omenești, ţi-ai fi cunoscut nepu- 
tința ta și nu ai fi fost părăsit de judecata cea dreaptă 
a lui Dumnezeu. Dar a trebuit să o cunoşti pe aceasta 
altfel, ca să înveţi să nu judeci, să nu cugeţi cele ce nu 
trebuie să le cugeţi și să nu te înalți față de nimeni”. 

54. Dacă ai căzut în adîncurile relelor, să nu dez- 
nădăjduiești nicidecum în ridicarea ta din nou, chiar 
dacă te-ai rostogolit pînă la ultima treaptă a iadului rău- 
tății. Căci dacă ai pus mai înainte, cu căldură, temelie 
evlaviei prin virtuțile cu fapta, chiar dacă casa aces- 
teia, zidită de tine din diferite pietre ale virtuții, s-a 
surpat pînă la pămîntul pătimaș al relelor, Dumnezeu 
subiectivă a lucrurilor e totdeauna o deformare a lor în sens rău, nu e 
ceva ce ţine în mod fatal de raportul nostru cu lumea. Restabilirea firii 
noastre și a feţii lumii coincide cu o trăire în legătură cu Dumnezeu. E 
propriu firii noastre să trăiască în ambianța luminii dumnezeiești și a 
lucrării lui Dumnezeu, care întărește puterile noastre spirituale, sau le 
ţine şi le dezvoltă pe linia dorinţei lor intrinsece. Cînd puterile sufletului 
se mișcă împotriva firii, se mişcă și împotriva lor înseși. O rațiune care 
nu vede lucrurile ca avindu-și cauza în Dumnezeu nu înaintează în direc- 
ţia naturală spre care ea se cere. O alipire de lucruri prin plăcere nu 
actualizează bucuria adevărată pe care simţirea e chemată să o aibă din 
privirea curată a lor, care le vede nu ca obiecte de sine stătătoare, ci 
ca medii de comunicare cu subiectul infinit și de infinită iubire al lui 
Dumnezeu, şi cu subiectele indefinite umane. 

379. Cine judecă pe altul, datorită unor lucruri bune săvirşite, uită 
de neputinţa sa. El nu știe că prin aceasta ușor poate deveni iarăși 
inapt să facă binele. El nu știe că binele adevărat constă esenţial în 
iubire, care îl vede pe oricine în libertatea lui indefinită faţă de care 
trebuie să fie deschis. Prin judecată el se închide celuilalt, sau îl reduce 
la un obiect pe care-l defineşte și-l manipulează într-un anumit fel 
mărginit. 

nu va uita de vechile tale osteneli și sudori,,dacă ai 
inima zdrobită pentru căderile tale, și-Și amintește de 
zilele cele de odinioară şi se căiește de căderea ei cu 
suspine înaintea Lui. Căci căutînd va căuta la tine de- 
grabă, făcînd să vibreze cuvintele Sale (Isaia LXIV, 2) 
și-ți va atinge nevăzut ochii inimii tale îndurerate și 
va întări temelia virtuţii, pusă de tine mai înainte cu 
osteneală*%; şi-ţi va da o putere mai mare şi mai desă- 
vîrşită decît cea dinainte, ca, în căldura unui duh fier- 
binte, să dobîndești iarăși, cu răbdare, faptele virtuții 
celei surpate din pizma celui rău și, în duh de smerenie, 
să ridici din nou casa evlaviei, mai strălucită decît cea 
dintii, spre odihna veşnică a Lui, după cum s-a seris!. 


55. Toate cîte ni se întîmplă spre necinstirea noas- 
tră, fie de la oameni, fie de la draci, ni se întîmplă prin 
judecata cea dreaptă a lui Dumnezeu, cu bun rost (prin 
iconomie), spre smerirea mîndriei deșarte a sufletelor 
noastre. Căci scopul cîrmuirii lui Dumnezeu, în ce pri- 
veşte viața noastră, e să fim pururea smeriți şi să nu 
cugetăm despre noi ceea ce nu trebuie să cugetăm, ci 
să cugetăm s>re a ne înţelepţi prin cumpătare; nici să 
nu ne închipuim lucruri mari despre noi, ci să căutăm 
spre EI și să-l urmăm, după putinţă, fericita smerenie. 
Căci a fost blînd și smerit cu inima. Așa doreşte să ne 


380. Ceea ce a fost pus odată bun în suflet nu se desființează cu 
totul. Dar trebuie o revenire la acel bine, prin pocăință, pentru a se des- 
coperi din nou. 

381. În casa virtuţilor se odihneşte Dumnezeu, pentru că este o 
casă deschisă, prin smerenie, curăţiei, păcii, iubirii. Dar nu.se odihnește 
în dărîmăturile unui suflet sfîşiat de contradicții, egoist, întunecat, închis, 
mărginit. Sufletul se închide și se dărîmă cînd nu mai e în legătură cu 
Dumnezeu. El este atunci ca o vioară stricată, din care arcușul artistului 
nu mai poate scoate melodiile sale armonioase și nesfirșite. Numai o 
casă clădită deplin cum trebuie e luminoasă, armonioasă, stind într-o 
legătură și cu lumea din afară, prin ferestre, prin terase, prin balcoane, 
putînd fi locaș al unei persoane sau al unor persoane care nu vor să 
se închidă în această casă, ieşind din legătura cu toată realitatea. Dum- 
nezeu cel infinit nu poate fi închis de nimeni în sine însuși. De aceea 
cel ce se mărginește: pe sine prin alipirea la lucrurile mărginite, nu se 
poate face locaș al lui Dumnezeu. 

facem şi noi, Cel ce a răbdat pentru noi moartea ne- 
dreaptă şi de ocară. Căci nimic nu iubește El așa de 
mult şi nu este atît de folositor pentru orice virtute și 
în stare să ne înalțe din gunoiul patimilor, ca blînde- 
ţea, smerenia și dragostea către aproapele. Dacă nu le 
avem pe acestea cînd săvîrșim virtutea, deşartă e toată 
lucrarea noastră şi toată osteneala nevoinței e nefolosi- 
toare şi neprimită. 

56. Începătorilor în viaţa virtuoasă le ajută în lu- 
crarea poruncilor şi în fuga de rele, frica de chinuri. 
Dar celor ce au înaintat prin virtute, ajungînd la vede- 
rea slavei lui Dumnezeu, li se naște o altă frică, potri- 
vită cu starea lor. E temerea curată care îi înfrico- 
şează foarte mult, din dragoste (Ps. XIX, 10). Aceasta 
îi ajută să stăruiască neclătinaţi în dragostea lui Dum- 
nezeu, temîndu-se de înfricoșătoarea alunecare din ea. 
Celor dintii, de li se întîmplă să cadă din starea lor, 
dar se căiesc şi iarăși se ridică, le vine din nou frica 
cea dinții, cu bune nădejdi. Celor de al doilea însă, de au 
căzut de la înălțimea vederii lui Dumnezeu, prin pizma 
vrăjmaşului, nu le vine îndată frica a doua, ci îi ia în pri- 
mire o negură şi un întuneric gros de să-l prinzi cu 
mîna, fiind plini de mîhnire, de dureri, de amărăciune 
și de frica cea dintii a muncilor veșnice*?. Și dacă Dom- 
nul Savaot n-ar scurta zilele acestei dureri cu neputinţă 
de purtat, nu s-ar mîntui niciunul dintre cei ce cad 
de acolo. 

57. Cînd sufletul se ridică deasupra asupririi stă- 
ruitoare a gîndurilor pătimașe, iar văpaia care chinuieș- 
te trupul se stinge, el vede în lăuntru făcîndu-se cobori- 
rea Duhului Sfînt în noi și vestindu-ne iertarea păcate- 





382. Aceștia sînt stăpiîniţi timp mai îndelungat de întristare, pen- 
tru că au căzut de la gustarea unor realități 'mai înalte, mai dulci, mai 
spirituale. Deosebirea între ceea ce au trăit și starea de acum e mult 
mai mare. Apoi acea cădere a trebuit să aibă pricini mai grele. 

lor de mai înainte și dăruindu-ne nepătimirea. Dar pînă 
ce simte mirosul acelora, prin supărarea necontenită 
din partea lor, și pînă ce ard cele de sub pîntece ale 
trupului, să ştii că e departe de tine buna mireasmă a 
Duhului și ești înfășurat întreg în legăturile nedezle- 
gate ale patimilor și ale simţurilor. 

58. «Am văzut sub soare, zice înțeleptul, om soco- 
tindu-se întru sine că e înţelept» (Prov. XXVI, 12). 

-am văzut şi eu pe acesta între muritori, încrezîndu-se 
în faptele lui și cugetînd lucruri mari despre înţelep- 
ciunea omenească, pămîntească și naturală ; și nu numai 
fălindu-se din pricina ei faţă de cei neînvăţaţi, ci rîzînd 
și bătîndu-și joc și de învățătorii întru Hristos, ajunși 
la fericirea dumnezeiască, pentru cuvîntul lor fără meș- 
teșug și pentru că n-au căutat să se folosească de cule- 
gerile cuvintelor lustruite ale ştiinţei din afară, nici nu 
s-au apucat să împodobească, cu întocmirile lor armo- 
nioase, învăţăturile lor scrise. Acestuia, care nu știe 
că la Dumnezeu nu lustrul cuvintelor, nici sunetul fru- 
mos al glasurilor e de preţ, ci înţelesul curat și frumos 
al gîndurilor, îi voi aduce zicătoarea aceasta : «E mai 
bun un cîine viu, decât un leu mort» (Eccl. IX, 4); și «o 
slugă săracă şi înţeleaptă e mai bună decît un împărat 
pătrîn care nu mai știe de el» (Eccl. IV, 13). 

59. Cumplită și greu de biruit e patima hulirii. Iz- 
voarele ei sînt în cugetul trufaş al satanei ; şi ea supără 
pe toţi cei ce viețuiesc după Dumnezeu în virtute, dar 
mai mult pe cei ce-au sporit în rugăciune și în vederea 
lucrurilor dumnezeiești. De aceea trebuie să-și pă- 
zească cu toată străjuirea simţurile și să fie cu sfială 
față de toate înfricoșătoarele taine ale lui Dumnezeu și 
de rînduielile şi de cuvintele sfinte, și să ia aminte la 
apropierea acestui duh. Căci ne înținde curse cînd ne 
rugăm și cîntăm și vomitează uneori prin buzele noas- 

tre, cînd nu sîntem atenţi, blesteme împotriva noastră 
şi huliri nebunești împotriva lui Dumnezeu celui Prea- 
înalt, furișîndu-le între stihurile psalmilor și între cu- 
vintele rugăciunii. Să întoarcem împotriva lui atunci 
cuvîntul lui Hristos, cînd ne aduce așa ceva pe buze, sau 
ne furișează în cuget, spunîndu-i: «Mergi înapoia 
mea, satano» (Matei XVI, 23), tu cel plin de toată du- 
hoarea și osîndit la focul cel veșnic; asupra capului tău 
să se întoarcă hulirea ta. Și îndată să ne îndeletnicim 
mintea, pînă la robirea ei, cu un alt lucru dumnezeiesc 
sau omenesc, sau să o înălțăm cu lacrimi spre cer și 
spre Dumnezeu ; și așa cu ajutorul lui Dumnezeu ne 
vom izbăvi de povara hulirii. 

60. Întristarea e o patimă aducătoare de stricăciu- 
ne în suflet și în trup, și atinge pînă și măduva; dar e 
vorba de cea a lumii, care vine asupra oamenilor din 
pricina celor vremelnice și care li se face adeseori chiar 
pricină de moarte. Întristarea după Dumnezeu, care e 
mîntuitoare și folositoare, lucrează răbdare în osteneli 
și în ispite**. Ea desfundă izvorul căinței în cel ce se 
nevoiește și însetează după dreptatea lui Dumnezeu și 
hrănește inima lui cu lacrimi, încît se împlinește cu- 
vîntul lui David: «Ne vei hrăni pe noi cu pîinea lacri- 
milor, și ne vei adăpa cu lacrimi, peste măsură» 
(Ps. LXXIX, 6) 5%. 

61. Întristarea după Dumnezeu însănătoșează și 
aduce puterile sufletului din nou la starea cea după fi- 
re din căderea pricinuită lor de lucrarea relelor*%. Ea 


383. Întristarea după Dumnezeu nu duce la disperare, pentru că 
nu pierde din ea nădejdea în mila lui Dumnezeu. 

384. Căinţa dusă pînă la lacrimi e un adevărat vin întăritor al 
sufletului şi o adevărată hrană spirituală, pentru că e o ieșire a sufletului 
din izolarea lui şi o intrare în legătura cu iubirea nesfîrșită a lui 
Dumnezeu. 

385. Căinţa are o lucrare de restaurare a firii; e o întoarcere a 
credinciosului nu numai la Dumnezeu cel infinit, ci și la sinea sa reală 
indefinită. Căci numai prin sinea indefinită se poate trăi în Dumnezeul 
cel infinit, sau viceversa. 

subțiază prin lacrimi atît de mult iarna patimilor și 
norii păcatului și-i alungă din văzduhul înţelegător al 
sufletului atît de mult, încît se face din nou senin în 
gîndurile minţii, liniște pe marea cugetării, bucurie în 
inimile noastre şi schimbare în înfățișarea feței noastre. 
Privind la aceasta, cei ce văd bine, odihnindu-și pe ea 
ochii și sufletul, strigă cu David: «Aceasta e schimba- 
rea dreptei celui Preaînalt» (Ps. LXXVI, 11). 

62. Nu primi gîndurile bănuitoare ce ţi se seamă- 
nă pe furiș împotriva aproapelui; căci sînt mincinoase, 
pierzătoare şi cu totul înșelătoare. Și să știi că prin 
aceasta dracii încearcă să împingă în prăpastia pierză- 
rii sufletele celor ce-au sporit în virtuți. Căci nu pot să 
trimită pe careva dintre cei ce se nevoiesc, în adîncul 
osîndei și al păcatului cu fapta, de nu-l vor putea prin- 
de să-l înduplece la bănuieli rele față de aproapele, din 
pricina purtărilor din afară ale lui. Aducîndu-l pe aces- 
ta astfel sub judecată și în căderea păcatului, îl face 
să fie osîndit împreună cu lumea, după cuvîntul Serip- 
turii: «Dacă ne-am judeca pe noi înşine, nu am fi ju- 
decați; judecaţi însă, sîntem povăţuiți de Domnul, ca 
să nu fim osîndiți împreună cu lumea» (1 Cor. XI, 31). 

63. Cînd din negrijă dăm dracilor putință să gră- 
iască la urechea noastră bănuieli împotriva fraţilor, lă- 
sînd fără pază mișcările ochilor, sîntem împinși de ei 
să osîndim uneori chiar şi pe cei desăvîrșiţi în virtute. 
Căci dacă cel ce privește bucuros, cu fața zimbitoare 
şi e gata să vorbească cu oricine, îți pare că s-ar învoi 
uşor cu plăcerile și cu patimile, îl vei socoti și pe cel 
ce privește grav și serios, plin de mîndrie și de minie. 
Dar nu trebuie să luăm aminte la înfățișările oameni- 
lor. Căci judecata tuturor greşește în privința acestora. 
Fiindcă sînt multe deosebiri între firile, deprinderile și 
întocmirile trupeşti ale oamenilor. Numai aceia le pot 

pătrunde şi judeca după cuviință, care au dobîndit prin 
multă căință ochiul curat al sufletului și au sălășluit 
în ei lumina nemărginită a vieţii în Dumnezeu. Numai 
lor li s-a dat să vadă și tainele Împărăției lui Dum- 
nezeust. 

64. Cînd ne-am făcut lucrători ai faptelor păcă- 
toase ale trupului, slujind poftei contrare firii și mîniei 
sufletului, ne-am întinat trupul cu urmările ce decurg 
din păcate, ne-am întunecat sufleţul cu fierea miîniei 
și ne-am înstrăinat de Fiul lui Dumnezeu. Drept aceea 
trebuie să curățim întinăciunea care a curs din păcatul 
trupului, prin curgerea lacrimilor ființei noastre, ca 
trupul pe care l-a spurcat plăcerea prin curgerea fi- 
rească, să fie curăţat iarăși de durerea întristării prin 
curgerea firească a lacrimilor; iar întunericul sufletului, 
cel din amărăciunea miîniei, să-l alungăm prin lumina că- 
inţei, și prin dulceața dragostei de Dumnezeu să ne unim 


iarăşi cu Cel de care ne-am înstrăinat prin acelea*”. 


65. Precum întinăciunea din plăcere are ca pre- 
mergătoare dragostea satanică, spre ducerea pînă la 
capăt a stricăciunii, așa curățirea prin întristarea dure- 
roasă are ca premergătoare căldura inimii spre depli- 
nătatea plînsului și a lacrimilor. lar aceasta se întîmplă 
prin iconomia lui Dumnezeu, ca lepădînd şi curățind 
prin ostenelile durerii osteneala plăcerii, și prin curgeri 
de lacrimi curgerea preaîntinată a trupului, să șter- 
gem întipăririle urite din minte și chipurile necuvenite 


386. Cei ce au viaţa în Dumnezeu au în El o lumină nemărginită 
și sînt în stare să vadă prin ea în mod nuanţat toată complexitatea stă- 
rilor sufleteşti ale semenilor lor. 

387. Păcatul face să se murdărească chiar sîngele trupului nostru 
prin sucurile naturale exagerate ce le exală. El e curăţit prin lacrimile 
de căință care ies tot din firea trupului nostru, dar dintr-o stare cvrată 
a lui, sau orientată spre curățire. Sînt altele sucurile puse în mișcare de 
simțirea plăcerii și altele cele puse în mișcare de simţirea durerii. Du- 
rerea este purificatoare, spre deosebire de voluptate, pentru că durerea 
e opusă plăcerii. 

din suflet și să-l facem mai strălucitor prin frumusețea 
cea firească, 

66. Precum desfrînatul aflat sub lucrarea duhului 
rău își rodește ca plată voluptatea trupului și prin ea 
întinăciunea, așa cel aflat sub lucrarea Duhului Sfînt 
îşi rodește ca plată bucuria sufletului şi prin ea bunătă- 
ţile: curăţia din lacrimi, naşterea din nou și unirea cu 
Dumnezeu. 

67. Două sînt în noi curgerile naturale care por- 
nesc din însăși ființa noastră : a seminţei și a lacrimilor. 
Prin cea dintîi ne întinăm haina sufletului, prin lacrimi 
o curățim iarăşi. De aceea e neapărat de trebuință să 
spălăm întinăciunea care vine din ființa noastră, prin 
lacrimile care vin din aceeaşi ființă. Căci altfel este cu 
neputinţă să curățim întinăciunea care vine din fire. 

68. Toată aplecarea sufletului care păcătuiește, 
mișcată în chip necuvenit, nimicește rodul ostenelii lui 
printr-o plăcere scurtă. Dar tot sufletul care se cură- 
țește de obișnuinţa și de aplecarea rea își prelungește 
ostenelile într-o plăcere și bucurie îndelungată. Și e de 
mirare cum o plăcere, înăbușind altă plăcere, îndul- 


cește durerea născută din plăcere**?, 


69. Uneori, din curgerea lacrimilor, vine în simţi- 
rea înțelegătoare a inimii, amărăciune și durere; alte- 
ori, veselie și bucurie. Cînd ne curățim prin pocăință de 


388. Eliminarea necurăției din trup, prin osteneli dureroase și prin 
lacrimi, are ca efect ștergerea chipurilor întinate din minte. Căci necurăţia 
din sînge întreţine acele chipuri întinate din minte. Ele redau stră- 
lucirea frumuseţii naturale a minţii. Căci mintea e prin natură luminată 
de lumina dumnezeiască, în a cărei infinitate se mișcă. Nichita se dove- 
dește prin importanţa ce o dă întristării și lacrimilor, ca mijloc de cură- 
țire, ucenic fidel ai dascălului său, sfintul Simeon Noul Teolog. 

239. Aci e redată învăţătura sfintului Maxim Mărturisitorul despre du- 
rerea ce se naşte din plăcere și despre plăcerea prin care omul caută să 
iasă din durere (Răspunsuri către Talasie, 21, în Filocalia românească, 
vol. III, p. 62 ş.u.). Dar Nichita Stithatul pune în relief și plăcerea spiri- 
tuală ce urmează durerii. Apoi menţionează lungimea bucuriei ce urmează 
durerii şi scurtimea plăcerii care nimicește rodul unor osteneli în- 
delungate. 

veninul și de întinăciunea păcatului prin căldura focu- 
lui din care ies după cuviinţă lacrimi învăpăiate de 
focul dumnezeiesc şi sîntem loviți în cuget ca de niște 
ciocane grele de suspinele pornite din adîncul inimii, 
simțim cu mintea și cu simțirea amărăciune și durere. 
Dar cînd, curăţiţi îndeajuns prin astfel de lacrimi, ajun- 
gem la eliberarea de patimi, atunci, mîngiiaţi de Duhul 
dumnezeiesc ca unii ce am dobîndit inima senină și 
curată, lacrimile pricinuitoare de bucurie ale umilinţei 
ne umplu de o bucurie și de o dulceaţă de negrăit. 


70. Altele sînt lacrimile din pocăință și altele cele 
din umilința inimii. Cele dintii sînt ca un rîu care dă- 
rîmă şi duce toate întăriturile păcatului. Cele de-al doi- 
lea vin ca o ploaie pe pajiștea sufletului și ca o rouă pe 
plante, hrănind spicul cunoștinței, înmulţindu-l și fă- 
cîndu-l plin de rod. 

71. Nu orice lacrimă este și umilinţă. Ci e o mare 
depărtare între lacrimi şi umilință. Căci lacrima vine 
din părerea de rău pentru purtări greșite și din amin- 
tirea vechilor căderi ale sufletului, ca un îoc și ca o apă 
fierbinte ce curăţă inima. lar umilința coboară de sus, 
din roua mîngiîietoare a Duhului, spre mîngiierea și în- 
viorarea sufletului care a intrat cu căldură în adîncul 
smeritei cugetări și a primit vederea luminii neapro- 
piate*!. Ea strigă cu bucurie către Dumnezeu, ca Da- 
vid: «Am trecut prin foc și prin apă și ne-ai scos pe noi 
întăriţi» (Ps. LXV, 12). 

390. Lacrimile pocăinţei au în ele amintirea păcatului, deci ceva 
dureros în ele. Dar tocmai prin aceasta surpă întăriturile păcatului. Cele 
ale umilinţei sînt expresia unei topiri a inimii smerite în ambianța iubirii 
lui Dumnezeu. 

391. Spiritualitatea bizantină din vremea aceea făcea o deosebire 
între «pocăință» (perâvo:a) şi «umilinţă» (xarăvvt+s'). Cea dintii e însoţită 
de îrică şi de durere şi curăţă păcatul; cea de a doua e însoţită de 
bucugia prezenţei Duhului mîngiietor și a vederii luminii dumnezeiești. 
Fiecare din ele e însoţită de altfel de lacrimi. Cea dintii se arată pe o 
treaptă inferioară, ca un mijloc de ieșire din starea de păcat; cea de a 
doua pe treapta superioară a experienţei iertării primite şi a dulcii uniri 
cu Dumnezeu. 

72. Am auzit zicîndu-se că nu poate ajunge cine- 
va la deprinderea virtuţii fără retragerea în singurătate 
și fără fuga în pustiu și m-am mirat: cum au socotit 
ei să mărginească într-un loc pe Cel nehotărnicit? Căci 
deprinderea virtuţii este readucerea puterilor sufletţului 
la străvechea lor nobleţe și întîlnirea virtuţilor generale 
în lucrarea cea după fire. Iar acestea nu ne vin din afa- 
ră ca niște adausuri străine, ci cresc în firea noastră de 
la creaţie ca o simţire dumnezeiască și mintală *?. Și 
mișcaţi prin ele potrivit cu firea intrăm în Împărăţia 
cerurilor, care este în lăuntrul nostru, după cuvîntul 
Domnului (Luca XVII, 21)*%. Dacă e așa, e de prisos 
pustiul și putem intra în Împărăţia cerurilor și fără 
el, prin pocăință și prin toată paza poruncilor lui Dum- 
nezeu, ceea ce se poate face în tot locul stăpînirii Lui. 
Căci zice dumnezeiescul David: «Bine cuvintează su- 
flete al meu pe Domnul, în tot locul stăpînirii Lui» 
(Ps. CII, 22). 

13. Cel ce, în mijlocul taberei împărătești, spriji- 
nit de generali și de căpetenii de oaste, şi îmbărbătat de 
ei, nu poate să dovedească vreo vigoare și vreo vitejie 
în lupta împotriva vrăjmașilor, sau să răpună măcar 
pe vreunul dintre ei, cum va lupta singur și în mijlocul 
multor zeci de mii de vrăjmași și cum va putea arăta 
vreo ispravă ostăşească, lipsit fiind de experiența războ- 
iului? lar dacă aceasta este cu neputinţă în cele ome- 
nești, cu atît mai mult în cele dumnezeieşti. Căci cum 
va cunoaște, fugind în pustiu, năvălirile dracilor și tă- 
bărîrile nevăzute și nearătate ale patimilor? Sau cum 
“392. Virtuţile sînt sădite ca virtualităţi în fire sau în puterile firii 
noastre. Dar sînt sădite ca aspirații ale ei spre Dumnezeu, deci-ca legă- 
turi de actualizat și de dezvoltat ale omului cu Dumnezeu, care chiar 
prin aceasta se bucură, cînd omul face eforturi în acest sens, ajutat de 
harul lui Dumnezeu. 

393. Este de remarcat legarea cuvîntului: «Împărăţia cerurilor este 
în lăuntrul vostru» cu ideea despre aflarea ei virtuală în firea noastră 


însăşi, sau cu ideea despre restabilirea și: dezvoltarea firii noastre cu 
ajutorul harului dumnezeiesc. 

va porni război împotriva lor, de nu se va fi deprins 
mai înainte cu tăierea voii, în mijlocul obștii de fraţi, 
sub un povăţuitor încercat într-un astfel de război ne- 
văzut și mintal? lar dacă aceasta este cu neputinţă, cu 
neputinţă este fără îndoială unuia ca acesta și să lupte 
pentru alţii şi să înveţe pe alții meșteșugurile luptei îm- 
potriva vrăjmașilor nevăzuţi”*!. 

74. Scoate de la tine osînda nepurtării de grijă și 
disprețuirea poruncilor lui Dumnezeu. Alungă iubirea 
de sine și porneşte fără cruţare împotriva trupului. Cau- 
tă dreptățile Domnului și mărturiile Lui. Disprețuiește 
slava şi necinstirea. Urăște poftele plăcerii trupului. 
Fugi de săturare, prin care se aprind cele de sub pîn- 
tece. Îmbrăţișează sărăcia și neplăcuta pătimire. Stai 
împotriva patimilor*%. Întoarce-ţi simţirile spre cele din 
lăuntru ale trupului. Apleacă-te în lăuntru spre lucra- 
rea celor bune. Fă-te surd față de lucrurile omenești ; 
deșartă-ți toată puterea în lucrarea poruncilor. Plîngi, 
culcă-te pe jos, posteşte. Pătimește cele grele, linișteș- 
te-te, cunoaște cele din urmă și nu cele din jurul tău, 
ci pe tine însuţi; ridică-te mai presus de micimea celor 
văzute. Înalță-ţi ochiul minţii spre vederea lui Dumne- 
zeu şi priveşte mărirea Domnului din frumuseţea celor 
văzute. lar coborîndu-te de acolo, tălmăcește îraţilor 
tăi cele ale vieţii veșnice și tainele Împărăției lui Dum- 
nezeu. Acesta este rodul fugii de oameni, prin nevoinţă 
desăvîrşită și sfîrșitul petrecerii în pustiu**%. 

75. De vrei să vezi bunătățile ce le-a gătit Dum- 
nezeu celor ce-L iubesc pe El, mută-te în pustiul le- 

394. Încă din secolul IV se cerea celui ce voia să se desăvirșească, 
să se nevoiască întîi multă vreme în obște și numai după aceea să se 
pusinicească. Nu-și poate slăbi cineva patimile, dacă n-are ocazie să le 
înfrîneze între cameni. Apoi el află în oameni și un ajutor, un sfat şi un 
prilej de făptuire a celor bune. 

395. Trebuie căutate pătimirile dureroase fără de păcat şi combă- 
tute patimile de plăcere şi păcătoase. 


396. Totul trebuie să sfirșească în apostolaț. Nevoinţa este un mij- 
loc spre el. 

pădării de voia ta și fugi de lume. Dar care este această 
lume? Pofta ochilor trupului, trufia gîndurilor şi amă- 
girea celor văzute. De vei fugi de această lume, îţi va 
răsări ție lumina de dimineaţă, vei vedea viața în Dum- 
nezeu şi-ţi vor izvori curînd leacurile sufletului tău, 
adică lacrimile. Te vei schimba cu schimbarea dreptei 
Celui Preaînalt și de atunci nu se va mai apropia de 
cortul tău biciul patimilor. Și așa, petrecînd în mijlocul 
lumii şi al poporului, vei fi ca unul ce petrece în pustiu 
și nu vede om. lar de nu vei fugi așa de lumea aceasta, 
nu-ți va aduce nimic fuga de lumea văzută pentru de- 


săvîrşirea virtuţilor și unirea cu Dumnezeu”. 


76. A te face monah nu înseamnă a ieşi dintre oa- 
meni și din lume, ci a te părăsi pe tine, ieșind din voile 
trupului și plecînd în pustiul patimilor %%8. Căci dacă s-a 
spus către acel mare bărbat : «Fugi de oameni și te vei 
mîntui» (lui Avva Arsenie), i s-a spus în acest înţeles. 
Căci și după ce a fugit, el locuia între oameni și petrecea 
în cetăți și vieţuia împreună cu ucenici. Căci fugind cu 
mintea cu toată sîrguința, nu se vătăma cîtuși de puţin 
de petrecerea cu oamenii. Un altul dintre cei mari striga 
ieşind din adunare : «Fugiţi fraților !». Dar întrebat de 
cine să fugă, arăta gura. 

77. Locuirea la un loc cu alţii este mai sigură decît 
singurătatea. Despre trebuința locuirii la un loc, e mar- 
tor cuvîntul sfinţit al lui Iisus și Dumnezeu: «Unde 
sînt doi sau trei adunaţi în numele Meu, acolo sînt 
și Eu în mijlocul lor» (Matei XVIII, 20). lar despre 
primejdia singurătăţii, Solomon zice : «Vai celui sin- 
gur, că atunci cînd va cădea, nu este cine să-l ridice 
pe el» (Eccl. IV, 10). Pe cei ce-L laudă pe Dumnezeu 
în iubire și în bună înțelegere, îl laudă și David zicînd : 
«Fericit poporul care cunoaște cîntec de trimbiță» 

397. În cap. acesta, ca şi în cap. 72, 76 şi 77, fuga de lume e con- 


siderată nu fuga exterioară de lume, ci detașarea de ceea ce e rău în ea. 
398. Adică în golul de patimi sau în lipsa de patimi. 

(Ps. LXXXVIII, 16). Iar locuirea împreună o laudă zi- 
cînd : «lată ce bine și ce frumos este să locuiască fraţii 
împreună» (Ps. CXXXII, 1). De asemenea și între uce- 
nicii Domnului era un singur suflet și o singură inimă 
(Fapte IV, 26). Dar și coborirea lui Dumnezeu la noi 
nu s-a făcut în pustiu, ci în cetăţi și în mijlocul oame- 
nilor păcătoşi. Deci e trebuincioasă buna înţelegere a 
unei viețuiri la un loc și e primejdioasă singurătatea. 

78. E de trebuinţă să vină smintelile, zice Domnul, 
dar vai celui prin care vine sminteala (Matei XVIII, 7). 
Acesta e cel ce, pierzînd evlavia şi umblînd în obștea 
fraților în disprețul de Dumnezeu și fără frică de EI, 
dă multora din cei mai simpli pricini de sminteală : pe 
de o parte prin fapte, prin înfăţișările feţii și prin purtă- 
rile necuvenite, iar pe de alta prin cuvinte și convorbiri 
stricăcioase, surpînd suflete și purtări bune. 

79. Cel ce păzește poruncile lui Dumnezeu nu se 
face piatră de poticneală oamenilor, pentru că nu este 
sminteală nici în el. Căci «cei ce iubesc legea Ta, au pace 
multă şi nu este în ei sminteală» (Ps. CXVIII, 165). Și 
în acela este lumină, sare și viață, după cuvîntul Dom- 
nului : «Voi sînteți lumina lumii și sarea pămîntului» 
(Matei V, 13—14). Lumină, pentru că e virtuos cu viața, 
luminos cu cuvîntul și înțelept cu cugetul. Sare, pentru 
că e bogat în cunoștința dumnezeiască şi puternic în în- 
țelepciunea lui Dumnezeu. Viaţă, pentru că prin cuvin- 
tele lui învie pe cei omoriîţi de patimi și-i ridică din iadul 
deznădejdii. Prin lumina faptelor sale de dreptate lumi- 
nează înaintea oamenilor şi-i luminează pe ei înșiși : 
prin dulceața și sarea cuvintelor sale îi strînge din mole- 
șeală și-i izbăvește de putreziciunea patimilor. Iar prin 
viața cuvintelor sale dă viață sufletelor omoriîte de păcat. 

80. Patima slavei deșarte este o furcă cu trei coar- 
ne : al părerii de sine, al slavei deșarte și al mîndriei. E 
o furcă încălzită şi înroşită de draci. Dar cei ce sălășlu- 

iesc în cortul Dumnezeului cerului o dau pe faţă și-i 
rup coarnele. Ei se ridică mai presus de acestea prin 
smerita cugetare și se odihnesc lîngă pomul vieţii 5. 

81. Cînd acest drac necurat și foarte viclean te va 
momi pe tine, care ai sporit în virtute,.cu înălțime de 
scaune, aducîndu-ți în amintire și înălțîndu-ţi lucrarea, 
ca pe una mai presus de a altora, ba șoptindu-ţi că ești 
destoinic să călăuzești și suflete, prinde-l pe el cu mintea 
şi nu-l lăsa să scape, dacă ai luat putere de sus să faci 
aceasta. Și prinzîndu-l, du-te cu gîndul la vreun lucru 
netrebnic pe care l-ai făcut și dezvăluindu-l pe acesta 
înaintea lui, zi către el : «Oare cei ce fac unele ca aces- 
tea sînt vrednici să urce la un asemenea scaun de con- 
ducere și ţi se pare destoinic să povăţuiască suflete şi să 
le aducă mîntuite lui Hristos ? Dacă tu zici acestea, am 
tăcut». Deci neavînd acela ce să-ți răspundă, se va mis- 
tui ca fumul de rușine și nu te va mai supăra cu atita 
putere. Iar dacă nu este în viața ta mai presus de lume 
vreo faptă sau vreo lenevie netrebnică, pune-te faţă în 
față cu poruncile și cu patimile Domnului și vei afla 
că-ți lipseşte atît de mult din desăviîrșire, cît îi lipsește 
unui lac ca să fie mare. Căci dreptatea oamenilor e atît 
de mult mai prejos decît dreptatea lui Dumnezeu, pe 
cît e de mult pămintul în privința măririi mai prejos de 
cer și țințarul mai prejos de leu. 

82. Cel rănit în adînc de dragostea lui Dumnezeu 
are puterea trupului cu mult mai prejos de voinţa lui. 
Căci voinţa lui nu se poate sătura de ostenelile şi de 
sudorile nevoinţei, fiind asemenea celor foarte însetaţi, 
care nu-și pot stîimpăra setea arzătoare, ci toată ziua 
şi toată noaptea însetează să ostenească, dar e biruit de 


399. Adică lîngă Hristos; se odihnesc în iubirea nesfirșită a lui 
Hristos, nemaiavînd unde să înainteze. Hristos- e pomul vieţii, prin 
iubirea Sa care nu se epuizează niciodată, căci iubirea dă viaţă. A se 
observa şi aci darul poetic al lui Nichita. 

lipsa de putere a trupului *%. Socotese că şi mucenicii lui 


Hristos, stăpîniţi de această putere (patos) mai presus de 
fire, n-au simţit chinurile și nu se puteau sătura alipin- 
du-se de ele, ci biruindu-se pe ei înșiși prin dragostea 
fierbinte de Dumnezeu, se vedeau totdeauna rămași în 
urmă faţă de dorința arzătoare de a pătimi. 


83. Cel ce se măsoară pe sine în oarecare chip cu 
vreunul dintre fraţii ce se nevoiesc împreună cu el, și-a 
ieșit din minţi fără să bage de seamă, și umblă pe o cale 
străină de Dumnezeu. Unul ca acesta sau nu s-a cunos- 
cut pe sine, sau s-a abătut de la calea ce duce spre ce- 
ruri. Pe aceasta aleargă cu cuget smerit cei sîrguincioși 
și prin ea, ridicîndu-se deasupra curselor vrăjmaşului, 
înaintează în văzduhul cunoscut cu mintea, pe aripile 
nepătimirii, şi petrec în locuri primăvăratice luminoase, 
împodobiţi de o cugetare cumpătată. 

84. Cel ce e plin de miîndrie și-și amăgește mintea 
cu închipuirea de sine nu va dobîndi niciodată harul 
smereniei, în lumina umilinţei inimii *, prin care se dă 
lumina înţelepciunii lui Dumnezeu celor zdrobiţi cu ini- 
ma, după cuvîntul: «Întru lumina Ta vom vedea lumi- 
nă» (Ps. XXXV, 10). Pe acela îl va acoperi noaptea pati- 
milor, în care umblă toate fiarele pădurii firii omenești 
și vulpile părerii de sine “*, adică dracii slavei deșarte 
și ai curviei, care caută răcnind pe cineva să înghită 
(1 Petru V, 8) şi să-l scufunde în adîncul deznădejdii. 

85. Traiul și viața de aici se face o mare a răută- 
ților celui ce viețuiește după oameni și e mișcat de du- 

400. Nichita vede iubirea de Dumnezeu la baza tuturor ostenelilor 
nevoinții. lubirea e de la început ca o forță susținătoare în aceste ne- 
voințe; ea le dă putere. Nevoinţele nu sînt prin urmare un efort aspru, 
incruntat și pur omenesc, ci sint însufleţite de har și de bucurie. Iubirea 
ce Dumnezeu, hrănită din iubirea lui Dumnezeu faţă de noi, e o revăr- 
s*re de putere, niciodată epuizată, pentru voința de a face tot mai mult 
pentru Dumnezeu şi pentru aproapele. 

401. Umilinţa inimii se iveşte dintr-o vedere a măririi de necuprins 


a lui Dumnezeu, de aceea este totodată o lumină. 
402. Părerea de sine pentru virtuţi e vicleană ca o vulpe. 

hul părerii de sine ; ca o mare care învăluie și înghite 
puterea înțelegătoare a sufletului cu talazurile sărate 
ale plăcerilor și izbește cu valurile sălbatice ale patimi- 
lor cele trei părți ale sufletului, înfuriate de duhurile 
răutăţii. Ea se înalță ca o primejdie înspăimîntătoare 
şi-l aruncă în cea mai mare deznădejde, cînd vederea lui 
şi cîrma sufletului e sfărîmată de plăcerile trupului, iar 
mintea cîrmace se scufundă în adîncul păcatului și în 
moartea duhovnicească. Dar cînd el a ajuns în adîncul 
smereniei, marea răutăților își liniștește valurile, dăru- 
indu-i pacea, iar talazurile sărate ale plăcerilor își pre- 
schimbă valurile în ploi de lacrimi și le preface în bu- 
curia umilinţei luminoase. 

86. Cel ce a slujit pînă la săturare plăcerilor trupului 
şi faptelor lui, are trebuinţă și de săturarea cu ostene- 
lile nevoinţei, în sudorile grelei pătimiri. În felul acesta, 
vei alunga săturarea prin săturare, plăcerea prin durere, 
tihna prin ostenelile trupului și vei afla săturarea vese- 
liei și a bucuriei spre odihnă. Prin aceasta te vei desfăta 
și de curăţia bunei miresme și a nevinovăţiei și te vei 
bucura de plăcerea de negrăit a roadelor nemuritoare 
ale Duhului. Căci și în cazul petelor de pe haine obiș- 
nuim să folosim mijloace potrivite cu ele pentru cură- 
țirea lor, cînd sînt stricate rău de pete 4%. 

87. Bolile sînt folositoare celor începători în viaţa 
virtuoasă. Ele fac trupul neputincios, ca să-l ajute în 
veștejirea şi în slăbirea aprinderii aflătoare în el ; iar 
cugetul pămîntesc al sufletului îl subțiază, în vreme ce-i 
întăresc și îi împuternicesc curajul, de poate spune du- 
pă dumnezeiescul apostol : «Cînd sînt slab, atunci sînt 


403. Mijloacele de curăţire trebuie să aibă o putere contrară mai 
tare cu petele păcatelor. Străduinţele de curăţire trebuie să fie tot pe 
atit de îndelungate şi de tari, pe cît sînt păcatele. Desigur aceasta nu 
exclude ajutorul harului. Căci aceste străduințe nu s-ar putea face 
tără har. adi j 

tare» (2 Cor. XII, 10). Dar pe cît sînt de folositoare bo- 
lile acestora, pe atît de vătămătoare sînt ele celor ce-au 
sporit în ostenelile virtuţilor și s-au ridicat deasupra 
simţurilor și au ajuns la vederi cerești. Căci îi întrerup 
de la îndeletnicirea cu cele dumnezeiești, le îngroașă 
prin dureri și greutăți partea înţelegătoare a sufletului, 
o tulbură cu norul descurajării și usucă lacrimile umi- 
linței cu seceta durerilor 4. Aceasta o știa și Pavel, care 
cultivînd cu înţelepciune darul dreptei socoteli, zice : 
«Îmi asupresc trupul cu deprinderile durerilor și-l câr- 
muiesc ca pe un rob, avînd grijă de el, ca nu cumva, 
după ce am vestit altora, să ajung eu însumi de lepă- 
dat» (1 Cor. IX, 27). 

88. Bolile se nasc în mulţi adeseori din pricina hră- 
nirii fără rînduială și mereu schimbate. Căci aceștia aci 
întind înfrînarea pînă la flămînzirea cea mai de pe ur- 
mă și se predau unor osteneli virtuoase fără măsură și 
fără dreaptă socoteală, aci trec la mîncare fără măsură 
și la săturarea care e dușmanul firii. Deci e de trebuință 
înfrînarea celor începători în virtute și celor ce și-au dus 
nevoințele pînă dincolo de mijloc, ajungînd la treapta 
cea mai înaltă a vederii. Căci ea e maica sănătăţii, e prie- 
tena curăției și însoţitoarea cea bună a smeritei cugetări. 

89. Cunoaşte că nepătimirea este îndoită și se naș- 
te în chip îndoit în cei ce se sîrguiesc. Nepătimirea pri- 
mă se iveşte în cei sîrguincioși la sfîrșitul înţelepciunii 
prin fapte. Ea sporind în chip felurit prin ostenelile ne- 
voinţei celei după lege, omoară patimile și oprește por- 
nirile păcătoase ale trupului și mișcă puterile sufletului 
spre ceea ce e potrivit cu firea, iar mintea o readuce la 
cugetarea cu înțelepciune la cele dumnezeiești. A doua 
nepătimire, care e mai desăvîrșită, se ivește în chip în- 

404. Așadar nu se urmărește cu orice preț aducerea trupului la 


neputinţă, ci mai degrabă un echilibru între vigoarea lui și vigoarea 
sufletului. 

țelept în aceia la începutul contemplaţiei naturale 4%. 


Aceasta, înălțîndu-se de la liniștea duhovnicească a gîn- 
durilor din minte la starea de pace a minţii, o face pe 
aceasta atot-străvăzătoare și atot-înainte-văzătoare: atot- 
străvăzătoare în lucrurile dumnezeiești, în vederile ce- 
lor mai bune şi în descoperirea tainelor lui Dumnezeu ; 
atot-înainte-văzătoare în lucrurile omeneşti, care vin de 
departe și au să se întîmple în viitor “%. Dar în aceste 
două nepătimiri este unul și același Duh care lucrează, 
înfrînînd și stăpînind în cea dintii, și eliberînd spre viața 
veșnică în cea de-a doua, cum zice Pavel (1 Cor. XII, 11). 


90. Cel ce s-a apropiat de hotarele nepătimirii, do- 
bîndind vederi drepte despre Dumnezeu și despre firile 
lucrurilor, şi înălțîndu-se de la frumuseţea făpturilor, pe 
măsura curăţiei lui, spre Făcător, primește revărsările 
de lumină ale Duhului. Și avînd păreri bune despre toţi, 
cugetă pururea cele bune despre toţi “%. EI îi vede pe 
toţi sfinţi și curaţi și rostește judecata cea dreaptă des- 
pre lucrurile dumnezeiești și omenești. Nu iubește nimic 
din cele pămîntești ale lumii, atît de căutate de oameni. 


405. Contemplaţia naturală e vederea raţiunilor dumnezeiești ale 
lucrurilor din natură şi prin aceasta vederea lor curată şi. înțelegerea 
lor plină de taină în infinitatea lui Dumnezeu, după ciîștigarea primei 
nepătimiri, adică: după ce credinciosul nu mai privește cu lăcomia care 
mărginește lucrurile şi cu ispita care vrea să le stăpinească ca obiecte 
de sine stătătoare şi care-i pot aparţine exclusiv. 

406. Pacea minţii e o treaptă mai înaltă decît liniștea gîndurilor. 
Gîndurile se pot mișca liniștit, într-o anumită armonie între ele, dar 
mintea încă nu e liberă de ele. Dar pacea minţii, la rindul ei, nueo 
pasivitate egală cu moartea. Avind pace din partea gindurilor, mintea 
străvede tainele vieţii dumnezeiești și vede înainte cele viitoare. Căci 
vede în Dumnezeu nu numai ce este, ci şi spre ce se va dezvolta crea- 
ţia. Ea vede dinainte ce se va întîmpla cu cel ce înaintează spre 
Dumnezeu și cu acela pe care îl vede că nu înaintează spre El. Toate 
acestea țin de nepătimirea minţii, care e mai presus de nepătimirea 
trupului. Ţin de nepătimirea minţii, pentru că în această stare mintea, ne- 
maifiind. ocupată de gîndurile mărginite, vede în legătură cu indefinitul 
ei infinitatea dumnezeiască. 

407. Privind curat lucrurile, adică privindu-le în Dumnezeu, deci 
nu ca obiecte ale lăcomiei sale egoiste, nu poate privi decît curat şi pe 
oameni. Nu-i priveşte nici pe ei cu lăcomie, sau cu dușmănie. Lucrurile 
i-au devenit medii transparente ale subiectelor umane privite curat şi 
a tainei lor indefinite în infinitul dumnezeiesc. 

Dezbrăcat cu mintea de simţirea a toată lumea, se înalță 
spre ceruri și spre Dumnezeu, curăţit de tot noroiul și 
liber de toată robia *%. EI e dăruit întreg bunătăţilor lui 
Dumnezeu cunoscute cu mintea, aflîindu-se numai în 
Duh, şi vede frumuseţea dumnezeiască și pătrunde în 
chip dumnezeiesc, într-o negrăită tăcere și bucurie, în 
locurile dumnezeiești ale fericitei slave a lui Dumnezeu. 
Schimbat în toate simţirile, petrece printre oameni în 
chip nematerial ca un înger, deși se află în trup material. 


91. Scriptura cunoaşte și pentru nevoinţă cinci sim- 
țuri : privegherea, cugetarea, rugăciunea, înfrînarea și 
liniștirea. Cel ce și-a unit cu acestea simţurile trupului, 
împreunîndu-și vederea cu privegherea, auzul cu cuge- 
tarea, mirosul cu rugăciunea, gustul cu înfrînarea și pi- 
păitul cu liniştea, îşi curățește repede mintea sufletului 
său și, subțiind-o prin acestea, o face nepătimitoare şi 
străvăzătoare 1%, 

„92. Mintea nepătimitoare este aceea care stăpînește 
patimile sale și s-a ridicat mai presus de întristare și de 
bucurie, încît nu se mai întristează nici de supărările din 
necazuri, și nu se mai revarsă nici în bucuria mulțumi- 
rii ; ci în necazuri își ține sufletul în bucurie, iar în cli- 


408. Liber de toată robia patimilor, a lăcomiei, a invidiei, a preju- 
decăţilor, care îl ţin în planul lucrurilor mărginite și-l mărginesc pe el 
însuși și-l închid în mărginirea lui. Numai scăpat de aceste mărginiri, 
el zboară în nestirșitul dumnezeiesc. 

409. Simţurile sufletului se unesc cum se cuvine cu cele ale trupu- 
lui mai mult pentru a le înfrîna pe cele din urmă, decit pentru a le po- 
tența. Dar cu vremea energia simţurilor trupului înduhovnicită întărește 
simţurile sufletului: privegherea vede, meditaţia aude, înfrinarea gustă 
cele spirituale. Prin toate acestea mintea, subţiindu-se, întrucit s-a elibe- 
rat de gîndurile pămîntești care o îngroşau şi o tulburau, devine liniștită 
și transparentă. E liniștită pentru că vede pe Cel Unul, infinit și liniștit, 
nemaiavînd lipsă să treacă de la un lucru la altul, nemaifiind îngrijo- 
rață de mărginirea lucrurilor pe care trebuie să le depășească pentru 
a-şi înmulți cunoștința și satisface poftele. Dar nu numai energia simţu- 
rilor trupului se adaugă la energia simţirii minţii, ci și invers; energia 
simţirii minții sau a simţurilor sufletului se adaugă la energia simţurilor 
trupului, întărind-o și curăţind-o, încît prin aceste simțuri mintea poate 
străbate la Dumnezeu cel străveziu prin lucruri sau prezent în raţiunile 
lucrurilor. 

pele de fericire şi-l ţine înfrînat și nu-l lasă să iasă din 
dreapta măsură î0. 


93. Furia dracilor e mare împotriva celor ce-au fă- 
cut mari sporuri în contemplaţie (în vedere). Ei stau la 
pîndă ziua și noaptea împotriva acelora. Ei le stîrnesc 
ispite cumplite prin cei ce viețuiesc împreună cu ei, iar 
prin ei înșiși le prilejuiesc lovituri spre înfricoşare. Sau 
se năpustesc împotriva lor chiar prin cei ce-i laudă. Căci 
îi pizmuiesc pentru liniştea lor și îi supără în felurite 
chipuri, măcar că nu pot să-i întoarcă la nedreptate pe 
cei ce s-au predat pe ei lui Dumnezeu. Dacă n-ar fi în- 
gerul Domnului atotţiitorul, care să-i păzească pe ei, nu 
ar putea scăpa de unelţirile lor și de cursele morții. 

94. Dacă te nevoiești pentru înţelepciunea lucră- 
toare a virtuţii, ia seama cu grijă la uneltirile dracilor 
pierzători. Căci cu cît înaintezi pe treptele virtuţilor 
înalte și cu cît îţi creşte lumina dumnezeiască în rugă- 
ciune și ajungi la descoperiri și vederi de negrăit prin 
Duhul, cu atit aceia, văzîndu-te că te ridici spre cer, 
scrîșnesc din dinţi și-și întind cu mai multă sîrguință 
mrejile mult-împletite ale răutăţii lor în văzduhul min- 
ţii. Căci atunci nu mai suflă împotriva ta numai dracii 
poftei şi ai miîniei, iubitori de trup şi asemenea fiarelor 
sălbatice, ci se vor ridica împotriva ta și cei ai hulirii 
prin pizma amarnică. Pe lîngă aceștia se vor ridica, în 
chip arătat și nearătat, și cei din văzduh *“ într-aripînd 
începătoriile și stăpîniile, și luînd, prin imaginaţia lor 
nematerială, chipul unor vedenii străine și înfricoșătoa- 
re, spre chinuirea ta, cât le este îngăduit. Dar prin lucra- 
rea rugăciunii făcută cu mintea, folosindu-te de privirea 
410, Deci starea aceea nu e una de nesimţire, ci de echilibru, care 
de aceea poate dura continuu. 

411. Duhurile rele lucrează din «văzduh», adică dintr-un «loc» care 
nu ţine nici de lume, nici de Dumnezeu, ci se intercalează între lume şi 
Dumnezeu, voind să ne despartă descurajaţi şi de lume şi de Dumnezeu. 


E un «loc» al nestatorniciei, al inconsistenţei, al nălucirilor, al nemul- 
ţumirii cu orice. În acel «loc» caută duhurile rele să ne atragă și pe noi. 

trează a minţii şi cugetînd la Dumnezeu, cu ajutorul în- 
ţelesurilor contemplaţiei naturale a făpturilor, nu te vei 
teme de săgeata lor care zboară ziua, nici nu vor izbuti 
să se apropie de cortul tău, fiind izgoniți de lumina din 
tine, asemenea întunericului, și fiind arşi de focul dum- 
nezeiesc. 

95. Duhurile răutăţii se înspăimîntă cumplit de ha- 
rul Duhului dumnezeiesc, mai ales cînd vine cu îmbel- 
șugare, sau cînd ne curăţim prin cugetare şi rugăciune 
curată. Necutezînd să se apropie de cortul celor ce sînt 
luminați prin har, încearcă să-i înspăimînte şi să-i tul- 
bure numai prin năluciri și zgomote înfricoșătoare și 
prin glasuri fără înţeles, căutînd să-i depărteze de la 
fapta privegherii și a rugăciunii. Iar cînd dorm aceștia, 
ei stau la pîndă, aducîndu-le visuri mincinoase, necru- 
țîndu-le nici cea mai scurtă odihnă din ostenelile lor și 
le ia somnul de la gene prin smucituri, făcîndu-le, prin 
aceste meșteșugiri, viața mai ostenitoare și mai plină de 
durere. 

96. Duhurile întunericului ne apar în trupuri sub- 
țiri, cum învăţăm din experienţă, fie că ne produc 
nălucirea acestora furîndu-ne simţirea, fie că sînt osîn- 
dite la aceasta prin căderea lor de odinioară. Dar se sîr- 
guiesc să se împletească cu sufletul care se nevoiește, 
cînd trupul slujitor al sufletului se întoarce spre somn. 
De aceea mi se pare că este o probă pentru sufletul ridi- 
cat deasupra puţinătăţii trupului, ca să se arate cum se 
ridică împotriva lor, cu mînie și pornire multă, iuțimea 
şi bărbăţia lui, cînd aceia îl ameninţă cu lucruri înfri- 
coșătoare. Sufletul pătruns de dragostea lui Dumnezeu 
şi întărit în virtuțile generale nu numai că stă împotriva 
lor cu mînie dreaptă, ci le și lovește, întrucît acestea par 
să aibă o oarecare simţire, odată ce s-au făcut pămîn- 
tești prin căderea de la prima și dumnezeiasca lumină“*?. 


412. Duhurile rele, prin căderea lor de lîngă lumina dumnezeiască 
sau de lingă strălucirea ei cea mai intensă, au devenit mai pămiînteşii, 

97. Înainte de a fi izbiţi şi biruiţi, dracii tulbură 
adesea simţirea sufletului și răpesc somnul de la gene. 
Dar sufletul umplut de Duhul Sfînt cu îndrăzneală şi 
bărbăţie disprețuiește năvala şi furia amarnică a aces- 
tora și risipește nălucirile lor și-i fugărește pe ei înșiși 
numai cu semnul de viaţă făcător (al sfintei cruci) și cu 
chemarea lui lisus Dumnezeu. 

98. Dacă ai jefuit, cu înţelepciunea lucrătoare, de 
uneltele lor, duhurile care te războiesc, vezi și ia aminte 
dacă te-ai înarmat din toate părţile cu armele Duhului. 
Doar știi căror vrăjmași le-ai jefuit uneltele. Sînt răz- 
boinici din lumea cunoscută cu mintea și netrupești. 
Fiindcă te războiești fiind încă în trup, sub Împăratul 
Duhurilor şi Dumnezeu, știi cît de amarnic luptă aceia 
împotriva ta și cît de dibaci sînt în meșteșugirile împo- 
triva ta. Făcîndu-te să uiţi de tine în vreme ce te bucuri 
că i-ai prădat, te vor lua în robie împreună cu uneltele 
ce li le-ai luat şi-ţi vor umple sufletul de multă amă- 
răciune, sau te vor supune unor ispite grele și dure- 
roase, care-ţi vor fi ghimpi și chinuri pentru trup. 

99. Un izvor bun nu poate izvori apă tulbure și rău 
mirositoare, duhnind de conținut lumesc ; nici inima 
care este în afară de Împărăţia cerurilor nu poate iz- 
vori rîuri de viață dumnezeiască, care să împrăștie bu- 
na mireasmă a mirului duhovnicesc. Oare izvorăște iz: 
vorul din sine și ceea ce e dulce și ceea ce-i amar ? (la- 
cob III, 11). Oare poate face mărăcinele măsline, sau 
măslinul ghindă ? Tot aşa nici izvorul unic al inimii nu 
poate naște deodată cuget rău și cuget bun. Ci omul 
bun din vistieria bună a inimii sale scoate cele bune, 
iar cel rău, din vistieria rea a inimii sale scoate cele 
rele, după cuvîntul Domnului (Matei XII, 35). 


pentru a lua forme mai apropiate de trupuri. Ele nu mai au o bucurie pur 
spirituală, Au căzut în «văzduhul» intermediar SdLEe spiritualitatea pură 
și ordinea apropiată de trupuri. 

100. Precum este cu neputinţă candelei să ardă fă- 
ră untdelemn și fără foc şi să lumineze celor din 
casă, așa este cu neputinţă sufletului să grăiască lim- 
pede cele dumnezeiești și să lumineze pe oameni fără 
Duhul dumnezeiesc şi fără foc. «Căci tot darul desăvîr- 
şit de sus este, pogorînd de la Tine Părintele luminilor», 
încununînd tot sufletul iubitor de Dumnezeu, «fiindcă 
la El nu este schimbare, nici umbră de mutare» (lacob 
I, 17). 


Suta a doua a capetelor naturale : 
despre curățirea minţii “*, ale aceluiași 


1. Începutul dragostei de Dumnezeu este disprețui- 
rea lucrurilor văzute și omenești. Mijlocul ei este cură- 
țirea inimii și a minţii, din care ne vine dezvăluirea 
ochilor minţii și cunoașterea Împărăției cerurilor ascun- 
să în noi. Iar sfîrşitul ei este iubirea de nereținut a daru- 
rilor mai presus de fire ale lui Dumnezeu și dorința 
firească a unirii cu Dumnezeu *'* și a odihnei în El. 

2. Unde este iubirea de Dumnezeu și cultivarea lu- 
crărilor minţii și împărtășirea de lumina negrăită, acolo 


413. Prima sută s-a ocupat cu practicarea faptelor prin care se cu- 
răță omul de patimi şi dobîindește virtutea (Capete practice), ajungind 
la nepătimirea trupească; a doua se va ocupa cu contemplarea raţiunilor 
dumnezeiești ale naturii, care presupune o minte curăţită de privirea pă- 
timaşă a lucrurilor; o minte care nu le vede ca obiecte de sine stătă- 
toare și slujind patimilor. De aceea capetele acestea se numesc «natu- 
rale» și vorbesc despre curățirea minţii. Fără îndoială această contem- 
plare «naturală» nu se face fără ajutorul Duhului Sfînt. Ea este a doua 
treaptă -a urcuşului duhovnicesc.- Dacă prima sută s-a ocupat mai mult 
cu curățirea trupului, a doua se ocupă mai mult cu curățirea minţii sau 
a înţelegerii lucrurilor în natura lor nestrimbată de patimi, 

414. Firea e înţeleasă ca constituția cea bună a omului, în care e 
sădită dorința după unirea cu Dumnezeu. Ţine de firea omului să nu fie 
închis în el însuși şi într-o relație pătimașă cu lucrurile, ci să se afle 
în relație pozitivă cu Dumnezeu cel personal și nesfirșit în iubire. Se 
arată în acest cap cele trei trepte ale acestei iubiri, 

este pacea puterilor sufletului, curățirea minţii și sălăș- 
luirea Sfintei Treimi *'5. «Căci cel ce Mă iubește pe Mi- 
ne, zice, va păzi cuvîntul Meu, şi Tatăl Meu îl va iubi 
pe el, şi vom veni la el și Ne vom face locaș în el» 
(loan XIV, 21). 

3. Scriptura cunoaște trei stări ale vieţii: trupească, 
sufletească și duhovnicească. Fiecare din acestea are 
dispoziția ei deosebită și e cu totul neasemenea celor- 
lalte. 

4. Starea trupească a vieţii e aplecată întreagă cu 
totul spre plăcerile și bucuriile vieții de aici, neavînd în 
sine nimic nici din starea sufletească, nici din starea du- 
hovnicească, chiar dacă ar vrea să aibă ceva din acelea. 
Cea sufletească, fiind oarecum la mijloc între păcat și 
virtute, caută la grija și întărirea trupului și la lauda 
de la oameni ; ea leapădă, de asemenea, ostenelile vir- 
tuţii și aleargă la faptele trupului, nealipindu-se nici pă- 
catului, nici virtuţii, pentru pricini opuse. Nu se alipește 
virtuţii, pentru asprimea și osteneala ei și nu se opune 
păcatului, pentru a nu pierde laudele oamenilor. Iar 
starea duhovnicească a vieţii nu vrea să aibă nimic din 
cele două amintite și nu vrea să se coboare spre nici 
una din ele, amîndouă rele. Ea e întreagă cu totul liberă 
şi de una şi de alta. Fiind argintată de aripile dragostei 
și ale nepătimirii, zboară deasupra amîndurora, nefă- 
cînd nimic din cele oprite și fugind de lucrarea celor 
lăudate doar ca bune. 

5. Cei ce viețuiesc trupește și au în ei cugetul tru- 
pesc, fiind cu totul trupuri, nu pot plăcea lui Dumnezeu. 
Căci sînt întunecaţi în cugetări şi nepărtași de razele 
luminii dumnezeiești. Avînd norii patimilor așezați ca 

415. iubirea de Dumnezeu nu poate fi decit din iubirea lui Dum- 
nezeu. lar iubirea lui Dumnezeu este iubirea între Persoanele Sfintei 
Treimi. Sălășluirea acestei iubiri în suflet înseamnă sălăşiuirea Sfintei 
Treimi, Înseamnă comunicarea cu oceanul infinit al iubirii trăită în cele 


trei Persoane și între ele. Unde este această iubire, este și pace, aşa 
cum în Sfînta Treime e o pace nesfîrșită. 

niște ziduri înalte în fața razelor Duhului, ei rămîn ne- 
luminaţi ; iar simţirile sufletului fiindu-le tocite, nu pot 
căuta spre frumusețile cunoscute cu mintea ale lui Dum- 
nezeu și nu pot vedea lumina adevărată a vieţii și nu se 
pot ridica deasupra micimii celor văzute. Ci căutînd la 
cele de jos și fiind reduși numai la simţirea celor văzute, 
leagă demnitatea raţiunii de lucrurile supuse simțuri- 
lor și omenești, și toată lupta le este pentru cele văzute 
și stricăcioase, războindu-se întreolaltă pentru ele. Une- 
ori își pun pentru ele și sufletele lor, lipindu-se de bani, 
de slavă şi de plăcerile trupului şi socotind mare pagu- 
bă nedobiîndirea acestora. Față de aceștia, cu dreptate 
s-a spus acel cuvînt proorocesc, ca din partea lui Dum- 
nezeu : «Nu va rămînea Duhul Meu în oamenii aceştia, 
fiindcă sînt numai trupuri» (Facere VI, 3). 

6. Cei ce viețuiesc sufletește şi de aceea sînt numiţi 
sufletești, sînt ca unii pe jumătate lipsiţi de minte şi cu 
mădularele slăbănogite. Ei nu vor să ostenească pen- 
tru virtute și pentru porunca lui Dumnezeu, dar fug și 
de faptele de ocară, pentru slava oamenilor. Fiind stă- 
pîniți însă de iubirea de sine, care hrănește patimile 
stricăcioase, toată grija lor şi-o îndreaptă spre sănăta- 
tea și plăcerea trupului. Ei ocolesc tot necazul, toată 
osteneala și toată neplăcuta pătimire pentru virtute, în- 
grijindu-și peste trebuință trupul care-i războiește. 
Aceasta fiindu-le viața şi purtarea, își fac mintea pămîn- 
tească, îngroșată de patimi și sînt neprimitori de conţi- 
nuturi ale minţii și dumnezeiești, care răpesc sufletul 
de la cele văzute şi-l fac să tindă întreg spre ceruri. 
Iar aceasta o pătimesc, fiind stăpîniți încă de duhul ali- 
pirii la cele văzute, ca unii ce-și iubesc sufletele lor şi 
aleg să facă voile lor. Căci fiind deșerți de Duhul Sfînt, 
nu se împărtășesc nici de darurile Lui. De aceea nu se 
poate vedea în ei nici roadă dumnezeiască, iubire de 
Dumnezeu sau de aproapele, sau bucurie în sărăcie și 


17 — Filocalia 

necazuri sau pacea sufletului sau credința din inimă 
sau înfrînarea cuprinzătoare sau umilința inimii, sau 
lacrimile sau smerenia și mila. Și toate sînt pline la ei 
de umflare și de mîndrie. Din pricina aceasta nu au pu- 
tere să coboare în adîncimile Duhului, deoarece nu este 
în ei nici o lumină care să-i călăuzească şi care să le 
deschidă mintea spre a înțelege Scripturile 4. Ba nu 
sufăr să asculte nici pe alții povestind despre ele. Cu 
dreptate a spus și despre unii ca aceștia apostolul: 
«Omul sufletesc nu primeşte cele ale Duhului, căci ne- 
bunie îi sînt lui și nu știe că legea este duhovnicească și 
duhovniceşte se judecă» (1 Cor. II, 14). 

1. Cei ce urmează Duhului și și-au ales cu totul via- 
ţa duhovnicească, sînt bine-plăcuţi lui Dumnezeu, ca 
unii ce s-au predat Lui ca nişte nazirei. Aceștia își cu- 
rățesc pururea sufletul prin osteneli și păzesc poruncile 
Domnului, dindu-și sîngele lor pentru dragostea lui 
Dumnezeu * ; își curăţesc trupul prin posturi și prive- 
gheri ; îşi subțiază grosimea inimii prin lacrimi, își omoa- 
ră mădularele prin neplăcute pătimiri ; şi îşi umplu 
mintea de lumină prin rugăciune și meditaţie, şi o fac 
strălucitoare ; iar prin lepădarea voilor lor, își desfac 
sufletele de împătimirea trupească și se fac întregi nu- 
mai ai Duhului. De aceea nu numai că sînt cunoscuți ca 
duhovniceşti, ci sînt şi numiţi așa, pe drept cuvînt, de 
către toţi '%. Ajunși la nepătimire și la dragoste, ei zboa- 
ră spre contemplarea zidirii și de acolo iau cunoștința 
lucrurilor prin înţelepciunea cea ascunsă în Dumnezeu 


416. Ei n-au adincime în înţelegere, nu descopere dimensiunile ne- 
sfirșite ale vieţii și iubirii dumnezeieşti îndreptată spre oameni. Nu văd 
nici în Scriptură aceste dimensiuni. 

417. Postind, priveghind, ei își fac sîngele subţire, ca să nu-i îm- 
pingă la faptele de poftă şi de minie care îi leagă de lucruri ca de 
obiecte și-i fac să nesocotească realitatea persoanelor nesfirşit superioare 
lucrurilor. 

418. Duhul Sfint nu poate sălășlui într-un trup greu și stăpinit de 
impulsuri pătimaşe. Ceea ce e uşor şi subțire trage la ceea ce e ușor şi 
subţire. Numai ceea ce e subţire e transparent pentru infinitatea Duhului. 

și dată numai celor ce au ajuns deasupra puţinătății 
trupului “*?. Drept aceea trecînd dincolo de toată simţi- 
rea lumii și ajungînd prin înțelegere luminată la cele 
mai presus de simțuri, cîștigă putere în cuvînt în mij- 
locul Bisericii lui Dumnezeu și a marii adunări a cre- 
dincioşilor, scot cuvinte bune din inimă curată și se fac 
oamenilor sare și lumină, cum zice și Domnul către ei : 
«Voi sînteți lumina lumii şi sarea pămîntului» (Matei 
V, 13—14) 4%, 

8. «Opriţi-vă și cunoaşteţi că Eu sînt Dumnezeu» 
(Ps. XLV, 11). Cuvintul acesta este al lui Dumnezeu și 
el e cunoscut prin faptă de cei ce voiesc. Deci e de folos 
celui ce s-a lepădat odată de deșertăciunea zgomotoasă 
şi cumplită a vieţii, să cugete cu multă atenţie la sine 
însuşi Şi, prin liniștire, la lucrurile din lăuntru, să caute 
să cunoască pe Dumnezeu în Sine, Împărăţia lui Dum- 
nezeu fiind în lăuntrul nostru. Căci numai de va face 
cineva așa în lungi răstimpuri de vreme, va putea șter- 
ge întipăririle păcatului din suflet și va putea recîștiga 
întru curăţia ei străvechea frumuseţe, pentru Cel ce a 
dat-o. 

9. Veninul păcatului adunat în noi fiind mult, e 
nevoie și de foc mult care să-l curețe prin lacrimile po- 
căinţei și prin durerile fără de voie ale căinţei și prin 
cele de bunăvoie ale nevoinţei. Fiindcă de petele păca- 
tului ne curățim prin osteneli de bunăvoie sau prin ne- 
cazuri fără de voie. Dacă premerg cele de bunăvoie, nu 
vin cele fără de voie. Dar dacă nu lucrează cele de bună- 
voie curățirea părţii din lăuntru a paharului şi a blidului, 
împlinesc, în chip mai aspru, cele fără de voie readuce- 


419. Cunoștinţa adevărată a lucrurilor e cunoștința sensurilor lor, 
o vedere a lor în Dumnezeu cel infinit, cauza și ţinta lor; în Dumnezeu 
în a Cărui infinitate își au obirșia lor și în a Cărui infinitate își vor face 
vădită la sfirşit adîncimea lor de înţelesuri. 

420. Ei pot vorbi altora despre Dumnezeu, pentru că au cunoscut 
pe Dumnezeu cu adevărat, pentru că pot descoperi altora realitatea nouă 
și nesfîrşită a dumnezseirii, transparentă prin lucruri. 

rea noastră la starea străveche. Așa a rînduit Fă- 
cătorul 1, 

10. Își râd de evlavie, dar își rîd și lucrurile de cei 
ce nu s-au lepădat în chip raţional de ei înşişi şi nu 
vor să se folosească de învăţător şi de povăţuitor de la 
început, ci urmează socotinţei lor și se arată ştiutori în 
fața lui **. | 

11. Precum nu poate cunoaște cineva întocmai pri- 
cinile aducătoare de boli trupești şi leacurile lor, fără 
multă experienţă a științei doftoricești, așa nici pricinile 
bolilor sufleteşti nu le poate cunoaște fără multă nevo- 
ință în privinţa lor. Căci precum poate greși judecata 
cu privire la bolile trupești și puţinora le este cunoscută 
în chip desăviîrșit natura lor, cu care se ocupă știința 
doctorilor, cu atît mai mult poate greși cea cu privire la 
bolile sufletești. Căci cu cît e mai mare sufletul decît 
trupul, cu atît sînt mai mari și mai greu de pătruns pa- 
timile lui, decît ale trupului văzut de toți prin simţuri. 

12. Virtuţile cuprinzătoare și începătoare au fost 
zidite împreună cu firea oamenilor 4%. Din ele se umplu 
de apă ca din patru izvoare rîurile tuturor celorlalte vir- 
tuţi şi adapă cetatea lui Dumnezeu, care este inima cu- 
rată şi mîngiiată prin lacrimi. Cel ce le păzește pe aces- 
tea neclintite de duhurile răutăţii, sau cel ce, dacă a 
căzut, le-a ridicat din nou prin multele osteneli ale căin- 

421. Deci ne curăţim fie prin înfrînarea de bunăvoie, fie prin răb- 
darea fără cîrtire şi cu înţelegere a necazurilor ce ne vin. Prin amindouă 
străbatem la vederea lui Dumnezeu cel infinit și a sinei noastre indetinite 
mai presus de toate lucrurile şi cu neputinţă de pierdut prin necazuri 
şi greutăţi, 

422. Acestora le vin necazurile, prin care se pot curăți dacă le 
Yabdă fără cîrtire. Prin necazuri își rîid oarecum lucrurile de cei ce le-au 
dat preamultă importanţă și le-au socotit ca ultima realitate, rizînd de 
cei ce cunosc realitatea superioară a lui Dumnezeu şi a persoanelor 
semenilor. 

423. Ele au fost sădite în potenţă în firea noastră, în aspiraţia ei 
spre bine, în care e implicată iubirea de persoana lui Dumnezeu și de 


persoanele semenilor, deci de infinitatea iubitoare a lui Dumnezeu şi de 
îndefinitul iubitor al persoanelor umane. 

ței, și-a înălțat sieși casă și palat împărătesc, în care își 
face locuința Împăratul tuturor, Care împarte și dăru- 
iește din belșug darurile Sale cele înalte celor ce s-au 
împodobit pe ei astfel £*. 

13. Scurtă e viaţa, lung e veacul viitor și mic e răs- 
timpul vieții de aici. Iar omul, viețuitoarea aceasta mare 
şi de scurtă vreme, căreia i s-a dat vremea îngustă de 
acum, e neputincios. Vremea e îngustă, iar omul e slab. 
Dar cununa care-l așteaptă, ca răsplată a luptelor, e 
mare, deoarece are nenumărate ţepușe care-i primejdu- 
iesc viaţa cea atotscurtă *%. 

14. Dumnezeu nu vrea ca lucrarea celor sîrguincioși 
să fie nechinuită, ci foarte încercată. De aceea îngăduie 
focul ispitelor și retrage puţin harul dat lor de sus și 
lasă ca pacea gîndurilor să fie tulburată de duhurile 
răutăţii * pentru o vreme, ca să vadă aplecarea sufle- 
tului, cui se dăruiește el mai mult ; Lui, Făcătorului și 
Binefăcătorului lui, sau simţirii lumii şi lunecușului în 
plăceri ? Pe urmă, sau le dă har îndoit, celor ce sporesc 
în dragostea Lui, sau îi biciuiește cu aceste ispite şi ne- 
cazuri pe cei lipiţi de lucruri, pînă ce vor cîștiga neplă- 
cerea față de lucrurile văzute şi nestatornice și vor spăla 
prin lacrimi amărăciunea de pe urma plăcerilor venite 
de la ele. 

15. Cînd pacea gîndurilor e tulburată de duhurile 
răutăţii, îndată sînt trimise fără încetare și săgețile 
aprinse ale poftei împotriva minţii, care aleargă sprinten 

424. Există aproape o continuitate între virtuţi și har, între efortul 
de iubire al omului și iubirea lui Dumnezeu care întreţine acest efort. 
Harul e în virtuţi, virtuțile traduc în ele bunătăţile harului. Dreptatea, 
bunătatea, bărbăţia nu se pot cugeta fără un har în ele. 

425. Omul e o ființă paradoxală. E mare, căci e însetat de infinit 
și-l poate cuprinde şi de aceea e făcut pentru veșnicie. Dar e slab prin 
trupul lui şi prin el însuși. Răbdarea țepuşelor, după sfiîntul Pavel! (2 Cor. 
XII, 7), îl întărește. Căci în această răbâare are în el puterea lui Dumnezeu. 

426. Duhurile răutăţii sînt duhuri neliniștite şi aduc neliniște, pen- 
tru că n-au tăria unei existențe nesfirșite și plenare în ele însele. Omul 


e expus și el acestei neliniști, echivalentă cu frica, dacă nu se întîlnește 
în duhul său cu Dumnezeu, viaţa nesfîrşită, care îi se comunică. 

spre înălțimi, de către dracii vînători și iubitori de trup. 
lar mintea fiind oprită astfel din mișcarea spre cele 
de sus, cade în mișcări necuvenite și amestecate. Și așa 
trupul începe să se răzvrătească fără rînduială împo- 
triva duhului, trăgînd mintea cu gîdiliri și cu aprinderi 
şi dorind s-o înmormiînteze în groapa plăcerilor. Și dacă 
n-ar scurta Domnul Savaot zilele acelea și dacă n-ar 
dărui slugilor Sale puterea răbdării, nu s-ar mîntui nici 
un trup (Matei XXIV, 22). 

16. Dracul mult iscusit și preaviclean al curviei 
se face unora cădere și groapă de noroi, altora bici și 
ciomag drept, şi iarăși altora, cercare și chin sufletului. 
Cel dintii lucru poate fi văzut la începătorii care-și poar- 
tă încă jugul nevoinţei cu trîndăvie și fără grijă. Cel 
de-al doilea, la cei ce se află în mijlocul sporirii în vir- 
tute şi se întind spre ea încă cu oarecare lenevire. Iar 
al treilea, la cei ce şi-au întins aripa minţii pînă la con- 
templare și s-au săltat bine spre nepătimirea mai desă- 
virşită. Deci fiecăruia i s-a rînduit de sus după folosul 
lui. 

17. Cădere și groapă de noroi se face dracul curviei 
celor ce străbat viața călugărească cu nepăsare totală. 
Mădularele acestora sînt aprinse de el în văpaia și-n 
polita curviei și le aduce prilejuri pentru împlinirea voii 
trupului, chiar fără unirea cu alt trup. Despre acestea 
este rușine a și gîndi și a și grăi. Aceştia sînt nebuni cu 
trupul, după cum s-a spus, şi mănîncă roadele plăcerii 
sărate și ochii lor sînt plini de întuneric, iar la cele mai 
înalte, pe drept cuvînt, nu ajung. Tămăduirea lor, dacă 
o voiesc, stă în focul pocăinţei și în zdrobirea inimii cu- 
rate. Aceasta aduce scăparea de cel rău şi curăță sufle- 
tul de pete şi-l face moștenitor al milei lui Dumnezeu. 
Înțeleptul Solomon, dîndu-ne să înțelegem aceasta, a 
zis : «Leacul oprește păcate multe» (Eccl. X, 4). 

18. Bici și ciomag se face, cu dreptate, acest duh, 
celor desăvîrşiți în cea dintîi nepătimire prin înţelepciu- 
nea lucrătoare și celor ce-au sporit spre cele mai de sus 
și mai desăvîrșşite. Cînd slăbeşte încordarea nevoinţei 
lor prin lenevire şi se abat spre privirea fără pază a ce- 
lor supuse simţurilor și deschid intrare poftei pentru 
lucrurile omenești, atunci e trimis biciuitorul acesta îm- 
potriva lor, din bunătatea cea mai mare a lui Dumnezeu 
față de ei. Acesta începe să lovească pe cei ce cugetă 
astfel, cu gînduri de-ale poftei trupești. Nerăbdînd ei 
aceasta, se întorc cu sîrguință iarăși spre cetățuia lor, 
spre lucrarea şi atenţia încordată, și se apucă cu și mai 
multă rîvnă de lucrurile care mîntuiesc, printr-o silință 
şi mai ostenitoare. Căci nu vrea Dumnezeu cel Prea- 
bun ca sufletul care a ajuns pînă aci să se întoarcă cu 
totul la simţirea lumească, ci voiește să păşească neîn- 
cetat spre cele dinainte și să purceadă cu sîrguinţă spre 
lucrurile mai desăvîrșite, ca să nu se apropie biciul rău- 
tăţii de cortul lui. 

19. Cercare, ghimpe şi chin li se face, după orîn- 
duirea de sus, acest duh, acelora a căror primă nepăti- 
mire s-a săltat spre cea de a doua. Aceasta, pentru ca 
supăraţi de el, să-și aducă aminte de neputinţa firească 
şi să nu se mindrească, cum zice Scriptura, pentru mă- 
rimea descoperirilor prin vedere (2 Cor. XII, 7) ; ci vă- 
zînd legea trupului care se oştește împotriva legii min- 
ţii lor (Rom. VII, 23), să se scuture chiar și de aminti- 
rea simplă a păcatului, de teamă să nu primească sim- 
țirea spurcăciunii de la amintirea ei și să nu slăbească 
puterea văzătoare a minţii lor și să cadă de la înălțimea 
contemplaţiei. 

20. Numai aceia au putut să-și păzească mintea lor 
nesurpată chiar şi de simpla amintire a păcatului, care 
s-au învrednicit să primească de sus, prin Duhul, moar- 
tea de viață făcătoare a Domnului în mădularele și în 

cugetările lor ; și trupul și-l poartă mort față de păcat, 
iar duhul și l-au îmbogăţit cu viața în Hristos Iisus pen- 
tru dreptate **. Iar în cei cărora li s-a dat mintea lui 
Hristos întru cuvînt de înţelepciune, se afla și omorîrea 
de viaţă făcătoare și netulburată întru cunoștința lui 
Dumnezeu 4%, 

21. De sufletele care s-au curăţit de curînd, obișnu- 
iește să se apropie mai mult duhul poftei și al mîniei. 
Din ce pricină ? Ca să scuture roadele Duhului care au 
odrăslit în ele. Deoarece bucuria eliberării aduce o oare- 
care slăbire și împrăștiere în aceste suflete. Înțelepciu- 
nea care le cîrmuiește cu folos, voiește să atragă puru- 
rea spre sine, prin darurile sale, cugetarea lor și să ră- 
mînă neclintite în smerita cugetare, ca nu cumva din 
multa libertate şi din bogăţia darurilor să se înalțe față 
de alţii, sau să li se pară că au cîștigat acest palat al pă- 
cii din puterea și înțelegerea lor. De aceea dă voie aces- 
tor duhuri să sară asupra sufletelor amintite, în vreme 
ce ea se retrage. Cuprins în felul acesta de teama căde- 
rii, sufletele se pironesc în păzirea fericitei smerite cu- 
getări. Aflînd că sînt înjugate cu trupul și sîngele, caută 

427. Starea de jertfă a Domnului rămîne în El ca o simţire a morții 
faţă de tot ce pare să fie viaţă, dar nu e de fapt. Starea de jertfă a 
Lui e o predare a Sa ca om lui Dumnezeu ce! infinit. De aceea ea eo 
putere. În ea omenescul lui Hristos e concentrat întreg în Dumnezeu. 
Această simţire a morţii ca putere orientată deplin spre Dumnezeu se 
imprimă în cei ce se alipesc de Hristos, în cei ce intră într-o comu- 
niune lăuntrică cu El, Care trăiește ca om în infinitatea dumnezeiască, 
sau în relaţia de iubire nesfirșită a Lui cu Dumnezeu-Tatăl. Ea devine 


în aceștia un mijloc de a se apăra chiar și de simpla amintire a păca- 
tului sau a plăcerii de el. 

428. Mintea lui Hristos e gindirea Lui umană îndreptată întreagă 
spre Dumnezeu, trăind în infinitatea lui Dumnezeu de viață dătătoare. 
Dar aceasta înseamnă că în ea este simţirea morții față de toate cele ce 
nu sînt Dumnezeu și voia lui iubitoare; că în simţirea aceasta a morţii 
faţă de toate, este viața adevărată. Cine a primit mintea lui Hristos în 
sine a primit şi această simţire a morţii de viaţă făcătoare a lui Hristos. 
Căci a primit și vederea umană deplină a infinității lui Dumnezeu. Dar 
și puterea comunicării prin cuvînt, sau a mărturisirii lui Dumnezeu cel 
astfel văzut. Cuvîntul adevărat şi dătător de viaţă nouă este strîns legat 
de această cunoștință prin experienţă a vieţii lui Dumnezeu. 

în chip firesc cetățuia lor, în care sînt păzite nevătămate 
prin puterea Duhului. 

22. După boala patimii care stăpînește în noi și 
după putreziciunea păcatului aflătoare în noi, sînt și 
încercările care vin asupra noastră. lar paharul amără- 
ciunii judecăților lui Dumnezeu ni se dă mai aspru sau 
mai milos. Dacă materia păcatului aflătoare în noi poate 
fi uşor tămăduită și înlăturată, fiind alcătuită din gîn- 
duri iubitoare de plăcere sau de viață, paharul încer- 
cărilor care ni se dă de către Doctorul sufletelor noastre 
este amestecat cu milă, ca unora ce sîntem ispitiți de 
gînduri omenești și suferim încă cele omenești. Dar da- 
că este o materie greu de vindecat şi zace în adînc și 
lucrează putreziciunea spre moarte, fiind alcătuită din 
gînduri de trufie și de mîndria cea mai mare, ni se dă 
paharul în toată asprimea miîniei, ca boala mistuită și 
subţiată în focul ispitelor ce vin una după alta să se de- 
părteze din sufletele noastre, prin smerenia ce o aduc. 
Spălînd astfel sărăturile gîndurilor prin lacrimi, ne vom 
arăta curaţi, în lumina smereniei, Doctorului sufletelor 
noastre *%. 

23. Cei ce se nevoiesc nu pot scăpa de valurile ne- 
contenite ale ispitelor, dacă nu-și recunosc neputința lor 
şi nu se socotesc pe ei înșiși străini de toată dreptatea și 
nevrednici de toată mîngiierea, de toată cinstea și de 
toată odihna %%. Căci ţinta lui Dumnezeu, Doctorul su- 
fletelor noastre, este să fim pururea smeriţi și întristaţi 


429. Mîndria e încăpăţinare în propria izolare, e învirtoșare; de 
aceea trebuie înmuiată prin încercări mai grele, pe cînd pofta de plăceri 
e slăbiciune şi, nefiind susținută de încăpăţinare, e mai uşor de tămăduit. 
Miîndria e tămăduită numai de smerenie. lar smerenia se cîştigă cel mai 
greu. Dar ea e iîmpreunată cu adevărata cunoaștere a lui Dumnezeu, sau 
cu vederea luminii Lui, care nu poate fi dobîndită pînă ce cineva e preo- 
cupat prea mult de sine. 

430. Un alt paradox al ființei umane: în eforturile nevoinţei celei 
mai încordate, credinciosul își trăiește în modul cel mai accentuat nepu- 
tința sa. De aceea caută să ajungă prin rugăciune la puterea lui 
Dumnezeu. 

pentru nevrednicia noastră, străini de tot omul şi urmă- 
tori ai patimilor Domnului. Căci El era blind și smerit 
cu inima şi vrea să umblăm și noi în blîndeţea și sme- 
renia inimii, pe calea poruncilor Lui. 

24. Smerenia nu se dobîndește prin încovoierea gru- 
mazului, prin rîncezeala coamei, sau prin haina neîngri- 
jită, aspră și soioasă, în care mulţi socot că stă toată 
virtutea ; ci ea vine din inimă zdrobită și stă în duh de 
smerenie, după David: «Duhul umilit, inima înfrîntă 
şi smerită, Dumnezeu nu le va urgisi» (Ps. L, 19). 

25. Altceva este vorbirea smerită, altceva smere- 
nia și altceva smerita cugetare. Vorbirea smerită și sme- 
renia le dobîndesc nevoitorii prin toată neplăcuta păti- 
mire și prin ostenelile din afară ale virtuţii ; căci ele 
sînt îndreptate numai spre lucrarea și spre nevoinţa tru- 
pească. De aceea, aflîndu-se sufletul în starea smereniei, 
cînd vine ispita, se tulbură. Dar smerita cugetare, fiind 
un lucru dumnezeiesc şi înalt, vine numai în cei ce au 
trecut de mijloc, prin sălășluirea Mîngiietorului, adică 
în cei ce au sporit prin toată smerenia pe calea atotaspră 
a virtuţii. 

26. Smerita cugetare, pătrunzînd în adîncurile su- 
fletului și căzînd ca un bolovan greu într-însul, îl apasă 
și îl frînge cu atîta putere, încît îi stoarce toată tăria 
într-un pîrîu nereținut de lacrimi “! ; iar mintea i-o cu- 
răţă de toată întinăciunea gîndurilor, făcînd-o să ajun- 
să la vederea lui Dumnezeu, ca Isaia, și sub lucrarea 
Lui. Căci zice Isaia : «Vai mie că sînt pierdut. Căci om 
fiind şi avînd buze spurcate, locuiesc în mijlocul unui 


431. Lacrimile sînt semnul că sufletul și-a înmuiat învirtoşarea în- 
chisorii în sine, că s-a eliberat de sine, că s-a deschis Duhului dumne- 
zeiesc. Relaţia intimă cu altă persoană, dar mai ales cu Dumnezeu, se 
manilestă într-o stare de simţire, opusă rigidităţii. Acum e simţit Dum- 
nezeu. Smerenia e simțită într-adevăr ca un bolovan greu, care apăsin- 
du-i nevoitorului propria ființă îi înmoaie tăria învirtoşată, prefăcînd-o 
în șiroaie de lacrimi. Numai aşa sufletul se deschide lui Dumnezeu. 

popor cu buze necurate. Și am văzut pe Domnul Savaot 
cu ochii mei» (Isaia VI, 5) 

27. Cînd vorbirea smerită coboară în adîncul tău, 
atunci vorbirea înaltă se depărtează de la tine. Dar cînd 
smerenia însăși se înrădăcinează în adîncul inimii tale, 
atunci vorbirea smerită de la suprafaţă sau din lăuntru 
e lepădată de la tine **. Cînd însă te îmbogăţești de sus 
cu smerita cugetare, atunci încetează atît smerenia din 
afară *%, cît și vorbirea smerită a limbii, după cuvîntul 
lui Pavel : «Cînd va veni ceea ce e desăvirșit, va înceta 
ceea ce e din parte» (1 Cor. XIII, 10). 

28. Pe cît e de departe răsăritul de apus, pe atita 
e de departe vorbirea smerită de adevărata smerenie. Și 
cu cît e mai mare cerul ca pămîntul și sufletul ca trupul, 
cu atît e mai desăvîrșită și mai mare smerita cugetare 
dată celor desăvirşiți prin Sfîntul Duh, decît adevărata 
smerenie. 


29. Să nu socotești cu ușurință că este smerit cu 
inima nici pe cel ce spune lucruri smerite într-o înfă- 
țișare de smerenie și modestie ; nici pe cel ce spune lu- 
cruri înalte şi măreţe să nu-l socotești că e plin de toată 
trufia și îngîmfarea și nechinuit lăuntric de ele. Din 
roadele lor să-i cunoşti pe ei. 


30. Roada Duhului Sfînt este dragostea, bucuria, 
pacea, bunătatea, îndelungă-răbdarea, credința, blînde- 
țea, înfrînarea. Iar roada duhului potrivnic este ura, în- 
tristarea lumească, nestatornicia sufletului, tulburarea 
inimii, răutatea, cugetul iscoditor, descurajarea, miînia, 


432. Cind smerenia se sălășluiește în suflet, nu te mai interesează 
vorbirea smerită din afară, prin care vrei încă să pari că eşti smerit; 
dar nici vorbirea smerită din adînc. Vrei mai bine să taci, pentru că 
simţi că orice cuvînt te-ar putea pune în relief. 

433. Chiar smerenia arată față de smerita cugetare, ca fiind din 
afară. Avem astfel trei grade ale smereniei. lar cea mai adincă, smerita 
cugetare, e fără sfirșit. În ea nu termini a-ţi vedea infinitatea micimii 
tale, în comparaţie cu infinitatea măririi lui Dumnezeu. 

necredința, pizma, multa mîncare, beţia, bîrfirea, osîn- 
direa, pofta ochilor, îngîmfarea și trufia sufletului. Deci 
din aceste roade să-ţi fie cunoscut pomul. Și în felul 
acesta vei cunoaşte neîndoielnic al cărui duh este cel ce 
te întîmpină. Semnele acestora sînt vădite și de glasul 
Domnului ; «Omul bun, zice, din vistieria bună a ini- 
mii sale scoate cele bune» (Matei XII, 35), fiindcă după 
cum e pomul așa e şi roada. 


31. În cei în care sînt și se văd roadele Sfîntului 
Duh, în aceia este și sălășluirea lui Dumnezeu. În aceş- 
tia este și un izvor netulburat al cuvîntului împreunat 
cu înţelepciune şi cu cunoștință, fie că sînt auziţi vor- 
bind smerit, fie că grăiesc cele înalte. Dar în cei în care 
nu se văd roadele și darurile acestui Duh, ci ale celui 
dimpotrivă, în aceștia este întunericul cunoștinței de 
Dumnezeu, roi de patimi și sălășluirea duhurilor vrăj- 
mașe, fie că sînt văzuţi grăind şi purtîndu-se cu smere- 
nie, fie grăind cele înalte și purtînd haine de preț şi 
înfățișare aleasă. 

32. Adevărul nu stă în feţe, înfățișări și cuvinte, 
nici nu se odihneşte Dumnezeu în acestea, ci în inimi 
înfrînte, în duh de smerenie și în suflete luminate de 
cunoștința lui Dumnezeu. Căci se întîmplă să vedem 
uneori pe cineva acoperindu-se în afară sub cuvinte și 
folosindu-se de vorbe smerite față de alţii, pentru a vi- 
na lauda de la oameni, iar în lăuntru e plin de viclenie 
şi de răutate și de ţinerea de minte a răului aproapelui ; 
precum se întîmplă uneori să vedem pe cineva luptîn- 
du-se în afară pentru dreptate prin cuvinte înalte de în- 
țelepciune, și ridicîndu-se împotriva minciunii sau a 
călcării legilor dumnezeieşti, iar în lăuntru e plin de cu- 
viință, de smerenie și de dragoste față de aproapele ; ba 
uneori se şi laudă în Domnul, după cuvîntul lui Pavel: 

«Lăudindu-mă, în Domnul mă voi lăuda, întru neputin- 
țele mele» (2 Cor. XII, 9) 4%. 

33. Dumnezeu nu privește fața din afară a celor 
zise sau făcute de noi, ci stările sufletelor și scopul pen- 
tru care facem ceva din cele văzute, sau zicem ceva din 
cele cugetate, precum cei ce se deosebesc de cei ce vor- 
besc sau fac ceva, prin înțelegerea lor, văd mai bine în- 
țelesurile cuvintelor și sfîrșiturile lucrurilor și-și fac 
judecăți fără greşeală despre ele. «Dar omul ca om 
caută la față ; Dumnezeu însă vede în inimă» (1 Regi 
XVI, 7 ; Ps. VII, 10). 

34. Dumnezeu a judecat că trebuie să-și pregăteas- 
că prin Duhul Său din neam în neam prooroci și prie- 
teni pentru clădirea Bisericii Sale. Dacă șarpele cel vechi 
și-a vărsat veninul păcatului în urechile oamenilor, iar 
prin el se pricinuiește pieirea sufletelor, cum nu va ri- 
dica Cel ce a zidit inimile noastre una cîte una, cîte un 
sărac din puținătatea pămîntului ? E] ridică din gunoiul 
patimilor cîte un sărac, care poartă sabia Duhului, adică 
cuvîntul lui Dumnezeu (Efeseni VII, 17), spre ajutora- 
rea moştenirii Lui. Deci pe drept cuvînt cei ce au înce- 
put să se smerească, lepădîndu-se de ei înșiși, se ridică 
spre înălțimea cunoștinței și primesc de sus cuvînt de 
înţelepciune, ca să binevestească, cu putere de la Dum- 
nezeu, mîntuire Bisericii Sale 45. 

35. Cunoaște-te pe tine însuţi ! Iar aceasta este ade- 
vărata smerenie, care ne învață să cugetăm smerit, ne 
frînge inima și ne învaţă să lucrăm și să păzim această 

434. Smerenia nu trebuie să oprească pe cineva de a lupta pentru 
Greptatea altora cu cuvinte înțelepte și cu multă iscusinţă şi putere, dar 
să nu pretindă pentru sine nimic și să nu se socotească lucru mare pen- 
tru ceea ce face, ci ca împlinind o slujire obligatorie în fața lui Dum- 
nezeu. Cu atît mai puţin trebuie să împiedice smerenia, propovăduirea 
cuvîntului lui Dumnezeu cu putere. 

435. Cel ce propovăduiește cu putere și cu efect este în același 


timp smerit, pentru că e convins că propovăduiește cu puterea lui Dum- 
nezeu, că propovăduiește cuvîntul dat lui de Dumnezeu. 

stare *%. Iar dacă nu te-ai cunoscut încă pe tine, nu ştii 
încă nici ce este smerenia, nici nu te-ai atins de adevă- 
rata lucrare și pază. Căci a te cunoaşte pe tine este sfîr- 
șitul lucrării virtuţilor *%. 

36. Cel ce s-a săltat de la curăţie la cunoștința lu- 
crurilor, s-a cunoscut pe sine, după cuvîntul: cunoaș- 
te-te pe tine însuți ! Iar cel ce a ajuns la cunoștința ra- 
țiunilor zidirii și a lucrurilor dumnezeiești și omenești 
a cunoscut cele din jurul lui și cele din afară de el, dar 
pe sine însuși încă nu %%. 

37. Altceva sînt eu și altceva cele ce ţin de mine. 
De asemenea altceva sînt cele ce țin de mine și altceva 
cele privitoare la mine. Apoi altceva sînt cele privitoare 
la mine și altceva cele din afară de mine. Eu sînt cel ce 
zic : sînt al lui Dumnezeu și sînt văzut ca suflet înțele- 
gător, nemuritor și cuvîntător, ca unul ce am minte care 
naște cuvîntul și care e nedespărțită și de-o fiinţă cu su- 
fletul. Cele ce ţin de mine sînt vrednicia împărătească, 
stăpînitoare, cuvîntătoare și libertatea voinţei. Iar cele 
privitoare la mine sînt toate cîte le aleg prin hotărîrea 
liberă : îndeletnicirea agricolă, comericală sau filozofică. 

436. Creștinismul a legat dictonul acesta al filozofiei eline, cu sme- 
renia în fața lui Dumnezeu. Numai cel smerit în fața infinităţii lui Dum- 
nezeu se cunoaște pe sine cu adevărat, sau vice-versa. 

437. Virtuţile sînt drumul spre cunoașterea de sine, pentru că sînt 
drumul spre cunoașterea şi trăirea infinităţii iubitoare a lui Dumnezeu. 
Viîrful virtuților este smerita cugetare, iar în ea se arată adevărata 
cunoaștere de sine. Se identifică astfel făptuirea morală cu progresul în 
cunoașterea de sine. În afară de această făptuire, nu se poate cunoaște 
cineva pe sine. Cunoașterea de sine nu e o chestiune intelectuală. Numai 
în fapte poţi cunoaşte ce poţi şi ce nu poţi şi numai în faptele împlinite 
cu credinţa în Dumnezeu, prin Dumnezeu și cu ajutorul Lui, poţi cunoaște 
înaintarea ta la infinit în Dumnezeu și te poţi cunoaște nu ca o realitate 
mărginită, ci indefinită. Cel ce vorbește cu laudă de sine şi de faptele 
sale e străin de sine, nu se cunoaşte în toată adîncimea sa indefinită, 
legată de infinitatea lui Dumnezeu. 

438. Cunoașterea de sine, fiind însoțită de smerita cugetare, este 
îmbinată şi cu cunoașterea raţiunilor lucrurilor. Căci credinciosul nu se 
cunoaşte pe sine şi nu cugetă smerit despre sine, dacă nu vede în faţa 
sa raţiunile dumnezeiești ale creaturilor. Cunoaşterea de sine e legată 


astfel cu cunoașterea raţiunilor lucrurilor, care devin lăuntrice credincio- 
sului îmbogăţindu-i şi deschizindu-i sinea sa infinităţii dumnezeiești. 

În sfîrșit cele din afară de mine sînt toate cîte dau cinste 
şi noblețe pămiîntească vieţii : bogăţia, slava, cinstea, 
bunăstarea, mărimea slujbelor, sau cele dimpotrivă : să- 
răcia, lipsa de slavă, lipsa de cinste și insuccesele. 

38. Tot cel ce s-a cunoscut pe sine s-a odihnit de 
la toate lucrurile sale cele după Dumnezeu și a intrat în 
locul sfînt al lui Dumnezeu și al smereniei **. Iar cel ce 
nu s-a cunoscut încă pe sine, prin smerită cugetare şi 
cunoștință, călătorește încă cu osteneală și sudoare în 
viață. Aceasta dorind și David să o înţelegem, a zis: 
«Aceasta este osteneala înaintea mea, pînă ce voi intra 
în locul cel sfînt al lui Dumnezeu» (Ps. LXXII, 16, 17). 

39. Cînd ajunge cineva de se cunoaște pe sine în- 
suși (iar pentru aceasta are trebuință de multă pază din 
afară și de oprire de la lucrurile lumești și de cercetarea 
conștiinței), îndată vine în suflet oarecare smerenie 
dumnezeiască mai presus de cuvînt, aducînd în inimă 
zdrobire și lacrimi de umilinţă fierbinte, încît cel ce stă 
sub lucrarea ei se socotește pe sine: pămînt, cenușă, 
vierme și nu om ; ba încă nevrednic chiar de viaţa do- 
bitocească. Aceasta din pricina covîrșirii acestui dar al 
lui Dumnezeu. Iar învrednicindu-se cineva să petreacă 
multă vreme în acest dar, se umple de altă beţie negră- 
ită “ : de umilinţa inimii și pătrunde în adîncul sme- 
ritei cugetări. Acesta, ieşind din sine, nesocotește toate 
mîncările din afară, ca și băutura și veșmintele trupu- 


439. Cunoașterea de sine şi smerita cugetare coincid nu numai cu 
contemplarea raţiunilor lucrurilor, ci şi cu intrarea conștientă la locul 
cel sfint unde este Dumnezeu sau infinitatea Lui, în inimă. În conștiința 
neîntreruptă de a se afla în fața lui Dumnezeu, sufletul săvîrșeşte litur- 
ghia înţelegătoare sau conștientă, căci nu poate sta în faţa lui Dumnezeu 
fără a-i jertfi Lui toate şi chiar pe sine însuși, din puterea jertfei lui 
Hristos, pentru a-L cunoaşte cu adevărat pe Dumnezeu şi pe sine însuși 
şi a se uni cu El. 

440. St. Grigore de Nisa a vorbit de «beţia trează». Este entuziasmul 
vederii lui Dumnezeu şi a odihnei plină de bucurie în iubirea lui ne- 
sfirşită. Dar aci ni se spune că ea e unită cu umilinţa sau cu zdro- 
birea inimii. 


272 FILOCALIA. 


lui, necăutînd cele peste trebuinţă, ca unul ce s-a schim- 
bat cu schimbarea dreptei celui Preaînalt. 


40. Cel mai mare bun dintre virtuţi este smerenia. 
Pe cei în care se sădește aceasta prin pocăință curată, 
avînd însoțitoare și rugăciunea cu înfrînare, îi face în- 
dată slobozi de robie și dăruiește puterilor lor pace. Ea 
curățește inima prin lacrimi și o umple de seninătate 
prin venirea Duhului. Aflîndu-se aceștia într-o aseme- 
nea stare, cuvîntul lor se umple de limpezimea cunoş- 
tinţei lui Dumnezeu și ajung la vederea tainelor Împă- 
răţiei lui Dumnezeu și a rațiunilor zidirii. Dar pe mă- 
sură ce pătrund în adîncurile Duhului, străbat și în 
adîncul smeritei cugetări **!. Jar din aceasta le crește cu- 
noștința măsurilor proprii. Cunosc neputința firii ome- 
neşti și li se înmulțește dragostea de Dumnezeu și de 
aproapele, încît socotesc că este un lucru sfînt să se 
izbăvească chiar şi de simpla îmbrăţișare și de apropie- 
rea petrecerii împreună **. 

41. Nimic nu întraripează așa de mult sufletul oa- 
menilor către dragostea lui Dumnezeu și către iubirea 
de oameni, ca smerita cugetare, umilința și rugăciunea 
curată. Cea dinţii le frînge duhul, îi face să le izvorască 
pîraie de lacrimi și, aducînd puţinătatea omenească sub 
ochi, îi învaţă să-și cunoască măsurile lor. A doua cură- 
țește mintea de cele materiale și luminează ochii inimii 

441. Înaintarea în smerita cugetare, fiind o înaintare în cunoaștere 
de sine, în cunoașterea neputinței proprii, e și o înaintare în adincurile 
puterii Duhului, Care dă neputinței noastre susținere în existenţă și bo- 
găţie de viaţă. Sinea cunoscută întru smerenia sau în puţinătatea ei e o 
sine din ce în ce mai transparentă, o inimă curăţită de orice pată sau 
de orice înviîrtoșare, care o face nestrăvezie şi nesimţitoare la prezența 
lui: Dumnezeu cel infinit, pentru că se menţine ea însăşi îngroşată în 
mărginirea ei exclusivă. 

442. Dragostea de aproapele poate să fie foarte intensă şi vibrantă 
şi totuși să evite atingerile trupești, îmbrăţișările, apropierile. O dove- 
dește aceasta suferința pătrunzătoare pentru necazurile altora, pentru ne- 
putinţele lui. Această dragoste a devenit cu totul duhovnicească, fără să 
fie mai puţin intensă, mai puţin duioasă. În această dragoste poate avea 


loc o comunicare, o interpenetrare lăuntrică cu mult mai adincă decit 
cea prilejuită de îmbrăţișările trupeşti, care pot rămînea simplu exterioare. 


CUVIOSUL NICHITA STITHATUL, CELE 300 DE CAPETE 273 





și face sufletul întreg luminos. Iar cea din urmă unește 
pe omul întreg cu Dumnezeu și-l face să petreacă îm- 
preună cu îngerii, să guste dulceața bunătăţilor veșnice 
ale lui Dumnezeu, îi dă vistierii de taine mari și, aprin- 
zîndu-l de iubire, îl înduplecă să îndrăznească să-și pună 
sufletul pentru prietenii săi“, ca unul ce s-a ridicat 
mai presus de hotarele puţinătăţii trupeşti. 

42. Păzeşte comoara cea bună a smereniei care îm- 
bogăţește. În ea sînt ascunse vistieriile dragostei 4. În 
ea se păzesc mărgăritarele umilinţei și în ea se odihneș- 
te Împăratul Hristos Dumnezeu, ca pe un tron bătut în 
aur, împărțind darurile Sfîntului Său Duh celor hrăniți 
de ea. lar darurile cele mari, pe care EI le dă acestora, 
sînt : cuvîntul cunoștinței Sale, înţelepciunea Sa de ne- 
grăit, pătrunderea lucrurilor dumnezeiești, mai înainte- 
vederea lucrurilor omenești, omorirea de viață făcătoa- 
re prin nepătimire şi unirea cu E], pentru ca ei să împă- 
rățească împreună cu EI în împărăția lui Dumnezeu şi 
Tatăl. O spune aceasta El însuși, rugîndu-se pentru noi : 
«Părinte, pe care Mi i-ai dat Mie, voiesc ca unde sînt 
Eu să fie și ei» (loan XVII, 24). 

43. Cînd se osteneşște cineva cu fapta pentru îm- 
plinirea poruncilor, se umple deodată de o bucurie ne- 
grăită, încît încearcă o schimbare minunată și mai pre- 
sus de cuvînt și leapădă greutatea trupului, iar de mîn- 
care, de somn și de celelalte trebuințe ale firii uită cu 
totul. Să știe atunci că s-a împlinit cu el voinţa lui Dum- 
nezeu față de el, care produce omorîrea de viață făcă- 
toare în cei ce se nevoiesc și le dăruiește lor încă de aici 


443. Autorul nu desface iubirea de oameni, de dragostea lui Dum- 
nezeu, nici pe cele mai înalte trepte ale celei din urmă. Cu cît e mai 
mare dragostea lui Dumnezeu, cu atît devine mai adincă dragostea de 
oameni, pentru că vede cu atît mai mult în oameni pe [ristos. 

444. Pînă te iubeşti pe tine, nu poţi iubi pe altul. Pînă te iubești 
pe tine, nu vezi pe altul şi rămii într-o rigiditate, într-o lipsă de simţire, 
de duioșie, într-o izolare săracă. Smerenia se îmbogăţeşte cu dragoste, 
pentru că te pune în comunicare cu Dumnezeu și cu aproapele. 


18 — Filocalia 


274 " PILOCALIA 





starea ființelor fără de trup. Pricinuitoarea acestei stări 
fericite este smerenia ; hrănitoare și maică este sfînta 
umilinţă *5 ; prietenă și soră este vederea luminii dum- 
nezeiești ; tron este nepătimirea ; iar sfîrşit este Dum- 
nezeu în Sfinta Treime **€. 

44. Cel ce a cucerit această cetățuie de pe vîrf nu 
poate fi ținut de lanţurile simţirii lucrurilor ; nu vede 
nici una din desfătările vieţii ; nu deosebește pe cel 
evlavios de cel neevlavios ; ci precum Dumnezeu face 
să plouă și face să răsară soarele peste drepți și ne- 
drepți, peste răi și buni (Matei V, 45), așa și el își tri- 
mite și-și întinde razele dragostei către toţi și nu-și în- 
gustează inima, ci și-o lărgește în iubirea tuturor. El se 
simte strîmtorat şi chinuit că nu poate face atîta bine cît 
vrea. Din aceasta pornește ca din Eden un fel de alt 
izvor al umilinţei spre smerită cugetare, spre nepătimire 
şi spre înălțarea la rugăciunea neîmprăştiată ; un izvor 
care adapă fața întregii zidiri gîndite a lui Dumnezeu. 

45. Cei ce n-au gustat dulceaţa lacrimilor umilin- 
ţei şi nu știu care este harul şi lucrarea ei socotesc că nu 
se deosebesc întru nimic aceste lacrimi de cele care se 
varsă la morți. Ei le aseamănă cu cele ce vin din tot 
felul de pricini deșarte şi din gînduri de nemulțumire. 
Dar ele se ivesc în noi în chip firesc atunci cînd trufia 
minții se pleacă spre smerenie, iar sufletul își închide 
privirea de la amăgirea celor văzute și o deschide numai 
spre vederea luminii prime și nemateriale, lepădînd toa- 
tă simţirea lumii şi dobiîndind mîngiierea de sus a Du- 

445. Umilința se deosebeşte de smerenie, prin simțirea micimii tale 
pină aproape de topirea ta, pînă la o extremă înmuiere a fiinţei în faţa 
măreției nesfirşite a lui Dumnezeu. Ea e «o străpungere» a inimii (Fapte 
II, 37), care produce lacrimi, pentru că această străpungere merge pînă 
la măduva ființei, făcînd străveziu pe Dumnezeu prin subțirimea fiinţei 
noastre. 

446. Totul culminează în simțirea comuniunii de dragoste a Treimii 
sălășluită în inimă. Credinciosul poate înainta la nesfirșit în trăirea co- 


muniunii de dragoste a Treimii, făcîndu-și proprie tot mai mult această 
dragoste. 

hului. Atunci lacrimile izvorăsc din suflet ca o apă din 
izvor, îndulcindu-i simţirile și umplîndu-i cugetarea de 
toată veselia și lumina dumnezeiască. Ba mai mult, la- 
crimile acestea frîng inima şi fac mintea să cugete cu 
smerenie, ridicînd-o la vederea celor mai înalte. Toate 
acestea sînt cu neputinţă să se întîmple în cei ce pling 
şi se tînguiesc altfel. 

46. Este cu neputinţă să-și deschidă cineva izvorul 
lacrimilor fără o adîncă smerită cugetare. Dar nu poate 
avea smerită cugetare fără umilința venită din sălășlui- 
rea Duhului. Căci smerita cugetare se naște din umi- 
lință ; şi umilința naște smerita cugetare prin Sfîntul 
Duh. Ele alcătuiesc împreună un lanţ, fiind legate îm- 
preună de un singur har și avînd între ele legătura ne- 
desfăcută a Duhului **. 

47. Lumina Duhului dumnezeiesc, sălășluită în su- 
flet, obișnuiește să se depărteze din pricina trîndăviei, 
a nepurtării de grijă și a nepăsării arătată în cuvinte și 
mîncări “%, Negrija la mîncări şi mustul hranei, ca și 
neînfrînarea limbii și nepaza ochilor, obișnuiesc să alun- 
ge din suflet lumina și să ne facă întunecaţi. Iar umplîn- 
du-ne noi de întuneric, îndată încep să umble prin su- 
fletul nostru toate fiarele cîmpului inimii noastre și toți 
leii sau gîndurile patimilor, căutînd cu răcnet hrana pen- 
tru patimi şi să răpească comoara aşezată în noi de Du- 
hul. Dar înfrînarea care ne este prietenă cu adevărat şi 
rugăciunea care ne face îngeri, nu numai că nu lasă ni- 
mic din acestea să intre în suflet, ci păstrează și lumina 
Duhului nestinsă în jurul minţii, iar inima o face liniș- 

447. Smerita cugetare se deosebeşte de umilinţă prin faptul că ea 
dă o expresie articulată a simţirii de topire şi de străpungere a fiinţei 
noastre. De aceea una fără alta nu există, ci se pricinuiesc una pe alta, 
și pe amindouă Duhul Sfint. 

448. Sălășluirea Duhului Sfînt împreună cu umilința este una cu o 
delicateţe extremă a sufletului, contrară grosolăniei manifestată în nepă- 


sare, lăcomie și trufie. În cazul din urmă sufletul se umple de fiare şi 
devine asemenea lor. 

tită şi curată și izvor de dumneziască umilinţă, pe cînd 
sufletul îl lărgește spre dragostea lui Dumnezeu și-l 
unește întreg cu Hristos întreg, prin bucurie şi feciorie“?. 

48. Nimic nu ţine atît de mult de cuvînt (rațiune) 
ca neprihănirea sufletului și curăția. lar maica și prie- 
tena acestora este înfrînarea cuprinzătoare. lar tatăl 
este temerea. Aceasta, prefăcîndu-se în dor aprins al lu- 
crurilor dumnezeiești, face sufletul netemător și plin de 
dragostea lui Dumnezeu și maica cuvîntului (raţiunii) 
dumnezeiesc. 

49. Frica unindu-se cu sufletul îl face să zămisleas- 
că cuvîntul (raţiunea) judecății prin pocăință %. Apoi 
durerile nașterii, cuprinzînd sufletul ca niște chinuri ale 
iadului, îi frîng inima prin suspine şi dureri neîncetate, 
făcîndu-l să cugete la viitoarea răsplată a păcatelor. Pe 
urmă, prin multe lacrimi și dureri, sufletul, dînd forma 
la ceea ce a zămislit în pîntecele cugetului, naște pe pă- 
mîntul inimii duh de mîntuire. Slobozit astfel de dure- 
rile de naștere pricinuite de gîndul iadului și izbăvit de 
suspinele judecății, ia loc în el dorul și bucuria de bună- 
tăţile viitoare și dobîndește prin înfrînare neprihănirea, 
care îl unește cu Dumnezeu prin dragoste. Unit cu Dum- 
nezeu, sufletul simte o plăcere de negrăit. Aceasta îl 
face să verse lacrimi de umilință, amestecate cu bucurie 
și dulceaţă și iese afară din simțirea lumii și aleargă 
după Mire, strigînd cu glasuri negrăite : «Înapoia Ta 
alerg, după mireasma mirului Tău, spune-mi Tu pe Care 
L-a iubit inima mea, unde-i paști turma, unde dormi 
în amiaza vederii curate, ca să nu fiu aruncată de la 
turmele drepţilor. La Tine sînt luminile tainelor mari» 

449. Fecioria e dăruirea deplină a sufletului lui Dumnezeu întru 
totală curăție, delicateţe şi nesfirșită sete de iubire. Acest suflet se lăr- 
geşte continuu, ca să cuprindă cît mai mult din dragostea nesfirșită a 
lui Dumnezeu. 

450. În greceşte temerea (q6fos) e la masculin, iar sufletul (ulm) 
e la feminin. Aceasta dă putință autorului să vorbească de o unire între 


temere și suflet, din care sufletul naşte cuvintul (sau raţiunea) despre 
Dumnezeu. 

(Cînt. cînt. I, 2, 6). Și ducîndu-l Mirele în cămara vis- 
tieriilor Lui ascunse, îl face văzător plin de înţelepciune 
al rațiunilor zidirii. 

50. Să nu zici în inima ta: îmi este cu neputinţă 
să dobîndesc de aci înainte curăţia fecioriei, după ce am 
căzut în stricăciunea și nebunia trupului în multe chi- 
puri. Căci unde se stăruie cu ostenelile pocăinţei și cu 
căldura inimii în greaua pătimire și curg rîuri de la- 
crimi din umilinţa inimii, acolo se dărimă toate întări- 
turile, se stinge tot focul patimilor și se săvîrşește re- 
nașterea de sus, prin venirea Miîngiietorului ; și sufletul 
se face iarăși palat al curăţiei și al fecioriei. Coborîn- 
du-se apoi Dumnezeu în acesta, printr-o lumină şi bucu- 
rie negrăită, și șezînd pe înălțimea minţii lui ca pe un 
tron de slavă, dă pacea Sa puterilor lui, zicînd : «Pace 
vouă», din partea patimilor care vă războiesc ; «pacea 
Mea dau vouă», ca să vă mişcaţi potrivit cu firea ; «pa- 
cea Mea o las vouă» (Ioan XIV, 27), ca să vă desăvirșiţi 
mai presus de fire. Deci tămăduind cele trei părți ale 
sufletului prin întreitul dar al păcii şi ridicîndu-l pe 
acesta la desăvîrșirea întreită și unindu-l cu Sine, îl face 
întreg feciorelnic și frumos, învăluindu-l în buna mi- 
reasmă a mirului curăției. Şi zice către el: «Scoală-te 
și apropie-te de Mine, frumoasa Mea porumbiță», prin 
înțelepciunea cu fapta, că iată iarna patimilor a trecut ; 
furtuna gîndurilor de plăcere s-a dus odată cu ea ; flo- 
rile virtuţilor s-au arătat cu buna mireasmă a cugetă- 
rilor în pămîntul inimii tale. Ridică-te şi vino aproape 
de Mine, în cunoștința contemplării naturale. Vino po- 
rumbița Mea, sub acoperămîntul și în întunericul teolo- 
giei tainice şi al credinţei tale tare ca piatra, în Mine, 
Dumnezeul tău (Cînt. cînt. II, 10—14) %%. 


451. Contemplarea naturală şi teologia de taină sînt cele două 
trepte superioare treptei făptuitoare, prin care se curăţesc patimile și se 
dobîndesc virtuțile. Contemplarea naturală e privirea curată a raţiunilor 

51. Fericit este și părtaş al bunei schimbări și înăl- 
țări cel ce prin înţelepciunea cu fapta a trecut peste zi- 
dul deprinderii pătimașe și de acolo s-a înălțat, prin cu- 
noștință, pe aripile argintate ale nepătimirii, în văzduhul 
mintal al contemplaţiei lucrurilor, iar de acolo iarăși a 
pătruns în întunericul cunoștinței de Dumnezeu și s-a 
odihnit de toate lucrurile sale în Dumnezeu, întru viaţa 
cea fericită. Fericit este, pentru că făcîndu-se înger pă- 
mîntesc și om ceresc, slăveşte pe Dumnezeu în sine şi 
Dumnezeu îl va slăvi pe el “2. 


52. Cei ce iubesc legea lui Dumnezeu (Ps. CXVIII, 
165) se bucură de multă pace și nu este sminteală în ei. 
Fiindcă nu toate cîte plac oamenilor plac şi lui Dum- 
nezeu, ci cîte par că nu sînt bune sînt foarte bune prin 
fire, celui ce cunoaște rațiunile lucrurilor și ale celor 
ce se petrec în făpturi. 

53. Bine este a muri lumii și a vieţui lui Hristos. 
Căci altfel nu poate cineva să se nască de sus, după cu- 
vîntul Domnului. lar dacă nu se naște de sus, nu poate 
nici intra în Împărăţia cerurilor (loan III, 5). Această 
naștere însă vine din ascultarea de părinţii duhovni- 
ceşti. Căci de nu vom da întîi chip în noi seminţei cu- 
vîntului prin învăţătura părinţilor și nu ne vom face 
fii ai lui Dumnezeu prin ei, nu vom putea să ne naş- 
tem de sus. Așa s-au născut cei doisprezece din Hristos 
cel Unul, iar cei șaptezeci s-au născut din cei doispre- 
zece și s-au făcut fii ai lui Dumnezeu și Tatălui, după 
dumnezeiești ale lucrurilor, care face lumea străvezie pentru Dumnezeu, 
iar teologia de taină e unirea cu Dumnezeu dincolo de orice cunoaștere 
a lucrurilor ca existenţe deosebite. De aceea ea are loc «în întuneric», 
fiind o simţire indefinită a prezenţei infinite a lui Dumnezeu, care se 
numește întuneric din pricina prea multei lumini, pe care niciodată min- 
tea nu o poate cuprinde cu adevărat. 

452. Aci sînt date toate cele trei trepte ale urcușului duhovnicesc. 
Cunoștinţa adevărată a lucrurilor sau a rațiunilor lor dumnezeieşti nu 
se obţine decit în starea de nepătimire. Sufletul eliberat de greutatea 
patimilor și-a regăsit aripile, care sînt argintate sau curate de patimi. 


El poate zbura acum prin lucruri dincolo de caracterul lor de obiecte 
mărginite în ambianța infinită a Persoanei lui Dumnezeu. 


CUVIOSUL NICHITA STITHATUL, CELE 300 DE CAPETE 279 


cuvîntul Domnului : «Voi sînteţi fiii Tatălui Meu Celui 
din ceruri» (Matei V, 45). De aceea și Pavel zice către 
noi : «Măcar că aveți mulți învăţători, dar nu mulți 
părinți. Eu v-am născut pe voi, fiți următorii mei» 
(1 Cor. IV, 15). 

54. A nu asculta de părintele duhovnicesc după 
pilda Fiului, Care s-a făcut ascultător Tatălui pînă la 
moarte și cruce (Filip. II, 8), înseamnă a nu te naște de 
sus 4%. Iar cel ce nu s-a făcut fiu iubit al unui părinte 
bun, cum va fi părinte, dacă nu s-a născut prin cuvînt 
şi Duh de sus ? Cum va fi şi el părinte bun al unor fii 
buni și cum va naște copii buni, după chipul bunătăţii 
părintelui lor ? Iar dacă nu e așa, fără îndoială cum e 
pomul, așa va fi şi roada. 

55. Lipsa evlaviei este puiul atotrău al iubirii celei 
rele de argint al pizmei. lar dacă ea e rea, cu atît mai 
mult cea care-l naște. Căci ea face pe fiii oamenilor să 
prețuiască mai mult dragostea aurului decît dragostea 
lui Hristos şi înfățișează pe Făcătorul materiei mai mic 
decît materia. Căci îi înduplecă să slujească mai mult 
materiei decît lui Dumnezeu, pe cei ce aduc închinare 
făpturii în locul Făcătorului și schimbă adevărul lui 
Dumnezeu în minciună. lar dacă această boală e un rău 
așa de mare, încît primește ca un al doilea nume pe cel 
de slujire la idoli, nu întrece orice răutate sufletul care 
bolește de bună voie de aceasta ? 

56. De iubeşti să fii prietenul lui Hristos, să urăști 
aurul și împătimirea lacomă de el, ca pe una ce în- 
toarce cugetul spre el și-l răpește de la preadulcea iu- 
bire a lui lisus, care socotesc că nu se arată în chipul 


453. Aci se dă un alt sens naşterii de sus decit nașterii prin botez. 
Nașterea de sus prin botez trebuie actualizată prin relaţia voluntară de 
fiu față de Tatăl ceresc. Dar această relaţie trebuie cunoscută și trăită 
prin relaţii asemănătoare față de un părinte duhovnicesc. Cine nu înfăp- 
tuieşte în sine o stare filială față de un om duhovnicesc nu o poate 
realiza nici față de Tatăl ceresc. 

cuvîntului, ci în chipul împlinirii poruncilor Lui cu 
fapta %. Iar dacă pofteşti, vai, aur, vei socoti că, îngro- 
pîndu-l pe care-l ai, cîştigi, dacă dragostea de el o soco- 
tești cîştig și nu paguba cea mai de pe urmă, odată ce-l 
pui mai presus de dragostea lui Hristos “5. Iubind aurul, 
te vei păgubi de Hristos și-L, vei pierde pe El și pe 
Dumnezeu, Care este bunul de căpetenie și fără de Ca- 
re nu este viață de mîntuire oamenilor. 

57. Dacă iubeşti aurul, nu iubeşti pe Hristos. lar 
dacă nu iubești pe Hristos și iubești aurul, ia seama cui 
te face asemenea acest tiran ? Aceluia care era ucenic, 
dar fără credință, care era prieten, dar s-a arătat vîn- 
zător și și-a bătut joc de Stăpînul tuturor și a căzut ca 
un nevrednic din credinţa și din dragostea față de EI și 
s-a rostogolit în adîncul deznădejdii. Teme-te de pilda 
aceluia și ascultă de mine și fugi de aur şi de dragostea 
lui, ca-să poţi cîștiga pe Hristos, dacă te iubești pe tine. 
Căci ştii locul unde a ajuns cel ce a căzut. 

58. Nu te grăbi niciodată să ajungi în scaun de întiîi- 
stătător prin aur sau prin ajutorul oamenilor şi prin 
rugăminţi, fără chemare de sus, chiar dacă te știi în 
stare să folosești sufletelor. Căci acestea trei te vor ur- 
mări şi una din ele te va ajunge : sau îţi va veni asupra 
nemulțumirea și mînia lui Dumnezeu prin felurite greu- 
tăți și necazuri, căci nu vor lupta împotriva ta numai 
oameni, ci și aproape toată zidirea şi-ţi va fi viața plină 
de suspin ; sau vei fi scos de acolo cu multă necinste de 
cei mai tari ca tine ; sau vei muri fără vreme, fiind tăiat 
de la viața aceasta. 


454. Iubirea adevărată de lisus nu se arată în simple cuvinte de 
iubire către El sau despre EI, ci în împlinirea cu fapta a poruncilor Lui. 
Căci aceasta imprimă în fiinţa noastră însăși iubirea faţă de lisus. 

455. Aurul ţi-l asiguri mai degrabă îngropîndu-l decît punindu-l în 
circulaţie. Dar ce ai cîștigat din aceasta? Ţi-ai îngropat şi sufletul în 
locul în care ţi-ai îngropat aurul. Numai iubirea de Hristos ţine sufletul 
în mișcare, în creștere, prin rîvna de a împlini neîncetat, din iubire, 
poruncile Lui cu fapta, între care este şi cea a iubirii de oameni. 

59. Nu poate să dispreţuiască cineva slava şi ne- 
cinstea și să ajungă deasupra plăcerii și durerii, de nu 
se va hotări să privească spre sfîrşiturile lucrurilor. Căci 
cînd va vedea toată slava, plăcerea, desfătarea, bogăţia 
şi bunăstarea că sfîrșesc în nimic și tuturor le urmează 
şi pe toate le strică moartea, atunci, disprețuind deșer- 
tăciunea vădită a tuturor lucrurilor omenești, își va în- 
toarce simțurile (sufletului) spre sfîrşiturile lucrurilor 
dumnezeieşti şi se va prinde de ele. Căci ele sînt cu ade- 
vărat și nu se pot strica nicidecum. lar prinzîndu-se de 
acestea, se ridică deasupra durerii şi plăcerii : a durerii, 
ca unul ce a biruit iubirea de plăcere, de slavă și de bani 
a sufletului ; a plăcerii, ca unul ce a lepădat simţirea 
lumii și, drept urmare, fie că e slăvit, fie că e dispre- 
țuit, rămîne același. Căci fie că se află în dureri, fie în 
odihna trupului, pentru toate mulțumește lui Dumne- 
zeu şi nu se coboară cu gîndul la cele de jos. 

60. Cel ce se nevoiește trebuie să-și cunoască miș- 
cările și preocupările sufletului chiar și din visurile lui 
şi să aibă grijă de starea lui. Căci după preocuparea 
omului din lăuntru și după grijile lui sînt și mişcările 
trupului și nălucirile minţii. Dacă cineva are sufletul 
iubitor de cele materiale și de plăceri, își nălucește cîș- 
tiguri de lucruri şi de bani, sau chipuri de femei și îm- 
preunări pătimașe, din care vine îmbrăcămintea pătată 
și întinăciunea trupului. lar dacă are sufletul Jacom și 
iubitor de argint, vede totdeauna aur și pe acesta îl do- 
reşte, se lăcomește după dobînzi și le așază în vistierii 
Și e osîndit ca un om fără milă. Dacă are un suflet încli- 
nat spre mînie şi dușmănie, este urmărit de fiare şi de 
șerpi veninoși și e năpădit de temeri și de spaime. lar 
dacă își are sufletul îngîmfat de slavă deșartă, își nălu- 
ceşte laude și primiri din partea mulţimii, scaune de stă- 
pînire şi de conducere şi le socotește, chiar cînd e treaz, 
pe cele ce încă nu le are, ca şi cînd le are sau le va avea 


989 FILOCALIA 


cu siguranţă. Dacă e cu sufletul plin de mîndrie şi de 
trufie, se vede pe sine purtat în trăsuri strălucitoare şi 
uneori zburînd în văzduh și pe toţi îi vede tremurînd 
de covîrşirea puterii lui. La fel şi omul iubitor de Dum- 
nezeu, fiind sîrguincios întru lucrarea virtuții şi drept 
în nevoinţele pentru evlavie și cu sufletul curat de pofta 
celor materiale, vede în visuri sfîrșiturile lucrurilor vii- 
toare și descoperiri de vedenii înfricoșătoare. Rugîn- 
du-se pururea, el se ţine în stare de umilință și de pace 
cu sufletul şi cu trupul și cînd se trezeşte, vede pe obra- 
jii săi lacrimi, iar pe buzele lui are cuvinte către Dum- 
nezeu. 

61. Dintre cele ce ni se nălucesc în somn, unele 
sînt simple visuri, altele vederi, iar altele descoperiri. 
Visurile sînt toate cele care nu rămîn neschimbate 
în închipuirea minţii, ci se amestecă, se alungă și se 
schimbă des dintr-unul într-altul. Din ele nu vine nici 
un folos pentru cei ce și le nălucesc, şi după trezire se 
destramă. Pe acestea trebuie să le disprețuiască cei ce 
se nevoiesc. Vederile sînt cele care rămîn neschimbate 
și nu se prefac dintr-una într-alta, ci rămîn întipărite 
în minte și neuitate timp îndelungat ; de asemenea, cele 
care arată sfîrșituri ale lucrurilor viitoare și aduc sufle- 
tului folos prin umilință și din vedenii înfricoșătoare, 
făcînd pe cel ce le are să-și adune mintea și să tremure 
de vederea înfricoșătoare și neschimbată a celor ce i se 
arată. La acestea trebuie să fie cu luare-aminte cei ce 
se nevoiesc. Iar descoperirile sînt vederile sufletului cu- 
rat şi luminat, în afară de toată simţirea, care au ca 
cuprins lucruri și înţelesuri dumnezeiești minunate, des- 
lușirea unor taine ascunse ale lui Dumnezeu și dezle- 
garea unor mari întrebări ce ni se pun, precum și schim- 
barea obștească a unor lucruri lumești și omenești. 


62. Dintre cele pomenite, cele dintîi sînt ale oame- 
nilor iubitori de cele materiale și de trup, al căror dum- 

nezeu e pîntecele şi săturarea fără măsură, a căror în- 
tunecime de minte vine dintr-o viaţă fără de grijă și 
tocită de patimi şi cărora le stîrnesc dracii năluciri, bă- 
tîndu-și joc de ei. Cele de al doilea sînt ale celor sîrgu- 
incioși și curățiți în simţirile sufletului, care prin cele 
ce li se arată sînt dăruiți cu înţelegerea lucrurilor dum- 
nezeieşti şi cu sporirea în oricare. lar cele din urmă 
sînt ale celor desăvîrșiţi, care stau sub lucrarea Duhu- 
lui dumnezeiesc și sînt uniţi cu; Dumnezeu datorită su- 
fletului lor ajuns la cunoașterea lui Dumnezeu (datorită 
sufletului teolog) 456. 

63. Nu toți au vederi adevărate în somn, nici nu se 
întipăresc acestea în mintea tuturor, ci numai aceia ca- 
re sînt curați cu mintea și limpeziți în simţurile sufle- 
tului și care aleargă spre contemplarea naturală ; numai 
aceia care nu au nici o preocupare de lucrurile vieții și 
nici o grijă pentru viața de aici ; aceia ale căror înde- 
lungate flămînziri i-au dus la înfrînarea cuprinzătoare 
și ale căror sudori și osteneli după Dumnezeu au aflat, 
în locul cel sfînt al lui Dumnezeu, cunoștința lucrurilor 
şi odihna înțelepciunii celei mai înalte ; aceia a căror 
viață îngerească e ascunsă la Dumnezeu și a căror îna- 
intare s-a suit de la sfînta liniște la treapta proorocilor 
Bisericii lui Dumnezeu. Despre acestea a vorbit Dum- 
nezeu și lui Moisi : «De va fi prooroc între voi, Mă voi 
arăta lui în somn, și în vedere voi grăi către el» (Nu- 
meri XII, 6). Iar către Ioil : «Şi va fi după aceasta că voi 
vărsa din Duhul Meu peste tot trupul și fiii voștri și 
fiicele voastre vor prooroci şi bătrinii voştri vor avea 
visuri și tinerii voștri vor avea vedenii» (oil II, 28). 

64. Liniştea (isihia) este starea netulburată a min- 
ţii, seninătatea sufletului liber și bucurat, temelia netul- 
burată și neînvolburată a inimii în Dumnezeu, vederea 


456. Cele trei trepte ale vieţii duhovnicești se cunosc şi după cele 
trei feluri de arătări din somn: visuri, vederi și descoperiri. În cele din 
urmă are loc o iniţiativă accentuată a Duhului Sfint. 

luminii, cunoștința tainelor lui Dumnezeu, cuvînt de 
înțelepciune din cuget curat, adîncul înţelesurilor lui 
Dumnezeu, răpirea minţii, vorbirea cu Dumnezeu, 
ochiul neadormit, rugăciunea minţii, odihna neostenită 
în osteneli mari *” și, în sfîrșit, unirea și legătura cu 
Dumnezeu. 

65. Cîtă vreme sufletul e dezbinat în el însuși și 
puterile lui se mișcă fără rînduială, cîtă vreme n-a pri- 
mit în sine razele dumnezeiești, nu s-a învrednicit nici 
de eliberarea din robia cugetului trupesc şi nu s-a bu- 
curat nici de pace. Dacă a încetat de curînd războiul 
patimilor neastîmpărate, sufletul are nevoie de multă 
tăcere a buzelor, încît să zică asemenea lui David : «Eu 
ca un surd n-am auzit și ca un mut nu mi-am deschis 
gura mea» (Ps. XXXVII, 14). Trebuie să fie pururea 
trist și să umble mîhnit pe calea poruncilor lui Hristos, 
cît e supărat de vrăjmași, și să aștepte venirea Mîngiie- 
torului, prin care primind umilința și lacrimile care-l 


spală, va dobîndi cu adevărat cununa libertăţii **. 


66. Cînd cel ce pregătește în liniște mierea virtu- 
ților se ridică mai presus de slăbiciunea trupului, prin 
nevoinţele iubirii de înţelepciune și puterile sufletului 
său se înalță din cugetarea căzută, la starea cea după 
fire ; cînd se va umplea de razele Duhului şi, cură- 
țindu-și inima cu lacrimi, va îmbrăca nestricăciunea 
morții de viaţă făcătoare a lui Hristos “*, şi, şezînd în 


457. O stare paradoxală: odihna sufletului în Dumnezeu este în 
același timp o necontenită lărgire pentru a cuprinde nesfirșitul vieţii și 
iubirii Lui. E o nesăturare a dorinţei de înţelegere şi de cuprindere sa 
acestei vieţi. Dar e odihnă, pentru că sufletul nu mai vrea să plece din 
Dumnezeu, nu mai găseşte ceva mai bun afară de ei. 

458. E cununa eliberării de patimile înrobitoare, care-l duc pe om 
unde vor fără voia lui. Aceasta e o adevărată coroană împărătească 
pentru om. El e restabilit ca împărat peste lucruri şi peste trup, ca îm- 
preună-împărat cu Hristos. 

459. Moartea de viaţă făcătoare a lui Hristos a adus nestricăciunea 
în trupul Său prin Înviere şi o aduce şi în om, prin eliberarea lui de 
patimile care-l robesc proceselor naturii ce-l duc la moarte sau la ultima 

foișorul liniștii *“%, va primi și-el pe Mîngiietorul ca o 
limbă de foc, atunci e dator să grăiască cu îndrăzneală 
lucrurile măreţe ale lui Dumnezeu și să binevestească 
dreptatea Lui în Biserica cea mare (Ps. XXIV, 18), ca 
unul ce a primit în inima sa legea Duhului *!. E dator 
să tacă aceasta, ca să nu fie ca sluga aceea vicleană care 
a ascuns talantul Stăpînului său și să fie aruncat în fo- 
cul cel veșnic. Așa a făcut și David care, spălîndu-și pă- 
catul prin pocăință și primind iarăși darul proorocesc, 
neputînd să ascundă binefacerea aceasta, a zis către 
Dumnezeu : «Iată buzele mele nu le voi împiedica ; 
Doamne, Tu știi, dreptatea Ta n-am ascuns-o în inima 
mea. Adevărul Tău şi mîntuirea Ta le-am grăit. N-am 
ascuns mila Ta şi adevărul Tău de la adunare multă» 
(Ps. XXXIX, 12—13). 


67. Mintea curăţită de tot noroiul se face sufletu- 
lui cer înstelat de înțelesuri strălucitoare și atotluminoa- 
se și Soarele dreptății luminează în ea, trimiţînd în lume 
razele luminoase ale cunoștinței de Dumnezeu (ale teo- 
logiei). Iar raţiunea acestei minţi, făcîndu-se curată, scoa- 
te din adîncul Înţelepciunii raţiunile simple şi neames- 
tecate ale lucrurilor și descoperirile lămurite ale celor 
ascunse, înfățișîndu-le minţii, pentru a cunoaște care este 
adîncul, înălțimea și lărgimea conștiinței lui Dumnezeu. 
Și mintea, primindu-le pe acestea la sînul ei în chip fi- 
resc, face cunoscute adîncurile Duhului, prin cuvînt, tu- 


neputinţă, privindu-l de libertatea mişcării sinei sale indefinite în infini- 
tatea dumnezeiască. 

460. Într-un foişor înălţat din Ierusalim, sau în locul păcii, în stare 
de rugăciune l-au primit și apostolii pe Duhul Sfint. De aceea numai 
avînd pacea din partea grijilor care mărginesc și trec sufletul de la una 
la alta și numai aflindu-se adunat prin rugăciune în indefinitul sinei sale 
şi în legătură cu iînfinitatea dumnezeiască, îi vine şi celui ce se nevoieşte, 
din acea infinitate, iubirea simțită a lui Dumnezeu, în Persoana Sfin- 
tului Duh. 

461. Căci și apostolii, după ce au primit pe Duhul Sfînt, au pornit 
cu focul entuziasmului aprins în ei de EI, la propovăduire. Propovăduirea 
e urmarea primirii Duhului Sfint, e călaura comunicării care iradiază din 
focul acestui entuziasm aprins de EL. 

turor celor ce au Duh dumnezeiesc în cele din lăuntru 
şi dă pe faţă vicleniile dracilor şi povesteşte tainele Îm- 
părăţiei cerurilor (Ps. XXIX, 12—13) +. 

68. Dorinţele și imboldurile trupești le oprește în- 
frînarea şi aprinderile inimii le răceşte citirea dumne- 
zeieștilor Scripturi, le smereşte rugăciunea neîncetată și 
le potolește, ca un untdelemn, umilința. 

69. Nimic nu face pe om așa de mult împreună-vor- 
bitor cu Dumnezeu ca rugăciunea curată și nemateria- 
lă +%. Pe cel ce se roagă cu gîndul, ea îl știe unit fără 
împărtăşire cu Cuvîntul, atunci cînd sufletul și l-a spă- 
lat cu lacrimi și l-a îndulcit cu dulceața umilinţei și l-a 
luminat cu lumina Duhului. 

10. E bună și cantitatea în cîntarea rugăciunilor, 
atunci cînd e stăpînită de stăruinţă și luare-aminte. Dar 
ceea ce dă viață sufletului este calitatea ; aceasta prici- 
nuiește și roada. lar calitatea cîntării și rugăciunii stă în 
a se ruga cineva cu duhul și cu mintea. Şi se roagă ci- 
neva cu mintea cînd, rugîndu-se și cîntînd, priveşte la 
înțelesul ce se află în dumnezeiasca Scriptură și pri- 
mește prin aceasta urcușuri de înțelesuri în inima sa, 
prin cugetări vrednice de Dumnezeu. Sufletul, fiind ră- 
pit de acestea în chip înţelegător în văzduhul luminii, e 
iuminat și curăţit tot mai mult şi se ridică întreg spre 
ceruri, unde vede frumuseţile bunătăţilor rînduite sfin- 
ţilor. Aprinzîndu-se de dorinţa acestora, îndată sloboade 


462. Mintea curăţită se bolteşte ca un cerc peste suflet, Pe cerul 
acesta luminează Soarele dumnezeiesc, sau el e mediul străveziu al aces- 
tui Soare. Mintea sufletului nu mai e închisă, căci nu mai e umplută de 
lucruri mărginite, ci e deschisă lui Dumnezeu cel infinit și atotluminos. 
Dar e deschisă cînd e curată. Prin aceasta mintea vede și mai bine care 
este adîncimea și înălțimea şi lărgimea nesfirșită a lui Dumnezeu. Pe 
acestea le face apoi cunoscute prin cuvînt tuturor celor ce au și ei duh 
și sînt dispuși să le primească. 

463. E rugăciunea fără ginduri și chipuri împrumutate de la lucruri. 
Această rugăciune nu mai are nimic care să se intercaleze între minte 
și Dumnezeu, care să intrerupă dialogul ei cu El, care să facă mintea 
să se mărginească după chipul lucrurilor și să nu mai vadă prin indefi- 
nitul ei infinitatea dumnezeiască. 

din ochi rodul rugăciunii și lacrimile încep să-i curgă 
sub lucrarea de lumină făcătoare a Duhului “*%. Gustul 
acestora e atît de dulce, încît cel ce s-a făcut părtaș de 
ele uită uneori și de hrana trupească. Acesta este rodul 
rugăciunii, care răsare în sufletele celor ce se roagă, din 
calitatea gîndită a cîntării. 

71. Unde se vede roada Duhului, acolo este și cali- 
„tatea gindită a rugăciunii. Și unde e calitatea aceasta, 
acolo e foarte bună și cantitatea cîntării. lar unde nu se 
arată rodul, e seacă și calitatea. Şi dacă aceasta este us- 
cată, de prisos este și cantitatea, care deși înseamnă de- 
prinderea trupului, totuși nu aduce celor mai mulţi nici 
un cîştig. 

12. Rugîndu-te și cîntînd psalmi Domnului, ia amin- 
te la viclenie. Căci dracii sau ne înșeală, furișîndu-ne în 
simţirea sufletului să spunem unele în locul altora, abă- 
tînd stihurile psalmilor spre hulire, ca să zicem cu gura 
cele ce nu se cuvin ; sau, făcînd noi începutul psalmi- 
lor, pun sfîrșit cuvîntului nostru, risipindu-le pe cele- 
lalte din minte ; sau ne întorc mereu la acelaș stih, ne- 
lăsîndu-ne, din pricina uitării, să găsim stihul următor 
al psalmului ; sau, aflîndu-ne la mijlocul psalmului, iau 
deodată din mintea noastră toată amintirea stihurilor 
rostite, încît nici nu ne mai aducem aminte ce stihuri 
am avut în gură și nu mai putem să le aflăm și să le 
aducem iarăși pe limbă. Iar aceasta o fac ca să ne arun- 
ce în negrijă şi în trîndăvie și ca să zădărnicească roa- 

464, Cunoaşterea cea mai înalţă de Dumnezeu și lacrimile fac casă 
bună. Căci e o cunoaștere prin «vedere» a bunătăților iubirii lui Dum- 
nezeu ce ne așteaptă, sau ni se dăruiesc în parte încă de acuma. Mai 
bine zis e o cunoaştere şi o simţire a iubirii nestirşite a lui Dumnezeu, 
care nu se poate să nu stoarcă lacrimi. lar această cunoaştere prin 
vedere şi prin trăire are loc în starea rugăciunii mintale sau înţelegă- 
toare, a rugăciunii care reprezintă starea de dialog direct a minţii cu 
Dumnezeu, de adunare a minţii în indefinitul ei în faţa infinităţii iubirii 
lui Dumnezeu. Ca şi sfintul Simeon, dascălul său, Nichita unește strîns 
lumina Duhului, sau vederea nesfirșitului dumnezeiesc, cu lacrimile, și 


pe amîndouă cu rugăciunea, ca nemijlocită convorbire a sufletului cu 
Dumnezeu cel preadulce în manifestarea iubirii Lui nestirşite. 

dele rugăciunii noastre, punîndu-ne în minte că s-a 
făcut tîrziu. Tu însă stăruiește cu putere și urmărește 
psalmul cu și mai multă liniște, ca să culegi folosul rugă- 
ciunii din stihuri, prin vedere (contemplare), și să te 
îmbogățești cu luminarea Duhului, care se ivește în 
sufletele celor ce se roagă 45. 

73. Cînd ţi s-ar întîmpla una ca aceasta în vreme ce 
te rogi cu luare-aminte, să nu te lenevești și să cazi în 
nepăsare, nici să nu preţuieşti mai mult odihna trupului 
decît folosul sufletului, luînd seama că e ceasul tîrziu. 
Ci unde ţi se va întîmpla robirea minţii, acolo să stai pe 
loc. Dacă ţi s-ar întîmpla spre sfîrşitul psalmului, re- 
vino din nou cu toată rîvna la început şi, pornind de la 
început, urmăreşte iarăşi psalmul pe calea lui, chiar 
dacă ţi s-ar întîmpla de mai multe ori într-un ceas ro- 
birea minţii. Făcînd tu aceasta, dracii nu vor putea su- 
feri răbdarea stăruinţei și încordarea rîvnei tale, și um- 
plîndu-se de ruşine, se vor depărta de la tine. 

74, Să cunoști fără greșeală că rugăciunea neînce- 
tată este aceea care nu se isprăveşte din suilet toată ziua 
și toată noaptea. Ea nu se arată privitorilor în întinde- 
rea miîinilor, sau în înfățișarea trupului și în sunetul 
limbii, ci se face cunoscută celor ce știu să înţeleagă, în 
meditaţia cugetării, în lucrarea minţii și în pomenirea 
lui Dumnezeu cu umilință stăruitoare. 

15. Cineva poate să stăruie pururea în rugăciune, 
cînd își are gîndurile adunate în minte întru pace și 

465. Se stăruie asupra rugăciunii prin cuvinte și psalmodiere şi 
asupra legăturii ei cu contemplaţia, care se ivește din aprofundarea în 
înţelesul cuvintelor. E necesară rostirea stăruitoare a cuvintelor rugăciunii, 
căci prin aceasta se face un efort şi se ţine cugetarea la înțelesurile din 
ele, al căror cuprins niciodată nu se epuizează. Altfel, sub preteztul 
unei contemplări nemijlocită de cuvintele rugăciunii rostite, se produce 
o împrăștiere neglijentă a cugetării şi nu se dobindeşte o adîncire în 
aceleași înţelesuri inepuizabile exprimate prin rugăciune. Nu trebuie să 
rostim nici cuvintele rugăciunii fără concentrarea minţii, dar nu trebuie 


să neglijăm, sub pretextul contemplării, nici rostirea cuvintelor rugă- 
ciunilor. 

evlavie multă, săpînd cu ele adîncurile lui Dumnezeu 4% 
şi căutînd să guste de acolo preadulcea băutură a ve- 
derii (contemplării). Dacă lipseşte această pace, nu poa- 
te. Căci rugăciunea neîncetată a dobîndit-o numai ace- 
la ale cărui puteri sufletești înaintează prin cunoștință“. 

176. De cînţi rugăciune lui Dumnezeu și un frate 
stă la ușa chiliei tale și bate, să nu pui mai presus fapta 
rugăciunii decât fapta dragostei şi să treci cu vederea pe 
fratele tău. Căci acest lucru nu e plăcut lui Dumne- 
zeu. El vrea untdelemnul iubirii și nu jertfa rugăciunii. 
Lăsînd deci darul rugăciunii, dă cuvînt de iubire fra- 
telui, slujindu-l pe el. Apoi, întorcîndu-te, adu darul tău 
Tatălui duhurilor, cu lacrimi și cu inimă zdrobită și duh 
drept se va înnoi în cele din lăuntru ale tale. 

77. Taina rugăciunii nu se săvîrșește în vreme și 
în loc hotărît. Căci de hotărăști cele ale rugăciunii în 
ceasuri și timpuri şi locuri, timpul rămas în afară își 
varsă veninul în alte lucruri ale deșertăciunii *%. Rugă- 
ciunea înseamnă mișcarea necontenită a minţii în jurul 
lui Dumnezeu ; fapta ei stă în învîrtirea sufletului în 
jurul lucrărilor dumnezeiești ; iar sfîrşitul ei e lipirea 
cugetării de Dumnezeu și înălțarea la un singur duh cu 
EI, după regula și cuvîntul apostolului. 

78. Chiar dacă ţi-ai omorît mădularele și ţi-ai în- 
viat sufletul prin duh și te-ai învrednicit de daruri mai 
presus de fire de la Dumnezeu, să nu-ți laşi puterea cu- 
getătoare a sufletului să lenevească, ci obișnuiește-o 


466. E vorba nu de gîndurile despre lucruri, ci de gindurile refe- 
ritoare la Dumnezeu, sau aduse de Dumnezeu în minte. 

467, Se face o legătură între putinţa rugăciunii neîncetate şi înain- 
tarea cunoaşterii la înţelesuri tot mai adinci ale lui Dumnezeu. Aci nu 
apare plictiseala de rugăciune. 

468. Timpul este prilejul unui dialog necontenit cu Dumnezeu. Alt- 
fel nu înaintăm prin el spre Dumnezeu, nu e legat de veșnicie, ci devine 
fără rost. Desigur că dialogul acesta, fiind un dialog al iubirii, toată 
fapta de iubire dă timpului un rost, îl scapă de deşertăciune. Altfel 
timpul rămîne deşert şi-şi varsă veninul deșertăciunii în toate preocupă- 
rile noastre. 

să-și miște pururea amintirea în jurul păcatelor ce le-ai 
săvirșit și a chinurilor iadului şi socotește-te cu mintea 
vrednic de osîndă. Învîrtindu-ţi astfel mintea în acestea 
şi socotindu-te așa, îți vei păstra duhul înfrînt și vei 
avea în tine izvorul umilinţei, izvorînd rîurile harului 
dumnezeiesc, iar pe Dumnezeu căutînd la tine și dîn- 
du-ți din Duhul Său pentru sporirea inimii tale 4. 

79. Postul cu dreaptă socoteală, avînd ca însoţitoa- 
re privegherea împreunată cu cugetarea și cu rugăciu- 
nea, face pe cel ce se nevoiește cu el să ajungă repede 
la hotarul nepătimirii, cînd acesta își are sufletul inun- 
dat de lacrimi pentru prisosința smereniei și cînd arde 
de dragostea lui Dumnezeu. Pe cel ajuns aci, postul îl 
duce la pacea duhului care este mai presus de orice 
minte slobodă și-l unește prin dragoste cu Dumnezeu. 


80. Nu se mîndrește împăratul pentru slava şi îm- 
părăţia sa atît de mult şi nu se bucură de stăpînire, cum 
se bucură monahul pentru nepătimirea sufletului și pen- 
tru lacrimile de umilință. Căci mîndria celui dintii se 
veștejește împreună cu împărăţia. Dar fericita nepăti- 
mire a celui de-al doilea rămîne, împreună cu bucuria 
pentru ea, în veacuri nesfîrşite. Unul ca acesta se în- 
vîrteşte în mijlocul oamenilor, în vremea vieţii de aici, 
ca o roată, apropiindu-se puţin de pămînt și de cei de 
pe el, pentru trebuința firii, dar mișcîndu-se în întregi- 
me ca un glob în văzduhul minţii și purtînd în sine îm- 
binate, ca într-un cerc, începutul și sfîrşitul, şi întipărite, 
în cununa smereniei, chipurile darurilor. Acesta are 
drept masă îmbelșugată contemplaţia lucrurilor și ca 
băutură, paharul înţelepciunii ; iar ca odihnă, pe Dum- 
nezeu. 


469. Sufletul e lipit prin umilință atît de mult de Dumnezeu, încit 
harul pare a izvori chiar din el; dar pe de altă parte Dumnezeu e trăit 
în modul cel mai accentuat ca Persoană ce caută la om și-i dăruiește 
Duhul Său, îmbogăţindu-l neîncetat. 

81. Cel ce s-a predat pe sine de bunăvoie ostene- 
lilor pentru virtute şi străbate cu căldură calea nevo- 
inţei se învrednicește de mari daruri de la Dumnezeu. 
De aceea, înaintînd spre mijloc, ajunge la descoperiri și 
vederi dumnezeiești. Şi se face întreg cu atît mai lumi- 
nat și mai înţelept, cu cît își întinde mai mult osteneala 
nevoințelor. Dar cu cît urcă spre înălțimea vederii, cu 
atît stîrnește mai mult și pizma cea mare a dracilor pier- 
zători împotriva sa. Căci nu rabdă aceștia să vadă om 
strămutat în fire de înger. Din pricina aceasta întind 
împotriva lui, cînd acesta nu bagă de seamă, săgeata as- 
cuţită a părerii de sine. Dacă va descoperi viclenia și va 
fugi în cetatea smereniei, disprețuindu-se pe sine, va 
scăpa de pierzania mîndriei și va intra la limanurile 
mântuirii. De nu se va întîmpla așa, ci va fi părăsit de 
sus, va fi dat duhurilor care-l cer spre pedepsirea fără 
de voie, fiindcă nu s-a lăsat cercat de cea de bunăvoie. 
Iar aceste duhuri sînt iubitoare de plăcere, iubitoare de 
trup, viclene și pline de mînie. Ele îl umilesc cumplit 
prin necazurile pe care le aduc, pînă ce-și va cunoaște 
neputința sa, și plîngînd va scăpa de încercări și va zice 
și el cu David : «Bine este că m-ai smerit pe mine, ca să 
văd dreptăţile Tale» (Ps. CXVIII, 71). 

82. Dumnezeu nu vrea ca noi să fim pururea înjo- 
siți de patimi, ci, urmăriţi de ele ca niște iepuri, să-L 
socotim numai pe El stîncă de scăpare. Căci altfel n-ar 
fi zis : «Eu am zis : dumnezei sînteţi şi toţi fii ai Celui 
preaînalt» (Ps. LXXXI, 6). El mai vrea să fim și ca 
niște cerbi care aleargă pe munţii înalți ai poruncilor 
Sale și însetează după apele de viaţă făcătoare ale Du- 
hului. În felul acesta, precum aceia mîncînd prin fire 
șerpii, prefac în chip ciudat prin căldura din multa aler- 
gare firea veninoasă a lor în colţ de iarbă, fără să se 
vateme, așa și noi, primind în pîntecele cugetării orice 
gînd pătimaș, să-l prefacem prin alergarea însetată pe 

calea poruncilor lui Dumnezeu și cu puterea Duhului și 
prin predarea noastră lui Dumnezeu, în faptă bine mi- 
rositoare și mîntuitoare a virtuţii, ca să ne arătăm ca 
unii ce ne robim tot cugetul, prin faptă, ascultării lui 
Hristos. Căci lumea de sus are trebuinţă, pentru a se 
umple, nu de oameni pămîntești și nedesăvîrșşiți, ci de 
cei duhovnicești și desăvîrşiţi, care aleargă spre bărba- 
tul desăvîrșit al plinătăţii lui Hristos. 

83. Cel ce se învirteşte pururea în loc și nu vrea să 
se miște mai departe, se aseamănă catirului ce se miș- 
că pe acelaș loc în jurul mașinii de treierat. Căci cel ce 
se nevoiește pururea cu trupul și se îndeletnicește nu- 
mai cu deprinderea trupului, prin toată greaua pătimire, 
se păgubeşte cît se poate de mult fără să bage de sea- 
mă, neînțelegînd scopul voii dumnezeiești. Deprinderea 
trupească, după Pavel (1 Tim. IV, 8), spre puţine folo- 
sește, pînă ce nu e înghiţit cugetul trupesc de piîraiele 
pocăinţei și nu vine în trup omorîrea de viață făcătoare 
a Duhului și nu împărăţeşte legea Duhului în trupul 
nostru cel muritor. Dar evlavia sufletului, care se vede 
prin cunoștința lucrurilor și a ramurilor nemuritoare, 
adică a cugetărilor dumnezeiești, ca un pom al vieţii în 
lucrarea înțelegătoare a minţii, e pretutindeni și în toa- 
te de folos. Căci ea lucrează curăția inimii și aduce pace 
între puterile ei ; aduce luminarea minţii, curăția tru- 
pului, neprihănirea, înfrînarea cuprinzătoare, smerita 
cugetare, umilința, dragostea, sfințenia, cunoștința ce- 
rească, înțelepciunea cuvîntului și vederea lui Dumne- 
zeu. Deci cel ce a înaintat de la multa deprindere la o 
astfel de desăvîrșire a evlaviei, a trecut Marea Roșie a 
patimilor și a intrat în pămîntul făgăduinţei, în care 
curge laptele și mierea cunoștinței de Dumnezeu, desfă- 
tarea nesecată a sfinţilor. 

84. Cel ce nu s-a hotărît să se ridice din cele din 
parte și spre puţin folositoare și să se suie spre cele în- 

tru totul folositoare, mănîncă încă pîinea de orz întru 
sudoarea feței sale, după orînduirea de sus a lui Dumne- 
zeu. De aceea sufletul lui nu simte dorul manei cunos- 
cute cu mintea și a apei care curge din piatra lovită pe 
seama lui Israel. Dar cel ce a auzit cuvintele : «Sculaţi 
să mergem de aici» (1 loan XIV, 31) şi, trezit de glasul 
Învățătorului, s-a sculat de la lucrarea ostenitoare și a 
încetat să mai mănînce din pîinea durerii, acela, lepă- 
dîndu-se de simţire și, gustînd din paharul înțelepciunii 
lui Dumnezeu, a cunoscut că bun e Domnul, ca unul 
care, după ce a împlinit legea poruncilor în slujirea Cu- 
vîntului, s-a urcat în foișor, așteptînd pogorîrea Mîn- 
gîietorului. 

85. Trebuie să pășim spre cele ce ne stau înainte 
după rînduielile și treptele vieţii înțelepte. Trebuie să 
urcăm cu sîrguință spre ceea ce e așezat mai sus, ca 
unii ce ne mișcăm neîncetat în jurul lui Dumnezeu și 
nu cunoaștem niciodată vreo oprire în mersul spre mai 
bine. De la nevoinţa cu fapta să înaintăm la contempla- 
ţia naturală a zidirii. De la aceasta trebuie să urcăm la 
cunoașterea tainică a lui Dumnezeu şi să ne odihnim în 
ea de toate faptele deprinderii trupești, ca unii ce ne-am 
ridicat deasupra slăbiciunii trupului și am primit cunoș- 
tinţa adevăratei drepte socoteli și dreapta socoteală în- 
săși. lar dacă n-am primit încă cunoştinţa acestei drepte 
socoteli (discernămînt) și încă nu știm să pășim spre cele 
ce ne stau înainte și să ne întindem spre ceea ce e mai 
desăvîrșit, sîntem încă mai răi decit cei din lume, care 
nu cunosc regula înaintării de la vrednicia pe care o au, 
nici statornicia urcușului pînă ce se vor urca la ceea ce 
e deasupra celorlalte vrednicii (trepte) și-și vor odihni 
acolo dorul lor *%. 


470. Toate acestea sînt conforme cu viziunea sfîntului Grigore de Nisa 
și a sfintului Maxim Mărturisitorul. «Stabilitatea urcușului» înseamnă per- 
sistenţa în urcuș, «mișcarea stabilă» (motus stabilis). Dorul nu se poate 
odihni din întinderea lui însetată, decit cînd a ajuns în indefinita infini- 
tate a lui Dumnezeu. 

86. Sufletul ce se curățeşte în chip încordat, cu 
multă căldură, prin ostenelile nevoinţei, e înconjurat de 
lumina dumnezeiască și începe să vadă puţin cîte puţin, 
în chip firesc, frumuseţea dată lui de la început de 
Dumnezeu și să se lărgească în dragostea Celui ce l-a 
făcut pe el“!. Dar cu cît i se fac mai limpezi razele 
Soarelui dreptăţii în urma curăţirii, și i se dezvăluie şi 
se face cunoscută frumuseţea firească, cu atît își înmul- 
țeşte şi ostenelile nevoinţei spre tot mai mare curățire a 
sa, ca să cunoască în chip curat slava darului de care s-a 
învrednicit și să redobîndească vechea nobleţe și să re- 
facă chipul curat şi netulburat de cele materiale pentru 
Cel ce l-a zidit. Şi nu slăbeşte nicidecum în sporirea 
ostenelilor, pînă ce nu se curăţește de toată pata și înti- 
năciunea și nu se face vrednic de vederea și de convor- 
birea cu Dumnezeu “7. 

87. «Descoperă ochii mei și voi înţelege minunile 
legii Tale» (Ps. CXVIII, 18), strigă către Dumnezeu cel' 
acoperit de ceața cugetului pămîntesc. Căci neștiința 
minţii pămîntești, fiind o ceaţă și un întuneric adînc ce 
acoperă vederea sufletului, îl face pe acesta întunecat și 
înnegurat de nu poate înțelege cele dumnezeiești şi ome- 
nești, nefiind în stare să privească spre razele luminii 
dumnezeiești, sau să se bucure de bunătățile acelea pe 
care «ochiul nu le-a văzut și urechea nu le-a auzit și la 
inima omului nu s-au suit» (1 Cor. II, 9). Dezvăluindu- 
i-se ochii prin pocăință, sufletul vede acestea în chip 
curat, le aude întru cunoștință și le pricepe cu înţele- 
gerea “%. Dar nu numai atît, ci pune și trepte ale aces- 


471. Numai luminat de lumina dumnezeiască, cel ce se nevoieşte își 
cunoaște, prin curăţie, natura sa adevărată, făcută pentru infinitatea plină 
de înţelesuri și de iubire a lui Dumnezeu, cum numai în relaţie iubitoare 
cu alte subiecte umane pune în valoare posibilităţile cele mai proprii 
ale sale, ascunse în bogăţia descoperită a sinei sale. 

472. E o afirmare clară a conlucrării celui ce se nevoiește cu Dum- 
nezeu. Fiecare face să sporească din treaptă în treaptă lucrarea celuilalt. 

473. Pocăinţa dă sufletului puterea de a se cunoaşte şi de a cu- 
noaşte tot mai bine şi pe Dumnezeu însuși. Pocăinţa e descoperirea 

tor înţelesuri în inima sa și, gustînd din dulceața lor, își 
limpezește cunoștința. Iar prin cuvînt de înţelepciune de 
la Dumnezeu, descrie tuturor bunătăţile minunate ale 
lui Dumnezeu, pe care le-a gătit celor ce-L, iubesc pe El 
şi îndeamnă pe toţi să vină la împărtășirea de ele, prin 
multe nevoinţe și lacrimi. 

88. Darurile Duhului Sfînt fiind șapte, Scriptura 
începînd de la cel dintii, le numără de la înţelepciune și 
coboară spre sfîrşit pînă la frica dumnezeiască a Du- 
hului. Deci zice : «Duhul înţelepciunii, duhul înţelegerii, 
duhul sfatului, duhul puterii, duhul cunoștinței, duhul 
evlaviei și duhul temerii de Dumnezeu» (Isaia XI, 2). 
Noi însă trebuie să începem de la temerea care curățeş- 
te, adică de la frica de chinuri, ca prin aceasta, depărtîn- 
du-ne mai întîi de rău și curățindu-ne prin pocăință de 
petele păcatului, să ajungem la frica duhului cea curată, 
mergînd pe calea ce duce la ea și odihnindu-ne în ea 
de toată lucrarea virtuții. 

89. Cel ce a început de la frica de osîndă și înain- 
tează la curăția inimii prin lacrimile pocăinţei, se um- 
ple mai întîi de înţelepciune, deoarece temerea este în- 
ceputul ei, după cuvîntul Scripturii (Prov. I, 7) ; apoi de 
înțelegere, după aceea de sfat, prin care îmbrățișează cu 
bun sfat cele de folos. Înaintînd pînă aci prin lucrarea 
poruncilor, se înalță la cunoștința lucrurilor și primește 
ştirea adevărată despre lucrurile dumnezeiești şi ome- 
nești. După aceea, făcîndu-se întreg locaș al evlaviei, se 
desăvîrșește urcîndu-se în cetățuia de pe virf a iubirii. 
Și îndată îl primește temerea curată a duhului spre a 
păzi vistieria Împărăției cerurilor sălășluită în sine **. 
Această temere fiind foarte mîntuitoare, face pe cel ce 


adîncurilor sale în legătură cu adiîncurile lui Dumnezeu, de care depinde 
adîncimea sa și din care se hrănește. 

474. De aceea s-a spus că cel ce se nevoieşte, înălțat pînă la dra- 
gostea de Dumnezeu, se odihneşte în frica de E]. E frica de a nu pierde 
dragostea de Dumnezeu şi a lui Dumnezeu. 

s-a înălţat la locul dragostei, să fie plin de cutremur și 
să susțină lupta, de teamă să nu cadă de la o asemenea 
înălțime a dragostei lui Dumnezeu și să fie aruncat ia- 
răși în temerea înfricoșătoare de chinuri “5. 

90. Altfel citesc Scripturile cei începători în viaţa 
de evlavie, altfel cei ce au înaintat pînă la mijloc și alt- 
fel cei ce au alergat pînă la desăvîrşire. Celor dintii 
citirea le este pîinea de la masa lui Dumnezeu, care sus- 
ține inimile lor în sfințitele nevoinţe ale virtuţii și le dă 
vigoarea tăriei pentru lupta cu duhurile care pricinu- 
iesc patimile, și-i face luptători viteji împotriva draci- 
lor, ca să poată zice : «Gătit-ai înaintea mea masă împo- 
triva celor ce mă necăjesc pe mine» (Ps. XXII, 5). Ce- 
lor de-al doilea, le este vin din potirul dumnezeiesc, în- 
veselind inimile lor și scoțîndu-i din ei înşişi prin pute- 
rea înţelesurilor și ridicîndu-le mintea de la litera care-i 
omoară, ca să cerceteze adîncurile duhului ei și să le fie 
întreagă născătoare și descoperitoare de înţelesuri, în- 
cît să poată spune și aceștia, cu drept cuvînt : «Paharul 
Tău mă îmbată cu tăria lui» (Ps. XXII, 5). Iar celor din 
urmă, le este untdelemn al Duhului dumnezeiesc, în- 
frăgezindu-le sufletul, îmblînzindu-l și smerindu-l prin 
covîrşirea iluminărilor dumnezeiești și ridicîndu-l mai 
presus de slăbiciunea trupului, ca să poată striga şi ei, 
bucurîndu-se : «Vărsat-ai untdelemn peste capul meu 
şi mila Ta mă va urma în toate zilele vieţii mele» 
(Ps. XXII, 5, 6). 

91. Cîtă vreme tindem spre Dumnezeu cu 
stăruință, prin iubirea de înțelepciune cu fapta, întru 
sudoarea feţii, micșorîind patimile trupului, Domnul 
mănîncă cu noi la masa darurilor Sale pîinea cea spre 
ființă, câștigată din plugăria virtuţilor, care sprijinește 
inimile oamenilor. Dar cînd prin nepătimire se sfințește 


475. Toate virtuțile încep de la frica de chinuri și sfirșesc la frica 
curată, care păzeşte virtuțile dobîndite şi cu deosebire dragostea. 

în noi numele Său și El împărăţeşte în toate puterile 
sufletului nostru, împăcînd cele răzvrătite, și supunînd 
ceea ce e rău, gîndului bun, și voia Lui se face și pe pă- 
mînt ca în cer, atunci bea cu noi întru împărăţia Sa ve- 
nită la noi, băutura nouă, mai presus de cuvînt, a 
înțelepciunii Cuvîntului, amestecată cu umilința și 
cunoștința unor taine mari“. Iar ajungînd noi la 
împărtășirea de Duhul Sfînt şi schimbîndu-ne cu schim- 
barea cea bună întru înnoirea minții noastre, atunci El, 
Dumnezeu fiind, va fi cu noi ca și cu niște dumnezei, ca 
unul ce Și-a făcut trupul nemuritor *”. 

92. Cînd apa neînfrînată a gîndurilor pătimașe ale 
minţii va fi stăvilită de venirea Sfîntului Duh și sără- 
tura cugetărilor necuviincioase și adîncul prăpăstios al 
amintirilor va fi astupat prin înfrînarea și gindul mor- 
ţii, Duhul dumnezeiesc al pocăinţei va sufla și se vor 
cobori apele umilinței cu care Dumnezeu și Stăpinul, 
vărsîndu-le în vasul de spălat al pocăinţei, va spăla pi- 
cioarele noastre cele cunoscute cu mintea şi le va face 
vrednice să calce în curtea Împărăției Sale. 

93. Cuvîntul lui Dumnezeu, făcîndu-se trup şi dînd 
subzistență firii noastre în Sine și aflîndu-se om desă- 
vîrşit, afară de păcat, a îndumnezeit-o, zidind-o pe aceas- 
ta din nou, ca Dumnezeu desăvirșit. Și fiind Raţiune a 
primei Minţi și Dumnezeu, s-a unit cu partea raţională 
a firii omenești, dîndu-i aripi ca să zboare la înălțime 

476. Cunoştinţa tainelor mari, mai presus de cuvînt, ale Cuviîntului 
cel personal şi iubitor, mai bine zis infinit iubitor, e ca o băutură care 
„îmbată de entuziasm și de bucurie, producînd o adevărată uitare de sine, 
dar în același timp o uimire care-l face pe om să nu se confunde cu 
Dumnezeu, pentru că în uimire trăiește ceea ce nu este al lui. În tot 
urcușul duhovnicesc Dumnezeu urcă cu noi. 

477. Dacă nu Şi-ar fi făcut trupul nemuritor, n-ar mai fi cu noi și 
ca om, deci apropiat de noi. În acest caz n-ar mai fi decit Dumnezeu, 
departe de noi. Deci n-am mai fi nici noi aproape de El ca Dumnezeu și 
om. În acest caz n-am putea să ne folosim deplin de El pentru îndum- 
nezeirea noastră, n-am putea să intrăm în legătură cu infinitul iubirii 
dumnezeiești revărsat în indefinitul naturii noastre omenești, asumată de 
Fiul lui Dumnezeu. 

şi să cugete și să gîndească la cele dumnezeiești “8. Dar 
fiind şi foc, a întărit puternic cu focul ființial și dumne- 
zeiesc iuțimea firii omenești, împotriva patimilor și a 
dracilor “*, În sfîrșit, fiind ţinta dorinţei întregii firi ra- 
ționale şi odihna poftei ei, a lărgit partea poftitoare a 
firii noastre, ca să se poată împărtăşi de bunătăţile vie- 
ţii veșnice cu dragoste plină de simţire. Şi așa, înnoind 
omul întreg în Sine, l-a făcut din vechi nou, ca să nu mai 
poarte în starea reînnoită nici un motiv de învinovăţire 
a Cuvîntului ziditor **%. 


94. Liturghisind Cuvîntul în Sine rezidirea noas- 
tră, s-a jertfit El însuși pe Sine pentru noi prin cruce 
și moarte și dă pururea trupul Său neprihănit să fie 
jertfit şi ni-L îmbie în fiecare zi spre hrană susținătoare 
de suflet. Astfel, mîncînd trupul și bînd sîngele prea- 
cinstit al Său, putem să ajungem, întru simțirea sufle- 
tului, prin împărtășşire, mai buni decît sîntem. Ameste- 
cați cu acestea, sîntem prefăcuţi din ceea ce e mai mic 
în ceea ce e mai mare și uniţi în chip îndoit cu Cuvîntul 
îndoit, adică prin trup și suflet raţional, cu Dumnezeu 
cel întrupat și de-o ființă cu noi după trup, ca să nu 
mai fim ai noștri, ci ai Celui ce ne-a unit pe noi cu Sine, 


prin masa nemuritoare, şi ne-a făcut să fim prin lucrare 


ceea ce este EI prin fire **. 


478. Raţiunii omeneşti i se deschid prin faptul că e personalizată 
în Rațiunea ipostatică dumnezeiască, înălțimile nesfirșite ale vieţii lui 
Dumnezeu și înțelesurile adincite în Dumnezeu ale tuturor lucrurilor 
create și susținute de EI și în EL. 

479. Dumnezeu e foc fiinţial, adică foc prin fiinţă, foc al bucuriei 
și al entuziasmului vieții și iubirii plenare prin el însuși. La El focul nu 
e ca la noi numai o lucrare a ființei, susținută de Creatorul acestei 
fiinţe. Cu focul Lui susţine aprinderea iuțimii noastre împotriva patimilor. 

480. În Fiul lui Dumnezeu întrupat nu e numai ceea ce corespunde 
raţiunii noastre, ca să o readucă pe aceasta, prin întrupare, la dreapta 
ei folosire, ci și ceea ce corespunde mîniei și poftei firii omeneşti. De 
aceea El a readus și mînia firii noastre la dreapta ei folosire împotriva 
păcatului și a readus și pofta noastră la poftirea a ceea ce merită să fie 
pofttit fi a lărgit și a adincit această poftă ca să poată dori şi să se 
poată destăta de iniinitatea vieţii şi iubirii dumnezeieşti. 

481. Baza liturghiei ce o săvirșește Hristos cu noi este liturghia 
cea săvirşită cu firea Sa omenească în Sine, jertfind-o și oferind-o lui 

95. Drept aceea, dacă ne vom apropia să mîncăm 
din pîinea aceasta și să bem din potirul acesta prin cele 
două puteri ale firii, după ce ne-am făcut cercaţi întru 
ostenelile virtuţilor și ne-am curăţit prin lacrimi, Cu- 
vântul îndoit se amestecă cu noi întreg, întru blîndeţe, 
prefăcîndu-ne în ai Săi, ca unul ce e întrupat și de-o 
ființă cu noi, după omenitate ; și îndumnezeindu-ne în- 
tregi prin rațiunea cunoștinței “?, și făcîndu-ne ai Săi, 
ca pe unii ajunşi de un chip cu Sine și fraţi cu EI, Care e 
Dumnezeu şi de-o ființă cu Tatăl. Dar dacă se apropie 
de noi, aflîndu-ne amestecați cu conținutul patimilor și 
pătaţi de întinăciunea păcatului, ne arde şi ne topește 
întregi cu focul care mistuie în chip firesc păcatul și 
taie viața noastră nu cu voia bunătăţii Sale, ci silit de 
disprețul nesimțirii noastre. 

96. Domnul, apropiindu-se în chip nevăzut, călăto- 
rește împreună cu toți cei ce-au început să umble pe ca- 
lea poruncilor Sale prin iubirea de înţelepciune cea lu- 
crătoare, ajutîindu-le ca unora ce au cugetul nedesăvîr- 
șit, iar sufletul le șovăie în cele ale virtuţii. Iar cât pri- 
vește pe cei ai căror ochi sufletești sînt ţinuţi încă de 
nu văd sporirea lor, pentru că nu văd că Domnul călă- 
torește cu ei și lucrează împreună cu ei să se izbăvească 
de patimi, și le întinde o mînă de ajutor spre dobîndirea 
a toată virtutea, dar înaintează în nevoinţele evlaviei și 
ajung prin smerenie la nepătimire, Cuvîntul nu voiește 
ca ei să se oprească aci, slăbiţi de ostenelile virtuţilor, ci 
să meargă mai departe și să urce la contemplaţie. De 
aceea, hrănindu-i cu măsură, cu pîinea lacrimilor, îi 
binecuvintează cu lumina umilinței și le deschide min- 


Dumnezeu-Tatăl și ducînd-o prin aceasta la înviere și unind-o cu Dum- 
nezeu cel infinit. Prin împărtășirea de trupul și sîngele Lui, El ni se face 
subiectul nostru, precum este al trupului și sîngelui Său, deschizindu-ne 
și pe noi infinităţii lui Dumnezeu. 

482. Îndumnezeirea are loc prin faptul că raţiunea noastră înălțată 
cunoaşte adîncurile nesfîrșite ale dumnezeirii, prin ceea ce acele adinculi 
devin proprii firii noastre, întrucit firea noastră a devenit a lui Hristos. 

tea ca să înțeleagă adincul Scripturilor dumnezeieşti și 
prin aceasta să cunoască firile şi raţiunile lucrurilor. 
Apoi se retrage îndată de la ei, ca ei să se ridice și să 
caute cu și mai multă sîrguință să afle care este cunoș- 
tinţa lucrurilor și înălțarea ce le vine din ea. Și căutînd-o 
ei aceasta cu sîrguințţă, se ridică la o slujire mai înaltă 
a Cuvîntului “* și vestesc tuturor învierea Cuvîntului, 
pe care au cunoscut-o prin lucrare şi contemplaţie. 

97. Cu dreptate osîndește Cuvîntul zăbava celor ce 
întîrzie multă vreme în ostenelile deprinderii făptuitoare 
şi nu vor să se strămute de la ea și să urce la treapta 
mai înaltă a vederii, zicîndu-le : «O, voi nepricepuților 
și zăbavnici cu inima a crede» (Luca XXIV, 25) în Cu- 
vîntul, Care poate să descopere contemplaţia naturală 
celor ce umblă cu duhul în adîncurile Duhului *4. Căci 
a nu voii să treci de la nevoinţele începătoare la cele 
mai desăvîrșite și de la trupul literii dumnezeieștii Scrip- 
turi, la înţelesul Cuviîntului *5, e semnul unui suflet le- 
neș și care n-a gustat Cuvîntul dumnezeiesc, ci cugetă 
lucru mare despre sporirea sa. Acestui suflet nu i se 
va spune numai, ca unuia ce-și poartă stinsă candela 
sa ; «Du-te si cumpără untdelemn de la cei ce vînd» 
(Matei XXV, 9), ci i se va şi închide ușa de la cămara de 
nuntă, zicîndu-i-se : «Du-te, nu ştiu de unde ești» (Ma- 
tei XXV, 12). 

98. Cînd Cuvîntul lui Dumnezeu vine la sufletul 
căzut, ca în cetatea Betaniei, ca să învie mintea lui 

483. Slujirea mai înaltă a Cuvîntului e propovăduirea Cuvîntului 
la sfîrşitul întregului urcuș cu Cuvintul și în Cuvintul întrupat. Astfel 
slujirea mai înaltă a Cuvintului e în același timp slujirea mai înaltă a 
cuvîntului despre Cuvîntul. Din intimitatea cu Cuvintul ca Persoană a 
celor ce-au urcat cu EI le vin lor și cuvintele Lui și cuvintele despre El. 

484. E contemplația raţiunilor din natură, care se face cu ajutorul 
Sfîntului Duh şi deschide orizontul luminos şi nesfîrşit al Duhului prin 
aceste raţiuni. 

485. Înţelesul cuvîntului din Scriptură e totodată înțelesul Cuvîn- 
tului dumnezeiesc personal, Care împărtășește cuvîntul Scripturii. Cel ce 


înţelege cuvîntul Scripturii se pune în dialog cu Cuvintul Dumnezeiesc 
ca persoană. 

omorîtă de păcat și îngropată sub stricăciunea patimi- 
lor, atunci înțelepciunea și dreptatea, scufundate în în- 
tristare de moartea minţii, vin plingînd înaintea Lui și 
zic : «Dacă erai aici la noi, păzind și supraveghind, fra- 
tele nostru nu ar fi murit» (loan XI, 21), adică n-ar fi 
murit fratele nostru mintea, din pricina păcatelor. Apoi 
dreptatea se grăbește să hrănească Cuvîntul cu multă 
grijă şi cu lucrarea poruncilor, și întinde masa felurită 
și bogată a grelei pătimiri. Iar înţelepciunea, nesocotind 
toate celelalte griji și greaua pătimire ostenitoare, și-a 
ales lucrarea minţii și voiește să șadă să asculte mișcă- 
rile cuvîntului cunoscute cu mintea şi înțelesurile lui 
descoperite prin contemplaţie *%. De aceea, pe cea din- 
tii Cuvîntul o primeşte să se nevoiască pentru a-l hrăni 
la masa iubirii de înțelepciune lucrătoare și felurită, dar 
o mustră totdeauna că se îngrijește de multe chipuri ale 
grelei pătimiri şi se îndeletnicește cu ceea ce la puţine 
foloseşte ; și îi spune că un lucru e de trebuință să fie 
căutat pentru slujirea Cuviîntului : să supună ceea ce e 
rău, gindului bun și să prefacă cugetul pămîntese al 
trupului în cuget duhovnicesc, prin sudorile virtuții. Pe 
cealaltă o laudă și și-o apropie în chip firesc, ca pe una 
ce și-a ales partea cea bună a cunoștinței Duhului, prin 
care, zburind deasupra lucrurilor omeneşti, pătrunde 
la adîncurile lui Dumnezeu (1 Cor. II, 10) şi scoate de 
acolo mărgăritarul Cuvîntului şi privește vistieriile as- 
cunse ale Duhului, fapt din care i se naște o bucurie ne- 
grăită, care nu se va lua de la dînsa *. 

99. Mintea omorită de patimi și înviată de venirea 
Cuvântului lui Dumnezeu, Care ridică piatra învirtoşă- 


486. Mintea în grecește e de genul masculin (v05s). PEN 

487. Este foarte interesantă această asemănare a Martei- zu treapta 
întîi a ostenelilor pentru virtute și a Mariei cu treapta a doua a con- 
templaţiei raţiunilor dumnezeiești ale lucrurilor. _Măita se osteneşte lu- 
crînd sau săvirșind fapte, iar Maria se adipceşte prin transparenţa celor 
văzute în adîncurile celor nevăzute, Bristos” vrea ca sufletul să treacă 


mai repede la treapta aceasta. > 


pa e 

rii, e dezlegată de legăturile păcatului de către slujitorii 
Cuvîntului, adică de frica muncilor şi de ostenelile vir- 
tuţii. Și bucurîndu-se de lumina vieţii viitoare, e elibe- 
rată spre nepătimire. După aceea, șezind pe scaunul 
simţirilor și liturghisind întru curăție taina vederii (con- 
templării), stă la masă cu Cuvîntul ; și urcîndu-se îm- 
preună cu El de pe pămînt la ceruri, împărățește cu 
Hristos în Împărăţia lui Dumnezeu și Tatăl, odihnindu-se 
de toate dorinţele sale. 

100. Fiecăruia dintre cei ce s-au nevoit cu sîrgu- 
ință și după lege şi au înaintat spre mijloc și s-au desă- 
vîrşit pînă la măsura vîrstei plinătății lui Hristos (Efe- 
seni IV, 13), i se face vădită și arătată, din încredinţa- 
rea și lucrarea Duhului, restabilirea de care va avea 
parte după dezlegarea de trup “*. Iar bucuria pe care o 
simte îi face cunoscută fericirea veşnică din lumina ne- 
trecătoare de la sfîrșit. Dar încă de aici inimile celor ce 
se nevoiesc după lege sînt cuprinse de o bucurie fără de 
sfîrșit și de veselia Duhului Sfînt, care, după cuvîntul 
Domnului, nu se va lua de la dînșii (loan XI, 22). Deci 
cel ce s-a învrednicit încă de aici de sălășluirea Mîngiie- 
torului și s-a bucurat de roadele Lui prin lucrarea vir- 
tuților și s-a îmbogăţit de darurile Lui dumnezeiești, 
fiind plin de bucurie şi de toată dragostea, adică izbăvit 
de toată frica, se va dezlega întru bucurie de legăturile 
trupului și se va despărți cu veselie de cele văzute, de 
care s-a desfăcut de mai înainte, cînd se folosea de sim- 
țuri. El se va odihni într-o bucurie de negrăit în lumină, 
acolo unde e locuinţa tuturor celor ce se veselesc, chiar 
dacă trupul suferă adeseori dureri din pricina desfacerii 
şi a tăierii Unirii, pătimind asemenea femeilor ce nasc. 


488. Abia în starea de înviere, omul e restabilit acolo unde ar fi 
trebuit să ajungă dacă n-ar fi căzut. 

Suta a treia a capetelor despre cunoștință, 
despre iubire și despre desăvirșirea vieţii, ale aceluiaşi 


1. Dumnezeu este minte nepătimitoare, mai pre- 
sus de toată mintea și de toată nepătimirea ; lumină și 
izvor al luminii celei bune ; înţelepciune, Cuvînt și cu- 
noștinţă și dătător de înţelepciune, de cuvînt și de cu- 
noştință. Drept aceea, în cei cărora li s-au dat acestea, 
pe temeiul curățţiei, și în care sînt văzute îmbelșugat, se 
păzeşte neștirbit şi chipul Lui. De aceea aceștia sînt fiii 
lui Dumnezeu, călăuziți de Duhul Sfînt, după cum s-a 
spus : «Cîţi sînt călăuziți de Duhul Sfînt, aceia sînt ai 
lui Dumnezeu» (Rom. VIII, 14). 

2. Toţi câţi s-au făcut pe ei, prin ostenelile nevoin- 
ței, curaţi de întinăciunea trupului şi a duhului, au 
ajuns vase ale firii nemuritoare, prin darurile Duhului. 
Iar cei ajunși la această stare sînt plini de lumina cea 
bună. Aceasta umplîndu-le inima de liniște și pace, scot 
din ea cuvinte bune, și înțelepciunea lui Dumnezeu iz- 
vorăște de pe buzele lor, întru cunoștința lucrurilor 
dumnezeiești și omenești, și cuvîntul lor tîlcuiește netul- 
burat adîncurile Duhului. Împotriva acestora nu este 
lege, odată ce s-au unit cu Dumnezeu și s-au schimbat 
cu schimbarea cea bună. 

3. Cel ce tinde spre Dumnezeu stăruitor și cu sîr- 
guință plină de rîvnă se face pecete a chipului Aceluia, 
prin virtuțile sufletului și ale trupului. Căci el se odih- 
neşte în Dumnezeu și Dumnezeu în el prin răsfrîngere. 
Astfel el este și arată ca un chip al fericirii dumnezeiești 
întru bogăţia darurilor Duhului și e dumnezeu prin lu- 
crare, iar Dumnezeu este împlinitorul desăvirșirii lui. 

4. Nu e îngăduit cuiva să spună, stăpinit de ne- 
știință, că omul este după chipul lui Dumnezeu în te- 
meiul alcătuirii sale trupești, ci în temeiul firii înţele- 
gătoare a minţii, care nu e hotărnicită de trupul care 

trage în jos. Căci precum firea dumnezeiască, fiind în 
afară de toată zidirea și grosimea, nu e hotărnicită, ci e 
fără hotar, netrupească, mai presus de toată fiinţa și 
cuvîntul, fără calitate, de neatins, fără cantitate, nevă- 
zută, nemuritoare, necuprinsă, neputînd fi cuprinsă nici- 
decum de noi, așa și firea înțelegătoare dată nouă de 
EI, fiind nehotărnicită și în afară de toată grosimea, este 
netrupească, nevăzută, neatinsă, necuprinsă și e chip al 
slavei nemuritoare şi veșnice a Lui *%,. 

5. Dumnezeu fiind Mintea primă, ca Împărat al tu- 
turor, are în Sine pe Cuvîntul de-o fiinţă şi împreună 
veşnic cu Duhul. El nu este niciodată în afară de Cuvin- 
tul şi de Duhul, datorită neîmpărțirii firii. Dar nu se 
confundă cu aceștia, datorită neamestecării ipostasuri- 
lor. De aceea, născînd în chip firesc pe Cuvîntul cel din 
ființa Lui, nu se desparte de Acela, nefiind tăiat întru 
Sine. lar Cuvîntul cel împreună-veșnic are dinainte de 
veci pe Duhul cel de-o ființă cu EI şi purces mai înainte 
de veci din Tatăl, Care nu se taie de la Cel ce L-a purces. 
Căci toţi trei au o singură fire netăiată, chiar dacă prin 
deosebirea ipostasurilor ea se împarte în persoane și e 
slăvită treimic: ca Tată, Fiu şi Duh Sfînt. Niciodată 
aceștia, fiind o unică fire și un unic Dumnezeu, nu se 
despart de fiinţa şi firea cea împreună-veșnică. Deci pri- 
veşte pe omul zidit de firea cea în trei ipostasuri și unică, 
drept chip al ei *%, după partea înţelegătoare, nu după 
cea care se vede, după ceea ce e nemuritor şi rămîne 
pururea la fel, nu după ceea ce e muritor şi se desface. 


489. Omul este, în spiritul lui sau în sinea lui, cu neputinţă de 
definit și cu neputinţă de cuprins. Dar indefinitul lui are în acelaşi timp 
sentimentul unei limitări în putere. El nu e infinit, ci e însetat de infinit 
şi în legătură cu infinitul dumnezeiesc. 

490. Omul e chip al lui Dumnezeu şi prin faptul că nu există ca 
o unică persoană, ci totdeauna legat în mod nedespărțit de celelalte. 
Numai în condiţia aceasta își descopere indetfinitul său mereu deschis ca 
un. indefinit al iubirii, ca un indefinit al vieţii și al mişcării. 

6. Dumnezeu, fiind Minte și mai presus de făptu- 
rile zidite de EI întru înţelepciune și născînd fără curge- 
re pe Cuvîntul spre dăinuirea lor și trimițind, cum s-a 
scris, pe Duhul Sfînt spre puterea lor, este atît în afară 
cât și în lăuntrul tuturor **. 'Tot așa și omul cel părtaș de 
firea dumnezeiască, fiind chip al Lui după partea înțe- 
legătoare, adică după sufletul mintal, netrupesc și ne- 
muritor, și avînd prin fire mintea care naște raţiunea 
din fiinţa sa, iar prin acestea susținîndu-se toată pute- 
rea trupului, este și în afară și în lăuntrul celor materiale 
și văzute. Și precum Cel ce l-a zidit pe el este nedespăr- 
țit de ipostasurile sale, adică de Cuvîntul şi de Duhul, la 
fel şi omul este netăiat cu sufletul de minte și de cuvînt 
(rațiune), fiind o singură fire şi ființă, nehotărnicită de 
trup *?. 

7. Precum Dumnezeu e închinat în trei ipostasuri : 
în Tatăl, în Fiul și în Duhul Sfînt, așa și chipul zidit de 
EI, adică omul, e văzut în trei părți : în suflet, în minte 


491. Cuvîntul lui Dumnezeu e baza chipurilor subzistente ale crea- 
turilor, deci în El subzistă acestea. Duhul Sfînt e baza puterii lor de 
activare a ceea ce e cuprins virtual în chipuri, în esenţele lor. El pune 
și ţine în mișcare iubitoare spre Dumnezeu şi spre semeni indefinitul lor. 
Dar activarea acestei puteri e și o chestiune de conştiinţă mai clară şi 
de voință mai accentuată a omului. Duhul Sfînt este însă factorul prin- 
cipal necesar de adincire și îndrumare a subiectivității umane în direcţia 
spre Dumnezeu și spre celelalte persoane umane. Se poate spune deci 
că Cuvîntul e baza existenţei şi constituţiei creaturilor, iar Duhul facto- 
rul care întărește caracterul lor de subiecte și lucrarea lor în relaţiile 
cu Subiectul dumnezeiesc și cu subiectele umane. Ca atare Duhul Sfînt 
întăreşte şi adînceşte subiectivitatea umană. Fiul lui Dumnezeu ia chip 
de om, pentru a întări acest chip în indefinitul lui subiectiv, pentru că 
EI l-a creat şi îl susține; Duhul nu ia chip de om, pentru că nu a creat 
acest chip; dar îl actualizează prin lucrarea susținută subiectiv în acest 
chip și prin aceasta îl restabilește în mod practic şi activ. Cuvîntul lui 
Dumnezeu nu susține numai cugetarea logică a noastră, spre deosebire 
de Duhul, Care ar susține simţirea omului. Amîndoi au o eficienţă onto- 
logică. Dar Cuvîntul, fiind modelul chipurilor, e cugetat mai uşor, pe cînd 
Duhul, fiind factorul care actualizează și întărește puterile creaţiei, e 
mai mult trăit de oameni în această actualizare și întărire a puterilor lor. 

492. Tatăl e asemănat cînd cu mintea, cînd cu sufletul. În cazul 
dinții Fiul e asemănat cu raţiunea sau cu cuvîntul; în cazul al doilea, 
cu mintea. În cazul din urmă, Duhul e asemănat cu duhul omului. Dar 
mai degrabă Tatăl e considerat ultima bază subzistentă a ipostasurilor 
Fiului şi Duhului, El are mai mult un înţeles de bază ontologică. 


20 — Filocalia 

și în cuvînt, dar ca cel ce se închină lui Dumnezeu, Care 
a făcut toate din cele ce nu sînţ. Deci cele ce sînt împre- 
ună-veșnice și de-o ființă cu Dumnezeu (Tatăl) după fi- 
re, acelea sînt de-o fire și de-o fiinţă și cu chipul Lui *%. 
Din acestea se vede în noi chipul și prin ele sîntem icoa- 
na lui Dumnezeu, deşi sînt amestecate cu lutul **. 

8. Altceva este chipul lui Dumnezeu și altceva ce- 
le văzute pe lîngă chip. Chipul lui Dumnezeu e sufle- 
tul înţelegător, mintea şi raţiunea, firea cea una și ne- 
împărțită. Iar cele văzute pe lîngă chip sînt puterea stă- 
pînitoare, puterea împărătească și libertatea. Tot așa 
alta e slava minții şi altceva este demnitatea ei ; și alt- 
ceva e chipul lui Dumnezeu și altceva asemănarea. Sla- 
va minţii e tinderea și mișcarea ei neîncetată spre cele 
de sus, agerimea, curăţia, înțelegerea, înțelepciunea, ne- 
murirea. Demnitatea este puterea rațională, împărăteas- 
că, stăpînitoare și libertatea. Chipul lui Dumnezeu care 
stă în suflet, minte și rațiune, este subzistența de sine, 
deoființimea, neîmpărțirea și nedespărţirea sufletului. 
Căci mintea şi raţiunea sînt ale sufletului netrupesc, ne- 
muritor, dumnezeiesc și înțelegător. Toate acestea sînt 
de-o ființă şi împreună-veșnice, neputînd fi tăiate sau 
despărțite întreolaltă. Iar asemănarea este dreptatea, 
adevărul, mila și iubirea de oameni. Deci în cei ce se 
lucrează și se păstrează acestea, se vede limpede și 
chipul și asemănarea. Aceștia se mișcă după fire, dar 
după demnitate sînt mai presus de toate celelalte *%. 

9. Sufletul rațional se împarte, cum s-a spus, în 
trei, dar se vede în două. Căci o latură a lui e rațională, 
iar alta pătimitoare. Latura raţională a lui, fiind după 


493. Adică așa cum Cuvîntul și Duhul sînt de-o ființă cu Tatăl, așa 
şi raţiunea și duhui omului sînt de o ființă cu sufletul. În plus se afirmă 
aci oarecare părtășie a omului la Dumnezeu. 

494. Din Despre suflet, cap. 21; Ed. J. Darrouzes, p. 84. 

495. Ibidem, cap. 22—23, p. 84—86. 

cihpul Ziditorului, nu opate fi ţinută, văzută și hotărni- 
cită de simţuri, fiind în afara şi în lăuntrul lor. Prin ea 
sufletul este în comunicare cu puterile înţelegătoare și 
dumnezeiești și tinde prin fire spre Dumnezeu, ca spre 
modelul său prin sfințita cunoștință a lucrurilor și se 
ridică la împărtășirea de firea dumnezeiască. Iar latura 
pătimitoare a sufletului se amestecă cu simţurile, fiind 
supusă patimilor și plăcerilor. Prin ea este în comuniune 
cu firea supusă simțurilor, care se hrănește și crește, se 
împărtășește de aer, de răceală, de căldură și de mîn- 
care spre dăinuire, viaţă, creștere și sănătate. De aceea, 
schimbîndu-se împreună cu acestea, e cucerită uneori de 
pofte neraţionale, abătîndu-se de la mișcarea cea după 
fire, alteori se înfurie și e dusă de miînia nerațională, ca- 
re-l face pe om să nu mănînce, să nu bea, să se supere 
și iarăși să se bucure, îndulcindu-se de desfătări și în- 
tristîndu-se de necazuri. Pe drept cuvînt, latura aceasta 
a sufletului se numeşte pătimitoare, fiind pusă la încer- 
care de patimi. Deci «cînd muritorul acesta va fi înghiţit 
de viaţa» (1 Cor. XV, 54) Cuvîntului *%, biruind cel mai 
bun, atunci și viața lui lisus se va arăta în trupul nos- 
tru muritor, așezînd în noi moartea de viață făcătoare a 
nepătimirii şi dăruindu-ne nestricăciunea nemuririi în- 
tru dorirea Duhului. 


10. Precum Ziditorul tuturor a avut în Sine, îna- 
inte de a face toate din cele ce nu sînt, cunoștința, firile 
și rațiunile tuturor lucrurilor, ca un Împărat al veacuri- 
lor și ca un mai înainte știutor, așa a făcut şi pe omul 
plăsmuit după chipul Său ca împărat al zidirii, să aibă 
raţiunile, firile și cunoştinţa tuturor lucrurilor în sine. 
Calitatea uscată şi rece a cărnii o are din pămînt prin 
plăsmuirea ei, căldura sîngelui și starea lui lichidă o are 
din aer şi din foc. Iar starea lichidă şi răcoroasă a sucuri- 


496. Va birui partea raţională din noi, îmbibată de Rațiunea per- 
sonală dumnezeiască. Va birui nepătimirea nesupusă stricăciunii. 

lor o are din apă. De la plante are puterea de creştere, 
iar de la toate cele vii are puterea hrănitoare. De la dobi- 
toacele necuvîntătoare, are latura pătimitoare. De la în- 
seri, mintea şi rațiunea. De la Dumnezeu are suflarea 
nematerială, sufletul netrupesc şi nemuritor, văzut în 
minte, în rațiune și în puterea Duhului Sfînt spre a fi 
şi a vieţui *”. 

11. Sîntem după asemănarea lui Dumnezeu, Ce- 
lui ce ne-a făcut după chipul și asemănarea Sa : din vir- 
tute și înţelepciune. Căci virtutea Lui a descoperit ceru- 
rile și de înțelepciunea Lui e plin pămîntul. «Iar virtu- 
tea Ta, Dumnezeule, dreptatea, sfinţenia și adevărul 
Tău sînt în jurul Tău» (Ps. LXXXVIII, 9). Sau iarăși: 
“Drept și sfînt este Domnul» (Ps. X, 8). Ne-a făcut din 
dreptate și bunătate, căci «bun şi drept este Domnul» 
(Ps. XXIV, 8). Ne-a făcut din cuvîntul înţelepciunii şi 
din cuvîntul cunoștinței. Căci în El sînt acestea, și înţe- 
lepciune și cuvînt se numește. Ne-a făcut din sfințenie 
şi desăviîrşire, cum El însuși zice : «Fiţi desăvirșiţi, pre- 
cum și Tatăl vostru cel din ceruri desăvirşit este» (Ma- 
tei V, 48); sau: «Fiţi sfinţi, căci Eu sfînt sînt» (Lev. 
XI, 44). Ne-a făcut din smerenie şi blîndeţe : «Învăţaţi 
de la Mine, zice, că sînt blînd și smerit cu inima și veți 
avea odihnă sufletelor voastre» (Matei XI, 29). 

12. Mintea noastră, fiind chip al lui Dumnezeu, are 
ce-i al său întru sine, cînd rămîne întru ale sale și nu se 
mișcă departe de vrednicia și de firea sa. De aceea iu- 
bește să petreacă în cele din jurul lui Dumnezeu și cau- 
tă să se unească cu EI, de la Care-și are începutul şi prin 
Care se mișcă și spre Care aleargă, prin însușirile fi- 
rești şi doreşte să-l urmeze în simplitate și iubirea de 
oameni. Din aceeași pricină, născînd şi ea cuvîntul, re- 
zidește ca alte ceruri sufletele oamenilor de acelaş neam 

497. Din Despre suflet, cap. 18—19, Ibidem, p. 81—82. 

cu sine și le face tari prin răbdare și prin virtuțile cu 
fapta. De asemenea le face vii prin duhul gurii sale, dîn- 
du-le putere împotriva patimilor stricăcioase. Şi așa se 
vădește și ea ziditoare a lumii înţelegătoare, imitînd pe 
Dumnezeu Ziditorul lumii mari *. De aceea aude lim- 
pede de sus : «Cel ce face vrednic din nevrednic este ca 
gura Mea» (lov XIV, 4) *. 

13. Cel ce stăruie în mișcările cele după fire ale 
minţii şi în vrednicia cuvîntului, se păzește curat de 
cele materiale și se împodobeşte cu blîndețe, smerită cu- 
getare, dragoste și milă și se umple de strălucirea ilumi- 
nărilor Duhului Sfînt. lar căutînd la vederile înalte, 
ajunge la cunoştinţa tainelor ascunse ale lui Dumnezeu 
şi prin cuvînt de înțelepciune le împărtășește cu bună- 
tate celor ce pot să audă. În felul acesta nu numai că-și 
înmulțește talantul său, ci împărtășește și celor apro- 
piaţi bucuria de el. 

14. Cel ce ușurează înfăptuirea unității doimii și 
eliberează noblețea sa, de doime, a aflat petrecerea cea 
bună între duhurile netrupești, făcîndu-se şi el duh min- 
tal, deşi se vede petrecînd cu trupul între ceilalți oa- 
meni 5%, 

498. Omul este un creator în ordinea cunoscută prin gindire, dar 
nu mai puţin reală decît cea cunoscută cu simţurile. El este creator prin 
cuvînt ca expresie a iubirii sale. El recrează sufletele semenilor săi, le 
insuflă viaţă, le dă putere să se reţină de la rău, adică de la înaintarea 
spre nimic, să se dezvolte în bine sau în existenţă. Dar aceasta o poate 
face numai în conlucrare cu Duhul dumnezeiesc şi conducînd sufletele 
spre Dumnezeu, izvorul vieţii. 

499. Duhul legat de cuvintul omului, adresat semenilor săi, îi face 
de fapt vii pe aceştia. Iar viaţa aceasta e tărie împotriva patimilor egoiste, 
împotriva robiei şi slăbiciunii lor și e relaţie cu Persoana lui Hristos şi 
a semenilor, relaţie întru care este viaţă. E o căldură care ne este comu- 
nicată prin cuvîntul de atenţie şi de îmbărbătare al semenilor noștri. 
Chiar în acest cuvînt se activează comuniunea lor cu noi și iradierea 
vieţii lor în noi, care, cînd este puternică, este din puterea Duhului. 

500. «Duh mintal» este îngerul, care este duh şi în acelaşi timp 
minte pură. Starea aceasta o înfăptuieşte omul duhovnicesc. El eliberează 
această doime a diversităţii, adică doimea dintre minte şi trup, care face 


mişcarea sufletului șovăitoare între îndreptarea spre cele înrudite cu el 
şi spre cele cunoscute cu simţurile. 

15. Cel ce a supus nobleţii şi firii unităţii, slujirea 
doimii, a supus toată zidirea lui Dumnezeu, adunînd la 
un loc cele dezbinate și împăcînd toate 5. 


16. Cîtă vreme firea puterilor din noi e dezbinată 
în sine şi e împărțită în multe părţi potrivnice, nu sîntem 
părtaşi de darurile mai presus fireşti ale lui Dumne- 
zeu %4. Iar nefiind părtași de acestea, stăm departe şi de 
liturghia tainică a altarului ceresc, săvîrșită prin lucra- 
rea minţii %. Dar cînd prin multa sîrguinţă a sfinţitelor 
nevoințe ne-am curățit întinăciunea păcatului și am 
adunat la un loc părţile dezbinate din noi, prin puterea 
Duhului, atunci ajungem și la împărtășirea de bunătăţile 
negrăite ale lui Dumnezeu și aducem dumnezeieştile 
taine ale liturghiei tainice a minţii, la altarul înţelegător 
Și mai presus de ceruri al lui Dumnezeu, în chip vrednic 
de Dumnezeu-Cuvîntul, ca niște văzători și preoți ai tai- 
nelor nemuritoare ale Sale. 

17. Trupul poftește împotriva Duhului și duhul îm- 
potriva trupului. Este o luptă surdă între amîndouă, fie- 
care voind să biruiască pe cealaltă și să atragă stăpîni- 
rea la sine. Aceasta se numește dezbinare, răzvrătire, 
pornire, împerechere și lupta celor două părţi din noi. 
Prin ea se împarte sufletul, cînd mintea se apleacă spre 
vreun lucru al patimii omeneşti. 

18. Pînă ce ne împărțim între gîndurile nestator- 
nice și legea trupului stăpînește în noi şi e susținută de 
noi, sîntem sfişiați în multe părți şi depărtaţi de la uni- 
tatea dumnezeiască, nefiind îmbogăţiţi de ea. Dar cînd 
muritorul acesta se va înghiţi de către puterea unifica- 

501. Cel ce reușește să facă trupul slujitor al minţii, aduce la uni- 
tate, prin mintea lucrătoare în trup, toată lumea. 

502. Dezbinarea din noi nu lasă mintea să-şi împlinească lucrarea 
sa de cunoaștere a lui Dumnezeu, de unire cu El şi cu semenii. 

503. E o idee obişnuită a Părinților că mintea e preotul care, cînd 
e unită cun Dumnezeu, ca indefinitul personal cu infinitul personal, săvir- 


şeşte o liturghie tainică pe altarul ceresc, aducîndu-se pe sine şi odată 
cu sine cele adunate şi unificate în ea — deci toată lumea — lui Dum- 

toare și mai presus de fire a negrijii %* și mintea va ajun- 
ge a ei însăși, luminată de razele şi înțelesurile dătătoare 
de înţelepciune, sufletul, adunîndu-se în chip dumne- 
zeiesc într-o unitate, se va face unul în loc de multe 
părți dezbinate ; și, adunîndu-se în unitatea dumneze- 
iască, va fi unit în simplitatea asemenea lui Dumnezeu. 
Aceasta este reîntoarcerea sufletului la starea străveche 
şi reînnoirea noastră spre ceea ce e mai bun. 

19. Cumplit lucru este neşștiinţa și dincolo de toate 
cele cumplite, fiind un întuneric de să-l pipăi cu mîna. 
Ea face sufletele în care intră, întunecate ; ea dezbină 
puterea lui cugetătoare în multe și desparte sufletul din 
unirea cu Dumnezeu. Tot ce adună ea este lipsit de ra- 
țiune. Căci ne face în întregime neraţionali şi nesimţitori, 
precum neștiinţa îngroșată se face sufletului covîrşit de 
ea, adînc prăpăstios de iad, în care e adunată toată osîn- 
da, durerea, întristarea și suspinul. Dimpotrivă, cunoș- 
tința dumnezeiască îi este bucurie și revărsare nesfir- 
şită de lumină, făcînd sufletele în care se sălășluiește 
prin curăţie, luminoase într-un chip dumnezeiesc. Ea le 
umple de pace, de liniște, de bucurie, de înţelepciune ne- 
grăită și de dragoste desăvîrșită. 

20. Prezenţa luminii dumnezeiești, fiind simplă și 
unitară, adună la sine sufletele care se împărtăşesc de 
ea şi le întoarce spre sine. Căci le unește cu desăvirșirea 
sa și ridică spre adincurile lui Dumnezeu ochiul înțele- 
gerii lor și le face văzătoare, cunoscătoare şi învățătoa- 
re ale marilor taine. Hotărăște-te deci să te cureţi prin 
ostenelile cele mai încordate și vei vedea în tine limpede 
lucrarea celor spuse, atît de plăcute lui Dumnezeu. 


nezeu, sfinţind-o în minte sau în acest «loc» în care se întîlneşte cre- 
dinciosul cu Dumnezeu. 

504. Grija sfişie viaţa sufletului, negrija o unește. Dar unitatea ast- 
fel cîştigată ne face părtaşi de unitatea lui Dumnezeu, care departe 
de a ne sărăci, ne îmbogăţeşte. Nu se poate trăi unitatea lui Dumnezeu 
de cel ce nu-și trăieşte unitatea sa proprie. 

21. Iluminările Primei Lumini prin cunoștință în 
sufletele curăţite, nu numai că le fac pe acestea bune și 
luminoase, ci le și ridică prin contemplare naturală la 
cerurile gîndite cu mintea. Dar nici acolo nu se oprește 
lucrarea dumnezeiască în suflete, ci le desăvîrşește pînă 
ce sufletele se unesc prin înţelepciune şi prin cunoștința 
celor negrăite cu Unul și se fac în El unul în loc de 
multe 5%. 

22. Întîi trebuie să ne facem neamestecaţi și netul- 
buraţi, prin rînduiala curăţirii, de păcatul întinării cu 
gîndurile necuvenite. Pe urmă să ne facem ochii înţele- 
gerii luminaţi și pururea luminători prin cealaltă rîndu- 
ială a lucrării luminătoare, care se săvirșește prin înţe- 
lepciunea tainică, ascunsă în Dumnezeu. Şi așa să aler- 
găm la știința sfinţitelor cunoștințe, care împărtășește 
prin cuvînt cele noi și cele vechi, celor ce au urechi şi-i 
face să dăruiască mai departe înțelesurile tainice şi as- 
cunse ale ei, îndreptindu-le spre urechile cele nepătate, 
dar reţinîndu-le de la cele nedesăvirșite. Aceasta, ca să 
nu se dea cele sfinte cîinilor și să nu se arunce mărgă- 
ritarul cuvîntului înaintea sufletelor porcești care-și bat 
joc de el 5%. 

23. Cînd cineva vede lărgindu-se focul sufletului 
său pentru credința din inimă și pentru dragostea lui 

505. «Prima lumină» e Dumnezeu. «Cerurile inteligibile» sînt cerurile 
cunoscute de minte, spre deosebire de «cerurile sensibile», cunoscute prin 
simţuri. La aceste ceruri sufletele sînt ridicate de iluminările dumne- 
zeiești prin contemplarea raţiunilor dumnezeiești ale firii. Dar aceasta e 
numai treapta a doua a urcușului duhovnicesc. A treia e unirea sufle- 
tului cu «Unul», de la Care îşi au obirșia toate, adică cu Dumnezeu. Dar 
sufletul se unește cu Unul numai cînd el însuşi a devenit «unul», ridi- 
cîndu-se peste privirea și cugetarea distinctă a rațiunilor dumnezeieşti. 

506. Există o gindire care întinează raţiunile lucrurilor, amestecin- 
du-le cu pornirea spre păcat. Trebuie să ne ridicăm la înțelesurile curate 
ale lucrurilor, cum zice sfîntul Maxim Mărturisitorul, Să nu asociem, de 


exemplu, la înţelesul curat al aurului, pofta după el. În acest caz gin- 
direa la aur nu mai e un prilej de a lăuda pe Dumnezeu, Făcătorul lui. 


În acest caz înţelesul aurului nu se mai adînceşte ca rațiune dumnezeiască . . 


a lui în infinitatea lui Dumnezeu şi nu ne mai înalță spre Dumnezeu, ci 
ne mărginește în pofta pămintească de el. 

Dumnezeu, atunci să știe că în el petrece Hristos, Care 
lucrează înălțarea sufletului său de la pămînt și de la 
cele văzute și-i pregăteşte locuința cea din ceruri. lar 
cînd va băga de seamă că inima lui se umple de bucurie 
şi de dorința după bunătăţile de negrăit ale lui Dumne- 
zeu întru umilință, să ştie că se află sub lucrarea Duhu- 
lui dumnezeiesc. Cînd, în sfîrșit, va simţi mintea sa um- 
plîndu-se de o lumină de negrăit și de înțelesurile unei 
înțelepciuni mai înalte, să știe că se petrece pogorîrea 
Mîngiietorului în sufletul său, pentru descoperirea vis- 
tieriilor Împărăției cerurilor ascunse în EI și să se pă- 
zească pe sine ca pe un palat al lui Dumnezeu și locaș 
al Duhului. 

24. Păzirea vistieriilor ascunse ale Duhului se face 
prin încetarea de la lucrurile omeneşti, pe care cuvîntul 
o numește liniștire. Aceasta, aprinzînd mai puternic 
dragostea de Dumnezeu, datorită curăţiei inimii și dul- 
ceții umilinței, dezleagă sufletul din “legăturile simţuri- 
lor şi-l înduplecă să îmbrățișeze libertatea virtuţilor 5. 
Strămutînd astfel puterile lui, liniștea le cheamă spre 
cele potrivite cu firea și le dăruiește întoarcerea la sta- 
rea străveche, ca să nu mai fie nici o răutate care să 
învinovăţească pe Făcătorul bunătăţilor, din pricina aba- 
terii şi a mișcării chipului spre ceea ce e mai rău 5%. 

25. Liniştea binecuvîntată, înțeleaptă și luminoasă 
ridică la această desăvirşire sfințită și dumnezeiască pe 
cel ce o deprinde și se îndeletnicește cu ea după lege *%. 

507. În textul grec: «libertatea modurilor». Este expresie luată de 
la sfîntul Maxim Mărturisitorul. Dar «modurile» sînt în concepţia sfin- 
tului Maxim, felurile variate de activare a raţiunii ființei noastre. lar «mo- 
durile» cele mai proprii ale activării rațiunii noastre sînt viriuţile. În 
virtuţi se afirmă libertatea de alegere a omului, cîtă vreme patimile 
reprezintă robia lui și căderea din rațiune. 

508. Readucerea puterilor sufletești la starea străveche arată pe 
Dumnezeu ca pe Cel ce n-a făcut o fire rea. De aceea ea înseamnă o 
laudă a lui Dumnezeu. 

509. Desăvirșirea e în același timp starea de la început sau starea 


adevăratei naturi a omului. Căci această stare nu-i o stare de închidere 
în sine, de limitare rigidă, ci de comunicare şi de comuniune cu Dum- 

Iar dacă nu ajunge la această înălţare şi desăvîrşire, chiar 
dacă e socotit că se îndeletnicește cu liniștirea, nu s-a 
îndeletnicit cu liniștirea cea desăvîrşită, ci cu liniștirea 
cea pătată. Dar nici nu va dobîndi liniștea netulburată 
dinăuntru de patimile nestăpînite, pînă nu va urca la 
această înălțime. El va avea numai trupul împrejmuit 
de ziduri, de văgăuni și de peşteri, chinuit de o minte 
fără rînduială și rătăcitoare %0. 

26. Sufletele care s-au săltat pînă la curăţia cea mai 
înaltă și au urcat pînă la o mare înălțime a înţelepciunii 
şi a cunoștinței se aseamănă nemijlocit cu heruvimii, ca 
unele ce s-au apropiat prin știința lor de izvorul bunătă- 
ţilor și au primit de acolo în chip curat descoperirea 
vederii celei drepte. Căci de aceasta numai puterile heru- 
vimilor sînt luminate, în chip nemijlocit, ca unele ce stau 
lîngă izvorul dumnezeiesc, primind, cum a zis cineva, 
vederile dumnezeiești prin înălțarea lor mai presus de 
toate. 

27. Dintre primele puteri ale celor de sus, unele sînt 
cele mai învăpăiate și mai agere faţă de lucrurile dum- 
nezeiești, fiind într-o neîncetată mișcare nesfîrșită în 
jurul lor *“!, iar altele sînt cele mai văzătoare, mai cu- 
noscătoare și mai înțelepte — și este o deprindere dum- 
nezeiască a lor să se miște pururea în jurul acestor lu- 
cruri —. Așa şi sufletele de felul acesta sînt cele mai în- 
văpăiate față de lucrurile dumnezeiești și foarte agere, 
nezeu cel personal și cu semenii. Aceasta e și o stare de linişte, pentru 
că e una cu trăirea în Dumnezeu, în care omul are totul şi certitudinea 
existenţei eterne. 

510. Aceasta e o linişte a resemnării, care are o notă de disperare, 
un sentiment al neputinței de a mai face ceva care să-i dea o bucurie. 
Sau e liniştea unor satisfacţii trupești momentane, care nu durează, ce 
pornesc din văgăuni și peşteri din noi. 

511. Mişcarea neîncetată, făcindu-se mereu în jurul lui Dumnezeu 
cel nesfirşit, e în același timp o stabilitate mişcătoare nesfirșită. Prin 
mișcarea aceasta puterile de sus sînt într-o stare de învăpăiere. Sufletul, 
deși are în treapta unirii cu Dumnezeu totul, dar pentru că totul 'acesta 


e infinit, e şi el totuși într-o mișcare în sus, adică în mișcarea de cuprin- 
dere tot mai deplină a totului infinit. 

înțelepte și cunoscătoare, tinzînd cu putere în sus spre 
vederile tainice. Lor le e proprie ca putere și ca deprin- 
dere dumnezeiască mișcarea neîncetată și întemeierea 
şi stăruința neclintită în preajma lui Dumnezeu. Pe lîn- 
gă acestea, ele au deprinderea de a primi iluminările de 
sus, prin care se împărtășesc de Cel ce este și dăruiesc 
celorlalți din belșug, prin cuvînt, revărsările de lumină 
și harurile Aceluia. 

28. Dumnezeu este Minte și pricina întregii mișcări 
neîncetate și toate minţile își au în EI, ca în prima Min- 
te, stabilitatea neclintită și mișcarea fără sfîrșit 5. Dar 
aceasta o pătimesc numai aceia care nu au avut o miş- 
care întinată şi amestecată, ci neamestecată și netulbu- 
rată, prin sfinţite sudori. O pătimesc aceasta prin dra- 
gostea dumnezeiască, împărtășindu-și între ei și lor 
înșiși iluminările trimise cu bunătate din izvorul dum- 
nezeiesc și înțelepciunea tainelor lui Dumnezeu, ascunsă 
în ele ; și împărtășindu-le și altora cu bunătate spre lău- 
darea neîncetată a dragostei lui Dumnezeu. 


29. Stau și se mișcă în jurul lui Dumnezeu sufletele 
care și-au despovărat cugetarea de cele materiale, iar 


doimea care se războiește în toate cu sine însăși și-au 
făcut-o căruţă ușor de mînat care aleargă spre ceruri %'5. 
Ele se mișcă în jurul lui Dumnezeu fără sfîrșit, ca în ju- 
rul unui centru și a pricinii mișcării în cerc. În același 
timp stau neclintite și fără aplecare într-o parte sau alta, 
neputînd să se împrăștie din concentrarea lor, spre cele 


512. Este meritul sfîintului Grigore de Nisa și al sfintului Maxim 
Mărturisitorul de a fi apărat împotriva origenismului mişcarea, arătînd 
originea ei în Dumnezeu, ca mijloc de urcare a creaturii la Dumnezeu. 
Ajunsă în Dumnezeu creatura se odihneşte, dar în acelaşi timp se mişcă 
etern în această infinitate pentru a se umple de ea tot mai mult. Ea nu 
se plictisește, ca să se despartă de Dumnezeu. 

513. «Doimea» e alcătuirea omului din suflet și trup. Cînd cineva 
a reușit să înlăture războiul dintre ele, a făcut-o căruță care aleargă 
ca o unitate în sus, purtată de doi cai spre ceruri. Ideea aceasta e de 
la sfîntul Maxim (Ambigua). Se accentuează prin aceasta apartenența miș- 
cării spre Dumnezeu la natura umană. 

ale simțurilor și spre amăgirea de jos a lucrurilor ome- 
nești. Acesta este sfîrșitul desăvîrșit al liniștirii 5'4. Spre 
acesta îi duce ea pe cei ce se liniștesc cu adevărat. Astfel 
mișcîndu-se, stau, şi stînd neclintit, se mișcă în jurul ce- 
lor dumnezeiești 55. Pînă ce nu se întîmplă aceasta, ne 
este cu neputinţă nouă celor ce ni se pare că ne liniștim, 
să avem mintea în afară de cele materiale şi de rătăcire. 

30. Cînd ajungem la străvechea frumuseţe a raţiu- 
nii, prin toată silința și stăruința, și ne împărtășim de 
cunoștința şi de înțelepciunea dată nouă de sus prin ve- 
nirea Duhului *5, atunci ni se face cunoscută nouă, celor 
ce putem să vedem în chip firesc, primul izvor şi prima 
pricină înţeleaptă și bună a aducerii tuturor la existenţă. 
Căci nu mai e în noi nimic care s-o învinovățească din 
pricina păcatului care chinuiește făptura prin abaterea ei 
spre cele rele, cînd făptura, desfăcîndu-se de Dumne- 
zeu, s-a surpat și, căzîind de la frumuseţea cea stră- 
veche, a căzut de la îndumnezeire *!”, iar păcatul, furișat 
în ea, i-a dat forma lui neraţională. 


514. Liniştirea e una cu stabilitatea, cu bucuria în stabilitate, cu 
bucuria plenară prin faptul că sufletele au totul, că au infinitul. 

515. Ideea «mișcării stabile» (motus stabilis) sau a «stabilităţii mo- 
bile» (status mobilis), am văzut că este de la sfîntul Grigore de Nisa şi a 
fost adîncită de sfintul Maxim Mărturisitorul. Sufletul ajuns în Dumnezeu 
nu se află într-o stabilitate încremenită, ci într-o stabilitate mobilă sau 
într-o mișcare stabilă, pentru că nu se mișcă decit în supremul și infinitul 
bine al dragostei netrecătoare a lui Dumnezeu, nemaiieşind din El. De 
aceea nici nu se plictisește în Dumnezeu, pentru că niciodată nu epui- 
zează cunoașterea şi gustarea infinităţii lui de viaţă, de înțelesuri și de 
iubire. 

516. Frumuseţea străveche sau originară a raţiunii se recîștigă prin 
înţelepciunea și cunoștința date de sus, datorită sălășluirii Duhului în 
noi, care ne pune în relație cu persoanele Sfintei Treimi, izvorul iubirii 
infinite şi al vieţii nesecate. Observăm continuu ideea că natura normală 
a omului constă în relația cu Dumnezeu, în comuniunea cu EI, că omul 
e deschis prin natură lui Dumnezeu şi iubirii Lui infinite. A cunoaște 
real, adică prin experienţă, înseamnă a fi în relație cu realitatea și cu 
Cauza supremă și personală a realităţii. Rațiunea are un sens larg și 
dinamic. Ea distinge pe om de starea pătimașă sau a repetiţiei mono- 
tone. Frumuseţea străveche a fiinţei noastre stătea în această rațiune 
liberă și deschisă infinităţii și bogăției fără margini a luminii dumnezeiești. 

517. Frumuseţea străveche a firii noastre era frumuseţea stării de 
îndumnezeire virtuală, a stării de mişcare spre îndumnezeire. Nu poate 

31. Prima treaptă a celor ce se întind spre propă- 
şiri este cunoștința lucrurilor, venită din iubirea de în- 
țelepciune lucrătoare, a doua e cunoștința tainelor 
ascunse ale lui Dumnezeu, în care sînt introduși tainic 
prin contemplarea naturală (a firii). A treia e legătura 
și unirea cu Prima lumină, în care se află odihna a toată 
înaintarea prin înțelepciunea lucrătoare și prin contem- 
plare **. 

32. Toate minţile se adună în ele înseși și cu cele- 
lalte și cu Cel ce este cu adevărat, fiind purtate prin cele 
trei mișcări în chip unitar. Luminînd mințile semenilor, 
ele le introduc tainic în cele dumnezeiești și le desăvir- 
șesc ca pe niște duhuri ce se curățesc, unindu-le prin în- 
ţelepciunea cerească cu ele înseşi și cu Cel Unul“. 


33. Îndumnezeirea în viaţă este slujba sfîntă (ierur- 
gia) a minţii, slujbă cu adevărat dumnezeiască, pe care o 
săviîrșește cu Sine Cuvîntul înţelepciunii negrăite și o dă- 
ruiește pe cît e cu putinţă celor ce s-au pregătit pe ei 
înșiși %%. Această liturghie a dăruit-o Dumnezeu cu bu- 


fi frumos chipul peste care nu cade lumina soarelui şi pe care nu se 
vede iubirea faţă de altul, sau bucuria de iubirea aceluia față de el. 
Starea cea dintii nu era la capătul final al desăvirşirii, dar aflîndu-se 
într-un dinamism nemicşorat al comunicării cu Dumnezeu cel infinit, avea 
în ea îndumnezeirea în dezvoltare, cum n-a mai avut-o după căderea 
în rigiditatea necomunicării. 

518. Cele două trepte mai de jos sînt urmate, după strădania pe 
care o reprezintă, de odihna în Dumnezeu, odihnă care este ea însăși 
treapta finală a urcuşului spre Dumnezeu. 

519. Minţile se readună în ele înseşi. Dar în această reconcentrare 
în ele înseși e şi o unire cu Dumnezeu și cu semenii cu care au dezvoltat 
relaţiile iubitoare. Aceasta se face printr-o întreită mişcare : cine se mișcă 
spre sine se mişcă în același timp spre semeni și spre Dumnezeu, sau 
invers. Credinciosul devine mai conştient sau mai interior sieși în măsura 
în care devine mai interior altora, într-o cunoaștere mai intimă a lor, 
care îl unifică pe sine cu ei, sau pe ei cu sine; dar și în măsura în 
care e mai conştient că el este unit cu alţii în sînul iubitor al lui Dum- 
nezeu cel personal. 

520. E vorba de o lucrare sau slujbă sfintă, pe care o săvirșeşte 
Cuvintul cu Sine însuşi pentru noi. Este o lucrare prin care El se dă- 
Tuieşte pe Sine Tatălui şi celor ce se deschid ei prin curăţie. Această 
liturghie e mintală, pentru că se săvirşeşte în planul cunoscut de minte 
și accesibil ei, spre deosebire de cea din planul sensibil, de care ne îm- 

nătate de sus, firii raţionale, spre unirea credinţei. 
Aceasta, pentru ca toţi cei care prin curăţie s-au făcut 
vrednici, să se împărtășească de ea, prin cunoștința celor 
dumnezeiești şi să se asemene lui Dumnezeu, făcîndu-se 
împreună purtători ai chipului Fiului Său (Rom. VIII, 
29), prin mișcările înalte și înțelegătoare ale lor în 
jurul celor dumnezeiești. Şi aşa să se facă dumnezei prin 
lucrarea cu voia, pe seama celorlalți oameni de pe pă- 
mînt ; iar ceilalți, curăţindu-se prin cuvîntul dumne- 
zeiesc al acelora și prin împreună-sfinţita petrecere, să se 
desăvîrșească în virtute și, în măsura sporirii şi curăţirii 
lor, să se împărtășească de îndumnezeirea acelora și să 
se înfrăţească cu ei în unirea lor cu Dumnezeu *!. Astfel 
toți, făcîndu-se una și adunîndu-se în unitatea dragostei, 
se unesc cu Dumnezeu neîncetat. «Și va fi Dumnezeu în 
mijlocul dumnezeilor», Cel prin fire Dumnezeu în mij- 
locul celor prin lucrare, Pricinuitorul lucrurilor bune, 
nemaifiind în zidire nimic care să-i învinovățească. 
34. E cu neputinţă celui ce se nevoiește să ajungă la 
asemănarea cu Dumnezeu, atîta cît ne este nouă cu pu- 
tinţă, dacă nu a curăţit de mai înainte de pe sine urîţe- 
nia noroiului adăugat al păcatelor, prin lacrimi fierbinţi, 
și dacă nu a săvirşit ierurgia sfintelor porunci ale lui 
Hristos 5%. Altfel este cu neputinţă acestuia să ajungă 


părtășim prin mijlocirea simţurilor. E o lucrare prin care El se dăruieşte 
ca înţelepciune, dar şi ca iubire şi putere. 

521, Sufletele se unesc între ele nu numai cind ajung la unirea 
deplină cu Dumnezeu, ci se află într-o unire și pe calea urcușului spre 
Dumnezeu. Cele aflate pe treapta unirii nemijlocite cu Cuvintul înţelep- 
ciunii care li se dăruieşte, îl comunică celor aflate pe treapta făptuitoare, 
astfel că şi aceștia se împărtășesc într-o anumită măsură de îndumne- 
zeirea şi de unirea cu Dumnezeu a acelora. Dacă Dionisie Areopagitul 
atribuia numai celor aflaţi într-o treaptă ierarhică un rol de intermediere 
între Dumnezeu și ceilalţi credincioşi, Nichita recunoaște acest rol tuturor 
celor înduhovniciţi. Aceasta e întrăţirea sau comuniunea încă pe cale. 

522. Ierurgiei dăruitoare săvirşite de Hristos pentru noi trebuie să-i 
corespundă ierurgia primitoare săvirşită de noi pentru a putea primi 
Cuvîntul dumnezeiesc ca dar de înţelepciune şi cuvint. lerurgia sau 

la împărtășşirea de bunătăţile tainice ale lui Dumnezeu. 
Căci cel ce dorește să guste cu mintea din dulceaţa și 
desfătarea dumnezeiască a celor de cunoscut cu mintea, 
trebuie să se despartă de toată simţirea lumii și să-şi 
aibă sufletul stăruind numai întru dorirea bunătăţilor 
rînduite sfinților și în contemplarea lucrurilor 5. 

35. Păstrarea neschimbată a asemănării cu Dumne- 
zeu, care vine din curățirea cea mai deplină și din multa 
dragoste a lui Dumnezeu, nu o poate face decît tinderea 
neîncetată a minţii atotvăzătoare spre Dumnezeu. lar 
aceasta se naște în suflet din liniștea stăruitoare dobîn- 
dită prin virtuţi **, din rugăciunea fără gînduri mate- 
riale, neîmprăștiată şi neîncetată, din înfrînarea cuprin- 
zătoare și din citirea încordată a Scripturilor. 

36. Nu trebuie să ne sîrguim numai ca să ajungem 
la pacea puterilor din noi, ci și la dorința după odihna 
minţii, care știe să odihnească toată dorința după cele 
bune prin pacea gîndurilor și prin roua dumnezeiască 
coboriîtă din cer și să vindece și să odihnească inima ră- 
nită de focul aruncat de sus și aprins de Duhul. 

37. Sufletul rănit pînă în adînc de dragostea lui 
Dumnezeu, după gustarea darurilor duhovnicești ale dul- 
ceţii Lui, nu mai poate sta sau rămîne întru sine, în ace- 
lași loc, fără să se întindă spre cele dinainte ale celor din 
ceruri. Căci cu cît schimbă treptele sale prin Duhul și 
pătrunde în adîncul lui Dumnezeu, cu atît arde mai mult 
de focul dorinţei și cercetează mărimea tainelor Lui încă 
şi mai adinci și se grăbeşte să se apropie de lumina feri- 
slujba noastră sfintă constă în curățirea noastră, prin împlinirea porun- 
cilor lui Hristos. De fapi și în aceasta e prezentă lucrarea lui Hristos. 

523. lerurgia împlinirii poruncilor, care ni se cere nouă pentru a 
primi bunătăţile dăruite nouă de ierurgia lui Hristos, este în fond o 
desfacere de simţirea lumii și o ieșire în întîmpinarea lui Hristos. Numai 
SS întilnește «lucrarea sfîntă» a noastră cu «slujba sfîntă» a lui 


524. Liniştea stăruitoare dobindită prin virtuți e stabilitatea în ele, 
Sau în legătura cu Dumnezeu. 

cită, unde se oprește orice ieșire a minţii (extaz), ca să 
dea 'odihnă alergărilor sale întru veselia inimii 55. 

38. Cînd ajunge cineva la împărtășirea d Duhul 
Sfînt și cunoaște sălășluirea Lui în sine printr-o oare- 
care lucrare și bună mireasmă de negrăit, în așa măsură 
că această bună mireasmă străbate și la suprafaţa trupu- 
lui, atunci el nu mai rabdă să rămînă mai departe în ho- 
tarele firii. Ci schimbîndu-se cu schimbarea cea bună a 
dreptei celui Preaînalt, uită de mîncare, de somn, își bi- 
ruieşte trebuințele trupești, disprețuiește odihna tru- 
pească și toată ziua fiind în osteneli și în sudorile nevoin- 
ţei, nu simte vreo oboseală sau sila vreunei trebuinţe fi- 
rești, cum e foamea, setea, somnul, sau celelalte trebuinţe 
ale firii %5. Căci dragostea lui Dumnezeu s-a revărsat în 
chip nevăzut, însoțită de o bucurie negrăită, în inima 
lui. De aceea stăruind toată noaptea în lumina focului, 
el săvirșește lucrarea minţii întru nevoința trupească. Și 
se bucură de ospăţul nemuritor din pomii nemuritori ai 
raiului cunoscut cu înțelegerea în care ridicat fiind ca și 
Pavel, a auzit cuvinte negrăite, pe care nu le poate auzi 
un om împătimit de simţirea celor văzute (2 Cor. XII, 4). 


39. Odată trupul aprins de focul nevoinţei și spălat 
de apa lacrimilor, nu se mai obosește în osteneli, ci se 


525. Mintea ajunsă în infinitatea lui Dumnezeu nu mai iese din sine 
spre ceva mai înalt, ca în întinderile de mai înainte. Sfîntul Grigore de 
Nisa a vorbit mult despre acestea. Mintea ajunsă acolo îl are în sine 
însăși pe Dumnezeu. Ea se ajlă în însuși oceanul dumnezeiesc, sau oceanul 
dumnezeiesc se află în ea. 

526. Afirmația de aci că cel ce a ajuns la împărtășirea de Duhul 
Sfînt iese din hotarele firii, nu contrazice afirmaţiile anterioare că prin 
împărtăşirea de Duhul Sfînt omul se restabilește în firea lui adevărată. 
Aci e vorba de biruirea unor trebuinţe ale trupului, care au devenit na- 
turale în urma căderii în păcat. Cel ce le învinge pe acestea, restabilește 
propriu-zis firea lui adevărată, creată pentru comunicarea spirituală cu 
Dumnezeu. Și învinge aceste trebuințe cînd puterea Duhului străbate ca 
o bună mireasmă prin trup, pînă la suprafaţa lui. Lucrarea Duhului Sfint 
ia caracterul unei bune miresme cînd pătrunde -în trup. În fona firea se 
află în ea însăși, cînd se află în Dumnezeu. Nu există o stare interme- 
diară «supranaturală». Ea se află sau sub starea de natură, sau în starea 
de natură, adică în Dumnezeu. Desigur aflarea în Dumnezeu are diferite 
grade. 

odihnește de sudori ca unul ce a ajuns deasupra nevoin- 
ței lucrătoare. Și primind înlăuntru seninătatea și tăce- 
rea păcii, se umple mai degrabă de altă putere, de altă 
tărie, de altă vigoare, de cea a Duhului. Iar sufletul, 
avînd un astfel de trup împreună-lucrător și aflînd sta- 
rea lui mai presus de nevoinţa trupească, preface mișcă- 
rile naturale în nevoințe ale minţii și, săvîrşind cu age- 
rime lucrarea minţii, păzește pe seama lui roadele pomi- 
lor nemuritori din raiul cunoscut cu înţelegerea. Astfel 
din izvorul cugetărilor vrednice de Dumnezeu, curg 
rîuri, și în rai stă pomul cunoștinței de Dumnezeu, pur- 
tînd roduri de înţelepciune, de bucurie, de pace, de bu- 
nătate, de îndelungă-răbdare și de iubire de negrăit. 
Lucrînd astfel cu sîrguință și păzind aşa lucrarea minţii, 
pleacă din trup şi pătrunde în întunericul cunoștinței lui 
Dumnezeu (al teologiei) ; iese din toate, nefiind reţinut 
de nimic din cele văzute și, unindu-se cu Dumnezeu, 
pune capăt sudorilor și dă odihnă dorinţei. 

40. Ce este mai înalt în noi care ne sîrguim, întrea- 
bă Scriptura ; ceea ce se vede, sau ceea ce se poate cu- 
noaște cu mintea ? Dacă ceea ce se vede, nimic altceva 
nu trebuie să alegem și să iubim afară de cele strică- 
cioase, și nu este mai mare sufletul decît trupul. Iar da- 
că Dumnezeu este Duh ce poate fi cunoscut cu mintea și 
cei ce se închină Lui se cade să se închine în Duh și în 
adevăr (loan IV, 24), e de prisos nevoința trupească, 
cînd s-a întărit în noi lucrarea înţelegătoare a sufletului. 
Căci aceasta ușurează povara trupului şi-l face întreg 
duhovnicesc, în unirea cu ceea ce e mai înalt. _ 

41. Trei sînt treptele celor ce înaintează în suișul de- 
săvirșirii : cea curățitoare, cea luminătoare și cea tai- 
nică sau desăvirșitoare **'. Cea dintii este a începătorilor; 

527. Acestea sînt şi cele trei trepte prin care trec neîncetat Pute- 


rile îngereşti, revenind la ele la niveluri tot mai înalte, după Dionisie 
Areopagitul. 


21 — Filocalia 


322 FILOCALIA 


a doua, a celor de la mijloc ; și a treia, a celor desăvîr- 
șiți. Prin acestea trei, înălțîndu-se după rînduială cel ce 
se sîrguiește, creşte spre vîrsta lui Hristos și ajunge «băr- 
bat desăvîrşit la măsura vîrstei plinătăţii lui Hristos» 
(Efeseni IV, 13). 

42. Treapta curăţitoare este a celor ce au început 
sfințitele nevoinţe. Propriu ei este lepădarea chipului 
omului pămîntesc, izbăvirea de toată întinăciunea păca- 
tului şi îmbrăcarea omului nou, înnoit prin Sfîntul Duh. 
Lucrul ei este dezlipirea de cele materiale, subțierea 
trupului, fuga de toată pricina care ațîță cugetarea spre 
patimă, grija la cele ce trebuie făcute ; pe lîngă acestea, 
spălarea sărăturii păcatului prin lacrimi, potrivirea pur- 
tărilor cu bunătatea Duhului și curățirea părții dinăun- 
tru a paharului sau a minţii de toată întinăciunea trupu- 
lui și a duhului prin umilinţă, ca aşa să se verse în el 
vinul cuvîntului care veselește inima omului (Ps. CIII, 
15) ce s-a curăţit și să se ofere Împăratului duhurilor 
spre gustare. lar sfîrșitul ei este arderea prin fapte în 
focul nevoinţei și în ostenelile luptelor și lepădarea a tot 
veninul păcatului, ascuţirea cea bună a sufletului și spă- 
larea lui în apa lacrimilor și prefacerea lui în sabie tă- 
ioasă și puternică împotriva patimilor și a dracilor. Cel 
ce a ajuns aci prin multe lupte ale nevoinţei, a stins pu- 
terea focului din lăuntrul lui, a rupt gurile leilor, adică 
ale patimilor sălbatice, s-a întărit cu Duhul, ridicîndu- 
se din neputința sa, s-a făcut puternic și ca un biruitor a 
dobîndit cununa răbdării, înfrîngînd pe ispititorul. 

43. Treapta luminătoare este a acelora ce au înain- 
tat de la luptele sfinţite la cea dinţii nepătimire. Propriu 
ei este cunoștința lucrurilor, vederea sau contemplarea 
rațiunilor zidirii și împărtășirea de Sfîntul Duh. Lucrul 
ei este curățirea minţii, produsă prin focul dumnezeiesc, 
dezvăluirea înțelegătoare a ochilor inimii şi nașterea Cu- 

vîntului cu înaltele înțelesuri ale cunoștinței *€. Iar sfîr- 
şitul ei este cuvîntul înţelepciunii care lămurește firile 
lucrurilor, cunoștința lucrurilor omenești și dumnezeiești 
şi descoperirea tainelor Împărăției cerurilor. Cel ce a 
ajuns aci prin lucrarea înțelegătoare a minţii e luat în 
căruța de foc a pătrimii virtuţilor *, și ca un alt Tesvi- 
tean e ridicat încă din timpul vieţii în văzduhul ce poate 
fi cunoscut cu mintea și străbate cerurile, înălțîndu-se 
mai presus de puţinătatea trupului. 

44. Treapta tainică sau desăvîrșitoare este a acelora 
ce au străbătut toate și au ajuns la măsura vîrstei lui 
Hristos. Propriu lor este să taie văzduhul, să se ridice 
deasupra tuturor, să ajungă între cetele de sus ale ceru- 
rilor, să se apropie de Lumina primă și să cerceteze adîn- 
curile lui Dumnezeu prin Duhul. Lucrul lor este să 
umple mintea care vede acestea cu raţiunile providenţei, 
ale dreptății și adevărului, ale tainelor și pildelor sfîrși- 
tului și ale înțelesurilor cuvintelor umbrite ale dum- 
nezeieștii Scripturi. lar sfîrșitul acestei trepte este să 
înveţe pe cel ce s-a desăvirșit astfel tainele cele ascunse 
ale lui Dumnezeu, ca să se umple el însuși de înțelepciu- 
nea de negrăit prin împreuna-petrecere cu Duhul și să se 
arate înţelept cuvîntător de Dumnezeu (teolog) în mij- 
locul marii Biserici a lui Dumnezeu, luminînd pe oameni 
cu cuvîntul cunoștinței de Dumnezeu. Cel ce a ajuns aci, 
prin cea mai adîncă smerită cugetare și umilinţă, a fost 
ridicat în al treilea cer al cunoștinței de Dumnezeu (al 
teologiei), ca un alt Pavel (2 Cor. XII, 9), şi a auzit cu- 

528. În sufletul în care se naște Cuvintul sau Rațiunea dumneze- 
iască se nasc și toate înțelesurile sau rațiunile care-l au pe El ca izvor, 
mai bine zis se imprimă în fiinţa lui ca puteri care-l mină la împli- 
nirea lor. 

529. Cele patru virtuţi sînt: înţelepciunea, cumpătarea, dreptatea, 
bărbăţia. Se arată caracterul dinamic, înfocat, al acestor virtuţi. Ele sînt 
forța prin care sufletul urcă continuu spre Dumnezeu, nesocotindu-se nici- 
odată ajuns la capăt. Ele reprezintă mișcarea firească a celui ce se 
nevoiește în iubirea tot mai înaintată față de persoana infinit iubitoare 


a lui Dumnezeu și față de persoanele semenilor. Dar prin aceasta ele 
înseamnă şi o desăvirşire continuă a lui. 

vinte de negrăit, pe care nu le poate auzi un om ce se 
află sub simţire, și a gustat din bunătăţile tainice pe care 
ochiul nu le-a văzut şi urechea nu le-a auzit (1 Cor. II, 
9). Acesta s-a făcut slujitor al tainelor lui Dumnezeu 
(1 Cor. IV, 1), ajungînd gura Lui * și slujindu-le pe aces- 
tea oamenilor prin cuvînt și odihnindu-se în Dumnezeu 
cu odihna cea fericită, ca un desăvîrșit în Dumnezeu cel 
desăvirşit. El s-a unit împreună cu cunoscătorii de Dum- 
nezeu (teologii) cu puterile cele mai de sus ale heruvi- 
milor și serafimilor, cărora le este propriu cuvîntul în- 
țelepciunii și al cunoștinței. 

45. Viaţa oamenilor se împarte în două şi are trei 
feluri de sfîrşituri. Una este în societate și în lume. Alta 
este în afară de societate și mai presus de lume. Cea din 
societate se deosebește în cumpătată și nesăturată. Cea 
în afară de societate, se deosebeşte în înțelepciunea lucră- 
toare, în știința firii și în lucrarea mai presus de fire %!. 
Cea din societate sau se însoțește cu dreptatea, dacă se 
mișcă după fire, sau se însoțește cu nedreptatea și duce 
la nedreptate, rătăcindu-se de la mișcarea potrivită cu 
firea. lar cealaltă, dacă-și urmărește scopul, mișcîndu-se 
după rînduială, sfirșeşte la firea nemărginită, desăvîr- 
șindu-se mai presus de fire. lar dacă, umblînd după 
slavă, se abate de la scop, sfîrșește în minte neînţeleap- 
tă şi cel ce face astfel va fi lepădat ca un nedesăvirșit, 
de Cel desăvârşit. 


530. Dumnezeu însuși grăiește în omul înduhovnicit oamenilor. 
Dumnezeu îi trezește prin cuvintele acestuia. Din El pornesc în omul 
înduhovnicit şi din acesta în ceilalţi cuvintele Lui. Omul înduhovnicit 
se face gura lui Dumnezeu. Omul experiază în aceasta pe Dumnezeu ca 
Persoană supremă Care apelează la responsabilitatea lui și îl revendică. 
El e persoană, Dumnezeu e persoană. Și între ele e legătura prin cuvint 
și prin puterea cuvîntului, care e puterea Persoanei. Făcîndu-se gura lui 
Dumnezeu, omul se experiază în același timp ca răspunzător față de 
Dumnezeu nu numai pentru sine, ci şi pentru ceilalţi oameni. 

531. În filozofia făptuitoare, în cunoștința raţiunilor firii și în cu- 
noștinţa tainică de Dumnezeu. Acestea sînt cele trei trepte ale urcușului 
duhovnicesc. 3 

46. Duhul este lumină, viață și pace. Deci cel lu- 
minat de Duhul dumnezeiesc petrece viață senină, cu 
pace. Din Acesta izvorăsc cunoștința lucrurilor și în- 
țelepciunea cuvîntului şi în acesta vine mintea lui Hris- 
tos. Acesta cunoaște tainele Împărăției, pătrunde în 
adîncul lui Dumnezeu și zi de zi grăiește oamenilor 
cuvintele bune ale vieţii dintr-o inimă netulburată și 
luminată, fiindcă este bun şi are în sine pe Cel bun 
grăind vechi și noi (Matei XIII, 52). 

47. Dumnezeu este înţelepciune și pe cei ce umblă 
în cuvînt și înțelepciune, îndumnezeindu-i prin cunoș- 
tința lucrurilor %, îi uneşte cu Sine prin lumină și-i 
face dumnezei prin lucrare. Și precum El a făcut toate 
prin înţelepciune din nimic şi conduce și cîrmuiește cu 
înțelepciune toate ale lumii şi tot cu înţelepciune lu- 
crează pururea mîntuirea tuturor celor ce se apropie de 
E] prin întoarcere, așa și cel ce s-a învrednicit să se îm- 
părtăşească de înțelepciunea cea de sus prin curăție, 
face și lucrează pururea, ca chip al lui Dumnezeu, cu 
înțelepciune, cele ale voii dumnezeiești. El se adună pe 
sine de la cele din afară şi împărţite în multe și-și înal- 
ță în fiecare zi cugetarea sa, prin cunoștința celor ne- 
grăite, spre viețile cu adevărat îngerești. Și unificîn- 
du-și după putință viaţa sa, se uneşte pe sine cu pute- 
rile de sus, care se mișcă în chip unitar în jurul lui 
Dumnezeu ; şi prin ele se înalță, ca prin niște bune 
călăuzitoare, spre prima obîrşie și cauză. 

48. Cel ce s-a unit pe sine, prin înțelepciunea cea 
mai înaltă, cu puterile de sus și pentru aceea și cu Dum- 
nezeu, ca unul ce este după asemănarea lui Dumnezeu, 
apropiindu-se de toţi în chip înțelept prin cuvînt și 
E 532. Dumnezeu îndumnezeieşte prin cunoștința celor ce sînt, sau a 
lucrurilor, pentru că cei ce au ajuns la această cunoștință s-au curăţit 
de patimi și văd toate înțelesurile lucrurilor în chip curat, ca raze din 
Dumnezeu, ca ginduri lucrătoare ale Lui. Prin această cunoştinţă, ei se 


unesc propriu-zis cu Dumnezeu prin iluminările și puterile pornite din 
Dumnezeu şi aflătoare în legătură cu Dumnezeu. 

viață de comunitate, taie cu putere dumnezeiască de- 
prinderile celor ce voiesc, cu cele din afară și împărțite 
și, adunîndu-i în duh ca și pe sine, ca un următor al lui 
Dumnezeu, îi ridică spre viața unificată, prin înțelep- 
ciune, prin cunoștință şi prin dezvăluirea celor ascunse, 
înălțîndu-i la vederea slavei și a luminii prime și uni- 
ce. Și unindu-i pe ei cu ființele și cu cetele din jurul 
lui Dumnezeu, îi duce la unitatea lui Dumnezeu, ca 
unii ce au ajuns în întregime luminători prin ilumina- 
rea Duhului 58. 

49. Pătrimea virtuţilor e însoțită de optimea unor 
virtuți naturale și generale. Căci din fiecare din aces- 
tea răsar, pe amîndouă părțile, două virtuți, încît fie- 
care se face o treime. Din înţelepciune se naște cunoș- 
tința şi vederea înțeleaptă ; din dreptate, puterea de a 
deosebi și socotinţa milostivă ; din bărbăţie, răbdarea 
şi stăruința statornică ; din cumpătare, curăția și fecio- 
ria. Deasupra acestei douăsprezecimi treimice, șade cu 
înțelepciune în scaunul minții Dumnezeu, ca adevărat 
Creator şi Învățător al celor tainice, trimițind cuvîntul 
spre lumea virtuților *. Acesta luînd din începuturile 
nedezvoltate ale virtuților esenţa din cele două părți, 

533. Lucrarea nevăzută a Duhului îi unește pe credincioși între ei 
şi cu Dumnezeu. Duhul nu e împărţit. El se dă întreg tuturor, cum se 
dă lumina soarelui. 

534. lumea virtuţilor e o altă lume, deasupra căreia tronează Dum- 
nezeu, Creator şi susţinător și al ei. El o creează şi pe aceasta tot prin 
Cuvîntul, luat în toate trei sensurile: de Cuvînt personal, de rațiune ce 
pune ordine în ființa noastră şi de cuvînt întăritor și luminător adresat 
nouă. În fiecare din aceste trei sensuri ale Sale, Cuvîntul întîlnește ceva 
corespunzător în noi și-l întăreşte: persoana noastră, raţiunea noastră 
şi cuvîntul nostru. În această întreită calitate, îmbinată cu întreita cali- 
tate corespunzătoare a noastră, creează Cuvîntul virtuțile în noi, îm- 
preună cu noi, întrucît El însuși le are încorporate în Sine prin întruparea 
și viața Sa de om și le transmite celor ce se unesc cu El prin putere 
personală și prin cuvîntul Lui, care îl exprimă pe El și are puterea să 
conducă spre virtute, sau spre asemănarea cu El, pe cei ce-L ascultă. 
Deci cuvîntul în acest plan are şi înţelesul de rațiune, căci omul virtuos 
e omul raţional, omul care și-a rînduit viaţa conform cu raţiunea și o 


conduce conform ei. Dar prin virtuţi omul devine rațional nu numai în 
viaţa lui individuală, ci şi în relațiile sociale. 

zideşte în suflet lumea duhovnicească a evlaviei. Ca cer 
El întinde în suflete înțelepciunea înstelată, întreagă, 
spre o viață atotluminoasă, în care face să lumineze, 
ca doi mari luminători, cunoștința dumnezeiască şi ve- 
derea firii (contemplaţia naturală) 5%. Ca pămînt înteme- 
iază în suflet dreptatea, ca izvor nesecat de hrană. Ca 
văzduh întinde cumpătarea spre reîmprospătarea și în- 
rourarea vieții preacurate. lar ca mare așază în slăbi- 
ciunea firii bărbăţia, spre surparea întăriturilor şi înăl- 
țimilor vrăjmașe. Zidind deci Cuvîntul astfel această 
lume, pune în suflet ca putere Duhul, pentru mișcarea 
înțelegătoare și pentru mișcarea neîncetată 5% și pentru 
ținerea neîmprăștiată şi statornică a ei, după cuvîn- 
tul lui David : «Cu Cuvîntul Domnului cerurile s-au în- 
tărit, și cu Duhul gurii Sale, toată puterea lor» 
(Ps. XXXII, 61) %. 

50. Domnul nostru lisus Hristos crește împreună 
cu vîrstele duhovnicești ale celor ce se nevoiesc. Cînd 
sînt prunci și au nevoie de lapte, se zice că se alăptează 
El însuși cu laptele virtuţilor începătoare ale deprin- 
derii trupești, al cărui folos e prea puţin celor ce au cres- 
cut cu virtutea și leapădă pe încetul pruncia. Cînd au 
ajuns la tinereţe și mănîncă mîncarea tare a contempla- 
ției făpturilor, ca unii ce şi-au exercitat simţurile sufle- 
tului, se zice că sporește și Hristos cu virsta și cu harul 
şi şade în mijlocul bătrînilor și le descoperă adincuri 
acoperite de întuneric. Iar cînd au ajuns la bărbatul 
desăvirşit (Efeseni IV, 13), la măsura vîrstei plinătăţii 

535. Expresia greacă „puaxi Gewopta“, pe care am tradus-o prin «con- 
templația naturală» și prin care se cunosc raţiunile dumnezeieșşti ale lu- 
crurilor din natură, cînd trăim conform naturii noastre, poate fi tradusă 
și ca «vedere firească», pentru că de fapt ea e vederea normală a firii 
noastre, de la care am decăzut prin păcat, văzînd numai învelișul mate- 
rial al lucrurilor, sau văzînd lucrurile ca obiecte de sine stătătoare şi 
satisfăcătoare de trebuințe trupeşti şi nu ca plasticizări ale gîndurilor lui 
Dumnezeu cel personal. 

536. Toată ordinea aceasia e pusă și ţinută în mișcare neîncetată 


de Duhul. Iar prin această mişcare se unește şi se desăvirşește. 
537. Despre suilet, cap. 27—28, Ed. cit., p. 88—90. 

lui Hristos, se zice că vesteşte El însuși tuturor cu- 
vîntul pocăinței și învaţă popoarele cele ale Împărăției 
cerurilor și se grăbeşte spre patimi. Căci acesta este 
sfîrșitul oricăruia din cei ce s-au desăvirșit în virtuţi, 
ca după ce a străbătut toate vîrstele lui Hristos, să 
ajungă la pătimirea încercărilor (ispitelor), asemenea 
crucii Aceluia 58, 

51. Cîtă vreme ne aflăm sub stihiile nevoinţei tru- 
peşti, păzindu-ne să nu ne atingem de mîncări, să nu 
pipăim ceva, să nu privim la frumuseți, să nu ascultăm 
cîntări, să nu mirosim miresme, ne aflăm sub pedagogi 
ca niște prunci, măcar că sîntem moștenitori și stăpîni 
peste toate cele ale Tatălui. Dar cînd vine plinirea vre- 
mii nevoinţei şi ea se împlinește prin nepătimire, atunci 
se naște în noi Cuvîntul din înţelegere curată 5*. Și 
aceasta se face sub legea Duhului, ca pe noi cei ce 
sîntem sub lege să ne răscumpere din cugetul trupesc 


538. Creșterea noastră e din puterea lui Hristos sălășluit în noi. 
Fiecare vîrstă duhovnicească a noastră e din puterea aceleiași virste a 
lui Hristos, pe care o retrăieşte în fiecare din cei ce se nevoiesc, așa 
cum mama retrăiește cu copilul vîrstele lui, îndrumîndu-l în trăirea 
dreaptă a lor. Din Hristos cresc virtuțile noastre. Dar El însuși se arată 
crescînd cu noi, împărtăşindu-ne numai atita putere pentru ele, cîtă 
sîntem în stare să folosim. Hristos ne ajută să creștem în virtuţi, prin 
puterea Lui personală, prin raţiunea Lui care întărește rațiunea noastră 
formatoare de virtuţi şi prin cuvîntul Lui. Cuvîntul lui Dumnezeu implică 
toate aceste trei înţelesuri. În orice caz virtuțile sînt un rod al dialogului 
între noi şi Hristos, Cuvintul cel întrupat, şi o anumită treaptă în parti- 
ciparea noastră la viața omenească a lui Hristos, aflătoare în infinitatea 
divină. În creşterea aceasta îl vedem pe Hristos tot mai clar nu numai 
în rațiunea şi în virtuțile noastre sporite, ci şi în El însuși ca Persoană 
care ne vorbește și ne întărește. Virtuţile și raţiunea noastră devin tot 
mai transparente pentru Hristos, sau Hristos e tot mai vădit prezent 
în ele. 

539. Cuvîntul dumnezeiesc ca Persoană apare în noi și se face 
vădit înţelegerii noastre cînd ne-am curâăţit de patimi, căci patimile ne ţin 
legaţi cu deosebire de lucruri ca obiecte și ne împiedică să intrăm în 
relaţie adevărată cu persoanele semenilor, dar mai ales cu Persoana 
supremă a lui Hristos. Dar Hristos își impune stăpînirea în noi ca 
rațiune și cuvînt al Său, întărind raţiunea noastră și limpezind cuvîn- 
tul nostru, cînd am scăpat de patimi. lar aceasta înseamnă înstăpinirea 
Duhului în noi, cu puterea și cu libertatea Lui. În baza acestei libertăţi 
simțim pornirea să-l spunem lui Dumnezeu: «Avva, Părinte», ca unii ce 
ne simţim fraţi cu Hristos. 

şi să ne facă iarăși fii. Iar înfăptuindu-se aceasta, Duhul 
strigă în inimile noastre : «Avva, Părinte», arătîndu-ne 
și făcîndu-ne cunoscută înfierea şi îndrăznirea cea că- 
tre Dumnezeu și Tatăl. De aci înainte Duhul rămîne 
şi vorbeşte cu noi ca şi cu niște fii și moștenitori ai lui 
Dumnezeu prin Hristos, deoarece nu mai sîntem ţinuţi 
în robia simţurilor (Gal. IV, 37). 

52. Celor ce au sporit în credință ca Petru, au 
ajuns la nădejde ca Iacob și s-au desăvîrșit în iubire 
ca loan, Domnul li se schimbă la față urcîndu-se pe 
muntele înalt al cunoștinței lui Dumnezeu (al teologiei). 
Şi îi luminează, arătîndu-li-se și înfăţișîndu-li-se ca 
Cel ce e Cuvintul curat, asemenea soarelui, iar prin înțe- 
lesurile înţelepciunii tainice li se face strălucitor ca lu- 
mina. Și Cuvîntul se arată în aceștia stînd în mijlocul legii 
și al proorociei, unele legiuindu-le și învăţîndu-le, iar 
altele descoperindu-le din vistieriile adînci și ascunse 
ale înțelepciunii, ba uneori mai înainte văzînd și mai 
înainte vestind 5%. Pe aceștia îi și umbrește Duhul ca un 
nor luminos și un glas de tainică cunoștință a lui Dum- 
nezeu vine din acel nor la ei, învățîndu-i taina dum- 
nezeirii în trei ipostasuri și spunîndu-le : «Acesta este 
vîrful Meu cel iubit al Cuvîntului desăviîrșirii, întru ca- 
re bine am voit ; fiți Mie fii desăvirșiți în Duh desăvîr- 
șit» (Matei XVII, 5) %!. 

53. Sufletul care disprețuiește toate cele de jos şi 
e rănit în întregime de dragostea lui Dumnezeu, în- 
cearcă o ieșire străină și dumnezeiască (extaz). Căci 

540. Vădirea ca Persoană a Cuvintului lui Dumnezeu devine cu 
totul clară pe acest virf al desăviîrşirii. El se face evident ca atare chiar 
din cuvintele legii şi ale proorocilor, ca Cel ce le legiuiește și le des- 
coperă şi le împlinește acum în noi, ba chiar ca Cel ce vede și vestește 
mai înainte cele viitoare prin noi. 

541. E un citat interpretat pentru scopul autorului. Acesta este 
vîrful raţiunii desăvîrșite şi deci al înfierii. Cuvîntul Tatălui către cei 
ajunşi aci e Cuvintul personali la Care trebuie să ajungă cei ce vor să 
se desăvirşească. Pentru că la acest virt se află Fiul Unul Născut. Cei 


ce ajung “aci sînt uniţi cu Fiul şi cu Tatăl în Sfintul Dub. Sint atît de 
apropiaţi Tatălui, prin har, ca şi Fiul cel Unul Născut ca om. 

după ce a văzut limpede firile făpturilor și rațiunile lor 
şi a înţeles sfîrșiturile lucrurilor omenești, nu mai rab- 
dă să fie înăuntrul zidirii și să mai fie hotărnicit de ceea 
ce-l mărginește. Ci ieșind din hotarele sale și biruind 
legăturile simţurilor și trecînd peste firile tuturor, pă- 
trunde, într-o tăcere de negrăit, în întunericul cunoş- 
tinței lui Dumnezeu și privește frumusețea Celui ce 
este, în lumina înţelesurilor Înţelepciunii negrăite, atît 
cît i se dăruiește de ea prin har. Adîncindu-se apoi în 
chip, vrednic de Dumnezeu prin aceste înţelesuri în ve- 
derea Lui, se bucură cu frică și cu dragoste de roadele 
pomilor nemuritori, adică de cugetările înţelesurilor 
dumnezeiești, a căror măreție şi slavă nu o poate tălmăci 
niciodată în chip desăvîrșit cînd se întoarce la sine în- 
Lă 9 . . A A . . 

suși %*. Căci stînd în chip minunat sub lucrarea Duhu- 
lui, îşi dă seama, în bucurie și tăcere de negrăit, de 
această pătimire vrednică de laudă, dar nu poate tăl- 
măci cum se săvirșește această lucrare, sau ce este ceea 
ce i s-a împărtășit, i s-a arătat și i s-a spus ; nu poate 
tălmăci cele negrăite, pe care le-a cunoscut în chip tainic. 

54. Cel ce-și seamănă sieşi spre dreptate lacrimi 
de umilință culege ca rod al vieţii o bucurie negrăită. 
lar cel ce caută și așteaptă pe Domnul pînă ce vin 
roadele dreptății Lui va secera înmulţit spicul cunoș- 
tinței de Dumnezeu. Și-l va lumina și pe el lumina în- 
țelepciunii și se va face sfeşnic al luminii veșnice ca să 

542. Experienţa sufletului pe acest virf al întîlnirii cu Dumnezeu 
nu poate fi exprimată decît în termeni antinomici. Ea e vedere sau mai 
bine-zis contemplaţie, dar e vedere în întuneric sau contemplaţie de 
nedefinit; e vedere și în același timp sesizare a unor înțelesuri, dar a 
unor înţelesuri negrăite care nu se disting din unitatea personală inți- 
nită a lui Dumnezeu Cel mai presus de înţelesuri. Ea are loc într-o stare 
de ieșire a sufletului nu numai din toate ideile definite ale lucrurilor și 
din legătura cu toate cele văzute în mod distinct cu simţurile, ci și din 
hotarele sale, căci nu mai cunoaște ceva hotărnicit. Propriu-zis sufletul 
se hotărnicește prin privirea și gindirea lucrurilor hotărnicite, prin ideile 
sau prin imaginile reţinute ale lor. Cînd iese din ele se dezlimitează. 
Dar nu pierde conștiința că e deosebit ae realitatea nehotărnicită a lui 


Dumnezeu. Căci el se dezlimitează prin Dumnezeu, întrucît e capabil 
să-L cunoască pe El, dar nu prin sine. 

lumineze pe toţi oamenii. Acela nu se va lipsi pe sine şi 
pe alţii de lumina înţelepciunii dăruite lui, ascunzînd-o 
sub obrocul pizmei, ci va semăna cuvinte bune în Bise- 
rica credincioșilor, spre folosul celor mulţi şi va îm- 
părtăși toate învăţăturile cîte le-a auzit de sus, încre- 
dințate de Duhul dumnezeiesc, și cîte le-a cunoscut în- 
deletnicindu-se cu contemplarea făpturilor, ca şi cîte 
i-au spus lui părinții. 

55. Fiecăruia dintre cei ce se nevoiesc îi vor fi și 
i se vor topi, în ziua desăvirșirii sale întru virtute, mun- 
ţii lucrării poruncilor lui Dumnezeu într-o dulceaţă a 
veseliei. Căci va împărăţi în Sionul înțelegerii curate. 
Iar dealurile, adică rațiunile virtuţilor, vor izvori lapte, 
aducîndu-i hrana la patul nepătimirii pe care se odih- 
nește *”. Și toate dorințele lui Iuda, adică ale credinţei 
și cunoștinței sale, vor izvori ape, adică dogme, pilde şi 
simboluri ale lucrurilor dumnezeiești. Din inima lui va 
ieși izvor de înțelepciune negrăită și va adăpa uscăciu- 
nea piriiașelor, adică pe oamenii uscați de seceta și de 
arşița patimilor. Atunci va cunoaște rodul adevărat al 
cuvintelor Domnului în sine. Căci zice: «Cel ce crede 
în Mine, rîuri de apă vie vor izvoriî din pîntecele lui» 
(loan VII, 38). 


56. «În cei ce se tem de Mine, zice Domnul, va ră- 
sări Soarele dreptății și tămăduirea în faptele lor» (Ma- 
leani IV, 2). «Ei vor sări din închisoarea patimilor și 
vor sălta ca niște viței slobozi din lanţurile păcatului. 
Vor călca pe bărbații nelegiuiţi şi pe draci în picioarele 


543. Muntele Sion e un munte dulce, căci în el se ivește dulceaţa 
stăpinirii peste patimi și odată cu aceasta dulceaţa înţelesurilor curate, 
care reprezintă înălțimile la care s-a ridicat mintea care vede în ele pe 
Dumnezeu. Fiecare virtute are o rațiune, sau e o rațiune încorporată 
într-o deprindere; cîtă vreme patima este lipsită de rațiune, este 
contrară raţiunii virtuţii opuse, e o coborire spre nimic, pentru că e o 
coborire a sufletului în limitare, o ieșire a lui din interiorul infinităţii 
divine care-l poate hrăni cu viaţă în veșnicie. Raţiunile virtuţilor hrănesc 
pe cel ce s-a eliberat de patimi și şi-a regăsit odihna din partea lor; îl 
hrănesc din infinitatea vieţii lui Dumnezeu cel personal şi a toate iubitor. 

lor, ca pe o ţărînă, în ziua învierii lor, pe care o voi 
face Eu, zice Domnul atotţiitorul» (Isaia XIII, 2), adică 
atunci cînd se vor înălța prin toate virtuțile și se vor 
desăvîrși prin împărtăşirea de Duhul. 

57. De vei fi ridicat de sus pe un munte înalt al 
lumii acesteia și al Bisericii lui Hristos, și de vei primi 
acolo semn al cunoștinței celei noi, să-ți înalți glasul 
cu înţelepciunea dată ţie de la Dumnezeu, îndemnînd 
cu cuvîntul și învăţind pe frații tăi și deschizîndu-le 
lor înţelesul dumnezeieștii Scripturi, spre cunoașterea 
darurilor minunate ale lui Dumnezeu și spre împli- 
nirea poruncilor Lui. Să nu te temi de cei ce pizmuiesc 
puterea cuvintelor tale și strîimbă toată dumnezeiasca 
Scriptură, căci sînt deșerţi și putrezi și gătiți spre locu- 
ință diavolului (Matei XII, 44). Dumnezeu va scrie cele 
rostite de buzele tale în cartea celor vii şi nu vei pătimi 
vătămare de la aceștia, precum nici Petru de la Simon 
Magul. Ci să zici, mai degrabă, şi tu în ziua aceea, în 
care vei vedea că-ți pregătesc curse în cale, împreună 
cu proorocul : «lată Domnul este Dumnezeul și Mîn- 
tuitorul meu, și voi fi nădăjduindu-mă într-Însul și voi 
fi mîntuit de EI și nu mă voi teme», fiindcă «slava mea 
și lauda mea este Domnul și s-a făcut mie mîntuitor ; 
şi nu voi înceta să vestesc cele slăvite ale Lui în tot pă- 
mîntul» (Isaia XII, 2, 5). 

58. Dacă ai cunoscut că pornirea spre patimi este 
nelucrătoare în tine și lacrimile umilinței și ale smeri- 
tei cugetări izvorăsc din ochii tăi, să știi că a venit la 
tine Împărăţia lui Dumnezeu şi ai zămislit de la Duhul 
Sfînt. Iar dacă vezi în lăuntrul tău pe Duhul că şi lucrea- 
ză, se mișcă și grăieşte şi te mînă să grăiești în Biserică 
cu glas mare mîntuirea și adevărul lui Dumnezeu, să 
nu împiedici buzele tale pentru pizma oamenilor cu cu- 
get iudaic. Ci șezînd, scrie pe table cele ce ţi le spune 
Duhul, cum zice Isaia : «Că vor fi acestea spre zilele 

vremurilor şi pînă în veac, după cel ce a zis așa» (Isaia 
XXX, 8). Căci cei ce suferă de durerile pizmei sînt un po- 
por neascultător, fii mincinoși, întru care nu este cre- 
dință. Aceştia nu vor să audă că Evanghelia lucrează 
încă și face prieteni ai lui Dumnezeu și prooroci, ci 
zic proorocilor și învăţătorilor Bisericii : «Nu ne ves- 
tiți nouă Împărăţia lui Dumnezeu» ; iar celor ce împăr- 
tășesc vederile contemplaţiei naturale : «Nu ne grăiți 
nouă acestea, ci grăiți și vestiți-ne altă rătăcire, pe care 
lumea o iubeşte și luaţi dinaintea noastră pe Sfîntul lui 
Israel» (Isaia XXX, 11). Nu lua aminte la birfirea și la 
cuvintele lor. Căci mulţi surzi vor auzi pînă la urmă 
cuvintele tale spre folosul lor și ochii orbilor, care umblă 
în întunericul vieţii şi în ceața păcatului, vor vedea lu- 
mina cuvintelor tale. Și se vor bucura de ele cei săraci 
cu duhul și cei deznădăjduiţi dintre oameni se vor um- 
ple de bucurie ; și cei rătăciţi cu duhul vor afla înțe- 
lepciune în cuvintele tale. Iar cei ce cîrtesc împotriva ta 
vor învăţa să asculte de cuvintele Duhului și limbile 
care vorbesc de rău vor învăţa să grăiască pace. 

99. Fericit cel ce a semănat în Sion, în Biserica lui 
Dumnezeu, sămiînţa învățăturii cuvintelor Lui, zice Isa- 
ia, și are fii ai săi în Dub, în Ierusalimul de sus al celor 
dintii născuţi. Căci omul acela va ascunde poate pentru 
o vreme cuvintele sale și va fi acoperit ca de o apă 
curgătoare. Dar la sfîrșit se va arăta în Sion, adică în 
Biserica credincioșilor, ca un rîu slăvit ce curge în pă- 
miîntul însetat de apele înțelepciunii lui. Şi nu vor mai 
fi din aceia care să se rușineze de a asculta de el din 
pricina celor pizmuitori. Și-și vor da urechile lor să 
asculte cuvintele omului aceluia și inima celor slăbiţi cu 
sufletul va lua aminte ca să asculte. Şi nu vor mai spu- 
ne slujitorii pizmei : taci ! Căci fiind evlavios, a sfătuit 
cele înțelepte și nu a grăit, ca înțelepții nebuni ai lu- 
mii, cele nebune. Nici n-a cugetat în inima lui să facă 

lucruri deșarte și nelegiuite și să grăiască cu înșelăciu- 
ne despre Dumnezeu, ca să risipească sufletele flămînde 
şi să trimită neadăpate sufletele însetate. De aceea cu- 
vintele lui rămîn spre folosul celor mulţi, chiar dacă nu 
pare așa celor pizmași (Isaia XXXII, 2 ș.u.). 

60. Celui ce locuiește în peștera înaltă a stîncii 
tari, i se va da spre săturare pîinea cunoștinței și ulcio- 
rul înțelepciunii spre îmbătare și va fi apa lui credin- 
cioasă %i, El va vedea pe Împăratul întru slava Lui și 
ochii săi vor vedea pămintul de departe. Sufletul său 
va cugeta înţelepciune și va vesti tuturor locul cel veş- 
nic, în afara hotarelor căruia nu e nimic 5%. 

61. Dacă învăţătura Domnului deschide urechile 
oricui se teme de El și adaugă ureche ca să audă şi dă 
limbă de învățătură, ca să știe cînd trebuie să spună 
cuvînt, cine altul respinge pe cuminții și înţelepții lu- 
mii şi face nebună înţelepciunea lor, înţărind numai cu- 
vintele robilor Săi, decît El însuși ? Căci El face lu- 
cruri noi și minunate spre slava Sa. El face în inima 
pustie și uscată cale de smerenie și de blîndețe, iar în 
cugetarea secată şi fără apă, rîu de înţelepciune negră- 
ită, ca să adape poporul Său cel ales, poporul pe care Și 
l-a pregătit ca să povestească virtuțile Lui. Căci El 
umblă înaintea celor ce-L iubesc și se tem de EI, nete- 
zește munţii patimilor, sfarmă porţile de aramă ale ne- 
ştiinţei, deschide ușile cunoștinței Sale și descoperă 
vistieriile acoperite de întuneric, ascunse și nevăzute ale 
ei, ca să cunoască că El este Domnul Dumnezeu, Care 
cheamă numele lor Israel. 

62. Cine este Cel ce potolește marea patimilor și 
opreşte valurile ei ? Domnul Savaot, Cel ce scapă din 


544. Va fi ca Ilie cel hrănit, după petrecerea în munţele Carmel, de 
văduva din Sarepta Sidonului cu pîinea cunoștinței şi cu ulciorul înţe- 
lepciunii, spre îmbătarea sau entuziasmul dragostei de Dumnezeu. 

545. Va ti ca Moise. În afara hotarelor locului veşnic nu e nimic, 
pentru că el nu are hotar. El este viaţa şi iubirea nemărginită a lui 
Dumnezeu. 


CUVIOSUL NICHITA STITHATUL, CELE 300 DE CAPETE 335 


primejdia păcatului pe cei ce-L, iubesc pe EI, și linişteşte 
furtuna gîndurilor ; Cel ce pune cuvintele Sale în gura 
lor și-i acopere cu umbra mîinilor Sale, cu care a întă- 
rit cerul și a întemeiat pămîntul. El dăruiește celor ce 
se tem de El limbă de învăţătură și ureche de înţele- 
gere, ca să audă glasul Lui de sus și să vestească în ca- 
sa lui Iacob, în Biserica credincioșilor, poruncile Lui. 
Iar cei ce n-au ochi să vadă razele Soarelui dreptăţii și 
ureche să audă cele slăvite ale lui Dumnezeu au ca 
parte întunericul neștiinţei și nădejdea lor este deşartă. 
Nici unul dintre aceștia nu grăiește cele drepte, nici nu 
este întru ei judecată adevărată. Căci au ascultat de 
cei deșerți și de cei ce grăiesc sunete goale. Ei zămis- 
lesc pizmă şi nasc biîrfire, căci urechile lor sînt netăiate 
împrejur şi nu pot să audă. De aceea cuvîntul cunoștin- 
ței lui Dumnezeu li s-a făcut lor spre osîndă și nu vor 
să-l audă pe El. | 

63. Ce înțelepciune este în cei ce sînt chinuiţi de 
pizmă față de aproapele ? Cum vor recunoaște pizmui- 
torii, întreabă Ieremia, că sîntem înţelepţi și legea Dom- 
nului este cu noi (lerem. VIII, 8), cînd se topesc de piz- 
mă faţă de cei ce au luat harul Duhului, prin înţelep- 
ciunea și cunoştinţa lui Dumnezeu ? În deșert s-a năs- 
cut cunoștința mincinoasă în cărturarii și înțelepții lu- 
mii, care s-au abătut de la cunoștința adevărată. De 
aceea au fost rușinaţi înţelepții, căzînd de la înţelep- 
ciunea Miîngiietorului și văzînd-o pe aceasta înmul- 
țindu-se în fiii pescarilor ; și s-au uimit de puterea 
cuvintelor lor și s-au prins în mrejele gîndurilor lor 
(lerem. VIII, 9) ca unii ce au lepădat cunoștința și înțe- 
lepciunea cea adevărată a Domnului. 


64. Cum s-au topit de invidie cei care pizmuiesc 
pe cei ce s-au îmbogăţit de harul Duhului! Cum s-au 
topit de pizmă, cei ce au părăsit izvorul înţelepciunii 
lui Dumnezeu, față de cei ce-au primit limba de îoc, ca 

pe un condei de cărturar ager la scris !5%€. De ar fi um- 
blat pe calea lui Dumnezeu, ar fi locuit în pacea nepă- 
timirii în veac și ar fi aflat unde este înțelepciunea, un- 
de este tăria, unde este înțelegerea și cunoștința lucru- 
rilor, unde este dăinuirea îndelungată și viața, unde este 
lumina ochilor şi înțelepciunea cu pace ; ar fi cunoscut 
cine află locul și cine intră la vistieriile ei ; ar fi cu- 
noscut cum poruncește Dumnezeu proorocilor celor în- 
vățați de Cuvintul, zicînd : «Proorocul care are în vis 
descoperire să povestească vedenia visului său, și cel 
la care a venit cuvintul Meu, să împărtășească cuvîntul 
Meu pentru adevăr» (lerem. XXIII, 28). Şi iarăși: 
«Scrie-ţi în carte toate cuvintele pe care ţi le-am spus» 
(lerem. XXX, 8). Dacă ar fi aflat acestea, nu s-ar fi 
topit de pizmă împotriva unora ca aceștia. 

65. Cînd își va schimba arapul pielea și leopardul 
împestrițăturile sale, vor putea și pizmașii să grăiască 
şi să sfătuiască bine, gîndind cele rele. Căci ei înșeală 
pe cei apropiaţi lor, fiindcă umblă cu viclenie, și-și bat 
joc de prietenii lor, negrăind adevărul, fiindcă limba 
lor s-a învăţat să grăiască cele deșarte și mincinoase. Ia 
aminte deci tu, cel ce pentru cunoștința și cuvîntul lui 
Dumnezeu ești pizmuit şi batjocorit de ei, și roagă-te cu 
stăruință ca leremia și zi : «Doamne, pomeneşte-mă pe 
mine și cercetează-mă și scapă-mă de bărbaţii pizmași 
care mă urmăresc, nu mă pune la îndelungă-răbdare, 
vrînd să mă cerci multă vreme. Cunoaște că am fost 
luat în rîs de cei ce nesocotesc cunoștința Ta. Smerește-i 
pe ei în pizmuirea lor şi-mi va fi cuvîntul cunoștinței 
Tale spre veselie și spre bucuria inimii mele. Căci n-am 
șezut în sfatul celor ce-şi bat joc de cunoștința Ta, ci 
m-am temut de fața miîinii Tale și am șezut singur; 
că pizma lor m-a umplut de amărăciune» (leremia XV, 
15—18). Și vei auzi : «Bine știu aceasta. De vei întoar- 


546. Limba de foc a Duhului poate lua şi forma unui condei 
ager, adînc și înflăcărat. 

ce vreun rătăcit de la calea lui, te voi așeza pe tine în- 
tre prietenii Mei ; înaintea feței Mele vei sta. Și de vei 
face de preț pe vreun nevrednic, vei fi ca gura Mea, 
te voi izbăvi pe tine din ghiara lupilor pizmași, zice 
Domnul lui Israel» (lerem. XV, 19—21). 

66. Sfirșitul cuvîntului e totul. Deci să asculte în- 
ţelepţii pizmași. Nazireii lui Dumnezeu s-au curăţit prin 
osteneli mai mult decît zăpada. Albitu-s-a viaţa lor 
mai mult decât laptele. Chipul înțelepciunii lor a între- 
cut piatra de safir și înfățișarea cuvintelor lor e mai 
presus de mărgăritarul curat. lar cei ce s-au desfă- 
tat cu cunoștința lumească au pierit la ieşirea duhului. 
Cei ce s-au hrănit din înţelepciunea elinilor s-au îm- 
brăcat cu fumul neştiinței. Căci li s-a lipit limba de 
gitlejul lor și au amuţit, fiindcă au lepădat înţelepciu- 
nea şi cunoștința adevărată a Duhului dumnezeiesc, ne- 
voind să o primească pe aceasta prin osteneli 5. 


67. Cel ce dă gură deschisă în mijloc de adunare 
multă, robilor săi, și cuvînt celor ce vestesc cu putere 
multă, este Dumnezeu, Care smerește pomul înalt și 
înalță pomul smerit, Care usucă pomul verde și înver- 
zește pomul uscat. Căci a Lui este înțelepciunea și cu- 
noștinţa și puterea. Și precum schimbă anotimpurile și 
anii, aşa face și sufletele care-L caută și-L doresc pe 
EI, să împărățească peste patimi, și le mută de la viaţă 
la viață, dînd înţelepciune celor înţelepţi cu Duhul și 
pricepere celor ce au înțelegere. El descopere lucruri 
adînci și ascunse celor ce cercetează adîncurile lui Dum- 
nezeu și le dă lor să cunoască ghiciturile acoperite de 
întuneric. Căci lumina cunoștinței şi a înţelepciunii este 
cu El și o dă cui voiește. 

547. Învățătura lui Hristos e o învăţătură de practicat, nu o teorie 
de lat simplu la cunoştinţă. Pentru că prin ea omul trebuie să se 


facă asemenea lui Hristos și să intre şi să înainteze în unirea cu EI şi 
cu viața dumnezeiască infinită, de care s-a umplut umanitatea Lui. 

68. Tuturor celor ce lucrează întru răbdare porun- 
cile, după omul din afară și din lăuntru, şi caută numai 
la slava lui Dumnezeu, li se dă cinstea cunoștinței ce- 
reşti, pacea sufletului și nestricăciunea, ca unora ce nu 
sînt numai auzitori, ci și făcători ai legii harului. Dum- 
nezeu nu face de ocară cunoștința acestora, care e măr- 
turisită prin fapte, ci o slăvește împreună cu cuvintele 
cunoștinței celor ce luminează, prin înțelepciunea Lui, 
în Biserica credincioșilor. Fiindcă la El nu este căutare 
la faţă. Iar celui ce se nevoiește pentru a se făli și nu 
ascultă de cuvintele celor ce sînt povăţuiţi de Duhul, ci 
ascultă de părerea lui și de cuvintele amăgitoare ale 
celor ce au îmbrăcat numai chipul evlaviei și sînt călă- 
uziți de Duhul iubirii de slavă şi al iubirii de plăcere, 
i se dă necaz și strîmtorare, pizmă, mînie și furie, acum 
ca răsplată pentru amăgirea lui, iar la sfîrșit ca pedeap- 
să a gîndurilor lui ce se osîndesc, sau se apără între 
ele. Vorbim de ziua în care va judeca Dumnezeu ce- 
le ascunse ale oamenilor și va răsplăti fiecăruia după 
lucrul lui (Rom. II, 6—16). 

69. Precum nu este iudeu cel ce este aceasta întru 
arătare, după cum s-a spus, și nici tăiere împrejur cea 
întru arătarea trupului (Rom. II, 28, 29), ci iudeu e cel 
ce e aceasta întru ascuns și tăiere împrejur e cea a 
inimii, care sînt în duh nu în literă, așa nici un bărbat 
desăvîrșit întru cunoștință și înţelepciune nu e cel tare 
numai în cuvîntul arătat şi grăit, nici nevoitor la culme 
cel ce e așa întru nevoinţa trupească și văzută. Ci nevo- 
itor este cel ce e aceasta întru lucrarea ascunsă și înţe- 
legătoare, iar înțelept și desăvîrșit întru cunoștință este 
cel ce grăiește din inimă curată și bună prin Duhul lui 
Dumnezeu și nu prin literă. Lauda acestora nu e de la 
oameni, ci de la Dumnezeu. Căci sînt neștiuţi sau piz- 
muiți de oameni, fiind iubiți și cunoscuţi numai de 
Dumnezeu și de cei mișcaţi de Duhul Lui. 

70. Dacă nu se va îndrepta, precum s-a spus, nici 
un trup înaintea lui Dumnezeu din faptele legii 
(Rom. III, 20), cine se va desăvirși înaintea lui Dumnezeu 
numai prin luptele și ostenelile nevoinţei ? Căci prin 
fapte ajungem la deprinderea virtuţii și oprim lucrarea 
patimilor, dar numai prin ele nu ne desăvirşim întru pli- 
nătatea lui Hristos. Deci ce ne duce pe noi la desăvirşi- 
re ? Credinţa sinceră în Dumnezeu. Ea este temelia celor 
nădăjduite (Evr. XI, 1). Prin ea Avel a adus lui Dum- 
nezeu o jertfă mai deplină decît Cain şi a primit măr- 
turia de om drept, iar Avraam, cînd a fost chemat, a 
ascultat şi a ieșit ca să locuiască în pămîntul făgăduin- 
ței. Ea urcă pe cei ce se nevoiesc la nădejdile mari ale 
darurilor mai înalte ale lui Dumnezeu și de acolo la 
cunoştinţa lucrurilor. Ea le dă lor comori nesecate ale 
Duhului în inimă, ca să scoată de acolo taine noi și 
vechi ale lui Dumnezeu și să le dea celor ce au trebu- 
ință. Drept aceia, cel ce s-a împărtășit de ea, s-a înăl- 
țat şi s-a desăvirșit prin dragoste întru cunoștința lui 
Dumnezeu și a intrat întru odihna Lui, odihnindu-se 
şi el de toate lucrurile sale, ca și Dumnezeu de ale Lui 
(Evr. IV, 3). 

11. Dacă Dumnezeu s-a jurat odinioară, că cei ne- 
ascultători nu vor intra întru odihna Sa și ca urmare 
nici n-au putut intra din pricina necredinţei lor, cum 
vor putea să intre vreunii prin singura nevoinţă tru- 
pească, fără de credinţă, întru odihna nepătimirii şi în- 
tru desăvirșirea cunoștinței, cînd vedem pe mulți ne- 
putînd să intre și să se odihnească de toate ostenelile 
lor? Drept aceea trebuie să se cerceteze fiecare de nu 
cumva este întru sine o inimă vicleană și necredincioasă 
și de aceea se lipseşte, deși se află în multe osteneli, de 
odihna şi de desăviîrșirea lui, din care pricină se chinu- 
ieşte pururea cu faptele şi mănîncă pîinea durerii. Și 
dacă lipsește odihna întru el, să se silească să intre prin 

credință întru odihna nepătimirii și întru desăvîrșirea 
cunoștinței 5%, ca nu cumva să cadă în vechea pildă a 
neascultării și să pătimească aceleași lucruri ca și cei 
ce n-au ascultat odinioară. 

12. Deoarece sîntem ființe supuse simţurilor, cu- 
vîntătoare și înzestrate cu minte, trebuie să aducem şi 
noi o zeciuială din tot ce sîntem noi înșine. Ca fiinţe 
sensibile trebuie să simțim în chip cuvenit lucrurile 
supuse simţurilor și, prin frumuseţea lor, să ne grăbim 
și să aducem cunoștința lor fără greşeală Ziditorului. 
Ca fiinţe cuvîntătoare, să grăim bine despre lucrurile 
dumnezeieşti şi omenești. lar ca fiinţe înzestrate cu 
minte, să cugetăm fără greșeală despre Dumnezeu, 
despre viața veșnică, despre împărăţia cerurilor și des- 
pre tainele Duhului ascunse în ea. Trebuie să ne con- 
ducem în chip sănătos și fără greșeală potrivit cu Dum- 
nezeu. Simţirea, vorbirea și cugetarea trebuie stăpînite 
şi folosite în chip sănătos. Aceasta este măsura adevă- 
rată și dumnezeiască și aducerea noastră sfințită lui 


Dumnezeu 5%. 


13. Zeciuiala adevărată adusă lui Dumnezeu este 
Paștele sufletesc, sau trecerea peste toată deprinderea 
pătimașă și peste toată simţirea nerațională 5, În vre- 
mea acestui Paşte se jertfeşte Cuvîntul în contemplarea 
lucrurilor și se mănîncă în pîinea cunoștinței și se bea 


548. Odihna nepătimirii e legată de cunoştinţa ce vine din credința 
fermă, pentru că ea face clară și sigură legătura sufletului cu Dum- 
nezeu cel personal; îi dă conștiința odihnei în iubirea Lui nesfirșită 
și nemijlocită. În nevoinţe omul se simte încă departe de Dumnezeu; 
el luptă încă cu patimile, neavind pe Duhul deplin în el. 

549. Prin simţirea, prin vorbirea şi giîndirea noastră, închinate lui 
Dumnezeu, ne aducem nu numai pe noi înșine Lui, ci toate cele simţite, 
vorbite și gindite, adică întreaga lume sensibilă şi inteligibilă, descope- 
rindu-i prin aceasta transparența pentru Dumnezeu, sau străbaterea lui 
Dumnezeu prin ea. 

550. Paştele înseamnă trecerea prin Marea Roșie și deci ieșirea 
din robia Egiptului, spre libertate şi spre ţara făgăduinţei. Simbolic ea 
înseamnă trecerea peste ceea ce ne închide în robia patimilor, la largul 
infinităţii lui Dumnezeu şi a libertăţii în ea, din strîmtorarea robiei celor 
văzute, în care nu se simte bine sufletul. 

preacinstitul Lui sînge în paharul înțelepciunii tainice. 
Deci cel ce serbează acest Paște, şi-a jertfit sieși Mielul 
care ridică păcatele lumii și nu va mai muri, ci, după 
glasul Domnului, va trăi în veac (loan VI, 52) 5%. 

74 Cel ce s-a ridicat din faptele moarte a înviat 
împreună cu Hristos. lar dacă a înviat împreună cu 
Hristos prin cunoștință, şi Hristos nu mai moare, nici 
pe el nu-l mai stăpînește moartea neștiinţei (Rom. VI, 
9). Căci cel ce a murit odinioară prin păcat, abătîndu-se 
de la mișcarea cea după fire, a murit o dată pentru tot- 
deauna. Iar cel ce viețuiește acum, vieţuieşte lui Dum- 
nezeu prin libertatea Duhului Sfînt, Care l-a ridicat pe 
el din faptele moarte ale păcatului. De aceea nu 
mai trăiește trupului și lumii, odată ce e mort față 
de mădularele trupului și față de lucrurile vieţii, ci 
trăiește în el Hristos, odată ce se află sub harul Duhu- 
lui Sfînt şi nu mai este sub legea trupului. El își dă- 
ruiește acum mădularele sale, ca arme ale dreptăţii, lui 
Dumnezeu și Tatăl. 


15, Cel ce și-a eliberat mădularele sale din robia 
patimilor şi le-a înfățișat spre slujirea dreptăţii, s-a 
apropiat de sfințirea întru Duhul Sfînt, ridicîndu-se pes- 
te legea trupului. Şi aceasta nu-l va mai stăpîni prin 
păcat, odată ce se odihnește în libertatea și în legea 
Duhului. Căci sfirșiturile slujirii dreptăţii nu sînt ca 
sfîrșiturile robiei patimilor. Acestea duc la pieirea suile- 
tului înţelegător, iar acelea sfîrșesc în viața veșnică, cea 
ascunsă în Hristos, Domnul nostru 52. 

551. Mielul se dă ca jertfă omului credincios în contemplarea lu- 
crărilor; mai bine zis omul însuşi îl jertfeşte sieși în această contem- 
plare, sau îl coboară la sine în stare de mîncare şi băutură spre sfin- 
țirea lui, prin eliberarea de patimi, prin cunoștință și înţelepciune, care 
nu-i o cunoştinţă şi o înţelepciune în izolare individuală și strîmtorată, 
ci în comunicare cu Cuvîntul sau cu Izvoriîtorul personal al cunoștinței, 
al înţelepciunii și al libertăţii. 

552. Cel ce a intrat în viața liberă de patimi, care e o viaţă a 
cunoștinței lui Dumnezeu cel nesfîrşit în iubire, sporește continuu în 

76. Cîtă vreme omul trăiește trupește, e stăpînit 
de legea trupului. Iar dacă moare și e mort lumii, e slo- 
bozit de legea trupului. Dar nu putem muri lumii, dacă 
nu murim mădularelor trupului. Și murim acestora cînd 
ne facem părtași Duhului Sfînt %*. Iar Duhului Sfînt 
ne vădim că sîntem părtaşi, cînd aducem lui Dumnezeu 
roade vrednice de Duhul, şi anume dragostea către 
Dumnezeu din tot sufletul și către aproapele din toată 
simţirea, bucuria inimii din conștiință curată, pacea su- 
fletului din nepătimire şi smerenie, bunătatea gînduri- 
lor minţii, îndelunga-răbdare în necazuri şi încercări, 
dulceața în înfrînarea purtărilor, credinţă simțită și ne- 
îndoielnică în Dumnezeu, blîndeţe din smerită cuge- 
tare şi din umilință și înfrînarea generală a simţurilor. 
Cînd aducem astfel de roade lui Dumnezeu, ne aflăm 
în afară de legea trupului și nu mai este împotriva noas- 
tră lege care să ne pedepsească pentru roadele ce le-am 
adus morții cîtă vreme trăiam trupului. Căci am fost 
sloboziţi de legea trupului, ca unii ce am înviat împreună 
cu Hristos din lucrurile moarte prin libertatea Duhului 
(Rom. VIII, 21) 5%. 

77. Cei ce au primit pîrga Duhului prin baia naș- 
terii celei de-a doua și o păzesc pe ea nestinsă, apăsaţi 
încă de povara trupului, suspină în sinea lor, așteptînd 
înfierea prin plinătatea Miîngiietorului, ca să vadă iz- 
băvirea lor de robia stricăciunii %%. Căci Duhul vine în 
această viaţă. Ea este o viaţă veșnică. Dar cel ce a căzut din ea nu 
mai înaintează în viaţă, ci rămîne mereu mort, pentru că rămîne în 
aceeași mărginire monotonă a repetiţiei și a lipsei de libertate şi de 
comuniune. 

553. Totdeauna Duhul Sfînt cu libertatea Lui e opus automatismului 
legilor naturale și patimilor care ne mărginesc şi ne ţin în această 
mărginire. 

554. Odată ce credinciosul e viu și liber de patimi în Duhul lui 
Hristos, nu mai are rost să fie pedepsit pentru lucrurile moarte în care 
trăia înainte. 

555. Coruperea trupului nu va fi biruită decît prin plinătatea Du- 


hului, prin covîrşirea puterii spirituale ce va iradia din El. Starea aceea 
va însemna o supremă intimitate și comunicare cu Dumnezeu, o stare 

ajutorul slăbiciunilor lor fireşti și se roagă pentru ei cu 
suspine de negrăit (Rom. VIII, 26). Aceasta, deoarece 
cugetul lor este după Dumnezeu şi nădejdea lor așteap- 
tă să vadă descoperirea fiilor lui Dumnezeu în trupul 
lor muritor, adică moartea de viață făcătoare a lui 
lisus 5%, ca să fie și ei fii ai lui Dumnezeu ca unii ce 
sînt călăuziți de Duhul Sfînt (Rom. VIII, 14); și să se 
slobozească de robia trupului şi să ajungă la slobozenia 
fiilor lui Dumnezeu (Rom. VIII, 19, 23). Acestora li se 
ajută la tot lucrul bun, ca unora ce iubesc pe Dum- 
nezeu (Rom. VIII, 28). 

78, Dumnezeiasca Scriptură, înțelegindu-se duhov- 
nicește, și comorile din ea descoperindu-se prin Sfîntul 
Duh numai celor duhovniceşti, nu poate vreun om su- 
fletesc să primească descoperirea lor. Căci acesta-nu pri- 
mește să cugete sau să asculte, afară de înlănţuirea gîn- 
durilor lui, nimic din ceea ce zic alții. Fiindcă el nu are 
în sine Duhul lui Dumnezeu, care cercetează adîncurile 
lui Dumnezeu (1 Cor. II, 10) și cunoaște cele ale lui 
Dumnezeu, ci duhul lumii cel pămîntesc și plin de duș- 
mănie și de pizmă, de ceartă și de vrajbă. Din această 
pricină pentru el este nebunie să cerceteze și să urmă- 
rească înțelesul dinăuntru al literii. Căci el nu poate 
să-l cunoască, fiindcă toate ale dumnezeieștii Scripturi 
se înțeleg duhovniceşte. EI își bate joc de lucrurile ome- 
nești şi dumnezeiești și de cei ce le înţeleg pe acestea 
duhovniceşte. Şi nu-i socotește pe aceștia duhovniceşti, 
nici călăuziți de Duhul dumnezeiesc, ci născocitori de 


de filiaţie faţă de Dumnezeu. Duhul Sfint odihnindu-se atunci deplin peste 
credincios și în el, îl va face fiu al Tatălui, asemenea Fiului Unuia Născut, 
peste Care se odihnește din veci. 

556. «Moartea de viață făcătoare a lui lisus» este puterea care 
ajută pe cei ce cred în El să moară și ei pornirilor trupeşti care repre- 
zintă moartea cea adevărată şi prin aceasta să vieţuiască lui Dumnezeu, 
adică să participe la viaţa cea adevărată, oferindu-şi mădularele lor sufle- 
teşti și trupești lui Dumnezeu, ca prin ele să lucreze puterea lui și să 
trăiască viaţa Lui, viața înviată și nemuritoare a lui Hristos, Care trăiește 
ca om viața infinită a lui Dumnezeu, Care a biruit prin Duhul moartea. 

înţelesuri închipuite. El strică şi răstoarnă cuvintele 
Scripturilor şi înțelesurile dumnezeiești ca Dima acela 
(2 Tim. IV, 10). Nu așa face însă cel duhovnicesc, ci 
judecă toate sub lucrarea Duhului dumnezeiesc, dar 
el însuși nu poate fi judecat de nimeni. Căci în el este 
mintea lui Hristos, pe care nimeni nu poate să o înțe- 
leagă (1 Cor. II, 14—15). 

19. Fapta fiecăruia, zice Pavel, va fi descoperită în 
ziua cea de apoi și va fi cercată prin foc (1 Cor. III, 13). 
Deci dacă lucrul cuiva e din substanță nestricăcioasă, 
ceea ce și-a aşezat în sine spre zidire va rămîne nestri- 
cat în mijlocul focului. Ba nu numai că nu va arde, ci 
va căpăta și strălucire, curăţindu-se cu totul de puţina 
tină. Dar dacă lucrul cuiva este din substanță strică- 
cioasă, ceea ce şi-a legat de sine ca povară va arde, mi- 
stuindu-se, și el va rămîne golit în mijlocul focului. Iar 
lucrul nestricăcios și dăinuitor sînt lacrimile de pocă- 
inţă, milostenia, împreuna-pătimire, rugăciunea, smere- 
nia, credința, nădejdea, dragostea și tot ce se face în 
scopul evlaviei. Acestea, încă trăind omul, sînt zidite în 
Biserica sfîntă a lui Dumnezeu, iar plecînd de aici merg 
împreună cu el și rămîn împreună cu el nestricate în 
veci. Lucrul ce se va arde de focul acela însă, vădit este 
tuturor că e iubirea de plăcere, iubirea de slavă, iubi- 
rea de argint, ura, pizma, furtișagul, beţia, bîrfirea, osîn- 
direa şi tot ce se face rău prin trup, din poftă sau mi- 
nie. Acestea se strică împreună cu omul care viețuiește 
ars de focul poftei și pleacă cu el cînd se desface de trup, 
dar nu rămîn împreună cu el, ci, stricîndu-se, îl lasă pe 
lucrătorul lor în mijlocul focului, chinuit în vecii ve- 
cilor 5, 

80. Cunoștinţa lui Dumnezeu înseamnă că cel în- 
tărit în aceasta, prin smerită cugetare și rugăciune, a fost 

557. Ele nu rămîn cu cel ce le-a săvirşit, pentru că el nu le mai 


poate săvirşi, fiind sleit de orice putere. Dar e chinuit de amintirea lor 
şi de urmările lor în ființa lui. 

cunoscut de Dumnezeu și s-a îmbogăţit de la Dumnezeu 
cu cunoștința tainelor Lui mai presus de fire %*. Iar dacă 
se vede mîndrie în jurul lui, nu a fost zidit prin acestea 
în ea, ci e purtat de duhul cel pămîntesc al lumii aces- 
teia. De aceea unul ca acesta, chiar dacă pare că ştie 
ceva, nu cunoaște nimic din lucrurile dumnezeiești pre- 
cum trebuie să cunoască. Dar cel ce iubește pe Dumne- 
zeu şi nu socotește nîmic mai de preţ decît iubirea de 
Dumnezeu și a aproapelui, a cunoscut și adîncurile dum- 
nezeiești și tainele Împărăției Lui, cum trebuie să le cu- 
noască cel mișcat de Duhul dumnezeiesc ** ; și a fost 
cunoscut de Dumnezeu ca lucrător adevărat al raiului, 
adică al Bisericii Lui, care împlinește prin iubire voia 
lui Dumnezeu, întorcînd suflete şi scoţînd vrednici din 
nevrednici, cu cuvîntul dat lui prin Sfîntul Duh, și pă- 
zind lucrul lui nerăpit, prin smerită cugetare și umilinţă. 

81. Toţi ne-am botezat întru Hristos în apă și în 
Duh Sfînt, şi toți mîncăm aceeași mîncare duhovniceas- 
că și bem aceeaşi băutură duhovnicească (1 Cor. X, 2 
Ș.u.). lar acestea sînt Hristos. Dar întru mulți dintre noi 
nu binevoieşte Dumnezeu. Căci mulţi dintre cei credin- 
cioși și sîrguincioși şi-au asuprit şi și-au veștejit trupu- 
rile lor prin multe osteneli și deprinderi ale nevoinţei 
trupului, dar neavînd umilință din inimă zdrobită și din 
cugetare iubitoare de bine, şi milă din dragoste, faţă de 
aproapele și față de ei înșiși, au fost găsiți goi de plină- 
tatea Duhului Sfînt și s-au aflat departe de cunoștința 
lui Dumnezeu, avînd pîntece neroditor de înțelegere și 
cuvînt nesărat și neluminat %0. 

558. Cunoștinţa celui duhovnicesc e o reflectare a cunoştinței lui 
Dumnezeu în el; căci orice cunoștință este prin participarea la ceea 
ce e cunoscut. 

559. Dacă orice cunoștință se naște prin participare la ceea ce 
se cunoaște, participarea la o persoană are loc prin iubire. Cunoaşterea 
unei persoane de către alta provine deci din iubirea reciprocă între ele. 


560. Cuvînt neluminat pe dinăuntru şi zornăind pe din afară și ne- 
sărat, adică neputînd întreţine și dezvolta viaţa. 

82. Ceea ce li se cere nazireilor de către Scriptură 
nu este numai să urce muntele Sinai prin fapte, nici nu- 
mai să se curățească înainte de a se urca şi să-și spele 
veșmintele și să nu se împreune cu femeie, ci şi să vadă, 
nu spatele lui Dumnezeu, ci pe Dumnezeu însuşi întru 
slava Sa, binevoind întru dînşii și dîndu-le tablele cunoș- 
tinței spre zidirea poporului Său 5. 

83. Cuvintul nu-i duce cu Sine pe toţi slujitorii și 
ucenicii Săi la descoperirea tainelor ascunse și mai mari 
ale Sale, ci numai pe aceia cărora le-a dat ureche şi le-a 
deschis ochi de vedere și le-a limpezit limbă nouă. Pe 
aceştia luîndu-i cu Sine şi despărțindu-i de ceilalţi, care 
şi ei erau ucenici, urcă pe Muntele Tabor al contempla- 
ției și se schimbă la față înaintea lor. Nu-i mai învaţă 
acum tainic cele ale Împărăției cerurilor, ci le arată sla- 
va și strălucirea dumnezeirii, şi lasă să lumineze din EI, 
ca din Soarele dreptăţii, temelia vieţii şi a cuvîntului lor 
în mijlocul Bisericii credincioșilor ; iar înțelesurile lor 
le face albe şi curate ca o lumină preastrălucitoare ; și 
așază mintea Sa în ei şi-i trimite să scoată din gură 
lucruri noi şi vechi spre zidirea Bisericii Sale. 

84. Mulţi și-au lucrat ţarinile lor cu multă sîrgu- 
ință şi au aruncat în ele sămînţă curată, curățind mai 
înainte mărăcinii și arzînd spinii cu focul pocăinţei. Dar 
fiindcă n-a plouat în ele Dumnezeu ploaia Sfîntului Duh 
prin umilinţă, n-au dobîndit nimic din aceasta. Căci s-au 
uscat de secetă și n-au luat rodul spicului înmulţit al 
cunoștinței lui Dumnezeu. De aceea, deși n-au murit de 
foamea cuvîntului dumnezeiesc, totuşi au pierit săraci 
de cunoștința lui Dumnezeu %* și cu mîinile goale, adu- 


561. A vedea spatele lui Dumnezeu este a bănui că este Dumnezeu, 
sau a deduce că E] există, din creaţie și Scriptură. A-L vedea pe El 
însuşi, sau din față, înseamnă a-L trăi intens și a-L asculta ca Persoană 
într-un dialog producător de răspundere pentru alţii. 

562. Au auzit cuvintele lui Dumnezeu, dar n-au avut cunoștința 
lui Dumnezeu; n-au cunoscut înţelesul cuvîntului și n-au simţit pe Dum- 
nezeu ca Persoană, grăind în cuvînt şi dindu-le viaţă, prin comuniunea 
Sa cu ei prin cuvint. 

nîndu-și puţine lucruri spre hrană din darul lui Dum- 
nezeu. 

85. Tot cel ce scoate cuvinte de folos din gura sa, 
spre zidirea aproapelui, le scoate din vistieriile bune ale 
inimii sale, fiind el însuși bun, după cuvîntul Domnului. 
Dar nimeni nu poate fi mișcat să cuvînteze despre 
Dumnezeu, decît în Duhul Sfînt. Și nimeni, grăind în 
Duhul lui Dumnezeu, nu vorbește cele potrivnice cre- 
dinței în Hristos, ci cele care zidesc și duc la Dumne- 
zeu și în Împărăţia Lui şi refac străvechea nobleţe și 
unesc cu Dumnezeu pe unii care se mîntuiesc. Dacă fie- 
căruia i se dă arătarea Duhului spre folos, cel ce s-a îm- 
bogăţit cu cuvîntul înțelepciunii lui Dumnezeu și al cu- 
noștinței stă sub lucrarea Duhului Dumnezeiesc și este 
casă a vistieriilor nesecate ale lui Dumnezeu. 

86. Niciunul dintre cei ce s-au botezat și cred în 
Hristos nu rămîne nepărtaș de harul Duhului, dacă nu 
s-a predat pe sine la toată lucrarea duhului potrivnic și 
nu și-a întinat credinţa prin fapte necuvenite, sau nu 
conviețuiește cu trîndăvia și cu nepăsarea. Dar cel ce 
a păzit pîrga Sfîntului Duh, pe care a primit-o din Sfîn- 
tul Botez, nestinsă, sau dacă s-a stins a înviorat-o prin 
faptele dreptăţii, nu se poate să nu primească și plinirea 
ei de sus. Iar prin buna sa nevoinţă se învrednicește, 
primind plinătatea Duhului, sau de cuvîntul înţelepciu- 
anii lui Dumnezeu spre învățătura Bisericii ; sau de cu- 
vîntul cunoștinței tainelor lui Dumnezeu prin acelaș 
Duh, ca să cunoască tainele Împărăției cerurilor ; sau de 
credinţa din inimă, prin acelaş Duh, spre a crede în fă- 
găduinţele lui Dumnezeu ca Avraam ; sau de darul vin- 
decărilor, în acelaș Duh, spre tămăduirea bolilor ; sau 
de lucrarea puterilor, spre a alunga draci și a face 
semne ; sau de proorocie, spre a vedea înainte și a spu- 
ne cele viitoare ; sau de deosebirea duhurilor, spre a 
cunoaște cine grăiește în Duhul lui Dumnezeu și cine 

nu ; sau de tălmăcirea diferitelor limbi ; sau de darul 
mîngiierii celor întristaţi ; sau de darul cîrmuirii tur- 
mei și a poporului lui Dumnzeeu ; sau de dragostea față 
de toţi și de darurile ei, de îndelungă-răbdare, de bună- 
tate şi de toate celelalte. Iar dacă nu va fi cineva părtaş 
de niciunul din acestea, nu pot să spun că unul ca acesta 
e credincios, sau că face parte din rîndul celor ce-au îm- 
brăcat pe Hristos de la dumnezeiescul Botez. 

81. Cel ce are dragoste nu știe să pizmuiască ; nu e 
ușuratic, fălos și pornit ; nu se îngîmfă faţă de cineva; 
nu se poartă cu necuviință față de aproapele ; nu caută 
numai cele spre folosul său, ci și spre al aproapelui ; nu 
se mînie degrabă împotriva celor ce-l supără ; nu ia în 
seamă, dacă sufere vreodată vreun rău ; nu se bucură 
de nedreptatea prietenilor, ci se bucură de adevărul 
dreptăţii lor ; toate le rabdă cîte vin asupra lui cu întris- 
tare ; toate le crede din simplitate și nerăutate ; toate 
cele făgăduite nouă de Dumnezeu nădăjduiește că le va 
lua ; toate ispitele le rabdă, nerăsplătind răul cu rău ; 
şi niciodată lucrătorul dragostei nu cade din dragostea 
aproapelui (1 Cor. XIII, 4—8). 

88. Dintre cei ce s-au învrednicit de harul de sus al 
Duhului Sfînt, prin felurite daruri, unii sînt încă prunci 
şi nedesăviîrșiți în darurile dumnezeiești, iar alții băr- 
baţi și desăvîrșiți în plinătatea acestora. Unii, întinzîn- 
du-se spre lucrarea dumnezeieştilor porunci, cresc în 
ele și, umplîndu-se de darurile mai mari ale Duhului, 
părăsesc darurile din urmă ale prunciei. Iar alții, săl- 
tîndu-se la culmea iubirii și a cunoștinței de Dumnezeu, 
se odihnesc de lucrarea darurilor din parte, fie că sînt 
proorocii, fie deosebiri ale duhurilor, fie mîngiieri, fie 
conduceri ș.a.m.d. (1 Cor. XII, 4—11). Căci cel ce a in- 
trat în palatul dragostei nu mai cunoaște din parte pe 
Dumnezeu, sau dragostea, ci îl cunoaște grăind faţă că- 

tre față, precum el însuși este CUNOSEL de Dumnezeu 
(1 Cor. XIII, 12). 


89. Cel ce din rivnirea darurilor duhovnicești ur- 
mărește dragostea și o primește nu sufere să vorbească 
numai cu sine însuși prin rugăciune şi citire, spre zidi- 
rea sa. Căci cel ce vorbește numai cu gura cu Dumne- 
zeu, prin rugăciune și psalmi, se zidește pe sine, cum 
zice Pavel. Ci se silește să și proorcească spre zidirea Bi- 
sericii lui Dumnezeu, adică să înveţe pe cei apropiaţi 
lucrarea poruncilor lui Dumnezeu și felul cum trebuie 
să se silească ei spre a bine-plăcea lui Dumnezeu. Căci 
cu ce ar și putea să folosească pe alţii întîistătătorul care 
grăieşte totdeauna numai cu sine și cu Dumnezeu prin 
rugăciune și cîntare, dacă n-ar grăi și celor de sub el, 
fie întru descoperirea Duhului Sfînt, fie întru darul îna- 
inte-văzător al proorociei, fie întru învăţătura cuvîn- 
tului de înțelepciune ? Care dintre cei de sub ascultare 
se va pregăti spre lupta cu patimile și cu dracii, de nu-i 
va da acela cuvînt lămurit de învățătură prin scris, sau 
prin grai viu ? Cu adevărat, de nu va căuta păstorul, 
spre zidirea turmei sale, să prisosească în cuvîntul învă- 
țăturii şi în cunoștința Duhului, nu va fi rîvnitor al da- 
rurilor lui Dumnezeu. Căci prin multa rugăciune și cîn- 
tare cu gura în Duh sau cu sufletul, se zidește pe sine, 
dar mintea sa este neroditoare, neproorocind prin cuvîn- 
tul învăţăturii şi nezidind Biserica lui Dumnezeu. Iar 
dacă Pavel, care s-a unit cu Dumnezeu prin rugăciune 
mai mult decît toți oamenii, voia mai bine să spună cinci 
cuvinte prin mintea roditoare în Biserică, ca să-i învețe 
şi pe alţii, decît zeci de mii de cuvinte ale cîntării cu 
gura, de bună seamă că s-au rătăcit de la dragoste cei 
ce stau în fruntea altora și-și împlinesc slujba de păstor 
numai cu cîntarea şi cu citirea. 


90. Cel ce ne-a dat nouă ființa din materia mai de 
jos și din firea înţelegătoare şi a adunat în chip minunat 

într-o fiinţă și într-un ipostas cele protivnice ale firii 
văzute în ele însele, ne-a dat și existența bună prin 
cuvîntul înțelepciunii Sale și prin cuvîntul cunoștinței. 
Aceasta, ca pe de o parte să vedem prin cunoștința Du- 
hului comorile ascunse ale Împărăției cerurilor, dăruite 
nouă de EI, pe de alta, să facem cunoscută și celor apro- 
piaţi, prin cuvîntul înţelepciunii, bogăţia iubirii Lui şi 
bunătăţile veșnice, pe care le-a gătit spre desfătare ce- 
lor ce-L iubesc pe El. 

91. Cel ce s-a ridicat peste amenințările şi făgădu- 
ințele celor trei legi a intrat la viața nesupusă legii, fă- 
cîndu-se lege Bisericii și nefiind stăpînit de lege. lar 
dacă viața nesupusă legii este liberă, atunci ea este mai 
presus de orice silă și putinţă de abatere %*. Și cine ajun- 
ge la ea, eliberat de trupul din afară şi prefăcut în foc, 
prin împărtășirea de Duhul, s-a unit şi el în întregime 
cu Hristos cel mai presus de toată firea, desființîndu-se 


în el ceea ce e din parte 5%, 


92. Cel ce a primit cunoștința primei Minţi, Care 
este începutul și sfîrșitul tuturor și e nevăzută în Ea în- 
săși, fiind în lăuntrul și în afara tuturor celorlalte, știe să 
fie singur (monah) şi cînd e singur şi cînd e în mijlocul 
altora care sînt singuri. El nu suferă nici o păgubire a 
desăvîrșirii şi bunătăţii nici cînd e singur, nici cînd e cu 
mulţi. Ci este totdeauna și întru toate singur, ca înce- 


563. Cel ridicat la libertatea duhovnicească, nu e nici rob legii, dar 
nu se abate nici spre rele. Chiar în libertatea sa e binele, sau invers, chiar 
în bine e libertatea, pentru că binele e fericirea comuniunii în iubire. 
Și aceasta nu-l lasă pe credincios să cadă la o viaţă săracă și mărgi- 
nită individualistă. Cele trei legi pot fi: legea naturală, legea dinainte 
de Moise, legea lui Moise. 

564. Cel ce lucrează din el însuşi cele poruncite de lege e eli- 
berat de lege. Acela e el însuși lege celor din Biserică. E lege şi putere 
spre cele bune. El e foc ce se mișcă cu înfocare în cele bune, neputind 
fi ținut într-un cadru rigid. El e foc pentru că e plin de entuziasmul 
curat al Duhului, Care-l mînă să înainteze la fapte și la virtuţi tot mai 
mari. De focul acesta curat se resimte şi trupul, care e copleșit de 
Duhul și de aceea nu mai moare sau va învia. Trupul înviat al lui 
Hristos e şi el trup de foc, cum se spune în cîntările bisericești orto- 
doxe de la duminica Tomii. 

put al mișcării altora spre singurătate şi ca ţintă desă- 
vîrşită a virtuţii. 

93. Unirea neamestecată și legătura sufletului cu 
trupul, cînd e consimţită, face un singur lucru din ma- 
terie și din suflet. Dar cînd nu e consimţită, trezește 
pofta lăuntrică a războiului. Dar venind Cuvîntul (ra- 
țiunea) şi impunîndu-și stăpînirea, destramă gilceava și 
vestind buna înţelegere, dă tot conţinutul faptelor, firii 
și duhului. 

94. În noi sînt trei puteri de căpetenie. Una stăpi- 
nește, dar nu e stăpînită 5%. Una stăpînește și e stăpi- 
nită %€. Iar una nu stăpînește, dar e stăpînită. Deci cînd 
cea care stăpînește ajunge sub stăpînirea uneia din cele 
ce sînt stăpînite, cea roabă prin fire se arată liberă ce- 
lor roabe prin fire și iese de sub stăpînire și din firea 
sa, şi de aci se naște mare răzvrătire. Aflîndu-se între 
acestea o asemenea răzvrătire, nu le mai vedem pe toa- 
te supuse raţiunii. Dar cînd cea stăpinitoare domnește 
peste toate şi le aduce sub ascultarea și stăpînirea sa, 
atunci cele ce sînt dezbinate, adunîndu-se la un loc și 
conglăsuind între ele, au pace cu Dumnezeu. Și tuturor 
celor ce s-au supus rațiunii, li se împărtășește prin ea 
Împărăţia lui Dumnezeu și Tatăl 5%. 

95. Cele cinci simţuri, supunîndu-se celor patru 
stăpîniri ale virtuţilor cuprinzătoare şi păzind buna as- 
cultare, pregătesc firea trupului plăsmuită din patru sti- 
hii, să se miște fără tulburare pe roata vieţii. Mișcîn- 
du-se cele cinci simţuri astfel, puterile nu se răzvrătesc 
întreolaltă, ci partea pătimitoare a poftei și a iuţimii se 
unește cu rațiunea, iar mintea își impune stăpînirea sa 
firească. Prin aceasta ea își face din cele patru stăpiniri 

565. În aceasta se arată caracterul nostru de subiect, de eu. 

566. E voinţa şi cugetarea omului. 

567. Cind toate sînt supuse subiectului nostru făcut să fie liber 
şi acesta nu e supus nici unei patimi, el trăieşte liber legătura cu Dum- 


nezeu, izvorul libertăţii în calitatea Lui de subiect suprem. Și toate în 
noi sînt unite. 

o căruță de război cu patru cai, iar din cele cinci roabe, 
scaun, și oștindu-se împotriva trupului tiran, e ridica- 
tă, prin răpire, la ceruri, unde, înfățișîndu-se Împăra- 
tului veacurilor, primește cununa biruinţei și se odih- 
nește în El de tot drumul său 55. 

96.:Celor ce se desăvîrşesc în timp prin contemlpa- 
ție și se reazimă pe stilpii Duhului, li se dă un pahar și 
li se pune înainte o pîine din ospăţul împărătesc ; ei află 
scaun de odihnă din argint bogat și comoară de mărgă- 
ritare și de pietre preţioase şi li se dă bogății negrăite 
în miîini. Pe aceștia lucrarea cu fapta îi face bărbați pri- 
cepuţi în lucrurile împărăteşti, din foarte neîndemîna- 
tici cum erau, și-i face să nu mai stea între bărbaţii 
leneși. 

97. Împărăţia Cerurilor se dă tuturor celor ce se 
nevoiesc, încă de aici, sau numai după desfacerea tru- 
pului ? Dacă de aici, biruinţa este neclintită, bucuria ne- 
grăită și urcușul nostru spre rai e liber. Căci acesta se 
află nemijlocit la răsăriturile dumnezeiești. Iar dacă 
după moarte și desfacere, e de întrebat dacă ieșirea se 
face fără frică. Şi trebuie să aflăm ce este Împărăţia lui 
Dumnezeu și raiul și prin ce se deosebește una de altul 
şi care este vremea fiecăruia și dacă ne aflăm în amîn- 
două, și cum și cînd și după cîtă vreme. Căci cel ce a 
ajuns înăuntrul celei dintii, trăind încă și purtînd trup, 
nu a pierdut pe celălalt. 

98. Lumea de sus, fiind încă neîmplinită, așteaptă 
plinirea, ca să ia restabilirea începînd de la cei dinţii 
născuți ai lui Israel, care văd pe Dumnezeu. Căci ea se 
desăvirşește împlinindu-se prin cei ce aleargă spre cu- 
noștința lui Dumnezeu. Și odată desăvîrșită, hotărăște 

568. Părinţii dau cu deosebire minţii rolul de subiect liber. Ea se 
ridică la unirea cu Dumnezeu, izvorul libertăţii, eliberindu-se prin virtuţi 
de robia patimilor care o strimtorează și o ţin moartă în monotonia 


automată a aceloraşi mișcări făcute fără voie. Prin virtuțile libertăţii 
mintea poate zbura în sus spre Dumnezeu cel liber şi izvorul libertăţii. 

sfîrșiturile lumii de jos a credincioșilor și necredincio- 
şilor și o face să se adune în sine, dînd fiecăruia ce e al 
său şi despărțind din împreunarea lor cele ce prin ele 
însăși nu pot rămîne adunate. Astfel adună la sine în- 
ceputurile celorlalte lucruri și sfîrşiturile, pe care aces- 
tea le au de la ea și le hotărnicește pe acestea ca hotar 
nehotărnicit al lor 5%. Dumnezeirea însăși nu e condusă 
însă de altă stăpînire, nici nu e hotărnicită, întrucît nu 
e purtată spre ceva. Căci Ea are mișcarea de-a pururi, 
întrucît nici nu se poate opri prin fire, nici nu se poate 
întinde peste hotarele Ei, ci este sîmbăta şi odihna ori- 
cărei conduceri și mișcări 50. 

99. Uniunea puterilor de sus, care cîntă şi conduce 
cîntările de laudă, alcătuiește un cor treimic, care înfă- 
țișîndu-se Treimii în chip treimic, îi aduce cîntarea lor 
de laudă, liturghisind cu frică și cu cutremur. Dintre 
aceste puteri, unele se află la picioarele Începutului și 
Cauzei tuturor, de la Care își au începutul cele care sînt 
mai apropiate și conduc cîntările de laudă. Numele lor 
sînt : scaune, heruvimi și serafimi. Propriu lor este în- 
țelepciunea înfocată și cunoștința celor cerești, iar cul- 
mea lucrării lor este cîntarea vrednică de Dumnezeu, 
numită în limba evreiască «Ghel». Cele ce se află la 
mijloc între acestea și cele ce urmează stau în jurul lui 
Dumnezeu și se numesc: stăpînii, domnii și puteri. 
Propriu lor este întocmirea lucrurilor mari, lucrările 
minunate și ale semnelor. lar culmea lucrărilor lor e 
cîntarea întreit sfîntă : «Sfînt, Sfînt, Sfînt». Cele ce 

569. Hotarul lor nehotărnicit e Dumnezeu, în Care se adună sfirși- 
turile nesfirșite ale tuturor făpturilor, care au început. Căci precum El 
este începutul lor, aşa este şi sfîrşitul lor nesfirșit. 

570. Dumnezeu le mişcă pe toate spre Sine, dar El însuși este 
nemișcat, căci n-are spre ce se mișca, nefiind nimic dincolo de hotarele 
Sale infinite. Ideea aceasta a dezvoltat-o sfintul Maxim Mărturisitorul 
(Ambigua), de care Nichita e foarte influienţat în suta a treia a capetelor. 
Aristotel a caracterizat şi el Suprema realitate ca «Mișcătorul nemișcat», 
dar la el lipsește conștiința clară a caracterului personal al lui Dum- 


nezeu și explicarea mişcării imprimată creaturilor din iubirea care le 
atrage spre Ei. : 


23 — Filocalia 

sfîrșesc aproape de noi, care sînt deasupra noastră, dar 
dedesubtul celor de sus, stau de asemenea în jurul lui 
Dumnezeu. Ele se numesc : începătorii, arhangheli și în- 
geri. Proprie lor este liturghisirea în slujbe, iar culmea 
lucrării lor, cîntarea : «Aliluia». De darurile lor dum- 
nezeiești se împărtășește firea rațională a oamenilor, ca- 
re se desăviîrşeşte prin toată virtutea și se înalță prin 
toată cunoștința și înțelepciunea Duhului și a focului 
dumnezeiesc, atrăgîndu-și de la toate ceea ce le e pro- 
priu, prin curăţie. De la unele se împărtășește de sluji- 
rea şi de liturghisirea poruncilor lui Dumnezeu, de la 
altele din grija și supravegherea celor de un neam, ca și 
de orînduirea lucrurilor mari și dumnezeiești și de lu- 
crările Duhului ; iar de la cele mai de sus, de înțelep- 
ciunea înfocată a cuvîntului și de cunoștința lucrurilor 
dumnezeiești și omenești. Desăvîrșindu-se astfel și 
schimbînd darurile firii, firea noastră rațională se uneș- 
te prin ele cu Dumnezeu, aducîndu-l ca decadă de la si- 
ne pîrga zeciuielii 51. 

100. Dumnezeu cel Unul și Întreit, începînd de la 
unitate, se desăvîrșește întru Sine în cerc, ca un fel de 
decadă. EI are în lăuntrul Său începuturile și sfîrșiturile 
tuturor, dar este în afară de toate ca unul ce este așe- 
zat deasupra tuturor. Cel ce a ajuns în lăuntrul Lui, a 
primit în sine raţiunile şi cunoștința lucrurilor.. Și stînd 
afară de toate, sălășluiește în lăuntrul tuturor, cunos- 
cînd începuturile și sfîrșiturile tuturor, ca unul ce are 
prin Cuvîntul legătura înţelegătoare cu Tatăl și e desă- 
vîrşit întru Duhul, fiind în legătură cu Însăși Treimea 
atotdesăvîrșită, nedespărțită și cea de o fiinţă, închinată 
în Tatăl, în Fiul și în Sfîntul Duh și slăvit într-o fire, o 
împărăție și o putere, a Căreia este stăpînirea în veci. 
Amin. 


571. Toată învăţătura e luată de la Dionisie Areopagitul. Dar noi 
ne unim prin toate cu Dumnezeu. Cetele îngereşti nu se interpun între 
noi şi Dumnezeu. În om se face o sinteză a tuturor darurilor. El primește 
de la toate cetele îngereşti ceea ce le e propriu. 


Vederea duhovnicească a raiului” 


1. Vino, așadar, să vorbim și despre rai. Căci aces- 
ta era scopul cuvîntului nostru. Pentru el ne-am îm- 
brăcat de luptă, după ce am alcătuit «Cuvintul despre 
suflet». Dar, dacă vreţi, să aruncăm o primă privire 
asupra temei. 

Mai întîi trebuie să cercetăm în ce chip a fost 
zidit pentru noi raiul dumnezeiesc în acelaș timp su- 
pus simțurilor (sensibil) și gîndit cu mintea (inteligibil) ; 
care sînt rodurile ambelor feluri de plante dumnezeiești 
ale raiului inteligibil ; care e lucrarea și păzirea raiului 
gîndit cu mintea și de ce fel de roduri se împărtășesc din 
el cei ce lucrează în el în chip felurit ; în ce chip Cuvîn- 
tul a așezat în acest rai două porţi şi nu mai multe, două 
porți care se învîrteau ca heruvimii, şi în ce constă lu- 
crarea deosebită a fiecăreia ? Apoi trebuie să ne îndrep- 
tăm privirea spre pomul vieții şi spre cel al cunoștinței, 
care se numește cunoștința binelui şi a răului. Căci în 
felul acesta, vom cunoaşte, pe cît ne este cu putinţă, și 
în noi, precum zice dumnezeiescul apostol, «care este 
bogăția bunătăţii lui Dumnezeu cu privire la noi» 
(Rom. II, 4) și care sînt bunătăţile dăruite nouă la înce- 
put de El (1 Cor. II], 12; Iacob I, 17); şi cum noi, prin 
reaua alegere, am căzut și cădem din darurile dum- 
nezeiești. | 

572. După ediţia lui Darrouzes, op. cit., p. 155—227. Ce se scrie în 
această lucrare e o explicare a treptei a doua a urcușului duhovnicesc 
al omului, în care acesta, contempliînd raţiunile divine ale lucrurilor 
sau privind lumea în chip curat, o vede ca rai. Sfîntul Maxim numește 
foarte multe din paragrafele operei «Ambigua», «contemplări» : contem- 
plarea lui Ilie, contemplarea lui Melchisedec, contemplarea celui căzut 


între tilhari. Prin fiecare din aceştia vede raţiunea mai înaltă a lui. Noi 
traducem aci cuvîntul «contemplare» prin «vederea duhovnicească», 

2. Deci vă rog să-mi daţi ascultare cu luare-aminte 
spre primirea cuvîntului, și alipiţi-vă mintea de cele ce 
voi spune. În felul acesta pe de o parte veţi cunoaște și 
voi adevărul, iar pe de alta cuvîntul meu mi se va face 
şi mie folositor, pricinuindu-mi ca pe o plată binecu- 
vîntată și harul Duhului, întrucît va aduce folos celor 
ce-l ascultă. Iată așadar cuprinsul lui. 

3. Dumnezeu, zidind pe om de la început ca pe o 
ființă îndoită, adică din fire văzută şi nevăzută, văzut 
și nevăzut, supus simțurilor și înțelegător, i-a făcut și 
locașul lui potrivit firilor lui, adică raiul supus simţuri- 
lor şi cel cunoscut cu mintea, văzut și nevăzut, sădind 
în mijlocul lui pomul vieţii și pomul cunoștinței, care se 
numește cunoştinţa binelui și a răului. Pe unul din aces- 
te raiuri l-a sădit în Eden, în lumea aceasta văzută ; el 
a fost «așezat la răsărit», fiind mai înalt decît tot pă- 
mîntul, spre desfătarea lui Adam, căci Eden se tălmă- 
cește «desfătare». El era înconjurat de un aer subţire, 
temperat și preacurat, bogat în plante pururea roditoa- 
re, plin de lumină şi de mireasmă negrăită, întrecînd 
toată armonia cunoscută cu simţurile și închipuirea ori- 
cărei frumuseți, cum se cuvenea să fie locașul celui zi- 
dit după chipul lui Dumnezeu %3. Pe celălalt rai, l-a să- 
dit în lumea gîndită cu mintea și nevăzută, aflîndu-se 
şi fiind așezat în mijlocul omului ca o lume mare în 
cea mică văzută *$, în mijlocul omului zidit de Dum- 
nezeu şi așezat pe pămînt. 

4. Noi vom vorbi aci despre acest rai cunoscut cu 
mintea, căci pe el avem trebuinţă să-l cunoaștem. Pen- 
tru că celălalt rai a fost închis de la greșeala lui Adam ; 
sau pentru că sabia de foc întorcîndu-se de către noi 
de cînd Hristos s-a răstignit și a înviat, noi credincioșii 

573. Sfîntul loan Damaschin, De Fide orthodoxa, 25; P.G. 94, 
912—913 B. 


574. Idem, op. cit., 921 A; Sfintul Grigore de Nazianz, Cuv. 38, 11; 
P.G. 36, 324-A. 

nu mai avem trebuință de el acum, întrucit tuturor ni 
s-a deschis intrarea la ceruri și Împărăţia lui Hristos e 
făgăduită de către EI tuturor, ca să fim și noi unde este 
EI, cum zice EI însuși în Evangheliile Sale : «Ca unde 
sînt Eu şi voi să fiți» (loan XVII, 27). Avem însă mare 
trebuință, cum s-a spus, de raiul gîndit cu mintea și 
nevăzut, ca să cunoaștem întocmai firea și locul lui și 
plantele dumnezeiești sădite de Dumnezeu în el, plan- 
te de care trebuie să ne împărtășim la timp potrivit în 
raiul în care am fost așezați «să lucrăm și să-l păzim» 
(Facere II], 15). 

Vom începe astfel tilcuirea lui, care e o tîlcuire 
foarte bună și pricinuitoare de folos celor ce-au început 
să înainteze de curînd în contemplaţie, și e un adaos de 
cunoștință mai desăvirșită celor ce cercetează adîncu- 
rile Duhului. 

5. Prin pizma diavolului și prin ispita femeii am 
căzut din acel locaș nesupus stricăciunii și am fost scoși, 
din pricina greşelilor strămoșilor, din raiul desfătării şi 
am fost aruncați ** pe acest pămînt ca să-l lucrăm și 
am fost pedepsiţi să mîncăm pîinea noastră din el întru 
sudoare și osteneală 5%, dat fiind că el ne odrăsleşte de 
cele mai multe ori spini și pălămidă în loc de seminţe. 
Dar tocmai aceasta ni s-a făcut prilej de a intra în al 
doilea rai, adică să contemplăm, în lumea aceasta văzută, 
zidirea lui, pe cât e cu putinţă, ca, urcîndu-ne de la fru- 
museţea lucrurilor la Făcătorul lor (Rom. I, 20), cum 
zice dumnezeiasca Scriptură, să se nască în noi cunoș- 
tința lucrurilor dumnezeiești și omenești, luminaţi fiind 
de Duhul. Astfel, prin cuvîntul și înțelepciunea harului 
lui Dumnezeu, vom intra nu numai în raiul gîndit cu 


575. Filozoful german Heidegger vorbeşte și el de «aruncarea» 
noastră în lume. Dar penteu el acesta este un fapt neînțeles şi fără ieşire. 

576. Natura nu se mai lasă uşor prelucrată, pentru că duhul 
nostru -a slăbit în putere. 

mintea și vom cerceta cu amănuntul nu numai firile 
celor din el și mișcările și raţiunile lor *, ci ne vom des- 
făta și de florile zidirii văzute și ne vom îngriji cu evla- 
vie de cultivarea lor. 

6. Căci e îndoit și acest rai ce stă în fața noastră a 
celor alcătuiți din două firi %8. Și care este el? Toată 
zidirea văzută și cea nevăzută din noi, despre care dum- 
nezeiescul Pavel zice împreună cu proorocul David : 
«Căci cele nevăzute ale lui Dumnezeu de la întemeierea 
lumii, fiind înţelese din făpturi, se văd» (Rom. I, 20). Iar 
David zice : «Minunată s-a făcut cunoștința mea de la 
mine, nu voi căuta spre ea» (Ps. CXXXVIII, 6) ; adică 
de la întocmirea și plăsmuirea mea, care s-a făcut atunci 
primejdioasă lui Adam cel nou zidit, care nu putea veni 
încă la contemplarea și înțelegerea ei. 

7. Dar să grăim, dacă voiți, mai întîi despre acest 
rai văzut și cunoscut prin simţuri, în care am fost așe- 
zați, cum s-a spus, de Dumnezeu, după căderea lui 
Adam, noi cei din neamul lui 5%. Apoi vom face, după 
putere, și explicarea raiului cunoscut cu mintea. Căci 
nimic nu ne va împiedica să vorbim cu evlavie despre 
rai, odată ce ne-am îndatorat să ne robim tot gîndul as- 
cultării lui Hristos, cum zice apostolul (2 Cor. X, 5), și 
să tîlcuim cu înţelegere cele ale dumnezeieștii Scrip- 


577. Lumea aceasta însăşi este un rai virtual, pentru cei ce pot să 
vadă prin lucruri rațiunile dumnezeiești ale lor. 

578, E îndoit ca și noi pentru că însăși lumea văzută e frumoasă 
și deci e un rai, dar prin ea străvedem cu mintea și latura lui nevăzută 
a raţiunilor dumnezeiești. 

579. Lumea noastră din lăuntru și lumea din afară sint două raiuri 
care erau la început deschise, apoi s-au închis, dar pot fi iarăși deschise. 
Raiul lăuntric se deschide prin virtuţi, cel din afară prin contemplarea 
Yaţiunilor dumnezeiești ale lucrurilor. Dar raiul din afară se deschide tot 
în urma deschiderii raiului lăuntric. Căci la contemplaţie se ridică numai 
omul curăţit de patimi și ajuns la virtuţi. Numai acestuia i se face stră- 
vezie lumea din afară pentru Dumnezeu cel nesfirşit în iubire. Sfîntul 
schimbă la față lumea întreagă. Cine cade din raiul din lăuntru cade și 
din cel din afară. Aceluia i se acoperă şi ATmu se 4% lumii din afară. Aşa 
s-a întîmplat cu Adam. 

turi, potrivit cu Solomon care zice : «Urechea ta va auzi 
înţelepciune și vei lipi urechea ta de cunoştinţă» 
(Prov. ÎI, 3). 


I. În cîte feluri ni se arată raiul sensibil după o 
tilcuire evlavioasă ? 


8. Deci toată zidirea acestei lumi văzute și simţite, 
adică cerul și pămîntul și toate cele din ele, s-a făcut ca 
un rai mare tuturor oamenilor, înainte de cel pregătit și 
sădit lui Adam în Eden. Căci Dumnezeu.-a întocmit raiul 
la răsărit, după ce a făcut toată zidirea celor din nimic 
(Fac. II, 8). Pentru că știind, ca un înainte-știutor, gre- 
şeala aceluia și că, odată scos de acolo, i se va închide 
raiul dumnezeiesc, a pregătit de mai-nainte și pentru noi, 
cei ce aveam să ne naștem din acela, ca pe un ospăț fără 
sfîrşit, această lume văzută ca pe un al doilea rai, nu 
mai mare ca acela în ce privește mărimea harului, dar 
plin de toată putinţa de a fi contemplat și de a produce 
desfătare. Căci îndoiţi fiind noi, îndoit a voit Dumne- 
zeu să ne fie și ospățul nostru din el: prin simţuri și 
prin minte. De aceea el este sensibil, fiind alcătuit 
din seminţe, din roduri, din animale și păsări ; și inte- 
ligibil, fiind alcătuit din toate rațiunile făpturilor Lui, 
după înțeleptul Solomon : «De la frumusețea zidirilor 
sîntem ridicați, pe măsura lor, spre Făcătorul» 
(Înţel. Sol. XIII, 5). 

9. În mijlocul acestuia s-a sădit deci pomul vieţii 
şi un alt pom numit pomul cunoștinței binelui și 
răului. Ce sînt acestea ? Ia aminte cu atenţie. Pomul 
vieţii este Dumnezeu însuși, Făcătorul tuturor, precum 
s-a scris : «Dumnezeu în mijlocul ei și nu se va clătina» 
(Ps. XLV, 5). lar pomul cunoștinței, sau al cunoştinţei 
binelui și răului, e firea noastră și alcătuirea omului 5%. 


580. Prima explicare duhovnicească: raiul este acum pentru noi 
lumea supusă simțurilor; pomul vieții e Dumnezeu, pomul cunoștinței 
este natura omului cu putinţa ei alternativă. 

Căci omul este o ființă capabilă de bine şi de rău. El 
este cu adevărat pomul pururea roditor de cunoștință, 
sădit în acest rai al lumii, după aducerea la ființă a 
celor ce sînt din cele ce nu sînt, cum scrie și David în 
psalmi : «Şi va fi ca pomul sădit la marginea apelor» 
(Ps. I, 3). Fără îndoială în alte scrieri, în care am vorbit 
despre «ceruri noi și pămînt nou» (2 Petru III, 13), am 
înfățișat explicarea lui și altfel. Căci aurul este un pom 
cu multe chipuri şi are înțelesuri și nume deosebite. 
Fiindcă se numeşte lumină, viață, pom, plantă și pia- 
tră prețioasă, sfeșnic și alte multe. El poartă și în pri- 
vința aceasta mulţimea de nume a firii dumnezeiești, ca 
unul ce este chipul acesteia 581. 

10. Odată împlinit raiul lumii și odată sădite 
plantele dumnezeieşti din el, Dumnezeu a dat omului 
poruncă, zicînd : «Din tot pomul din rai poți să mă- 
nînci, dar din pomul cunoștinței binelui și a răului să 
nu mâncaţi ; în ziua în care veți mînca din el, cu moarte 
veți muri». Mai întîi își îndreaptă cuvîntul ca spre unul. 
Căci a zis: «Din tot pomul din rai poţi să măniînci». 
Apoi vorbește la plural către mai mulți : «Dar din po- 
mul cunoștinței binelui și răului să nu mîncaţi». Ce în- 
seamnă aceasta ? Dumnezeu ne învaţă că taina poruncii 
acesteia nu se îndreaptă numai spre Adam, ci va trece 
fără îndoială și la noi la toți. Și pe drept cuvînt. Căci 
ceea ce a păţit atunci Adam, amăgit de Eva, și Eva de 
șarpe, se întîmplă și cu noi, cei ce ne naştem după ei 
de la ei. 

11. Şi ia seama la înţelesul tainic. Omul a fost așe- 
zat în acest rai sensibil al creaţiei, «ca să-l lucreze și 
să-l păzească». Iar lucrarea și păzirea încredințată omu- 
lui se arată în porunca dată lui: «Din tot pomul din 
rai să mănînci, dar din pomul cunoștinței binelui și 
răului să nu mîncaţi». Fiindcă deci «tot pomul» și aşa- 


581. Se menţionează complexitatea ființei umane. 

dar și cel «al vieţii» este Dumnezeu — căci EI este «tot», 
El Care a și adus la existenţă totul din nimic ** și Care 
este în afara și înăuntrul totului — iar pomul cunoștin- 
ței e alcătuirea omului 55, în care este cunoștința bine- 
lui şi răului, tot cel ce împlinește lucrarea aceasta în 
sine, cum cere porunca, rămîne într-o desfătare care nu 
se isprăvește şi stăruie neclintit în păzirea sa. 

12. Dar fiindcă sîntem dintr-o fire schimbăcioasă 
şi ostenim în acest fel de viețuire, pățim ceea ce a păţit 
și Adam. Căci gîndirea omului se apleacă din tinerețe 
spre cele rele și primește ca și Eva ispita șarpelui din 
ea, pe care o socotește folositoare. Lăsînd această ispită 
să urce în mintea omului, ea convinge pe om să guste 
din rodul pe care-l socotește bun, și îndată rodul acesta 
se face pricină căderii lui (Facere III, 6). 

13. Dar să vedem și felul lucrării și cum se hră- 
nește omul din toate cele din raiul acesta. Cel ce cerce- 
tează rațiunile și mișcările întregii zidiri cu o minte ne- 
tulburată şi cu o cugetare liberă de împătimirea de cele 
văzute și se hrănește cu înțelegerea mai dumnezeiască 
din toate rațiunile ce răsar din cele supuse simţurilor, 
îndată ce și-a împuţinat grija și preocuparea de viață 
şi s-a ridicat mai presus de toată pofta dulceţilor lumii, 
urcă prin ele la Făcătorul și Cauza tuturor, cum spune 
dumnezeiescul Pavel (Rom. I, 20 ; Înţel. XIII, 5). Căci 
Acesta este pomul deplin și neîmpărţit, care nu odrăs- 
lește decît rodul binelui, dăruindu-le împărtășirea de el 
celor vrednici. Așa ne-a voit Dumnezeu să fim %* : ne- 
pătimitori, fără griji și avînd numai lucrarea îngerilor, 

582. Sfîntul Ioan Damaschin, op. cit., 25; P.G. cit., 916 C. 

583. Idem, op. cit., 917 B. 

584. Tot paragraful ce urmează e din sfîntul loan Damaschin, 
op. cit., 25; P.G., vol. cit., 915 B. Deci firea omului e pomul cunoștinței 


binelui și răului. Dar dacă ea vede în lume raţiunile dumnezeieşti, ne 
ridicăm la pomul vieţii. 

ne-a voit adică să lăudăm fără sfîrșit și veșnic pe Făcă- 
torul și să ne desfătăm numai de privirea Lui din sin- 
gura cercetare a făpturilor Lui, precum ni se spune prin 
proorocul David : «Predă grija ta Domnului și El te va 
hrăni» (Ps. LIV, 23) ; şi prin Evangheliile Lui : «Nu vă 
îngrijiţi pentru sufletul vostru, ce veți mînca și pentru 
trupul vostru, cu ce vă veţi îmbrăca» (Matei VI, 25); 
şi iarăşi : «Căutaţi mai întîi Împărăţia lui Dumnezeu și 
dreptatea Lui şi acestea toate se vor adăuga vouă» 
(Matei VI, 23) ; și către Marta : «Marto, Marto, de multe 
te îngrijești și spre multe te silești, dar un lucru tre- 
buiește. Iar Maria partea cea bună și-a ales, care nu se 
va lua de la ea» (Luca X, 41—42). 


14. Deci pomul vieţii este Dumnezeu, a Cărui lu- 
crare este să procure viață și Care dă rod bun de mîn- 
cat numai celor vrednici de viaţă, ca unii ce nu sînt 
supuși morţii. El produce o dulceaţă negrăită celor ce 
se împărtășesc de El și le dăruiește o viaţă nemuritoare. 
De aceea, pe drept cuvînt s-a numit «pomul vieții» și 
«tot pomul». Căci El este totul, în Care și prin Care e 
totul *%*, 

15. Iar pomul cunoștinței binelui și răului este deo- 
sebirea privirii, precum au spus și au gîndit și alții îna- 
inte de noi 56. El e descoperirea alcătuirii firii noastre, 
care e bună celor ce au urcat la bărbatul desăvirșit și 
la măsura vîrstei lui Hristos (Efeseni IV, 13) prin toată 
nepătimirea și înţelepciunea Duhului, înălțindu-se prin 
contemplarea și frumuseţea ei la măreţia lucrării Făcă- 
torului (Înţel. XIII, 5) ; căci celor ce au ajuns cu timpul 
la deprinderea statornică a virtuţii, ea nu le este și nu 
li se face abatere de la bine, ca unora ce au pășit cu tărie 
în contemplația dumnezeiască. Dar celor tineri încă și 


585. Sfintul Ioan Damaschin, op. cit., P.G. cit., 316 C. 
586. Idem, ibidem. 

mai şovăitori în dorinţă, nu le este bună ; căci celor ce 
nu s-au statornicit cu neclintire în păşirea stăruitoare și 
neabătută a virtuţii, pe drumul faptelor bune, nu le este 
de folos contemplarea şi privirea trupului propriu, din 
pricina lipsei lor de tărie în stăruirea în bine ; această 
contemplare poate atrage și răpi spre ea pe cel lipsit de 
tărie și-l poate împinge la gînduri, mișcări și preocupări 
necuviincioase. 

16. Acesta e motivul opreliștii lui Dumnezeu, Care 
a zis : «Dar din pomul cunoștinței binelui și răului să nu 
mâncaţi, căci în ziua în care veţi mînca, cu moarte veţi 
muri». Fiindcă privirea trupului nostru și contemplarea 
alcătuirii lui duce în mod natural pe cel nedesăvîrșit la 
cunoștința dulceții plăcerii, chiar fără să vrea. Ba nu 
numai la aceasta, ci, cum s-a spus, și la mișcări și gîn- 
duri necuviincioase, motiv pentru care ni se spune tot- 
deauna cuvîntul dumnezeiesc : «Ușile, uşile, să luăm 
aminte !» Prin repetare, cuvîntul poruncește pentru cei 
nevrednici, păzirea porţilor simţitoare și înțelegătoare, 
adică a simţurilor, prin care obișnuiește să intre moar- 
tea în sufletul omului. 

17. Şi pe drept cuvînt. Căci cel ce stăruie, fără de- 
prinderea în bine și fără luare-aminte, în privirea alcă- 
tuirii firii noastre, e înduplecat de cugetarea lui, ca de 
o Evă amăgită de șarpele cel vechi, să se gîndească la 
dulceața plăcerii ca Adam și să se împărtăşească de ea 
ca bună ; și astfel se va vedea pe sine, întocmai ca acela, 
gol de harul lui Dumnezeu și depărtat de la bucuria ne- 
muritoare de Dumnezeu ; se va afla șezînd afară de 
raiul acesta și plingînd, ca unul ce nu mai are mintea 
acoperită decît de frunze de smochin. Acesta este, în 
cîteva cuvinte, după judecata noastră, înțelesul raiului 
sensibil al creaţiei, care este acelaș cu înțelesul arătat de 
alți părinţi dinaintea noastră. 

II. În câte feluri se poate tâlcui în cuvinte de ale în- 
țelegerii duhovnicești, raiul cunoscut de minte (inteligi- 
bil) şi care sînt plantele din el ? 


18. Dar să vorbim și despre raiul dumnezeiesc și 
cunoscut cu mintea, sădit în zidirea nevăzută a suflete- 
lor noastre ; să arătăm care sînt plantele dumnezeiești 
sădite în el și care e lucrarea noastră în acesta. Despre 
acestea n-am aflat să fi scris nici unul din dumnezeieștii 
părinţi și înţelepţi de odinioară. 

Celor ce au lucrat în el și au păzit porunca, sau, 
după ce au căzut, au reluat lucrarea în el și paza lui, 
contemplarea lui le e foarte dulce și atrăgătoare, ca 
unora ce şi-au deprins simțurile sufletului și au gustat 
din pomul vieţii, iar de gustarea din celălalt, adică din 
pomul cunoștinței, nu au fost vătămaţi. Dar pentru cei- 
lalți, care nu se preocupă deloc de lucrurile dumneze- 
iești şi a căror osteneală și sîrguință nu s-a dedicat lu- 
crării Duhului și de aceea nu pot să-și închipuie nimic 
în afară de cele văzute, această contemplare este o ne- 
bunie sigură. Căci ei sînt sufletești în înțelesul dumne- 
zeiescului apostol : «Iar omul sufletesc nu primește cele 
ale Duhului lui Dumnezeu, căci pentru el sînt nebunie și 
nu poate să le înțeleagă, pentru că ele se Judecă duhov- 
nicește» (1 Cor. II, 14). Aceștia vor numi-o pe aceasta în- 
chipuire, dar nu vederea adevărului. Nedînd nici un preţ 
gîndirii acestora, să pășim la contemplarea raiului cunos- 
cut cu mintea. lată ce este el. 

19. Dumnezeu, după ce a adus lucrurile la ființă 
din nimic, făcînd pe om la început ca pe o lume mare, 
l-a așezat în această lume, ca într-una mică 5, creindu-l 
ca pe un chip al Său și arătîndu-l ca pe un împărat al 

587. Conf. cap. 3; Cuvîntul despre suilet, cap. 27—30; Ed. Dar- 
rouzes, op. cit., 88, 92. Încă sfintul Maxim Mărturisitorul a spus că omul e 


nu lumea mică, ci lumea mare, pentru că cuprinde lumea văzută în sine 
prin cugetare. 

tuturor celor de pe pămînt. Deci sădește în el în chip 
înțelegător, ca într-o lume mare, un alt rai dumnezeiesc, 
mult superior celui ce cade sub simţuri, ca unul ce e 
împodobit cu plante veşnic nemuritoare şi pururea 
verzi și luminat de Soarele dreptăţii. Acesta este locul 
Împărăției cerurilor, aşezat la răsăritul Soarelui dreptă- 
ţii, în pămîntul celor blînzi (Matei V, 5), cum zice Dum- 
nezeu însuși : «Împărăţia lui Dumnezeu este în lăuntrul 
vostru» (Luca XVII, 21). În acest rai a sădit Dumnezeu 
pomul vieţii și pomul cunoștinței binelui și răului. Care 
sînt aceștia ? 

20. Pomul vieţii este Sfintul Duh, Care sălășluiește 
în omul credincios, cum spune Pavel : «Nu știți că tru- 
purile voastre sînt templul Sfîntului Duh, Care locuiește 
în voi ? (1 Cor. VI, 19; Rom. VIII, 11). Iar pomul cu- 
noștinței binelui și răului este simțirea, care produce 
două roduri contrare între ele, îndoite la rîndul lor ele 
înseși prin fire. 


III. Care sînt rodurile celor două feluri de pomi ai 
raiului cunoscut cu mintea (inteligibil) ? 


21. Care sînt acestea ? Plăcerea și durerea. Dintre 
acestea, fiecare se împarte iarăși în două. Prima e fie 
din trebuință naturală şi necesară, fie din voluptate și 
trecerea măsurii. A doua e fie din temere și întristare, 
fie din nevoinţe și osteneli duhovnicești. 

Dintre acestea, plăcerea e bună cînd ne împărtășim 
de ea la vreme potrivită dintr-o trebuință naturală și 
necesară. Căci nu s-a sădit în noi simţirea în chip rău, 
nici nu ne-a zis Dumnezeu din pizmă : «Din tot pomul 
din rai să mănînci, dar din pomul cunoștinței binelui şi 
răului să nu mîncaţi». Ci simţirea e un pom bun şi 
dumnezeiesc, cînd ne împărtășim de ea, cum s-a spus, 
la vremea cuvenită, pentru o trebuinţă naturală și ne- 
cesară. Căci produce în noi şi cunoștința binelui. Pentru 
că s-a sădit în noi pentru o cunoaștere, o cercare și o 

deprindere a putinței omului de a asculta și de a nu 
asculta. De aceea s-a și numit pomul cunoștinței binelui 
şi răului. Căci dă prilej de cunoaștere celor ce se împăr- 
tăşesc de firea proprie, care e bună pentru cei desăvir- 
Şiţi și rea celor încă nedesăviîrşiţi și lacomi la simțire, 
precum e rea hrana tare celor ce au încă nevoie de lap- 
te 58. Fiindcă în acest caz împărtășirea de ea le e prilej 
de voluptate şi de trecerea măsurii și printr-o astfel de 
împărtășire se naște în ei cunoştinţa răului. Iar aceasta 
este durerea, care pricinuiește sufletului frică și întris- 
tare. De fapt, plăcerea produce în suflet cunoștința bi- 
nelui, cînd ne împărtășim de ea dintr-o trebuință natu- 
rală și necesară ; iar durerea, dimpotrivă, cunoștința 
răului, cînd împărtășirea de plăcere nu are loc dintr-o 
trebuinţă naturală. Căci oricărei plăceri îi urmează du- 
rerea 5%, 

22. De aceea pomul simțirii s-a numit pomul cu- 
noştinţei binelui și răului și pe drept cuvînt Dumnezeu 
a oprit reaua întrebuințare a lui. Căci zice: «Din tot 
pomul din rai să măniînci, dar din pomul cunoștinței 
binelui și răului să nu miîncaţi ; în ziua în care veţi 
mînca din el, cu moarte veţi muri». «Din tot pomul din 
rai să mănînci», adică din toată firea făpturilor văzute, 
din toată mișcarea lor, sau a raţiunilor lor, adică a cu- 
noştinței Mele adevărate, a măreției creatoare a Împă- 
răției şi cauzei creatoare să te împărtăşești și să-ţi întinzi 
prin contemplaţie aceste rațiuni ca pe o masă a unui 
ospăț nemuritor ; şi prin ele să intri la cunoștința celor 
nevăzute ale Mele, ca într-o Împărăţie şi să-Mi dai cu 
mulțumire închinarea cuvenită. «lar din pomul cunoș- 
tinței binelui și răului să nu mănînci». Ce e deci acest 
altceva în noi, asemenea unui pom, care ne procură prin 
împărtăşire cunoștința binelui și răului, dacă nu sim- 

588. Sfintul loan Damaschin, op. cit, P.G. voi. cit., 913 B şi 9I7 A. 


589. Toată doctrina aceasta e luată de la sfintul Maxim Mărturisi- 
torul (Răsp. către Talasie 43; Filoc. rom. III, p. 149). 

țirea ? 5%. Căci prin ea vine în mine cunoștința tuturor 
celor ce sînt bune şi nu sînt bune. Fiindcă precum ne 
procură cunoștința căldurii și a frigului, a ceea ce e 
moale și aspru, a bunei miresme și a răului miros, a 
acrelii și a dulceţii, a albului și a negrului, a greutăţii și 
a uşorului, așa și a plăcerii și a durerii. Căci cu dreptate 
ne ferește Scriptura de întrebuințarea ei, nu pentru că 
ar fi contrară firii, căci Dumnezeu nu a făcut nimic 
rău, ci pentru că ne dă prilejul cunoștinței răului prin 
ceea ce pare că e bun *. 

23. Și ca să facem mai clară explicarea acesteia, 
pentru a cunoaște întocmai rodul amăgitor și purtător 
de moarte al ei, sau cum se ascunde el în folosirea bine- 
lui, vom porni de la cele ce se întîmplă în noi. Urmînd 
părinţilor dinainte de noi, vom face înfățișarea acestora 
astfel : 

Unele dintre plăceri sînt sufletești, altele trupești. 
Cele sufletești sînt cele ce se nasc din contemplaţie și 
din învățături ; iar cele trupești sînt cele ce se nasc din 
unirea sufletului cu trupul, cele legate de mîncări şi de 
uniri trupești și de cele asemănătoare. Dintre plăceri ia- 
răși unele sînt adevărate, iar altele mincinoase. Cele 
dintîi sînt proprii cugetării ce se ocupă cu contemplarea 
și cu știința ; cele de al doilea, ale trupului, fiind prile- 
juite de simţire. Iar dintre plăcerile trupului, unele sînt 
naturale și necesare, căci fără ele omul nu poate trăi, 
cum sînt mîncările și veșmintele ; altele sînt naturale, 
dar nu necesare, ca împreunările potrivit legii și firii, 
fără de care cel ce voiește poate trăi în feciorie. Altele 
nu sînt nici naturale, nici necesare, ca voluptăţile, beţiile 
Și excesele care întrec trebuinţele. 


590. Sfîntul Ioan Damaschin, op. cit., P.G. vol. cit., col. 917 B.; Sfin- 
tul Maxim Mărturisitorul, Răsp. către Talasie 43, ibia. 

591. Tot paragraiul ce urmează e din sfintul loan Damaschin; 0p. 
cil. col. 917 BC. Între lume ca rai posibil și lăuntrul omului ca rai posibil 
e o strinsă legătură. 

24. Omul care a ales să viețuiască după Dumnezeu, 
căutînd să folosească plăcerile necesare şi naturale, care 
sînt potrivite și folositoare și foarte bune pentru menţi- 
nerea și păstrarea naturii omenești și neamestecate cu 
durerea şi cu supărarea, cade de multe ori, fără să știe 
și fără să vrea, în cunoștința răului, aflînd durerea as- 
cunsă în însăși împărtășirea de bine. Așa se întîmplă cu 
prilejul întrebuinţării mîncărilor și veșmintelor. Căci 
pentru cumpărarea acestora e nevoie de bani. Iar folo- 
sirea lor e necesară ; căci e naturală. Dar ajungînd la o 
abundență de bani pentru trebuința aceasta necesară și 
naturală, cădem în lăcomie și nesăturare, iar uneori în- 
tr-o folosire peste trebuință. Căci putînd să ne mulțu- 
mim cu lucruri puţine și modeste, nu ne oprim trebu- 
inţa la acestea, ci căutînd luxul şi ceea ce este peste mă- 
sură, cădem prin întrebuinaţrea binelui în cunoștința 
răului. Dar legea conștiinței noastre, respingînd această 
rea întrebuințare și arătîndu-ne-o, face chiar prin aceas- 
ta celui atent cunoscut binele și răul simţirii și îndată se 
iveşte în el tristețea răului, prin părerea de rău. 


IV. Trecerea de la această explicare la o alta 


25. Dar mai e și o altă explicaţie : toată mișcarea 
sufletului e pusă în lucrare spre poftirea unui lucru tre- 
buincios şi necesar printr-o plăcere bună și necesară 
firii, căutînd poate hrană pentru trup și veşminte, sau 
împreunare naturală și legiuită. Aceasta e cunoștința 
binelui. Dar în mincări se ascunde săturarea și nesă- 
turarea, în veşminte lăcomia și reaua întrebuințare, în 
împreunările legiuite și naturale, cele contrare firii și 
destrăbălările. Aceasta e cunoștința răului. Iar cunoş- 
tința amîndurora vine în noi prin simţire. 

Cum ? la aminte! Amăgit de plăcere şi tîrît în 
săturare și nesăturare, sau în reaua întrebuințare și lă- 
comie, sau în destrăbălări și în plăcerile de sub piîntece 
contrare firii, omul moare, vai, de moarte veşnică, căzînd 

din unirea cu Dumnezeu și din împărtășirea de Duhul 
Sfînt. De aceea zice : «lar în ziua în care veți mînca, cu 
moarte veți muri». Căci cunoștința răului, născîndu-se 
în om din împărtășirea prin simțuri şi plină de volup- 
tate, îl duce spre căderea în robia patimilor celor mai 
generale, sau a pricinilor lor. Astfel de pricini sînt : sla- 
va, dorința, nepăsarea, care, străbătînd prin toate simţi- 
rile omului, se fac pricinuitoare ale morții veșnice a lui. 
În acestea se află deci cunoștința îmbinată a binelui și 
a răului prin simţire, cunoștință prin care moare omul 
cînd se împărtășește de ele. Căci prin ele ajunge fie la 
trufia vieții pentru iubirea de slavă, fie la pofta ochilor 
pentru năravul iubirii de argint, fie la pofta trupului 
(1 Ioan II, 16), pentru iubirea de voluptate și pentru bu- 
curia de plăcerile sufletului. Pe drept cuvînt a oprit deci 
Scriptura împărtăşirea de pomul simțţirii, zicînd : «Din 
tot pomul din rai să măniînci, dar din pomul cunoștinței 
binelui și răului să nu mîncaţi». 


V. Alt înţeles mai înalt al poruncii lui Dumnezeu că- 
tre Adam 


26. Dar Scriptura înfățișează gîndirii mele şi un alt 
înțeles al acestor cuvinte. Și trebuie să adaug la cuvîn- 
tul meu și acest înțeles. Căci el se potriveşte cu acest 
cuvînt și cu scopul lui. Am văzut că Dumnezeu se adre- 
sează mai întîi lui Adam ca unuia, zicînd : «Din tot po- 
mul din rai să mănînci», apoi se adresează ca la doi sau 
mai mulți : «Dar din pomul cunoștinței binelui și răului 
să nu miîncaţi». Prin aceasta mi se pare că cuvîntul ara- 
tă caracterul îndoit al alcătuirii și firii omului ; și la fel, 
al puterii sufletului lui. 

2'7. De aceea adresîndu-se părții raționale a sufletu- 
lui lui, ca singurei părți mai bune, Dumnezeu îi încre- 
dinţează ţinutul contemplării lucrurilor dumnezeiești și 
îi pune înainte masa încărcată de mîncările dumneze- 
iești ale înţelesurilor, zicînd : «Din tot pomul cel din rai 


24 — Filocalia 

să mănînci» ; adică să te împărtășești din toată firea ce- 
lor ce sînt, sau din cunoștința Mea și din desfătarea de 
Mine, prin contemplare curată, cercetînd raţiunile lucru- 
rilor şi mișcările lor. Iar părții mai neraţionale, sau doi- 
mii mai trupeşti a mîniei și a poftei, care atrage ușor 
cugetarea spre cele rele, îi poruncește, cum spune lim- 
pede, să fugă de cercarea și de cunoștința prin simţire a 
acestor roduri ale pomului simţirii. De care adică ? De 
plăcere și de durere, precum am spus mai înainte. Căci 
zice : «Dar din pomul cunoștinței binelui şi răului să 
nu mîncaţi». Și pe drept cuvînt. Căci plăcerea sădește 
cunoștința ei în partea poftitoare, cînd omul se împăr- 
tășește de ea fără trebuinţă ; iar durerea sădește cunoș- 
tinţa ei în miînie. Și astfel împărtăşirea din ele trimite 
aceste două puteri, către care se adresează cuvîntul, la 
moartea veșnică. Căci zice : «În ziua în care veţi mînca 
din el, cu moarte veţi muri». 

28. De aceea, omul fiind îndoit și avînd sufletul 
compus din fire rațională și neraţională, Dumnezeu îi dă 
şi El o poruncă îndoită. Pe de o parte îi poruncește să 
se împărtășească de o hrană mai bună și nemuritoare și 
să nu se îngrijească în primul rînd de cele trebuitoare 
trupului, așa cum ne îndeamnă și Cuvîntul întrupat: 
“Căutaţi mai întîi Împărăţia lui Dumnezeu și dreptatea 
Lui și toate celelalte se vor adăuga vouă» (Matei VI, 33), 
întărind oarecum prima sa poruncă. Pe de altă parte, 
îl fereşte de amintitul pom al simțţirii, ca nu cumva gus- 
tînd prin el din cele dulci ale vieţii acesteia, să se umple 
de durere, căzînd printr-o astfel de gustare de la ospăţul 
şi bucuria dumnezeiască. 

29. Dar, folosindu-ne de un cuvînt mai desăvîrşit, 
să gîndim și să vorbim și altfel despre rai şi despre tema 
aceasta cercetată 'de mulți. De aceea ridică-te de la cu- 
vîntul auzit, care îi învăluie cu sunetul lui pe cei ce sînt 
amăgiţi de înțelesul lui de la suprafaţă, dacă dorești să 

te înalți prin înţelegerea celor spuse la înțelesurile 
cuvîntului cunoscute cu mintea. Ascultă de cel ce 
zice : «Sculați-vă, să plecăm de aci» (loan XIV, 31; 
Matei XXVI, 46). Treci la înţelesul şi la duhul cuvîntu- 
lui, deschizîndu-ţi auzul faţă de el și căutînd să înţelegi 
din el cele dumnezeiești și omenești. lată care sînt 
acestea. 


VI. Alt înţeles preaînțelept şi înalt al raiului cunos- 
cut cu mintea. Care e poarta prin care se intră în el și care 
cea prin care se iese ? Și care sînt pomii dumnezeieşti 
din el ? 

30. Raiul este, din alt punct de vedere, marele cîmp 
al iubirii de înţelepciune (al filosofiei) cu fapta, împo- 
dobit de plante nemuritoare de tot felul şi de felurite 
virtuţi, în care s-a sădit de Dumnezeu pomul vieții și 
pomul cunoștinței binelui și al răului 5%. Căci iubirea de 
înțelepciune (filosofia) lucrătoare e ca un rai luminos și 
bine mirositor plantat de Dumnezeu la răsăritul Bise- 
ricii Lui 5, acoperit de plantele frumoase de tot felul 
ale virtuţilor, care hrănesc cu îmbelșugare pe cei ce lu- 
crează în el poruncile lui Dumnezeu și le păzesc ca o 
hrană nepieritoare şi nemuritoare. 

31. În acest rai dumnezeiesc au fost aşezate spre 
pază două porți la marginile opuse, ca niște heruvimi. 
Una introduce fără greutate pe cei ce doresc și bat cu 
dorul sufletului, la desfătarea și bucuria de plantele ei 
nemuritoare ; cealaltă îi trece pe cei ce s-au săturat de 
bunătăţile din el, la alte pășuni nemuritoare despre care 
se va vorbi puţin mai încolo. Una e smerenia dumneze- 
iască, care introduce pe cei ce intră prin ea la desfătarea 
și odihna de împărăţia cerurilor ; cealaltă e iubirea desă- 
vîrșită, care îi trece, pe cei ce ies de-acolo, la pășunile 

592, Aci se explică raiul în legătură cu treapta întii a urcuşului 


duhovnicesc. 
593. La începutul vieţuirii credincioșilor în Biserică, 

Împărăției lui Dumnezeu **. Fără aceste porți nu se 
poate nici intra în rai, nici ieși spre Împărăţia lui Dum- 
nezeu, măcar că sînt multe căi care duc spre Împărăţia 
cerurilor. Căci toate căile evlaviei duc pe cel ce pă- 
şește pe ea spre poarta de la apus a smereniei și așa îl 
introduc prin aceasta în rai. 

32. Dar de ce au fost făcute numai două și nu mai 
multe porți, aşa cum sînt mai multe locașuri la Dumne- 
zeu și Tatăl (loan XIV, 2), ca fiecare dintre cei ce intră 
să-şi facă intrarea în el prin poarta care voiește ? Pen- 
tru că omul e din două firi : din suflet și trup. O parte 
a lui e smerită, cealaltă înaltă şi dumnezeiască. Sau alt- 
fel : pentru doimea mai trupească a părții neraţionale a 
sufletului lui, din care una, adică mînia, intră în curtea 
blîndeţii, iar cealaltă, pofta, iese prin iubire din împăti- 
mirea de cele lumești și de cele văzute și află pășune în 
Dumnezeu prin împărtășirea de Duhul. Căci potrivit cu 
alcătuirea omului, a fost zidit de Dumnezeu și raiul cu- 
noscut cu simțurile cât și cel cunoscut cu mintea, și nu 
este altă poartă decît cele spuse, care să introducă sau 
să scoată din acesta. 

33. Din pricina amintită au și fost plantate de Dum- 
nezeu în mijlocul raiului acesta dumnezeiesc doi pomi 
minunaţi : pomul vieţii și pomul cunoștinței, care se 
numește și cunoștința binelui și răului. Care sînt aceș- 
tia ? Contemplaţia naturală, cum socotește și dumneze- 
iescul Grigorie *%, și teologia tainică. Cea dintii, contem- 
plaţia, avînd ca roduri judecata și cunoștința lucrurilor 
dumnezeiești și omenești, este pomul cunoștinței binelui 
și răului. Căci prin cunoașterea lucrurilor, cunoaștem 
rațiunile proniei, iar prin judecată facem deosebirea cla- 
ră a lucrurilor, deosebind fără greșeală ce e bun și ce e 


594. Nichita Stithatul face deosebire aci între Împărăţia cerurilor 
și Împărăţia lui Dumnezeu. Ultima e mai sus decît prima. Prima e iden- 
tică cu raiul redeschis prin contemplarea raţiunilor lumii. 

595. Sfîntul Grigore de Nazianz, Cuv. 38, 12; P.G. 36, 324 C. 

rău, care e cauza făcătoare și care e lucrul făcut. Iar 
teologia tainică este pomul vieţii. Căci are ca rod dătățor 
de viaţă și de nemurire, credința în Sfînta Treime, care 
se naște în suflet în afară de orice rațiune și simţire ; 
căci Sfînta Treime nu se cunoaște nici prin simţire, nici 
prin rațiune, ci numai prin credința neîndoielnică și din 
inimă. Un alt rod al ei este înţelegerea dreptcredincioasă 
a întrupării Celui Unuia-Născut. 


VII. Care este lucrarea şi păzirea raiului cunoscut 
cu mintea și ce bunătăţi aduce împărtăşirea de rodurile 
lui, celor ce lucrează în el în diferite feluri ? 


34. Din pricina acestor plante nemuritoare şi dum- 
nezeieşti, a fost dată de Dumnezeu, tot celui ce săvir- 
șeşte în cîmpul raiului cu mintea și cu simţirea lucra- 
rea înțelepciunii lucrătoare, porunca să mănînce din tot 
pomul raiului, dar din pomul cunoștinței binelui și rău- 
lui să nu măniînce. Căci cel dintii pricinuiește viaţa și 
nemurirea, iar cel de-al doilea, binele, celor mai desăvîr- 
şiţi în deprinderi, și primejdia, celor încă tineri și mai 
nestatornici în dorinţă. De fapt, contemplaţia fiind plan- 
tată în mijlocul raiului înțelepciunii lucrătoare ca un pom 
nemuritor și pururea înverzit («pentru că pomul era 
contemplația, după înţelegerea mea, și avea ca rod pute- 
rea dată celor ce se împărtășeau de el, de a-și cunoaște 
firea proprie») 5, celor ce se împărtășesc de ea la timp 
potrivit, de pildă după o perioadă de ani mulţi de deprin- 
dere în virtuţi și în nevoinţe și după curățirea deplină 
a ochilor sufletului de toate urdorile, li se face foarte bu- 
nă şi mâîntuitoare. Aceasta pentru că ei nu se mai tem de 
o cădere care să vină după aceea, ca unii ce au ajuns 
cu timpul la o deprindere a acestei contemplaţii, care face 
vădită măreţia Făcătorului. 

35. Dar celor încă tineri și neajunși, printr-o deprin- 
dere îndelungată, la o statornicie în lucrarea virtuţilor, 

596. Ibidem. 

sau celor ce nu și-au curăţit ochiul sufletului de toate 
urdorile, din cauza nestatorniciei ce o mai au în vieţuirea 
virtuoasă, pomul contemplaţiei li se face pricină de mîn- 
dria cea mai mare și de hulă, de moarte veșnică și de 
pieire, cum s-a făcut odinioară lui Origen, Didim, Eva- 
grie și celorlalte căpetenii de eresuri. De aceea, ferind 
pe unii ca aceştia, Scriptura oprește împărtăşirea de po- 
mul acesta, zicînd : «Din tot pomul din rai să mîncaţi, 
dar din pomul cunoștinței binelui și răului să nu mîn- 
caţi, căci în ziua în care veţi mînca cu moarte veţi muri». 

36. Împărtășirea de acest pom al contemplaţiei se 
numește cunoștința binelui şi a răului în înţelesul ur- 
mător. Întîi, pentru că celor desăvîrșiţi le dăruiește pu- 
terea cunoașterii tuturor lucrurilor văzute și nevăzute, 
omeneşti și dumnezeiești. Căci e o putere «ce robește 
toată mintea ascultării lui Hristos» (2 Cor. X, 5)% ; şi 
aceștia pot culege cu evlavie rod bun nu numai din con- 
templarea celor bune, ci și a celor contrarii. Dar în gus- 
tarea acestui rod se ascunde pentru cei ce se împărtășesc 
din el o putere îndoită, adică un folos și o pagubă, după 
deprinderea lăuntrică ce stăpînește în fiecare. Celui ce 
se împărtășește i se face pricină de viață cînd se supune 
legii care-l robeşte (lui Hristos). Așa de pildă, dacă vede 
cineva chipul frumos al unei femei desfrînate și de mo- 
ravuri ușoare, iar văzînd-o preamăreşte îndată pe Dum- 
nezeu și dă slavă Lui, el a cunoscut în ființa ei coruptă 
frumuseţea întocmită de El, în așa fel că contemplarea 
ei îl duce pînă la străpungerea inimii și-l face să înain- 
teze pînă la iubirea lui Dumnezeu care a zidit-o pe ea, 
ba chiar intră în convorbire cu ea. Iar prin aceasta pre- 
schimbă reaua ei deprindere în deprinderea virtuţii şi 
prin pocăință o aduce la Hristos, făcînd-o din necurată 
curată prin învățătura cuvîntului și unind-o ca pe o mi- 
reasă fecioară cu Hristos pe cea care era înainte o des- 

597. Idem, Cuv. 43, 11; P.G. 36, 508 C. 

frînată (2 Cor. XI, 1)*%. Așa a făcut acel dumnezeiesc 
părinte Nonu, care a înfățișat lui Hristos pe fericita Pe- 
laghia, mai înainte desfrînată, ca pe o fecioară curată 5%. 

37. Deci celor desăvîrşiți împărtășirea de acest pom 
dumnezeiesc al contemplaţiei le dăruiește, cum s-a spus, 
o astfel de putere, cînd se împărtășesc de ea la vremea 
potrivită pornind de la lucrurile dumnezeiești și ome- 
nești, ba chiar de la cele contrare acestora. Dar celor mai 
nedesăvîrşiți şi nedeprinşi în cele dumnezeiești şi lip- 
siți de cercarea trebuincioasă pentru împărtășirea de ea, 
li se face pricină a cunoștinței contrare a răului, chiar 
cînd pornesc de la cauzele dumnezeiești și bune. O ast- 
fel de pricină li s-a făcut acelor preoţi și judecători de 
odinioară contemplarea Suzanei (Daniel XIII), deoarece 
nu erau încă deprinși în această contemplare. Ceea ce, 
aşadar, dumnezeiescului părinte Nonu i s-a făcut pri- 
cină de viaţă în har, aceea li s-a făcut acelor preoți de 
odinioară pricină de moarte. 


38. Şi nu numai atunci s-au întîmplat acestea din- 
tr-o contemplare a pomului acesta potrivit cu starea fie- 
căruia, ci și acum se întîmplă în fiecare zi fiecăruia din 
cei ce purced la contemplarea acestui pom, fie după ce 
s-au deprins la aceasta, fie înainte de a se fi deprins. lar 
aceasta se întîmplă nu pentru că așa este pomul din fire. 
Nu se poate spune aceasta. Căci n-a fost plantat în chip 
rău, ca pom rău. Dumnezeu n-a făcut nimic rău, nici n-a 
interzis ceva din pizmă. Ci pentru că e nevoie de mădu- 
lare curate ale simţurilor pentru privirea și vederea lui, 

598. Astfel urcușul duhovnicesc al cuiva nu e numai ceva ce se pe- 
trece pe plan subiectiv, ci ceva ce se răsfrînge asupra lumii obiective, 
transformînd-o şi pe ea. Cel ce se curăţă lăuntric nu descopere prin 
aceasta numai raţiunile dumnezeiești în realitatea lumii din afară, ci le 
şi restabileşte puterea asupra oamenilor în care sînt încorporate şi, prin ei, 
asupra lucrurilor. între planul subiectiv și cel obiectiv nu e o lipsă de 
continuitate. Restabilirea raiului lăuntric înseamnă şi începutul restabilirii 
raiului lumii din afară, prin contemplarea curată şi prin folosirea ei cu 
iubire față de semeni. 


599. Viaţa sfintei Pelaghia, text grec după ed. H. Usener, Legenden 
der heiligen Pelagia, Bonn, 1879, p. 1—16; text latin, P.L. 73, 663—672. 

cum zice apostolul chiar despre trupul și sîngele Dom- 
nului nostru lisus Hristos : «Să se cerceteze cineva mai 
întîi pe sine și așa să mănînce din pîinea aceasta și să 
bea din potirul acesta. Căci cel ce mănîncă și bea cu ne- 
vrednicie, judecată sieşi mănîncă și bea. De aceea sînt 
mulți neputincioși și bolnavi și mulți mor între noi» 
(1 Cor. XI, 28—30). În felul acesta părinţilor cuvîntă- 
tori de Dumnezeu (teologi), pentru că erau curaţi şi se 
aflau sub lucrarea Duhului Sfînt, contemplarea lucru- 
rilor omenești și a însușirilor firii dumnezeiești le-a iost 
bună, fără de greșeală, neprimejdioasă și mîntuitoare. 
Căci aveau mădularele simțurilor deprinse pentru con- 
templarea dumnezeiască. 


39. Ei au cunoscut că Dumnezeirea este 5% «necre- 
ată, fără de început, nemuritoare, nesfîrșită, veșnică, ne- 
materială, bună, făcătoare, dreaptă, luminătoare, ne- 
schimbată, nepătimitoare, nemărginită, neîncăpută, ne- 
cuprinsă, nehotărnicită, necorporală, nevăzută, neînţe- 
leasă, fără lipsă, de sine stăpînitoare și liberă, atotţiitoa- 
re, de viață dătătoare, atotputernică, nesfîrșită în putere, 
sfințitoare, în stare de a se împărtăși, atotcuprinzătoare, 
susținătoare și proniatoare. Ei au cunoscut că firea dum- 
nezeiască le are toate acestea prin fire şi nu le-a primit 
din altă parte, ci ea, în care-și au întocmirea și persis- 
tența ipostasurile, aflătoare unul în altul, împărtășește 
tot binele făpturilor Sale după puterea de primire a fie- 
căreia. Ei le-au teologhisit pe acestea nedepărtate și ne- 
despărțite între ele, avînd o mișcare unul în altul (peri- 
horeză), neconfundate între ele, în așa fel că nu se ames- 
tecă şi nu se contopesc, ci se au unul pe altul. Căci Fiul 

600. Începînd de aci şi pină la cap. 45 inclusiv aproape totul e 
citat din sfîntul loan Damaschin. De aci și pînă Ja cap. 41 inclusiv e citat 
literal din sfintul Ioan Damaschin, op. cit., 14, P.G. vol. cit., 860 A—861 A. 
În toate capitolele dogmatice ce urmează, Nichita Stithatul face depen- 
dentă şi cunoaşterea şi menţinerea nealterată a dogmelor de contem- 
plarea curată, la care se ajunge prin urcuşul purificator, și viceversa. 


Între viaţa duhovnicească şi cunoaşterea dogmelor există astfel o strinsă 
legătură. 

este în Tatăl și în Duhul și Duhul în Tatăl și în Fiul și 
Tatăl în Fiul și în Duhul, neproducîndu-se nici o conto- 
pire, amestecare şi confundare. Şi mișcarea lor este una 
şi aceeași, căci au dogmatizat o singură pornire și o uni- 
că mișcare a celor trei ipostasuri, ceea ce este cu nepu- 
tință să se contemple la firea creată». 

40. «Şi că iluminarea și lucrarea dumnezeiască, fi- 
ind una și simplă şi fără părţi, cu toate că se face felu- 
rită ca bunătate în cele împărţite și împarte tuturor aces- 
tora elementele constitutive ale firii lor, rămîne simplă, 
înmulțindu-se în chip neîmpărţit în cele împărțite și 
aducînd și întorcînd pe cele împărțite spre simplitatea 
ei. Căci toate se doresc după ea și în ea își au subzistenţa 
și ea dă tuturor existența precum o au după fire, și ea 
este existența celor ce sînt și viaţa celor vii şi rațiunea 
celor raționale și înțelegerea celor înţelegătoare. Căci 
dumnezeieștii părinți au cunoscut-o pe ea prin minte 
curată, ca fiind mai presus de minte, mai presus de ra- 
țiune, mai presus de viață şi mai presus de ființă» %. 

41. «Pe lîngă acestea (au cunoscut) că ea străbate 
prin toate în chip neamestecat, dar prin ea nimic. Apoi 
că ea cunoaște printr-o cunoaștere simplă toate și pe toate 
le vede în chip simplu prin ochiul ei dumnezeiesc și a 
toate văzător și nematerial, pe cele prezente, pe cele tre- 
cute și pe cele viitoare, înainte de facerea lor ; că ea 
este fără de păcat și poate ierta păcatele și mîntui ; şi că 
toate cîte le vrea le poate, dar nu le vrea cîte le poate. 
Căci poate pierde lumea, dar nu voiește». 

42. Acestea le-au teologhisit ei printr-o contempla- 
ție curată, fără greșeală și fără primejdie despre însuși- 
rile firii dumnezeiești. Iar despre iconomia întrupării, au 


601. De fapt, o minte necurăţită va confunda pe Dumnezeu cu ceva 
din ale lumii, sau cu lumea însăşi. 


378 al : i i FILOCALIA 


teologhisit, privind iarăși, prin contemplaţie curată, ast- 
fel și zicînd**: «Duhul Sfînt a venit peste sfinta Fecioa- 
ră, potrivit cu cuvîntul Domnului, pe care i l-a spus ei 
îngerul, cuvint care a curăţit-o şi i-a dat putere să pri- 
mească dumnezeirea Cuvintului și puterea de naștere. 
Și atunci a umbrit-o pe ea înţelepciunea și puterea ipo- 
statică a lui Dumnezeu cel Preaînalt, Fiul lui Dumnezeu, 
Cel de o ființă cu Tatăl, ca o sămînță dumnezeiască, și 
şi-a închegat Lui din sîngele preacurat și nevinovat al ei 
trup însuflețit de suflet raţional și înţelegător, pirga fră- 
mîntăturii noastre, nu prin lucrarea seminţei, ci prin 
lucrarea creatoare, prin Sfîntul Duh, neconstituindu-se 
chipul prin adaosuri treptate, ci constituindu-se deplin 
dintr-odată, Însuși Cuvîntul lui Dumnezeu împlinind ro- 
lul de ipostas al trupului. Căci nu s-a unit Dumnezeu- 
Cuvîntul cu un trup care preexista ipostatic în el însuși, 
ci sălășluindu-se în pîntecele sfintei Fecioare în chip 
nescris împrejur, a dat subzistență în ipostasul său trupu- 
lui însufleţit de suflet rațional și înţelegător, luat din 
sîngele curat al Fecioarei. Luînd pîrga frămîntăturii 
noastre, Însuși Cuvîntul s-a făcut ipostas trupului, ca 
să fie în același timp trup al lui Dumnezeu-Cuvîntul, 
trup, însufleţit, rațional şi înţelegător». 

43. «De aceea nu i-au spus om îndumnezeit, ci 
Dumnezeu înomenit ; căci fiind prin fire Dumnezeu de- 
săvîrșit, s-a făcut Acelaşi om desăviîrșit, nu schimbîndu-se 
după fire, nici înfăţișînd o iconomie închipuită, ci unin- 
du-se după ipostas cu trupul însufleţit, rațional și înţe- 
legător, pe care l-a luat din siînta Fecioară şi care și-a 
primit existenţa în El, în chip neamestecat și neschim- 
bat și neîmpărțit, neschimbînd firea dumnezeirii Lui în 
ființa trupului, nici ființa trupului Său în firea dumne- 


602. De aci urmează pină la sfîrșitul cap. 43, cap. 46 din op.cit. 
a sfintului loan Damaschin, P.G. vol. cit., col. 985—988 D. 

zeirii, nici făcînd din firea Sa dumnezeiască şi din firea 
omenească pe care a luat-o o unică fire compusă» %* 

44. Căci s-au unit firile între ele fără să se schimbe 
şi fără să devină altele; nici firea dumnezeiască n-a ieșit 
din simplitatea proprie, nici cea omenească nu s-a schim- 
bat în firea dumnezeirii, sau n-a ajuns la neexistenţă, 
nici în cele două nu s-a înfăptuit o unică fire compusă. 
Nici nu s-a produs din cele deosebite o alta, ca omul din 
suflet şi trup, sau ca trupul din patru elemente, ci din 
cele deosebite Același. Căci din dumnezeire și umanitate 
este și se zice Acelaşi, Dumnezeu desăvîrșit și om desă- 
vîrşit. Căci «L-au mărturisit și-L mărturisim din două 
şi în două firi» 604 

45. «Dar mărturisindu-L, pe Același Dumnezeu de- 
săvîrşit și om desăvîrșit, au spus și spunem, că Acelaşi 
le are toate cîte le are Tatăl, afară de nenaștere și le are 
toate cîte le are Adam cel dintii, afară numai de păcat ; 
iar acestea sînt trupul și sufletul rațional și înțelegător. 
De asemenea că Același are, corespunzător cu cele două 
firi, însuşirile naturale îndoite ale celor două firi, două 
voințe naturale, pe cea dumnezeiască şi pe cea ome- 
nească, şi două lucrări naturale, pe cea dumnezeiască și 
pe cea omenească, și două libertăţi naturale, pe cea dum- 
nezeiască și pe cea omenească ; și înțelepciune și cunoș- 
tință dumnezeiască și omenească. Căci fiind de-o ființă 
cu Dumnezeu și Tatăl, voiește și lucrează în chip liber ca 
Dumnezeu, dar de-o ființă și cu noi, voieşte şi lucrează 
în chip liber Acelaşi ca om. Căci ale Lui sînt minunile 
şi ale Lui pătimirile» 45 

46. Astfel dumnezeieştii părinţi, purcezînd la con- 
templarea pomului vieţii cu un ochi curat și netulburat, 

603. Sfirşitul cap. 47 din op. cit., al sfintului loan Damaschin. Combă- 
tîndu-se o «fire compusă», se combate doctrina lui Sever de Antiohia. 

604. Urmează cap. 57 din op. cit., al aceluiaşi ; P.G. vol. cit., 1033 A. 
De observat că expresia necalcedonienilor «din două firi» nu e evitată, 


dar e îmbinată cu expresia de la Calcedon sîn două firi». 
'605. Sfirşitul citatelor din sfintul Ioan Damaschin. 

au cules din el fără greșeală rodul teologiei și împărtă- 
șindu-se de el s-au împărtășit şi de viața îndumnezeită 
și ca niște credincioși iconomi ni le-au trecut și nouă ca 
să ne hrănim și noi din EI spre viața veșnică %6. Tot așa 
purcezind la contemplarea pomului cunoștinței cu un 
ochi dumnezeiesc și luminat, au dobîndit cunoștința lui 
nepătată și curată și nu s-au vătămat de rodul lui, cum 
s-a spus mai înainte. Dar nu tot așa s-a întîmplat cu 
cei ce au purces cu necurăţie și în stare nedesăvirșită la 
contemplarea acestora, ci unii au căzut în robia plăce- 
“rilor și a neînfrînărilor, iar ceilalţi în hule şi trufii. 

47. Căci spune-mi, cum a căzut Arie, cel care își are 
numele de la furie, și dușmanul evlaviei, Manes, și Nes- 
torie cel stricat la minte și celelalte căpetenii ale eretici- 
lor, în hula lor împotriva lui Dumnezeu și a dreptelor 
dogme ale Bisericii lui Hristos ? Nu pentru că au fost 
necuraţi în simţurile sufletului și cumplit învîrtoșați la 
inimă din cauza cumplitei boli a mîndriei, au purces la 
explicarea Sfintei Scripturi, avînd înţelegerea întune- 
cată de patimi și de închipuirea de sine ? Căci unul a 
auzit dumnezeiasca Scriptură zicînd ; «Domnul M-a zi- 
dit pe Mine început al căilor Sale spre lucrurile Sale și 
Mă naște înaintea tuturor munţilor» (Prov. VIII, 22— 
25) ; celălalt : «Vine stăpînitorul lumii acesteia şi nu va 
afla în Mine nimic» (loan XIV, 30) ; iar al treilea, des- 
pre Domnul nostru lisus Hristos ca Dumnezeu desăvîr- 
șit și om desăvîrşit. Dar neputînd afla înţelesul sau sen- 
sul celor spuse, nici pătrunde în chip curat în adîncurile 
Duhului, fiind cu totul lipsiţi de Duhul Sfînt, unul a 
tăiat pe Fiul şi Dumnezeu Cuvîntul de la deoființimea 
cu Dumnezeu și Tatăl, declarîndu-L făptură ; celălalt a 

606. Prin viaţă curată se ajunge la cunoașterea fără greșeală a 
lui Dumnezeu, sau a dogmelor; prin aceasta se întăreşte, la rîndul ei, 
viaţa duhovnicească. Şi amindouă au ca rod propovăduirea. Teologia nu 
e numai cunoașterea teoretică despre Dumnezeu, ci împărtășirea de Dum- 


nezeu și în acelaşi timp mărturisirea lui Dumnezeu cunoscut prin îm- 
părtășire. E cuvîntare despre Dumnezeu din experienţa împărtăşirii de El. 

născocit două începuturi, unul bun, sus, și altul cu to- 
tul rău, jos, căpetenia întunericului, și, învăţînd astfel, 
a trimis la pierzanie pe cei ce au primit învăţătura lui ; 
al treilea, întunecat și cu nume urit, a despărțit pe Hris- 
tos în doi fii, socotind că altul este Fiul și Cuvîntul din 
Dumnezeu și Tatăl și altul cel din Fecioara Maria ; şi 
astfel a numit pe preacurata Maică a Fiului şi a Cuvîn- 
tului lui Dumnezeu, Născătoare de Hristos și nu Născă- 
toare de Dumnezeu. 

48. Astfel, deci, pe cei desăvirșiți în cunoștință și 
rațiune și virtute, pe cei ce au ajuns adică la măsura 
vîrstei plinătăţii lui Hristos (Efes. IV, 13) şi au dobîndit 
mintea Lui prin cea mai deplină curăție, nu-i poate vă- 
tăma nici gustarea oprită a acestui pom, măcar că se nu- 
mește cunoștință a binelui și a răului. Ci mai degrabă 
se aseamănă aceștia celor ce culeg struguri din rug și 
încă struguri copţi, fapt cu totul minunat, și rodii din 
mărăcini. Dar celor încă tineri și necercaţi și neluminaţi, 
chiar și împărtășirea de bine li se face adeseori pricină 
de moarte, aşa cum li se face copiilor neînțărcaţi de lapte 
mîncarea pîinii (Evr. V, 13—14)%, şi celor cu ochii 
plini de urdori, razele soarelui, precum a arătat în multe 
feluri cuvîntul nostru mai înainte. 


VIII. În ce înţeles a amintit cuvîntul de două porţi 
şi nu de mai multe în acest rai; de două porți înviîrtin- 
du-se ca niște heruvimi, și care e "lucrarea deosebită a fie- 
căreia din ele ? 


49. Acestea le-am spus despre rai şi ate pomii 
sădiţi în ei de Dumnezeu. Rămîne să mai spunem în ce 
fel cuvîntul a amintit numai de două porți în acest rai, 
care se înviîrtesc ca niște heruvimi, cînd sînt multe loca- 
șuri curate, cum zice Hristos-Dumnezeu (loan XIV, 2), 
la Dumnezeu și Tatăl Său și multe căi ce duc la împă- 
răția lui Dumnezeu. 

607. Conform sfintului loan Damaschin, op. cit., 25; P.G. cit., 913 B. 

50. Smerenia și iubirea sînt începutul și capătul ul- 
tim al celor două părți ale șirului dumnezeiesc al tuturor 
virtuților. Căci smerenia e începutul de jos cel mai din 
cap al acestui şir, iar iubirea, sfîrșitul lui de sus cel mai 
din urmă. Sau altfel : ele sînt treptele opuse cele mai 
din cap și mai din urmă ale sfinţitei scări a virtuţilor 
dumnezeiești. Smerenia pune începutul urcușului scării, 
iar iubirea, fiind sfîrșitul treptelor virtuţii și al urcușului 
scării spre înălțime, scoate pe cel ce își sprijinește pașii 
pe ea la pășunile pururea vii și nepătate ale firii dum- 
nezeiești. 

51. Smerenia și iubirea fiind deci începutul și sfîr- 
şitul urcușului spre Dumnezeu și spre Împărăţia Lui, cu 
dreptate cuvîntul le-a înțeles ca porţi așezate la margi- 
nile opuse ale raiului înțelepciunii făptuitoare. Aceasta, 
pentru că una introduce pe cel ce bate și cere să intre în 
Eden, adică la însăşi desfătarea de plantele nemuritoare 
ale lucrării și pazei minţii ; iar a doua scoate de acolo la 
Împărăţia cerurilor și la unirea cu Dumnezeu “* și la pă- 
șunile veșnice şi preacurate ale îngerilor. Căci așa ne 
făgăduiește în mod limpede și Domnul lisus nouă tutu- 
ror, zicînd : «Eu sînt ușa, de va intra cineva prin Mine, 
se va mintui şi va intra şi va ieși și pășune va afla» 
(Ioan X, 9). Pentru că El este cu adevărat ușa raiului Îm- 
părăţiei cerurilor, iar portar este Duhul Sfînt *%. 

52. Celui ce s-a apropiat de poarta dreptei credinţe, 
după ce a părăsit de curînd lumea, şi bate la poarta po- 
runcilor lui Hristos prin smerenie, portarul, adică Însuși 


608. Aci Nichita face deosebire între Edenul de la început, împă- 
Tăţia cerurilor, contemplarea lui Dumnezeu în lume, și între Împără- 
ţia lui Dumnezeu sau unirea cu El. 

609. Aceasta nu stă în contrazicere cu declaraţia că iubirea este 
ușa. Căci Hristos este iubirea culminantă personificată. Iubirea nu există 
decit ca iradiere a persoanei. Dar noi nu putem iradia iubirea desăvir- 
şită, pentru că nu sîntem ultimul ei izvor. Ultimul ei izvor pentru noi 
este Hristos. Iar Duhul Sfint deschide ușa noastră și prin aceasta pe 
Hristos ca ușă. El este factorul activ al vieţii dumnezeieşti în noi. El 
întăreşte subiectul nostru ca subiect al vieţii dumnezeieşti, primită 
prin har. y i : 

Sfîntul Duh, îi deschide intrarea, deschizîndu-i mintea 
ca să înțeleagă «care este voia lui Dumnezeu cea bună 
și desăvirșită și bine plăcută» (Rom. XII, 2). lar după ce 
a intrat și s-a desfătat prin făptuire și prin multe nevo- 
inţe ale virtuţii de acele bunătăţi veșnice, îl scoate iarăși 
de acolo la pășunile contemplaţiei naturale ale făpturilor 
lui Dumnezeu f*%. Astfel portarul îl face să se odihnească 
de toate lucrurile lui (Facere II, 3) și să se unească cu 
Dumnezeu pe înălțimile teologiei (cunoașterii) Treimii ne- 
împărţite și de o ființă, în odihna iubirii dumnezeieşti 64, 
potrivit lui Hristos și Dumnezeului nostru care zice : «În- 
văţaţi de la minte, că sînt blind și smerit cu inima şi 
veți afla odihnă sufletelor voastre» (Matei XI, 29). 

53. Altfel nu poate intra cineva în palatele împără- 
teşști ale lui Hristos şi în ţinuturile dumnezeiești și puru- 
rea înverzite ale raiului cunoscut cu mintea, unde sînt 
locuri luminoase, locuri răcoritoare, corturile drepţilor, 
apa odihnei, bucurie, veselie și fericire ; și nu poate afla 
odihnă sufletului său, decît prin poarta cea dintii de la 
apus, care e ascunsă în Hristos însuși, care este sfînta 
smerenie î?. Şi pe drept cuvînt. Căci cel ce s-a rupt pe 
sine de lume şi de toată prietenia și de împătimirea de 
prieteni, de cei ai săi, de rudenii, şi a răstignit lumea în 
sine prin tăierea voii sale, disprețuind toată tihna tru- 
pească, și bate prin durerile pocăinţei şi nevoințelor pen- 

610. Deci smerenia ca prima poartă introduce la treapta întîi a 
urcușului duhovnicesc, la curățirea de patimi și la deprinderea virtuţilor. 
Și tot smerenia, ca a doua poartă, introduce la treapta a doua, a con- 
templării curate a lumii. 

611. Numai iubirea odihnește sufletul. Pină nu găsim iubirea cuiva 
nu ne odihnim. Dar iubirea veşnic persistentă, care ne poate da o veşnică 
odihnă, o găsim numai lîngă Hristos, unit într-o iubire desăvirşită cu 
Tatăl şi cu Duhul. 

612. Smerenia este ascunsă în Hristos. Căci El este izvorul ei, ca 
Cel ce s-a coborit la nivelul nostru, pentru a intra în comuniune cu noi. 
Smerenia e delicateţea faţă de Dumnezeu și faţă de orice persoană. Sme- 
renia o are Hristos ca Fiul lui Dumnezeu față de Tatăl, dar o are și ca 
om față de Dumnezeu-Tatăl și faţă de orice om. De aceea s-a umilit 


prin întrupare şi prin moarte, de aceea ni se dă ca jertfă pînă la sfirşitul 
lumii. De la El învăţăm smerenia și luăm puterea pentru ea. 

tru virtute, cu răbdare multă, la poarta poruncilor lui 
Hristos, intră prin smerenie, cum s-a spus, în tinda înţe- 
lepciunii lucrătoare a raiului, care este supunerea, sluji- 
rea prin orice lucru de mai puţină cinstire, răbdarea 
necazurilor și a încercărilor, greaua pătimire, culcarea 
pe jos, starea în picioare de toată noaptea, privegherea, 
psalmodierea neîncetată, rugăciunea și postul, citirea 
dumnezeieştilor Scripturi și ascultarea și supunerea fa- 
ță de toți. 

54. Intrînd în acestea prin smerenia cu care urmea- 
ză lui Hristos, se mîntuiește de toată robia păcatului, 
trecînd marea patimilor fără să se scufunde, ducînd co- 
rabia nevătămată la Dumnezeu, la portul nepătimirii, 
prin faptele înţelepciunii lucrătoare și virtuoase ale îm- 
plinirii poruncilor lui Hristos ; și de acolo, deschizîn- 
du-i-se lui iarăși porțile contemplării (vederii înțelegă- 
toare) prin Duhul, intră în locul sfînt al lui Dumnezeu. 
care este cunoștința făpturilor și recunoașterea lucru- 
rilor dumnezeiești și omeneşti. Prin aceasta, scrutînd 
adîncurile Duhului, cercetează rațiunile proniei, ieșind 
îndată din faptele trupești și obositoare ale făptuirii, din 
toate cîte țin de slujire și de supunere, după dumnezeies- 
cul David care zice: «Aceasta este osteneala înaintea 
mea, pînă ce voi intra în locul cel sfînt al lui Dumnezeu 
și voi înţelege cele din urmă ale lor» (Ps. LXXII, 2). 

55. După ce a cunoscut limpede rațiunile și firile şi 
mișcările făpturilor, iese, prin desăvîrșita iubire față de 
Dumnezeu, din toată zidirea văzută și nevăzută, fiind 
răpit în al treilea cer (2 Cor. XII, 1—4)**, ca unul ce a 
ajuns mai presus de puţinătatea trupului. În felul acesta 
intră la dureri şi osteneli, potrivit celui ce zice : «Cel ce 
a adăugat cunoștință, adaugă durere» (Ecles. I, 18). Aco- 
lo află o pășune de înțelesuri dumnezeiști, pătrunzând în 
întunericul cunoștinței de Dumnezeu (al teologiei), ca 

613. Adică deasupra celor văzute și nevăzute. 

într-un alt rai, în care a fost răpit și dumnezeiescul Pa- 
vel. Şi teologhisește în chip curat Treimea, și pe lîngă 
aceasta întruparea Cuviîntului și se face, după dumneze- 
iescul David, limba Lui, «trestia scriitorului iute la scris» 
(Ps. XLIV, 2). De aceea nemairăbdînd să se bucure sin- 
gur de cele privitoare la Dumnezeu, scoate cuvinte bune 
din inimă în Biserica lui Hristos, spunînd vechi și noi 
din lăuntrul său. El nu mai poate împiedica din acel 
moment buzele sale de a vesti mila și adevărul lui Dum- 
nezeu în adunare mare de credincioși, chiar dacă ar 
vrea, nici nu-i mai este îngăduit să ascundă dreptatea 
Domnului în inima sa (Ps. XXXIX, 10—11) %*, Căci Du- 
hul îl împunge în toată ființa și îl mînă să vorbească. 

56. De fapt Duhul Sfint e Cel ce grăiește și lucrează 
în el și-l mișcă. El mișcă limba celor în care se sălășlu- 
ieşte spre grăirea limpede ale celor ce le săvirșește El 
însuși, ca să răsune în ei, și mișcă înţelegerea lor spre 
cercetarea lucrurilor dumnezeiești și omenești și spre 
scrutarea adîncurilor lui Dumnezeu (1 Cor. II, 10—11). 
În general El lucrează în ei lucrările darurilor Lui 
(1 Cor. XII, 7—11). Îi învaţă pe cei neînvăţaţi înţelepciu- 
nea care coboară de sus, cea nepizmașă, nedușmănoasă, 
pașnică şi binevoitoare, plină de milă și de roduri bune. 
EI le dă acelora înţelegere, ca să înțeleagă care sînt adîn- 
curile lui Dumnezeu, care e bogăția bunătăţii Lui Dum- 
nezeu (Rom. II, 4), care e înălțimea smereniei Lui cobo- 
ritoare la noi. El le dăruiește cunoștința celor ce sînt, ca 
să cunoască cele ce există în calitate de făpturi. Le dă- 
ruiește sfat bun, ca să aleagă ceea ce e plin de tot folo- 
sul și mîntuirea pentru ei şi ca să arate semenilor care 
este lucrarea poruncilor Lui. Le dă lor tărie ca să lupte 
cu putere împotriva dracilor şi a patimilor pierzătoare. 
Îi învaţă evlavia cea dreaptă și fără greșeală și la sfir- 

614. Ca şi sfîntul Simeon, aşa şi Nichita Stithatul socoteşte că cel 


înălţat la unirea cu Dumnezeu nu se rupe de oameni, ci de-abea acum 
se simte indemnat să vorbească acelora despre Dumnezeu. - 

şit le dă, ca pază, frica curată, care vine din marea iubi- 
re de Dumnezeu. 


57. Cel ce a ajuns la împărtășirea bogată de acestea, 
s-a făcut, cum s-a scris (Iacob III, 17), plin de milă şi de 
roduri bune, de rodurile Sfîntului Duh (Gal. V, 22). 
Ajuns astfel prin harurile amintite ale Duhului, are o 
iubire desăvîrşită față de Dumnezeu și față de aproapele 
lui, nepreţuind ceva din cele văzute mai mult decît iubi- 
rea de Dumnezeu, sau odihna sa mai mult decât pe aproa- 
pele “5. E] are bucurie în suflet, pentru că s-a eliberat de 
patimi și disprețuiește cele văzute ; are pace cu tot omul, 
cu Dumnezeu și cu puterile Lui, îndelungă-răbdare în 
ostenelile și sudorile pentru virtute, bunătate în gîndu- 
rile cugetării sale și în mișcările minţii, cuviinţă în pur- 
tările din afară și în stările din lăuntru ale sufletului său, 
credință nu numai în Treime, ci și în ceea ce privește 
bunătăţile viitoare. Căci mai ales dacă ea este adînc în- 
rădăcinată, nădăjduieşte și crede că le va dobîndi pe toa- 
te cîte le-a făgăduit Dumnezeu în veacul de îaţă și în 
cel viitor. El are blîndeţea care suportă cu răbdare toată 
ispita, care primește necazurile ce vin asupra-i, care rab- 
dă toate și nu gîndește rău de aproapele. Pe lîngă aces- 
tea, are, prin puterea Duhului, înfrînarea cuprinzătoare 
a tuturor simțurilor. 

58. Deci cel ce s-a îmbogăţit cu rodurile acestea şi 
cu darurile Sfîntului și închinatului Duh a intrat încă 
de acum în raiul în care a intrat dumnezeiescul apostol 
Pavel, răpit în el ca în al treilea cer, unde s-a desfătat 
de pomul vieţii, a auzit cuvinte care nu-i sînt îngăduite 
omului pătimaș și robit păcatului să le audă, și a mîncat 
din pomul cunoştinţei, care e cunoștința binelui și a 
răului, fără să se vateme. Mai bine zis a ajuns el însuși 

615. Iubirea aproapelui pusă mai presus de orice odihnă proprie, 
arată că Nichita nu preţuieşte viaţa omului duhovnicesc ruptă de se- 


meni ca un bun în sine, ci prin toate trebuie ca el să urmărească o des- 
pătimire de egoism, care e egală cu iubirea. 

rai dumnezeiesc și casă a Treimii neîmpărţite, avînd în 
mijlocul inimii sale sădit pomul vieţii, adică pe Dum- 
nezeu însuși, încărcat de rodurile nemuritoare ale Duhu- 
lui Dumnezeiesc și Sfînt. Acesta nu s-a vătămat de po- 
mul cunoștinței binelui și răului, adică de simțirea sa 
proprie, deosebind după cuviință binele de rău, făcîn- 
du-se organ al singurei și întregii lucrări a Sfîntului și 
Dumnezeiescului Duh. 

59. lată ce știm că este Împărăţia cerurilor și cre- 
dem că este Împărăţia lui Dumnezeu. E ceea ce ne-a 
învățat Domnul și Dumnezeul nostru lisus Hristos, fie 
cînd a zis : «Împărăţia cerurilor este în lăuntrul vostru» 
(Luca XVII, 21), fie cînd ne-a îndemnat să ne rugăm Ta- 
tălui : «Vie Împărăţia Ta, facă-se voia Ta, precum în cer, 
aşa şi pre pămînt» (Matei VI, 10; Luca XI, 2). Fie ca 
să ne învrednicim și noi de ea încă de aici, dar și acolo, 
cum ne-a învățat cuvîntul acesta, prin harul și iubirea 
de oameni a Domnului nostru lisus Hristos, Căruia se 
cuvine împreună cu Tatăl și cu Sfîntul și de viață Făcă- 
torul Duh, slava şi stăpînirea, acum şi pururea și în vecii 
vecilor. Amin. 

